
Prefață 


Mihaela Grancea este un nume cunoscut şi consacrat în istoriogra- 
fia românească, în publicistica culturală sau de analiză politică. Este cu- 
noscută prin tendința manifest exprimată de înnoire a metodelor de inves- 
tigare istorică, prin efortul de restituire a trecutului din perspectiva prezen- 
tului apropiat, prin strădania de a decodifica faptele trecutului din unghiul 
sensibilităţii colective şi al atitudinilor mentale. Prin opera sa bogată şi 
diversă ca tematică, propune o nouă istorie culturală ce valorifică metoda 
şi concepţia antropologiei istorice şi culturale, inovând constant la fiecare 
temă pe care o propune. Se apropie de subiectele cercetate cu o sensibilita- 
te tipic feminină, cu o curiozitate ce depăşeşte faptul istoric, încercând să-i 
descopere şi să-i desluşească semnificaţia culturală, ideologică sau, pur şi 
simplu, umană. Are un talent aparte în valorificarea a ceea ce consideră 
sursă istorică, practic orice a lăsat moştenire creația umană. Practic pentru 
Mihaela Grancea, în tentativa de a restitui sensibilitatea unei epoci sau a 
unei generaţii, totul este izvor istoric: scrierile, creațiile artistice, arhitectura 
şi urbanismul, manifestările individuale sau colective ale oamenilor în so- 
cietate, politică ş.a.m.d. Este protagonista istoriei totale, care scotoceşte în 
cele mai ascunse cotloane ale societăţii, de la personalitățile exemplare la 
marginali, de la bordeiul țărănesc din vechiul Regim la aglomerările urbane 
care se nasc în zorile modernităţii, concentrându-se în ultimul timp asupra 
studierii identităților de diferite tipuri, a mecanismelor lor de formare şi a 
funcționalității diverselor forme de solidaritate. 

Preocuparea pentru studierea formelor de identificare a diferitelor 
categorii de solidarităţi sociale, etnice, confesionale, nu în ultimul rând 
culturale, s-a născut din cercetarea descrierilor călătorilor străini care au 
traversat spaţiul cultural şi de civilizaţie în care locuiesc românii, subiectul 
unei excelente teze de doctorat susținută sub conducerea ştiinţifică a re- 
gretatului profesor Pompiliu Teodor, de a cărui îndrumare a beneficiat 
mulți ani. S-a alăturat astfel grupului de tineri istorici care au asumat ino- 
varea şi modernizarea scrisului istoric, beneficiind de ceea ce a fost valo- 
ros şi de necontestat în cercetarea tradițională. 

Mihaela Grancea aparţine acestei noi generaţii de istorici care îm- 
părtăşesc o metodă şi o concepţie comună de istorie culturală, o istorie a 
reprezentărilor şi a imaginarului, aşa cum le percep diferitele niveluri cul- 
turale sau forme de solidaritate. 


Cartea pe care o propune acum este reprezentativă pentru un sub- 
iect dificil şi delicat: formarea şi manifestarea identităților în cultura mo- 
dernă, rolul acestora în agregarea solidarităților epocii moderne, manipu- 
larea în diferite scopuri a nevoii omului şi a colectivităţilor de identificare. 
Trecutul de astăzi. Tradiţie şi inovaţie în cultura română reuneşte nouă 
studii de istorie modernă şi de istorie recentă, diverse ca tematică, unitare 
prin mesajul pe care îl transmit. 

Conturarea identităţii transilvane în zorii modernităţii. Câteva 
consideraţii pe marginea unor evenimente şi fapte de cultură este un 
studiu asupra identităţii regionale, a unei regiuni multiculturale şi pluri- 
confesionale, unde s-au suprapus identități multiple, care, prin interacțiu- 
ne, prin depăşirea sau acceptarea diferențelor, prin comunicarea intercul- 
turală într-o lume a alterităţii şi a complementarităţii, a generat o identitate 
proprie, ardeleană, într-un lung proces evolutiv la care au contribuit toate 
grupurile etnice sau confesionale şi culturile lor reprezentative. Autoarea 
subliniază rolul modernităţii şi al procesului de europenizare a civilizaţiei 
şi culturii regionale în cristalizarea acestui spațiu de convergenţă, de inter- 
culturalitate şi multiculturalism. 

Inventarea exemplarităţii sasului în literatura de călătorie a seco- 
lului XVIII propune o altă grilă de lectură, aceea a tipologiei etno- 
culturale, aşa cum a fost percepută de călătorii străini care au traversat 
Transilvania, referindu-se la comunitatea săsească. Preocupată să deslu- 
şească formarea imaginilor despre celălalt, a etnotipurilor, autoarea sur- 
prinde imaginile şi reprezentările călătorilor străini despre valorile comu- 
nităţii în acest caz, ilustrând convingător forța solidarităţilor care asigurau 
coeziunea şi unitatea comunității. Pentru că imaginea generală pe care o 
transmit saşii călătorilor străini este aceea a unei comunități exemplare, a 
unei lumi urbane care era perfect compatibilă cu modelul de civilizație 
vest- sau central-european de unde veneau aceşti călători. Mihaela Gran- 
cea remarcă faptul că această comunitate exemplară şi-a conservat statusul 
până în modernitate „prin respectarea tradiţiei socio-juridice şi culturale, 
prin funcționarea sistemului de solidarități specifice, dar şi printr-un fertil 
dialog intracomunitar“. 

Relaţiile călătorilor străini despre statutul femeii în familia tradi- 
țională românească din secolul XVIII propune cititorului o suită de ima- 
gini ale călătorilor despre femeie şi poziţia acesteia în familia românească 
din secolul al XVIII-lea. Aşa cum ne avertizează autoarea, călătorii epocii 
luminilor au secularizat imaginarul despre femeie, evaluând statutul ei 
dintr-o perspectivă moralistă şi fiziocrat-pragmatică, în relaţie cu starea 
moravurilor. Raportat la discursul bisericii, dominant în mentalul medie- 
val tradiţional, acela al moraliştilor iluminişti nu diferă prea mult, doar că 


la aceştia din urmă natura inferioară a femeii era văzută din perspectiva 
laică şi pragmatică legată preponderent de mediul domestic, familial, în 
calitate de soţie şi mamă. 

Un studiu extrem de important, ce reprezintă o nouă direcție de 
cercetare lansată în istoriografia românească este Ubi patria. Călătorii 
români din prima parte a secolului al XIX-lea, între patria originară şi 
cea virtuală. Este interesant pentru metoda pe care o adoptă privind forma- 
rea stereotipurilor despre ceilalți, prin juxtapunerea sau confruntarea datelor 
şi a imaginilor furnizate de autori diferiţi în perioade de timp diferite. Opi- 
nia autoarei este că cei mai mulți dintre călătorii români au preluat imagi- 
nile occidentale prin care popoarele europene au identificat alteritatea. 
Autoarea surprinde la câțiva dintre călătorii români ai perioadei paşoptiste 
maniera în care prezentarea trăsăturilor alterităţii se realizează prin contra- 
punerea componentelor imaginii de sine. Astfel, spune Mihaela Grancea, 
călătorii au tratat, concomitent „cu operaţia de transformare a celuilalt în 
referință, problema construirii autoimaginii ca ax al proiectului identitar“. 
Fiecare naţiune avea un portret etnopsihologic care o particulariza în con- 
certul popoarelor. Călătorii români, când au definit alte naţiuni, au utilizat 
stereotipurile aflate în circulaţie, cu care au venit în contact direct prin 
lecturile pregătitoare călătoriei. Lipsind din acest joc al imaginilor, călăto- 
rii români au fost preocupați să construiască pentru români o autoimagine 
modernă, mobilizatoare, să dea o replică stereotipurilor despre români, 
propuse de occidentali. Puțin dispusă să accepte etnoimagini descalifican- 
te, autoarea remarcă că această generaţie a realizat primele autoimagini 
compensatorii. Confruntarea cu alteritatea constituie un prilej de a compa- 
ra spaţiul de origine cu reprezentările despre lumea europeană, sugerând 
nevoia ridicării patriei, a națiunii, în sens calitativ, configurând imaginea 
patriei virtuale. 

Această obsesie a creşterii patriei în sens larg o regăsim bine ilus- 
trată în studiul Dinicu Golescu şi strategiile construcţiei identitare, ulti- 
mul din seria celor dedicate istoriei moderne. Ca şi ceilalți călători din 
prima jumătate a secolului al XIX-lea, Dinicu Golescu a căutat în realități- 
le celuilalt repere pentru definirea propriei identități etnoculturale, a con- 
trapus reprezentărilor pozitive despre celălalt evaluarea critică a propriei 
comunități. Intr-o epocă în care s-au structurat revendicările politico- 
naționale într-un sistem de opţiuni fundamentale, raportarea la Celălalt era 
o sursă de reflecţie autocritică privind soarta patriei/naţiunii, dar şi un pri- 
lej de a formula soluţii pentru renaşterea acesteia. Autorul a pus în oglindă 
două realități, afirmând nevoia de schimbare. Alteritatea a avut, în acest 
caz, un rol important în desenarea proiectului identitar. Pentru Dinicu Go- 
lescu europeanul a oferit sistemul referenţial, de unde sentimentul că pa- 


tria se afla la periferia civilizației. Prăpastia existentă între Occident şi 
spaţiul românesc, aşa cum a perceput-o boierul muntean, i-a provocat o 
adevărată criză cu aspecte identitare. De aceea, ne spune autoarea studiu- 
lui, însemnările lui Dinicu Golescu aveau o finalitate explicită, să ofere pa- 
triei perspective pentru ieşirea din criză. Descoperirea şi exaltarea patriei 
apropie boierul muntean de proiectul romantic, care a început să identifice 
patria cu națiunea. Este fenomenul de naţionalizare a patriei la care cărtura- 
rii romantici au colaborat. Golescu era la graniţa dintre ideea iluministă de 
patrie şi cea romantică. Este perioada conceptului cultural de naționalitate, 
construit de iluminişti, care treptat va evolua spre cel etnic şi politic. 
Haiducul şi tâlharul — o dilemă culturală. Schiţă de imagologie 
istorică şi literatură comparată face dovada capacităţii autoarei de a rea- 
liza o cercetare interdisciplinară, în care interacționează istoria, folclorul, 
istoria literară, fiecare cu metoda proprie de investigație şi cu sursele sale 
specifice, exemplar controlate de autoare. Mihaela Grancea explică con- 
vingător şi inteligent cum un fenomen social specific Europei de Sud-Est a 
constituit o temă preferată a folclorului şi a literaturii romantice. Etosul 
popular a reţinut şi a construit arhetipuri care au intrat în substanța preo- 
cupărilor cărturăreşti ale romanticilor. Aceştia le-au preluat şi prelucrat în 
funcție de propriul interes cultural, într-un moment când romanticii des- 
copereau folclorul ca expresie a specificului naţional şi inevitabil scrierile 
lor au suferit contaminări dinspre creaţia populară. Autoarea studiului a 
dat explicaţie de ce folclorul şi literatura romantică au manifestat interes 
pentru o categorie care în alte spaţii culturale era considerată printre mar- 
ginalii. Subiectul nu a fost specific culturii române, este prezent şi în alte 
arii ale romantismului, cel german de exemplu. In Europa de Sud-Est şi în 
particular la români, fenomenul este considerat expresia unui sentiment 
antistatal. Disoluţia autorităţii centrale otomane în Peninsula Balcanică, 
răzvrătirile paşalelor locale față de sultan, criza regimului fanariot au făcut 
să apară haiducia ca fenomen social în secolul al XVIII-lea, ca expresie a 
unor sentimente antifanariote şi antiotomane. Haiducii au fost la origine 
militari, personaje cu aptitudini militare dobândite în contextul războaielor 
ruso-austro-turce, care după încheierea ostilităților şi-au exersat calitățile 
militare în fruntea unor cete de răzvrătiți faţă de ordinea socială şi statală. 
Dacă frontiera dintre actul de justiţie, aşa cum a fost închipuit în imagina- 
rul social şi tâlhăria ca formă de criminalitate este greu de stabilit, esenţia- 
lă pentru înţelegerea simpatiei populare pentru această categorie era ieşi- 
rea din norma opresivă prin actul răzvrătirii. Aceasta semnifică abandona- 
rea mentalității populare specifice evului mediu şi epocii premoderne, care 
a făcut din lumea rurală una supusă, obedientă, incapabilă să reacționeze, 
în favoarea rezistenţei la opresiune. Răzvrătirea scotea personajul din ma- 


sa amorfă, anonimă şi îl transforma în erou pentru cei mulţi, pentru o lume 
tăcută, lipsită de eroi exemplari. Cum nici istoria contemporană nu a oferit 
modele de eroizare, mentalitatea populară şi, pe urmele ei, literatura ro- 
mantică a creat noul tip de erou al celor opresaţi şi oprimaţi, pe care ideo- 
logia romantică l-a promovat ca oponent al sistemului conservator şi opre- 
siv. La romantici, cultivarea haiducului are şi o funcţie ideologică, vizând 
scoaterea poporului de rând din mentalitatea tradițională pasivă, oferindu-i 
exemple şi modele de asemenea eroi. Să nu uităm că ei coexistă în roman- 
tism cu eroii exemplari ai medievalismului. Desigur că şi interesul roman- 
ticilor pentru folclor ca manifestare a spiritului popular a făcut posibilă 
preocuparea literaturii pentru această categorie. Pe de altă parte, interesul 
romanticilor față de haiduci şi, prin ei, faţă de țărănime relevă o atitudine 
socială nouă, un interes pentru factorul popular, afirmat manifest de ideo- 
logia de la începutul secolului al XIX-lea. Haiducul era un imbold pentru 
categoria socială din care a ieşit, o provocare la răzvrătire. Revoluţia a 
devenit un mijloc de corecție a realității sociale şi de emancipare a națiu- 
nii, de realizare a proiectului naţional. 

Studiile de istorie recentă se integrează tematicii unitare a volumu- 
lui — studierea mecanismelor de formare a identităţii naționale în timpul 
regimului comunist totalitar pentru a legitima cultul personalității şi regi- 
mul socialist, aşa cum a procedat în studiul Filmul istoric românesc în 
proiectul construcției «naţiunii socialiste». Filmul istoric a fost utilizat 
pentru a inocula în rândurile nespecialiştilor o suită de mituri istorice, care 
să orneze din perspectiva trecutului mitul conducătorului. Confiscarea trecu- 
tului istoric de către regimul politic şi utilizarea lui în slujba intereselor poli- 
tice de moment s-a prelungit şi după evenimentele din 1989, când o anumi- 
tă istoriografie, nu cea profesionistă şi savantă, sau un anumit tip de cere- 
monii, cum au fost sărbătorile naţionale, au fost utilizate de anumite grupuri 
sau partide pentru a-şi promova propriile proiecte politice. 

Dacismul şi avatarurile discursului istoriografic postcomunist se 
referă la polarizarea discursului istoriografic după 1989, care a făcut posi- 
bilă revalorificarea motivelor protoeroismului comunist printr-un proces 
de vulgarizare care afectează credibilitatea lucrărilor istorice reprezentati- 
ve, profesioniste. Autoarea prezintă cazul dacismului care a răbufnit cu 
forță în publicistica contemporană în slujba unor curente politice naționa- 
liste şi de extremă dreaptă, care au confiscat tema şi au sufocat istoriogra- 
fia profesionistă, lansând falsuri şi teorii dintre cele mai fantastice. Perso- 
nal nu aş integra această literatură minoră discursului istoriografic pos- 
tcomunist, pentru că, cu toate avatarurile istoriografiei de după 1989, aces- 
tea nu se încadrează exigenţelor istoriei profesioniste. 


Ultimul studiu consacrat istoriei recente, Serbările Putnei şi cultu- 
ra identitară analizează virtuțile sărbătorii ca sursă a construcţiei identita- 
re. Forme exersate de pedagogie naţională, „ele creează, perpetuează, re- 
generează... identitățile colective“, realizează coeziunea în jurul valorilor 
sau al solidarităţilor consacrate de istoria unei comunităţi. Ritualul sărbă- 
torii ca tehnică a integrării comunităţii are un impact puternic asupra me- 
moriei colective. Succesul ei a fost cu atât mai mare, cu cât evenimentul 
sau personalitatea tutelară a influențat memoria afectivă. Descifrând ma- 
niera în care sărbătoarea contribuie la afirmarea sau regenerarea proiectu- 
lui identitar, autoarea abordează cazul mitului lui Ştefan cel Mare, perpe- 
tuat prin sărbătoarea de la Putna, reprodusă periodic în 1871, 1904, 1926, 
2004, ilustrând virtuțile şi efectele fiecărui moment pentru memoria colec- 
tivă, tentativele politicului de a confisca evenimentul, eşecurile sau reali- 
zarea finalităților tradiționale ale adunării. 

Sunt nouă studii foarte bine scrise, cu o dinamică care serveşte in- 
tențiile autoarei, de a construi gradat demonstraţia pornind de la un model 
teoretic, fundamentat pe literatura de prim rang a domeniului, cu o mare 
bogăţie de informaţii din cele mai diverse surse. 

Cartea oferă cititorului o lectură plăcută, atractivă, dar şi şansa de a 
descoperi el însuşi, de a decodifica resorturile intime ale construirii sau 
reconstruirii proiectului identitar. O recomand cititorului care va putea 
judeca actualitatea demersului Mihaelei Grancea. 


Nicolae Bocşan 


I. la debutul modernității 


Conturarea identităţii transilvănene în zorii modernității. 
Câteva considerații pe marginea 
unor evenimente şi fapte de cultură! 


Contextul genezei identitare, fragilități, factori care alimentează 
procesul conturării identității transilvănene 


Identitatea transilvană, pentru cei care cred în exercițiul ei, este 
proteică si polimorfă, constituită ca urmare a realizării unui lent şi dificil 
(uneori fragil) proces al acceptării (în primul rând juridice) diferenței 
culturale a Celuilalt. În timp, realizarea acestei identități specifice unui 
spaţiu cu structuri instituţionale diverse şi cu o istorie particulară a fost 
posibilă doar datorită interacțiunilor impuse de spaţiul social şi public al 
modernităţii. Depăşirea diferenţierilor care de multe ori păreau ireconcili- 
abile, reculul identității regionale în comunism, recrearea în postcomunist 
a condiţiilor reafirmării ei ca şi concert al identităţilor complementare, 
actuala cultivare a multiculturalităţii ca trăsătură definitorie a Transilvani- 
ei, ne determină astăzi să reflectăm, fie şi parţial, la geneza sinuoasă a 
identităţii ardelene. În studiul meu de proporţii reduse nu am pretenţia de a 
oferi, metodologic şi explicativ, o imagine complexă a etapelor acestei 
creaţii comunitare. Am dorit doar să subliniez, acele elemente de sistem 
social, care după opinia mea, au avut o contribuţie „clasică”, în zorii mo- 
dernităţii, la configurarea acestei identități problematice?. 


! Acest studiu este dezvoltarea unor demersuri anterioare. Vezi Mihaela Grancea, Alexandru 
Sonoc, „Consideraţii cu privire la procesul de formare a identităților naţionale”, în Identitate 
şi alteritate. Studii de imagologie II, coord. Nicolae Bocşan, Sorin Mitu, Toader Nicoară, Edi- 
tura Presa Universitară Clujeană, Cluj-Napoca, 1998, p. 7-21; kadem, „Conturarea identității 
transilvănene în zorii modernității. Câteva considerații pe marginea unor evenimente şi fapte de 
cultură” în Reconstituiri istorice. Idei, Cuvinte, Reprezentări. Omagiu profesorului Iacob 
Mârza, Aeternitas, Alba Iulia, 2006, p. 247-270. Am conservat titlul ultimului studiu amintit. 

? Studii „clasice” şi reflecţii care au depăşit limitele istoriografiei naționalist-comunistă şi au 
lansat tema genezei identităţilor moderne în Transilvania şi Banat au oferit: Pompiliu Teodor 
prin Interferenţe iluministe europene, Dacia, Cluj, 1984; idem, Sub semnul luminilor. Samuil 
Micu, Presa Universitară Clujeană, 2000; Nicolae Bocşan prin Contribuţii la istoria ilumi- 
nismului românesc, Timişoara, Ed. Facla, 1986. După 1989, Nicolae Bocşan a continuat cu 
insistență această direcție, mai ales, prin Ideea de națiune la românii din Transilvania şi 
Banat (secolul al XIX-lea), Reşiţa, Banatica, Presa Universitară Clujeană, 1997. După 1989, 
tema devine curentă, chiar obsesivă, în scrisul istoriografic (de expresie românească, îndeo- 
sebi) românesc din Transilvania şi Banat. Cei mai reprezentativi istoricii care au ilustrat 
problematica genezelor identitare din acest spațiu au fost: Toader Nicoară, Transilvania la 
începuturile timpurilor moderne (1680-1800), Presa Universitară Clujeană, Cluj-Napoca, 
1997 (idem, Societe rurale et mentalites collectives en Transylvanie a l'epoque moderne, 

L'Harmattan, Paris, 2002) — vezi, în special, secțiunea a II a cărţii în care sunt prezentate 
imaginile românilor aşa cum erau acestea configurate în „sensibilitatea colectivă a ordinelor 
şi stărilor transilvane”; Sorin Mitu, Geneza identității naționale la românii ardeleni, 
Humanitas, Bucureşti, 1997; idem, Transilvania mea. Istorii, mentalități, identități, Polirom, 
laşi, 2006 — antologia de studii analizează tema identităţii transilvane din perspectiva 
reprezentarilor sociale, a istoriei mentalităților, a etnoimaginilor. O preocupare constantă a 
constituit-o şi în această lucrare, fixarea Transilvaniei în peisajul socio-cultural european al 
modernităţii; Mihaela Grancea, Aleandru Sonoc, op. cit., Remus Campeanu, /ntelectualitatea 
română din Transilvania în veacul al XVIII-lea, Presa Universitară Clujeană, Cluj-Napoca, 
1999; idem, Elitele româneşti din Transilvania veacului al XVIII-lea, Presa Universitară 
Clujeană, Cluj-Napoca, 2000; Ana Dumitran, Gudor Botond, Nicolae Dănilă, Román- 
magyar felekezetkozi kapcsolatok (a XVI. század eleje a XVIII század első evtizedei között) 
Relaţii interconfesionale româno-maghiare în Transilvania (mijlocul secolului XVI — primele 
decenii ale secolului XVIII), Gyulafehervâr/Alba Iulia, 2000; Ovidiu Ghitta, Naşterea unei 
biserici. Biserica greco-catolică din Satmar în primul ei secol de existență (1667-1761), 
Presa Universitară Clujeană, Cluj-Napoca, 2001; Mihai Sasaujan, Habsburgii şi Biserica 
Ortodoxă din Imperiul Austriac (1740-1761), Cluj-Napoca, Presa Universitară Clujeană, 
Cluj, 2003; Ana Dumitran, Religie ortodoxa — religie reformată. Ipostaze ale identității 
confesionale a românilor din Transilvania în secolele XVI-XVII, Editura Nereamia Napocae, 
Cluj-Napoca, 2004; Cornel Sigmirean, Istoria formării intelectualității româneşti din Trans- 
ilvania şi Banat în opera modernă, Presa Universitara Clujeană, Cluj-Napoca, 2001; Iacob 
Mârza , Ecole et nation. Les écoles de Blaj à l’ époque de la renaissance nationale, Institutul 
Cultural Român, Cluj-Napoca, 2005; Laura Stanciu, „Voci ardelene despre Europa. Călătoria 
unei idei în secolul al XVIII-lea”, în Reconstituiri istorice. Idei, cuvinte, reprezentări, Aeter- 
nitas, Alba Iulia, 2006, p. 117-126; eadem, Între Răsărit şi Apus. Secvenţe din istoria Biseri- 
cii românilor ardeleni (prima jumătate a sec. al 18-lea), Argonaut, Cluj-Napoca, 2008; 
Daniel Dumitran, Un timp al reformelor. Biserica Greco-Catolică din Transilvania sub 
conducerea episcopului loan Bob (1782-1830), Bucureşti, Editura Scriptorium, 2005; Edit 
Szegedi,  Geschichtsbewusstsein und  Gruppenidentităt: Die Historiographie der 
Siebenbürger Sachsen zwischen Barock und Aufklärung (Studia Transylvanica), Böhlau 
Verlag, Köln-Weimer-Wien, 2002 (trad. rom.: Tradiție şi inovație în istoriografia săsească 
între baroc şi iluminism, Ed. Cărţii de Ştiinţă, Cluj-Napoca, 2004) — o carte originală care 
surprinde, ceea ce este rar în istoriografia postcomunistă, maniera în care discursul istorio- 
grafic al comunităţilor transilvănene (săsească, maghiară, secuiască, românească), în interde- 
pendenţă cu celelalte genuri de discurs public (politic şi juridic, mai ales) este coparticipant 
la fenomenul naşterii identităţilor moderne în Transilvania; , „Konfessionsbildung und 
Konfessionalisierung im stădtischen Kontext. Eine Fallstudie am Beispiel von Kronstadt in 
Siebenbürgen (ca.1550-1680)* în Berichte und Beiträge des Geisteswissenschafilichen Zent- 
rums Geschichte und Kultur Ostmitteleuropas an der Universität Leipzig, 2006, Heft 2: 
Konfessionelle Formierungsprozesse im friihneuzeitlichen Europa. Vortrăge und Studien, 
Leipzig, 2006, p. 126-295. În acest studiu, autoarea se concentrează pe contextul complex — 
„exigenţe teologice şi constrângeri politice“ — care a determinat naşterea şi formarea identită- 
ţii confesionale luterane în Transilvania. În analiza relaţiilor dintre teologie şi politică în 
epoca premodernă reconstituirea interdependenţelor dintre situaţia politică, opţiunea teologi- 
că, respectiv legitimarea teologică a deciziei politice este fundamentală. În ecuaţie trebuie 
inclusă însă şi situaţia juridică a comunităților. Sinteza protestantă luterană la Braşov se naşte 
în sistemul acestor condiţionări;, conform aserțiunilor autoarei, această confesionalizare pre- 
supune „sincretismului şi eclectismului teologic, tipic pentru Europa Central-Răsăriteană“— 
vezi teoria lui Winfried Eberhard, „Voraussetzungen und strukturelle Grundlagen der 
Konfessionalisierung in Ostmitteleuropa“ în Konfessionalisierung in Ostmitteleuropa. 
Wirkungen des religiösen Wandels im 16. und 17. Jahrhundert in Staat, Gesellschaft und 

Istoria savantă a Europei este o istorie a interculturalității europene, 
ea creează dependenţă civilizaţională, cultivarea unui sistem de coduri 
publice, simboluri, imagini comune cu rol unificator, cu funcţie de liant 
socio-cultural în spaţiul geocultural şi politic consacrat. De la unitatea 
lumii greco-romane, apoi de la „Respublica Christiana“ la „inventarea“ 
celor două Europe: Europa de Vest şi, respectiv, Europa de Est, ca realita- 


Kultur (Forschungen zur Geschichte und Kultur des östlichen Mitteleuropa 7), Stuttgart 
1999; aceste particularităţi au durat până în secolul XVII; de altfel, luteranizarea saşilor se 
încheie şi ea în aceiaşi epocă. Datorită presiunilor politice exercitate de autoritatea centrală 
asupra „naţiunii săsești“, s-a impus, în Braşov, ortodoxia luterană, care, conform autoarei, ar 
fi întărit statutul elitei săseşti în Transilvania. Braşovul, integrat în Pămîntul Crăiesc, cu un 
sistem juridic ferm, putea să-şi apere drepturile fiind susținut de celelalte oraşe săseşti. Tot 
„turnurii ortodoxe“ a luteranismului i-ar fi datorat oraşul şi Transilvania, singura rezistență 
armată (1688) în faţa instaurării dominației austriece; vezi şi Valeriu Leu, Memorie, memo- 
rabil, istorie în Banat, Editura Marineasa,Timişoara, 2006 — vezi, în special, „Naşterea unei 
urbanități moderne: Lugojul”, subcapitolul „Despre o lume amestecată, despre separații şi 
solidarități la Lugoj în veacurile la XVIII-lea şi al XIX-lea”, p. 37-61, între solidarități (ma- 
nifestate îndeosebi în momente dificile sau în faţa morţii) şi „exclusivităţi” cum se desfăşura 
un fel de coexistență segregaţionistă, dar funcțională, bazată pe acceptarea diferenţei Celui- 
lalt. Ţin să subliniez că, în special după 2000, când generaţia de istorici ardeleni specializați 
în istoria cofesionalității ardelene premoderne, atinge maturitatea ştiinţifică, cele mai multe 
dintre lucrările de referință ale acestei generaţii poartă amprenta dezbaterii raporturilor inter- 
confesionale, a formulării identităților etno-culturale şi confesionale, fenomene surprinse în 
contextul mai larg al genezei şi afirmării condiţiilor modernizării Transilvaniei şi Banatului. 
Printre preocupările istoriografiei europene a temei amintesc: I. Toth Zoltán, Az erdélyi 
român nacionalizmus első százada, 1697-1792, Athenaeum, Budapest, 1946(vezi şi ed. Pro- 
Print, Csíkszereda [Miercurea Ciuc], 1998); idem, Klein Sámuel és az erdélyi român 
felvilágosodás, Kolozsvár, 1947; Wolfgang Reinhard, „Was ist katholische 
Konfessionalisierung? “ în Heinz Schilling, Die Konfessionalisierung im Reich. Religiöser 
und gesellschafilicher Wandel in Deutschland zwischen 1555 und 1620, Heinz Schilling 
(ed.), în „Historische Zeitschrift“ 246 (1988), Nr. 1; idem, Schilling, Heinz (ed.), Die 
katholische Konfessionalisierung, Münster 1995; Ernst Wagner, Die Pfarrer und Lehrer der 
Evangelischen Kirche A.B. in Siebenbürgen, Bd. I. Von der Reformation bis zum Jahre 1700, 
(Schriften zur Landeskunde Siebenbürgens, Bd. 22/11), Köln-Weimar-Wien, 1998; Krista 
Zach, „Religiöse Toleranz und Stereotypenbildung in einer multikulturellen Region. 
Volkskirchen in Siebenbürgen“ în: Das Bild des Anderen. Stereotype in einer multi- 
ethnischen Region (Siebenbürgisches Archiv, III. Folge, Bd. 33), Köln-Weimar-Wien, 1998; 
Fata Marta, Ungarn, das Reich der Stephanskrone, im Zeitalter der Reformation und 
Konfessionalisierung. Multiethnizität, Land und Konfession 1500-1700, ed. Franz Brendle, 
Anton Schindling (Katholisches Leben und Kirchenreform im Zeitalter der Glaubensspal- 
tung. Vereinsschriften der Gesellschaft zur Herausgabe der Corpus Catholicorum, herausge- 
geben von Heribert Smolinsky, 60), Münster, 2000; Graeme Murdock, Calvinism on the 
Frontier 1600-1660. International Calvinism and the Reformed Church in Hungary and 
Transylvania, Oxford 2000; A. Ulrich, Krista Zach (ed.), Humanismus in Ungarn und 
Siebenbürgen. Politik, Religion und Kunst im 16. Jahrhundert, (Siebenbürgisches Archiv, 
Band 37; Veröffentlichungen des Instituts für Deutsche Kultur und Geschichte 
Südosteuropas, Band 93), Köln-Weimar-Wien, 2004; Ulrich Leppin (ed.), Konfessions- 
bildung und Konfessionskultur in Siebenbürgen in der Frühen Neuzeit (Quellen und Studien 
zur Geschichte des östlichen Europa, Band 66), Stuttgart, 2005. 

te complementară’, istoria europeană este o succesiune de armonii şi de 

„ episoadele de unitate originându-se în dialogul cultural. 
Interculturalismul se confundă pur şi simplu cu formarea Europei”; migra- 
tiile, prăbuşirea Imperiului Roman de Apus (476), sintezele instituționale 
şi etnoculturale care au urmat acestor episoade politico-militare, au pus în 
relaţie o rețea de instituții, tradiţii, atitudini şi comportamente generate de 
realități socio-culturale similare (îndeosebi Biserica romană şi Monarhia 
au reprezentat instituţiile cu rol coagulant). Sincretismul cultural realizat 
atât la nivelul culturii savante, cât şi la cel la culturii populare a rezistat 
atât Marii Schisme, cât şi Reformei. Dacă unitatea teologică a creştinătăţii 
medievale occidentale a fost ruptă de Reformă, în schimb, cultura intrată 
într-un lent proces de secularizare şi-a îmbogăţit formele de expresie, a 
asigurat noi posibilități de comunicare interculturală şi acces social mai 
larg la informaţia culturală. Coridoarele culturale ale Renaşterii constituite 
aproape spontan, dar şi ca urmare a relaţiilor dintre centrele umaniste 
(personalităţi, cercuri umaniste, universităţi) au fost preluate şi extinse de 
postumanismul primelor decenii de Reformă şi de raționaliştii epocii cla- 
sice. Un asemenea coridor realiza comunicarea dintre nordul gâttingenez 
spre estul transilvan, dintre lumea flamandă şi Europa orientală, dinspre 
mediile universitare şi aulice din Halle şi Berlin spre acelea din Buda, 
Karlowitz, Sibiu, Blaj, Iaşi, Bucureşti, nu mai puţin spre Rusia lui Petru 
cel Mare ori spre Athosul grecesc. Presupun că această comunicare, rea- 
lizată chiar şi în perioadele de tensiuni, s-a datorat existenţei unui conşti- 
inţe a unității spirituale (manifestată, evident, la nivelul elitelor!), conştiin- 
tă care supravieţuieşte momentelor de sciziune bisericească. 

Conexiunile culturale ale Transilvaniei, conexiuni realizate îndeo- 
sebi cu lumea germană şi cu Renaşterea italiană, se vor concretiza în ex- 
presiile unui umanism aulic est-european superficial, dar strălucitor (Răz- 
van Theodorescu). Aceste conexiuni s-au constituit şi au fost funcţionale 
datorită manifestării unor raporturi politico-economice, relațiilor dinastice 
ale angevinilor, deschiderii lui Matei Corvin spre spațiul Renaşterii Italie- 
ne, legăturilor comerciale pe care negustorii saşi din Sibiu, Braşov şi Bis- 
trita, clujenii, armenii şi evreii le aveau în Europa centrală şi vestică (în- 
deosebi cu Viena, Leipzig, Cracovia, Danzing, Praga), dar şi cu florentinii 
şi genovezii. Aceste realităţi se vor constitui în premise, dar şi în suporturi 
ale coridoarelor culturale care au presupus circulația ideilor; în acest con- 
text, nu trebuie să minimalizăm difuzarea interpretărilor umaniste în 


3 Larry Wolff, Inventarea Europei de Est, Ed. Humanitas, Bucureşti, 2000, p. 19. 

4 Claude Karnoouh, „Un logos fără etos. Interculturalism şi multiculturalism în Transilva- 
nia”, în: Altera, nr. 6, 1997, p. 178. 

5 Victor Neumann, Tentaţia lui Homo europeus. Geneza spiritului modern în Europa centra- 
lă şi de sud-est, Ed. Ştiinţifică, Bucureşti, 1991, p.149. 

Transilvania: pe cale epistolară“, prin cartea tipărită, prin mobilitatea geo- 
grafică a studenţilor şi artiştilor. Studenţii transilvăneni, numeroşi în Eu- 
ropa Occidentală şi Centrală, din epoca Renaşterii şi până în modernitate 
se instituie în factori activi ai răspândirii ideilor Renaşterii, în surse ale 
Renaşterii. Cele mai frecventate centre universitare au fost cele de la 
Wittenberg, Tiibingen, Cracovia, Paris, Roma, Siena, Padova, Leipzig, 
Viena şi Praga. Între secolele XII-XVI, peste 2.496 de studenţi ardeleni, 
au realizat o adevărată peregrinatio academica”. Centrelor de învățătură 
din Transilvania, precum şi bibliotecilor“ (publice şi private) le au revenit 
un rol semnificativ în afirmarea ideilor umaniste. Cele mai eficiente şcoli, 
din această perspectivă, au fost şcoala capitulară de la Oradea, care prepa- 
ra secretari şi diplomaţi pentru curtea de la Buda (programa de învățământ 
era structurată pe cele două sisteme consacrate: trivium şi guadrivium), 
şcolile clujene constituite după modelul celor consacrate de învățământul 
central-european, universitatea iezuită de la Cluj. 

În spaţiul transilvan, afirmarea tiparului s-a realizat în relaţie directă 
cu finalitățile culturale şi confesionale ale mediilor reformate. Primele 
scrieri reprezentative pentru tiparul transilvan sunt lucrările lui Johannes 
Honterus, reformatorul umanist din Braşov. Reprezentative pentru demer- 
sul său cărturăresc rămân Cosmographia (1530) şi Chorographia 
Transilvaniae (1535), lucrări de circulaţie europeană, precum şi două ma- 
nuale de gramatică latină (1530), respectiv elină (1539). Un alt reformator, 
Gáspár Heltai”, prin traducerile din textele religioase de autoritate, a mar- 
cat un ascendent de provenienţă renascentistă în istoria limbii şi literaturii 
maghiare!%; demersuri asemănătoare au ilustrat Francisc David şi Tinodi 


* Vezi, în acest sens, corespondenţa lui Erasmus din Rotterdam cu Nicolaus Olahus, dar şi cu 
poetul medieşan Iacob Piso (1470-1526). 

7 Acest fenomen a fost o constantă, dar care a reflectat şi dimensiunile schimbării paradigmei 
confesionale. Astfel, în secolele XVII şi XVIII, peregrinarea academică şi-a schimbat sensul 
în acord cu politica reformei pedagogice, implicit confesionale. Apoi, actorii Reconquistei 
catolice nu au încurajat frecventarea universităţilor protestante (mai ales a celor din Ţărilor 
de Jos), în schimb, au încercat, prin constituirea de instituţii regionale de învățământ confesi- 
onal care aveau ca finalitate convertirea „acatolicilor” (vezi „fundus convertitorum” la Cluj, 
fundaţii pioase, fondarea „Terezianumului” ca orfelinat care aplica asistența socială a epocii, 
şcoala catolică de fete fondată, tot la Sibiu, şi patronată de călugărițele ursuline). Vezi Gudor 
Kund Botond, Istoricul Bod Peter (1712-1769), Ed. Mega, Cluj-Napoca, 2008, p. 71. 

8 La Braşov funcţiona, cu certitudine, la 1575, o importantă bibliotecă publică. Unii istorici 
ai cărţii consideră că la Sibiu, o bibliotecă municipală ar fi funcţionat din secolul XIII (aceas- 
tă ipoteză este vehiculată îndeosebi de specialiştii în domeniul istoriei cărţii de la Biblioteca 
Muzeului Brukenthal din Sibiu — vezi cataloagele Bibliotecii). În Transilvania, biblioteci 
private, de nivelul bibliotecilor medii, erau deţinute de nobili, clerici şi patriciatul săsesc; mai 
cunoscute au fost cele care au aparținut unor personalități precum: Gheorghe Martinuzzi, 
Michael Weiss, Joachim Benkner. 

” Numele său german era Kaspar Helth, cărturarul fiind originar din Sibiu. 

19 Precum Honterus la Braşov, Heltai a înfiinţat la Cluj şi o tipografie cu rol semnificativ în 

Sebestyen. La Târgovişte şi la Braşov, Coresi, prin Psaltirea românească 
(1570) şi Psaltirea slavo-română (1577), cărţi de cult ortodoxe, a început 
o adevărată revoluţie culturală în cadrele culturii româneşti, introducând 
limba română ca limbă de cult şi de cultură. Din nefericire, în timp, proce- 
sul început de Coresi, mai mult o formă de reacție la prozelitismul protes- 
tant exercitat asupra mediilor ortodoxe, a cunoscut datorită schimbărilor 
politice şi economice, discontinuități care au afectat negativ evoluţia spre 
modernitate a limbii române. În secolul XVI, harta tiparului transilvan era 
o expresie a penetrării umanismului în centre precum Sibiu, Braşov, Cluj, 
Alba-lulia, Abrud, Sebeş şi Orăştie. Cele aproape 400 de tipărituri care 
aveau un spectru destul de larg de abordări şi problematici demonstrează 
amploarea fenomenului cultural umanist manifestat în Transilvania. Lite- 
ratura umanistă era ilustrată şi prin contribuţii locale originale, fără mare 
relevanţă artistică însă, dar care exprimau interesul pentru cultivarea unor 
noi forme de expresie culturală'!. Toată această efervescenţă cărturărească 
vorbeşte de la sine despre rolul socio-cultural al cărţii tipărite”? în acest 
spaţiu. Alte concretizări ale manierei eclectice prin care lumea transilvană 
şi-a asumat formele artistice şi arhitecturale create în renascentismul târ- 
ziu, oarecum în postrenascentism, sunt vizibile şi în arhitectura, precum şi 
în arta Transilvaniei secolelor XV-XVI, domenii în care goticul târziu a 
fost amalgamat fericit şi original cu trăsăturile Renaşterii de expresie ger- 
mană. Poate, un rol, în această reconfigurare regională a artei renascentis- 
te, a avut-o şi inițiativa comitelui timişorean Filippo Scolari care a început 
să-i atragă pe artiştii florentini în Transilvania. Reprezentative pentru 
această fază de evoluţie a artei transilvane sunt: altarul în stil gotic „inter- 
național“ realizat de Toma din Cluj (sec. XV-lea) la comanda lui Nikolaus 
de Sancto Benedicto, canonic de Györ, altarul de la Prejmer realizat de 
Erhardus, Fresca Patimilor de la parterul clopotniţei Bisericii evanghelice 
din Deal pictată de Jacobus Kendlinger, altarul de la Mediaş care, proba- 
bil, a avut ca model altarul din Biserica Sf. Elisabeta din Wroctaw 
(Breslau, 1492-1505). 

Această configuraţie a comunicării interculturale nu este însă în măsură 
să ne determine să construim imagini idilice vizavi de perceperea alterităţii, în 
cazul nostru a transilvănenilor ca şi coparticipanți la reprezentările epocii; 


tipărirea şi propagarea acestei literaturi. 

1! Astfel, Honterus compune Odae cum harmoniis, inspirat fiind de versurile lui Horatius, de 
metrica antică. În schimb, Christian Schesaeus, stimulat artistic de eposul eroic, scrie poemul 
Ruinae Pannonicae, situându-se astfel în tradiţia creaţiilor literare care folosesc antiteza 
trecut glorios/prezent nedemn; astfel evaluează autorul, într-o manieră specifică, istoria poli- 
tică a Transilvaniei de la moartea lui loan Zápolya (1540) la aceea a lui Ioan al II-lea 
Sigismund (1571). 

'2 Demény Lidia, Demény Lajos, Carte, societate şi tipar la români în secolul al XVI-lea, 
Kryterion, Bucureşti, 1986. 


20 


polarizarea geo-simbolică renascentistă manifestă la nivelul imaginarului co- 
lectiv diviza, încă, Europa în: Italia şi „„barbarii” din Nord'5. 

În Transilvania, începând de la debutul modernităţii, ca efect al in- 
tensificării concurenţei societale, multiformitatea etno-culturală şi confe- 
sională a însemnat o intensificare a interculturalităţii, iar în unele spații 
chiar a multiculturalismului. Inevitabil, s-a creat o juxtapunere de culturi, 
limbi, culte sau/şi „religii” diferite, într-un spaţiu socio-politic comun, 
juxtapunere ce impunea/impune cultivarea diferenţei, dar care a însemnat 
frecvent şi convieţuiri fluctuante, accente secesioniste. Cele trei comuni- 
tăți etnice care locuiau în Transilvania istorică şi „multinaţională” propu- 
neau şi trei mitologii naționale. Pentru români, Transilvania era /este lea- 
gănul poporului român. Această „credință” naţională este nutrită prin mai 
toate produsele cultural-educaţionale ale culturii şi politicilor culturale 
româneşti; astfel, în mod tradițional, oamenii de cultură români au prezen- 
tat şi prezintă poporul român ca fiind descendentul autohtonilor geto-daci 
şi „ai soldaţilor şi coloniştilor lui Traian, iar Transilvania ca pe un pământ 
al eroismului românesc”!. Pentru maghiari, Transilvania a fost (mai este 
încă) element esențial în definirea identităţii naționale, iar după 1918, ea 
devine “marea rană națională, rămasă necicatrizată” (această expresie face 
parte din abordarea cotidiană a temei de către maghiarul de pretutindeni). 
Cucerirea Transilvaniei, spațiu căruia maghiarii i-au dat un nou nume — 
Erdely — a fost ideologizată şi mitologizată ca acţiune civilizatoare stimu- 
lată de proiectul apostolic, activ mai ales după oficializarea Marii Schis- 
me. Pentru saşi, Siebenbürgen, evocă fortificațiile ridicate de ei la invitația 
regilor unguri, dar şi o anume pierdere a memoriei istorice, amnezie iden- 
titară care i-a făcut pe cărturarii saşi ca până la Franck von Frankeinstein 
să se considere autohtonii Transilvaniei, iar pe români doar urmaşi ai co- 
loniştilor romani. Numai din această perspectivă etnogenetică, saşii ca 
urmaşi fictivi ai dacilor (prin goții de neam germanic) evaluau romanitatea 
românilor. Din aceste explicații polimorfe şi antagonice ale întâietății unei 
etnii sau a alteia în spaţiul transilvan, derivă şi dimensiunea mitică a per- 
ceperii Transilvaniei ca spațiu al disputei politice şi culturale. Perceperea 
etnosimbolică a Transilvaniei nu se integrează în categoria reprezentărilor 
specifice miturilor coexistenţei. 

Din perspective interacțiunii modelelor civilizaționale, Transilvania 
apare ca dublă periferie, ca zonă-problemă, ca spaţiu de graniță între dife- 


13 O analiză mai detaliată a acestei atitudini geoculturale vezi în Larry Wolff, op. cit., p. 19- 
20; Sorin Mitu, Europa Centrală, Răsăritul, Balcanii. Geografii simbolice comparate, 
International Book Acces, Cluj-Napoca, 2007, p. 43 sq. 

"4 Ambrus Miskolczy, « Braşov, Brassó, Kronstadt, ville-fronticre de la monarchie des Has- 
bourgs », în L 'Europe et ses villes-frontieres, Jëol Kotek (coord.), Editions Complexe, Bru- 
xelles, 1996, p. 66. 

rite culturi, confesiuni, ca opțiune sau diviziune politică. Sibiul, dar mai 
ales Braşovul sunt oraşe-frontieră'* (frontiera este un „loc” disputat, căci 
ea poate separa nu numai etnii, ci şi sisteme ideologico-ideologice, cul- 
turi). Transilvania a devenit, printr-o combustie socio-culturală seculară, 
prin excelență, un spațiu de convergență, un spațiu multicultural datorită 
caracterului multilingvistic, multiconfesional, multietnic şi de tradiție inte- 
lectuală, un spațiu în care geneza identitară s-a petrecut într-o lume a alte- 
rității şi a complementarității. Pentru Ambrus Miskolczy, cheia spiritului 
de toleranță întemeiat juridic ca şi expresie a „suportării” Celuilalt în ace- 
laşi spațiu fizic, mai puțin public, se află în autoritatea otomană exercitată 
din secolul al XVI asupra Principatului Transilvaniei. Dar, elementele care 
ar fi frânat această deschidere, ar fi fost, cel puţin la Braşov, diviziunea 
muncii bazată pe criterii etnice (astfel, bumbacul comercializat de grecii 
din Braşov era mai întâi prelucrat în manufacturile care aparțineau maghi- 
arilor, era apoi revândut saşilor; românii se specializaseră în prelucrarea 
lânii, iar armenii în cea a pielii; „graniţele” etno-culturale fiind astfel şi 
„graniţe” etno-profesionale)!€. 

După 1437 în Transilvania existau trei „naţiuni politice”: nobilii, se- 
cuii, saşii, dintre care doar ultimele erau naţiuni şi în sens etnic. În rândul 
primei naţiuni se aflau integrați nu numai maghiari, deşi aceştia constitu- 
iau majoritatea, ci şi reprezentaţi ai altor etnii, de rang nobiliar (fireşte, 
iobagii maghiari nu făceau parte din prima naţiune politică!). Reforma, 
răspândită la toate naţiunile privilegiate, a înfrânt rezistența cercurilor 
catolice — şi aceasta mai ales datorită faptului că, în primul rând, în cazul 
saşilor, dar şi în cel al secuilor, „națiunea politică” suprapunându-se în 
mare măsură comunității etnice, a beneficiat de solidaritatea creată de 
identitatea culturală. Astfel, nu fără greutăţi, confesiunile protestante 
(evanghelică, antitrinitariană, calvină) au devenit şi ele „recepte“, 
bucurându-se de libertate şi de egalitate de tratament cu cea catolică, iar 
credincioşii lor, în măsura în care aparțineau unei naţiuni politice, de toate 
drepturile conferite de această calitate'”. Până în această perioadă, chiar şi 
în secolul XV, românii au continuat să folosească, în cadrul structurilor lor 
administrativ-teritoriale (districte şi „tțări“), la fel ca secuii şi saşii, dreptul 
cutumiar propriu, rezultat al tradițiilor şi al experienţei socio-politice şi 
juridice. Abia odată cu Zripartitul lui Verboczy (1519) şi mai ales cu 
Aprobatele (1653) şi Compilatele (1669) se încearcă o uniformizare a le- 
gislaţiei Principatului, în condiţiile eforturilor de modernizare instituționa- 
lă, dar şi în contextul confruntării dintre tendințele centraliste ale principi- 


15 Ibidem. 

1% Ibidem, p. 69. 

17 Matthias Bernath, Habsburgii şi începuturile formării naţiunii române, Ed. Dacia, Cluj- 
Napoca, 1994, p. 25. 

lor şi opţiunile „autonomiste“ ale naţiunilor „regnicolare“. În perioada 
premodernă, Transilvania a cunoscut confesionalismul în forme particula- 
re, mai puţin accentuate decât în alte spaţii europene, însă mai conserva- 
toare, în primul rând, datorită realizării unei relative coexistenţe armo- 
nioase a diferitelor grupuri etnice şi sociale în unități administrativ- 
teritoriale bine delimitate. Această realitate complexă ca peisaj ento- 
confesional şi socio-cultural şi ca  instituționalizări ale opțiunii 
adminstrativ-politice, a transformat Transilvania, încă din premodernitate, 
într-un spaţiu interesant, într-o lume a convergențelor şi a percepţiilor 
. La rândul ei, Reforma, deoarece a facilitat comuni- 
carea interculturală (evident, demersul era determinat de nevoia da a câş- 
tiga noi spaţii sociale şi etno-culturale de însumare/asumare) a contribuit 
la consolidarea conştiinţei de sine a popoarelor, contribuind la desprinde- 
rea acestora din cadrele universalismului medieval'5. Confesiunile protes- 
tante, prin utilizarea ca limbă de cult a limbilor vorbite, „naţionale“, au 
spart monopolul limbii latine, au consolidat legăturile dintre stările ace- 
leaşi etnii, creând solidarități specifice şi erodând solidaritatea „internațio- 
nală“ tradițională ce funcţiona în cadrul stărilor privilegiate, în spaţiul 
bisericii tradiţionale. În secolul XVII, din această perspectivă, Transilva- 
nia funcționează, ca „dublă periferie“, ca lume în care se întâlnesc predo- 
minant neconflictual Europa Latină şi Europa Ortodoxă, Europa Centrală 
şi Europa de Sud-Est. Aceasta realitate de sinteză face posibil, ca după 
1688, Transilvania să devină avanpostului imperiului habsburgic", un stat 
modern, însă susţinut de o ideologie premodernă, care unea ideea imperia- 
lă cu aceea a cruciadei antiotomane”. Această Transilvanie era o provin- 
cie „periferică” şi „nevralgică” pentru autorităţile austriece, astfel încât 
acestea vor fi nevoite să îmbine, în manieră strategică, politica religioasă 
subsidiar de Reconquistă şi de toleranța religioasă (parţială, evident) cu 
echilibrul politic. În această perioadă a confesionalismului, perioada cu- 
prinsă între dezastrul de la Mohács (1526) şi domnia Mariei 
(1740-1480), ortodocşii — fie români, sârbi sau ucraineni — nu au fost per- 
cepuți ca practicanți ai vreunei „religii recepte“; confesiunea ortodoxă 
avea statut de religie „tolerată“, iar ortodocşii acesteia nu aveau drepturi 
civile. Tot din această perioadă se utilizează identificări noi, precum iden- 


'* Mihai Bărbulescu, Dennis Deletant, Keith Hitchins, Şerban Papacostea, Pompiliu Teodor, 
Istoria României, Editura Enciclopedică, Bucureşti, 1998, p. 220. 

1 R, Jaworski, „Zur Tăglichkeit und Akzeptanz eines historischen Hilfsbegriffes“, în West- 
mitteleuropa, Ostmitteleuropa. Vergleiche und Beziehungen. Festschrift für Ferdinand Seibt 
zum 65. Geburtstag, Robert Luft (coord.), München , 1992, p. 37-45. 

% Karl Otmar Freiherr von Aretin, „Die Tiirkenkriege als Traditionselement im katholischen 
Europa“, în Tradition, Norm, Innovation. Soziales und literarisches Traditionsverhalten in 
der Frühzeit der deutschen Aufklärung, Wilfried Barner, Elisabeth Miiller-Luckner (coord.), 
Stiftung Historisches Kolleg, München, 1989, p. 24. 

tificarea calității de „nobil“ cu aceea de „maghiar“. În schimb, la saşi, sta- 
tutul nobiliar nu avea relevanță. Numărul saşilor care aveau această calitate 
era redus şi, în plus, în condiţiile prefacerilor presupuse de efectele etno- 
culturale ale Reformei, pentru saşi semnificativă şi definitorie era identifica- 
rea etnică, căci, adoptând confesiunea evanghelică, saşii şi-au întărit identi- 
tatea culturală, delimitându-se clar de alte comunități, ca naţiune politică, 
etnică şi comunitate bisericească. Specificitatea comunităților de saşi din 
Transilvania era asigurată tocmai de conservarea solidarităților prin asocie- 
rea maselor ţărăneşti, care, reprezentau, de altfel, supraviețuirea etnică, prin 
păstrarea libertăţii şi prin respingerea încercărilor de a-i aduce în starea de 
iobăgie, prin ataşamentul față de tradiţiile şi codurile culturale tradiționale 
Secuii, ca oameni liberi cu o puternică solidaritate etnică, legaţi afectiv de 
teritoriul relativ izolat în care erau concentrați, s-au delimitat de celelalte 
comunități ardelene, în primul rând pe baza identității etnice; fruntaşii secui 
înnobilaţi se identificau, însă, cu prima naţiune, cu aceea a nobililor. Cum 
am mai arătat, aceasta era, iniţial, heterogenă sub raport etnic şi omogenă 
din punct de vedere cultural, rămânând acum tot heterogenă, dar doar sub 
raport confesional şi mai puţin etnic. 

Principii autonomi ai Transilvaniei au încercat să atenueze deosebi- 
rile dintre supuşii de „religie tolerată“ şi cei aparţinând „religiilor 
recepte“, fără a schimba însă sistemul constituţional şi fără a renunţa la 
încercările de a atrage la calvinism (mai ales Gabriel Bethlen) sau la cato- 
licism (principii din familia Bâthory) şi pe supuşii aparținând celorlalte 
confesiuni. Stimulaţi de o astfel de motivaţie, principii transilvani au încu- 
rajat demersurile care presupuneau traducerea în limba română a cărților 
de cult aparţinând religiilor recepte; de asemenea, au înființat instituții 
confesionale destinate propagării calvinismului în rândurile supuşilor or- 
todocşi, au încercat să reglementeze prin legiuiri situația clerului ortodox 
şi ridicarea sa morală şi intelectuală, tolerarea sau chiar înființarea de 
şcoli, recunoaşterea ierarhilor ortodocşi, introducerea limbii române ca 
limbă de cult în parohiile româneşti, cu toată opoziția unor astfel de con- 
ducători religioşi ataşaţi de folosirea limbii slavone (avem în vedere opo- 
zițiile lui Sava Brancovici şi Ilie Iorest). Lipsiţi de o elită laică, ortodocşi 
au acționat ca un grup solidar, ca şi comunitate confesională (apartenența 
la ortodoxie era fundamentul identităţii, existența în cadrele ortodoxiei 
percepută ca Lege era instituită drept condiţie a mântuirii colective). În 
condiţiile noilor cadre instituţionale de la sfârşitul secolului XVII, sub 
conducerea ierarhilor lor, ei au căutat să-şi amelioreze statutul, prin recu- 
noaşterea confesiunii lor în rândul „religiilor recepte“, întâmpinând însă 
rezistența naţiunilor politice, precum şi opacitatea principilor interesaţi în 
păstrarea sistemului constituțional consacrat, perceput ca fundament al 
echilibrului politic şi social. Astfel, crearea identității confesionale a supu- 

şilor ortodocşi, pentru care aceasta reprezintă cea mai puternică compo- 
nentă identitară, s-a produs în jurul mânăstirilor în plan macroteritorial şi 
al bisericii şi şcolii, pe plan local (în secolul XVIII, numărul şcolilor pa- 
tronate de biserică a devenit o realitate semnificativă). Reconfigurări apar 
la 1700, o dată cu constituirea Bisericii Române Unite cu Roma, tocmai ca 
urmare a dorinței Curții vieneze de a-i integra pe români în sistemul „reli- 
giilor recepte” drept compensație pentru menţinerea excluderii lor dintre 
„naţiunilor politice”, statut garantat prin Diploma leopoldină (1691). Apa- 
riția noii biserici româneşti a fost favorizată şi de existenţa unei crize iden- 
titare a ortodoxiei, criză resimțită atât la nivel individual, cât şi la nivelul 
comunităților care au receptat impulsurile Reformei şi al politicii princia- 
re; clerul român animat de alte interese şi opţiuni decât ierarhii de origine 
sârbă cu care constituiau, cel puţin din perspectivă catolică, clerul care 
păstorea „confesiunea illiră”, a fost, în parte, favorabil noului proiect con- 
fesional. „Unirea cu Roma” a dat unei părți a românilor o altă identitate 
religioasă, speranţă față de ameliorarea, chiar schimbarea, stării ei materi- 
ale, politice şi socio-culturale. Legătura organică dintre cultura clericală şi 
cea populară la românii din Transilvania a impulsionat, prin modelul ei 
sotoriologico-escatologic, mişcarea de emancipare naţională. Aceasta ex- 
plică, de altfel, atât rapiditatea cu care Unirea s-a răspândit în întregul 
Principat, inclusiv în districtele româneşti şi la toate stările sociale, dar şi 
rezistența cercurilor ortodoxe tradiționaliste. Acestea din urmă erau susți- 
nute de domnii Valahiei şi de clerul sârb din Banat; pe de altă parte, chiar 
şi reacția „naţiunilor politice”, care se opuneau modificării constituției 
Principatului, constituţie pe care se sprijinea sistemul constituţional şi 
juridic tradiţional, de esență medievală, a grăbit această propagare. În 
acest context, o dată cu organizarea Bisericii române unite cu Roma, se 
pune şi problema participării românilor la viaţa politică, cerere legitimă, 
cu atât mai mult cu cât se sprijinea pe promisiunile imperiale, pe „dreptu- 
rile istorice” şi naturale ale românilor ca urmaşi ai indigenilor, aceiaşi 
aspirație era în acord cu argumentaţiile politice raționalist-iluministe mo- 
derne care în conformitate cu teoriile dreptului natural considerau că acce- 
sul la drepturi civile era condiţionat de importanţa contribuţiei demografi- 
ce şi economico-militare pe care o aveau supuşii la susținerea financiară şi 
instituţională a statului. Tânăra intelectualitate românească, deşi nu în 
întregime clericală, a avut o atitudine patriotică: dorea reformarea consti- 
tuţiei Principatului, susţinând reformele teresiene şi iosefine şi autoritățile 
austriece, atât împotriva rezistenţei ortodoxe, cât şi a mişcărilor separatiste 
şi sociale. Peste patriotismul organic al concepţiei sale istorice se supra- 
pune „patriotismul imperial”, promovat ca suport ideologic în epoca aces- 
tor reforme, formă de patriotism care nu anula aspirațiile românilor, aceş- 

tia neurmărind, cel puţin în această epocă, decât integrarea în sistemul 
constituţional al Transilvaniei; din această perspectivă, reformismul a fost 
impulsionat şi de mişcarea revendicativă a românilor”. În Transilvania, 
mesajul social al ideii iluministe de ameliorare a stării „popoarelor” din 
imperiu (în problematica noastră, a celui român), s-a transformat, datorită 
constituţiei Principatului, într-unul naţional.” Formulele identitare erau 
centrate pe latinitatea, continuitatea şi autohtonia românilor în teritoriile 
vechii Dacii, cu atât mai mult cu cât ideile autohtoniei şi a romanității erau 
prezente încă din secolul XVII la umaniştii români, cărturari care au dat o 
expresie livrescă unei tradiţii populare”, altfel destul de confuze şi târziu 
atestate. Cu toată această tradiționalitate a conştiinţei de sine, a asumării 
unui trecut dramatic şi marginalizant (deşi se considera că cel îndepărtat 
legitima, prin originea romanică, un anumit exerciţiu al orgoliului identi- 
tar), ideologia națională a românilor transilvăneni era lipsită de şovinism, 
căci românii îşi cereau doar drepturile, intrarea în concertul celorlalte „na- 
țiuni” transilvane, fără a emite pretenţia unei misiuni civilizatorii sau de 
aculturație, poziţionare ideologică ce i-ar fi împins pe români spre abor- 
dări ofensive”, poate chiar radicale ale statutului „naţiunii” române din 
Transilvania. Mişcarea petiționară a românilor a fost o mişcare modernă, 
deoarece viza abolirea privilegiilor, prin reformarea constituţiei Principa- 
tului (în forma sa radicală, Supplex-ul lui Inochentie Micu-Klein cerea 
egalitate în drepturi pentru toată „naţiunea”, inclusiv pentru iobagi). Exis- 
tența unor solidarităţi comunitare întemeiate pe obiceiuri şi convingeri 
asemănătoare despre lume şi om a transformat o stare difuză de identitate 
în conştiinţă de sine. În crearea identității etno-culturale, un rol semnifica- 
tiv i-a revenit intelectualității române unite care — prin scrierile istorice 
care aveau o anume tradiţie în spaţiul celorlalte culturi transilvane”, dar şi 


21 Alexandru Duţu, „«Până nu vine iarna, primăvară nu se face»“. Transformări în mentalită- 
tile sud-est europene la început de secol XIX”, în Al. Duţu (coord.), Sud-Estul European în 
vremea Revoluţiei Franceze. Stări de spirit, reacţii, confluenţe, Institutul de Studii Sud-Est 
Europene al Academiei Române, Bucureşti, 1994, p. 17. 

* Virgil Cândea, « Les lumières et la naissance de la conscience nationale chez les Roumai- 
nes », în Les lumières et la formation de la conscience nationale chez les peuples du Sud-est 
européen. Actes du Colloque international organisé par la Commision de |'AIESEE pour 
l’histoire des idées sous les auspices et avec le concours financier de UNESCO (Paris, 11- 
12 avril 1968), Bucureşti, 1970, p. 92. 

23 Gheorghe Platon, « La contribution de la Transylvanie à la formation de lesprit identitaire 
roumain », în Trasylvanian Review, nr. 1, Center for Transylvanian Studies, Cluj-Napoca, 
2002, p. 9. 

* Ibidem, p. 93. 

* Istoriografia transilvăneană presupunea încă din perioada umanistă şi postrenascentistă o 
interesantă coexistență a genurilor tradiţionale cu naraţiunea umanistă. În timp ce genul 
tradițional, cronica, cultiva istoria familială sau a microcomunității: Album Oltardianum 
(1526-1659), Chronicon Fucksio-Lupino-Oltardianum (creaţia a patru generaţii de cronicari 

ce au încercat să acopere o perioadă impresionantă de timp, cuprinsă între 990-1630 şi, res- 
pectiv, 1630-1699), Cronica Transilvaniei de Georg Kraus este o naraţiune interpretativă, 
este un recurs de istoria contemporană, evaluând evenimentele selectate din istoria regională 
a anilor 1608-1665. Istoriografia maghiară era mult mai interesată să ilustreze temele legiti- 
mării etno-politice; astfel, Cronica maghiară (Cluj, 1575), scrisă de Gáspár Heltai în limba 
maghiară, a avut ca model Decadele lui Antonio Bonfini şi îşi propunea să prezinte istoria 
ungurilor de la huni până la dezastrul militar de la Mohács (1526). Şi memorialistica, în 
cultura săsească şi maghiară, prin sincretismul ei, prin trimiterile la spaţiul identitar a contri- 
buit la cultivarea istoriei şi a urmelor ei (arhivele documentare) ca surse ale legitimărilor 
instituționale şi instituționalizate. De la Confesiunile Sfântului Augustin la Petrarca şi la 
autobiografia lui Cellini, La vita di Benvenuto Cellini, memorialistica „făcuse” tradiţie în 
mediile europene. În Europa Centrală a acestei epoci s-au remarcat scrisorile lui Kornis 
Farkas sau Gâlfi Janos iar memorialistica transilvană era ilustrată în mediul urban săsesc şi 
maghiar, mai ales la Târgu Mureş şi Cluj. Primii memorialişti maghiari sunt reprezentativi 
Heltai cel Tânăr, Segesvári şi Szakál. La fel ca şi în Occident, unde se resimțea influența 
memorialisticii legate de descoperirile geografice şi de cucerirea Indiilor, scrierile cu caracter 
istoriografic erau, în unele cazuri, lucrări care abordau teme de geografie istorică. În lumea 
umanismului european s-au impus ca modele de textură şi metodologie, scrieri precum Jtalia 
illustrata a lui Flavio Biondo, Germania illustrata a lui Aventinus, dar mai ales, pentru uma- 
nismul transilvan, Saxonia, Vandalia, Dania, scrise de Albert Krantz între 1519-1564; im- 
portanți sunt şi polonezii Martin Kromer (1512-1589), Martin Stryikowski (1547 — după 
1582), Stanislaw Orzechorwschi (1513-1566), Leonhard Gorecki, Joachim Bielschi, Alexan- 
der Guagnin şi mulți alţii. De factură asemănătoare sunt lucrările umaniştilor transilvăneni 
Georg Reichestorffer (Chorographia Moldaviae, Chorographia Transilvaniae), Antonius 
Verantius (Verancsics), Honterus (Rudimentorum Cosmographiae libri duo). În secolul XVI 
avem de a face şi în Transilvania, aşadar, cu o „descoperire“ de către cărturari a propriei țări, 
scrierile unor umaniști ca Johannes Honterus (1498-1549), Georg Reichstorffer (cca.1595- 
1554), Christian Schesaeus (cca. 1535-1585), Johann Hertel (a doua jumătate a secolului 
XVI), Johannes Jacobinus (1574-1603), Nicolaus Olahus (1493-1568), Johann Deczius de 
Baranya (1560-1602), Heltai Gáspár, Számosközy István (1540-1612), Szekely István (dece- 
dat după 1563) contribuind la conturarea imaginii acestui spaţiu în conştiinţa europeană. 
Datele cuprinse în lucrările acestora vor alimenta eseurile umaniştilor italieni, austrieci, 
germani, francezi, spanioli, englezi şi olandezi care au călătorit în spaţiul transilvan; de alt- 
fel, în secolul XVI apare ceea ce se va numi „literatura turcească“, dovadă a interesului poli- 
tic şi cultural manifestat față de turci şi de teritoriile aflate sub influență otomană. Cele mai 
multe scrieri sunt editate după Mohâcs (1526) şi spre sfârşitul secolului al XVI-lea, ca efect 
al primei faze a Reconquistei declanşate de Liga Creştină după bătălia de la Lepanto (1571). 
Umanismul erudit de inspiraţie erasmică a acordat o importanță specială documentului, izvo- 
rului scris, datorită puterii sale legitimatoare; acest demers s-a manifestat mai insistent şi mai 
explicit din a doua jumătate a secolului XVI. Din nevoia de a-şi certifica identitatea politico- 
juridică, saşii au fost preocupaţi de antologarea şi constituirea primelor arhive; acest efort s-a 
concretizat în organizarea arhivelor Sibiului (1546), Braşovului (1552) şi Bistriţei (1559). 
Clasică a fost, din această perspectivă, conlucrarea dintre umaniştii Christian Pomarius 
(1500-1556) şi Georg Seraphin, care sub patronajul primarului Petrus Haller constituie la 
Sibiu, Arhiva națiunii săseşti; tot atunci s-a realizat şi primul inventar arhivistic, Regestum 
literarum in cellas ordinatarum (1546). Continuând tradiţia cronicărească şi memorialistică, 
în istoriografia transilvăneană, umanismul s-a afirmat într-o manieră proprie fiecăreia dintre 
principalele comunități etnice transilvănene, comunități care au receptat într-o măsură diferi- 
tă, inegal şi oscilant, inovațiile culturale ale vremii. Primele preocupări ale istoriografiei 
umaniste săsești s-au concentrat pe episoade de istorie politico-militară cu accente epopeice; 
reprezentativ pentru astfel de abordări este Christian Schesaeus (1535-1585), autorul epopeii 

prin traduceri, prin introducerea alfabetului latin, prin demersul de a îm- 
bogăţi lexicul prin latinisme, prin încercarea de a da o gramatică româ- 
nească — a realizat suportul cultural (savant) al naţiunii române. Scrierile 
istorice ale Şcolii Ardelene, prin absolutizarea originii romanice a români- 
lor, au constituit temeiurile mitului istorico-politic al românilor transilvă- 
neni. În scrierile lui Petru Maior şi Gheorghe Şincai, scrieri aflate sub in- 
fluenţa iluminismului, sunt vizate realitățile sociale şi se expun opinii filo- 
sofice şi teologice îndrăzneţe care vădesc o gândire modernă. În 
Procanon, lucrare de influență gallicană, Petru Maior condamna, de pe 
poziții antipapale, intoleranţa. Samuil Micu aplica luptei pentru drepturi 
politice şi sociale a românilor transilvăneni principiul wolffian al raţiunii 
suficiente, socotind că prin conştientizarea de către popor a originii sale 
latine, a apartenenţei sale la o civilizaţie superioară şi la un trecut bazat pe 
exercițiul libertății politice, acesta se va mobiliza pentru a-şi dobândi 
drepturile legitime. Această mentalitate antidogmatică, de factură raționa- 
listă, insistă pe teoria dreptului natural”. Tot intelectualitatea greco- 
catolică a avut meritul de a crea, prin caracterul polemic al scrierilor sale 
istorice şi lingvistice, o identitate culturală critică. Românii au început să 
devină conştienţi de specificitatea lor etnică, să înțeleagă necesitatea sus- 
tinerii acestei identități şi a obţinerii recunoaşterii lor ca națiune politică. 
Acestă atitudine militantă a reprezentat un câştig mult mai mare decât aşa 
zisa „pierdere a unității credinţei“. Unirea cu Biserica Romei a fost, în 
opinia mea, departe de a provoca o criză de identitate în societatea româ- 
nească; dimpotrivă, unirea părea că le oferă românilor oportunitatea afir- 
mării identității în cadrele tradiționale ale sistemului stărilor, în calitate de 
a patra naţiune; astfel, românii se doreau copărtaşi la un sistem constituți- 
onal şi politic desuet, de inspiraţie medieval-autonomistă într-o perioadă 


Ruinae Pannonicae, scriere în care acesta narează evenimentele petrecute de la moartea lui 
loan Zapolya la cea a lui loan Sigismund. Istoriografia maghiară a oferit teme asemănătoare 
prin Historia de vita, morte (....) Principis ac D.D. Joannis II., Regis Hungariae (1577), 
opera lui Csanádi Miklós; autorii menţionaţi erau încă atașați de ceea ce presupunea ca reali- 
tate istorică şi valoare simbolică, Hungaria şi Hungarus. Istoriografia românească transilva- 
nă este reprezentată prin cronica tradițională, dar de inspiraţie urbană; astfel, Cronica proto- 
popului Vasilie rezumă evenimente petrecute în zona Braşovului între 1392-1633, evenimen- 
te legate, în principal, de istoria bisericii Sfântului Nicolae din Scheii Braşovului, raporturile 
preoților parohi cu magistratul Braşovului, dar şi cu lumea ortodoxă sud-carpatică, precum şi 
de disputele din interiorul comunității, de tensiuni şi episoade dramatice legate de păstrarea 
continuității în parohie. Detalii cu referire la raportul dintre tradiţie şi inovaţie in istoriografia 
premodernă transilvană, în special săsească se află în volumul colectiv al Asociaţiei de Studii 
Transilvane „Heidelberg”: Transilvania şi saşii ardeleni în istoriografie, Hora&AKSL, 
Sibiu, 2001 şi, mai ales, în Edit Szegedi, Tradiţie şi inovație...cit. 

% Lucian Blaga, Gândirea românească în Transilvania în secolul al XVIII-lea, Ed. Ştiinţifi- 
că, Bucureşti, 1966, p. 35 sq. 

în care întărirea statului şi a absolutismului au atras, la modul inevitabil, 
criza sistemului tradițional, a Bisericii şi a autonomiei urbane (săseşti). 
Renaşterea şi Reforma au presupus trecerea Europei de la 
medievalitate la modernitate, propunând noi abordări ale realităţii imedia- 
te, dar şi istorice şi, nu în ultimul rând, proiecte de reconstrucţie a corpului 
socio-politic, precum şi noi tipologii ale umanului. Dincolo de elementele 
de discontinuitate şi de reculul presupus de reacțiile teologale şi culturale 
antirenascentiste, în secolul XVI şi în cel următor, tradiţiile umanismului 
renascentist au fost valorificate şi chiar „restaurate“. Din această perspec- 
tivă, edificatoare este conservarea formelor culturale instituţionale ale 
Europei umaniste — congregaţiile, academiile, universitățile — dezvoltate 
în Europa clasică, în cadrul instituțional al erudiţiei colective, cadru baroc 
realizat prin activitatea academiilor, revistelor savante şi enciclopedice. 
De altfel, în secolul XVII, moştenirea spirituală fundamentală au constitu- 
it-o, atât pentru Descartes, cât şi Montaigne, tradiţiile umaniste din secolul 
precedent; nuanțele apar mai ales faţă de exerciţiul şi finalităţile erudiției. 
Dacă în secolul XVI erudiţia era susținută de un proces de acumulare de 
informaţie, în secolul XVII, ea presupune clasificarea şi codificarea cu- 
noştinţelor, reflex cultural al demersului de ordonare a corpului socio- 
politic. Revoluţia intelectuală care se petrece după 1680 în Vest va pă- 
trunde în câteva etape şi în Europa orientală. În acest spaţiu, mutațiile s-au 
făcut resimţite în cadrele spiritualității tradiționale. Mişcarea cultuală 
iudeo-creştină şi-a extins aria de manifestare, elementele ce i s-au supra- 
pus, elemente de origine greco-latină, fiind confirmate de lucrări doctrina- 
re. În spaţiul ortodoxiei româneşti se manifestă doctrina mistică a isihas- 
mului care refuza gândirea apollinică a antichităţii greco-latine, conside- 
rând că asceza şi contemplarea sunt dimensiunile evlaviei ortodoxe, con- 
diții ale comunicării cu divinitatea. Scara paradisului a lui Ion Scărarul, 
Imnurile lui Efrem Sirul, precum şi cărțile dogmatice ale lui Grigore 
Palamas pun preț pe demersul individual al evlaviosului (Rugăciunea ini- 
mii) în relaţia cu divinul. Conquista catolică (Contrareforma) nu ignora 
spațiul bisericii orientale, ci, dimpotrivă, datorită faptului că era afectată 
de disiparea comunităţilor catolice aflate în spaţiul ortodoxiei sud- 
dunărene şi orientale, a intervenit mai insistent decât în secolul anterior, 
mai ales în spaţiul est şi sud-carpatic. Primul document care a abordat 
problema „organizării catolice a valahilor” a fost un decret al Congregaţiei 
De Propaganda Fide (1633), act prin care se numea un episcop pentru 
românii din „Carpaţii nordici“. În acest context, se înscria şi Unirea româ- 
nilor transilvăneni cu biserica Romei, întemeiată juridic prin Diploma 
leopoldină din 7 aprilie 1701. Poate că acest act nu ar fi fost posibil, chiar 
şi în condițiile dominaţiei habsburgice, dacă în Transilvania nu s-ar fi pe- 
trecut, încă din secolul XVII, un intens proces de emancipare culturală. De 

altfel, în Europa, în epocă, asistăm la reorganizarea, inclusiv instituțională, 
a culturii. În Transilvania, sub domnia lui Gabriel Bethlen şi a celor doi 
principi Rakoczi s-au realizat condiţiile pentru implantarea unor structuri 
instituționale europene. Această operaţie a fost posibilă datorită orientării 
politice şi culturale spre lumea europeană, orientare datorată succesului 
repurtat de calvinism în mediile maghiare şi, temporar, în comunități ro- 
mâneşti din Transilvania. Gabriel Bethlen a imaginat şi aplicat un vast 
program de construcţii, ce prevedea întărirea cetăților din Oradea, Alba 
Iulia, Făgăraş, Deva, Gherla, Odorheiu Secuiesc şi mărirea reţelei de cas- 
tele şi curţi princiare, adecvate noilor standarde ale elitei nobiliare”. Prin- 
cipele a fost preocupat şi de realizarea unui sistem şcolar asemenea celui 
occidental; astfel, între 1622-1658 a înființat la Alba-Iulia un Collegium 
academicum, al cărui rol era acela de a pregăti tineri ardeleni pentru struc- 
turile instituționale ale statului; biblioteca institutului academic (distrusă 
la 1658, refăcută apoi în 1662) era fundamentată pe colecția privată a 
principelui Bethlen. De altfel, raționalismul se manifesta şi în şcoala trans- 
ilvană, atât prin materiile studiate, cât şi prin metodologiile explicative, 
care presupuneau familiarizarea cu materialul didactic, cu cabinetele şi 
bibliotecile şcolare, cu principiile pedagogiei comeniene. Şi în această 
epocă s-a continuat tradiția renascentistă a frecventării marilor centre uni- 
versitare europene. Se pare că peste 1000 de tineri ardeleni au studiat în 
cadrul unor instituții de prestigiu universitar din lumea germană, din Franța, 
Italia, Anglia şi Olanda“. Cei care nu au urmat circuitul universitar euro- 
pean au beneficiat şi în Transilvania de educaţia adecvată, putând audia, de 
pildă, cursurile silezianului Martin Opitz. 

Secolul XVII a impus metodologia ştiinţifică şi explicaţia carteziană, 
istoricii fenomenului cultural vorbind chiar de succesul epistemologic al 
revoluţiei carteziene; metoda carteziană a făcut din ştiinţele naturii şi din 
filosofia morală perspectivele dinspre care se explicau şi redimensionau 
enoseologiile epocii. Această schimbare de paradigmă a accentuat proce- 
sul de secularizare a societăţii, căci Biserica nu mai era solicitată ca auto- 


21 De altfel, încă din timpul domniei lui Gâbor/Gabriel Bethlen apar câteva tipuri noi de 
castele şi de curii feudale, care păstrau însă şi elementele arhitectonice de origine militară. 
Printre cele mai reprezentative construcții refăcute şi ridicate în epocă, amintim: Magna 
Curia din Deva, construită în secolul al XVI-lea, curia a suportat intervenţii hotărâtoare 
realizate la iniţiativa principelui, curia din Cetatea Albă construită de Ştefan Bethlen ca reşe- 
dință tipică de moşie, castelul din Sînmiclăuș al contelui Nicolae Bethlen, castelul contelui 
Haller din Sînpaul (Harghita), castelul din Medieşul Aurit (jud. Satu Mare), castelul din 
Iernut, terminat de către Gheorghe Rakoczi II în 1651. Aceste clădiri sunt reprezentative 
pentru formele arhitecturale şi plastice ale Renaşterii târzii. Arhitectura civilă mai este ilus- 
trată de palatul Apor din Alba Iulia, care va cunoaşte redecorări în secolul al XVIII-lea şi de 
reşedinţa principelui Bethlen, locaţie care a cunoscut însă un destin dramatic. 

% Victor Neumann, op. cit., p.103. 

ritate, de vreme ce existența şi manifestările divinității puteau fi demon- 
strate matematic. Această mutație intelectuală fundamentală a devenit, de 
fapt, substanţa şi rezolvarea crizei de conştiinţă dezvoltată în cultura euro- 
peană în ultimele decenii ale secolului XVII”. Istoriografia îşi asuma şi ea 
un discursul raționalist, avansând teme şi finalităţi noi. Lărgirea orizontu- 
lui spaţio-temporal, descoperirea altor culturi cu alte tradiții socio- 
culturale, culturi cu alte percepții ale timpului istoric şi cronologiei, stimu- 
lează metodologiile moderne întemeiate pe analiza critică a izvorului isto- 
ric; aceste metodologii dezvoltau şi perfecţionau investigația de tip eras- 
mic, impusă în postrenaștere“. În Transilvania însă, istoriografia, mai 
mult decât în alte spaţii culturale, a rămas puternic determinată de tradiții- 
le umanismului transilvan, suportând tradiționala şi tipica instrumentaliza- 
re politică, fiind suportul legitimator al celor interesaţi în păstrarea vechiu- 
lui sistem constituțional. La documentaţia şi explicaţiile ei specifice ape- 
lează autoritatea centrală şi biserica romano-catolică, angajată într-un in- 
tens proces de refacere a autorităţii sale şi de revigorare a religiozităţii, 
proces presupus de Contrareformă. Printr-o nouă istorie ecleziastică, isto- 
rie a bisericii ca instituţie, bisericii catolice i se reconstruieşte imaginea 
„clasică” şi fundamentală pentru finalităţile universalist-escatologice asu- 
mate în Evul Mediu, imaginea de ecclesia militans şi ecclesia triumphans. 
Concepută ca ştiinţă a politicului şi moralei, istoria a fost exersată ca ins- 
trumentum regni şi magistra vitae. Istoriografia a furnizat totodată şi date- 


Paul Hazard, Criza conştiinţei europene, Univers, Bucureşti, 1973, p. 30. 

% Jean Mabillon, prin manualul său de diplomatică şi de introducere în metoda istorică (De 
re diplomatica libri VI, Paris, 1681), Jacques Benigne Bossuet, cu manualul de educaţie 
politico-religioasă destinat Delfinului (Discours sur l’histoire universelle, Paris, 1681), Char- 
les du Cange, prin Historia Byzantina (Lutetiae Parisiorum, 1682) şi Glossarium ad Scripto- 
res mediae et infimae Graecitatis (Lugundi Gallorum, 1688), Richard Simon, în Histoire 
critique des versions du Nouveau Testament (Rotterdam, 1690) introduc regulile carteziene 
ale cercetării şi explicaţiei (îndoiala metodică, trierea materialului documentar, apelul la 
prudență metodologică) şi propun întemeierea demersului explicativ pe izvorul de autoritate 
culturală şi istorică astfel prelucrat; apelul ad fontes avea menirea de a demonstra posibilita- 
tea cunoaşterii prin istorie. Ca expresie a conştiinţei unei orbis litterarum se produce o lărgi- 
re a orizontului geografic. Din punct de vedere spiritual, aceasta era ilustrată prin topografiile 
populare ca gen încă din secolul XVI şi prin descrierile de călătorie cultivate în secolele 
XVI-XVIII; în spațiul germanofon se practica o formă mai „pragmatică“- Staatenkunde — în 
care datele de natură topografico-geografică erau îmbinate cu informaţia de natură istorică şi 
culturală. Acest gen de sinteze informative complexe erau concretizate în colecții şi dicționa- 
re ilustrate. Acest gen de literatură de interferenţă este reprezentată de Theatrum Europaeum 
(Neueră/fnete Trauerbiihne), lucrare impresionantă ca volum de informaţie care reprezenta 
istoria în manieră barocă, un theatrum mundi în care puterea îşi realiza apologia. Alte genuri 
noi, exersate cu insistență, au fost manualele de istorie şi teorie politică (clasic este cel al lui 
Samuel von Puffendorft, Einleitung zu der Historie der vornehmsten Reiche und Staaten so 
Zeit in Europa, tipărit la Frankfurt am Main în 1682). Apar memoriile de tradiţie renascentis- 
tă, oglinzi ale principilor, alături de scrieri ce continuau genul cronicilor şi biografiilor e- 
xemplare. 

le politico-juridice necesare legitimării autonomiilor urbane şi regionale, 
statsului unor stări amenințate de reformismul austriac. În lumea central — 
europeană principalul beneficiar al demersului istoriografic era însă statul. 
Mistica statului ca produs laic, datorat în parte biografiilor exemplare şi 
„istoriilor naționale“, a fost alimentată şi de biserica tradițională; tema 
istoriografică care exemplifica această conlucrare a fost pietas austriaca 
victorix. În Transilvania, această literatură istorică era consumată alături 
de alte produse culturale, cărți de teologie şi ştiinţe, lucrări cu caracter 
juridic. Existența unei structuri sociale educate, interesate de creațiile cul- 
turii occidentale şi central-europene, de lucrări care semnifică expresii ale 
spiritului modern, este demonstrată şi de caracterul multilingvistic al scri- 
erilor, precum şi de numeroasele şi detaliatele însemnări-adnotare cu ca- 
racter istoriografic existente pe cărți, precum pe acelea provenite din 
bibilotecile care au aparținut lui Damasus Dürr’', Lukas Unglerus”, 
Matthias Schiffbaumer’®?, Johannes Bayer", Albert Huet”, Petrus 
Rihelius*S, Andreas Oltard””; de altfel, saşii îşi continuă şi în secolul XVII 
peregrinările academice prin centrele universitare de tradiție. Edificatoare 
pentru o astfel de istorie culturală ne par destinele a două personalităţi ale 
epocii: Johannes Lutsch şi Johann Filstich. Primul cultivă un gen literar 
agreat în Baroc, descrierea geografică personalizată, rod al propriilor 
experințe de călătorie. Lucrarea sa Diarium dessen in dem Herren 
ruhenden N.V.W.W. Herren...vormahls gewesenen treuen konung — 
Richter unserer Haupt- Hermannstadt, so auss seine eigene Manuscriptis 
von Worten heraussgezogen valorifică peregrinările sale academice petre- 
cute în prima jumătate a secolului, la Viena, Augsburg, Marburg, 
Tübingen şi Strassbourg. Johann Filstich, autorul unei Încercări de istorie 
românească/Tentamen Historia Valachicae s-a format, ca spirit erudit şi 
raționalist, la universităţile din Halle, Leipzig şi Jena. Interesul pentru 
carte era un fenomen frecvent în lumea urbană din Transilvania. Burghe- 


5 Vezi Gustav Giindisch, „Die Bibliothek des Damasus Dürr’ în Revue Roumaine 
d'Histoire, 13, Nr. 5, 1973. 

32 Idem, „Eine siebenbiirgische Bischofsbibliothek des 16. Jahrhunderts. Die Bücherei des 
Lukas Unglerus (= 1600)“ în Magyar Könyvszemle, 97, tom. 1-2, 1981. 

33 Idem, „Die Bibliothek des Superintendenten der evangelischen Kirche Siebenbiirgens Matthias 
Schiffbaumer (1547-1601) în Revue des Etudes Sud-Est Européennes, 15, nr. 3, 1977. 

“Idem, „Die Bücherei des Hermannstădter Ratsherrn Johannes Bayer” în Zeitschrift für 
Siebenbiirgische Landeskunde, 13, tom. 1, 1990. 

3 Idem, „Die Bibliothek des Sachsengrafen Albert Huet (1537-1607)* în: Korrespondenz- 
blatt des Vereins für Siebenbiirgische Landeskunde, seria a II-a, 3 (1973). 

3 Idem, Doina Năgler, „Die Bücherei des Hermannstădter ev. Stadtpfarrers Petrus Rihelius 
(= 1648) und seiner Söhne“, în Zeitschrift fiir Siebenbiirgische Landeskunde, 15, tom 1, 1992. 

37 Gustav Giindisch, „Die Bibliothek des Hermannstădter Stadtpfarrers Andreas Oltard (= 1660) 
und seiner Familie“ în Zeitschrift für Siebenbiirgische Landeskunde, 17, tom. 2, 1994. 

zul din lumea oraşelor ardelene (reprezentat de întreprinzători comerciali, 
negustori, meşteşugari cu stare, patroni de ateliere meşteşugăreşti) poseda, 
ca om pragmatic, virtuți domestice care făceau din el un honnete homme 
(model configurat din Baroc), slujitor al binelui public, un consumator de 
cultură care începea să rivalizeze cu elitele tradiționale. Numărul celor 
care alcătuiau acest corp social dinamic a devenit mai numeros în secolul 
XVIII, ca efect al reformelor sociale ale Habsburgilor asupra societăţii. 
Constituiţi ca o naţiune cu o nouă identitate confesională, cu un sta- 
tut socio-politic întemeiat pe autonomiile regionale, în secolul XVII, saşii 
au devenit preocupaţi de identitatea lor etnică, identitate care ar fi trebuit 
ca prin vechime şi origine ilustră să le confere pe mai departe un statut 
privilegiat printre „naţiunile” transilvane. Teoria originii daco-geto-gote a 
saşilor a fost dezvoltată de Matthias Miles în Siebenbiirgischer Wiirg- 
Engel (Sibiu, 1670), lucrare care în spiritul viziunii baroce asupra lumii 
percepea istoria transilvană îndeosebi ca istorie a saşilor, drept o istorie 
profund tragică. Această perspectivă etnicistă era întemeiată însă pe efor- 
tul mai timpuriu al lui Johannes Trâster, Das Alt- und Neu- Teutsche Da- 
cia (Nürnberg, 1666), care a fost preocupat însă şi de tradiţiile, limba şi 
profilul etno-psihologic al românilor, dovezi ale originii romanice a aces- 
tora. În ceea ce priveşte identitatea săsească, Trâster considera că orașul 
era definitoriu pentru existența națiunii săseşti. Teoriile etno-culturale ale 
lui Trâster şi Miles vor fi dezvoltate de Lorenz Tâppelt în Origines et 
occasus Transsylvanorum seu erutae nationes Transsylvaniae earumque 
ultimi temporis revolutiones, historica narratione breviter comprehensae. 
Cel care a spart teoria originii daco-gete a saşilor a fost însă Franck von 
Franckenstein prin Breviculus originum nationum et praecipue Saxonicae 
in Transsylvania (Sibiu, 1696). Spirit iconoclast, raționalist, autorul s-a 
elibererat de clişeele etnice exersate de primii istorici ai barocului arde- 
lean. Franckenstein a lansat teoria originii saxone a saşilor, susținând că 
aceştia sunt urmaşii coloniştilor germani aduşi de regele Geza II şi privi- 
legiați prin Andreanum. Teoria originii ilustre a saşilor era cunoscută prin 
cele două variante amintite — tema dacică şi cea germanică — şi în mediile 
oficiale şi culturale din Europa, după cum o demonstrează monografiile şi 
relaţiile de călătorie ale unor călători străini precum Domenico Sestini şi 
Baltazar Haquet, călători care în secolul XVIII mai scriau încă despre des- 
cendența dacică a saşilor, în timp ce germanul Lehmann avea certitudinea 
originii saxone a acestora’. În creaţia istoriografică maghiară din Transil- 
vania domina cronistica tradiționalistă orientată înspre înregistrarea eve- 
nimenţială, reprezentativă fiind în acest sens Historiaja (1662-1711) lui 


38 Vezi Mihaela Grancea, Călători străini prin Principatele Dunărene, Transilvania şi Ba- 
nat(1683-1789). Identitate şi alteritate, Ed. Universităţii „Lucian Blaga” din Sibiu, Sibiu, 2002. 

Cserei Mihâly, scriere care constituie principala sursă documentară pentru 
cunoaşterea ultimele decenii de istorie politică a Principatului. Scrierile 
autobiografice, memorialistice, foarte frecvente ca gen în Baroc, sunt re- 
prezentate prin operele lui Kemeny Jânos (1602-1662), Mihail Halici cel 
Bătrân (1616-1714), dar mai ales prin lucrarea lui Haller Jânos, prin 
Hármas Historia (1695). Din această perspectivă, din nefericire, creația 
literară transilvană nu este ilustrată şi de ficțiunea de largă respiraţie epică, 
precum romanele care animau literatura occidentală, prolifică şi aflată în 
proces de „emancipare” culturală, în parte realizată prin secularizarea sub- 
stanței epice; în mediile cultivate din Vest erau gustate romanele pastora- 
le, sentimentale sau „eroice“, romanele de aventuri precum acelea semnate 
de Honore d'Urfe (1567-1625), de fraţii Georges de Scudery (1601-1667), 
Madeleine de Scudery (1607-1701), de Martin Le Roy de Gomberville 
(1600-1674) sau romanul sentimental de fină analiză psihologică inaugu- 
rat de Madame de La Fayette, prin La Princesse de Cleves (1678). 

Modernizarea Transilvaniei, proces lent în secolul XVII, dă roade vi- 
zibile şi complexe în secolul următor. Instituţiile angajate în procesul de 
reconstrucție a corpului politic şi în realizarea proiectului iluminist al ferici- 
rii colective — monarhia îndeosebi — au avut ca finalitate, găsirea şi aplicarea 
unor modalități de recuperare a subdezvoltării. O astfel de orientare a carac- 
terizat demersul politic al lui Friederic al II-lea în Prusia, în Rusia pe cel al 
Ecaterinei a Il-a, dar şi eforturile Habsburgilor în Ungaria şi Transilvania. 
Prin acest concert reformator, monarhiile central şi est — europene au depăşit 
modelul monarhiei administrative de inspiraţie franceză. Filosofia şi morala 
naturală, educaţia, reconstrucţia corpului politico-social ca finalități ale poli- 
ticii absolutiste s-a realizează prin acţiunea unor agenți eficienți ai ilumi- 
nismului. Cei mai activi factori ai iluminismului au devenit personalitățile 
epocii, cele care au emis şi aplicat ideile reprezentative ale epocii, formele 
culturale instituționale de tradiţie — congregaţiile, academiile şi universități- 
le, revistele, tiparul, biblioteca, presa, cabinetele de curiozităţi, şcoala supu- 
să unui puternic proces de secularizare, chiar Biserica. Transilvania, aflată 
de la 1688 sub administraţie austriacă, a cunoscut prefaceri substanțiale în 
viaţa socio-culturală. Transilvania secolului XVIII, mai ales Transilvania 
iosefină, a fost o societate „periferică“, aflată acum în relație de dependență 
față de metropola vieneză’ (de altfel, nu întâmplător, sibienii îşi numeau 
oraşul „mica Vienă”*0). 

Nobilimea ungară, deşi nu a renunţat la tradiţiile aristocratice ale 
medievalității, s-a modernizat, şi-a construit noi legitimări, a ridicat castele 


% Angelika Schaser, Reformele iosefine în Transilvania şi urmările lor în viaţa socială, trad. 
Monica Vlaicu, Ed. Hora, Sibiu, 2000, p. 108. 

+ Paul Niedermaier, „Hermannstadt in Beschreibung des 16-18 Jahrhunderts“, în Fovolk 22 
(1979) nr. 2, p. 32. 

emblematice pentru statutul aristocratic, dovezi (totodată) ale acceptării 
noilor mode şi modele socio-culturale, „confortabile“ şi estetice. După con- 
solidarea regimului habsburgic, ideile iluministe au fost receptate, mai întâi, 
în spațiul maghiar şi transilvan, de către nobilimea maghiară. Curtea vieneză 
a dat tonul opţiunilor, modelor, gesturilor pe care lumea germanofonă le 
copiase din spațiul francez şi le adaptase, cu rigurozitatea-i binecunoscută şi 
clişeizantă. Viena politică şi culturală a facilitat apariția în sânul aristocrației 
maghiare a unei categorii particulare, homines novi sau, cum se numea în 
epocă, nobilimea nouă (neoaquisitica), categorie ridicată din rândurile nobi- 
limii mijlocii, nobilime alcătuită din familii oportuniste şi aflate în perma- 
nentă rivalitate economică şi politică cu magnații tradiţionali. Aceste familii 
nobiliare noi, care au dobândit coroana de baron sau de conte, au manifestat 
mentalități moderne şi atitudini politice noi, prohabsburgice. Printre acestea 
s-au distins familii ca Raday, Orczy, Fekete, Huszar (familie de nobili trans- 
ilvăneni de origine română), Bornemisza, dar şi familiile de magnați, familii 
devenite obediente față de Habsburgi (Bánffy, Bethlen, Kornis, Teleki, 
Beleznay, Vay, Wesselenyi), familii catolice şi loialiste*! sau protestante şi 
filocatolice, din rândurile cărora s-au afirmat personalități culturale şi politi- 
ce iluministe (în primul rând, guvernatori, cancelari şi înalți funcționari), 
implicate în francmasoneria europeană. Nobilimea protestantă, în timp, du- 
pă înfrângerea curuților, deşi a rămas puternic legată de Ungaria vestică, de 
spațiul german şi elvețian protestant, se va implica în programul reformist, 
la un anumit nivel chiar şi în administraţie. În timpul Mariei Theresia, dato- 
rită reformismului eficient aplicat, dar şi ca efect al politicii austriece de 
atragere a elitei maghiare, nobilimea maghiară a cunoscut un dinamism 
socio-economic fără precedent, dinamism concretizat în constituirea unui 
nucleu de 150 de mari familii aristocratice fidele împărătesei şi proiectului 
de adoptare a modelelor socio-culturale promovate la curtea vieneză. În 
această structură, nobilimea transilvăneană a devenit covârşitoare ca număr 
şi ca putere economică înspre mijlocul secolului XVIII. Aristocrația maghi- 
ară din Transilvania şi-a materializat /exprimat solidaritățile specifice şi 
imaginea de sine în modul de viaţă şi în arta barocă a epocii. Menţinerea 
„privilegiilor“ constituționale, exigenţele artei de a trăi (luxul ca dimensiune 
reprezentativă, estetica relațiilor interumane) au creat solidarități puternice, 


4l Apor Péter, a fost unul dintre primii „loialişti”, fiind afectat şi de răscoala antihabsburgică 
condusă de Rákóczi. Este autorul unei lucrări originale, care poartă amprenta opțiunilor sale: 
Metamorphosis Transylvaniae (1736); vezi ed. maghiară, Kriterion, Bucureşti, 1978. Aceiaşi 
abordare specifică unui homo novus vor avea şi istoricii şi memorialiştii Bod Péter, Rettegi 
György. În schimb, Mihály Cserei, autorul scrierii Vera Historia Transilvanica Ab Anno 
MDCLĂI incipiendo elaborata per Michaelem Tserey de Nagy Ajta et descripta In Exilio 
Coronensi Anno MDCCIX Mense Decembri, a încercat să se sustragă istoriei şi nu a partici- 
pat la tumultul provocat de competiția dintre tradiționalismul nobilimii maghiare şi exigenţe- 
le monarhiei administrative austriece. 

aproape indivizibile, proprii mai ales grupului de magnați, solidarități care 
au constituit totodată alături de legitimările genealogice, esenţa orgoliului de 
castă. Pe lângă trăsăturile derivate din axiologia lui homo novus, aristocrația 
maghiară a conservat şi exaltat o sumă de virtuţi tradiționale militare şi so- 
ciale. Ca şi în cazul altor elite aristocratice, nobilimea transilvană era preo- 
cupată de promovarea unei identități etno-istorice exemplare, adică autohto- 
ne sau cvasiautohtone, străvechi şi ilustre. Originile hunice sau scitică satis- 
făceau nevoia de legitimitate istorico-statală în raporturile cu populaţiile 
nemaghiare transilvane, al căror statut de dependenţă era justificat ca efect 
al cuceririi lor de către unguri. Arhitectura, arta şi istoriografia vor ilustra 
mutaţiile petrecute atât la nivelul existenței socio-culturale, cât şi la cel al 
autopercepției. Reşedinţele senioriale din Transilvania au fost refăcute (curi- 
ile şi castelele mai vechi au fost restaurate sau au suportat completări baro- 
ce) sau ridicate după planurile unor arhitecți străini experimentați şi după 
modele occidentale şi central-europene consacrate (atât din punct de vedere 
al structurii arhitecturale, cât şi din acela al repertoriului sculptural şi icono- 
grafic). Pătrunderea unor astfel de modele a fost uşurată şi de programul 
edilitar habsburgic, program care, aplicat în oraşele şi în cetăţile transilvane, 
a presupus importarea barocului de stat austriac şi a echipelor de meseriaşi, 
arhitecţi şi artişti care au realizat edificiile civile şi militare ale epocii. Ca 
ansambluri arhitectonice şi artistice, castelele nobiliare reprezintă afirmări 
categorice ale Barocului manifestat în spaţiul transilvan începând din ultima 
decadă a secolului XVII şi până la începutul secolului XIX. Structura an- 
samblurilor arhitectonice, dominanța decorului, plastica luxuriantă, cultiva- 
rea metamorfozelor subliniază această originare stilistică“. Această cultură 
nobilitară poartă totodată şi amprenta unui soi de egocentrism reflectat, cel 


£? Cele mai reprezentative reşedinţe aristocratice transilvane, concretizări ale deschiderilor 
faţă de sugestiile Barocului, au fost: reşedinţa Karácsonyi de la Gherla, ridicată la mijlocul 
secolului XVIII, Castelul Teleki de la Gorneşti (Mureş), Castelul Bánffy de la Bonţida 
(Cluj), Castelul Haller-J6sika de la Gârbou (Sălaj), Palatul Bánffy din Cluj-Napoca, Castelul 
Wesselenyi de la Jibou, Castelul Toldalagy din Târgu Mureş. Dintre aceste edificii, cele mai 
apreciate în epocă şi institute la rândul lor în modele, sunt construcțiile aparținătoare familiei 
Bánffy. Castelul Bánffy de la Bonţida, ridicat în secolul XVII, a fost reconstruit prima dată 
între 1660-1680, redecorat de Sipos Dâvid între 1720-1722 şi supus unei refaceri substanțiale 
între 1748-1753, când a fost îmbogăţit cu 36 de sculpturi, care reprezintă un adevărat pante- 
on al antichităţii greco-romane, devenind, astfel, o dovadă a maturizării barocului provincial 
transilvan. Partea artistică a reşedinţei a fost rodul conlucrării dintre Anton Schuchbauer şi 
Johann Nachtingall. Prin 1780 arhitectul Johann Eberhardt Blaumann adaugă un portal mo- 
numental ce face din castel un edificiu grandios. În realizarea palatului Bânffy din Cluj, ca 
sinteză între tipului tradiţional de reşedinţă şi arhitectura orăşenească, au fost implicați arhi- 
tectul de origine wiirttembergheză, J.E. Blaumann, precum şi cei mai buni sculptori din 
Transilvania, Anton Schuchbauer, Josef Hoffmayer şi Gottfried Hartmann — vezi Nicolae 
Sabău, „Prolegomena to the Iconography of Baroque Sculpture in Transylvania“, în Zransyl- 
vanian Review, Nr. 1, 2000, p. 22-49. 

mai evident, în politica regionalistă, transilvanistă a nobilimii maghiare, 
politică ce a îndepărtat-o de aristocrația din Ungaria”. Astfel, prin raportare 
la cultura maghiară din Ungaria, se poate afirma că datorită acestui regiona- 
lism pronunţat şi tradiționalist, nobilimea Principatului a devenit o sursă de 
cultură specifică, a realizat o „cultură regională izolată” concentrată cu prio- 
ritate şi aproape cu orice preț pe conservare prerogativelor nobiliare“. 
Pentru națiunea săsească se impuneau ca obiective: păstrarea statutu- 
lui constituțional tradiţional, dezvoltarea oraşului ca sistem socio- 
normativ echilibrat, bazat pe păstrarea identităţii urbane medievale, dar şi 
pe modernizarea edilitară impusă de programului imperial de reconstrucție 
(modelele arhitecturale şi picturale au fost importate din lumea barocului 
austriac în spațiul urban ardelean). Un reflex al modernizării comunităţii a 
fost şi înlocuirea, în comunicarea culturală şi cotidiană urbană, a dialectu- 
lui cu limba germană. Societatea sibiană se afla, în mod categoric, sub 
influenţa stilului de viaţă vienez, măcar şi numai datorită contactelor coti- 
diene cu funcţionarii administrației austriece şi cu militarii aceleaşi stăpâ- 
niri, militari încartiruiți în Sibiu. Despre particularitățile comunităţilor 
urbane săseşti cele mai edificatoare date se reconstituie din relaţiile de 
călătorie. Dacă în secolul XVII, călătorul occidental era dezamăgit de ur- 
banitatea transilvană, mulți dintre călători provenind din rândurile nobili- 
mii Vechiului Regim, aristocrație obişnuită cu dinamismul metropolelor 
occidentale, un secol mai târziu, cei mai mulți dintre călătorii străini erau 
interesați de mediile citadine din Transilvania. Națiunea săsească era con- 
siderată, într-un anumit context, exemplară. Pentru călătorii din lumea 
apuseană şi germanofonă, spațiul lumii săseşti era un construct socio- 
cultural interesant, care, deşi respecta sistemul constituțional şi juridic 
tradițional, impunea modele umane şi sociale consacrate în Europa clasică 
şi iluministă. Călătorii germani, mai numeroşi la mijlocul secolului, mani- 
festau chiar un soi de orgoliu germanofon când vorbeau despre identitatea 
germană a saşilor; un astfel se vizitator, Johann Lehmann, îi numeşte pe 
sibieni „compatrioții germani din Transilvania“, semn al perceperii unei 
identități culturale comune, dovadă totodată a manifestării unui 
prepangermanism cultural. Textul omului de teatru german oferă poate cel 
mai edificator portret colectiv realizat, în epocă, naţiunii săsești: „ Naţiu- 
nea saşilor din Transilvania, după cum se ştie, trăieşte după o constituţie, 
legi şi obiceiuri proprii (...). Caracterul şi obiceiurile naţiunii se deosebesc 
de caracterul şi obiceiurile tuturor oamenilor, care trăiesc în ţările eredita- 
re cesaro-crăieşti. Când intri într-o judecătorie săsească, ai crede că te afli 
în Saxonia: mersul, manierele, arhitectura, dialectul, cumpătarea la mân- 


“* Gudor Kund Botond, op. cit., p. 29. 
* Ibidem. 

care şi băutură sunt precum în Saxonia electorală. Această naţiune este la 
fel de aşezată, econoamă şi harnică, mai ales la ţară, are acelaşi farmec 
plăcut (...) În afară de limba curat germană, saşii din Transilvania se folo- 
sesc de o limbă proprie, care este săseasca propriu-zisă. Națiunea este atât 
de legată de această limbă prin obiceiuri consacrate chiar de ea (...). 
Această limbă nu se tipăreşte, nici nu se scrie (...). În oraşele săsești, ală- 
turi de bogătaşii puţini la număr coexistă sărăcia celor mulți. Bogatii îşi 
dau banii numai pe dobândă sigură, nu îndrăznesc să-i pună în comerț. 
Săracul rămâne mai departe ataşat de ocupațiile tradiţionale, nici n-are 
posibilităţi să încerce altele apărute de curând. Astfel ţara este nevoită să 
aducă din afară lucruri noi.(...)”. Despre funcționalitatea aceleaşi națiuni 
ca şi corp socio-politic armonios, Lehmann afirma că aceasta avea câteva 
caracteristici pe care, de altfel le exagera, asemănând națiunea germană cu 
acele constructe socio-juridice teoretizate în epocă: „Saşii între ei sunt cu 
totul egali. Între ei nu există deosebire de rang. Căpetenia naţiunii este 
aleasă de către toţii membrii ei şi este întărită de şeful statului, de către 
rege. La fel se întâmplă şi cu celelalte autorități. Domină libertatea absolu- 
tă a cultului”. După cum ne demonstrează şi textul menţionat, portretul 
colectiv al naţiunii săseşti, al identităţii şi al stării acesteia, implică aspecte 
socio-juridice, tradițiile, sociabilitatea, civilizația gestuală, mentalitățiile şi 
comportamentele economice, opţiunile culturale şi, ceea ce se regăseşte 
mai puțin explicit în text, un etnotip specific. De altfel, în epocă, sursele 
de autoritate culturală, dicționarele, defineau Europa pe baza a trei repere: 
rasă, geografie, civilizație; Europa elitelor se autoidentifica cu o comunita- 
te de atitudini comune şi formule explicative datorate unui permanent 
schimb cultural“. În secolul XVIII-lea, oraşul Sibiu trecea prin prefaceri 
edilitare substanțiale, mai ales după demersurile autorităţii centrale nemul- 
țumite de tradiționalismul locuitorilor (Maria Theresia a instituit o comisie 
care să-i intereseze pe sibieni în construirea de case) şi după ce membrii ai 
elitei sibiene au fost „contaminate” de modul de viață vienez, inclusive de 
modele arhitecturale occidentale. Alte evaluări ale oraşului, o Historisch- 
Politische Beschreibung de la 1775 şi jurnalul călătoriei transilvane a lui 
Iosif al II-lea (1773) remarcă însă străzile înguste şi nepavate, străzi de 
tradiţie medievală, teatrul prea lung şi îngust” casele care, în cele mai 


4 Johann Lehmanns Reise von Pressburg nach Hermannstadt in Siebenbürgen, Diinkelspie- 
gel und Leipzig, 1785, p. 176-178. 

* René Pomeau, L'Europe des Lumières. Cosmopolitisme et unite européenne au XVIII 
siecle, ed. 1991, Ed. Stock, Paris, p. 215. 

1! Vezi Ileana Bozac, Teodor Pavel, Călătoria împăratului Iosif al II-lea în Transilvania la 
1773. Die Reise Kaiser Joseph II durch Siebenbürgen im Jahre 1773, Institutul Cultural 
Român, Cluj-Napoca, 2006. 

48 Ibidem, p. 546. 

multe dintre cazuri, erau lipsite de confort, erau vechi, construite direct pe 
sol”. Influenţa vieneză începe să se reflecte lent în stilul arhitectural, în- 
deosebi din deceniul al IX-lea al secolului XVIII. Astfel, dacă între 1751- 
1755 numărul de case a crescut de la 1122 la 1156, între 1763-1776 apar 
72 de noi construcţii, după 1790 s-a înregistrat însă o adevărată explozie 
de noi locuinţe, căci la acea dată oraşul număra 1646 de case, din care nu 
puţine purtau amprenta barocului de stat vienez. În secolul XVIII, oraşul 
transilvan a cunoscut o nouă dinamică afirmată atât în oraşele săsești, cât 
şi în vechile cetăți, reședințe comitatense, centre episcopale. Oraşele trans- 
ilvane din secolul XVII semănau încă cu rețeaua de oraşe medievale cen- 
tral-europene. Acestea din urmă treceau însă prin prefaceri sociale şi cul- 
tural-edilitare care le-au schimbat imaginea şi le-au lărgit funcționalitatea 
socială. În schimb, oraşul transilvan nu implica mari aglomerări umane. 
De regulă, existența burgului era animată de1500-2500 de orăşeni. Doar 
oraşele mai mari, cu rol politico-administrativ, aveau o populaţie sensibil 
mai mare; astfel, Clujul număra, la 1660, circa 8 500 de locuitori, iar la 
1711 doar cu 500 de locuitori mai mult. Aceste lente creşteri demografice 
se datorau perioadelor de recesiune, dar şi interdicțiilor care vizau stabili- 
rea în interiorul oraşelor săseşti. Cu toate acestea, peisajul social al oraşu- 
lui a înregistrat noi diferențieri datorate pauperizării meseriaşilor, dar şi 
implicării nobilimii în viaţa oraşelor libere”. În secolul XVIII, oraşul de- 
vine obiect al politicii reformiste. Programul edilitar habsburgic era un 
efect al obiectivelor militare şi politico-religioase impuse de nevoia de 
stabilitate a regimului habsburgic şi de scenariile Contrareformei. În mod 
concret, s-au pus bazele unui proiect de refacere şi de construire de fortifi- 
caţii militare la Cluj, Alba Iulia, Arad, Timişoara, Orşova. Cea mai spec- 
taculoasă construcție militară realizată în spiritul Barocului este, fără îndo- 
ială, cetatea Alba-Iulia, construită între 1715-1738 după planurile ingine- 
rului militar Giovanni Morando Visconti, în sistemul Vauban, sistem de 
fortificare care s-a impus în Franţa, Italia şi în Europa Centrală în secolul 
XVII”. Reconquista prin faptul că prevedea ridicarea de biserici catolice, 


* Angelika Schaser, op. cit., p. 28. 

5 *** Istoria României... , p. 244-247. 

5! EI era întemeiat pe o structură ce presupunea val şi bastioane înconjurate de un şanţ sec, 
iar în fața şanțului amenajarea unui câmp deschis, care cobora în pantă uşoară, expus vederii 
şi armamentului cetăţii. Prima cetate transilvană construită în sistem Vauban, la mijlocul 
secolului XVII, a fost cea de la Carei. Fortificația vechii capitale presupunea şapte bastioane, 
un heptagon regulat, şase porți monumentale, patru dintre ele fiind decorate cu statui şi baso- 
reliefuri ce aminteau de momentele şi personalităţile cruciale din timpul Reconquistei, îmbi- 
nate cu temele consacrate ale iconografiei mitologice. Poarta dinspre oraş era tratată ca arc 
de triumf cu trei deschideri. Cadrul exterior era format din pilaştri geminați, trataţi în rustica 
şi susţinând o arhitravă cu cornişa încălecată de o attică încoronată cu un postament pirami- 
dal, pe care este poziționată statuia ecvestră a împăratului Carol al VI-lea — vezi *** Istoria 

de catedrale impunătoare care beneficiau de efervescenţele artei eclezias- 
tice baroce, a schimbat, şi ea, aspectul mediilor urbane din Transilvania şi 
Banat. Monumentele comemorative ridicate în memoria unor personalități 
militare şi politice făceau şi ele parte din aparatul de propagandă al puterii, 
fiind totodată şi manifestări ale sensibilităților şi mentalităților specifice 
față de moarte. 

Elita greco-catolică constituită relativ rapid ca un corp social dinamic 
a angajat demersuri în vederea realizării emancipării culturale şi politice a 
românilor transilvăneni. Învăţământului confesional i se datorează creşterea 
nivelului cultural al românilor. Blajul a devenit centrul cultural al spaţiului 
românesc, cu atât mai mult cu cât s-a „contaminat“de la raționalismul epo- 
cii. Episcopatele lui Ignatie Darabant (1788-1805) şi Samuil Vulcan (1806- 
1839) s-au pus în slujba iluminismului. Vârful acestei mişcări l-a constituit 
activitatea militantă a lui Inochentie Micu-Klein, dar şi puţinele personalități 
culturale şi ecleziastice care s-au manifestat la Blaj şi Sibiu (animatorii de 
primă generaţie ai Şcolii Ardelene, dar şi un om de ştiinţă precum Molnar- 
Piuariu). De altfel, clerul greco-catolic a fost „purtătorul” inițial al 
conştiinţei naționale şi cel ce a formulat o nouă idee despre naţiune, bazată 
pe etnicitate, mai puţin pe sistem juridic sau „reguli de castă”"”. Astfel, chiar 
la Inochentie Micu-Klein (1700-1768), unirea era subordonată comunității 
etnice, comunitate care şi-a păstrat cea mai mare parte din tradițiile specifice 
ortodoxiei”. Prin mişcarea petiţionară insistentă, dar fără succes, episcopul 
a încercat să obțină pentru toată românimea, indiferent de confesiune, statu- 
tul de a patra naţiune politică. Totuşi, sub episcopatul lui Micu Klein, româ- 
nii se vor naşte ca entitate politică a Principatului, prin cele trei elemente 
constitutive: Biserica Unită ca şi structură de organizare, suportul istoric, 
ideologia pentru constituirea identității naţionale şi dorința de a avea repre- 
zentanţi în structurile administrative princiare“. După instaurarea regimului 
habsburgic, chiar şi comunitatea ortodoxă cunoaşte debutul unui alt statut, 
căci Curtea de la Viena „privea Biserica ortodoxă, clerul ei, ca pe o 
contrapondere la noblilimea maghiară calvinizată care era coloana 
vertebrală a opziţiei faţă de centralizare”*?. 

Transilvania cunoaşte o epocă de efervescenţă culturală, mai ales din 
a doua jumătate a secolului XVIII. Factorii socio-culturali dinamici în 


artelor plastice din România, Editura Meridiane, Bucureşti, 1970, p. 181-182 

“Vezi Keith Hitchins, Românii, 1774 -1866, Humanitas, Bucureşti, 1996, p. 247. Istoricul 
consideră că şi în mişcările ortodoxe îndreptate împotriva Unirii cu Biserica Romei, mişcări 
conduse de Sofronie şi Visarion, se manifestau noțiunile populare de comunitate, conştiinţa 
etnică, p. 252. 

5 Ibidem, p. 250. 

s* Vezi „Programul lui Inochentie Micu”, în Istoria Românilor, Ed. Enciclopedică, Bucureşti, 
2002, p. 533-540. 

Keith Hitchins , op. cit., p. 249. 

răspândirea ideilor şi modelor culturale au fost studenții, mai ales cei saşi, 
funcţionarii şi ofițerii superiori austrieci, meseriaşii şi artiştii aduşi de au- 
torități, de patricieni şi de nobili pentru concretizarea planului edilitar ofi- 
cial sau pentru ridicarea de reședințe private confortabile şi luxoase, ima- 
ginate după planurile unor prestigioşi arhitecți străini. Tipărirea şi circula- 
ţia cărţii, învățământul, moda vestimentară şi gestuală, presa, teatrul şi 
masoneria locală au fost, de asemenea, agenţi eficienţi în răspândirea ilu- 
minismului. Alţi actori ai procesului de modernizare instituțională şi soci- 
etală au fost şi militarii austrieci, factori esenţiali cu referire la exerciţiul 
deprinderilor cotidiene specifice zonei germanofone, cel puțin în faza 
primară a fenomenului. Conform unei evaluări demografice din deceniul 
VIII al secolului XVIII, numărul militarilor încartiruiți în Sibiu ar fi fost 
între 750 — 950 de persoane. Militarii au introdus obiceiuri noi, precum 
consumul de cafea, deprinderea fumatului, frecventarea localurilor publice 
percepute ca locuri de interacțiune socială, moda vestimentară vieneză“. 
Funcţionarii austrieci au îndeplinit un rol similar în modernizarea societă- 
ţii transilvane. Pentru a asigura stabilitatea administraţiei habsburgice în 
Transilvania şi pentru a grăbi integrarea socio-culturală a acestei provin- 
cii, Viena a introdus în organismele provinciale funcţionarii austrieci cato- 
lici, devotați Bisericii şi Monarhiei. Această politică a Curţii vieneze a 
atins asemenea dimensiuni încât, la 1762, posturile cele mai semnificative 
din administraţia provinciei, la toate nivelele, erau ocupate de funcționarii 
străini care aveau însă legături strânse cu patriciatul săsesc”. 

Învăţământul transilvan, înainte de reformele şcolare ale Mariei 
Theresia, presupunea urmarea de către tinerii ardeleni a şcolii elementare, 
apoi a gimnaziului umanist; aproape toți meseriaşii din mediul urban cu- 
noşteau ceva latină, întrețineau o corespondenţă activă, dețineau cărți, 
chiar biblioteci. Emblematic pentru evoluţiile învățământului transilvan a 
fost, fără îndoială, învățământul sibian. În acest spaţiu citadin s-au făcut 
simţite influenţele exercitate de tradițiile învățământul confesional. După 
ce la 1704, la Halle, a fost fondat Collegium Orientale, pietiştii îşi mani- 
festă interesul pentru spaţiul estic, iar pietismul devine o cale de răspândi- 
re a Friihaufklărung-ului în Transilvania. Gimnaziul sibian se va afla sub 
conducerea pietistului german Voigt şi va atrage şi elevi de confesiune 
ortodoxă. O personalitate locală angajată în dialogul interconfesional a 
fost medicul reformat Köleseri; acesta a întreținut relaţii constante cu me- 
diile carteziene şi pietiste din Europa Centrală, graţie şi culturii sale, care, 
de altfel, l-a şi recomandat pentru calitatea de colaborator al revistei sa- 
vante Acta eruditorum. O altă personalitate a spațiului transilvan, Martin 


* Angelika Schaser, op.cit., p.175. 
5 Ibidem, p. 34. 

Schmeizel, profesor la Jena (1720) şi Halle (1731) s-a remarcat prin 
Collegium über die neuste Historie nach Anleitung derer Zeitungen 
eröffnet und von denen Einrichtung Nutzen, auch vom Zeitungs- Wesen 
überhaupt, das gehörige zu erkennen giebet, lucrare de teorie politică care 
s-a bucurat de o anumită notorietate datorită studiului istoric şi analitic pe 
care autorul l-a propus cu referire la evoluţiile regimurilor politice. 

Tiparul a cunoscut o nouă epocă de afirmare în Secolul Luminilor. 
Din a doua jumătate a secolului XVIII, la Sibiu funcționau tipografiile: 
Hochmeister din 1778, Barth din 1780, Johann Gottlieb Miihlsteffen din 
1789. Cartea tipărită în Occident şi în Transilvania era desfăcută în librării 
locale, librării asemănătoare cu cele ale lui Martin Hochmeister şi 
Gromen-Barth- Gânselmayr, deschise din 1780, respectiv 1778. Prin libră- 
riile publice sibiene se comercializau cărți de teologie, filosofie, ştiinţe ale 
naturii, literatură beletristică, manuale, partituri muzicale, hărți, prospecte, 
portretele marilor personalităţi, literatură germană şi maghiară, presă din 
spațiul germanofon, precum Göttinger Gelehrte Anzeigen, Staatsanzeigen, 
Österreichischer Merkur, Deutscher Merkur, Allgemeine  Jenaische 
Literatuzeitung, Die Berlinische Monatschrift, ultima publicaţie fiind un fel 
de „oficios” al ideilor iluministe. Un fapt cultural local, care a avut efecte de 
durată şi a demonstrat deschiderile culturale, demersurile îndrăznețe pe care 
câteva dintre personalitățile sibiene le-au încercat, l-a constituit apariția pre- 
sei cotidiene sibiene. Astfel, Martin Hochmeister a lansat două publicații 
care aveau menirea să prezinte principalele evenimente locale: 
Theatralisches Wochenblatt (1784) şi Siebenbürgische Zeitung (1784), pre- 
cum şi o revistă ştiinţifică cu titlul Siebenbürgische Quartalschrift (1790), 
publicație destinată prezentării de cărți de referință şi combaterii, în spirit 
iluminist, a „superstițiilor”. Tot la Sibiu, fiul lui Hochmeister a înființat pri- 
mul periodic de limbă maghiară — Hiradó (1790), ziar tipărit mai apoi la 
Cluj, în filiala locală a tipografiei lui Hochmeister. 

Expresiile noului spirit s-au diversificat demonstrând abordarea for- 
melor de loisir occidental, dar şi statutul produselor culturale, care vor fi şi 
ele parte a acestei noi arte de a trăi. Cabinetele de curiozități şi bibliotecile 
iluministe amenajate în locuinţe luxuriante, concretizează poate, în cea mai 
sugestivă manieră, apetitul elitelor locale pentru capacitatea de expunere a 
statutului social, capacitate amplificată prin particularitățile artei Barocului. 
Încă din secolul XVII, interesul pentru „curiozități“, antichităţi şi rarități 
anima mediile culturale europene. Termenii de curiosus/curiositas desem- 
nau rodul investigării a ceea ce era inexplicabil şi ascuns“. Colecţiile priva- 
te ale unor oficiali sau magnați presupuneau strângerea de obiecte rare şi 


* Christoph Daxemiiller, Barockdissertationen und Polyhistorismus. Die Curiositas der 
Ethnica und Magica im 17. und 18. Jahrhundert, Würzburg, 1979, p. 135. 

preţioase, opere de artă, dar şi minerale, fosile, antichități. Desigur, relațiile 
de călătorie şi epoca au reţinut detalii despre structura unora dintre aceste 
colecţii. Evident, pentru Transilvania, reprezentative au fost şi rămân colec- 
tiile Baronului von Brukenthal”. 

Moda a fost din totdeauna un element de aculturare. Dacă în Evul 
Mediu condiționarea socială era cea mai puternică determinare a modelor 
vestimentare, din premodernitate au existat alți factori care au influenţat 
dinamica acestora. În Transilvania, până în epoca Mariei Theresia, functio- 
nau ordine de interdicție vestimentară de inspirație medievală. Printr-un 
astfel de „regulament al ținutei şi al poliţiei““(1752) se încerca o restatutare a 
vechilor coduri socio-culturale vestimentare. Demersul regulamentar era 
realizat dintr-o perspectivă moralizatoare, condamnarea veşmintelor costisi- 
toare realizându-se pentru a se preîntâmpina „risipa, luxul nefolositor“şi 
uzurparea unor calități sociale. Un regulament de aceeaşi natură, emis la 
1760, depăşeşte viziunea anterioară, motivându-şi existența prin dorința 
autorităților de a împiedica extravaganţele vestimentare, consumaţioniste. O 
astfel de evoluţie, la nivelul percepţiei oficialilor, denotă dinamismul înre- 
gistrat de modele vestimentare de inspiraţie occidentală. Burghezia se îm- 
brăca după moda franțuzească, portul săsesc fiind preluat încă din secolele 
XVI-XVII de populaţia săsească din mediul rural. Noile curente din vesti- 
mentaţie vor fi susţinute de un număr însemnat de meseriaşi, croitori şi pe- 
ruchieri veniți din spaţiul occidental şi aşezaţi în marile oraşe transilvane”. 

Deschiderile elitei sibiene sunt subliniate şi prin demersurile săvârşi- 
te în scopul oferirii unei vieţi culturale animate capitalei Principatului. 
Apetitul pentru teatru, instituţie culturală relansată de sensibilitățile Baro- 
cului, era o realitate culturală care se bucura de o anumită susținere în 
spaţiul european, deoarece teatrului îi reveneau finalitățile educativ- 
moralizatoare prevăzute în scenariile Au/klărung-ului. Din 1761 şi până în 
1766, ca urmare a deciziei guvernatorului Ladislau Kemeny, o trupă de ac- 
tori ambulanți a obținut dreptul de a se stabili în Sibiu şi permisiunea de a 
susţine spectacole: „pantomime“, “arlechiniade“, „bucăţi studiate“. După ce 
această trupă şi-a consumat angajamentul, a urmat o perioadă de discontinu- 
itate artistică. Trupa Livio Cinti, precum şi alte ansambluri aflate în trecere 
doar pentru câteva reprezentații aveau un repertoriu divers ce presupunea 
piese de Shakespeare, Goethe, Lessing, Gellert. O astfel de trupă care a vizi- 
tat de şase ori Sibiul (până la 1782), a fost aceea condusă de Johann 
Lehmann (pseodonimul lui Christopher Siepp), trupă venită din Pressburg 
(azi Bratislava). În 1787, ca urmare a iniţiativei entuziastului Martin 


* Mihaela Grancea, „Foreign Travelers about the Personality of Samuel von Brukenthal”, în 
Transylvanian Review, vol. XII, nr. 3, 2003, p.14-24. 
% Angelika Schaser, op.cit., p. 179. 

Hochmeister, se inaugurează primul teatru german din Transilvania. Trupa 
sibiană avea reprezentații săptămânale, repertoriul său fiind de calitate; 
comediile, dar şi lucrări de prestigiu din teatrul european asigurau frecven- 
tarea teatrului de cercuri largi — funcționari, ofiţeri, burghezi, meseriaşi. 


Samuel von Brukenthal, agent al modernizării 


Evident, un rol activ în metamorfoza transilvăneană, în moderniza- 
rea societăţii, l-au avut şi câțiva dintre liderii sociali şi politici ai comuni- 
tăţilor. Poate cel mai implicat dintre aceştia, personaj care a dispus totoda- 
tă şi de oportunităţile necesare pentru a-şi aplica ideile moderne, a fost 
Samuel von Brukenthal. Baronul exemplifica totodată specificitatea statu- 
tului naţiunii săseşti ameninţată ca „națiune politică”. Tradițiile cele mai 
vechi ale acesteia, tradiţii de natură politico-juridică se legau de sistemul 
politic şi juridic tradițional al Transilvaniei. Secolul XVIII, prin reformis- 
mul austriac ce viza subminarea acestor tradiţii şi uniformizarea instituţio- 
nală, a generat pentru națiunea săsească contestări, inclusiv oficiale, con- 
testări constituite totodată şi în provocări care vor stimula eforturile care 
vizau apărarea identităţii tradiţionale. În acest context, Samuel von 
Brukenthal a fost, poate, cel mai eficient şi constructiv reprezentant al 
acestei naţiuni“! De altfel şi deviza familiei Brukenthal — Fidem genusque 


6l S-a născut la 26 iulie 1721 ca fiu al lui Michael Brekner din Nocrich, jude regal înnobilat 
după războiul curuților. Samuel Brukenthal a frecventat colegiul unitarian din Târgu Mureş, iar 
apoi liceul evanghelic din Sibiu. După un scurt stagiu funcţionăresc în calitate de cancelist 
gubernial, din primăvara anului 1743, tânărul Brukenthal a urmat cursurile facultăţii de drept ale 
Universităţii din Halle; aici, l-a cunoscut pe Martin Schmeitzel, istoric şi numismat care îi va 
încuraja pasiunea de colecționar. Tot aici, patricianul sas a intrat în rândurile mişcării masonice, 
legând relaţii cu cercurile elitiste ale lumii germane. Cel de al doilea război silezian l-a obligat 
să părăsească Halle, stabilindu-se în Jena pentru a-şi continua studiile universitare. După con- 
sumarea episodului studenţesc, în vara anului 1745, Baronul s-a întors în Transilvania, 
pregătindu-se pentru o carieră în administraţie şi pentru un mariaj care să-i ofere oportunități 
sociale, dar şi stabilitate afectivă; s-a căsătorit cu fiica primarului sibian Klockner, devenind 
cetăţean al oraşului. Cariera sa a fost mai lentă ca evoluţie — mai întâi a ocupat postul de secretar 
principal al primăriei, iar din 1751, pe acela de vicenotar. În 1753 a fost, pentru prima oară în 
audienţă la Maria Theresia, care va fi impresionată de personalitatea patricianului sas. Reîntors 
de la Viena, Baronul a mai lucrat cinci ani la guberniu, contribuind la introducerea unui nou 
sistem fiscal. În 1758 s-a prezentat la Viena cu o nouă misiune din partea naţiunii săseşti care 
era confruntată cu pretenţiile exagerate ale fiscului. La această a doua audienţă, Baronul a obți- 
nut bunăvoința suveranei vis-à-vis de revendicărilor saşilor. Curând, Baronul a fost numit consi- 
lier gubernial, iar din 1761, comite al saşilor, câteva zile mai târziu, a devenit cancelar provinci- 
al. Din 1764 i s-a încredințat preşedinţia unei comisii aulice, fiind implicat în mecanismele 
politico-administrative care asigurau autonomia Transilvaniei. Un an mai târziu, Brukenthal a 
fost numit preşedinte al Cancelariei aulice, situându-se astfel printre vârfurile ierarhiei adminis- 
trative. Deţinând această funcție ani de-a rândul, Baronul a fost un funcţionar exemplar, eficient 
şi loial coroanei. La 6 iunie 1774 a avut loc numirea lui Brukenthal în funcţia de preşedinte al 
guberniului, poziţie care l-a solicitat, impunându-i un orar profesional şi social foarte dinamic. 

servabo (“Îmi voi servi credința şi neamul”) — reflecta maniera în care 
Baronul a apărat interesele naţiunii săseşti în momente politice dificile”. 
De altfel, Brukenthal a fost personajul referenţial şi pentru maniera în care 
Transilvania premodernă şi-a asumat Luminile, îndeosebi raționalismul şi 
utilitarismul acestora, în încercarea de a altoi pe tradiție (ea asigura dem- 
nitate şi prestigiu) reformismul monarhiei administrative; această manieră 
specifică de abordare a ideilor epocii decurgea din nevoia de integrare în 
sistemul statului iluminist, dar şi din dorinţa de a păstra tradiţiile, inclusiv 
cele politico-administrative considerate drept fundamente ale identității. 
Îndeosebi proiectele lui Brukenthal oferă indicii despre viziunea pe care 
Baronul o elaborase cu privire la afirmarea în cadrele iluminismului a 
națiunii săseşti: vezi proiectul — program care viza înființarea unei univer- 


Drept recunoaştere a talentelor sale manegeriale, Baronului i s-a încredințat conducerea Transil- 
vaniei la 16 iulie 1777. Cu toate opoziţiile venite din partea cercurilor vieneze şi transilvane 
catolice, Brukenthal a fost reconfirmat la 30 noiembrie 1780. Datorită competenţei sale, deşi a 
avut raporturi încordate cu Iosif al II-lea, Baronul a fost menţinut în funcţia de guvernator până 
în 1787. La 7 ianuarie 1787, printr-o notă olografă, Împăratul hotăra înlocuirea lui Brukenthal 
cu Bánffy. Căderea în dizgrație a fost urmată de şicane, de reducerea pensiei, chiar de suprave- 
ghere polițienească. Baronul nu s-a lăsat însă afectat de aceste episoade de ostilitate; pe măsura 
puterilor sale s-a implicat în problemele politice ale provinciei, dar mai ales şi-a continuat de- 
mersurile culturale: sprijinirea iniţiativelor locale, mărirea patrimoniului artistic şi ştiinţific 
presupus de galeria şi biblioteca sa (la 1783 galeria deținea 712 de tablouri , iar la 1800 conţinea 
1000 de pânze etalate pe şcoli artistice în cele 13 săli de la etajul al doilea al palatului sibian). A 
murit în primăvara lui 1803, după ce printr-un testament şi-a donat colecțiile „în proprietate 
veşnică şi de necontestat Gimnaziului Evanghelic din Sibiu”- vezi Testamentul Baronului Sa- 
muel von Brukenthal, Arhivele Statului Sibiu, Colecţia de documente Brukenthal CD 1-51, nr. 
28; beneficiarul, Gimnaziul Evanghelic a transformat această posesiune într-un muzeu care s-a 
deschis pentru public în 25 februarie 1817). 

€ Sub monarhia administrativă a Habsburgilor, dar şi ca urmare a atacurilor nobilimii ma- 
ghiare, națiunea săsească era în situația de a-şi pierde autonomiile instituţionale garantate 
prin sistemul constituțional funcţional până la stăpânirea austriacă. Brukenthal a intervenit pe 
lângă suverană şi Iosif al II-lea ori de câte ori statusul națiunii săsești era ameninţat de: fiscul 
care încerca să-i asimileze pe saşi iobagilor la plata zeciuielii (1758); de Rescriptul de 
concivilitate prin care Iosif II desființa privilegiile locale, anula dreptul exclusiv de proprie- 
tate şi de cetățenie al saşilor pe pământul săsesc care de altfel a fost decretat pământ al co- 
roanei, iar țăranii saşi au devenit țărani camerali, aserviţi fiscului; de cercurile aristocrației 
maghiare care viza scăderea puterii socio-economice a saşilor. Audienţele la împărat, tot 
atâtea demersuri eşuate între 1783-1785, apariţia sa în fața Dietei din 1791, pentru a apăra 
drepturile națiunii sale, precum şi prevederile testamentare stabilite de Baron cu privire la 
destinul colecţiilor sale, demonstrează ataşamentul acestuia față de națiunea al cărui repre- 
zentant luminat se considera. Eforturile sale au fost cu atât mai dramatice cu cât se presupu- 
nea că Iosif al II-lea dorea să desființeze „națiunea săsească” (reformismul său vizase, în 
manieră evidentă şi expresă, afectarea „drepturilor colective” ale „naţiunilor”). Ca urmare, în 
Transilvania, în zonele săseşti, se instalase o atmosferă de „Finis-Saxoniae”, o stare de criză, 
o traumă de care, pe saşi ca națiune, i-ar fi salvat doar moartea împăratului survenită în 1790 
— vezi teoria lui Harald Roth, Kleine Geschichte Siebenbiirgens, Editura Böhlau, Köln, ed. 
2003; idem,, „De la națiunea medievală la națiunea modernă. Identități etnice în Transilvania 
secolelor XVIII-XIX”, în Biserică, Societate, Identitate...., p. 782. 

sități protestante la Sibiu, introducerea unui nou sistem fiscal care să con- 
serve autonomiile tradiționale dar care presupunea şi reducerea impozite- 
lor, îmbinarea elementelor de identitate specifică care presupuneau culti- 
varea tradiţiilor culturale şi istorice cu exerciţiul noilor atitudini şi com- 
portamente socio-culturale; transformarea reședinței sale sibiene într-un 
factor de sociabilitate specifică, promovarea în sud-estul provinciei a unei 
agriculturi eficiente şi moderne ce presupunea introducerea unor culturi de 
plante mai productive (cultivarea pe scară largă a cartofului, a trifoiului, 
importarea din pepinierele austriece a multor soiuri de pomi fructiferi; 
Baronul transformase Avrigul într-o staţie pilot pentru aclimatizarea de 
plante, serele şi pământurile sale fiind celebre pentru oranjeriile care alătu- 
rau lămâi, portocali, curmali şi ananaşi); construirea unui palat emblema- 
tic pentru arhitectura epocii care îmbina funcționalul cu estetica barocă; 
susținerea societăților culturale săseşti care funcționau ca agenţi ai educa- 
tiei iluministe: Societas philohistorirum care a publicat cronicile transil- 
vane şi Societatea de lectură, a personalităţilor precum medicul Ion Mol- 
nar-Piuariu, istoricul August Schlâser; a sprijinit editarea primei reviste 
ştiinţifice locale Siebenbiirgische Ouartalschrift;, a introdus muzica de 
cameră în Sibiu, a sprijinit inițiativa de realiza un teatru sibian permanent; 
şi mai ales muzeul său — biblioteca şi colecţiile au fost destinate unui ac- 
ces care depăşea cadrele beneficiului restrâns, egoist ca în cazul unor de- 
mersuri culturale asemănătoare“. Ataşamentul și generozitatea Baronului 
vis-à-vis de națiunea săsească se vor manifesta, după cum am mai sublini- 
at, în decizia Baronului care a hotărât ca toată averea sa, în cazul în care 
familia Brukenthal se va stinge, să treacă în posesia naţiunii săseşti „care 
nu va muri niciodată”*. Conştientizarea poziţiei de lider carismatic şi nu 
orgoliul explică demersul de a-l aşeza la curtea sa pe artistul Martin Stock, 
artist care urma să-i picteze portretul. Fără îndoială, portretul cel mai mă- 
gulitor i l-a realizat călătorul Christoph Ludwig Seipp (director de trupă 
teatrală şi francmason) pe la 1788: „Nu doresc s-o iau înaintea viitorilor 
biografi ai fostului guvernator, Baronul von Brukenthal, dar doresc să 
remarc faptul că acest bărbat se enumeră printre oamenii remarcabili ai 
timpului nostru. Este imposibil să nu te opreşti în momentul în care îl în- 
tâlneşti întâmplător sau să nu întorci capul după ce te-ai despărțit de el. Să 
devii prin eforturi proprii un mare om de cultură, om de stat sau nobil nu 
este un lucru ieşit din comun. Toţi oamenii remarcabili au apărut la tim- 
pul, în locul şi în împrejurări favorabile ascensiunii lor. Despre Baronul 


& Baronul a început să colecționeze de timpuriu; de altfel, cabinetul său este menționat ca 
importanță după galeria imperială şi cea a principelui Lichtenstein — vezi Almanach de 
Vienne en faveur des étrangers, ed. J. Kurzbăck, 1773, Vienne, p.180. 

& Horst Klusch, Introducere, în Carl Gollner, Samuel von Brukenthal. Viaţa şi opera, trad. 
Gudrun-Liane Ittu, F. D. G. R., Sibiu, 1999. 

von Brukenthal s-ar putea afirma mai curând că cele trei condiţii esențiale 
nu i-au fost favorabile. Detractorii săi vor afirma că a fost abil în exploata- 
rea momentelor prielnice. Dar numai oamenii extraordinari sunt capabili 
să recunoască oportunităţile, să le capteze şi să le valorifice la modul sub- 
stanţial.”%5 Acelaşi autor remarca, în alte rânduri, căci a călătorit deseori în 
Transilvania, că în calitate de guvernator, Baronul a manifestat o viziune 
socio-politică pragmatică, ridicând edificii deosebite, lărgind piaţa muncii 
şi instituind Sibiul într-o adevărată capitală a Transilvaniei şi a națiunii 
săseşti““. Un alt călător, savantul Domenico Sestini, cu un elan mai tempe- 
rat în faţa colecţiilor, pe care totuşi le considera de excepție, a lansat vis-ă- 
vis de personalitatea Baronului o formulă mai sintetică, dar şi mai edifica- 
toare, direct legată de opera culturală a lui Brukenthal: „Dacă acest bărbat 
îşi va duce la împlinire înaltele scopuri, cred că ar putea fi numit, în mod 
legitim, geniul Daciei (...) Astfel, Sibiul ar deţine o bibliotecă bogată, o 
colecţie de tablouri, un muzeu de istorie, o grădină botanică, dacă planuri- 
le şi lăudabilele intenţii ale acestui strălucit Mecena se vor împlini.” 
Faptul că Baronul a exersat în practica relaţiilor interumane acele ca- 
lităţile cultivate în cercurile elitelor socio-politice europene a fost subliniat 
de toți călătorii care au intrat în contact direct, fiind impresionați de „civi- 
litatea” gesturilor, atitudinilor şi cuvintelor sale pline de curtenie. Primul 
şi cel mai încântat de aceste particularități comportamentale a fost arheo- 
logul şi numismatul Domenico Sestini, un personaj interesant şi uşor vani- 
tos, călător pasionat, aflat deseori în compania unor diplomaţi cunoscuţi 
(la Constantinopol a frecventat casele miniştrilor străini acreditaţi pe lângă 
Poartă). Acesta redă în detaliu orarul călătoriei sibiene de două zile“& care 
a presupus contactul oficial cu Guvernatorul şi vizitarea colecțiilor de artă, 
a domeniului şi castelului de la Avrig, reîntoarcerea la Sibiu şi vizitarea 
bibliotecii, „măreţul prânz” de la Guvernator, şi din nou, o nouă vizitare a 
colecţiilor, de data aceasta a celor care îl interesau mai mult: „cărți cu re- 
ferire la antichități, colecţii de medalii romane, consulare şi greceşti de 
aur, argint şi aramă, monede medievale, statuete şi busturi, statuete şi 
busturi, basoreliefuri descoperite în Transilvania, colecția de minera- 
le...” Sestini pare impresionat, mai ales, de consideraţia arătată de Ba- 
ron, de faptul că a fost primit de acesta „cu multă afabilitate”, iar guverna- 
torul „a stat câteva ceasuri” de vorbă cu călătorul, ghidându-l printre co- 


& Reisen von Pressburg durch Mähren, beyde Schlesien, und Ungarn nach Siebenbürgen, und von 
da zuriick nach Pressburg, In drey Abtheilungen, Frankfurt und Leipzig, 1793, pp. 254-255. 

% Ibidem, pp. 257-260. 

$ Domenico Sestini, Viaggio curioso-scientifico-antiquario per la Valachia, Transilvania e 
Ungheria fino a Viena, Florenţa, 1815, p. 75-76. 

“Ibidem, p. 10-73. 

®© Ibidem, p. 73. 

lecţiile palatului său”. Formule asemănătoare a folosit şi un alt călător, 
mineralogul John Petty, care deşi nu avea vreo calitate oficială specială în 
timpul călătoriei sale transilvane, s-a bucurat de sprijinul baronului, care 
în numele unei anumite solidarități culturale asumate i-a oferit acestuia 
găzduire, escortă şi importante scrisori de recomandare pentru continuarea 
voiajului şi prin Ţara Românească. Acesta, recunoscător, îi va descrie 
itinerarul călătoriei sale într-o serie de scrisori, în care laudă obiceiul Ba- 
ronului de a fi „afabil mai ales cu cei cu preocupări culturale.” O călă- 
toare care l-a vizitat într-o scurtă incursiune turistică, Lady Craven, re- 
marca, de asemenea, faptul că a fost „bine tratată” de guvernatorul, care 
de altfel, impresiona nu numai prin valorile colecţiei de artă, dar şi prin 
longevitate, prin „multa judecată”? Câţiva ani mai târziu, în 1794, un 
profesor de la Colegiul Pembroke din Cambridge, profesor care îşi însoțea 
unul din discipolii bogaţi într-un Grand Tour „oriental”, poposeşte în Si- 
biu. Cărturarul englez a scris, în jurnalul său, despre faptul că atunci când 
şi-au manifestat curiozitatea de a vizita „muzeul bogatului baron 
Brukenthal” de care auziseră că merită văzut, Baronul i-a primit „cu mare 
cordialitate, insistând să rămânem pentru cină...””. Ultimul călător con- 
temporan cu Baronul, călător care oferă detalii cu referire la personalitatea 
lui Samuel von Brukenthal a fost D. Clarke; acesta a sugerat că gazda sa 
era un produs cultural al naţiunii săseşti, o concretizare a „politeţii germa- 
ne”, care, de altfel, i-a vorbit cu pasiune despre istoria saşilor. Acelaşi 
străin este atras de stilul Baronului de a conversa, un stil rațional, intere- 
sant şi plin de farmec”. De altfel, acest din urmă călător a conturat o ima- 
gine apropiată de cea realizată de istoriografia săsească din secolul al 
XIX-lea — Brukenthal ca apărător şi promotor al identităţii naţiunii sale. 
Dincolo de acțiunile sociale şi culturale care demonstrau acest ataşament, 
Baronul s-a manifestat precum un om care îşi reprezintă epoca. Incursiuni- 
le sale în cunoaştere se articulau la un sistem de comportamente socio- 
culturale care făceau din Brukenthal o personalitate exemplară; amintesc, 


"Ibidem, p. 70. 

7! Briefe an den Fereiherrn Samuel von Brukenthal“, în Archiv des Vereins fiir Siebenbürgi- 
sche Landeskunde, 1903, p. 679- 682, 682, 685-686, 707-709. 

7? Vezi în A Journey through the Crimea to Constantinopole in a series of letters of Elisabeth 
Lady Craven, London, 1789, p. 322. 

? Robert Stockdale, Scrisori şi fragmente din jurnal, în Călători străini despre țările româ- 
ne, vol. X, II., Ed. Academiei Române, Bucureşti, 2001, p. 1244. 

74 Vezi D. Clarke, Travels in Various Countries of Europa, Asia and Africa, vol. VIII, Lon- 
don, 1818, p. 286-293. În secolul XVIII-lea conversaţiei i se atribuiau calități sociale de 
excepţie, ea asigura interacțiunea individuală în cadre intime, fiind o condiţie a educaţiei şi 
toleranţei, dar şi un preambul al prieteniei — vezi tratatul lui Christian Thomasius, Schifă de 
înțelepciune politică (1710), practica saloanelor, societățile de lectură, principiile pedagogiei 
sociale — vezi detalii în Peter Schröder, Christian Thomasius zur Einführung, Junius, 
Hamburg, 1999 


48 


în acest context, obiceiul Baronului de a organiza dineuri şi concerte. Gra- 
ție formaţiei sale şi contactelor culturale cu lumea vieneză, dar şi din do- 
rinţa de a educa mediile sibiene, Brukenthal a introdus în Sibiu muzica de 
cameră; astfel, începând din 1774, Baronul a organizat bisăptămânal sera- 
te muzicale numite Collegium musicum în cinstea oaspeţilor săi”. De alt- 
fel, asemenea atitudini erau cultivate de membrii elitei central-europene, 
posesori de „cabinete de curiozităţi” care încă din secolul XVII acordau 
unui număr restrâns de oameni, de regulă colecționari sau călători de sta- 
tut socio-cultural superior, privilegiul de a le vizita şi admira colecţiile'S. 
Brukenthal a fost însă mult mai generos, deschizând, după 1790, porţile 
palatului său din Sibiu pentru un număr mai mare de vizitatori, pe baza 
unui orar bine stabilit”. 

Despre prodigioasa operă culturală a lui Brukenthal au vorbit, ce-i 
drept lapidar şi alți călători interesați doar de colecțiile care erau legate de 
propriile lor preocupări. Este îndeosebi cazul celebrului mineralog 
Lazzaro Spallanzani care a explorat în Transilvania (mai ales Ocna Sibiu- 
lui) adunând zece lăzi de mostre zoologice (fosile) şi geologice. Cu prile- 
jul prospecţiilor şi a contactelor cu administrația, Spallazani i-a cunoscut 
pe Ignacz Batthyani şi pe Samuel von Brukenthal, apelând deseori la aju- 
torul administraţiei Zlatnei şi la cel al Baronului, îndeosebi pentru a-şi 
putea transporta materialul ştiinţific la Viena şi de acolo, la Pavia; din 
nefericire, niciuna dintre lăzile amintite nu au ajuns la destinaţie în timp 
oportun. Brukenthal a transferat responsabilităților asupra lui Teleki, iar 
acesta din urmă unor subalterni neeficienți. Poate de aceea, în memoriile 
sale, mineralogul italian a fost foarte pernicios cu referirile la adresa co- 
lecţiilor Baronului'. 

Despre aspecte ale vieţii private practicate de elitele transilvane în 
genere, în descrierile de călătorie, nu se fac detalieri, probabil şi datorită 
faptului că transilvănenii, cel puţin în secolul al XVIII-lea, trăiau la stan- 
dardele occidentale; neexistând diferențieri vizibile între sistemul de va- 
lori socio-culturale exersat de lumea occidentală şi cel din societatea 
transilvană şi logica observatorilor străini fiind aceea de a semnala nease- 
mănările existente, nu există descrieri detaliate cu referire la traiul elitelor 
din Transilvania (existenţa cotidiană nefiind exotică, nu oferea perspective 
operaţiilor referenţiale). Mediul privat al Baronului constituit de palatul 


75 Vezi concertul dat în cinstea prinţesei Cantacuzino care l-a vizitat în 1790. 

7 Kenneth Hudson, O istorie socială a muzeelor, Meridiane, Bucureşti, 1979, p. 48. 

7! liniţiatorul demersurilor de această natură a fost Iosif al II-lea care încă de la 1770 a per- 
mis publicului vienez vizitarea colecțiilor imperiale din Palatul Belvedere. 

78 Vezi Lazzaro Spallanzani, Viaggio in Oriente. Relazione ordinata e compilata sui giornali 
del viaggio a Constantinopolo e su altri manoscritti inediti del grande naturalista, ed. Nabo- 
rre Campanni, Torino, 1888, p. 332. 

său, dar mai ales de cabinetul său de curiozități, biblioteca şi grădina sa 
care rivalizau cu cele din spațiul central-european, au fost, în schimb, 
frecvent amintite ca şi componente ale unui loisir comparabil cu cel al 
unui Homo Europaeus modern; frecventarea mediilor universitare germa- 
ne de la Halle şi Jena, inițierea sa în segmentele fundamentale ale culturii 
iluministe (ştiinţele juridice şi politice, filosofia şi teologia, interesul pen- 
tru universalitatea istoriei, dar şi preocuparea pentru istoria regională spe- 
cifică arealului central-sud-estic), contactele cu cercurile înalte ale lumii 
europene (includ aici şi sistemul de vase comunicante al francmasoneriei) 
au avut ca rezultat familiarizarea sa cu modul de viață occidental, cu ma- 
nierele de esenţă franco-germană. De aceea, Samuel von Brukenthal, figu- 
ră reprezentativă a iluminismului de influență germană, este considerat 
drept principalul artizan al sistemului socio-cultural de integrare în euro- 
penitate””. Pe Sestini, la Avrig l-au impresionat „casa încăpătoare”, dar 
mai ales grădina datorită manierei în care aceasta era constituită, numărul 
şi frumuseţea speciilor de maci; biblioteca din palatul sibian îi părea re- 
prezentativă pentru spiritul european, fiind demnă de interesul savanților 
epocii; de aceea, nu întâmplător, călătorul a realizat o inventariere a rarită- 
ților bibliografice, constatând că Baronul a făcut cheltuieli imense pentru a 
achiziționa, mai ales de pe piaţa vieneză a cărții, prin bibliotecari cunoscă- 
tori, specializați“, cărți manuscrise, incunabule şi Fondul Transilvanict!, 
etc. Cele mai entuziaste şi detaliate referiri cu privire la frumuseţea şi con- 
fortul mediului privat al Baronului le realizează însă Siepp: „Castelul este 
o casă de vară după gustul oamenilor bogați. Grădina este frumoasă în 
comparaţie cu cele din Transilvania. Negustorii din Augsburg, Frankfurt şi 
Hamburg au grădini şi case mai frumoase decât transilvănenii. Priveliştea 
castelului este foarte frumoasă. Când cobori de pe o terasă înaltă a castelu- 
lui din Avrig, întâlneşti dovezi ale gustului ales al proprietarului. Specii 
rare de viţă formează bolte umbroase, crângurile te atrag cu dedalurile lor, 
un parc prin farmecul său te îndeamnă să adaşti în el, încât nu ai suficient 
timp să admiri fructele şi plantele cele mai rare adunate din cele mai înde- 
părtate colţuri de lume (...) S-ar părea că cel care le-a adunat s-a gândit să 
experimenteze cultivarea lor în Transilvania (...) Toate aceste plante se 
produc în sere îngrijite cu grijă. Sera este încălzită, potrivit cu frigul de 
afară, de către un îngrijitor priceput. Căldura sobei trece prin ţevi de jur 
împrejur dând astfel răsadurilor o cantitate de căldură mereu constantă. 
Plantele sunt aranjate în secțiuni, după originea lor. În felul acesta sunt 


” Victor Neumann, op. cit., p. 161. 

8 Vezi savantul S. Hanemann. 

81 Cărțile semnalate de Sestini referitoare la istoria Transilvaniei sunt studii medievale, uma- 
niste şi iluministe aparținând unor nume europene şi locale consacrate — Thuroczy, 
Bonfinius, W. Bethlen, Matthias Bell, Georg von Pray, Toppeltinus, etc. 

îngrijite şi încălzite în funcţie de natura lor.”® Călătorii englezi care au 
vizitat colecţiile baronului au adoptat aceiaşi manieră rezumativă şi de- 
scriptivă de evaluare a pieselor reprezentative din muzeu. Poţi bănui că 
circula în mediile călătorilor interesaţi de vizitarea unor astfel de colecții 
europene un model simplificator de evaluare. Mai este viabilă şi o altfel de 
speculație: având în vedere „exotismul” zonei, unii dintre călătorii cultu- 
rali s-au informat despre aceste spaţii citind relaţiile de călătorie, ca de 
exemplu pe cea a Ladyei Craven sau intrând în contact direct cu cei care 
au cunoscut mai înainte acele locuri. Un astfel de caz este Robert 
Stockdale pe care îl suspectăm că s-a lăsat covârşit de informaţia oferită 
de John Sibthorp, universitar oxfordez aflat la 1794 în suita lui Sir Robert 
Liston, aristocrat englez care călătorea prin spațiul Europei Centrale spre 
Constantinopol pentru a prelua funcția de ambasador al Marii Britanii. Cei 
doi s-au întâlnit în capitala imperiului otoman, unde Stockdale, aflat înain- 
tea itinerariului nord-balcanic, s-a informat asupra reperelor fundamentale 
ale călătoriei sale. Cu mici variaţii nesemnificative, textul său reproduce 
relația lui Sibthorp, relaţie centrată pe remarcarea unor picturi de valoare 
(semnate de Tiţian, Rembrandt, Van Dyck, Hamilton.), colecţia de mine- 
rale, biblioteca impresionantă prin „cărțile şi antichităţile” sale, saloanele 
palatului mari şi mobilate cu rafinament“. Merită menţionată, de aseme- 
nea, aserțiunea lui Sibthorn cu referire la intenția baronului Brukenthal de 
a-şi „dona statului colecţia pentru ca aceasta să devină publică” şi, com- 
pletez eu, să realizeze finalitatea iluministă a proiectului său: educaţia 
națiunii săseşti. Un călător târziu, de la sfârşitul vieţii lui Brukenthal, boierul 
Dinicu Golescu, primul român care a trăit o criză identitară modernă, a des- 
cris şi el grădina Avrigului pe care a vizitat-o în două rânduri, pe la 1802 şi 
douăzeci de patru de ani mai târziu, când o găseşte „mai scăzută decât era 
mai înainte”. El a fost fermecat de scările de piatră mari, de havuzuri, de 
jocurile de apă, de copacii exotici şi roditori, precum şi de „felurimile de 
flori de asemenea pământeşti şi străine”, şi „de alte multe frumusețări cu 
mare cheltuială şi muncă săvârşite”.5 

Interesantă este însă şi altă imagine ce se desprinde din relațiile de 
călătorie care amintesc de Baron şi de colecţiile sale. Constat că mediul 
său devine „obiectiv de interes turistic” pentru călătorii cultivați care au 
vizitat Sibiul; nu de puţine ori, colecţiile ocupă un loc mai semnificativ în 
economia textului decât Baronul însuşi. Astfel, diplomatul Constantino — 
Guglielmo Ludolf a amintit „multa preţuire” pe care Brukenthal o mani- 


5 Christoph Seipp, op. cit, p. 270-271. 

5 “John Sibthorp in the Danubian Lands”, ed. Eric D. Tappe, în Revue des etudes sud-est 
européennes, V (1967), nr. 3-4, p. 467; Robert Stockdale, op. cit. 

5 Ibidem. 

55 Dinicu Golescu, Însemnare a călătoriei mele, Editura pentru literatură, Bucureşti, 1964, p. 14. 

festa „pentru tablouri, medalii şi cărți”, remarcând câteva cărti rare referi- 
toare la descoperirile de la Herculanum şi Pompei, despre Vezuviu şi 
Neapole, „ediţii superbe cu gravuri desăvârşite” semnate de William 
Hamilton, ministrul de externe al Angliei la Neapole**; de altfel, şi Lady 
Craven, despre care am mai amintit, considera colecțiile da artă vizitate ca 
fiind “remarcabile” sau de „nepreţuite”*”. Nobila englezoaică a fost im- 
presionată, atunci când în iulie 1786 vizitează Sibiul, de portretul lui Carol 
I pictat de Van Dyck şi de un „sfânt Ieronim cu leal, de o valoare inesti- 
mabilă”. Simptomatic pentru această perspectivă este textul lui John 
Sibthorp care oferă o imagine de ansamblu vis-à-vis de colecţiile evaluate, 
dar fără a da nici o relaţie despre posesorul lor, Baronul Brukenthal, deşi 
este evident că la aceea dată (1794) fostul guvernator al Transilvaniei i-a 
ghidat pe membrii suitei ambasadorului englez prin saloanele şi galeria 
palatului său. Un alt englez, aflat în trecere prin Sibiu pe la 1797, consi- 
deră că: „Orice vizitator al acestui oraş, dacă are la dispoziţie două ore, nu 
trebuie să omită să viziteze marea colecție a Baronului Brukenthal, con- 
stând din cele valoroase picturi, dintre care multe sunt datorate unor iluş- 
trii artişti ca Guido, Rubens, Rembrandt şi alții. Monedele antice, medalii- 
le şi celelalte curiozități merită de asemenea să fie văzute. Biblioteca este 
foarte vastă şi considerată de mare valoare. El (Baronul n.m.) mai are o 
grădină frumoasă la o jumătate de milă în afara oraşului, realizată după 
gustul englezesc.” Se observă şi aici funcţionalitatea aceluiaşi model de 
interpretare a informației culturale asumate la vizita colecțiilor 
Brukenthal. Evident, acest statut de loc turistic îl va avea Palatul Cavaleri- 
lor după ce prin dispoziţii testamentare el devine muzeu, loc public al de- 
lectării culturale. La acest ultim călător, John Jackson, colecţiile concură 
serios reprezentarea Baronului, despre care autorul relatării afirmă doar că 
era „un bărbat de 80 de ani care vorbeşte binişor englezeşte.”” În secolul 
XIX, muzeul a rămas un reper semnificativ al călătoriilor occidentale, 
colecțiile fiind vizitate, ce-i drept însă cu mai puțin entuziasm, în parte şi 
datorită faptului că după moartea Baronului, politica de achiziții a fost mai 


5 Constantino Guglielmo Ludolf, „Scrisori despre trecerea prin Țara Românească şi Transil- 
vania”, în Călători străini despre ţările române, vol. X, I, Ed. Academiei Române, Bucu- 
reşti, 2000, p.438. 

5 Lady Craven, op. cit., p.323. 

5 John Sibthorp, op. cit., p.467. 

% John Jackson's Landreise aus Ostindien nach Europa unternommen im Jahre 1797 auf 
einem wenig besuchten und bekannten Wege durch die asiatische und europäische Türkey, 
Siebenbürgen, Ungarn und Deutschland. Auszugsweise aus dem Englischen übersetzt mit 
einer Karte, Berlin und Hamburg 1804, p. 167. Prima ediție, cea engleză, a fost publicată la 
Londra în 1799. 

” Ibidem. 

puţin susţinută. John Paget” şi Charles Boner” au făcut parte dintre călă- 
torii sceptici. O excepţie a reprezentat-o călătorul D. Clarke, care a trecut 
prin Sibiu în 1802, fiind extaziat de valoarea pinacotecii Brukenthal pe care 
o considera „probabil cea mai mare colecţie particulară din Europa”. 

Relatările călătorilor străini cu privire la spațiul transilvan şi bănă- 
tean sunt prea puţin interesate de viaţa elitelor, pentru că, aşa cum am mai 
subliniat, aceasta se înscria în ritmurile timpului social european, căci nu 
numai modelul francez al monarhiei administrative se extinde în aria cen- 
tral şi est europeană, ci şi limba franceză, devenită prin extincție şi agent 
socio-cultural”; prin francizarea elitei şi mai apoi prin realizarea unei in- 
fluenţe active cu aplicaţii locale, a unui compromis fructuos al universa- 
lismului modelului occidental şi sobrietatea etichetei central-europene, 
începe recuperarea socio-culturală a “Europei periferizate”*5. Apogeul pro- 
cesului de recuperare socio-culturală va fi atins pe perioada afirmării, în 
Transilvania şi Banat, a reformismului theresian. Acest proces poate fi ur- 
mărit şi prin prisma relaţiilor de călătorie care surprind, pe studii de caz, 
comportamentele şi atitudinile elitei locale, surprinse în momentul contacte- 
lor oficiale şi private angajate între aceasta şi călătorii străini. 

Portretul exemplar al lui Samuel von Brukenthal se suprapunea, la 
modul emblematic, peste imaginea elitelor transilvănene. Textele călători- 
lor, deşi semnalau, de cele mai multe ori, diferenţele etno-culturale exis- 
tente între nobilimea maghiară şi secuiască, respectiv patriciatul săsesc, nu 
percepeau astfel de realități ca fiind disfuncţionale; doar modul de viață şi 
loialitatea față de sistemul instituţional reprezentativ erau evaluaţi în cali- 
tate de factori esențţiali care asigurau coeziunea corpului social. Dincolo 
de o astfel de percepere, se considera că structurile sociale elitare se ex- 
primau prin individualitatea culturală a membrilor. 


Concluzie 


Toate aspectele menţionate şi subliniate în studiul de faţă, precum şi 
altele pe care în demersul meu nu le-am abordat — cercurile academice, 
cenaclurile, serile de muzică, reţeaua de librării, cafenelele — au constituit 
agenţii de influență şi totodată dovezile care demonstrează că Transilva- 
nia, după o dificilă combustie a elementelor identitare şi după eforturi 


°l John Paget, Ungarn und Siebenbürgen, politisch, statistisch, ökonomisch, vol. 2, Leipzig, 
1842, p. 357. 

°? Charles Boner, Siebenbürgen, Land und Leute, Leipzig, 1868, p.89. 

% E, D. Clarke, op. cit., p. 286. 

* Victor Neumann, op. cit., p. 128. 

% Ca urmare a influenţei temporare şi parţiale a Imperiului otoman în Europa Centrală între 
începutul secolului al XVI-lea şi 1683 — începutul Reconquistei. 

discontinue, uneori chiar sectare şi dezarticulate, de modernizare instituţi- 
onală a Principatului Transilvaniei, odată cu politica reformistă a Hab- 
sburgilor, intră în fluxurile culturale, dar şi instituționale ale modernității, 
atenuându-şi anumite asperităţi relațional-politice, învingând rezistenţe şi 
impunând în diversitatea de identități etno-culturale şi confesionale un 
model societal de referință, îndeosebi pentru acele structuri comunitare 
care păreau că renunţă la abordările trecutului. 

Inventarea exemplarităţii sasului în literatura 
de călătorie a secolului XVIII! 


Tipologiile etno-culturale au animat imaginarul colectiv încă din 
premodernitate fiind consemnate mai întâi în „listele cu însuşiri ale popoa- 
relor”, lucrări care reprezentau un gen abordat frecvent şi vehiculat în spa- 
tiul culturii savante europene încă din Renaştere”, în „tabele ale popoare- 
lor”, în literatura ficțională (romanul picaresc îndeosebi), dar cu prepon- 


derenţă în cea moral-politică şi etnografică (precum lucrarea monografică 
Descriptio Moldaviae a lui Dimitrie Cantemir), în scrierile enciclopedic- 
lexicale în care s-au impus „etnografia” sfârşitului de ev mediu şi observa- 
tiile relațiilor de călătorie din secolul XVIII, mai mult, dicționarele „filo- 
zofice” şi „universale””, propuneau la începutul secolului XVIII un nou 
element necesar definirii popoarelor: teoria zonelor climaterice, teorie care 
considera că în realizarea „caracterului” unui popor determinante sunt nu 


? „Listele cu însuşiri ale popoarelor” constituiau un gen utilizat ca şi material didactico-iconologic 
încă din secolul XV de poetul Scaliger, sau mai detaliat, în tratatul lui Ravisius Textor, Thesaurus 
Epithetorum. La sfârşitul secolului XVI şi secolului XVII stăteau la dispoziția „caracterologului” 
un fond bogat de epitete prin care era definită „firea” popoarelor antichității şi a evului mediu. Ca 
izvoare istorice sunt vehiculate operele lui: Herodot, Tacitus, Plinius cel Bătrân, Isidor din Sevilla, 
Bartholomäus Anglicus, Ranulph Higden, Vincent din Beauvais, Joannes Boemus, Sebastian 
Franck, Cornelius Agrippa din Nettesheim, Sebastian Miinster, Jean Bodin, Giovanni Botero, John 
Huarte, John Barclay şi alții. Johann Böhm (Joannes Boemus) era un autor popular prin Omnium 
Gentium Mores, Leges et Ritus (1520; apoi, între 1520-1620, lucrarea a cunoscut 40 de ediţii şi 
traduceri) şi prin Es multis clarissimis rerum scriptoribus. De scrierile lui Boemus, observator şi 
mai ales compilator al obiceiurilor populare din patria sa sud-germană, s-au folosit şi Sebastian 
Franck, Sebastian Münster, etnografi englezi precum Peter Heylyn, Fynes Moryson, etc. Genul 
„listelor cu însuşiri” a fost preferat de dramaturgi, care precum Shakespeare, şi-au construit perso- 
najele apelând la particularitățile de îmbrăcăminte, gestualitate, limbaj, specificități conform repre- 
zentărilor colective despre anumite grupuri etno-culturale, pentru a-şi câştiga publicul, pentru a găsi 
cele mai „confortabile” mijloace de acces la aceasta. 

3 După 1700, îndeosebi în spaţiul germanităţii se impun reprezentările tabulare, cele mai 
cunoscute fiind Gravura Leopoldină şi Volkertafel. Obişnuita denumire de Steierische 
Vâlkertafel pentru cea din urmă se potriveşte doar condiţionat, deoarece descrierile acestei 
„plăci”, s-au bazat pe textul Gravurii Leopoldine. Vezi detalii în Franz K. Stanzel, „Zur 
literarischen Imagologie. Eine Einführung”, în Europäischer Vâlkerspiegel. Imagologisch- 
ethnographische Studien zu den Vălkertafeln des frühen 18. Jahrhunderts, Ingomar Weiler, 
Waldemar Zacharasiewicz (coord.), Universitătverlag C. Winter, Heidelberg, 1999, p. 9-39. 

* Precum lucrarea lui Johann Heinrich Zedler, Grosses Vollständiges Universal — Lexikon 
aller Wissenschaften und Künste, Leipzig / Halle, 1731-1754. 

doar „cauzele morale”, ci şi „cauzele naturale”. Prin aceste produse care 
emiteau reprezentări etno-culturale, produse intens circulate şi supuse 
procesului de simplificare/vulgarizare culturală, etnoimaginile au pătruns 
în cultura populară, perpetuând, îmbogăţind şi sedimentând informaţiile 
stereotipe despre Celălalt, operaţie necesară realizării propriei identități 
prin constituirea Celuilalt în sistem referențial care să justifice exemplari- 
tatea imaginii de Sine. Etnotipurile ca efecte ale imagologiei preponderent 
literare, dar şi ca rezultate ale experienţei istorice nemijlocite, generalizate 
şi simplificate — se bazează pe imagini închipuite (images, mirages), adică 
pe aprecierile şi (pre)judecăţile care sunt vehiculate în scopul funcționali- 
tăţii raportărilor (paşnice şi productive, sau dimpotrivă, conflictuale) cu 
Celălalt; fiind de fapt ficțiuni, etnotipurile, de regulă, nu favorizează înţe- 
legerea, ci justifică istoricitatea diferenţei, a neacceptării ei, motivând şi 
legitimând, frecvent, resentimentul şi ura. Foarte rar, diferenţa este accep- 
tată şi chiar metamorfozată în model societal. În această ultimă categorie 
intră derivatele imagologice ale Civilizatorului, arhetip impus de existen- 
ţa, de regulă în vecinătate a unei comunităţi etnoculturale eficiente în pla- 
nul existenței materiale, în ceea ce priveşte funcționalitatea solidarităților 
comunitare, în conservarea tradițiilor culturale, în practicarea sociabilității 
intercomunitare. Dacă alteritatea care a emis modele de experiență socio- 
economică şi culturală, datorită unui context istoric dat, dispare din spaţiul 
socio-istoric şi geografic consacrat, din istoria imediată, imaginile despre 
aceasta devin mai categoric pozitive, mai clare, beneficiind de nostalgiile 
absenței, nostalgii care şterg asperităţile unei coexistențe îndepărtate de 
orice formă de idilism intercultural. De regulă, diferenţierile sociale, regi- 
onale şi istorice constituie fundamentul construcţiei imagologice. De unde 
provin atunci reprezentările despre „firea” sau despre „caracterul naţional” 
al popoarelor, dacă nu au în realitatea istorică nici o bază sau în cel mai 
bun caz doar una nesigură? Se pare că ele se formează prin evaluarea ima- 
ginilor curente (obişnuite) despre oameni, imaginile fiind prezente în lite- 
ratura populară, literatură supusă unui proces de aculturare, literatură care 
evaluează şi propune tipuri sociale, fiziologico-temperamentale, morale. 
Caracterizările etno-culturale, despre care am mai menţionat în text, s-au 
format printr-un proces de supradefinire etnică sau națională a tipologiilor 
legate de statut social, comportament moral, dominantă climatică, etc. 
Evaluarea unui om se realiza, din cele mai îndepărtate epoci, referențial, 
în funcţie de codul moral consacrat de comunitatea din care făcea parte 
observatorul; astfel, în spaţiul creştinătăţii occidentale, opiniile despre 
popoare se formau în relaţie cu dogma virtuţii şi a păcatului. Pentru 
supradefinirea etnică, „cataloagele de vicii” se dovedeau a fi mai eficiente 
decât „învățăturile despre virtuți”. Astfel, din premodernitate, fiecărui 
popor îi era atribuită aplecarea spre una din cele şapte păcate mortale: 

luxuria (voluptatea) — părea definitorie pentru meridionali, superbia (tru- 
fia) — îi anima pe spanioli şi pe unguri, iar gula (plăcerea de a mânca şi 
bea nemăsurat) era atribuită germanilor. Prin această ultimă aplecare păcă- 
toasă păreau a se defini şi saşii, dacă apreciem observaţiile făcute de me- 
dicul Adam Chenot la mijlocul secolului XVIII cu referire la sursele pato- 
logiei populaţiei săsești. Însă alţi călători străini, mai ales cei proveniţi din 
spaţiul germanităţii aflate în contextul ideologic confecționat de mişcarea 
preromantică, vor surprinde comunitatea săsească ca pe o lume care îşi 
conservă tradiţiile legitimatoare dar îşi construieşte şi identitatea modernă, 
un fenomen de criză ce părea celor care nu-l trăiau drept un fenomen ne- 
semnificativ şi nedramatic. Cei mai mulți dintre călătorii străini aflaţi în 
Transilvania în secolele XVIII şi XIX, mai ales cei proveniţi din spațiul 
germanității, admirau „firea” saşilor, unii fiind chiar obsedați de 
germanitatea culturală a acestora (edificatoare, sunt în acest sens, superla- 
tivele utilizate de Johann Lehmann, director de teatru aflat în dese rânduri, 
spre sfârşitul veacului XVIII, împreună cu trupa sa, în centrele urbane 
germanofone din Transilvania şi Banat), călătorii atraşi de lumea saşilor, 
lume aflată la începuturile modernităţii, văd fără dubii, în populaţia să- 
sească, îndeosebi în cea urbană, elementele definitorii pentru spiritualita- 
tea germană: limba literară, codurile culturale, trecutul medieval. 
Prepangermanismul unora dintre călătorii străini face ca autostereotipurile 
germanității să-şi manifeste influenţa şi în fenomenul „reinventării sasu- 
lui”, evident imagologice, ca extincţie a germanității tradiționale, implicit 
a civilizației. Astfel, saşii devin beneficiarii manierei prin care germanii 
ies, în cheie romantic-naţionalistă, din criza secolului anterior. Fenomenul 
reinventării lor ca şi comunitate exemplară a fost desăvârşit de călătorii 
din estul european, precum şi de boierul muntean Dinicu Golescu, autorul 
unui modern jurnal de călătorii în Occidentul primei jumătăţi a secolului 
XIX — Însemnare a călătoriei mele (1826). Acesta era aproape fascinat de 
etosul muncii exersat de saşi şi de puterea de seducţie pe care modul lor 
de viață îl exercita asupra celorlalți locuitori ai Transilvaniei, în special 
asupra românilor care imitând această exemplaritate puteau fi soldați dis- 
ciplinați şi „buni cetăţeni” capabili să ducă o existență conformă cu prin- 
cipiile proiectului iluminist şi să se mândrească cu identitatea lor istorică 
romanică. Inventarea exemplarităţii saşilor poate avea ca sursă şi relativa 
„cuminţenie” politică manifestată de aceştia în secolele XVIII-XIX, în 
iureşul unor evenimente şi mutații politice radicale; în fapt, este vorba 
doar de o anume precauţie care varia de la cvasineutralitatea conjuncturală 
la compromisul pragmatic. 

Vizitarea unui alt spaţiu geocultural îl obliga pe călătorul din Secolul 
Luminilor să adopte recursul la metodă. Dacă până la mijlocul veacului 
informaţia derivată de pe urma unei călătorii îmbrăca forma aproape ca- 

nonică a raportului, sau pe cea superficială a relaţiei exotice, după această 
perioadă, memoriile de călătorie au fost mult mai generoase ca informaţie 
şi structurate după metodologia descrierilor monografice, descrieri con- 
centrate pe analizarea complexă a realităţii observate. Călătorul nu mai era 
preocupat doar de câteva teme precum: confesionalitatea comunităţii in- 
vestigate ca în cazurile relațiilor şi rapoartelor provenite de la misionari, 
pe fluenţa itinerarului sau pe natura ceremonialului ca în cazul jurnalului 
diplomatic. Călătorii occidentali, îndeosebi cei din a doua jumătate a seco- 
lului XVIII, au fost interesaţi de mediul rural văzut ca spaţiu al unor po- 
tenţe neexploatate şi ca expresie a identităţii societăților tradiționale. Un 
interes la fel de viu s-a manifestat şi vizavi de spaţiul urban perceput drept 
cadru comunitar dinamic, definitoriu pentru afirmarea valorilor moderne. 

Orice structură comunitară se întemeiază pe un sistem de valori şi de 
solidarități care o normează şi îi constituie osatura societală. Sistemul de 
valori manifeste în forme culturale, creează în interiorul grupului social 
câmpul de comunicare şi interacțiune. Membrii comunităţii se 
autoidentifică şi sunt identificați de alții prin faptul că alcătuiesc un corp 
socio-cultural organic. O astfel de percepţie societală este de „lungă dura- 
tă”. În secolele XVII-XVIII, mobilitatea socio-culturală restrânsă (existau 
puţine combinaţii de statusuri şi participări sociale), exercitarea unor 
comportamente economice asemănătoare aveau drept urmare manifestarea 
la nivelul grupului socio-etnic a valorilor normative. Observarea identității 
altei comunități, în mod concret a obiceiurilor tradiționale ale acesteia, 
avea efecte asupra evaluării propriei identități. Obiceiurile tradiționale ale 
unei comunități, chiar dacă erau deprinderi de grup neutre din punct de 
vedere moral, dobândeau încărcătură morală când erau comparate cu tra- 
diţiile altora. Din acel moment, ele deveneau „moravuri” (folosim aici 
termenul consacrat de Voltaire) definitorii pentru comunitate. Legăturile 
realizate între membrii grupului etnic pe baza unor deprinderi socio- 
culturale tradiţionale creează un sentiment de apartenenţă devenind fun- 
damentul solidarităţii de grup. 

Macrocomunităţile studiate de călători erau definite de către aceştia 
prin apelul la semnificaţiile termenului de națiune. Termenul are două 
sensuri, unul social-juridic şi altul etno-teritorial. Cu referire la „naţiunile 
transilvane” se utilizează ambele accepțiuni; acestea erau atât unități 
socio-juridice autonome, cât şi comunitățile definite şi determinate prin 
aceeaşi limbă vorbită, tradiţii, etnotip. Astfel, locuitorilor din comitatele 
ungureşti, celor din Țara secuilor, celor de pe cuprinsul teritoriilor adminis- 


$ Frederick Barth, Ethnic Groups and Boundaries. Allen and Unwin, Allen& Unwin, Lon- 
don, 1969, p. 9-10. 
*W.G. Summer, Folkways apud John Rex, Rasă şi etnie, Du Style, Bucureşti, p. 118-119. 

trate de saşi, precum şi altor supuşi din aceiaşi unitate administrativă li se 
aplica aceeaşi identificare. Cu o astfel de identificare a operat naturalistul 
Haquet; fiind preocupat de reprezentarea coexistenţelor etno-culturale, călă- 
torul afirma la sfârşitul secolului XVIII că: „La trecerea Mureşului soseşti 
din nou pe teritoriul altei naţiuni, care este a treia după a ungurilor şi secui- 
lor, şi aceştia sunt vechii daci sau saşii, care au fost admişi în această parte 
sub Gheza ca nouă colonie (...) Primul oraş al naţiunii săseşti după trecerea 
acelui râu (Mureş n. m.) a fost Reghinul””. 

Configurația comunității exemplare ca temă de interes politic şi cul- 
tural major a fost redată de literatura iluministă de profil. Am încercat să 
realizez o sinteză a acestei reprezentări. Virtutea esenţială a comunității 
exemplare era sociabilitatea. Acordul dintre interesul individului şi cel al 
grupului, relaţie de tip contractualist sprijinită pe sistemul de solidarități 
specifice, asigura echilibrul social al comunităţii. Valorii sociale a toleran- 
tei i se acorda un credit special (la sfârşitul secolului al XVII-lea, Locke 
întemeiase juridic termenul şi desemnase toleranța ca dimensiune funda- 
mentală a societății), cu atât mai mult cu cât comunitatea era definită în 
termeni teologali, în cei ai sensibilităţii colective, dar şi din perspectivă 
juridico-morală (suntem în secolul XVIII, când comunitatea era evaluată 
ca orice individualitate, chiar dacă perspectiva este oferită de morala natu- 
rală sau de criteriile moralei creştine!). Pentru cei mai mulți dintre analişti 
şi călători, sediul comunităţii exemplare în societățile care exersau mode- 
lul iluminist era oraşul. În lumea occidentală, oraşul părea o structură 
socio-normativă echilibrată, bazată pe respectarea sistemului de convenții 
sociale de tip contractualist, rămânând totodată sensibil la schimbare, la 
îmbrăţişarea unor noi modele socio-culturale, dar şi reticent faţă de noii 
veniţi. Dacă pentru lumea românească concentrată în cadrele tradiţionale 
ale ruralităţii, satul era microcomunitatea care-i exprima identitatea, pen- 
tru națiunea săsească definitoriu era oraşul transilvan, realitate subliniată 
de cei mai mulți dintre călătorii perioadei. Călătorii au oferit un model de 
evaluare al unei astfel de societăți, model care presupunea prezentarea 
cadrului topografic, a spaţiului public, a ansamblurilor arhitecturale ecle- 
ziastice, civile şi militare definitorii pentru urbe, precum şi evaluări de- 
mografice aproximative, o prezentare succintă a particularităţilor identita- 
re vizibile — limbă, confesiune (acestui aspect ca dimensiune definitorie 
pentru identitate îi acordau cea mai consistentă semnificaţie, călătorii care 
erau de formaţie teologică; ne referim la Auslia, Bossi, Chishull, abatele 
de Feller), port, aspecte de fenotip, profil etnopsihologic. Observăm, de 


7 Hacquet's neuste physikalisch-politische Reisen in der Jahren 1788.89 und 90 durch die 
Dacischen und Sarmatischen oder Nordlichen Karpathen, in Verlag der Raspischen 
Buchhandlung, Erster und zweyter Theil, Nürnberg, p. 173-174. 

asemenea, tratarea ca şi corp social a membrilor burghezi ai comunității, şi 
oarecum extrateritorial a elitelor, care de altfel aparțineau altor cadre 
socio-culturale. Burghezul era omul folositor, posesor al virtuților domes- 
tice, tot mai mult un Aônnete homme (model configurat încă din Baroc), 
slujitor al binelui public, consumator de cultură care rivaliza cu elitele 
tradiționale. Când abordau motive şi teme care impuneau reliefarea unor 
realități care exprimau existența clasei de mijloc — întreprinzători comer- 
ciali, negustori, proprietari de case, patroni de ateliere manufacturiere, 
meşteşugari cu stare — călătorii nu disting individualități, ci impun portre- 
tul colectiv. Doar patriciatul a fost beneficiarul unor portrete individuali- 
zate. Cei mai mulți dintre călătorii care au vizitat Transilvania, au fost 
ataşați de valorile clasei de mijloc, ei înşişi fiind într-o manieră sau alta 
coparticipanți la emisia de modele socio-culturale specifice. În analiza de 
față, n-am abordat existența patriciatului săsesc, deoarece acesta ca statut 
social, ca deprinderi şi opțiuni se încadra în sistemul elitei transilvane. De 
altfel, unul dintre cei mai interesanti călători, Lehmann constata că „Prin- 
tre membrii națiunii săseşti sunt şi nobili, iar numărul nobililor saşi nu 
este mic — această lume însă nu are nimic în comun cu națiunea, ea nu are 
nici un fel de influență asupra săsimii. Căci nobilul încetează de a mai fi 
nobil dacă este sas”. Pentru occidentali, spațiul națiunii săseşti era un 
construct socio-cultural interesant care, deşi a respectat sistemul constitu- 
țional şi juridic tradițional, şi-a asumat şi modele umane şi sociale consa- 
crate în spațiul Europei clasice şi iluministe. Prima descriere complexă 
referitoare la statutul naţiunii săsești, şi aici s-a folosit termenul de natio în 
sensul medieval al cuvântului, din perspectiva evaluării statusului națiunii 
ca realitate socio-juridică, îi aparține reverendului Edmund Chishull aflat 
în trecere prin Transilvania pe la 1702. Autorul era atras de realitățile 
complexe din oraşele Braşov şi Sibiu. Astfel, după ce deplânge felul în 
care un devastator incendiu petrecut cu mult timp în urmă a afectat spaţiul 
public al Braşovului, îndeosebi Biserica Neagră şi Biserica Sf. Nicolae din 
Şchei, călătorul oferă un tablou complet cu privire la structura instituţiona- 
lă a bisericii luterane şi a conducerii urbei”. Despre Sibiu, același relatează 
după o structură narativă consacrată, descriind aşezarea geografică a ora- 
şului, aspectele edilitare şi cele demografice, statutul confesional al locui- 
torilor, oferind totodată şi relaţii succinte despre administraţia civilă şi 
militară, despre instituțiile regionale, tradiţionale şi imperiale. Prezentarea 
este realizată fără comentarii, doar prin câteva formule de apreciere cu 


8 Johann Lehmann, Reise von Prefburg nach Hermannstadt in Siebenbürgen, Leipzig, 1785, 
p. 252. 

? Edmund Chishull, „Călătoria în Țara Românească şi Moldova (1702) în Călători străini despre 
țările române, coord. Maria Holban, Paul Cernovodeanu, vol VIII, Bucureşti, 1983, p. 204. 

referire la competenţa înalţilor funcţionari ai administraţiei imperiale’? şi 
la adresa toleranţei religioase manifestate în oraşele Transilvaniei!!. Reve- 
rendul englez deşi a fost reţinut în comentarii, părea că admiră sistemul 
constituţional al celor patru „religii recepte”, care în opinia sa asigura 
conviețuirea şi bunăstarea provinciei. 

Vocea narativă adoptată în aceste memorii şi monografii este diferită 
de aceea utilizată în cazul relatărilor despre lumea extracarpatică, spațiu ce 
pare construit după inventarul de reprezentări al lumii orientale; astfel, în 
timp ce societatea fanariotă era considerată iraţională şi decadentă!?, cea 
transilvană, în particular cea săsească, era raţională, matură şi virtuoasă. 
Nu trebuie să ignorăm însă şi manifestarea, peste distanțele geopolitice, a 
unui anumit soi de orgoliu „de rasă” manifestat de unii călători germani 
atunci când scriau despre identitatea germană a saşilor; Johann Lehmann 
chiar îi numeşte pe sibieni „compatrioţii germani din Transilvania”!5, do- 
vadă a începuturilor manifestării, aşa cum m mai afirmat, a unui 
prenaționalism cultural german şi a  determinărilor operate de 
autostereotipul etnocultural german; de altfel, în epocă, surse de autoritate 
culturală precum Bruzen de la Martinière în Dictionnaire (1740) şi 
l'Encyclopedie definesc Europa pe baza a trei repere/criterii: rasă, geogra- 
fie şi civilizație. Conform funcționalități ultimului criteriu menţionat, 
exista o Europă a elitelor, o lume care se autoidentifica cu o comunitate de 
atitudini comune, formule explicative datorate unui permanent schimb 
cultural'“. După opinia mea, cel mai sugestiv portret colectiv realizat nați- 
unii săsești îi aparține lui Johann Lehmann: „Națiunea saşilor din Transil- 
vania, după cum se ştie, trăieşte după o constituţie, legi şi obiceiuri proprii 
[...] caracterul şi obiceiurile naţiunii se deosebesc de caracterul şi obiceiu- 
rile tuturor oamenilor, care trăiesc în țările ereditare cesaro-crăieşti. Când 
intri într-o judecătorie săsească, ai crede că te afli în Saxonia: mersul, ma- 
nierele, arhitectura, dialectul, cumpătarea la mâncare şi băutură sunt pre- 
cum în Saxonia electorală. Această naţiune este la fel de aşezată, econoa- 
mă şi harnică, mai ales la ţară, are acelaşi farmec plăcut [...] În afară de 
limba curat germană, saşii din Transilvania se folosesc de o limbă proprie, 
care este săsească propriu-zisă. Națiunea este atât de legată de această 
limbă prin obiceiuri consacrate chiar de ea [...] Această limbă nu se tipă- 
reşte, nici nu se scrie [...] În oraşele săseşti, alături de bogătaşii puţini la 
număr coexistă sărăcia celor mulți. Bogătaşii îşi dau banii numai pe do- 


1 Ibidem, p. 206-207. 

1! Ibidem, p. 213-214. 

2 Edward W. Said, Orientalism, Ed. Amacord, Timişoara, 2001. 

2 Johann Lehmann, op. cit., p. 232. 

14 René Pomeau, L'Europe des Lumières. Cosmopolitisme et unité européenne au XVIII 
siècle, Stock, Paris, ed. 1991, p. 215. 

bândă sigură, nu îndrăznesc să-i pună în comerț. Săracul rămâne mai de- 
parte ataşat de ocupațiile tradiționale, nici n-are posibilități să încerce alte- 
le apărute de curând. Astfel țara este nevoită să aducă din afară lucrurile 
noi”! Despre funcționalitatea națiunii săseşti ca un sistem ordonat, acelaşi 
călător afirma că aceasta deținea câteva caracteristici cu totul particulare, 
pe care, de altfel, le exagerează, asemănând națiunea săsească cu acele 
constructe socio-juridice teoretizate în epocă, un fel de Arcadii iluministe: 
„Saşii între ei sunt cu totul egali. Între ei nu există nici o deosebire de 
rang. Căpetenia națiunii este aleasă de către toți membrii ei şi, întărită de 
conducătorul țării, de către rege. La fel şi celelalte autorităţi. Domină li- 
bertatea absolută a cultului.” 

După cum ne demonstrează şi textul mai înainte menţionat, portretul 
colectiv al naţiunii săseşti, al identităţii şi al stării acesteia, implică descri- 
erea aspectelor socio-juridice ale comunităţii, tradiţiile, limba, sociabilita- 
tea, civilizaţia gestuală, mentalitățiile şi comportamentele economice, op- 
țiunile culturale, şi ceea ce se regăseşte mai puţin reprezentat în text, un 
etnotip specific. 

Relaţiile călătorilor ating fugar şi tema originii ilustre a saşilor înre- 
gistrând cele două teze etnogenetice aflate în acelaşi timp în circulaţie: 
tema dacică şi cea germanică. Primul călător care abordează mai accentuat 
subiectul, călătorul Italian Sestini, este ambiguu, folosind identificarea 
dacică când aminteşte de ardeleni, fără a da indicații dacă aceştia sunt, 
saşi, români sau unguri; această ambiguitate pare disipată când vorbeşte 
de limba dacică sau românească!€ . În schimb, naturalistul Haquet îi con- 
sidera pe saşi, urmaşii dacilor „adevăraților italieni dacici”!7; aceste afir- 
maţii redau teoriile etnice aflate în circulaţie în mediile săsești, în Baroc. 
Totuşi, călătorii germani din a doua jumătate a secolului XVIII aveau cu- 
noştință despre revoluţia petrecută în autopercepția săsească după ce 
Frank von Frankenstein renunţă la tema originii dacice a saşilor şi înteme- 
iază teoria originii saxone a coloniştilor saşi. 

Ataşamentul faţă de limba săsească, element definitoriu pentru iden- 
titatea istorico-culturală, a fost subliniat de aproape toți călătorii care au 
studiat comunităţile săseşti. Primul călător care a abordat acest motiv al 
identităţii sprijinite pe o limbă definitorie a fost Edmund Chishull care în 
mod cu totul surprinzător, încă de la începutul secolului, afirma că „saşii 
vorbesc în întregime germana saxonă, ei aparținând acestei naţii şi fiind o 


15 Johann Lehmann, op. cit., p. 176-178. 

1* Viaggio curioso-scientifico-antiquario per la Valachia, Transilvania e Ungheria fino a 
Vienna fatto da Domenico Sestini, di Luigi et Fratelli Magheri, a spese di R. Tondini, Flo- 
renţa, 1918, p. 89. 

! Baltasar Haquet, op. cit., p. 179. 


62 


colonie așezată aici de pe vremea lui Gheza al II-lea, regele Ungariei”"5. 


De acelaşi aspect pare interesat şi abatele de Feller; acesta, după contacte 
mai apropiate cu saşii din Bistriţa, a ajuns la concluzia că „„...aceşti saşi 
vorbesc nemţeşte, dar vorbirea lor de toate zilele este germana din Lu- 
xemburg, cu unele modificări, ceea ce mă face să cred că locuitorii Lu- 
xemburgului sunt şi ei o colonie saxonă. Am stârnit mirarea bistriţenilor 
când am descoperit împreună identitatea acestor limbi. Am ajuns la con- 
cluzia că această limbă este vechea limbă germană. De altfel firea şi purtă- 
rile acestor saşi sunt aceleaşi ca şi ale luxemburghezilor”?. Nu se ignoră 
însă şi altă realitate şi anume aceea care demonstra abilităţile lingvistice 
ale saşilor, faptul că saşii, chiar şi cei din mediul rural, cunoşteau mai 
multe limbi „,... aproape fiecare sas înţelege în afară de cele două limbi 
germane ale sale şi ungureşte şi româneşte, în afară de aceasta şi o latină 
de foarte bună calitate”; Sestini va fi şi el impresionat de „domnii care 
au primit o educaţie bună vorbesc franțuzeşte şi italieneşte”?!. Acest 
plurilingvism era, pentru călători, un semn al predispoziției pentru dialog; 
de altfel, voiajorii occidentali nu mai folosesc, în epocă, sintagma Turnu- 
lui Babel atunci când se referă la caracterul multilingvistic al oraşelor 
Transilvaniei, semn al multiculturalităţii sale. Chiar sistemul constituțio- 
nal al Transilvaniei nu le mai pare occidentalilor ciudat şi complicat, aşa 
cum a fost descris în relațiile călătorilor din secolul XVII şi din prima 
parte a secolului XVIII, regulă, misionari sau nobili conservatori, prea 
puţini deschişi la diversitate şi pluralism. Mai mult chiar, călători precum 
Sestini, Lehmann, Baltazar Haquet au văzut în acest sistem constituțional 
şi în diversitatea etno-confesională, esenţa Transilvaniei”. Păstrarea „obi- 
ceiurilor vechi şi a limbii, perseverenţa în cumpătare””* ar explica după 
aserțiunile călătorilor moderni, conservarea naţiunii în concertul 
multietnic transilvan; limba naţiunii săseşti rămânea însă, în aserțiunile 
acestora, elementul în jurul căreia se concentrează celelalte particularități 
etno-culturale, căci „Limba naţiunii săseşti este aceiaşi în care s-au înţeles 
primii veniţi în Transilvania”. 


'5 Edmund Chishull, op. cit., p. 212. 

1% Jtineraire ou voyages de Mr. L'abbe de Feller en diverses parties de l’Europe: en Hongrie, 
en Transylvannie, en Esclavonie, en Bohême, en Pologne, en Italie, en Suisse, en Allemagne, en 
France, en Hollande, aux Pays-Bas, etc-Ouvrage postume dans lequel se trouvent beaucoup 
d'observations et reflections interressantes, Liege-Paris, 1820, p. 277-278. 

% Johann Lehmann, op. cit., p. 246. 

2l Domenico Sestini, op. cit., p. 92. 

* Johann Lehmann, op. cit., p. 240-241; B. Haquet deşi era un iozefinist convins, consideră 
ca reforma teritorial-administrativă întreprinsă de Iosif al II-lea putea avea efecte negative 
asupra raporturilor interetnice ungaro-săseşti, în op. cit., p. 175. 

% Ibidem, p. 246. 

4 Ibidem, 

Despre ataşamentul saşilor față de tradiţie vorbesc toate sursele pe- 
rioadei care abordează teme legate de această etnie. Această stăruință în 
tradiţie ar fi după Sulzer explicaţia plauzibilă cu privire la păstrarea identi- 
tăţii din momentul colonizării, chiar în condiţiile unei coexistenţe socio- 
economice active cu celelalte naţiuni din Transilvania”. Acelaşi autor, 
deşi părea că apreciază felul în care saşii îşi conservau limba, moravurile 
şi obiceiurile iniţiale, considera că prudenţa saşilor în relațiile cu străinii 
mergea până la „o supărătoare suspiciune”. Aceste informații nu se pot 
bucura însă de prea mult credit, deoarece alți călători vorbesc despre soci- 
abilitatea şi totodată „discreţia” saşilor, şi nu despre atitudini lipsite de 
„civilitate”; cu siguranță, câteva episoade particulare, care l-au implicat pe 
Sulzer, frustrările, au determinat aceste formulări subiective. Un portret mai 
complex cu referire la saşi în general, la bistrițeni în particular, a oferit 
Haquet, naturalistul care va distinge şi diferenţe regionale în ceea ce priveşte 
comportamentele socio-culturale ale saşilor transilvăneni şi respectiv al ce- 
lor aşezaţi în Moldova şi Bucovina. Cu referire la primii, naturalistul subli- 
nia că aceştia erau conservatori în deprinderi, îşi păstrau obiceiurile tradițio- 
nale de natură juridică (precum utilizarea coerciţiei corporale) precum şi 
raporturile patriarhale în familie”. 

Despre atitudinile saşilor faţă de muncă şi de rezultatele ei, toate 
sursele au propus aceeaşi evaluare favorabilă semnalând existenţa unui 
specific etos al muncii: ,„... cei mai mulți sunt cumpătaţi şi economi şi cu 
aplecare la muncă...” ; „... harnici şi casnici”%; „această naţiune este la 
fel de aşezată, econoamă şi harnică...”. Ultimul dintre cei care au avut 
pretenţia că oferă o imagine completă a naţiunii, apelând la ambele accep- 
ţiuni ale termenului de natio, folosind în finalul descrierii sale şi o anumită 
distanță analitică față de subiect, a fost Lehmann, directorul unei solicitate 
trupe germane de teatru. Acesta considera că saşii deşi erau devotați mun- 
cii, nu dădeau dovadă de pragmatism, nu erau atraşi de ocupaţii economi- 
ce noi, producătoare de profit, fiind prea puţin interesaţi de investirea ve- 
niturilor în activităţi lucrative, netradiţionale“”. 

Despre cumpătarea la mâncare şi băutură ca principală caracteristică 
etno-morală, despre calmul şi cumsecădenia saşilor”, precum şi despre 


25 Geschichte des transalpinischen Daciens, das ist: der Walachey, Moldau und Bessarabiens, 
im Zusammen[hang] mit der Geschichte des ubrigen Daciens als ein Versuch einer allgemeinen 
dacischen Geschichte mit kritischer Freyheit entworfen von Franz Ioseph Sulzer ehmaligem k.k. 
Hauptmann und Auditor, bey Rudolph Graffer, Bd.II. Wien, 1782, p. 58. 

% B, Haquet, op. cit., Theil II, p. 179-180. 

27 D, Sestini, op. cit., p. 93. 

8 B, Haquet, op. cit., Theil II, p. 179. 

? J, Lehmann, op. cit., p. 177. 

% Ibidem. 

31 Xavier de Feller, op. cit., p. 281; F. Sulzer, op. cit., Bd. II, p. 58. 

caracterul cuviincios al gestualităţii şi al îmbrăcămintei au amintit toate 
sursele mai înainte menţionate. Dar din nou Lehmann, acest fin şi progre- 
sist observator, pare cel mai sugestiv în formulări: „Îndepărtarea luxului 
trecător, fie de orice natură: în îmbrăcăminte, în hrană şi în confort a de- 
venit a doua temelie pe care se sprijină tăria națiunii. Națiunea îmbracă şi 
astăzi portul în care a venit în Transilvania. În oraşele mai mari [...] mulţi 
bărbaţi se îmbrăcau nemţeşte sau ungureşte pentru ca în întrunirile de afa- 
ceri, alături de membrii altor naţiuni să nu apară prea diferiți”. Cu certi- 
tudine, burghezul sas practica codul de civilitate specifică, afirmaţie pe 
care o pot argumenta referindu-mă la existenţa unei literaturi a comporta- 
mentelor socio-culturale, literatură ce se regăseşte şi în bibliotecile sibiene 
ale epocii. O opinie singulară cu referire la natura temperamentului saşilor 
a oferit însă medicul francez Adam Chenot, care a investigat posibilele 
surse de boli infecțioase în Transilvania de sud. Acesta afirma că „tempe- 
ramentul acestui popor este în general sanguinic-coleric, [...] carnea lor e 
moleşită, structura nervilor foarte schimbăcioasă şi sensibilă, de aceea 
dacă îi apucă boala ori le atacă corpul şi sufletul, sunt răpuşi îndată; şi 
astfel cu frica îşi aduc moarte care îi îngrozeşte”*”. Cauza tuturor relelor ar 
fi fost după medicul francez practicarea unei arte autohtone de a trăi, artă 
ce presupunea consumul excesiv de carne şi vin, şi traiul în interioare în- 
chise şi parfumate”. Într-un fel, Chenot se încadra în maniera imagologică 
de caracterizare a unei etnii, manieră impusă la începutul secolului prin 
„tabla popoarelor”, gen care realiza profilul etnopsihic după modelul eva- 
luării morale a comportamentelor individuale, evaluări aplicate apoi, prin 
extrapolare, popoarelor şi naţiunilor. 

Existenţa periferică, în afara spațiului transilvan, în afara sistemului 
constituţional al celor patru „religii recepte”, existența saşilor în spațiul 
unei populaţii majoritare de altă identitate etno-culturală şi de multe ori 
ostilă, avea ca efect alterarea „firii”, pierderea identităţii. O astfel de su- 
praviețuire identitară dificilă descria Peter Zöld, un misionar ungur aflat în 
DAR în Moldova: „Urmașii acestor saşi sunt, după cum am mai spus 
sau dispăruţi cu totul sau ceea ce este mai de crezut, atât de contopiţi şi de 
amestecați cu ungurii încât cu timpul au ajuns la fel cu ei la vorbă şi la 
obiceiuri, ceea ce dovedeşte limpede numeroasele nume germane folosite 
de ei, ca Müller, Schuster şi altele asemănătoare. Aceste familii nu mai 
ştiu cele transmise prin grai de la strămoşii lor, că sunt urmaşi ai saşilor, 
însă ei se numesc acum împreună cu rămăşiţele ungurilor, ceangăi maghi- 
ari, măcar că ei nu ştiu deloc de unde, pentru ce şi de la cine au primit 


2 ].Lehmann, op. cit., p. 247. 
3 Adam Chenot, Tractatus de peste, Viena, 1766, p. 325. 
34 Ibidem. 

acest nume... ”*5. Este evident faptul că datele oferite de misionar nu erau 
întru totul corecte, dar pe noi ne interesează doar interpretarea realității 
etno-culturale observate. Naturalistul Baltasar Haquet observa alte efecte 
ale contaminării culturale la saşii aşezaţi în zona Sucevei; aceştia deoarece 
erau minoritari mimau comportamentele majoritarilor devenind fățarnici, 
vicleni şi laşi precum evreii, echivoci în vorbe şi mărturii precum românii, 
„pentru că numai astfel se pot proteja de ostilitatea băștinașilor”. 

Călătorii occidentali au atins în mod accidental, sau dimpotrivă sub- 
stanţial, problematici care m-au îndreptăţit să consider că pentru cei mai 
mulți dintre aceştia, națiunea săsească din Transilvania se comporta, în 
mediul şi în timpul istoric dat, precum o comunitate exemplară, care îşi 
conserva statusul prin respectarea tradiției socio-juridice şi culturale, prin 
funcționarea sistemului de solidarităţi specifice, dar şi printr-un fertil dia- 
log intercomunitar. 


35 Peter Zöld, „Călătorie în Moldova”, în Călători străini despre ţările române, vol. IX, Ed. 
Academiei Române, Bucureşti, 1997, p. 509. 
* B, Haquet, op. cit., p. 179. 

Relaţiile călătorilor străini despre statutul femeii 
în familia tradiţională românească din secolul XVIII 


În epoca premodernă familia devine locul privilegiat de investiţie 
afectivă şi de reculegere intimă”; aici individul se adăposteşte de cenzurile 
comunităţii. Pe de altă parte, în familie ca şi în societate, se petrec eve- 
nimente care presupun o lentă şi nedramatică reaşezare a rolurilor sociale 
(efecte ale dinamismului din cadrul societăţii urbane); în schimb, în fami- 
lia tradiţională se reproduc formele consacrate de gestionare a intereselor 
private dar şi colective, mecanismele de funcţionare a economiei rurale, 
obiceiurile cutumiare care fac din familie matricea socio-culturală şi gene- 
tică a lumii tradiţionale. În acest registru, precum şi ca urmare a interesu- 
lui pe care mediile oficiale îl acordă familiei ca factor socio-economic şi 
cultural de stabilitate, femeii i se acordă o atenţie evidentă, constantă şi 
realizată din mai multe perspective. 

Călătorii străini care erau interesaţi de structura familiei din lumea 
românească evaluează statutul femeii din perspectivă moralistă şi pragma- 
tic-fiziocratică; aceasta din urmă este ilustrată mai ales de călătorii austri- 
eci aflați în serviciul administraţiei habsburgice. Nu sunt înfăţişate indivi- 
dualităţile, ci doar identitățile de grup. Imaginea femeii nu cunoaşte la 
călătorii perioadei abordate în analiza de față, fluctuații demne de semna- 
lat; schematizarea ei sau reprezentările realizate detaliat în manieră de- 
scriptivă au fost determinate de felul în care proiectul scrierii viza în mod 
special sau doar tangenţial problematica moravurilor şi a specificității 
socio-culturale a comunității studiate. 

Perspectiva morală este alimentată de două surse: una tradițională 
sugerată de reprezentările medievale față de femeie şi de rolul ei socio- 
moral, dimensiune revigorată de literatura de colportaj din secolele XVII- 
XVIII, precum şi una mai recentă extrasă din operele moraliştilor şi medi- 
cilor epocii. Aceasta din urmă secularizează imaginarul despre femeie, 
deşi acesta rămâne în continuare ostil, îmbogățindu-şi repertoriul explica- 
tiv vizavi de inferioritatea „naturală” justificată prin particularitățile genu- 
lui; în primul rând, diferenţa era percepută şi definită ca una anatomică / 
sexuală. De altfel, frica de sexualitatea femeii (de exerciţiul păcatului), de 
felul în care ciclurile vieții femeii sunt determinate de funcţiile sexuale, 


x a 


! Vezi „Călători străini despre statutul femeii în familia tradițională românească” în Caietele 
de Antropologie Istorică, nr. 2, 2003, Cluj -Napoca, p. 57-73. 

7 Philippe Aries, Istoria vieții private, vol. 6, Ed. Meridiane, Bucureşti, 1995, p. 126. 

3 Ibidem, p. 130. 

generau coduri culturale aflate în prelungirea clişeelor medievale şi pre- 
moderne care demonizau femeia drept cauză a slăbiciunii umane, primej- 
die în căsnicie, factor al morţii, agent a lui Satan“. Până şi una dintre cele 
mai exersate valori precum onoarea era legată de sexualitate“. De altfel, 
discursul bisericii continua să suspecteze femeia din mediul rural datorită 
calității de purtătoare a culturii populare“; ea era „neputincioasă şi impu- 
ră”. Se considera că deoarece femeia prin natura ei insaţiabilă nu poate să 
ofere raționalitate, eficiență şi echilibru familial, singura soluție era în 
sistemul de „raţiuni” al epocii — supravegherea femeii, asigurarea domina- 
tiei bărbatului; acest obiectiv al discursului moralei a fost sugestiv repre- 
zentat încă de la finele Renaşterii, de Shakespeare în Îmblânzirea scorpiei. 
Fiziologii şi filozofii iluminişti vor elabora alte explicaţii întemeiate pe 
mecanicismele fiziologiei epocii. Diderot, dar mai ales Rousseau şi 
Roussel erau convinşi că uterul determină şi exprimă feminitatea. Această 
dependenţă de alcătuirea naturală era sursa senzualismului, a sensibilităţii 
excesive a femeii, particularitate accentuată de natura umorală şi de struc- 
tura neurologică mai „gingaşă”*. „Construcţia” excesivă a feminităţii îm- 
piedica afirmarea rațiunii, determinând cantonarea femeii în aria obscură a 
iraționalului — ea nu realiza maturaţia ideilor, fiind blocată la nivelul unei 
imaginaţii cel mult bogate’. Ca ființă imperfectă, femeia se schimba doar 
în funcţie de mişcările matricei sale — uterul’?! Soluţia iluminiştilor vizavi 
de funcționalitatea socială a femeii ca rezultat al naturii sale inferioare nu 
era departe de aceea formulată de discursul bisericii, deşi perspectiva din 
care această funcționalitate era definită era una laică şi pragmatică. În mod 
concret, aceşti moralişti care reprezentau societatea civilă considerau că 
femeia datorită naturii sale sensibile şi inconsistente trebuie să se oriente- 
ze cu exclusivitate înspre mediul domestic, familial, dedicându-se activită- 
tilor casnice, în care îşi poate realiza calităţile. Ea administra cotidianul. În 
concluzie, din diferența anatomică, din funcția maternă (de care discursul 


4 Dominique Godineau, Femeia, în Omul Luminilor, Polirom, laşi, 2002, p. 292; Jean Delu- 
meau, Frica în Occident în secolele XIV-XVIII. O cetate asediată, Meridiane, Bucureşti, 
1986, p. 193 sq.; Idem, Păcatul şi frica. Culpabilitatea în Occident secolele XI-XVII, 
Polirom, Iaşi, 1997, p. 127 sq. 

$ Jack Goody, Familia europeană, Polirom, Iaşi, 2003, p. 99. 

6 Superstitions anciennes et modernes: prejuges vulgaires qui ont induit les Peuples à des 
usages et à des practiques contraires à la Religion. Avec des Figures qui représentent ces 
practiques. À Amsterdam, chez Jean Frederic Bernard, MDCCXXXIII. 

7 Robert Muchembled, Culture populaire et culture des élites dans la Frances moderne, 
Flammarion, Paris, 1978, p. 202. 

8 Idem, O istorie a diavolului, Cartier, Bucureşti, 2002, p. 95. 

” Dominique Godineau, op. cit., p. 291. 

1 Eyelyne Berriot Salvadore, Un corps, un destin. La famme dans la médicine de la Renais- 
sance, Champion, Paris, 1993, p. 135. 

iluminist abuzează mai puţin decât biserica tradițională) şi din neputinţele 
fiziologice se năştea pasivitatea socio-culturală a femeii şi diviziunea rolu- 
rilor sociale din cadrul familiei. 

Dimensiunea pozitivă a reprezentării femeii este plină de episoade 
efemere desfăşurate doar la nivelul elitei. Aceste „primăveri” se leagă de 
primele „valuri feministe”: perioada „querelle des fammes” (1400-1600) 
aflată sub patronajul Cristinei de Pisan, scriitoarea care în Cartea cetăţii 
doamnelor aborda problema identităţii feminine; feminismul raționalist al 
secolului al XVII-lea aflat sub influenţa cartezienilor Poullain de Barre şi 
Christian Thomasius care susțineau egalitatea sexelor în virtutea princi- 
piului raţiunii pure, precum şi legitimitatea dobândirii statutului juridic şi 
moral egal al femeii cu bărbaţii; feminismul luminist (1750-1800) ilustrat 
îndeosebi de Madame de Beaumer (Journal des dames) şi Marie 
Wollstonecraft (prin scrierea Revendicare asupra drepturilor femeii) care 
au introdus conceptele fundamentale ale discursului feminist: femeie, fe- 
minism, feminitate, demnitate feminină, virtute, rațiune, independență, 
egalitate!!. Cu toate aceste atitudini revoluţionare pentru epoca lor, chiar 
şi femeia din înalta societate era supusă canoanelor „datoriei” casnice ju- 
când în societate cel mult un rol oficios!?. 

Virtuţiile feed-backului cultural se pare că nu îşi realizează conexiu- 
nile în ceea ce priveşte evoluțiile lente ale imaginarului cu referire la fe- 
meie. Dinspre secvențele de discurs feminist nu pătrunde nici o influență 
în discursul tradițional; dimpotrivă, acesta îşi perpetuează, ba chiar îşi 
rearticulează misoginismele care, după orice încercare de spargere a ima- 
ginii conservatoare şi de ameliorare a statutului femeii, revin la suprafață, 
radicalizându-se. După cum vom observa pe parcursul analizei, călătorii 
occidentali care au vizitat provinciile româneşti au apreciat rolul social al 
femeii în cadrele domestice ale cuplului, adică statutul de soție şi mamă. 
Aceste aprecieri se fac de cele mai multe ori în manieră tezistă, pentru a 
sublinia prin antiteză vegetarea soților. Despre activitatea neobosită a 
țărăncilor române din Transilvania şi Banat vorbesc mai toate relaţiile de 
călătorie din a doua jumătate a secolului XVIII. Această abordare este 
explicabilă prin preocupările mediilor oficiale vizavi de comunitatea rura- 
lă şi de familia tradițională, preocupări dictate de natura proiectelor socio- 
economice şi demografice ale monarhiilor administrative, precum şi de 
deprinderea culturală de a sublinia aspectele care ofereau date despre 


1! Mihaela Miroiu, Gândul umbrei: abordări feministe în filosofia contemporană, Alternati- 
ve, Bucureşti, 1995, p. 86; Gisela Bock, Femeia în Istoria Europei. Din Evul Mediu până în 
zilele noastre, Polirom, Iaşi, 2002, p. 22. 

'2 N. Davis, Les cultures du peuple. Rituels, Savoir et Resistences au XVI-e siècle, Aubier, 
Paris, 1979. 

identitatea Celuilalt („firea locuitorilor”, tradiții etno-culturale şi religioa- 
se). Formulele de evaluare ale călătorilor se desfăşoară de la aprecieri sin- 
tetice cu nuanțe care merg de la constatare” la evaluarea funcționăreas- 
că", iar în câteva cazuri la fascinație (călători mai târzii, care vedeau în 
țăranca româncă şi în lumea rurală supraviețuirea unei lumi arhaice „neco- 
rupte”, ordonate de solidarități şi norme morale)". Am apelat la reprodu- 
cerea textelor pe care se întemeiază aceste aserțiuni. Astfel, funcţionarul 
Ehrler afirma că „femeile îşi văd singure de gospodărie deoarece sunt ex- 
trem de harnice. Tot timpul, cât merg, călătoresc, şed ori se plimbă, ele se 
îndeletnicesc cu torsul., ori cu vreun alt lucru necesar gospodăriei [...]. 
Deşi bărbaţii sunt mai indiferenți, față de sârbi în ceea ce priveşte muncile 
câmpului, femeile lor îndreaptă totul, împlinind cu hărnicia lor tot ceea ce 
este de lipsă atât la câmp cât şi acasă”!€. 

Femeile erau considerate partea activă a familiei şi a naţiunii de că- 
lătorii de la sfârşitul secolului al XVIII-lea: „În timp ce românii pierd în 
comparaţie cu alţi bărbaţi, pe atât câştigă femeia prin comparaţie cu fe- 
meile de acelaşi statut din alte părți. Româncele sunt supuse, prietenoase, 
foarte harnice şi pline de bunăvoință. Femeia munceşte la câmp, vede de 
copii şi de casă, toarce şi ţese pentru nevoile casei şi pentru vânzare, îşi face 
şi îşi spală îmbrăcămintea, creşte şi vinde la târg păsări, toarce din furcă în 
timp ce merge cu căruța sau se află pe jos, pe când bărbatul doarme fiind 
băut...”!”. Într-un alt pasaj, acelaşi călător îşi exersa cu virtuozitate descrip- 
ţia: „... m-am dus să mă încălzesc într-o cocioabă țărănească mică şi îngustă 
ca vai de lume şi umplută cu vreo 20 de suflete, femei, copii şi un bătrân. N- 
am reuşit să vorbesc cu acei oameni dar care plini de bunăvoință mi-au dat o 
supă de lapte. Femeile lucrau la prepararea firelor de tors, una din ele stătea 
la război şi lucra cu hărnicie. Copilele aveau toate câte o treabă de făcut, 
băieţii se jucau. Bărbaţii acestor femei vrednice se aflau la primar, locul de 


'5 Ignat Raicevich, Voyage en Valachie et en Moldavie, avec des observations sur l’histoire, la 
physique et la politique, augmenté de notes et additions pour l'intelligence de divers points 
essentielles, traduit de l'italien par M. Lejeune, chez Masson et Fils, Paris, 1822, p. 142. 

11 Domenico Sestini, Viaggio curioso-scientifico-antiquario per la Valachia, Transilvania e 
Ungheria fino a Viena , di Luigi et Fratelli Magheri, a spese di R. Tondini, Florența, 1815, p. 
136; Johan Jakob Ehrler, Banatul de la origini până acum (1774), Facla, Timişoara, 1982; 
Francesco Griselini, Încercare de istorie politică şi naturală a Banatului Timişoarei, trad. 
Costin Feneşan, Facla,Timişoara, 1984, p. 174. 

'5 Johann Lehmann, Reise von Prefburg nach Hermannstadt in Siebenbürgen, Diinkelspie- 
gel und Leipzig, 1785, p. 163; Abatele Francesco Pizzangali, „Călătoria prin Bucovina, 
Moldova şi Transilvania”, în Călători străini despre ţările române, vol. X, II, Ed. Academiei 
Române, Bucureşti, 2001. 

'* Ehrler, op. cit., p. 48. 

! Lehmann, op. cit., p. 27-28. 

întâlnire unde se bea nectarul românesc, rachiul”!5. 


Surprinzătoare prin abordarea neconvenţională şi prin trimiterile la 
nostalgicele întruchipări levantin-europene ale motivului „bunului sălba- 
tic” este relația abatelui Pizzagali: „Poporul acesta (român n.n.) cu inima 
curată, este primitor — vara, femeile lor poartă numai o cămaşă, două şor- 
turi de mai multe culori, ce atârnă de la mijloc în jos, şi sunt desfăcute în 
părți; au sufletul lipsit de viclenie, căutătura veselă, îşi țin căsnicia aproa- 
pe după obiceiul scitic, uneori după obiceiul amazoanelor şi al indienelor. 
Româncele încalecă pe cai, mână căruțele, le place să arate un spirit băr- 
bătesc şi astfel se vede că aceste neamuri trăiesc mai fericite decât altele, 
căci trăiesc cu mai multă simplitate, se ţin departe de negoţ şi de meşteşu- 
gurile care se poartă în vederea luxului. Ele nu suferă de înşelăciune, de 
pizmă, de moleşeală”!?. 

Cu toată această ubicuitate socială realizată în cadrele familiei rura- 
le, femeia cea covârşită de responsabilități domestice le părea străinilor ca 
fiind umilită de cutume pe tot parcursul existenței ei, prin valorile tradiției. 
Autorii relaţiilor au construit exerciții de distanță socio-culturală, deşi 
mulți dintre călători proveneau din medii în care, ce-i drept cu mai puţin 
consacrări gestuale, femeia trăia într-un sistem de convenţii şi constrân- 
geri care îi permanentizau statutul de personaj secund. 

Doar călătorii care au staționat mai mult în spațiile sociale ale socie- 
tăţii româneşti au observat şi gestualitatea ritualizată care sublinia statutul 
umil al femeii în interiorul cadrului domestic. Printre primii călători care 
au abordat în registru mai larg obiceiurile românilor a fost ofițerul suedez 
Erasmus Heinrich von Weismantel aflat la începutul secolului XVIII în 
Moldova. În legătură cu gestualitatea normată de comunitate, o cultură a 
relațiilor interpersonale, pentru a stabili ierarhia rolurilor sociale, călătorul 
suedez observa că „Toate femeile urmează obiceiul de a nu trece drumul 
tăind calea unui bărbat, chiar dacă acela ar fi la o depărtare de bătaia unei 
puşti, sau dacă ar fi cerşetor, ci ele stau pe loc până trece, dând ca motiv 
că sunt datoare să arate bărbaţilor toată cinstea, respectul şi atenţia”. 
Acest tablou a fost întregit cu câteva decenii mai târziu pentru lumea bă- 
nățeană de Francesco Griselini: „Româncele nu stau cu soții lor la masă, ci 
mănâncă după ce au terminat aceştia stând mai întotdeauna în picioare şi 
ocupându-se în acelaşi timp cu o treabă casnică oarecare. Nici în timpul 
sarcinii, chiar şi cu câteva zile înainte şi după naştere, nu fac o excepţie de 


18 Ibidem, p. 163. 

' Francesco Pizzagali, op. cit., p. 957-959. 

% Erasmus Heinrich Schneider von Weismantel, „Scurtă descriere a ținuturilor moldovene”, 
în Călători străini despre ţările române, vol. VIII, Ed. Ştiinţifică şi Enciclopedică, Bucureşti, 
1983, p. 357-358. 

la acest obicei””!. La distanță de două decenii de la prospecţiile sociale ale 
lui Griselini, dar şi din interiorul unor comportamente mai noi, austriacul 
Lehmann considera că românii din Transilvania îşi tratează femeile „ca şi 
cum n-ar face parte din neamul omenesc”. De aceea, acelaşi călător re- 
comanda bărbaţilor atitudini liberale, „să schimbe dominaţia barbară în 
raporturi reciproce, femeile să nu mai fie tratate ca celelalte bunuri şi po- 
sesiuni ale lor”. 

Nu în toate relațiile de călătorie portretul femeii din familia rurală 
era construit pe dimensiune pozitivă. Dacă mai toate relatările lua în sea- 
mă portul feminin drept însemn al identităţii şi al unei culturi specifice a 
corpului recurgând adesea la descripția etnografică, existau încă texte care 
se manifestau ca ecourile unor temeri şi stereotipuri medievale, funcționa- 
le şi astăzi. În calitate de purtătoare ale culturii populare, de practicante 
ale sistemului de tehnici specifice magiei naturale, „descântătoarele” erau 
considerate suspecte, primejdioase pentru  escatologiile colective. 
Chishull, de altfel un reverend anglican luminat, deşi făcea aprecieri la 
adresa frumuseţii femeilor din mediul rural transilvan (mai ales din scau- 
nele săseşti), amintea despre aplecarea lor spre practicile magiei naturale, 
practici pe care autorul relaţiei le considera drept „superstiţii”; în mod 
concret, autorul se referea la legislaţia anti-vrăjitorească încă în vigoare la 
începutul secolului XVII”. Dacă reverendul englez aflat în trecere prin 
provinciile române pe la 1702 condamna din perspectiva unui discurs raţi- 
onalist aceste credințe, misionarii catolici credeau în caracterul destructiv 
al acestor practici, de regulă tehnici magice de protecţie a casei, a patri- 
moniului şi a persoanei (,„vrăji, descântece de desfacere a vrăjilor, farmece 
şi faceri de petrecanie, folosirea sacramentelor în magie, tălmăcirea vise- 
lor”, etc.). Ei au inventariat rătăcirile şi eresurile atât de „înşelătoare” ale 
lumii satului, au scris despre femeile „descântătoare care se îndeletnicesc 
cu o artă atât de înşelătoare, şi nu aleargă la Atotputernicul, la Sfânta Fe- 
cioară şi la sfinţi” primejduindu-şi sufletul”, 

Există însă şi câteva texte care nu recunosc implicarea dinamică a 
țărăncii în economia casnică. La limitele temporale ale secolului XVIII, doi 
călători au găsit explicaţii diferite lenei rurale. Primul, călătorul protestant 
Weismantel, afirma că în Moldova „bărbaţii muncesc puţin, femeile şi mai 
puţin, şi nu poți avea în toată țara un zilier, în schimb poţi avea leneşi des- 

tui””S. În schimb, Hacquet consideră că activitatea economică restrânsă era 
determinată de statutul social şi de „puţinele nevoi gospodăreşti”. 

În câteva relaţii de călătorie era încă funcţional un alt clişeu care va 
alimenta eugenismul; demonizată din rațiuni etnogenetice şi culturale, 
femeia Celuilalt era o Evă vicleană, responsabilă de complotul diabolic, 
care îl ispiteşte pe bărbat să-şi trădeze confesiunea, clanul, etc., prin atra- 
gerea lui în căsătoria mixtă. Culpabilizarea căsătoriei mixte era un obiec- 
tiv al rapoartelor călugărilor catolici aflați în misiune apostolică în comu- 
nitățile catolice din Moldova. Prin astfel de mezalianțe, precum şi prin 
înrudirile spirituale cu locuitorii ortodocşi, catolicii riscau „să se facă 
moldoveni”, adică să îşi piardă identitatea”. 

Femeile din lumea elitelor erau, de cele mai multe ori, reprezentate 
în imagini exotice şi paradoxale. Mai ales relaţiile de călătorie din ultime- 
le decenii au uneori calitatea de a crea o oarecare confuzie. Simptomatic 
pare, în acest sens, felul în care doi călători francezi care proveneau din 
acelaşi mediu şi care s-au aflat cam în acelaşi timp în Moldova, au oferit 
date puternic diferenţiate: aceleaşi imagini, alte percepții. Este cazul prin- 
tului Charles de Ligne şi cel al lui Armand du Plessis, duce de Richelieu; 
pentru relevanţă confruntăm sursele. Astfel, în Iașii anului 1788, Charles 
de Ligne afla: „Femei fermecătoare, aproape toate constantinopolitane şi 
aparținând unor vechi familii greceşti, adastă pe divanurile lor, cu capul 
lăsat galeş pe spate sau sprijinindu-l pe un braţ de alabastru. Bărbaţii care 
vin în vizită stau aproape culcaţi alături de ele. O fustă nespus de subțire, 
scurtă şi strâmtă acoperă vaporos formele lor încântătoare şi o pânză stră- 
vezie desenează de minune contururile minunate ale pieptului. Ele poartă 
pe cap o stofă neagră sau de culoare purpurie, strălucind de diamante care 
împodobesc acest fel de turban sau de bonetă. Perlele cele mai luminoase 
le împodobesc gâtul şi braţele, uneori doamnele şi le înconjoară şi cu rețe- 
le străvezi, împodobite cu ţechini sau piese de jumătăţi de ducați; am nu- 
mărat până la trei mii pe aceeaşi rochie. Restul îmbrăcămintei lor orientale 
este din stofe brodate sau lucrate cu fir de aur şi argint şi este tivit cu blă- 
nuri scumpe [...]. Soţiile boierilor au mereu în mână, ca şi sultanele, un fel 
de mătănii, de diamante, de perle, de mărgean, de lapis-lazuli, de agată sau 
de lemn rar de care se folosesc la noi femeile de evantai. Se joacă cu ele, 
îşi întreţin grația degetelor, ale căror unghii sunt vopsite cu carmin, numă- 
ră boabele mătăniilor; din aceste mişcări şi-au făcut, aşa cum se spune, un 

limbaj pentru amanții lor...” Mult mai sugestivă însă şi cu trimiteri la 
senzualismul lasciv al epocii era formula prin care francezul le compara 
pe aceste femei decorative cu nişte blănuri uitate pe divan”. În timp ce de 
Ligne ilustra orientalismul care seducea elitele franceze şi engleze, feno- 
men comportamental manifestat doar la nivelul unor componente ale 
loisirului occidental, ducele de Richelieu avea un ochi lipsit de pasiune: 
„Femeile sunt foarte pretenţioase în privinţa gătelii lor; dar ochii noştri nu 
sunt obişnuiţi, găsesc puţin farmec în acest fel de îmbrăcăminte ce ne pune 
în evidenţă şi care dă femeii ce o poartă o înfăţişare greoaie şi puţin plăcu- 
tă..751. Același, într-o manieră indirectă, explica şi superlativele folosite 
de Ligne vizavi de boierii români prin implicarea emoțională a acestuia ca 
răspuns la via simpatie pe care aceştia au nutrit-o față de prinț”. În gene- 
ral, mai toţi călătorii occidentali de la Weismantel la cei din prima jumăta- 
te a secolului XIX” au atacat un subiect sensibil pentru exigenţele mora- 
liste ale epocii — frivolitatea femeii, uitând că în spațiul lumii lor, amantele 
deveniseră o instituţie de stat“. Interesantă este abordarea lui Hacquet 
care a realizat descrieri cu caracter etnografic ale costumului oriental pur- 
tat de elite. Cu referire la îmbrăcămintea feminină, autorul a oferit cea mai 
sugestivă şi detaliată imagine“ prezentând-o piesă cu piesă şi utilizând 
numele autohtone care desemnau diferite accesorii. În schimb, nu există 
comentarii faţă de valoarea culturală şi morală a veşmântului; autorul doar 
constată şi descrie particularitățile vestimentare (calitatea stofelor, mătăsu- 
rilor, blănurilor şi bijuteriilor, croiala veşmintelor şi diversitatea pieselor 
vestimentare)”. 

Călătorii occidentali au abordat tema familiei şi a statutului femeii în 
cadrul acesteia, mai ales în relaţie cu o problemă edificatoare cu privire la 


? Charles de Ligne, Lettres et pensees du Marechal Prince de Ligne, ed. Madame de Stăel 
Holstein, Paris-Geneve, 1809, p. 187. 

% Ibidem, p. 191. 

51 Armand-Emmanuel du Plessis, duce de Richelieu, „Relatarea călătoriei prin Moldova 
(1790-1791), în Călători străini despre ţările române, vol. X, II, Ed. Academiei Române, 
Bucureşti, 2001, p. 928. 

32 Ibidem. 

3 Îndeosebi contele Ludovic-Victor de Rochechouart în Souvenirs sur la Revolution, 
l’Empire et la Restauration, consulul William Wilkinson în An account of principalities of 
Walachia and Moldavia, naturalistul Julius Edel în Schilderung des Furstenthums Moldau, 
François Laurengon cu Nouvelles observations sur la Valachie, sur ses productions, son 
commerce, les moeurs et les coutumes des habitants et sur son gouvernement, etc. 

3% Paul Hazard, Gândirea europeană în secolul al XVIII-lea, Univers, Bucureşti, 1981, p. 247. 

35 În structura cărţii există ilustraţii care fac mai explicit textul; reprezentări apropiate de cele 
ale lui Hacquet regăsim şi în Recueil de cent estampes representant differentes nations du 
Levant gravee sur les tableaux peintes d'apres nature en 1707 et 1708 par le ordre de M de 
Ferriol et mis au jour en 1712 et 1713 par les soins de M. Le Hay, Paris, 1714, fig. 78-81. 

3 Baltazar Hacquet, op. cit., vol. I, 1790, p. 139. 

natura societăţii studiate — „starea moravurilor”, decadenţa prin orientali- 
zare. În relaţiile călătorilor reprezentativ pentru voluptățile pasivității era 
statutul patriarhal al femeilor din elite, determinate de sistem să trăiască în 
umbra bărbaţilor, închise în gineceu'”, cel mult ca accesorii decorative la 
diverse evenimente sociale (până înspre sfârşitul secolului XVIII nu parti- 
cipau la episoadele festive organizate în cinstea oaspeţilor), conservând 
dependenţa ancestrală față de soţii lor, exersând atitudini respectuoase 
manifestate la momentele oficiale, dar şi în viaţa privată“$. În plus, lene- 
via orientală vizibilă pentru călători în „statul pe sofa” şi în veşmintele 
incomode şi elaborate care le avantajau doar pe cele foarte tinere, ar fi 
avut ca efect alterarea frumuseţii boieroaicelor şi practicarea unor com- 
portamente socio-culturale care evoluau de la ridicol la grotesc. Cel mai 
afectat de primele contacte cu cercurile elitei feminine din laşi a fost 
d” Hauterive; neplăcut impresionat de „la malheureuse posture”, de felul 
în care boieroaicele se mişcau într-un echilibru fragil datorat hainelor 
strâmte, coafurii şi turbanului supradimensionat”?. Aceste evaluări ale 
occidentalilor diferă de esteticile loisir-ului pictural al secolului care, 
deseori“, înfățișa femeia luxuriantă (Chiar extravagantă) sau/şi discur- 
suri asupra senzualităţii trupului feminin. 

Femeile, aşa cum au fost înfăţişate în aceste texte, păreau că agreea- 
ză această cantonare în plan secund, accentuând prin pasivitate şi asumare, 
fenomenul de orientalizare a societății româneşti din Principate. Doar pa- 
tricianul corfiot Katsaitis, călător neobosit în spațiul mediteranean şi le- 
vantin, deci familiarizat cu diferenţierile sensibile ale acestei lumi, era 
plăcut impresionat de implicarea socială a femeilor din elita moldoveană, 
doamne care „umblă toate în trăsură şi nu trăiesc ferite de relaţii după obi- 
ceiul grecesc şi turcesc, ci frecventează societatea în libertate deplină şi 


sunt dezinvolte ca italiencele”"!. 


* Friedrich Wilhelm von Bauer, Mémoires historiques et geographiques sur la Valachie, 
avec un Prospectus d'un Atlas Geographique et Militaire de la dernière Guerre entre la 
Russie et la Porte, publié par Monsieur de B***, à Francfort et Leipzig, 1778, p. 21; Lo- 
renzzo Spallazani, „Relaţia călătoriei prin Ţara Românească şi Transilvania”, în Călători 
străini despre ţările române, vol. X, I, Ed. Academiei Române, Bucureşti, 2000, p. 764; 
Baltazar Hacquet, op. cit., p. 125-126. 

5 Alexandre d'Hauterive, Mémoire sur l'etat ancien et actuel de la Moldavie. Memoriu asupra 
vechei şi actualei stări a Moldovei, Institutul de Arte grafice Carol Göbl, Bucureşti, 1902, p. 348. 

* Ibidem, p. 347-348. 

“ François Boucher cu Toaletă (1742), Femeie goală culcată pe o sofa (1752), portretele 
marchizei de Pompadour (1756, 1758, 1759); Jean Honore Fragonard prin Covrigul (1772), 
Leagănul (1766), Declaraţie de dragoste (1771); Joshua Reynolds în Lady Sunderlin (1786); 
Thomas Gainsborough cu Conversație în parc (1740); Mrs. Grace Dalrymple Eliott (1778), 
Mary, contesa de Howe (1764). 

4l Markos Antonios Katsaitis, Jurnal din 1742 în Călători străini despre ţările române, 
1997, p. 287. 

Câteva decenii mai târziu, alți călători vedeau în femeile elitei unul 
dintre cei mai dinamici factori ai occidentalizării comportamentelor socia- 
le, încadrându-se totodată printre factorii care au dus la ruperea treptată a 
legăturilor familiei tradiţionale” precum şi la afirmarea individualității 
lor, la socializarea lor (ieşirea din gineceu). Deşi în lumea elitei din Prin- 
cipate nu s-au distins personalități feminine pe măsura unor celebre nume 
din aristocrația europeană, boieroaicele încep să-şi asume roluri tot mai 
pregnante în episodul festinurilor oficiale şi prin introducerea galanterici şi a 
balului în viața mondenă. Dar o astfel de mutație comportamentală se va 
afirma cu evidenţă doar de la începutul secolului XIX. Deocamdată, în spa- 
tiul curților domneşti şi boiereşti, călătorii străini nu disting vreo Charlotte 
Sophie, vreo elegantă şi prețioasă Elizabeth Stephen, vreo contesă de 
Bentinck, vreo Lady Mary Montagu, cu atât mai puţin vreo cultivată 
Germaine de Stăel; doar Alexandre d”Hauterive admira o femeie emancipa- 
tă, de la curtea fanariotă a Moldovei, personaj cu o viață aventuroasă, dotată 
cu un rafinament parizian, „Madame de White, dulce şi frumoasă ca un în- 
ger”* (de fapt, Sofia de Witt). 

Pentru Transilvania şi Banat reprezentările s-au construit în altă ma- 
nieră. Deoarece femeile din elita transilvană erau, în mare, beneficiarele 
aceluiaşi tip de educaţie, deci neinteresante pentru ochiul călătorului atras 
pe diferență şi exotism, ele apar doar secvențial cu prilejul dineurilor, al 
întâlnirilor pe care călătorii le aveau în cadre neoficiale cu personalitățile 
locale; în acest context, doamnele din aristocrația locală apăreau în calitate 
de soţii cu rol oficios. În descrierile călătorilor străini aflaţi în Transilvania 
se făceau remarcate câteva dintre doamnele înalților funcționari şi magnați 
transilvăneni. Edmund Chishull, cel mai grijuliu dintre călători în ceea ce 
priveşte consemnarea contactelor cu personalitățile marcante ale vieții 
socio-politice din Transilvania, aminteşte despre principesa de Holstein, 
soția generalului Rabutin, contesele Sean şi Mikes, Clara Banffy (născută 
Bethlen), despre contesa lui Samuel Bethlen (născută Bora Nagy), aceste 
reprezentante ale unor familii ilustre, întâlnite de autor la diversele recepții 
prilejuite de trecerea şi vizita ambasadorului englez Paget şi a suitei sale 
prin Transilvania (1702) s-au distins în ochii observatorului străin prin 
distincţie şi conversaţie spirituală“. Domenico Sestini aflat la 1780 în 
sudul Transilvaniei a fost fermecat de o singură doamnă din Sibiu, de con- 
tesa Iosefina Banfi care deşi „unea frumuseţe, erudiție şi duh” era depar- 
te de tipologia femeii savante care în Occident se afirma prin — Madame 


“ Neagu Djuvara, Între Orient şi Occident. Țările Române la începutul epocii moderne 
(1800-1848), Humanitas, Bucureşti, 1995, p. 115-116. 

% Alexandre D"Hauterive, op. cit., p. 348-351. 

“ Edmund Chishull, op. cit., p. 206 sq. 

15 Domenico Sestini, op. cit., p. 69. 

de Sevigne, Luise Kulmus din Leipzig, doamna Nordenflycht din Suedia — 
femei cultivate, erudite chiar, cu rol activ în socializarea fenomenelor şi 
curentelor cultural-artistice (îndeosebi prin saloanele şi societățile literare 
pe care le patronau). Prin educaţie, ele au căpătat egalitate doar în stilul de 
viaţă“. Deşi se afirmau ca ființe sociale implicate în exercițiul esteticii 
relaţiilor interumane specifice, doamnele din înalta societate transilvană 
nu par a atinge, cel puţin în analizele călătorilor străini, acea savoir de 
vivre aplicată cu rafinament, artă chiar, de către doamnele şi „elegantele” 
de la marile curţi europene. 


4 Ulrich Imhof, Europa Luminilor, Polirom, Iaşi, 2003, p. 187. 

Dinicu Golescu şi strategiile construcţiei identitare' 


În secolul XIX s-au produs mutații esenţiale în conştiinţa europeană, 
mutații determinate de evoluţiile sociale şi de accederea la cunoaşterea 
altor spaţii geo-umane, cu complexitatea şi varietatea lor de manifestări 
culturale. Călătoriile întreprinse în această epocă, în scopuri diferite, au 
provocat un reviriment în dezvoltarea relatărilor de călătorie (ca gen spe- 
cific, abordare tematică, stil, reflecţie), depăşind memoriile de călătorie 
ale secolului anterior, scrieri care se încadrau într-un gen literar cu graniţe 
nedefinite, întrucât cuprindeau structuri compozite: disertaţii erudite, cata- 
loage de muzee sau anecdote. Odată cu apariţia romantismului, călătoria a 
dobândit însă o cu totul altă semnificație. Spiritul modern al memoriilor şi 
al însemnărilor de călătorie se exprima în interesul acordat specificității 
locului, „spiritului” naţional. Scriitorii români au fost atraşi de dimensiu- 
nile călătoriei moderne încă din primele decenii ale secolului XIX, fiind 
stimulaţi de dorinţa de a cunoaşte civilizații diferite, animați de dorința de 
a găsi în realităţile Celuilalt repere pentru definirea şi imaginarea propriei 
lor identități etno-culturale, pentru reconstrucția corpului social. În gene- 
ral, autorii memoriilor de călătorie din prima jumătate a secolului XIX 
puneau accentul pe redarea informaţiei culturale, pe comunicarea unui 
număr cât mai mare de date referitoare la realitățile necunoscute în mod 
nemijlocit, pe pozitivare realității Celuilalt din perspectiva evaluării critice 
a propriei comunități (călătorii occidentali preferau itinerariile europene 
consacrate de arta /oisir — ului sau rutele exotice ale Orientului, trasee 
propuse de discursul cultural romantic). În literatura română, inițiatorul 
memorialului de călătorie este Constantin Radovici din Goleşti, cunoscut 
în istorie sub numele de Dinicu Golescu, „întâiul român modern” (potrivit 
lui Pompiliu Eliade). Prin Însemnare a călătoriii mele (1826), Golescu 
receptează două feluri de realităţi: ale naturii şi ale civilizației umane, in- 
diferent de zona în care se face deplasarea. Lucrarea sa poartă astfel am- 
prenta moralismului iluminat (vezi aici şi originea tonului pamfletar folo- 
sit la descrierea imobilismului societăţii fanariote şi post-fanariote), impu- 
ne perspectiva comparatistă specifică relațiilor de călătorie în Orient, dar 
şi pe acea a finalității romantice a operei. 

În secolul XVII, românii au călătorit relativ mult, dar nu şi-au con- 
semnat experienţele. Cele mai multe ieşiri din spaţiul Principatelor erau 


! Vezi Mihaela Grancea, „Dinicu Golescu şi strategiile construcţiei identitare” în Călători 
români în Occident, coord. Nicolae Bocşan, Ioan Bolovan, Institutul Cultural Român, Cen- 
trul de studii transilvane, Cluj-Napoca, 2004, p. 213-236. Am conservat titlul, dar am adus şi 
completările impuse de noile abordări ale temei. 

călătoriile de rutină, care îi caracterizau pe negustori şi studenți. În 
schimb, specifice perioadei şi spaţiului, mai frecvente decât cu un veac în 
urmă, au fost „pribegiile” boierilor refugiaţi. Călători din această ultimă 
categorie vor exista şi în secolul fanariot şi în epoca postpaşoptisă; exila- 
ţii, cu puţine excepţii (şi Ion Neculce, Nicolae Milescu şi Dinicu Golescu 
au ilustrat această dimensiune a călătoriei), nu au lăsat însemnări. Începu- 
turile memorialisticii româneşti de călătorie (am inclus aici şi scrisorile, 
paginile de jurnal şi unele note, chiar în manuscris, toate aparținând seco- 
lelor XVII-XVIII) s-au aflat multă vreme sub auspiciile istoriografiei. 
Contribuțiile sunt mai mult ocazionale sau fragmentare. Ele aparţin unor 
autori de statutul lui Constantin, fiul marelui postelnic Constantin 
Cantacuzino, cu al său jurnal de studii la Padova (1665-1667[?])!, călăto- 
rilor de formaţie clericală, care au itinerat în spaţiul Rusiei vestice, pre- 
cum: Gheorghe Brancovici, călător la Moscova împreună cu fratele său, 
Sava (mitropolit al Transilvaniei), egumenii moldoveni Vartolomei 
Măzăreanul (egumenul mănăstirii Solca) şi Venedict Teodorovici (s-a 
aflat timp de cinci luni, în 1770, la Moscova), preotul bănăţean Mihail 
Popovici (acesta a vizitat, între 1770-1771, Kievul, Moscova şi 
Petersburgul); aceste contribuţii se înscriu într-o zonă afiliată istoriografi- 
ei”. Prin stilul relatării, uneori prin însuşi contextul în care apar, prin abor- 
darea strict descriptivă şi factologică a realităţii de contact cultural, textele 
aparţin asumărilor culturale medievale, fiind departe de autoreflecția spe- 
cifică modernităţii. În acest cadru, preocuparea pentru Celălalt nu putea fi 
decât aleatorie, dependentă de problematică şi de resursele cognitive. Ra- 
reori, aceste scrieri presupun trimiteri substanţiale la propria identitate 
(etno-religioasă şi politică) sau la alteritate. Atitudini de reflecţie asupra 
distanței identitare au fost exersate însă mai devreme, încă de la acele 
„texte de escortă”, precum sunt predosloviile cărţilor religioase manuscri- 
se sau tipărite, hagiografiile (ca Mucenicia Sf. Ioan cel Nou, Viaţa Sf. Pa- 
triarh Nifon de Gavril Preotul), proza oratorică ecleziastică şi laică (Dida- 
hiile lui Antim Ivireanul). În aceste scrieri parcimonioase, distanța identi- 
tară este exprimată în cuvinte laconice, care construiesc o monotonie ve- 
cină cu stereotipurile”. Interesul constant pentru alte dimensiuni 
geoculturale este reflectat, în schimb, de consultarea cosmografiilor şi 
atlaselor populare din secolele XVI-XVII, lucrări care se regăsesc în in- 
ventarele bibliotecilor private şi în substanţa relatărilor de călătorie“. Cu 


? Dan Horia Mazilu, Noi despre Ceilalţi. Fals tratat de imagologie, Polirom, Iaşi, 1999, p. 30. 

3 Ibidem, p. 55. 

+ Scrierile umaniştilor români demonstrează că aceştia au citit mai ales: Sebastian Münster, 
Cosmography oder Beschreibungen aller Länder, (Basel, 1567); Maciej Miechowita, 
Tractatus de duabus Sarmatiis (Cracovia, 1571); Johannes Honterus, Rudimentorum 
Cosmographicorum (Corona, 542), urmată de alte numeroase ediţii până la sfârşitul secolu- 

toate aceste exerciții, fireşti pentru o societate relativ deschisă conexiuni- 
lor culturale, reprezentări substanțiale vizavi de Celălalt sunt materializate 
doar în Descrierea Chinei (redactată între 1677-1678), jurnalul de călăto- 
rie în Extremul Orient al lui Nicolae Milescu, scriere care, din nefericire, a 
pătruns târziu în circulaţia culturală. Deoarece prima traducere (incomple- 
tă) în româneşte s-a realizat cu o întârziere de două secole, opera nu a pu- 
tut deveni începutul unei noi perspective politice şi culturale sau debutul 
unei tradiții a genului în cultura română. Cealaltă faţetă a construcției — 
imaginea de sine — a fost realizată mai târziu, din perspectivă culturală, de 
Dimitrie Cantemir, prin Descriptio Moldaviae (1716); în această mono- 
grafie, Cantemir a schițat „firea” compatrioţilor săi, dar a oferit şi o oglin- 
dă critică pentru ameliorări socio-morale posibile, viitoare. 

Principatele Dunărene se aflau la începutul secolului XIX într-o pro- 
fundă criză de structură. În practica politică a Porții, Muntenia şi Moldova 
erau asimilate treptat statutului de simple provincii. Sărăcia endemică, 
depopularea, războaiele, jafurile din timpul perioadelor de pace (foarte 
numeroase în sud-vestul Olteniei, la începutul secolului) şi corupția reflec- 
tau stagnarea istorică şi pericolul pierderii identității politice şi culturale. 
Dacă relatările călătorilor străini din secolul XVIII redau dimensiunile 
decadenţei“, incriminările înverşunate antifanariote veneau din partea eli- 
tei tradiționale („boierimea de neam”), purtătoare a conştiinţei istorice. 
Cronicari populari, precum Dionisie Eclesiarhul şi Zilot Românul, clerici 
şi scriitori, precum Chesarie, episcop de Râmnic (între 1773-1780), Grigo- 
re Râmniceanu (1763-1828), protosinghelul Naum Râmniceanu (1764- 
1838), boieri din a doua jumătate a veacului prin memoriile lor, demersul 
politic al lui Ion Tăutu (1795-1830) — cel mai original teoretician de la 
sfârşitul regimului fanariot — furnizau nu doar dovezi ale încercării de 
conservare a identităţii politice, ci şi programe de reorganizare a societăţii 
româneşti, demersuri caracteristice iluminismului conservator afirmat în 
Principate cu începere din a doua jumătate a secolului XVIII. Pe măsură 
ce criza de structură a regimului fanariot devenea generală şi părea o sursă 
a decadenței conştientizate de intelighenția epocii, se remarca, totodată, şi 
tendința încorporare a revendicărilor politice şi „naţionale” într-un sistem 
de opţiuni fundamentale. Conceptele iluministe ale epocii circulau şi în 


lui; Gerhard Mercator, Atlas sive cosmographicae meditationes de fabrica Mundi et fabricati 
figura (Düsseldorf, 1599); Antonius Maginus Patavinus, Geographiae universae tum veteris, 
tum novae absolutissimus opus duobus voluminibus distinctum (Veneţia, 1596), dar şi de 
traducerea şi compilarea unor texte anterioare descoperii Americii, analizate în Povestea 
Țărilor Asiei. Cosmografie românească veche, ed. Cătălina Velculescu şi Viorel Guruianu, 
Ed. Vestala, București, 1997. 

“Vezi Mihaela Grancea, Călători străini prin Principatele Dunărene, Transilvania şi Banat. 
Identitate şi alteritate (1683-1789), Ed. Univeristăţii din Sibiu, Sibiu, 2002. 

Principatele Dunărene, fiind adaptate la sistemul tradițional de valori; s-au 
vehiculat structuri semantice cu referire la instituţiile politice, au avut loc 
dezbateri care au contribuit la familiarizarea opiniei publice cu alternative- 
le politice posibile, alternative care vizau, în termenii logicii iluministe, 
schimbarea structurilor politice şi a statutului politico-juridic al Principa- 
telor în raport cu Poarta. Din această perspectivă, ne explicăm şi coerenţa 
discursului reformist al lui Dinicu Golescu. Proiectul identitar este atât de 
prezent în jurnalul de călătorie al boierului muntean, încât putem afirma 
că orice expunere a realității instituționale a Celuilalt era un prilej pentru a 
deplânge soarta patriei, dar şi o posibilitate de a oferi soluţii pragmatice, 
în spirit iluminist, cu referire la renaşterea acesteia. Construcţia identitară 
reclama, în discursul autorului, prezenţa a celui puţin unei identități opuse, 
oglindă şi revers. Nevoia de schimbare, în cazul acesta, acorda alterității 
un rol esenţial în proiectul identitar. Influenţa evenimentelor, deşi filtrată 
prin mecanismele sensibilităţii colective, poate avea uneori efect decisiv 
asupra reprezentărilor şi autoreprezentărilor. Acestea devin eficiente 
atunci când se produce fuziunea între stereotipurile dobândite prin tradiție 
şi obiectivele politice“. Perioada cuprinsă între sfârşitul secolului XVIII şi 
începutul secolului următor se constituie într-o epocă de frontieră în isto- 
ria românească, în care mentalităţile medievale se confruntă cu cele mo- 
derne, liberale; tot atunci, se abordează tema identității româneşti, „inven- 
tarea” Celuilalt afirmându-se ca enunţ elaborat, precum şi ca prezență cul- 
turală difuză. Raportarea la Celălalt era o sursă de reflecţie autocritică. 
Asemenea achiziţii, în ordinea cunoaşterii de sine, prin raportarea la alteri- 
tate, n-au produs însă beneficii socio-culturale, în parte şi datorită declinu- 
lui înregistrat de discursul istoriografic. Revigorarea acestuia se va realiza 
prin Dinicu Golescu, cel care urmărea un scop resurecţional în Însemnare 
a călătoriii mele, text memorialistic cu valenţe de sursă documentară şi 
pentru faptul că evidenţiază realităţii socio-istorice româneşti de la începu- 
tul secolului XIX. Călătoria sa reprezintă un eveniment şi din perspectiva 
perceperii alterităţii. Lipsa unui contact constant cu alte spații geo- 
culturale duce la alienare. Străinul este perceput ca adversitate radicală şi 
abstractă, jucând funcția de referință negativă în fenomenul conturării 
imaginii de sine, a proiectului naţional. Străinul perceput astfel nu are o 
identitate bine conturată; este o realitate incognoscibilă, un instrument al 
hazardului. Străinii nu au fizionomie, nici particularități, individualitate. 
De regulă, străinului i se stabileşte doar apartenenţa etnică, iar calităţile 
devin atribute ale comunităţii de origine. Ipostazele etno-culturale ale stră- 
inului sunt limitate, ele reducându-se la etno-tipurile explicative, realizate 


* Alexandru Zub, „Despre studiul alterității la români”, în Identitate şi alteritate în spațiul 
românesc, Ed. Universităţii „Al. I. Cuza”, Iaşi, 1996, p. 170. 

ca urmare a contactelor mai ales conflictuale sau de rezistență minimă 
înregistrate la marginea coexistenței cu turcul, evreul, țiganul, fanariotul. 
Principala caracteristică a străinului este numărul. Străinii sunt numeroşi, 
solidari „în rele”, constituind o masă agresivă şi eficientă, bineînţeles în 
detrimentul românilor lipsiţi de solidaritate. În secolul XVIII, beneficiarul 
acestui complex de reprezentări ostile este fanariotul, un străin diabolizat, 
cauza negativă a istoriei imediate. Această reprezentare se regăseşte în 
operele cronicarilor populari, dar şi în „depoziţia” lui Golescu; reprezenta- 
rea străinului exprima dimensiunea frustrărilor colective, a agresiunii la 
care a fost supusă în acest timp comunitatea de referință, precum şi manie- 
ra în care aceasta din urmă a reacţionat la nivelul imaginarului colectiv, 
aplicând la realitatea istorică dată (secolul fanariot) clişeele ostilităţii. Fa- 
narioţii erau străinii cu care se intra în contact în propria arie de afirmare. 
În schimb, europeanul era o dimensiune îndepărtată, care la debutul pro- 
cesului de europenizare a societăţii din Principatele Dunărene, s-a consti- 
tuit în ipostaza sistemului referenţial. Puţini români au călătorit însă peste 
hotarele Imperiului Otoman în secolul XVIII. Secolul fanariot a rupt sen- 
timentul de comunitate pe care l-au avut cărturarii veacului XVII în relaţie 
cu Europa. Noul regim politic a îngreunat contactele culturale cu Vestul, i- 
a suspectat şi supravegheat pe cei care întreţineau astfel de legături, le-a 
restrâns la nivelul boierimii de funcţii. Ca urmare a acestei conjuncturi 
opresive, informaţia culturală a devenit subțire, a circulat cu dificultate, 
spaţiul socio-cultural românesc fiind separat de o Europă tot mai dinami- 
că. Cei care au călătorit peste hotare înainte de 1774 au fost, de regulă, 
înalți funcționari angajaţi în călătorii de rutină sau boieri aflaţi în călătorie 
de plăcere, personaje prea puţin dispuse să transfigureze în înțelesuri efec- 
tele voiajului lor. În schimb, în interiorul Imperiului Otoman se circula 
liber, exersându-se un cosmopolitism oriental care păstra iluzia funcționa- 
lităţii pluralismului identitar”, pluralism reprezentat de cei mai mulţi dintre 
călători în ipostaza Turnului Babel“. Într-un astfel de context politic şi 
istoric, Europa se prefigura în calitate de realitate greu de recuperat, de 
ideal îndepărtat, de expresie a ideologizării geografiei. Astfel, pentru Gri- 
gore Râmniceanu, Europa era echivalentul luminii călăuzitoare, „podoabă 
a Lumii” (a se vedea prefața Triodului din 1798). Şi, totuşi, „conştiinţa 
apuseană” (care presupunea credinţa elitelor în existenţa unei unităţi cultu- 


7 Georges Crom, Europa şi Orientul. De la balcanizare la libanizare. Istoria unei moderni- 
tăți neîmplinite, Ed. Dacia, Cluj-Napoca, 1996, p. 51-68. 

8 Vezi impresia pe care i-a făcut-o ardeleanului Ion Codru-Drăguşanu oraşul Bucureşti, la 
1837, ca „Babilonul României”. Cf. Peregrinul transilvan, ed. Corneliu Albu, Ed. Sport- 
Turism, Bucureşti, 1980, p. 65. 

”Apud Vlad Georgescu, Istoria Românilor. De la origini până în zilele noastre, Bucureşti, 
1990, p. 118. 

rale, demonstrate de promovarea aceloraşi modele socio-culturale, de 
asemănarea pasiunilor, habitudinilor şi „moravurilor”) pătrunde prin cana- 
lele culturale ale Luminilor şi în regiunile răsăritene ale Europei, mai ales 
prin mijlocirea limbii franceze, limbă care se impune şi în aceste spaţii ca 
vechiul cultural. După 1774, contactele românilor cu europenitatea şi 
ideologiile iluministe au fost mai frecvente şi mai greu de controlat (cu 
toate acestea, până la începutul veacului XIX, plecările în străinătate se 
făceau doar cu acordul domnului), cu atât mai mult cu cât chiar câţiva 
dintre domnii fanarioți şi apropiații lor erau seduşi de discursul iluminist. 
Un episod cu valoare anecdotică ne pare relevant pentru această deschide- 
re spre valorile consacrate ale Occidentului. Astfel, fiii lui Alexandru 
Ipsilanti, educați de Ignaz Raicevich, unul dintre cei mai aplicaţi critici ai 
sistemului fanariot, au fugit în Transilvania şi, de acolo, la Viena, unde 
unul dintre ei ar fi declarat (Constantin Ipsilanti, se pare) că doreau să 
cunoască Apusul şi „tările de libertate”. 

Dintre călători, dintre cei „scăpaţi” în afara chingii otomane, puţini 
au fost aceia care au lăsat însemnări sau epistole care să consemneze in- 
formaţii de evaluare a itinerariului. Călători din Principate care au vizitat 
Vestul după 1800 au fost episcopul de Hotin, Amhilohie, precum şi mem- 
brii familiei Conachi, Dudeştii, marele boier Rosetti-Rosnovanu (în 1818, 
în Anglia, unde a intrat în contact cu economistul Adam Smith), Gheorghe 
Asachi, Gheorghe Lazăr, Eufrosin Poteca, Ion Heliade Rădulescu. Cu 
prilejul unor astfel de călătorii, în special spre Italia şi Austria, românii au 
avut posibilitatea de a compara realităţile româneşti cu cele europene şi de 
a medita asupra cauzelor care au determinat prosperitatea Vestului şi, res- 
pectiv, decadenţa românilor. Aceste observaţii şi analize au alimentat ve- 
chile frustrări şi reliefează existența complexelor de inferioritate. Astfel, 
vizibil afectat de primele contacte culturale cu realitatea Celuilalt, Dinicu 
Golescu parcurge Occidentul cu sentimentul că patria sa se afla la perife- 
ria civilizaţiei: „... căci învederat lucru este că noi am rămas în urma tutu- 
ror neamurilor”, mărturiseşte şi repetă aproape obsesiv în relatarea călăto- 
riei sale. Pentru a face explicită această afirmaţie, Golescu ilustrează, cu 
texte de mare forță evocatoare, efectele de durată ale abuzurilor fanariote: 
„Aceste nedrepte urmări şi nepomenite peste tot pământul i-au adus pe 
ticăloşii lăcuitori întru aşa stare, încât intrând cinevaş într-acele locuri 
unde se numesc sate nu va vedea biserică, nici casă nici gard împrejurul 
casei, nici car, nici bou, nici vacă, nici oaie, nici pasăre, nici pătul cu se- 
mănăturile omului pentru hrana familiei lui, şi în scurt: nimică, ci numai 
nişte odăi în pământ, ce le zice bordeie, unde intrând cinevaş nu are a ve- 


10 Nicolae Iorga, Istoria literaturii româneşti. Introducere sintetică, ed. Mihai Ungheanu, 
Minerva, Bucureşti, 1997, p. 163. 

dea alt decât o gaură numai în pământ, încât poate încăpea cu nevasta şi cu 
copii împrejurul vetrei, şi un coş de nuiele scos afară din pământ şi lipit cu 
balegă. Şi după sobă, încă o altă gaură, prin care trebuie el să scape 

cum va simți că au venit cinevaş la uşă-i; căci ştia că nu poate fi alt, decât 
un trimis spre împlinire de bani”; puterea fanariotă era percepută ca forță 
stihială, care acționa asupra locuitorilor din lumea tradițională, 
dezumanizându-i: „...şi când acestea din norocire prind de veste când 
vinea în satul lor zapciul, polcovnicul, căpitanu, mumbaşir isprăvnicesc, 
mumbaşir domnesc, fugea atât ei şi muierile lor, şi copii care putea fugi, 
prin păduri şi prin munţi, întocmai ca dobitoacele cele sălbatice, când le 
gonesc vânătorii cu câinii. Căci ştiia că prinzându-i nu mai este altă vorbă 
decât cererea de bani, şi neavând bani vor lua gârbaciuri pe spinare. Nu 
crez că cel mai rău tiran stăpânitor, văzând chiar cu ochii lui această făptu- 
ră dumnezeiască, pe acest deopotrivă cu el om, fugind pe munţi şi prin 
păduri, cu picioarele goale până-n genunche şi cu mâinile până-n cot, ne- 
gre şi pârlite, haina care au pe ei numai din bucățele, iar copii de tot 
despoicţi, nu crez că nu i se va muia inima, cât de rău şi de sălbatic va 
fi..." Aceste reprezentări terifiante subliniau prăpastia existenţială (un fel 
de hău istoric) existentă între spațiul românesc şi Occident. Golescu nu 
este un creator de [IIBBIBIBRBĂ, căci sunt numeroase relaţiile de călătorie 
în spațiul oriental, dar mai ales românesc, care uzează de imaginea colibei 
mizere ca reprezentare emblematică pentru această lume a despotismului 
(astfel de descrieri se regăsesc şi în relațiile de călătorie străine, în bună 
parte cunoscute şi de Golescu). Mai mult, astfel de reconstituiri devenite 
clişee sunt prezente în textele de critică socială exersată şi în alte culturi 
contemporane. Dacă Golescu călătorul a ignorat dimensiunile suferinţei 
din mediile rurale (doar despre „norodul” din Ungaria afirmă că „nu este 
fericit”), preferând să descrie acele aspecte ale societăţii Celuilalt care 
erau referențiale pentru demonstraţia sa, alte relaţii de călătorie occidenta- 
le în Europa Centrală şi de Est!” prezintă realităţile sociale dificile, care au 
declanşat răscoale ale țărănimii, mişcări care subliniau limitele reformis- 
mului iluminist’. În analiza mea, valoarea documentară a textului intere- 
sează în mică măsură, deoarece la Golescu, inevitabil, abordarea critică 


1! Dinicu Golescu, Însemnare a călătoriii mele, Editura pentru literatură, Bucureşti, 1964, p. 80. 

!2 Ibidem, p. 81. 

1 Vezi Franz Xaver Huber, Neue Kronik von Böhmen. Vom Jahre 530 bis 1780. Nebst einer 
geographischen Beschreibung aller Städte, Märkte, Schlösser und anderer merkwürdigen 
Orte, Schönfeld, Prag, 1780; Joseph Marshall, Travels through Holland, Flanders... and 
Poland in the Years 1768, 1769 and 1770, vol. III, Londra, 1772; Wilhelm Coxe, Reise 
durch Polen, Russland, Schweden und Dänmark, Zürich, bey Orell, Geßner, Füßlin und 
Kompagnie, I Bd. 1785 

14 La 1760 în Ungaria, între 1770-1771 în Boemia şi Moravia, în 1775, din nou, în Boemia şi 
în Rusia, iar în 1784 în Transilvania. 

vizavi de natura raporturilor sociale era legată de finalitatea demersului 
operei — reconstrucția societății (imaginată şi în raport cu trecutul) — finali- 
tatea declarată, la modul categoric, a determinat programatic tonul pole- 
mic şi exagerarea, acestea viciind calităţile de document ale textului. De 
altfel şi sursele contemporane pot realiza o oarecare confuzie. Astfel, în 
timp ce pentru elveţianul Recordon, satele din împrejurimile Bucureştiului 
(zona Mărcuţa, îndeosebi) păreau un spațiu al idilei societale, populat cu 
ființe simple şi fericite!5, câţiva ani mai târziu, spre sfârşitul deceniului al 
treilea, pentru Thouvenel, aceiaşi lume se situa la o cu totul altă dimensiu- 
ne a umanului, căci populaţia rurală din Câmpina Munteniei îi pare „îndo- 
bitocită”; pentru a sugestiona cititorul, autorul a utilizat formule descripti- 
ve care seamănă la modul izbitor cu scenele sociale prezente în textul lui 
Golescu'€. Variaţiile de imagine înregistrate nu sunt doar reflexe ale sub- 
iectivității sau ale ignoranței, ci şi posibile efecte ale schimbărilor care s- 
au petrecut în Principate între 1796-1822 ca urmare a expedițiilor lui 
Pasvanoglu, a războiului din 1806-1812, a revoltei conduse de Tudor 
Vladimirescu şi a conflictului declanşat între Rusia şi Turcia la 1828. 
Golescu a călătorit în câteva rânduri (este vorba, probabil, de trei călătorii) 
prin cele mai prospere țări europene — Imperiul Habsburgic, Germania, 
Elveţia, Italia. Rodul acestui voiaj desfăşurat în etape este un memorial 
descriptiv care îmbină spiritul cosmopolit al secolului XVIII, spirit de- 
monstrat de curiozitatea enciclopedică şi de interesul politic, cu finalitatea 
de „expediţie patriotică”. Contactul cu lumea Celuilalt i-a provocat boie- 
rului muntean o profundă criză cu aspecte identitare. De aceea, însemnări- 
le au o finalitate declarată şi explicit expusă în argumentul relației de călă- 
torie; pragmatic, precum un trimis al administraţiei austriece în provincii, 
Golescu îşi concentrează experiența informală pentru a oferi „patriei” per- 
spective pentru ieşirea din criza de structură: „Însemnare a călătoriii mele 
ce am făcut eu, Constandin Golescu, cuprinzătoare de câte oraşe am văzut, 
şi într-însele orice vrednic de însemnare, cum şi prin sate, sau pre drumuri, 
orice deosebit lucru am văzut. Aşijderea şi deosebirile neamurilor şi a 
semănăturilor, cum şi apele, şi poştele, şi orice obicei şi faptă bună am 
văzut, spre folosul naţii am însemnat, arătând şi urmările cele rele ce cu- 
nosc ca să urma în patria noastră, carele nelipsind, hotărât, nici noi cinste, 
nici norodul fericire nu poate dobândi”'*. Preambulului scris în tradiția 
relațiilor de călătorie din epoca iluminismului i se adaugă, mai târziu, în 


'5 Frangois Recordon, Letters sur la Valachie, Egron et Ponthieu, Paris, 1822. 

16 Edouard Thouvenel, La Hongrie et la Valachie, souvenirs de voyage et notes historiques 
(Souvenirs de voyage et notes historiques), Arthus Bertrand, Paris, 1840. 

"Neagu Djuvara, Între Orient şi Occident. Ţările Române la începutul epocii moderne, 
Humanitas, Bucureşti, 1995, p. 223. 

!8 Dinicu Golescu, op.cit., p. |. 

text „cuvântări deosebite”, discursuri patetice despre starea tragică a patri- 
ei. Dacă occidentalii călătoreau în secolul XVIII căutând un popor abstras 
istoriei, popor care prin moravurile sale să folosească cazuisticii morale a 
„omului natural”, Golescu, în spiritul utilitarismului luminist, prospecta 
civilizația europeană, care prin contextul socio-cultural asigura dezvolta- 
rea calităților umane (Occidentul servea la redefinirea Orientului, care îşi 
revendica europenitatea; inventarea Europei ca „podoabă a lumii” era re- 
clamată de reinventarea prin re-europenizare a spaţiului românesc). Pe de 
altă parte, Golescu se includea în categoria călătorilor romantici pentru 
care exaltarea patriei era direct proporţională cu amploarea experienţelor 
deplasării externe”. „Fericirea altor neamuri” (percepută ca prosperitate 
colectivă)! îl determină pe autor „să vorbească”: ”... pentru folosul patriii 
mele, pentru deşteptarea, pentru luminarea, pentru înfrumusețarea şi în 
scurt: pentru fericirea ei..." 

Demersul lui Golescu era prin excelență unul de natură morală, ani- 
mat de principiile iluminismului”, dar şi de implicarea de tip romantic, 
implicare recunoscută în discursul pasional şi în rolul acordat limbii nați- 
onale în exprimarea identităţii, în formarea conştiinţei naționale. Finalita- 
tea afectivă a călătoriei — salvarea patriei aflate în decadenţă — îl leagă pe 
Golescu de proiectul romantic. Devenind conştient de starea de criză (cri- 
za sistemului politic şi social, criză identitară) prin care trecea societatea 
românească postfanariotă (am numit astfel anii de tranziţie de la regimul 
fanariot la regimul domniilor pământene, regim fragil până la momentul 
aplicării Regulamentului Organic)”, percepută ca stare de „risipire”, boie- 


19 Marie-Noëlle Bourguet, „Exploratorul”, în Omul Luminilor, coord. Michel Vovelle, 
Polirom, Iaşi, 2000, p. 211. 

Marian Popa, Călătoriile epocii romantice, Univers, Bucureşti, 1971, p. 92. 

21 Această finalitate a scrierii lui Golescu i-a făcut pe Alex Drace-Francis în Dinicu Golescu's 
Account of My Travels (1826): Eurotopia as manifesto, Berghahn Books, Oxford-New York, 
2005 şi pe Juan Jose Ortega Român în Dinicu Golescu: Escritor y Viajero por Europa, 
Universidad Complutense de Madrid, Madrid, 2002, să-l alăture pe boierul muntean scriitori- 
lor utopici; pentru aceşti analişti, Golescu era un animator al „idealului utopic”, un prero- 
mantic care nu se încadra în tipologia călătoriei secolului XIX, fiind mai apropiat de proiec- 
tul lui Thomas Morus decât de contemporanii reprezentările politice ale contemporanilor săi. 
Vezi Ibidem, p. 79-86. 

” Dinicu Golescu, op.cit., p. 17. 

3 Golescu era încredințat, precum adepţii europeni ai Raţiunii, că oamenii şi naţiunile îşi pot 
construi destinul, că lumea poate fi un corp social coerent care poate să asigure realizarea / 
„fericirea” tuturor. 

* Alex Drace-Francis în The Making of Modern Romanian Culture: Literacy and the Devel- 
opment of National Identity, I.B. Tauris, London, 2006, utilizează frecvent, pentru perioada 
1829-1848, formula „perioadă de tranziţie”. Autorul consideră că în acest interval de timp, 
datorită prevederilor Tratatului de la Adrianopol şi reformelor declanşate de Regulamentele 
Organice, reformării învățământului, alfabetizării, circulaţiei cărții şi mobilității geografice, 
în Moldova şi Valahia, începe modernizarea şi implicit „descoperirea Europei”. 

rul muntean Golescu — o figură generoasă a epocii, unul dintre animatorii 
timpurii (prepaşoptişti) ai proiectului identitar modern” pune în centrul 
pledoariei sale vizavi de fericirea publică (finalitatea guvernării de tip 
iluminist) patria, rediscutând într-o formulă retorică şi eclectică această 
realitate istorică fundamentală. Pentru Golescu, călătoria în Occident era 
provocarea, nu aventura”. Realităţile complexe ale lumii Celuilalt (de la 
instituţiile văzute ca expresii ale succesului colectiv la grădinile percepute 
ca materializări ale preocupărilor puterii vizavi de binele public) îi dezvă- 
luie noi perspective asupra destinului românesc, determină o „trezire” a 
propriei conştiinţe şi căutarea escatologiei româneşti. Pentru a determina 
efecte asemănătoare la nivelul conştiinţei contemporanilor săi, autorul a 


* Născut la 7 februarie 1777, ca fiu al bogatului ban Radu Golescu, provenit din una dintre 
cele mai active familii boiereşti din secolele XVII-XVIII, Dinicu era predestinat unui statut 
tradiţional: educaţia urmată a fost cea pe care şi-o însuşeau tinerii boieri la Academia gre- 
cească din Bucureşti şi cu preceptorii francezi şi italieni; urmează apoi cariera administrativă 
prestabilită de statutul social şi cultural, parcurgând treptele demnităților tradiţionale, de la 
ispravnic la rangul de mare logofăt. Deşi adept al reformismului administrativ şi al proiecte- 
lor care vizau emanciparea națională, Golescu nu a participat la mişcarea revoluționară con- 
dusă de Tudor Vladimirescu în 1821, atitudinea fiindu-i afectată de caracterul violent al 
reacțiilor antiboiereşti ale țărănimii. După intrarea trupelor turceşti de ocupaţie în Ţara Ro- 
mânească, Dinicu se retrage la Braşov, apoi între 1823-1826, călătoreşte în Rusia, iar apoi, 
după un scurt răgaz, în Transilvania, Ungaria, Austria, Italia, Bavaria, Wiirtemberg, Baden şi 
Elveţia. Călătoriile şi tipărirea jurnalului care evaluează aceste peregrinări l-au obligat pe 
Golescu să contracteze mari împrumuturi la înapoierea în țară (vezi datele furnizate de do- 
cumentele publicate de Mircea Anghelescu în Manuscriptum, nr. 2, 1989, p. 179). Întors în 
patrie şi stimulat de imaginea progreselor occidentale, Golescu a participat la proiectele de 
emancipare națională: îşi publică memorialul de călătorie, care este conceput ca un demers 
patriotic (1826), pune bazele Societăţii literare de la Bucureşti (1827), care preconiza afir- 
marea culturii naționale, înființează o şcoală sătească-model la Goleşti, scrie, traduce şi 
tipăreşte cărți în scopuri didactice, precum şi lucrări care abordează istoria statalității români- 
lor, face cunoscut studiul politico-istoric, totodată relație de călătorie, a lui Thomas Thorton, 
fost consul englez la Constantinopol — The present state of Turkey — lucrare creatoare de 
clişee antifanariote. În 1828, fondează, la Leipzig, ziarul „Fama Lipschi”, iar la Bucureşti 
sprijină apariţia „Curierul rumânesc” condus de Ion Heliade Rădulescu. Moare la 5 octom- 
brie 1830, la numai 53 ani, lăsând familiei o datorie bănească considerabilă, efect al implică- 
rii în proiectele culturale mai înainte amintite, proiecte prin care a contribuit la configurarea 
contextului cultural şi politic prepaşoptist, la lansarea efortului de constituire a structurilor 
instituționale necesare progresului modern al societății româneşti. Fii lui Dinicu Golescu, 
beneficiari ai unei educaţii moderne şi ai unui model paternal de excepţie — dar, să nu uităm, 
că şi Zinca Golescu, soţia lui Dinicu era supranumită „mama Grahilor” — s-au situat în con- 
stelaţia paşoptismului românesc. În ceea ce priveşte biografia lui Golescu, vezi detalii în 
Juan Jose Ortega Român, op.cit, p. 45 sqq (cap. IL, “EI autor: Vida y obra”). Preluând o teorie 
lansată de Dan Amedeo Lăzărescu, autorul monografiei spaniole susține că boierul Golescu 
era mason; argumentele lui Juan José Ortega Român sunt extrase din structura de discurs a 
naraţiunii de călătorie — vezi p. 98. 

26 În această manieră era perceput spaţiul oriental de călătorul occidental; în schimb, pentru 
unii călători estici care au voiajat spre apus, cum a fost şi ardeleanul Ion Cordu-Drăguşanu, 
Europa era şi posibilitatea unei nesecate surse la inedit şi aventură. 


87 


recurs la o analiză secvențială a societății fanariote şi postfanariote (fiecă- 
rui episod de evaluare a unei realităţi pozitive a Celuilalt îi corespund, în 
naraţiune, un „contraepisod” de existență românească „periferică”), con- 
struind complexul unei vinovăţii colective. Astfel, Golescu considera că 
toate instituţiile „ne sunt întemeiate în nedreptate şi în neorânduială, de 
aceea preaputernica dumnezăire nu mai pedepseşte la al şaptelea neam, ci 
chiar pe noi însuşi, cu perdere de cinste şi de averi şi, în scurt, cu preface- 
re aceii de azi veselie, mâine întristare...”. Cauza originară a acestei stări 
de catastrofă cu marginalii apocaliptice era identificată în ignoranţa colec- 
tivă şi oarecum „istorică”: „... noi cei bătrâni, neștiind nimic de tot pe lân- 
gă alții dintr-altele părți ale lumii, cu neştiința vom şi intra în pământ. Şi 
copii noştrii, neavând de la cine să înveţe şi a se îndrepta, asemenea ca noi 
vor urma, de nu mai rău”. Din perspectiva acestei viziuni a decadenţei 
(temă iluministă, dar în aceeaşi măsură şi romantică!) şi a responsabilității 
colective faţă de soluţionarea ei, cartea era concepută şi ca un act de con- 
ştiinţă prin care autorul se salva de la ravagiile neimplicării: „O! Cum îmi 
aduc aminte şi cum sunt silit să mă spovedesc că sunt greşit! Căci eu nu 
numai nu am făcut nici un bine cât de mic patriii spre mulţumire căci au 
hrănit, au îmbogăţit, au cinstit pe părinții mei, moşi şi strămoşi, ci de la 
cea dintâi dregătorie şi până la cea din urmă n-am contenit luând luări 
neprăvilnicite de la acest norod, care nu-şi are nici hrana zilnică”, Obse- 
dat de imperativele „resurecţiei”, Golescu părea convins că în societatea 
românească nu funcţiona sistemul de solidarități caracteristic societăţilor 
moderne, o anumită etică a responsabilităţii. Cum de altfel şi mărturiseşte, 
boierul muntean a făcut „cercetări asupra supuşilor de toată brazda” pen- 
tru a realiza felul în care aceştia se raportează la patrie: „... omul din norod 
a plâns; boierul judecător au zbârcit sprâncenile, păzind o tăcere întuneca- 
tă; ostaşul a blestemat; curtezanu mi-au fluierat, şi primitorul veniturilor 
cârmuitorului m-au întrebat: «Arenda este această numire de patrie?» lar 
cât pe cei bisericeşti, care, precum Anaxagora, arată ceriul cu vârful dege- 
tului, când îi întreabă cinevaşi de patrie nu este nici o mirare dacă ei nu 
slăvesc nici o patrie”. Chiar dacă această originală sinteză a „interviului” 
seamănă cu dialogurile fictive din literatura Luminilor, ea reflectă o stare 
de fapt — neputinta disperată a celor „mărunţi”, lipsa de ataşament şi chiar 
cinismul elitelor, atitudini demonstrate în politicile socio-economice, în 
absenţa consensualităţii stereotipe“”. De fapt, autorul însemnărilor nu rea- 


* Dinicu Golescu, op.cit., p. 5. 

% Ibidem, p. 88. 

Ibidem, p. 98. 

3 În societăţile aflate în proces de restructurare instituţională, mutaţiile semnificative deter- 
mină modificarea reprezentărilor sociale, iar factorii de observaţie socială sunt sensibili la 
acest tip de interogaţii /autointerogaţii; vezi studiul Anei-Luana Stoicea, „Identitate națională 

lizează că societatea românească extracarpatică se afla, în mod obiectiv, 
într-un moment în care sistemul medieval de solidarităţi restrânse era încă 
funcţional, iar cel mai larg, bazat pe principii moderne, încă nu se impuse- 
se. Comunitatea culturală căreia i se adresa era lipsită de o identitate pro- 
prie şi oscila, mimând grotesc, între Occident şi Orient”! Chiar şi în textul 
lui Golescu, de cele mai multe ori patria apare în ipostaza tradițională im- 
pusă de patriotismul republican şi raţionalist: „Căci oamenii mărturisesc şi 
zic că patriia este un pământ pe carele toţi lăcuitorii se interisarisesc a-l 
păzi şi nimeni nu va să-l părăsească [... ] Acest pământ este ca o mică care 
îşi iubeşte pre toţi fiii, care nu-i deosibeşte, fără numai într-atâta încât ei 
vor să se deosibească. Aceasta este o hrănitoare, care îşi dă laptele cu atâta 
bucurie cu cât el este primit. Aceasta este o maică care binevoieşte să se 
afle între toți copiii săi, din care unii pot fi mai bogaţi, şi alții de mijloc, 
dar pe nici unul nu pofteşte să fie sărac; fie măcar mari, măcar mici, nici 
că voieşte să fie vreunul împliat cu necazuri. De aceia şi întru împărțirea 
sa cea nepotrivită, tot păzeşte un feli| feliu? | de potrivire, deşchizând 
i O] calea către bogăţie şi către cinste, la care pot fi chemaţi 
pentru ale lor bune năravuri; nici că sufere bucuroasă vreun rău în familiia 
sa, fără numai pe acelea pe care nu poate să le poprească, adecă 
bătrâneţelor şi moartea. Pentru aceasta, dar, patrie trebuie să ne sârguim, 
căci toată norocirea şi toată slava cea adevărată a unui bun patriot, aceasta 
este”"”. Patria lui Golescu era un simbol protector, configurat în ipostaza 
arhetipală de mamă, dar şi valoarea umană supremă pe care „o avem mai 


presus de toate lucrurile lumii”. Această reprezentare presupune implica- 


şi conştiinţa europeană în Franţa”, în Revista de cercetări sociale, nr. 2/1995, p. 145-151; 
vezi şi studii care analizează raportări actuale la conceptul de patrie — Liliana Negură, „Re- 
prezentarea socială a patriei”, în Minoritari, marginali, excluşi, coord. Adrian Neculau, 
Gilles Ferreol, Polirom, Iaşi, 1996, p. 71-86; Mihaela Grancea, O obsesie românească, peri- 
feria”, în Contras, nr. 6/2001, p. 17; Idem, „Criza identitară românească. Discurs istoriogra- 
fic şi stereotipuri culturale”, în Identitate şi alteritate, coord. Nicolae Bocşan, Sorin Mitu, 
Toader Nicoară, Presa Universitară Clujeană, Cluj-Napoca, 2002, p. 363-378. 

31 Vezi comportamentele elitei descrise pentru această perioadă de: Thomas Thornton, The 
present state of MIM, Joseph Mawson, Londra, 1807 (o altă ediţie în 1809, traduceri, in- 
clusiv cea realizată de Golescu, Buda, 1826); F.G. Laurengon, Nouvelles observations sur la 
Valachie, FG Paris ua. Ponthieu, Paris, 1822; William MacMichael, A Journey From 
Moscow to Constantinople, John Murray, London, 1819, p. 82-83; William Wilkinson, An 
account of Principalities of Walachia and Moldavia, including Various Observations, Lon- 
dra, 1820, carte de circulaţie europeană prin cele trei ediţii franceze dintre 1821-1831. Aceste 
imagini configurate încă de la începutul secolului fanariot se vor conserva şi vor deveni 
reprezentative pentru întreaga populaţie din Principatele Dunărene — vezi felul în care româ- 
nii sunt considerați primitivi şi orientali, „o rasă simplă, prea puţin familiarizată cu manierele 
civilizate ale Europei”, C.B. Elliot, Travels in the Great Empires of Austria, Russia and 

, vol. I, Londra, 1838, p. 1-2. 
Dinicu Golescu, op. cit., p. 96. 
3 Ibidem. 

rea afectivă şi sacrificiul suprem. Pentru a-şi ilustra discursul, Golescu 
aduce în discuție exemplaritatea patriotismului „republican” încarnat de 
Licurg, Solon, Miltiades, Themistokles, Brutus Marcus Iunius, Agrippa 
Marcus Vipsanius, mama lui Coriolan — Veturia, Scipio Aemilianus 
Africanus. De altfel, apelurile pe care autorul le-a lansat vizau realizarea 
unității consensuale ca soluție a salvării patriei, soluție care presupunea 
ipostaza de conexiune complexă între libertate, binele comun, domnia 
legii şi coparticipare la administrarea cetății; aceste apeluri amintesc de 
textele clasice ale patriotismului republican’. Patria era percepută ca 
locus, ca sistem de valori socio-politice şi morale întemeiate istoric, ca 
mod de viață consacrat de tradiţie. Dragostea de patrie nu era un sentiment 
pasional, cât un contract afectiv generator de virtute. La Golescu, iubirea, 
deşi implica devotament radical ca şi în cazul patriotismului republican, 
avea alte mecanisme de determinare, de inspiraţie creştină, dar şi romanti- 
că. La baza iubirii de patrie, iubire invocată de călătorul muntean, se află 
iubirea de Celălalt, o formă de compasiune (caritas civium, consacrată de 
Sf. Augustin în De civitate Dei) emanată, în primul rând, de iubirea „con- 
tractuală” dintre principe şi popor. Patria Celuilalt (studiul de caz îl consti- 
tuia Imperiul Habsburgic) îi pare călătorului o realitate constituită din „iu- 
birea de omenire”, vizibilă mai ales în instituționalizarea asistenței sociale şi 
în funcționarea contractului social perceput de Golescu în aceeaşi manieră 
tradiționalistă: „„... stăpânitorul, pentru căci tot norodul se străduieşte mun- 
cind cu greu spre a-i da avere şi cinste, este dator pentru acestea să aibă că- 
tre turma lui dragoste şi îngrijire spre folos, mai vârtos, fiindcă turma lui nu 
este de dobitoace necuvântătoare, ci cuvântătoare şi tocmai deopotrivă- 
i... Cele mai multe dintre „cuvântările deosebite”, un fel de episoade de 
autoreflecție, care apar după consumarea unei secvențe mai semnificative 
din itinerariul civilizației, sunt texte dense, care debutează cu actul de că- 
ință al autorului şi presupun apelurile patetice pe care autorul le formulea- 
ză cu referire la analiză retrospectivă şi interogativă, unitate şi solidaritate, 
meditații şi afecte, cele care pot construi temeiurile unui demers colectiv, 
singurul în stare să oprească decadenţa percepută la dimensiuni apocalip- 
tice. „Vorbind despre patria” concepută în ipostaza de mamă a tuturor şi 
sursă a binelui, Golescu încerca să le facă pe contemporanii săi să se iden- 
tifice cu o patrie văzută drept construct al tuturora: „... Luând toţi seama 
osândei în care ne aflăm, trebuie să ne împuternicim şi să judecăm care 
sunt îndatoririle unui bun patriot, vrednic de laudă oroşan, iubitor de fiii 
părinte şi care sunt acele urmări ce înstatornicează temeiurile caselor 


3 Marcus Tullius Cicero, Tusculanae disputationes; Marcus Fabius Quintilianus, Institutio 
oratoria. 
3 Dinicu Golescu, op.cit., p. 51. 

noastre, cum şi care sunt acele ce desrădăcinează toate fericirile noastre; şi 
aşa toți de obşte, depărtând de la noi cele rele fapte şi îmbrăţişând pe cele 
bune (a căror dintâi pas este unirea spre obştescul folos), să ridicăm mâini 
rugătoare spre milostivul părinte ceresc, să ne îndrepteze spre drumul feri- 
cirilor, şi să cerem tot chipul de ajutor de la prea înălțatul nostru domn, ca 
de la un părinte şi ca de la un mădular al neamului rumânesc, ca să putem 
urma cele mai nainte zisă foloase către nație, căci, cum am zis: în fericirea 
obștii ne vom găsi fiştecare în parte şi pre a sa”. Identificarea cu patria 
şi pasiunea instinctivă faţă de aceasta erau efecte ale naţionalizării patrio- 
tismului, fenomen declanşat odată cu formula herderiană care înlocuia 
conceptul de patrie cu acela de naţiune ca societate întemeiată pe dimensi- 
unea etno-culturală. La Golescu, demersul său teoretic care face din călă- 
torie, de multe ori, pretext şi provocare la discurs, era legat de proiectul 
identitar. În termenii viziunii romantice, dragostea de patrie implica ata- 
şamentul necondiţionat față de pământ, istorie, cultură, limba națională. 
Nu o să insistăm asupra felului în care Golescu utilizează elemente de 
satiră politică (se situează în posteritatea cronicilor populari antifanarioți) 
atunci când ataca teme de critică a sistemului sau deplângea, în termenii 
lamentaţiei de inspiraţie neogreacă, starea naţiunii. Soluţiile detaliate pro- 
puse de călător pentru rezolvarea crizei societății româneşti erau însă 
pragmatic conturate. Ele vizau aplicarea unui program complex de refor- 
me care să utilizeze sursele umane şi financiare existente (ceea ce presu- 
punea mai ales reforma guvernării, completată de una a sistemului finan- 
ciar, realizarea armoniei corpului social prin reforme legislative şi educa- 
tionale), voință colectivă (iniţiative socio-culturale ale elitei sociale autoh- 
tone, Principelui, bisericii, care evident, ar fi fost aplicate după o 
„defanariotizare” a acestor instituţii) cu referire la procesul de purificare 
morală; concret, acesta din urmă însemna materializarea contractului soci- 
al tradiţional, schimbarea mentalităților economice: „gonirea lenevirii, 
strădania prin acareturi fieşcăruia, depărtarea de lux şi îmbrăţişarea 
iconomiii”, dar şi renunțare la „boala nestatorniciei”, abandonarea servi- 
lismului şi a disimulărilor de tradiţie orientală, a tiparelor comportamenta- 
le de natură medievală, cultivarea virtuţilor morale şi civice (,,... să ne 
îmbrăcăm cu haina milostivirii, a unirii şi a virtuţii, hotărând fiecare să 
slujească patriii”), precum şi adoptarea practicii socio-politice a ţărilor pe 
care Golescu le-a vizitat (inclusiv cea socio-comportamentală, adică „gen- 
tilețea” celor puternici, aplicată şi în relaţiile cotidiene şi oficiale cu oa- 
menii simpli)”. În acest context, construirea identității părea legitim şi 
organic legată de proiectul social. Centrul reprezentării sociale a lui 


5 Ibidem, p. 144. 
37 Ibidem, p. 89-95. 

Golescu era legat de „patriotismul” de tip iluminist, prin patriotism 
înțelegându-se, în explicaţia iluministă, realizarea binelui general. În func- 
ție de această concepție trebuia reformată treptat patria şi constituția ei. 
Iluminiştii şi reformatorii îşi spuneau „patrioți”; ei respectau instituțiile 
existente, dorind doar să le reformeze. Limba națională vehiculată prin 
carte, dar şi prin teatru, era considerată drept instrumentul principal al 
progresului „naţionalului românesc”. Dincolo de pledoariile iluministe 
susținute de călător cu referire la rolul cărții şi al limbii în procesul de 
perfecţionare a societăţii, limbii naţionale i se conferă şi locul statuat de 
romantici în fenomenul construirii conştiinţei naţionale, acela de depozitar 
al spiritului naţional“. Pledoariile lui Golescu ţin de o retorică aproape 
comună, autorul însuşi declarând că se ruşinează pentru stângăcia cu care 
se exprima şi scria în limba națională”. Traducerile realizate de autor în 
deceniul al treilea, dar, mai ales, textul invocat, contrazic aserțiunile lui 
Golescu şi demonstrează contribuţiile aduse de acesta la dezvoltarea lim- 
bii române literare. Boierul muntean a îmbogățit limba naţională cu 240 
de cuvinte noi, noţiuni de circulaţie europeană care reflectă progresul 
socio-cultural. Identitatea culturală românească era percepută ca fiind pro- 
blematică şi frustrantă, cu atât mai mult cu cât limba reprezentativă pentru 
comunitatea istorică, limba „naţională”, le părea contemporanilor lui 
Golescu inferioară altor limbi de circulație europeană şi universală. Un 
episod relatat de Golescu surprinde intenţia unui compatriot aflat în vizită 
la Schönbrunn de a renunţa la o identitate atât de puţin relevantă precum 
cea românească; acest „boier vrednic de smerenie” ar fi fost mai „mulţu- 
mit să fie grădinar la această grădină decât ban în ticăloasa Ţara Româ- 
nească”. Al doilea episod relevant pentru problematicele identității îi are 
ca „actori” pe Golescu şi pe un călător englez interesat să vadă la teatrul 
din Bucureşti „o arătare” (reprezentaţie) în limba română. Străinul era 
uluit că asistă la un spectacol de teatru ţinut în limba germană, concluzio- 
nând că „acest naţion (națiunea română — n.m.) nu are limbă şi scrisoare 
naţionalicească”. Această realitate îi demonstra călătorului că românii nu 
erau interesaţi să se afirme cultural şi sunt lipsiţi de mândrie naţională 
/respect de sine?!. Golescu îşi asuma observaţiile străinului, realizând că 
trăia într-o Europă în care publicațiile în diferitele limbi literare au ajutat 


38 Ibidem, p. 90; 11. 

% Ne aflăm în etapa naționalismului cultural, declanşat îndeosebi după 1804 de revista de orien- 
tare romantică „Atheneum”, publicație întemeiată de August Wilhelm von Schlegel; prin artico- 
le teoretice şi programatice publicate, romanticii germani pun accentul pe spiritul colectiv, 
manifestat prin valori naționale, limbă, tradiție, sentiment patriotic; de altfel, mai înainte, pentru 
Johann Gottfried Herder, din cele mai vechi timpuri, limba era manifestarea nemijlocită a speci- 
ficului uman, expresie a sufletului — Über den Ursprung der Sprache, 1770. 

“ Dinicu Golescu, op.cit., p. 90. 

+! Ibidem, p. 68; 120. 

la conştientizarea identităţii lingvistice, parte a fenomenului construirii 
identităţii culturale de către intelighenție. Cultul limbii făcea parte din 
edificiul coerent de afecte şi solidarităţi care viza „slujirea patriei” 
Discursul lui Golescu vizavi de Celălalt presupune şi dimensiunea 
evaluărilor etnopsihologice. Din această perspectivă, interesante sunt ra- 
portările la lumea transilvană percepută ca spațiu al europenităţii. Boierul 
muntean aprecia virtuțile „naţiei săseşti” în termenii discursului societal 
raţionalist. În analiză, autorul viza două perspective: lumea rurală, în spe- 
cial cea din Țara Bârsei, şi cea a patriciatului săsesc, reprezentat, la modul 
emblematic, de personalitatea lui Samuel von Brukenthal. În evaluarea 
socio-culturală şi etnopsihologică a saşilor, Golescu a uzat de 
etnostereotipurile româneşti cu referire la spaţiul germanităţii, perceput ca 
univers al temeiniciei, muncii, solidarității şi responsabilităţii etice. Exis- 
tente la nivelul imaginarului colectiv, aceste stereotipuri erau sintetizate 
într-o reprezentare coerentă, pentru prima dată, în textul lui Golescu. Un 
rol în această construcție a avut-o şi experiența expedițiilor întreprinse de 
călător în sudul Transilvaniei încă de la începutul secolului. Satele saşilor 
îi par exemplare prin casele spațioase, din „zid”, (asemănătoare ca dotare 
domestică — mobilier uzual şi „decoraţiuni” — cu cele din spaţiul german), 
prin înfăţişarea decentă (ce presupunea, în special, igiena corporală) a 
locuitorilor şi, nu în ultimul rând, prin cultul muncii, care îl determina pe 
sasul de rând să facă din muncă prima dimensiune a existenţei sale. „Buna 
orânduială” a satelor săseşti îi păreau efectul solidarității şi al puterii nor- 
mative a comunității, al educaţiei („câştigarea luminii”) care se realiza 
prin implicarea şcolii şi a preoţilor (evidențiază, în mod special, conduita 
morală a preoţilor evanghelici şi efectele sociale şi moral-culturale ale 
catehizării). Din nou, Golescu a făcut uz, până la vulgarizare, de vocabula- 
rul consacrat al Luminilor pentru a portretiza ,„... un neam aşa iubitor de 
muncă, aşa binecrescut, bine învăţat în datoriile sale, bine prăvălnicit în 
dreptățile sale, bine mânat în calea fericirii...”, aşa cum îi părea a fi „nea- 
mul” saşilor. Autorul ignora însă temeiul socio-economic al acestei afir- 
mări comunitare, anume dreptul de proprietate. Cu referire la personalita- 
tea baronului von Brukenthal, Golescu a făcut puţine trimiteri directe, 
aprecierea realizându-se indirect, prin descrierea stângace a galeriilor Pa- 
latului Cavalerilor şi a grădinii de la Avrig. Cu referire la aceasta din ur- 
mă, detaliile sunt mai generoase, căci era „o grădină din cele dintâi” pe 
care le-a văzut boierul muntean“. Golescu era un mare iubitor de grădini, 
căci pe tot parcursul călătoriei sale le-a acordat un loc special în calitate de 
dovezi concrete ale esenței guvernării de tip iluminist. Puţine cuvinte ne 


“ Ibidem. 
% Ibidem, p. 13-14. 

oferă cu privire la elitele nobiliare maghiare, care exersau habitudini mo- 
derne, dar şi etalări baroce ale statutului social; „domnii unguri de neam 
mare” îi par, prin comparaţie cu saşii, dar şi cu elitele occidentale, prea 
atașați de /oisir-ul tradiţional (rezistențe prelungite la moşii, „mese bogate 
şi slobode”, ospitalitate extravagantă)". Mai interesat pare în sublinierea 
prăpăstiei sociale care despărțea nobilimea de ţăranii „unguri care hrănesc 
şi alte ţări” (o parte dintre aceşti iobagi erau, mai ales, români; or Golescu 
nu făcea această distincţie), dar sunt „proşti şi făr’ de nici o învăţătură, 
urât şi soios îmbrăcaţi [...]. Şi cu toate acestea sunt mai fericiți decât ro- 
mânii noştri”. Interesantă este raportarea la populația românească din 
Transilvania, căci Golescu preferă să se refere doar la românii pe care i-a 
întâlnit în zona regimentelor de graniță şi care, deşi sunt de „aceeaşi vorbă 
şi port” cu românii din Valahia, „sunt în cea mai bună stare”. Existenţa 
socială a acestora demonstra că românii pot fi buni cetăţeni, soldați disci- 
plinaţi, în stare să ducă o existenţă conformă cu principiile proiectul social 
iluminist şi să se mândrească cu identitatea lor istorică. În mod concret, 
Golescu a instrumentalizat episodul cu cei doi husari români „daţi 
Bălenilor şi autorului nostru drept gardă de corp la Mehadia”(orice co- 
mentariu este mult mai sărac decât cuvintele călătorului): „O, ce bucurie şi 
întristare ne-au cuprins! Bucurie căci am văzut din neamul nostru aşa voi- 
nici ostaşi, bine îmbrăcaţi, bine învăţaţi şi bine îndemnați în calea fericirii 
şi a cinstii. Şi întristare iarăş căci văzând fericirea acestora, mândriia 
naționalicească, ne-am dus aminte şi de vrednici de milă ai noştri frați 
români, ce odată au fost vestiți”"€. 

Pentru lumea occidentală, emblematice îi păreau lui Golescu oraşele 
şi grădinile publice. Descrierile de oraşe sunt naive şi rezumative, în ma- 
niera proprie însemnărilor de călătorie din secolul XVIII, însemnări care 
reduceau spiritul unui oraş la centru, a cărui reprezentare presupunea pre- 
zenţa arhitecturii civile şi ecleziastice, pieţele, aşezămintele sociale şi cul- 
turale, băile (Golescu oferă mai multe detalii despre Pesta şi Veneţia). 
Totul se realiza într-un repertoriu concis, care, la prima evaluare, pare 
determinant de o anumită sărăcie lexicală, sau cultural-estetică. Dar des- 
crierile de grădini infirmă aceste ultime posibile supoziţii. Este, mai de- 
grabă, vorba de acea minunare a orientalului în faţa utilitarismului euro- 
pean. De altfel, finalitatea declarată a lucrării determină „privirea” lucruri- 
lor. Pe Golescu îl interesa „edificiul” în măsura în care el era un reflex al 
prosperității, responsabilităţii politice, al relației de iubire contractuală 
dintre autoritate şi supus, o concretizare a progresului social. Grădinilor, 


4 Ibidem, p. 18. 
4 Ibidem, p. 20-21. 
4 Ibidem, p. 125. 

Golescu le acordă în însemnările sale un spațiu generos, descriindu-le pe 
toate cele vizitate: Volksgarten, Paradais-Garten, Prater, Belvedere, 
Schönbrunn, Au-Garten, Dornbach, Kahlenberg şi Leopoldberg, Baden, 
Helenathal etc. La Golescu, funcționalitatea socială şi estetică a grădinii 
era la fel de reprezentativă ca şi reforma fiscală. Grădina descrisă de 
Golescu este un paradis al tuturor claselor, o Arcadie miniaturală, un dar 
al puterii, căci în ea, peste tot, se plimbau atât cei „din nobleţe, cât şi cei 
din norod”; configurate iniţial ca univers al echilibrului de inspiraţie rațio- 
nalistă, grădinile, aşa cum au fost descrise cu entuziasm de Golescu, sti- 
mulau şi nutreau sensibilități de esenţă romantică. În acest „loc al locurilor” 
(exprimat mai ales în frumuseţile de la „Şenbrun”), oricine ,... care întâiaşi 
dată va intra, după puterea sau mulțimea simțirii sufletului, negreşit una 
dintre trei trebuie să i se întâmple, adecă că: sau întristat fiind şi intrând într- 
însa poate să se bucure; sau vesel fiind, când au intrat poate să se întristeze, 
sau deşi nu va fi fost stăpânit nici o întristare, nici de bucurie, una dintru 
amândoao trebuie să-l coprinză; scăpare de a avea este peste putinţă”. 
Golescu nu a fost primul român dedicat reconstrucției identitare. 
Deşi, prin mentalități şi implicare, prin receptivitate, Golescu era un om 
am timpurilor noi“, şi evenimentele au dovedit-o, au existat şi alţi membri 
ai intelighenţiei din Principatele Dunărene care s-au considerat, încă dina- 
inte de 1800, „reprezentanţi ai naţiei valahe”. Înaintea afirmării bonju- 
rismului moldo-valah în spaţiul extracarpatic, se impunea un model politi- 
co-cultural autohton, „românul patriot”, reprezentat de un boieraş oltean, 
cunoscut sub pseudonimul de Ioan Zilotul, considerat de istoriografi drept 
unul dintre ultimii cronicari populari din arealul românesc, personaj care 
foloseşte cu patos noțiuni de rezonanță patriotică („patrie”, „limba patri- 
ei”, România). Prin acesta, şi prin rândurile lui Naum Râmniceanu, s-a 
perpetuat, în sânul unei elite restrânse, dar dedicate, teoria primară a ro- 
manității românilor, aşa cum aceasta a fost elaborată şi transmisă de uma- 
niştii secolului XVII şi de Dimitrie Cantemir. Identitatea națională româ- 
nească, în forma ei modernă, s-a născut din fuziunea ideilor moştenite de 
la umanismul „civic” cu cele împrumutate din Declarația drepturilor 
omului şi cetățeanului”. Golescu este însă reprezentativ pentru procesul 


“ Ibidem, p. 68. 

48 Cu toate acestea, Dinicu Golescu, la fel ca şi alți reprezentanți ai marii boierimi autohtone, 
nu renunță la veşmântul oriental, detaliu antropologic apreciat de occidentali drept particula- 
ritate exotică, ceea ce a făcut ca pe parcursul călătoriei să fie considerat drept exponent al 
unui spațiu cultural căruia europenii secolului XIX îi vedeau mai ales exotismul; nici la 
loisir-ul consacrat, la habitudinile specifice perioadei, Golescu nu renunţă, aşa cum o dove- 
deşte şi palatul cu 35 de încăperi pe care şi-l construieşte pe la 1818, pe „podul” Mogoşoaiei. 
* Vezi textul memorialului întocmit de boierii moldoveni la 1802. 

* Andrei Pippidi, Despre statui şi morminte. Pentru o teorie a istoriei simbolice, Polirom, 
Iaşi, 2000, p. 64. 

de criză identitară pe care l-au trăit unii dintre membrii elitei politico- 
administrative şi mai ales pentru felul în care aceasta încerca să participe 
la procesul de redresare naţională; el certifică noile sensibilități şi implica- 
rea socială care reflecta „schimbarea la faţă” a unei generaţii de boieri 
autohtoni cu care de altfel autorul se şi identifică în text. Simbolică şi ca- 
tegorică a fost convertirea sa realizată ca urmare a şocului cultural consu- 
mat la contactul cu realitățile moderne ale spațiului rural european. Boie- 
rul muntean a fost puternic afectat de diferenţa istorică existentă între 
omul simplu din Occident şi ţăranul român. Drama sa era profundă, căci 
presupunea nu numai evaluarea critică a societăţii româneşti aflate în pra- 
gul dificil al modernităţii, dar şi un sincer şi mărturisit proces de conştiin- 
tă, care impunea o retrospectivă a propriei existenţe, ceea ce a presupunea 
în dese rânduri, după cum mărturiseşte şi Golescu, „vărsare de lacrimi” de 
căinţă, început al purificării morale. Dacă astfel de spovedanii revin peri- 
odic şi ca stimul pentru operaţii similare ce ar fi trebuit realizate la nivelul 
conştiinţei elitei din Principate, problema analizei sociale s-a rezolvat prin 
calităţile episodului exemplificator, decupat dintr-un itinerar ce pare mai 
generos pentru reverii romantice decât pentru analiză socială (Golescu nu 
manifesta acel nou tip de sensibilitate promovat de romantici; în schimb, 
admira, depăşind neputinţele vocabularului, grădinile din spaţiul austriac, 
apreciindu-le funcţia de loc al interferențelor sociale). De regulă, autorul 
alegea „o vrednică de scris întâmplare”, cum era aceea petrecută în satul 
elveţian Alsteten, unde un interlocutor („ţăran plugar”) l-a întrebat pe bo- 
ierul muntean de unde vine; răspunzând, Golescu a spus că este din 
Kronstadt — şi nu mică i-a fost mirarea în faţa cunoştinţelor geografice ale 
elveţianului, care ştia că oraşul se afla în sudul Transilvaniei şi „se hotă- 
răşte cu Valahia”. După această secvenţă, uimirea boierului a crescut în 
intensitate, căci asista la obiceiul localnicilor de a se aduna la birt pentru a 
citi împreună gazetele pentru a şti „ce curge în lume”. Contrastul îi pare şi 
mai mare când compară „ştiinţa geograficească” a plugarului elvețian cu 
neştiința „canţelariştilor Logofeţiii cei mari”, care nu dețineau măcar in- 
formaţiile necesare cu referire la geografia Valahiei”. Un al episod, pe 
care prefer să-l numesc „cazul cărbunarului german” (în memorii, este una 
din temele-pretext, ca şi cea anterioară, dezvoltată într-o „cuvântare deo- 
sebită”). Acest episod, spre deosebire de cel anterior, care provine din 
contactul nemijlocit cu realitatea elveţiană, este rodul unei informații 
semnificative, furnizate de „un doftor neamţ cunoscut mie”5?. Acesta i-a 
descris lui Golescu modul de viaţă al cărbunarului, care, pe lângă reşedin- 
ţa din Baden, avea la o jumătate de ceas de oraş „o grădință frumoasă, o 


*! Dinicu Golescu, op.cit., p. 172. 
2 Ibidem, p. 78. 

casă de zid cu vreo 5-6 odăi jos, cum şi deasupra lor, şi o moară; doctorul, 
aflat în vizită, a fost ospătat ca şi când gazda ar fi fost un om cu avere, nu 
doar un simplu cărbunar ce-şi vindea marfa la Viena. Cauza bunăstării 
cărbunarului ar fi fost, conform explicației oferite de acesta, munca şi sis- 
temul fiscal relaxat, faptul că acesta „plătea împăratului cu orânduială, 
adecă nu mai mult după cât se cuvine după averea lui”**. Aceste realități 
(vezi aplicarea metodologiei studiului de caz) au fost utilizate de Golescu 
pentru a sublinia dimensiunile existenţei tragice ale „birnicului” român, 
apăsat de o fiscalitate excesivă, precum şi distanţa istorică ce separa socie- 
tatea românească de cea europeană. 

Pentru realizarea strategiilor identitare, Golescu miza pe implicarea 
responsabilă a elitelor. Prin acţiunea politică a acestora se dorea revitaliza- 
rea instituţiilor tradiționale şi implantarea, prin mimetism ingenios, a prac- 
ticilor occidentale. La nivelul discursului, se poate reimagina comunitatea- 
națiune ca nouă formă de coeziune socială, se poate construi un sistem de 
reprezentări care să valorifice afecte şi solidarități, valori tradiționale (cre- 
dințe, mod de viaţă, origine, limbă, o anumită conştiinţă a spațiului repre- 
zentativ), dar şi să realizeze noi solidarități, care să ofere comunităţii etni- 
ce şi individului un sentiment securizant. O nouă imagine a identității ga- 
ranta afirmarea conştiinţei unei identități comune, condiţie a depăşirii cri- 
zei şi a planificării etapelor proiectului pragmatic de modernizare, proiect 
ce se poate reconstrui detaliu cu detaliu pentru fiecare nivel instituțional al 
corpului social. Textul lui Golescu a analizat pe tot parcursul cărţii, aspec- 
tele de criză, a lansat aserțiuni generale, dar şi soluţii practice, legate de 
atitudinile şi de sursele necesare rezolvării crizei de structură. Aşa cum am 
mai subliniat, Golescu a făcut constant uz de inventarul criticii socio- 
politice. Atitudinea lui se înscria în maniera consacrată încă de la sfârşitul 
secolului XVII, manieră în care occidentalii se raportau la instituțiile poli- 
tice, dar şi la cele cu valoare formativ-normativă. La Golescu, spiritul cri- 
tic îşi găsea temeiul în conştiinţa că în afara Principatelor Dunărene exis- 
tau moduri alternative de viață“. Deseori discursul identitar apelează la 
istorie, ca sursă a identificărilor exemplare. În cazul românilor, provocări- 
le istoriei (afectarea statutului politico-juridic al Principatelor ca urmare a 
accentuării dominaţiei otomane şi a intrării acestora în zona de conflict 
austro-ruso-turc, efectele socio-culturale ale regimului fanariot şi a orien- 
talizării comportamentelor) îi obliga în acea epocă la o redefinire a identi- 
tăţii, după ce demersul umaniştilor şi al lui Dimitrie Cantemir au fost ur- 
mate de momente de discontinuitate, de o tăcere mai degrabă specifică 
societăților tradiționaliste, ataşate de cultura oralităţii, mai puţin de cea a 


5 Ibidem, p. 79. 
“+ Keith Hitchins, Românii (1774-1866), Humanitas, Bucureşti, 1996, p. 163. 

cărții care vine din afara confesionalului. Pentru reprezentanții elitei din 
Principate de la sfârşitul veacului XVIII şi începutul celui următor, sosise 
vremea unei renaşteri care să implice valori româneşti. Din perspectiva 
construirii proiectului identitar, o preocupare constantă a epocii a fost cău- 
tarea unei ideologii care să realizeze o relaţie puternică între trecutul isto- 
ric şi imperativele prezentului, precum şi compromisul modern dintre 
drepturile naturale ale individului şi responsabilităţile colectivității. Scrii- 
torii epocii au fost atraşi de noțiunea de națiune, care acoperea o realitate 
socio-culturală şi politică modernă, noţiune care putea fi funcțională dacă 
era realizată în relaţie cu existența conştiinţei etnice, nu cu aceea a conşti- 
inţei apartenţei la o identitate mai largă, cea confesională (ideea unității 
confesionale, la acea epocă nu mai era activă şi nici eficientă pentru pro- 
iectul modernizării societăţii româneşti). Conştiinţa etnicului avea nevoie 
de o redimensionare, deoarece teoria romanității şi a unităţii etnice a ro- 
mânilor, formulată prin scrierile umaniştilor Miron Costin, Constantin 
Cantacuzino, Antioh Cantemir şi Dimitrie Cantemir, a fost o vreme igno- 
rată, mai ales în contextul afirmării culturii neogreceşti. Temele originii 
istorice vor fi conectate la sistemul de argumentaţii politice presupuse de 
scrierile şi memoriile boiereşti care vizau recunoaşterea internațională a 
statutului politico-juridic, dar şi renaşterea naţională a Principatelor”. În 
timp ce unele texte introduceau teme rezumative despre „sângele romani- 
lor ca sânge strămoşesc”, altele reactualizau istoria daco-romană, proble- 
ma continuității daco-romane după retragerea aureliană, deci nu numai 
originea ilustră, dar şi autohtonia“€. Latinitatea devine un vector de dialog 
cu Europa şi un instrument esenţial al realizării identităţii româneşti ca 
identitate europeană. Noutatea epocii o reprezenta însă asumarea ascen- 
denţei dacice”, căci mai ales după 1800 „sentimentul dacic” era exprimat 
în scrieri, termenul de „Dacia” fiind utilizat pentru a desemna spaţiul tra- 
dițional al Principatelor atât de scriitori români, cât şi de istoricii greci 
stabiliți în Principate“. Dacă utilizarea argumentului istoric (evocarea 
originilor romane, a latinităţii limbii şi autohtoniei) făcea parte din siste- 
mul consacrat de lupta politică, recursul la istoria exemplară avea o func- 
ționalitate categorică legată de proiectul identitar, de „re-europenizare”. 
Ea legitima critica prezentului, dar şi eforturile care vizau afirmarea iden- 
tităţii, contribuind, în primul rând, al fortificarea respectului de sine. Spre 


5 Ibidem, p. 175. 

5 Vezi memoriul anonim adresat lui Napoleon la 1807. 

57 Mihai Cantacuzino, în Istoria Țării Româneşti scrisă în limba română între 1774-1776, 
Naum Râmniceanu, în Despre originea românilor şi în Tratat important, poetul lenăchiță 
Văcărescu. 

* Dimitrie Phillipide în Istoria României la 1816; Dionisie Fotino în Istoria vechii Dacii la 
1819. 

deosebire de antecesorii şi contemporanii săi preocupaţi de temele 
etnogenetice, Golescu impune interesul pentru „începători şi săditori de 
orice bine, şi iubitori de om, şi folositori de obşte” recrutaţi îndeosebi din 
rândul personalităților politice medievale, care au apărat statalitatea, dar şi 
identitatea etno-culturală, acea tradiție care îi părea lui Golescu temei pen- 
tru o, de fapt, re-europenizare: Vlad Dracul, ca şi ctitor de cultură, Matei 
Basarab în calitate de sprijinitor al tipografiei româneşti”, „preaslăvitul 
domn Mihai-vodă Viteazul”, de a cărui imagine îi aduc aminte „câmpiile 
oraşului Turda, unde s-au omorât în bătaia ce au avut cu Austria”, pe 
Mavrocordaţi ca „aşezători de şcoală”, pe Spătarul Mihai Cantacuzino în 
calitate de „ziditor” de spitale”!. Pomeneşte şi de familiile boiereşti care 
„au adus la alte vremi folos” țării, sperând într-o angajare fermă a urmaşi- 
lor acestora în „luminarea Patriii”; îi numeşte pe Câmpineni, Filipeşti, 
Văcăreşti, Goleşti, Ghiculeşti, Bălăceni, Nestoreşti, Băleni, Obedeni, fa- 
milii active şi în vremea sa, precum şi pe domnul pământean Grigore 
Ghica şi pe ieromonahul Eufronsin Poteca”. Se remarcă absenţa temelor 
idealizării personalităţii, teme uzate de discursul romantic. Cel mult putem 
suspecta de subiectivitate selecția făcută de autor atunci când acesta iden- 
tifica epocile şi personalitățile pe care le invoca în relaţia cu proiectul său 
de redresare a lumii româneşti; ori, tocmai principiile iluministe ale pro- 
iectului impuneau reevaluarea acţiunilor acelor oameni politici care au 
cultivat valorile culturale ale lumii pe care au guvernat-o. 

Om al speranței şi totodată dovadă a depăşirii complexului de inferi- 
oritate care îi caracteriza pe boieri încă de vremea lui Miron Costin, 
Golescu era frustrat de micimea Moldovei şi de neputinţa acesteia în ra- 
porturile cu puterile vecine, Golescu era dornic să recupereze golul istoric. 
El părea să fi fost acel „honnête patriote” care, pe la 1821, (deci înaintea 
crizei declanşate de mişcarea lui Tudor Vladimirescu) părea afectat de 
lipsa de specificitate culturală: „...am fost nemți, am fost mucasli, când 
vom fi noi înşine?”%. Golescu, reprezentativ pentru acest mod de 
autopercepere derutată a identităţii, considera că depăşirea crizei era posi- 
bilă doar prin conştientizarea stării de fapt şi prin consensul intelighenției. 
El nu agrea abandonul identităţii, deci al patriei, ci, dimpotrivă, ,„... unirea, 
zic — cea spre fericirea obştii, căci după aceasta vin toate fericirile; iar făr 
de aceasta, nici un bine în lume nu se întemeiază; şi căci în obştească feri- 
cire va găsi fieşcarea şi pe a sa, iar în parte numai străduindu-se, avem 
destule pilde; că ne-am perdut slava, starea şi cinstea, ajungând şi în hula 


* Dinicu Golescu, op.cit., p. 6. 
“ Ibidem, p. 17. 

*! Ibidem, p. 6. 

“2 Ibidem, p. 5; 91. 

& Laurençon, op.cit., p. 41. 

lumii. Unirea spre folosul obştii ne fericeşte, unirea slăveşte, unirea înte- 
meiază tot binele”. Acestei retorici obsesive (o întâlnim în mai toate 
concluziile episoadelor demonstrative din „cuvântări deosebite”) construi- 
te după reguli clasice, autorul îi adaugă un final edificator pentru natura 
demersului său şi pentru optimismul funciar manifestat: „Şi dacă nădejdea 
este nedespărțită de tot omul ce se află pe pământ, această nădejde având 
şi eu, mă bucur nădăjduind că negreşti va veni vreme întru care patria 
mea, nu zic la puţini ani, să se sămuiască întocmai cu oraşele cele mari ce 
am văzut, ci măcar pasul cel dintâi să-l facă, ce aduce toate noroadele spre 
fericire, carele pas este unul numai unirea, spre folosul obștii, ce de multe 
ori am cuvântat”5. Militarismul lui Golescu se extrage din devotamentul 
pentru cauza emancipării patriei“, din apelurile expuse programatic în 
text, apeluri care relevă că ideea de comunitate etno-culturală a devenit 
sacrosanctă. Această abordare anunţa începutul transformării naţionalis- 
mului prepaşoptist dintr-un fenomen elitist într-unul popular, operaţie care 
se va generaliza după anul revoluționar 1848“. 


* Dinicu Golescu, op. cit., p. 188. 

& Ibidem, p. 194. 

% O obsesie a patriei exista şi la Naum Râmniceanu şi Tudor Vladimirescu. 

6r Philip Longworth, Crearea Europei de Est, Ed. Curtea Veche, București, 2002, p. 170. 

Ubi patria. Călătorii români din prima parte a secolului 
XIX, între patria originară şi cea virtuală! 


Prin prezenta analiză imagologic-sincronică mi-am propus să indic, 
prin câteva date interesante, maniera în care câţiva călători români din 
prima jumătate a secolului XIX, reprezentativi pentru literatura de călăto- 
rie, au tratat, în acelaşi timp cu operaţia de transformare a Celuilalt în refe- 
rință, problema construirii autoimaginii ca ax al proiectului identitar. 

În timp ce în 1827, Goethe introducea noţiunea de „Weltliteratur” 
pentru a defini începutul „epocii literaturii universale “, intelighenţia din — 
Țara Românească, Moldova, Transilvania şi Banat — îşi manifesta relativ 
diferențiat opiniile despre străini, interesul pentru cunoaşterea alterităţii şi 
construirea etnocentrică a imaginii de sine”. Toţi călătorii români au in- 
ventariat: heterostereotipurile occidentale aflate în circulaţie livrescă, ex- 
periența franceză a unor intelectuali ardeleni precum I. Codru-Draguşanu 
şi anterior, francofilia lui Budai-Deleanu, experienţa central-europeană. 
Utilizarea textelor, elemente esenţiale în elaborarea de etnoimagini poate 
provoca discuţii legate de problema intertextualității, adică a autenticității 
culturale a unor documente imagologice considerate ca fiind drept referen- 
țiale vizavi de anumite percepții colective. De regulă, textul imagologic 
are, într-un sistem de informaţie imagologică, funcţia de a descrie străinul 
în funcţie de necesităţile culturale şi politice ale epocii”; caracterul „pro- 
gramat“ al textului cu informație imagologică are ca efect 
unidimensionalizarea artificială a Celuilalt, vehicularea de imagini care la 
un moment dat, în cultura respectivă, predetermină contactul cu străinul; 
chiar şi când se angajează un contact dialogal, acesta poartă povara acestei 
medieri/predeterminări culturale. 

Românii călători practică sporadic monostereotipiile în cazul unguri- 
lor şi în cel al primelor exerciţii moderne de autoimaginare. Astfel, Ion 
Codru-Drăguşanu“, asemeni celor care variază pe aceeaşi temă, susţine că 


! Studiu apărut în Biserică, Societate, Identitate. In honorem Nicolae Bocşan, Sorin Mitu, 
Rudolf Gräf, Ana Sima, loan Bolovan (coord.), Presa Universitară Clujeană, Cluj-Napoca, 
2007, p. 521-530. 

? Vezi prezentarea acestui debut cultural, implicit imagologic, în Sorin Mitu, Geneza identi- 
tății naţionale la românii ardeleni, Humanitas, Bucureşti, 1997; Dan Horia Mazilu, Noi 
despre ceilalți. Fals tratat de imagologie, Polirom, laşi, 1999; vezi şi demersul lui Gheorghe 
Lascu în Imaginea Franței la românii din Transilvania până în anul 1918, Casa Cărţii de 
Ştiinţă, Cluj-Napoca, 2000. 

3 Teorie dezvoltată de Daniel-Henri Pageaux în Literatură generală şi comparată, Editura 
Polirom, Iaşi, 2000. 

* Ardeleanul a fost, poate, cel mai aventuros dintre călătorii români ai epocii. Astfel, după ce a fugit 

„maghiarii pustei”, atât cei umili cât şi nobilii, se definesc prin superbie : 
„ ...Măcar şi desculți, poartă pinteni, sunt aşa zăngoloşi încât ţi-e greață a 


în Ţara Românească şi după câteva luni de existență umilă, făgărăşanul s-a prezentat la curte dom- 
nitorului Alexandru Ghica care se pregătea să plece în străinătate; domnitorul fiind impresionat de 
formaţia intelectuală a tânărului (tânărul din Ardeal ştia germana, franceza şi engleza) îl angajează 
drept curier. Astfel, în decembrie 1838, Ion era la Viena unde 
Vodă, îmbolnăvindu-se, a fost vizitat de însuşi cancelarul Metternich care a fost condus, în camera 
domnului, de Ion Codru-Drăguşanu. În primăvara lui 1839 descinde în Italia austriacă unde la 
Milano e luat drept „capelanul Măriei Sale”. A vizitat Roma şi Columna lui Traian cu emoția unui 
ardelean şi a unui latinist aflat în pelerinaj. Revine în ţară sub protecția unui alt principe, poate tot 
ghiculesc, şi face câteva călătorii în Ţara Românească, fără să evite a critica pe boierii români drept 
„despoţi patriarhali ultransigenţi”. În iunie 1840 pleacă, din nou, în străinătate, de data asta în suita 
unei beizadele. În iulie, era la Baden-Baden, în august era la Paris, în septembrie în Anglia, unde 
stă patru luni. Reîntors în Franța, la 15 decembrie, asistă la ceremonia depunerii osemintelor lui 
Napoleon în Domul Invalizilor. În 1841, timp de 5 luni, vizitează Parisul unde a intrat în conflict cu 
beizadeaua pe care îl părăseşte. Cere justiţiei franceze să-i facă dreptate, dar fără succes! În cele din 
urmă, ambasadorul otoman la Paris mijloceşte împăcarea cu beizadeaua, iar Ion Codru e despăgu- 
bit de acesta din urmă cu o sumă de bani, bani pe care îi cheltuieşte repede, fiind nevoit să locuias- 
că la periferie şi la mansardă. Pentru a supraviețui, acceptă să fie numit învățător la Puteaux, un sat 
de lângă Paris, dar descoperit că este ortodox este concediat. În cele din urmă o midinetă pe nume 
Pauline îi găseşte o slujbă la o bibliotecă de împrumut din Paris. Nesuportând însă viața sedentară, 
„peregrinul” renunță la bibliotecă şi întreprinde pe banii săi o călătorie în Italia, „ţara clasicității” şi 
se stabileşte la Neapole. Acolo vizitează Pompei şi Herculanum, precum şi craterul Vezuviu. Ră- 
mas fără bani îşi caută o nouă slujbă şi astfel ajunge în slujba unui nabab rus pe care îl însoţeşte 
până la Petersburg. În drum spre Rusia trece prin Civita Vechia unde este binecuvântat de papa 
Grigore al XVI-lea ca „schismatic”. La Petersburg, nu-l mai însoţeşte pe „„prinț” pentru că acesta 
pleacă la moşiile sale din Siberia. Obține însă de la acesta un certificat de competenţă şi bună purta- 
re. Vizitează muzeul bisericii, participă la baluri şi concerte şi îndată ce i se subțiază punga dă 
anunţ într-un ziar: „Un june literar cunoscând la perfecție germana, franceza, italiana, engleza, 
neogreaca şi rusa, din alte expert, caută post de secretar privat.” Este angajat prin urmare de Prințul 
Bariatinsky care, vlăguit de războiul din Caucaz, pleacă la băi în Apusul Europei. Cu un salariu de 
5400 ruble pe o perioadă de trei ani îl însoţeşte pe acesta în Europa. Prinţul îi pune însă condiția să- 
şi taie mustaţa pentru că „în Rusia nici un civil până şi cei mai de frunte boieri care au rang militar 
nu au drept a purta mustață”. Acest prinț e ultimul patron pentru că angajarea s-a făcut în primăvara 
lui 1843, iar ultima scrisoare ce s-a păstrat despre călătoria lui este datată Paris, septembrie 1844. În 
iunie 1843 era, deja, la Berlin, în august în Elveţia, iar în noiembrie în Anglia, unde prinţul rus avea 
rude. Aici, pentru a scapă de „ceţurile” Londrei, suita se mută la castelul contelui Scherbourn. O 
întâlneşte şi pe regina Victoria şi vizitează reşedinţa acesteia, Windsor. În februarie 1844 era din 
nou la Paris, ultima epistolă fiind trimisă de acolo. Ultimele sale călătorii au fost reconstituite după 
studierea pașaportului eliberat de ambasada turcă din Londra la 19 octombrie 1843 lui ,, Sieur Jean 
Kodria Pleyachou, sujet ottoman, se rendant a Bucharest par la voie de France et l’ Allemagne”. 
Conform paşaportului, la 20 aprilie 1845, era la Berlin, iar la 28 aprilie era la Petersburg unde a stat 
în palatul prințului Kociubei. Deşi contractul cu prinţul rus era în vigoare până în 1846, este rezili- 
at. Din Rusia revine spre casă, prin Bucovina, în iulie 1845. În Transilvania nu stă mai mult de 
două săptămâni ; în august trece din nou granița îndreptându-se spre Bucureşti unde la 23 august 
aderă la programul „Partidei Naţionale”, intrând şi în grațiile lui A.T. Laurian. Putem considera că 
aceasta a fost ultima sa călătorie de referință. Această cronologie a fost stabilită de Mihail Naneş, în 
Contribuţii la cunoaşterea vieții, personalităţii şi activităţii călătorului ardelean lon Codru- 
Drăguşanu, p. 10-12, m.s. 

te uita la dânşii “5; peregrinul ține, totuşi, să sublinieze, că spre deosebire 
de boierii din Ţara Românească, aristocrații unguri „au trecut departe de 
marginile timpului [...] ies din lungul somn al inerţiei “* şi par mai pregă- 
tiți pentru timpul reformelor” ... până şi „papricaşul “ care ține de bucătă- 
ria identitară pare a fi antiletargică, „un fel de ciulama naţională ardeiată, 
să-ţi scapere gura şi să-ți usture sufletul “* . De altfel, peregrinul transil- 
van, a apelat programatic la elementele de gastronomie identitară pentru a 
face expresive portretele etnonaţionale pe care le schițează”. Sărăcia şi 
lipsa de inventivitate îi par, prin comparaţie, vizibile în Transilvania, în 
„patria mică”, îndeosebi prin ubicuitatea „verzei acre cu râncezeală, 
gurmentul nostru” în bucătăriile tradiționale". Este evidentă influenţa pe 
care sursele imagologice austriece din secolul XVIII şi circulația 
stereotipiilor europene vizavi de unguri i-au influenţat reprezentările. De 
multe ori, cele mai circulate stereotipuri —  heterostereotipuri şi 
autostereotipuri — sunt polistereotipuri, reprezentări mai complexe care 
provin din mulțimea de date şi imagini furnizate de către autori diferiţi, pe 
diverse segmente cronologice!!. Reliefarea trăsăturilor „alterităţii”, se face 
printr-o contrapondere, explicită sau implicită, a imaginii de sine. De cele 
mai multe ori, comparația cu ipostazele alterităţii se face indirect, 
apelându-se la confruntări, în maniera jocurilor imagologice din secolul 
XVIII, între etnoimaginile existente în circulația culturală europeană; re- 
prezentările sociale „îşi au propria lor viață, circulă, fuzionează, se atrag şi 
se resping, dau naştere la noi reprezentări, în vreme ce reprezentările vechi 
sunt scoase din circulaţie, mor”. Cei mai mulţi dintre călătorii români 
preiau şi chiar parazitează heteroimaginile occidentale (nu există încă o 
„privire intereuropeană”!) prin care popoarele europene identificau alteri- 
tatea. Pentru amatorii de „fizionomii” fiecare „naţie” are un portret etnop- 
sihologic care-l particularizează în concertul general al națiunilor, în ma- 
niera în care prin caracteristici fizice, morale şi intelectuale (adică stilul 


* Ion Codru-Drăguşanu, Peregrinul transilvan (1835-1848), Ed. Sport — Turism, Bucureşti, 
1980, p. 67. 

* Ibidem, p. 86. 

7 Ibidem, p. 87. 

8 Ibidem, p. 68. 

° Ibidem, p. 71. Astfel, dacă la Viena este impresionat de ritualul servirii cafelei, la Milano 
este sedus de gastronomia locală pe care o descrie cu voluptate: cafeaua , servită în ceașcă 
cât cupa “, pâine albă, untul proaspăt „cât un munticel” la micul dejun, opt mâncăruri la 
prânz, ceai spre seară şi cină din abundență, vin la discreție [...] risotto di Milano şi polenta 
con uccelli, adică o specie de pilaf şi mămăligă „cu vrăbii fripte pe dânsa” . 

19 Tbidem, p. 71-72. 

" Klaus Heitmann, Imaginea românilor în spaţiul lingvistic german 1775-1918, Univers, 
Bucureşti, 1995, p. 5. 

ic Serge Moscovici, „Fenomenul reprezentărilor sociale”, în vol. A. Neculau, (ed.), Repre- 
zentările sociale, Polirom, Iaşi, 1997, p. 24. 

cultural) un individ se distinge de alți indivizi. Portretul etnopsihologic 
numit frecvent „fizionomie” devine, „spirit/geniu național” cu specificități 
percepute ca diferenţe culturale (la romantici, cultura era considerată an- 
sambluri de achiziţii spirituale unice, originale şi definitorii care se consti- 
tuie în bunul major al comunităţii) îndeosebi în contextul în care civiliza- 
ţia europeană poate fi definită şi ca efect geocultural al schimbului; de 
aceea, se poate afirma că fiecare naţiune europeană a construit şi aplicat 
un model de societate plurietnică şi plurilingvistică, o comunitate a dife- 
rențelor care făcea, încă, posibilă, relația dialogală. 

De regulă, diferenţierile sociale, regionale şi istorice constituie fun- 
damentul construcției imagologice. De unde provin atunci reprezentările 
despre „ firea” sau despre „caracterul naţional” al popoarelor dacă nu au 
în realitatea istorică nici o bază sau în cel mai bun caz doar una nesigură? 
Se pare că ele se formează prin evaluarea imaginilor curente (obişnuite) 
despre oameni, imaginile fiind prezente în literatura populară, literatură 
supusă unui proces de aculturare, literatură care evaluează şi propune ti- 
puri sociale, fiziologico-temperamentale, morale. Caracterizările etno- 
culturale, despre care am mai menționat în text, s-au format printr-un pro- 
ces de supradefinire etnică sau naţională a tipologiilor legate de statut so- 
cial, comportament moral, dominantă climatică, etc. Evaluarea unui om se 
realiza, din cele mai îndepărtate epoci, referenţial, în funcție de codul mo- 
ral consacrat de comunitatea din care făcea parte observatorul; astfel, în 
spaţiul creştinătăţii occidentale, opiniile despre popoare se formau în rela- 
ție cu dogma virtuţii şi a păcatului. Pentru supradefinirea etnică, „cataloa- 
gele de vicii” se dovedeau a fi mai eficiente decât „învățăturile despre 
virtuţi”? Astfel, din premodernitate, fiecărui popor îi este atribuită aple- 
carea spre una din cele şapte păcate mortale: luxuria (voluptatea) — părea 
definitorie pentru meridionali, superbia (trufia) — îi anima pe spanioli şi pe 
unguri, iar gula (plăcerea de a mânca şi bea nemăsurat) era atribuită ger- 
manilor şi olandezilor (vezi vestitele caracterizări tabulare din secolul 
XVIII: Volkertafel, Laconicum Europae Speculum, dar şi lexicoane pre- 
cum Universal-Lexicon-ul lui Zedler care are capitole consacrate popoare- 
lor şi „firilor” acestora)'*. Călătorii români care timp de o generaţie politi- 
co-culturală, timp de o sincopă istorică, au fost absenţi din acest exerciţiu, 
vor încearca să depăşească „vulgata” imagologică şi să construiască pen- 
tru români o autoimagine modernă şi mobilizatoare. Aceştia sunt „memo- 


B Vezi analiza unor astfel de nomenclatoare în Jean Delumeau, Le péché et la peur, Fayard, 
Paris, 1983. 

14 Vezi Franz K. Stanzel, „Zur literarischen Imagologie. Eine Einführung”, în Europäischer 
Vâlkerspiegel. Imagologisch-ethnographische Studien zu den Vălkertafeln des frühen 18. 
Jahrhunderts, Ingomar Weiler, Waldemar Zacharasiewicz (coord.), Universitătverlag C. 
Winter, Heidelberg, 1999, p. 9-39. 

rialiştii” epocii prepaşoptiste. Aceştia, mai ales ardelenii, fiind buni cu- 
noscători ai etnoimaginilor despre români, au fost preocupaţi de „repara- 
ție”, au fost dominați de dorinţa de a replica, evident constructiv, prin ra- 
portare responsabilă la heterostereotipurile propuse de occidentali. Aceas- 
tă generaţie era prea puțin dispusă să accepte etnoimaginile descalificante. 
Ea realiza primele autoimagini compensatorii. La rândul lor însă, când 
definesc alte naţiuni, călătorii români utilizează heterostereotipuri aflate în 
circulaţie'”. Diferenţele imagologice sunt, de regulă, condiţionate de for- 
maţia culturală a călătorului, de opțiunile sociale şi politice ale emitenţi- 
lor, de manifestarea conştiinţei naționale, de natura raporturile (istorice) 
angajate între comunitatea sa şi cea MESMA. împrumuturile imagologice 
au fost influențate şi de imagologiile culturilor cu care, în modernitate, 
călătorii au venit în contact în timpul propriei deveniri culturale, dar mai 
ales ca efect al „preparativelor” pentru călătorie, pregătiri care presupu- 
neau lecturi mai mult sau mai puţin consistente cu referire la spaţiul 
geocultural care era ţinta voiajului — lexicoane, lucrări de istorie, memorii 
de călătorie, literatură ficțională. Unii dintre călătorii români se informau, 
în manieră occidentală, înainte de a călători în străinătate, cu privire la 
identitatea spaţiului pe care urmau să-l cunoască. Această documentare 
anterioară călătoriei, această cunoaştere apriorică, alături de imagologia 
moştenită, a fost sursa „împrumutului” de stereotipuri etnoculturale, de 
reprezentări asumate. Îndeosebi, elita românească din Transilvania, având 
în vedere şi polilingvismul ei, proaspătul orgoliu identitar şi conştiinţa 
apartenenţei la civilizaţia europeană, era constant interesată de relaţiile 
călătorilor străini, de acele texte din presa şi în cartea central — europeană 
care emiteau heterostereotipuri nefavorabile românilor. Astfel, Timotei 
Cipariu îi scria lui G. Barit în 9/21 ianuarie 1838 (din Blaj) 
recomandându-i acestuia să citească „....jurnalul Allgemeine Zeitung” şi 
„Ausland” pentru relația de călătorie a lui „ Demidoff în anul trecut, de la 


15 Vezi în acest sens asumarea acestor etnoimagini, dar şi dezvoltarea lor din perspectivă 
moldo-valahă în „Caracteristica naţiilor evropene”, Albina Românească, nr. 17, 28 februarie 
1846, p. 65-66: „Fiecare nație are un caracter deosebit, iată cum s-au clasificat. În religie este 
Germanul necrezitor, Englezul evlavios, Franțezul zelos, Italianul țeremonios, [...] Românul 
formular. [...] În sfaturi: Germanul flegmatic, Englezul rezolut, Franţezul pripit, Italianul fin, 
Spaniolul condiţional, Românul prefăcut. În amor: Germanul romantic, Englezul rar, 
Franțezul pretutindene, Italianul maistru, Spaniolul înfocat, Românul sclav. La față: Germa- 
nul mare, Englezul bine făcut, Franţezul bună mină, Italianul de mijloc, Spaniolul de spăriet, 
Românul de plăcut.[...] În deprinderi: Germanul țărănos, Englezul crud, Franţezul ghibaci, 
Italianul politicos, Spaniolul măndru, Românul schimbăcios. [...] La măncare şi băut: Germanul 
bețiv, Englezul îmbuibat, Franţezul delicat, Italianul înfrănat, Spaniolul sgărcit, Românul natu- 
ral. [...] În legiuiri: legiuirile germane sănt aşa şi aşa, Englezul are rele legi, dar le păzeşte bine, 
(...), Italienii cunosc legile dar nu le păzesc, Spaniolii le-ar păzi de le-ar cunoaşte, Românii le 
învaţă acum.[...] În ştiinţe Germanul este pedant, Englezul filosof, Franţezul din toate ceva, 
Italianul în cele ce-şi aduc mirare, Spaniolul gănditor, Românul încă nu s-au ales...”. 

Giurgiu la Bucureşti” şi „descrierea unii călătorii prin țările româneşti la 
anul 1836”'%. Al. Papiu Ilarian recomanda spre lectură, prietenilor săi pe 
Felix — Hippolyte Desprez cu Les peuples de l' Autriche et de la Turquie şi 
A. Vaillant, La Roumanie, ou histoire, la langue, ortographie, stastistique 
des peuples de la langue d'or, Ardialiens, Vallaques et Moldaves, resumes 
sous le nom de Romans, (vol. I-III, Paris, A. Bertrand, 1845). Cercetarea 
etnoimaginilor despre români se justifica, în epocă, prin faptul că o serie 
dintre produse culturale populare precum Konversation-Lexikon circulau 
heterostereotipuri negative vizavi de românii transilvăneni consideraţi ca 
„toleraţi în Transilvania”, în timp ce locuitorii din Principatele Dunărene 
erau descrişi ca fiind urmaşii unei etnogeneze umile, un amestec de alba- 
nezi, daci, slavi, goți şi romani. Din considerente asemănătoare şi Nicolae 
Bălcescu a studiat şi i-a recomandat spre lectură lui Vasile Alecsandri: 
Histoire sommaire des choses plus memorables advenues aux derniers 
troubles de Moldavie, par j. Barret, écrite sur les mémoires de Charles de 
Joppecourt (Paris, 1620). Subliniez însă că aceste heterostereotipuri nu 
devin autostereotipuri, ci se constituie doar în provocare culturală, în legi- 
timare a demersului de a construi identitatea românească prin antiteză. 
Documentarea prealabilă, diversă şi riguroasă, va determina excursul isto- 
ric şi imagologic pe care prepaşoptiştii şi paşoptiştii vor construi 
autoimagini şi heteroimagini interesante. Cel care exemplifică o astfel de 
maturitate a reprezentărilor a fost Mihail Kogălniceanu ca urmare a călă- 
toriilor din spaţiul central-european şi hispanic. Spania fusese, încă din 
copilărie, pentru paşoptistul moldovean, cadrul reveriilor sale romantice. 
Spania fictivă din operele scriitorilor — Lessing, Goethe, Schiller, 
Corneille, Beaumarchais, Le Sage, abatele Prévost, Victor Hugo — îl exal- 
ta prin „admosfera sa îmbălsămată”!”, prin închipuirea ei ca spaţiu pito- 
resc, lume a aventurii de natură picarescă şi romantică'5. De altfel, Mihail 
Kogălniceanu altădată atât de detaşat de oamenii ţărilor vizitate, critic cu 
referire la habitudinile locuitorilor lor, afirmă că „..am simpatie pentru 
Spania, o iubesc ca pe ţara mea, sunt foarte îndurător cu metehnurile sa- 
le”!%. Pentru paşoptistul român, Spania devine astfel un fel de patrie se- 


1* Ştefan Pascu, Iosif Pervain (coord.), George Bariț şi contemporanii săi, vol. IV, Minerva, 
Bucureşti, 1978, p. 104; era vorba despre „Anatole Demidoffs und seiner Gefahrten Reise 
nach Krim” din Allgemeine Zeitung, 1837, nr. 261-262 şi în Ausserordentliche Beilage zur 
Allgemeine Zeitung, nr. 461- 462. 

"Mihail Kogălniceanu, „Notes sur l' Espagne, 1846” în, Scrisori. Note de călătorie, coord. 
Dan Simonescu, Editura pentru literatură, 1967, p. 217. 

18 Ibidem, p. 223. 

1% Afectele românului se sprijină pe afinităţile şi similarităţile culturale existente, crede auto- 
rul, între români şi spanioli: "Orizontul, felul culturei, tipul şi portul lăcuitorilor, formulele 
de bineţe, cântecul de jale, cântecele haiduceşti, munții sălbatici...Fie această ţară poate că 
seamănă cu a mea, îmi place...cu bandiții săi, cu lipsa confortului, cu țăranii săi simpli şi 

cundară şi îndepărtată, un fel de oglindă a identităţii româneşti. Imediat 
după ce şi-a proiectat voiajul hispanic, Mihail Kogălniceanu a citit, după 
cum mărturiseşte în Notes sur l Espagne, lucrări care l-ar fi lămurit cu 
privire la „firea” poporului pe care urma să-l observe în timpul călătoriei 
(termenul este caracteristic „fizionomiilor” construite în iluminism): 
Glossaire des écrivains de la moyenne et basse latinite (1768) de 
Dulange, The History of the Reign of the Emperor Charles I (1829), Tales 
of the Alhambra (1832) de Washington Irving şi de acelaşi autor: The 
Conquest of Granada (1828), The Bible in Spain(1843) — romanul pica- 
resc al lui George Borrow, Silva de Romances viejos españoles (1811) de 
Iacob Grimm, De Paris à Cadix a lui Alexander Dumas tatăl, O Historia de 
Granada a lui Miguel Lafunete Alcantara, O libro de agricultura(1802) de 
Abu Lacaria, lucrarea lui William Robertson, Histoire du règne de l' 
empereur Charles Quint (traducere franțuzească apărută la Paris în 1822), 
scrierea lui M. Mignet, Antione Perez et Philippe II (Bruxelles, 1845) şi 
Jose Antonio Condé, Historia de la domination de los Arabos en España, 
sacada de varios manuscritos y memorias arâbigas ((Madrid, 1822). 

O încercare de a depăşi raportarea comună (stereotipă) la textele 
imagologice — opere literare, jurnale, memoriale de călătorie, traduceri ale 
unor scrieri istorice, ficționale şi politice, lucrări considerate ca fiind rele- 
vante pentru „geniul național “ al poporului vizitat — precum şi recoman- 
dări vizavi de o anume metodologie care ar face interesante şi personale 
„impresiile de călătorie” aflăm în epistolele prin care I.H. Rădulescu îi 
răspunde soției plecate în Italia pentru a-şi instala copiii care urmau să 
studieze în peninsulă: „ Îmi scrii că nu ai călătorit ca un geamantan şi ţi-ai 
făcut destule însemnări. Dacă ţi-e în regulă itinerariul călătoriei, ia-l daca- 
po în lucrare, dă-i o culoare interesantă, procură scrierile lui Al. Dumas în 
călătoriile în Italia... fie-ţi de povaţă chipul cum tractează, nu însă şi mate- 
ria. Despre materie să nu iei pe nimeni înainte decât natura, lucrurile ce le- 
ai văzut, descoperirile ce le-ai făcut singură, întâmplările ce ţi s-au înfăţi- 
şat, medităţiile ce ai făcut, simţirile ce ai cercat singură, recapitulează în 
minte ce emoţii ai avut, ce cugetări ţi s-au născut, ce impresii ai avut, ce 
fisionomii de locuri, de cetăţi şi de oameni ai întâlnit şi ceea ce ai văzut şi 
ai simțit, aceea scrie, căci totdeauna este firesc să nu faci cum scriu unii 
din călătorii noştri ce simt cu inima altora, văd cu ochii altora şi se espri- 


politicoşi, cu oamenii de societate, cu tradiţiile şi povestele sale, pe care la tot pasul le gă- 
seşti, cu calicii săi, boierii mari, îmi place şi iar îmi place”; chiar şi credințele populare îi par 
asemănătoare — ospitalitatea şi plăcerea de a comunica erau originate, în opinia aceluiaşi, în 
„... lipsa comunicaţiilor, scumpetea cărților, puţina societate, raritatea sujetelor de conversa- 
ţie, viața câmpenească....face că povestele sunt cea mai plăcută petrecere de vreme după 
asfinţitul soarelui ”— Ibidem, p. 214 — 221. 

mă cu frasele lamartinilor şi ale celorlalţi”. Din astfel de recomandări 
este limpede că, la românii, dar mai ales la ardeleni, călătoria este o habi- 
tudine, o rutină chiar, mai ales după 1849. Fragmentul epistolar redat su- 
gerează că aceştia erau conştienţi de faptul că suprapunerea şi/sau coexis- 
tența etnoimaginilor contrastante şi contradictorii este inevitabilă şi con- 
flictuală, că reprezentările imagologiei populare şi ale culturii savante 
interferează creând o polistereotipie surprinzătoare, colorată. Astfel, dacă 
la ardelenii germanofili predomină autoimaginile germane despre etosul 
muncii ca principală emblemă identitară, la românii francofili, este practi- 
cată heteroimagologia din aria culturală romanică. Deseori un popor 
(re)prezintă pentru vecin o imagine dublă, bipolară, constituită din extre- 
me. Antagonismul îşi are sursa în realitatea însăşi, în opțiunile politice şi 
în raporturile conflictuale sau neconflictuale existente sau nu între comu- 
nitățile implicate în exercițiul imagologic (vezi felul în care diferă 
heterostereotipurile Austriei de la călătorii ardeleni la Mihail 
Kogălniceanu care-i minimalizează pe austrieci deoarece era determinat 
de liberalismul său, opţiune politico-socială căreia îi repugnă puternica 
polaritate socială din Austria, conservatorismul elitelor din imperiu, sen- 
zualismul existenţei cotidiene). Plastic, astfel de descrieri bipolare creează 
şi Ion Codru-Drăguşanu cu referire la popoare la care apreciază o compo- 
nentă a heteroimaginii, în schimb, exacerbând-o pe cealaltă — astfel dacă 
în unele descrieri Parisul era perceput ca imagine a civilizaţiei, în altele el 
era reprezentat în registrul heterostereotipurilor premoderne, predominant 
morale ; astfel, toposul simbolic mai avea funcționalitate. Concret, atât 
călătorul ardeleanul cât şi moldoveanul Kogălniceanu evaluează în manie- 
ră premodernă urbanitatea modernităţii europene; dacă Parisul şi Londra îi 
par ardeleanului babilonice, Madridul şi Viena sunt, pentru Kogălniceanu, 
locuri ale hedonismului colectiv. 

Confruntaţi cu alteritatea, călătorii configurează realitatea Celuilalt în 
funcție şi de un preconceput „orizont de aşteptare” determinat de 
etnoimaginile aflate în circulaţie. Având o astfel de cunoaştere, cel mult, ei 
pot confrunta experiența apriorică (predominant livrească şi „programată” în 
secolul XLX) cu „impresiile de călătorie” (cu acest gen de reflecţii, călătorii 
au fost grijulii; toți au posedat un jurnal în care şi-au însemnează cele mai 
interesante amintiri/ „souvenire”). O astfel de atitudine modernă, activă, a 
făcut posibilă modificarea şi îmbogățirea reprezentărilor despre realitățile 
culturale prin care „străinătatea” îşi reevaluează şi „traduce” spaţiul. 

Călătorii români s-au simţit obligați să compare, să confrunte, în 
permanență, imaginile spaţiului de origine cu reprezentările despre lumea 


% Ton Heliade Rădulescu, „Sfaturi pentru călătoriile Mariţei”, în Manuscriptum, an v, nr. 4 
(17), 1974, p. 34. 

europeană. Nu doar nevoia de referință impunea exercițiul imagologic 
amintit, ci şi demersul care ținea de îmbunătăţirea „imaginii de ţară”; ast- 
fel, concret, prin limbajul antitezelor se sugera stringenţa reformei institu- 
tionale, sau se argumenta, prin teoriile similarităţii, elementele identitare 
derivate dintr-un trunchi istoric comun (se alimenta astfel conştiinţa unei 
origini istorice comune). Aceste reprezentări presupun interferența dintre 
autoimagini româneşti şi heteroimagini, nu un joc imagologic precum cel 
dintre macrocomunităţi ostile, istoriceşte vorbind! Cultul Italiei ca patrie 
originară era integrat într-un registru de invocări patetice, Roma fiind per- 
cepută ca artefact al unei istorii pierdute, dar şi ca prilej de evaziune ro- 
mantică, atitudine care statua trecutul şi spațiul Celuilalt ca locuri ale ma- 
nifestării exemplarităţii originare. Romanticii manifestau un interes viu 
pentru „parfumul trecutului” — preferința pentru gotic, cultivarea eroizări- 
lor, dramatizarea spectaculară a trecutului, geografiile exotice şi simboli- 
ce, reafirmarea cultului ruinelor (din perspectiva reflecțiilor asupra deca- 
denţei prezentului şi mai puţin ca urmare a imboldurilor de sursă ilumi- 
nist-enciclopedică). Tânăr şi entuziast, Asachi, în Italia prepaşoptistă, se 
considera martor al culturii originare, romane: „Ce simţiri ... ce reflexii să 
îndeasă în inima şi cugetul meu, Doamne! Acesta este teatrul pe care firea 
omenească au înfăţoşat toate câte au fost în stare a produce în lume... Aici 
aerul răsuna de cuvintele lui TȚiţero, de versurile lui Virghil şi a lui 
Oraţius””!. Mediocrităţii, neputinţelor şi ratărilor prezentului i se opunea, 
în opera romanticilor, valorizarea trecutului ca spaţiu al axiologiilor îm- 
plinite, ca „vârstă de aur”. Imaginarea trecutului ca timp al autenticității şi 
sursă a legitimităţii era construită prin apologie; prin succesiuni de super- 
lative, interjecții şi adjectivări pozitive, prin reprezentări cu impact emoţi- 
onal, implicit imagologic, se realiza sublimarea trecutului istoric comun. 
Se considera că deoarece valoarea se afla în timpul apus, în mod logic, 
modelul cultural trebuia recuperat pentru a legitima proiectele identitare; 
recuperarea nu se putea împlini decât prin redescoperire şi reinventare. 
Călătoriile „italiene” (efectuate între 1807 şi 1812)” i-au creat tânărul 
Asachi certitudinea că: „oamenii şi lucrările trecutului Italiei vorbesc mai 
mult şi inspiră mai viu interes decât cele prezente” . Totuşi, peregrinările 
culturale ale lui Asachi, nu încercau, precum mai târziu, cele ale lui Mihail 
Kogălniceanu, să identifice realitățile problematice ale Italiei care intrase 
cu dificultate în modernitate sau să realizeze comparații între precaritățile 


al Gheorghe Asachi, „Extract din călătoria unui moldovan la Roma”, în Opere, II, Editura 
Minerva, București, 1973- 1981, p. 437. 

* Un studiu interesant despre imaginile italiene la românii ardeleni din secolul XVIII, oferă 
Sorin Mitu, „Între Roma antică şi Roma papală: imagini italiene la românii ardeleni în seco- 
lul al XVIII-lea”, în Biserică, Societate, Identitate..., p. 513-519. 

3 Idem, „Fragment din memoriile călătoriei unui român din 1808”, în op. cit., vol. II, p. 435. 

vieții sociale din Italia şi cele din Principate. Asachi descrie Roma trecutu- 
lui, o Romă imaginară pe care călătorul a investit-o explicit cu statutul de 
loc reprezentativ pentru identitatea românilor: „Românul care voieşte a 
cunoaşte originea patriei sale se cuvine să viziteze Roma””*. Ba, mai mult 
Asachi considera Italia drept „patria îndepărtată” şi „grădină a Europei”, 
călătorul devenind datorită acestei investiri a Italiei ca spațiu originar, un 
pelerin care a vizitat urmele/mărturiile istoriei străvechi, inventariindu-le 
şi reinventâdu-le — Capitoliul, „surpate temple, obelisce şi coloane”, Co- 
lumna lui Traian, dar şi Roma renascentistă — ca fundament al proiectelor 
identitare româneşti”. O atitudine similară, dar mai damatică vizavi de 
Italia ca spaţiu sacral, ca patrie originară, manifesta în epistole şi ardelea- 
nul Timotei Cipariu: „Salutare din Italia, din vechiul nostru pământ, de 
unde sum de atâţia seculi esilaţi, cât frați pe fraţi nu ne mai cunoaştem, 
atâta ne-am uitat unii de alţii, atâta ne-am strămutat”. Şi Ion Codru- 
Drăguşanu, un peregrin ardelean celebru, privea Roma în calitatea „tradi- 
țională” de „Eternă Cetate”, din perspectiva proiecției identitare, condam- 
nând decadența Romei, dar şi pe cea a românilor, fără a realiza însă simili- 
tudinile care ar explica eventualele conexiuni existente între evoluțiile 
istorice negative ale celor două spaţii culturale înrudite. Discursul său 
asupra istoriei comune impune suprapunerea de identificări romantice şi 
iluministe: dacă lamentaţia şi patosul sunt de inspiraţie romantică — „O, 
decadenţă ! o calamitate, o tristă realitate 1% — epoca aleasă, antichitatea 
romană, era ca domeniu de interes, o predilecție enciclopedist-iluministă. 
Astfel, pentru Codru — Drăguşanu „divinul Traian, părintele nostru” şi 
„Roma, mama noastră” devin subiectul unei idolatrii naţionale, dacii — 
„antecesorii noştri” — deşi învinşi de împăratul roman, fiind copărtaşi la 
scenariul gloriei trecute, scenariu înscris în „cronica de piatră a Colum- 
nei”, Când în acelaşi context, „peregrinul” aminteşte despre români, 
constatăm că acesta împărtăşeşte cu Bălcescu aceeaşi reprezentare istori- 
că, reprezentare care este unul dintre efectele contaminării culturale. Italia, 
cu predilecție Roma, devine obiectivul călătoriei turistice şi spaţiu cultural 
agreat datorită tradiţiilor culturale şi simbolice de mulți dintre tinerii ro- 
mâni: „...că n-am venit în Italia numai ca să învăţăm Corpus juris şi Il 
codice austriaco, ci afară de acestea, să vedem cu ochii noştri şi monu- 
mentele mărimei străbunilor, ca să putem aduce şi noi de aici câte un sur- 


* Idem, „Muza unui moldoromân “, în op cit. p. 443. 


* Poezia „La Italia”, în Gh. Asachi, Scrieri literare, Editura pentru literatură şi artă, Bucu- 
reşti, 1957, p. 60. 


% Ibidem, p. 61. 

” Timotei Cipariu, Jurnal, Dacia, Cluj, 1972, p. 133. 
% 1. Codru-Drăguşanu, op. cit., p. 74. 

Ibidem, p. 75. 

cel în vetrele noastre din Dacia şi să ţinem focul naționalităţii noastre, ca 
să nu-l stângă boarea getică şi sarmatică”*. Oricum, tema italiană este în 
epocă parte a autoimaginii româneşti. Motivul decadenţei româneşti (,,tre- 
cut barbar”, „şaptesprezece secole de amar, de nefericire”) şi cel al res- 
ponsabilității Celuilalt (vecinii „cotropitori”, războaiele „necontenite cu 
barbarii şi, în urmă cu Semiluna”*!) vor mai fi repetate, în produsele cultu- 
rii naţionale din secolele XIX-XX, devenind un clişeu istoriografic, un 
stereotip identitar frecvent utilizat şi care exemplifică autovictimizarea şi 
defensiva ca elemente ale autoimaginii. Interesant, la Codru-Drăguşanu, 
este faptul că acesta nu trăieşte „şocul cultural” în maniera altor călători 
prepaşoptişti, adică încă de la primele impacturi cu progresul tehnic şi 
social din Vest; doar la întoarcerea în ţară (în „cea mare”, în 1839) se de- 
clanşează confruntarea valorică şi conflictuală dintre imaginile grandorii 
romane, dinamicii europene şi „rânduielile alor noastre”. Codru -— 
Drăguşanu a trăit dramatic, profund emoţional „diferența” şi a formulat o 
rezolvare temporară şi evazionistă: „... întors în ţară... nu-mi mai plac 
deloc (realităţile, adică ceea ce el numeşte: „lipsa care a cuprins poporul 
român, iobăgia, claca, boierescul, robota, mizeria extremă şi 
abjecţiunea *%*). Codru-Drăguşanu a formulat, de asemenea, sintagma 
încriminării Celuilalt, considerat responsabil de tragedia românească — a 
Străinului care de la „Timurlenc şi Gingishan” la Austria cosmopolită, 
duplicitară şi Rusia paternalismul ortodox țarist — a oprimat Principatele 
Române”. Codru-Drăgușanu mărturiseşte şi dezvoltă o trăire/sensibilitate 
culturală de intensitate romantică : „Sunt într-o stare ce aduce cu boala, 
dar ancora vieţii e speranţa. Dorinţa ne încurajează a trăi şi suferința ne 
astâmpără pasiunile. Sufăr de dor de ducă... “*. La „peregrinul transil- 
van” nu ştii unde se opreşte ironia, unde debutează autoironia născută din 
dezacordul dintre sufletul romantic şi realitatea contrastantă. De regulă, 
percepția acestei rupturi generează sentimentul însingurării, melancoliei, 
dezamăgirea”. Ironia era, totodată, şi o „orgolioasă depăşire a neputinței”, 
o sublimare a acesteia“, expresie a lucidităţii şi aspirațiilor etice; de aici, 
se nasc paradoxurile ironiei. Poate că în această oscilantă percepere a 
autoimaginilor şi a introducerii lor în jocul imagologic presupus de com- 
pararea cu alte etnoimagini (heteroimagini) îşi are cauza cultul gloriei 


% Vezi epistola lui Simion Bărnuţiu din 8 noiembrie 1852 în Iosif Pervain, loan Chindriş, 
Corespondenţa lui Alexandru Papiu Ilarian, vol. II, Dacia, Cluj, 1972, p. 27. 

31 Analiză desfăşurată în Ibidem, p. 96. 

“2 Ibidem, p. 76-77. 

3 Ibidem, p. 232-233. 

* Ibidem, p. 83. 

35 Chateaubriand apud Nicolae Balotă, Lupta cu absurdul, Univers, 1971, p. 66. 

3 N. Balotă, op.cit., p. 68. 

apuse şi a artefactelor lui, nevoia evaziunii din real, atitudini care par sur- 
prinzătoare la un individ mai cerebral, receptiv şi dialogal. 

Replică la maghiarism, pangermanism şi panslavism pare a fi pan- 
românismul încărcat de valențe mesianice şi mistice, panromânism nutrit 
de Bălcescu: „Copleşiţi şi ameninţaţi astăzi de panslavism, mâine poate şi 
de pangermanism, noi nu ne putem mântui fără numai de altfel... 37 Re- 
lațiile” sale din Occident (în fapt, epistole către prieteni) sunt aride, 
Bălcescu fiind obsedat de investigarea arhivelor Vestului, pentru a identi- 
fica noi surse istorice. Revoluționarul muntean era absorbit doar de Italia 
monumentelor şi de temele de cercetare la care lucra; orarul rezidențelor 
sale era ordonat în funcţie de aceste interese cultural-ştiinţifice. Despre 
maniera în care a studiat şi analizat columna traiană rememorează la Paris; 
peste tot pe unde a călătorit, Bălcescu a fost interesat, cu predilecție, de 
imaginea românilor”. Ardeleanul Al. Papiu-Ilarian a împărtăşit vizavi de 
Italia aceiaşi viziune ca şi ceilalți români care au călătorit în Vest la mijlo- 
cul secolului XTX. Imaginile Italiei contemporane erau un prilej de a me- 
dita pe marginea temei tradiționale a decadenţei civilizaţiilor, în particular 
la aceea a patriei originare (,,...pământul străbunilor noştri” pe care l-a şi 
sărutat, la propriu, căci îl considera sacru !) ; exemplificator îi părea, cu 
referire la această evidenţă, destinul Padovei, al universităţii oraşului, unul 
din centrele de iradiere renascentistă „„...care este cea mai veche şi cea 
mai celebră, deşi căzu mult din vechea ei faimă prin nedreptatea timpuri- 
lor”. Spre deosebire de lamentaţiile lui Codru-Drăgușanu, observaţiile 
lui Papiu-llarian par urmate doar de un suspin! 

În literatura română, Dinicu Golescu, „întâiul român modern” (po- 
trivit lui Pompiliu Eliade), iniţiator al călătoriei culturale şi pragmatice 
prin Însemnare a călătoriii mele (1826), analiza în spiritul „pedagogiei” 
iluministe — natura civilizației umane, indiferent de zona în care îşi efectua 
deplasarea. Lucrarea sa poartă amprenta moralismului iluminist (vezi aici 
originea tonului pamfletar folosit la descrierea imobilismului societăţii 
fanariote şi post-fanariote), perspectiva comparatistă specifică relațiilor de 
călătorie în Orient şi pe cea a finalităţii romantice a operei. Golescu a că- 
lătorit în câteva rânduri (probabil trei călătorii) prin cele mai prospere țări 
europene — Imperiul Habsburgic, Germania, Elveţia, Italia. Rodul acestui 
voiaj este un memorial descriptiv care îmbină spiritul cosmopolit al seco- 
lului XVIII, spirit demonstrat de curiozitatea enciclopedică şi de interesul 


37 Nicolae Bălcescu, „Mersul revoluţiei în istoria românilor, în Opere complete, TI, ed. îngri- 
Jită de Lucian Predescu, Cugetarea Georgescu Delafras, Bucureşti, 1944, p. 217. 

38 Vezi scrisorile către Alecsandri în N. Bălcescu, Opere, vol. IV, Ed. Academiei R.P.R., 
Bucureşti, 1964, p. 78-80, p. 82-83. 

% Vezi scrisoarea LXXXIII, septembrie 1852 în Iosif Pervain, Ioan Chindriş, Corespondenţa 
lui Alexandru Papiu Ilarian..., p. 157. 

politic, cu finalitatea de „expediţie patriotică”. Contactul cu lumea Celui- 
lalt i-a provocat boierului muntean o profundă criză cu aspecte identitare. 
De aceea, însemnările au o finalitate declarată şi explicit expusă în argu- 
mentul relației de călătorie; pragmatic precum un trimis al administraţiei 
austriece în provincii, Golescu îşi concentrează experienţa informală pen- 
tru a oferi „patriei” perspective pentru ieşirea din criza de structură. 
Preambulului scris în tradiţia relațiilor de călătorie din epoca iluminismu- 
lui i se adaugă „cuvântări deosebite”, discursuri patetice despre starea 
tragică a patriei (interesant este faptul că inventarea Europei ca „podoabă 
a lumii” este reclamată de reinventarea prin re-europenizare a spaţiului 
românesc). Pe de altă parte, Golescu se include în categoria călătorilor 
romantici pentru care exaltarea patriei este direct proporţională cu amploa- 
rea experienţelor deplasării externe”. Finalitatea practică şi afectivă a 
călătoriei — salvarea patriei aflate în decadență — îl leagă pe Golescu de 
proiectul romantic. Devenind conştient de starea de criză (criza sistemului 
politic şi social, criză identitară) prin care trecea societatea românească 
postfanariotă, Golescu pune în centrul pledoariei sale vizavi de fericirea 
publică (finalitatea guvernării de tip iluminist) patria, rediscutând într-o 
formulă retorică şi eclectică această realitate istorică fundamentală. Obse- 
dat de imperativele „resurecţiei”, Golescu pare convins că în societatea 
românească nu funcţiona sistemul de solidarităţi caracteristic societăților 
moderne, etica responsabilităţi. Patria boierului muntean era un simbol 
protector, configurat în ipostaza arhetipală de mamă, dar şi de valoarea 
umană supremă. Patria era percepută ca /ocus, ca sistem de valori socio- 
politice şi morale întemeiate istoric, ca mod de viață consacrat de tradiţie. 
Dragostea de patrie nu era un sentiment pasional cum va fi exprimat la 
Codru-Drăguşanu, ci un contract afectiv generator de virtute. La Golescu, 
iubirea, deşi implica devotament radical ca şi în cazul patriotismului repu- 
blican, are alte mecanisme de determinare, de inspiraţie creştină, dar şi 
romantică. La baza iubirii de patrie invocate de călătorul muntean se află 
iubirea de Celălalt, o formă de compasiune (caritas civium, consacrată de 
Sf. Augustin în De civitate Dei) emanată în primul rând de iubirea „con- 
tractuală” dintre principe şi popor. Patria Celuilalt (studiul de caz îl consti- 
tuia Imperiul Habsburgic) îi pare călătorului o realitate constituită din „iu- 
birea de omenire”, vizibilă mai ales în instituționalizarea asistenţei sociale şi 
în funcționarea contractului social perceput de Golescu în aceeaşi manieră 
tradiționalistă. Identificarea cu patria şi pasiunea instinctivă vizavi de aceas- 
ta sunt efecte ale naţionalizării patriotismului, fenomen declanşat odată cu 
formula herderiană care înlocuieşte conceptul de patrie cu acela de naţiune 


“0 Marian Popa, Călătoriile epocii romantice, Univers, Bucureşti, 1971, p. 92. 

ca macrocomunitate întemeiată pe dimensiunea etno-culturală”. 

Modelul romantic german a determinat discursul prepaşoptiştilor şi 
paşoptiştilor români, model care recondiționa tradiția iluministă în aseme- 
nea manieră încât aceasta se lăsa absorbită de naționalismul de factură ro- 
mantică (la români, afirmarea ideii naționale, nu este, în exclusivitate, efec- 
tul complex al romantismului, ea aflându-se în calitate de liant în proiectul 
Şcolii Ardeleane, în miezul unor scenarii identitare care îşi propuneau să 
legitimeze dreptul etniei române la autoguvernare) fără a renunţa însă la 
ataşamentul pentru patria oficială (Imperiul Habsburgic). Alexandru Papiu- 
Ilarian, unul dintre ideologii paşoptişti de referință, în preajma revoluției, 
concentrează ideologia românilor din Transilvania pe temele naționalități şi 
limbii naţionale. Această orientare ideologică a fost facilitată de apogeul 
herderianismului, absorbit şi readaptat în Europa Centrală în relaţie cu pro- 
iectele identitare ale naţiunilor integrate în imperiul austriac şi ale căror elite 
credeau doar în realitățile statului-naţiune; astfel, maghiarismul interferează 
mişcarea de afirmare liberă a naţiunii maghiare cu patosul romantic alimen- 
tat de idealizarea istoriei Ungariei medievale (erau reinventate, cu această 
finalitate — aristocratismului, dreptul feudal maghiar, legitimarea prin drep- 
tul istoric, proclamarea preeminenţei culturii maghiare în frontierele „Unga- 
riei Sfântului Ştefan”). Reprezentările identitare ale lui Papiu Ilarian au fost 
condiționate de implicarea în demersul identitar românesc, de educaţia sa 
iluminist — iosefinistă şi militantă (vezi ataşamentul vizavi de „progresul” 
prin cultură şi nostalgia originii romane), de receptivitatea pe care o mani- 
festa vizavi de ideile ideologiei raționalist-liberale. Această formaţie intelec- 
tuală a facilitat exerciţiul sintezei ideologice, sinteză realizată prin discursul 
specific patosului romantic (exaltarea romantică se construia prin utilizarea 
antitezei şi alegoriei, comparaţiei, hiperbolei, interjecţiei patetice) şi prin 
analiza mecanismelor prin care Celălalt îşi construieşte identitatea: „Toate 
popoarele cele apusene se ocupă cu soarta popoarelor răsăritene, dară nu 
toate le judecă după aceeaşi formă”; „neamţul”, afirma ardeleanul, îşi con- 
struieşte misiunea civilizatoare raportându-se la estul „barbar”, în timp ce 
„frâncii”, „de la Napoleon încoace” îi păreau, aceluiaşi, preocupaţi de Est, în 
manieră constructivă, pragmatică şi generoasă. 

Călătoriile lui Papiu Ilarian vor include îndeosebi spaţiul Austriei 
imperiale şi pe cel al germanităţii, locuri în care gustă loisirul locului — 
Frankfurt, Viena, Pesta, etc., urbanismul, „bucătăriile” naționale, observă 
habitudinile locuitorilor, manifestările tehnice şi instituționale ale moder- 
nităţii. Comparând ceea ce vede în spaţiul alterității cu heterostereotipurile 


4l Mihaela Grancea, „Dinicu Golescu şi strategiile construcției identitare”, în Călători ro- 
mâni în Occident, coord. Nicolae Bocşan, Ioan Bolovan, Institutul Cultural Român. Centru 
de Studii Transilvane, Cluj, 2004, p. 213-236. 

“2 Iosif Pervain, Ioan Chindriş, Corespondența lui Alexandru Papiu Ilarian., p. 169. 

şi autostereotipurile din propriul spaţiu (patria oficială) realizează aspecte- 
le de înapoiere economică, polarizarea socială accentuată, ineficientul 
cosmopolitsm oficial austriac, ignorarea diferenței identitare, tratamentele 
discriminatorii: „O batjocură foarte urâtă [este] aceasta asupra făpturelor 
lui D-zeu dăruite cu minte judecătoare, că să nu se mai cunoască ele din ce 
neam sunt. Confuziunea de limbi la unul şi acelaşi popor a fost o crimă 
totdeauna şi va rămânea crimă grea totdeauna. Voința făcătoriului a toate 
fuse ca fiecare popor şi naţiune genetică să-şi aibă, să-şi vorbească şi să-şi 
cultive limba sa proprie. A vrea să corceşti, să scâlcii sau tocma să stâr- 
peşti o limbă oarecare este a revolta de-a dreptul în contra voinţei lui D- 
zeu, este a-ți bate joc pe faţă de natură şi faptele ei [...] insul, familia şi 
națiunea fără patrie sau cu o patrie nefericită devin pieritori de foame şi în 
doagă de a lua lumea în cap, ca emigranții colonişti germani. Proverbul 
ubi bene ibi patria mi se pare că nu va vrea a-l face nimini de regulă gene- 
rală””. Şi totuşi...deşi admiraţia călătorilor români vizavi de apuseni (mai 
ales faţă de cei din părţile vestice ale imperiului habsburgic), s-a atenuat 
de la Golescu încoace, şi ca replică la imagologia ostilă faţă de români, 
Bariț, cu mult mai obiectiv decât, pe atunci, radicalul Kogălniceanu, a fost 
impresionat de etosul muncii din spațiul germanităţii în vizibil contrast cu 
delăsarea din Ungaria (parte a patriei oficiale) şi cu ceea ce am numi as- 
tăzi, vidul de valori — adică ingineri, tehnicieni, mecanici, arhitecţi: „Ce a 
făcut această Ungarie mare şi bogată în curs de 800 de ani, de nu-şi aşter- 
nu nici măcar un drum peste acele şesuri întinse? I-au lipsit materialele? 
Nu e adevărat; pentru că râurile ei cele mari vin şi curg din ținuturile mun- 
toase, unde ea are prisosință de piatră, lemne, fier ş.c.1.”". Cu toate că 
românii călători erau mândri de identitatea lor, în practica socială preferă, 
unii dintre ei, notorietatea alteia. Astfel, Codru-Drăguşanu fiind conştient 
că identitatea românească îi conferă prea puţine şanse de afirmare, utili- 
zează o identitate mai bine valorizată în heterostereotipuri. Concret, deşi 
nu îi agreează pe unguri, declină această identitate în câteva situaţii, mai 
ales când era în căutare de angajament: dorind să obţină un post de secre- 
tar pe lângă un prinţ rus care se pregătea pentru o călătorie europeană de 
trei ani, lon Codru-Drăguşanu susține că este „un june literat ungur” poli- 
glot şi sărăcit (episod din 1844). Pentru a-şi scuza „minciuna inocentă” 
ardeleanul afirmă că ruşii apreciau „rădăcina nobiliară”, chiar şi pe cea a 
unui ungur scăpătat®. Alegerea acestei identități nu părea condamnabilă 
cu atât mai mult cu cât făgărăşanul, în 1844, considera națiunea ungară 


% Ibidem, p. 213. 

“ Din relaţia de călătorie din 1852 publicată în Gazeta Transilvaniei din acelaşi an sub titlul 
Suvenire din călătoria mea, în Gazeta Transilvaniei, XV, 1852, nr. 85. 

“ Ion Codru-Drăguşanu, op. cit., p. 195-196. 

drept „sora noastră, națiunea maghiară din Transilvania”* . 


Spre deosebire de Golescu, care în centrul memorialului său situa 
patria, la Codru-Drăguşanu ea era un motiv secundar, dar interesant. Ca 
entitate istorică generatoare de afecte, patria era „funcțională” şi vizibilă 
doar în relaţie cu existenţa tradiției şi a elementului uman care o perpetu- 
ează — ruralul: „ Amorul patriei e legat de glie, cetățeanul urban e cosmo- 
polit. De aici vine că țăranul franc, înamorat de peticul de pământ ce po- 
sedă, se înfioară că nu-i va ajunge ca să poată dota o progenitură copioasă 
cu o fărâmă de patrie (căci patria agricultorului e ogorul lui)... Indirect, 
călătorul sugerează că această echivalență presupusă de dragostea de glie 
funcționează şi în Transilvania unde propria-i posesiune funciară era un 
fel de reducţie palpabilă a patriei. Țăranul îşi iubeşte patria deoarece în 
geografia ei fizică era integrat „ogorul” său. Codru-Drăguşanu, în memo- 
riile redactate la vârsta maturității (călătoriile au fost succesiv efectuate 
după 1835, iar ediția princeps memoriilor sale apare în 1865) acorda iden- 
tificări de ţară, de „mică patrie”, Ţării Făgăraşului şi Transilvaniei de care 
se desparte dureros în 1835: „O ţară mândră din care nicicând nu ieşisem! 
O, munti gigantici, cu poale verzi, întinse, cu brâu negru de brădet şi albi 
la creştet [...] O, râuri limpezi şi tu, principele apelor transilvane, Oltu- 
le![...] când te voi revedea?”*%. Pentru spaţiul extracarpatic, ardeleanul fo- 
loseşte la fel ca şi consătenii săi, mocani români, noțiunea de „[ară”: „Mo- 
canii noştri, cum numesc România <Ţară>, aşa cheamă şi Câmpulungul 
<Oraş>, dând a se înţelege că Ţara Făgăraşului a fost parte a României 
[si În viziunea sa, România era rezultatului descălecării în urma căreia ,, 
acum cinci sute de ani se fundă principatul transalpin””, adică acel spaţiu pe 
care deseori în textul său, Codru-Drăguşanu îl numea „patria mare” deşi de 
multe ori îi privea pe olteni şi munteni cu toleranța superiorității şi cu destu- 
lă înstrăinare culturală: „...cei din sud vorbesc aşa iute, ca şi când dau cu 
biciul”, nu sunt gospodari şi nici religioşi, „căci lucrează şi duminica”. 

Tot între două patrii se află, în anul realizării statului național român, 
şi George Barit. În scrisoarea adresată către Ministerul Cultelor şi al Învă- 
țământului public (21 martie 1959), ardeleanul solicita un post de inspec- 
tor „al şcoalelor din Moldova”, statut din care ar putea fi „de folos naţiunii 
mele [...] în această frumoasă patrie”; despre Transilvania vorbeşte ca 
despre „vechea mea patrie”!. 

Constatăm astfel, că aproape toți călătorii români din generaţia pre- 


4 Ibidem, p. 230. 

47 Ibidem, p. 204. 

48 Ibidem, p. 42. 

® Ibidem, p. 45. 

5 Ibidem, p. 44, p. 47. 

‘IStefan Pascu, Iosif Pervain (coord.), George Bariț şi contemporanii săi..., p. 134. 

paşoptistă şi din cea paşoptistă sunt preocupaţi de construirea autoimaginii 
ca parte a proiectului identitar. Reprezentările patriei originare, cele ale „mi- 
cii ţări” sau ale patriei oficiale (imperiul austriac pentru ardeleni) precum şi 
mai invocatele proiecții ale patriei virtuale — sunt prezente, mai accentuat 
sau mai puţin insistent, în toate „relațiile” de călătorie ale epocii. 

Haiducul şi tâlharul — o dilemă culturală? Schiţă de ima- 
gologie istorică şi literatură comparată! 


Scurt istoric al haiduciei la români 


Fenomenul haiduciei, formă a brigandajului agreată de către popula- 
tiile oprimate, a devenit semnificativ în estul Europei, după instaurarea 
dominaţiei otomane în Balcani”. Chiar şi la debutul modernității, în timp 
ce în Occident „pădurile şi drumurile erau curățate de tâlhari”, în defileele 
din Balcani se impuneau aşa-numitele cete de haiduci”, „tâlharii înarmaţi” 
care trăiau de pe urma atacurilor asupra feudalilor locali şi a negustorilor 
aflaţi în tranzit. În acest spaţiu, mai mult decât în Europa Occidentală, 
briganzii erau organizaţi în bande înarmate care se adăposteau în zonele 
împădurite şi atacau, apoi jefuiau, ţintele sociale mai înainte menționate. 
În timp ce, în „Vest, statul şi cetăţenii se coalizau împotriva lor, în sud-est, 
tâlharii şi cetăţenii se uneau deseori împotriva statului (personificat de 
turci, de boieri) [...]”. Astfel, haiducii beneficiau de pe urma unui senti- 
ment antistatal cvasi-general, asemănător cu cel manifestat în culturile 
mediteraneene“. Apoi, şi ca urmare a unor mode culturale, aceştia vor de- 
veni obiect al empatiei şi al adulaţiei de expresie romantică. 

Informaţii despre haiducii care „operau” în Moldova, Ţara Româ- 
nească şi Transilvania apar doar din a doua jumătate a secolului XVI. Ba- 
ba Novac, legendarii Novăceşti (celebru a fost Gruia, unul dintre fiii lui 


! Studiul Haiducul şi tâlharul — o dilemă culturală? Schiță de imagologie istorică şi 
literatură comparată, a fost publicat în „Romantism şi modernitate. Atitudini, reevaluări, 
polemici”, coord. Andi Mihalache, Alexandru Istrate, Ed. Universităţii Al.I. Cuza, Iaşi, 2008. 
p. 515-554. 

* Primii haiduci sunt pomeniţi începând din secolul XV în ţinuturile ocupate de turci (vezi 
Bosnia şi Herţegovina). Apoi, informații apar şi cu referire la prezenţa lor în Bulgaria, Serbia 
şi Ungaria. Se presupune că primul haiduc antiotoman ar fi fost legendarul Stanco (eroul 
romanului cu acelaşi nume scris de A. Veselinovici). În Transilvania, banda condusă de 
Kardos Janos băgase spaima în zonele săseşti. De aceea, saşii vor solicita vicevoievodului 
transilvănean Lorand Lepes, pe la 1430, ajutor militar împotriva acesteia. 

3 „Ceata”, apelativul pentru bandă şi derivaţia lui „cetnik”... (membru al bandei), „vojvoda 
(astfel se numea căpitanul haiducilor în ţinuturile sârbeşti) au redevenit termeni funcționali în 
cursul recentelor războaie din Balcani; aceste apelative au fost adoptate de Arkan (conducătorul 
trupelor de comando iugoslave) sau de politicianul şi comandantul Vojslav Seseli, precum şi de 
formațiunile lor paramilitare. Însă nu numai aceste noțiuni, ci şi ciudata relație dintre stat şi 
„haiduci” a supravieţuit, fie şi parțial, căderii Imperiului Otoman. Aversiunea faţă de ceea ce 
înseamnă statul n-a dispărut niciodată (vezi Norbert Mappes Niediek, „Balkan-Mafia”, în Ma- 
gazin istoric, nr. 2, 2005). 

4 Ibidem. 

Novac) şi Iorgu Iorgovan sunt de fapt nişte „viteji”5, personaje supuse 
unor probe inițiatice şi aflate la frontiera dintre lumea basmului şi strin- 
genţele contextului istoric. În Principatele Dunărene, haiducii erau, la ori- 
gini, ostaşi lefegii. Corpul haiducilor s-a format, se pare, din iniţiativa lui 
Ieremia Movilă, după modelul polonez. În iunie 1565, Ştefan Mâzgă, pre- 
tendent la scaunul domnesc, venind din Transilvania, a atacat Moldova „cu 
mulți haiduci”. Haiducii jefuiau ocazional, creând probleme autorităţilor, 
dar şi locuitorilor”. Ca orice corp de mercenari — cazaci, seimeni, doro- 
banţi — haiducii erau conduși de un căpitan. În secolul XVIII, haiducia a de- 
venit un fenomen social, dobândind justificări justiţiare, motivații 
antifanariote şi antiotomane. Probabil, această din ultimă caracteristică, 
adică cea antiotomană / antifanariotă, a fost şi efectul unei contaminări 
culturale datorate contactelor relativ constante şi de durată cu mişcările 
insurecţionale ale haiducilor sud-dunăreni. Oricum, tradiția a păstrat amin- 
tirea structurii militare a bandelor de lefegii, cetele de haiduci cultivând 
perpetuarea „minimalistă” a fostelor corpuscule militare. La începuturile 
mişcării haiduceşti din Moldova, Țara Românească şi Transilvania, „tâl- 
harii de codru”, cei care „ţineau drumurile” purtau şi numele generic de 
„codreni”. De altfel, este dificil să operezi cu diferențieri atunci când te 
referi la caracterul haiduciei româneşti. Frontiera dintre actul justițiar, aşa 
cum era acesta închipuit în imaginarul social (dar şi în cel livresc de inspi- 
rație romantică!) şi, respectiv, brigandajul ca formă de „criminalitate” este 
greu de stabilit. În „practică”, în demersurile justiţiare „clasice” (despre 
acestea există informaţii care provin uneori, exclusiv doar în discursul 
popular) exista, la modul inevitabil, un amestec oarecum surprinzător: mai 
întâi, opresorul (,„ciocoiul”) era lipsit de bunuri, prin acțiuni agresive care 


5 Viteazul” era războinicul / voinicul maturizat după încercările / probele presupuse de iniţiere. 
Baladele din ciclul medieval şi din ciclul eroic vor furniza o parte din substanţa epică şi discur- 
sul specifice cântecelor de haiducie. „Cântecele bătrâneşti” se vor constitui în categorie de sine 
stătătoare, evident după ce s-au desprins de ciclul cântecelor de vitejie. Ele povestesc despre 
haiduci, despre stări şi lupte sociale cunoscute din tradiţia orală, dar şi din documentele istorice. 
Prelucrează, de fapt, în variate forme regionale, cu o oarecare individualizare a tipurilor şi fapte- 
lor, aceleaşi teme: nemulțumirea celor asupriţi, lupta împotriva asupririi ciocoieşti, prădarea 
celor bogaţi şi ajutarea celor săraci. Despre caracterul arhetipal al acestor proiecţii, vezi şi Adri- 
an Fochi, Estetica oralității, Editura Minerva, Bucureşti, 1980. 

* N. Grigoraş, Instituţii medievale din Moldova. Organizarea de stat până la mijlocul sec. 
al XVII-lea, Editura Academiei, Bucureşti, 1971, p. 173. 

7 Soldaţi care s-au transformat în tâlhari au existat însă şi înainte de episodul legat de preten- 
dentul la tronul Moldovei. Marea răscoală a seimenilor din Ţara Românească (1653-1655), 
deci un eveniment anterior, a demonstrat cât de uşor lefegiii, soldaţii în general, pot deveni 
tâlhari (numiţi în pravile „jăfuitorii cu arme”)! Vezi Dan Horia Mazilu, Lege şi fărădelege în 
lumea românească veche, Polirom, Iaşi, 2005, p. 261 sqq). 

5 Ion Neculce afirmă că, în timpul domniei lui Constantin Cantemir (1685-1693), câțiva zeci 
de „codreni-tâlhari” acționau în Ţara de Jos (vezi lon Neculce, Letopiseţul Țării Moldovei, 
Editura Ştiinţifică şi Enciclopedică, Bucureşti, 1982, p. 315). 


119 


uneori însemnau şi torturarea, chiar uciderea victimei; urma, ipotetic vor- 
bind (în balada populară, acest moment, dacă a existat ca secvenţă episo- 
dică, a fost prea puţin valorificat), repartizarea egalitaristă a bunurilor do- 
bândite între ceata haiducească şi „nevoiaşi” (aceştia din urmă, în realita- 
te, erau gazdele şi tăinuitorii haiducilor, precum şi săracii aleşi din zona de 
acțiune a bandei). Acţiunile haiducilor aveau, de regulă, caracter sporadic 
şi sezonier, fiind concretizate în „lovituri”. Acestea nu prezentau aspectul 
de conflict armat decât în teritoriile sud-dunărene, unde ocupantul era 
totodată şi feudalul abuziv”. Mai mult, în practica haiduciei din secolul 
XIX, jaful părea singura rațiune, confuzia semantică din discursul popular 
despre haiduci fiind absolută — haiducul devenea „hoţoman”, tâlharul era 
„haiduc” („,„codrean”, „păunaşul codrilor”); în logica populară, semnifica- 
tiv era doar actul răzvrătirii, al „răzbunării” individuale şi sociale, al ieşirii 
din norma opresivă. 

Numărul haiducilor a crescut la începutul secolului XIX”, înainte şi 
după revoluţia lui Tudor Vladimirescu, proporţiile fenomenului social 
fiind atât de mari încât se poate vorbi, pentru acea epocă, chiar de o modă. 
Timp de aproximativ 300 de ani (cca 1560-1860) a existat un lung şi neîn- 
trerupt şir de haiduci celebri'!. Vremea haiducilor apune în preajma Unirii 


” Excepţiile le furnizează haiducii sud-dunăreni participanţi la răscoalele antiotomane şi la 
războiul ruso-turc din 1806-1812 şi, parţial, Iancu Jianu, angajat în conflicte militare cu turcii 
de la Vidin, iar apoi implicat în acţiunile mişcării conduse de Tudor Vladimirescu. 

1% Informaţii despre haiducii mai puţin cunoscuţi, neînregistraţi în mitologiile urbane, haiducii din 
Muntenia secolului XVIII şi începutului de secol XIX, sunt oferite de Dimitrie Papazoglu în Istoria 
fondării oraşului Bucureşti, ediţie îngrijită de M. D. Ciucă, Editura Minerva, Bucureşti, 2000, p. 
82: „În vechime era unul Crişan, transilvănean, care jefuia adesea şi omora negustori pe Prahova. 
Banda lui de tâlhari a fost prinsă. Crişan a fost tras în țeapă, iar ceilalți bandiți, în ocnă pe toată 
viaţa. În urmă, s-a ivit altă ceată, sub căpitan Radu din Argeş şi Albuleţul. Albuleţul, fiind şi omo- 
râtor, a fost prins şi spânzurat, iar căpitan Radu a ieşit singur din pădure şi s-a predat la Spătărie; a 
fost, pe urmă, toată ceata osândită la ocne. După ce-şi făcu osânda, căpitan Radu s-a întors în Ar- 
geş, a făcut mai multe poduri pe râul Bascovului, a ridicat mai multe cruci de piatră prin răspântii, 
icoane la drum, sub învelitori şi pe copacii din drum; a săpat mai multe puțuri, a împărțit mai multe 
pomeni; acestea toate din banii furați. El deveni, în urmă, ceauş de Isprăvnicat, sfârşindu-şi viața cu 
cinste”. 

1! Un rol în eradicarea criminalității îl vor avea legislația şi măsurile represive de la sfârşitul secolu- 
lui XVIII şi începutul celui următor. La sfârşitul secolului XVIII, Codul Penal (1783) îi diferenția 
pe infractori: „tâlhari de drumul mare”, „tâlhari obişnuiţi” (în sensul de jefuitori) şi hoți (infracțio- 
nalitatea minoră, „hoția domestică”). Infractorii din prima categorie erau consideraţi cei care „vor 
face năvăliri cu arme şi de multe ori şi în drumuri”, cei care „tulbură liniştea [...] năvălesc prin sate 
şi răpesc”. Dacă mai erau şi „vestiți”, pedeapsa pentru această formă de criminalitate era „spânzu- 
rătoarea la locul unde au tâlhărit”. Clemenţa se manifesta doar vizavi de cei care avuseseră acţiuni 
de mai mică anvergură, față de „furii cari ţin drumurile fără arme”; pentru aceştia era destinat 
exilul. Cum brigandajul era un fenomen social cu o anumită arie de manifestare, iar „tâlharii” erau 
figuri populare, Nicolae Mavrogheni (1786-1790) „a hotărât” măsuri radicale. Astfel, satele şi 
târgurile au fost împânzite cu „tapi de doi stânjeni” de care atârnau toţi „oamenii furi şi tâlharii”. 
Fără prea multă judecată, Vodă striga gealatului „ia-i” şi aceştia îi „înțepa” şi-i „spânzura în uliţă de 


120 


Principatelor, odată cu revoluţionarul Popa Şapcă, ultimul rebel care ridi- 
case la luptă cetele de haiduci olteni”. 


Haiducul în literatură: supralicitări, metamorfoze, mistificări 


Haiducii legendari, cântaţi de rapsozi şi amintiţi de scriitorii roman- 
tici, cultivați apoi de discursul naţionalist şi /sau egalitarist au fost: Pintea 
Viteazu”, Codreanu, Ioniţă Tunsul!“, Iancu Jianu”, Andrii Popa!'S, Ni- 


o prăjină în furci” . Aşa decurgea un episod de pedagogie a morţii. Totuşi, o anumită confuzie 
există şi la nivel legislativ. În pravile se utilizau termenii — hoţ, tâlhar — cuvinte cu sfere semantice 
coincidente. La sfârşitul secolului XVIII, numeroasele pricini” (multe dintre acestea priveau actele 
de tâlhărie) erau judecate de instanțele judecătoreşti specializate („departamentele de cremena- 
lion”). Vezi Ligia Livadă-Cadeschi, Laurenţiu Vlad, Departamentul de cremenalion, Nemira, 
Bucureşti, 2002, p. 5-46. Pedeapsa cu moartea s-a abolit prin Regulamentul Organic, dar a fost 
reintrodusă, în scurt timp, de către Kiseleff, în 1832. Pedeapsa capitală a fost desființată abia prin 
Codul penal din timpul lui Cuza, în 1865. 

!2 Cei mai renumiţi dintre haiducii olteni au fost: Iancu Jianu din Caracal, Olt; Andrei Popa 
(Andri Popa) din Seaca, Dolj; Ioniță Tunsu (paracliserul sau răspopitul) din Optaşi, Olt; 
Preda Drugănescu (Drugă) din Drăgăşani, Vâlcea; Pavel Lotru din Bălceşti, Vâlcea; Marius 
Pârv din Ploştina, Gorj, Anghel Panait (Anghel Şaptecai) din Vâlcele, Olt; Amza Scorţan din 
Amărăşti, Dolj; Toma Alimanu din Ostrovu, Mehedinţi; Ionică Lambru din Ostrovu, Mehe- 
dinți; Mihail Călimanu din Călimani, Vâlcea; Radu Ursan din Jupâneşti, Gorj, Neagu Papură 
din Daneţi, Dolj; Ene Hăţu din Celaru, Dolj; Popa Şapcă din Celei, Olt. 

'5 La sfârşitul secolului XVIII şi începutul celui următor, în Transilvania aflată sub ocupaţie hab- 
sburgică, episoadele de brigandaj şi de răzmeriță devin frecvente pe fondul divergenţelor dintre 
jurisdicțiile militară şi civilă, regimul tradițional al stărilor şi administrația austriacă, precum şi în 
contextul creşterii contribuţiilor băneşti prestate de populaţie (în forma lor extraordinară). Această 
realitate de criză, precum şi războiul curuților vor constitui scena pe care se va desfăşura epopeea 
lui Pintea (a haiducit între 1693-1703). Numărul răufăcătorilor a crescut considerabil în epocă; pe 
lângă iobagii fugiți de pe moşii, răzvrătiţii proveneau şi din rândurile dezertorilor, al militarilor 
demobilizați şi asimilați ca statut social cu iobagii, al proscrişilor politici, infractorilor recidivişti, 
evadaţilor din închisori. Din rândurile briganzilor de proveniență militară(mulți bandiți activi pe 
fostele moşii fiscale sau princiare precum: Gherla, Ciceu, Ardud, Şimleu, Hust, Şinteu), a făcut 
parte şi Pintea. Pintea se numea şi Gligor (Grigore), în documentele oficiale apare însă şi cu nume- 
le de Simion Pintea, nume sub care este consemnat în interogatoriile luate unor tovarăşi de ai săi în 
1700 şi în 1701. Pintea (Gregor Pintye) era originar din Măgoaja (Hollomez6 sau Hollomezeo, azi 
sat al comunei Chiuieşti, jud. Cluj), aşezare din fostul comitat Solnocul Interior (domeniului fiscal 
al Gherlei). Potrivit tradiţiei, după mamă se înrudea cu una din familiile nobiliare din acest sat, 
familia Bota, înnobilată în 1607. O altă tradiţie susţine că rămas orfan (tatăl a murit de pe urma 
rănilor căpătate în luptele cu tătarii), Pintea ar fi fost crescut de o familie nobilă, familia Raț din 
Peteritea. S-ar fi născut în 1660. Prima menţiune documentară referitoare la acţiunile curajoase ale 
cetelor de haiduci conduse de Pintea Viteazu datează din 1694, când se găsea în preajma oraşului 
Baia Sprie (vezi Pagini din istoria Maramureşului, Baia Mare, Muzeul regional Maramureş, Baia 
Mare, 1967, p. 66). Se presupune că Pintea ar fi început războiul împotriva sistemului prin câteva 
acte de brigandaj, în Maramureş, Sătmar, Sălaj, Lăpuş, Chioar, Parţium (în 1698 a asediat şi jefuit 
castelul de la Rona; în 1699, 125 dintre haiducii lui Pintea, organizați după principii militare, în 
două grupuri, i-au jefuit la Hordou pe negustorii din Ţara Românească, aflați în tranzit prin Mara- 
mureş, pe drumul de întoarcere dinspre Polonia). În condiţiile în care după pacea de la Carlovitz 
(ianuarie 1699), oamenii lui Pintea se simțeau copleșiți de armată, se părea că vor beneficia de o 

Patentă de grațiere (septembrie 1699). De aceea, Pintea, din septembrie 1699, purta negocieri cu 
autorităţile militare, în special cu colonelul Lâwenburg. Şi totuşi, în ianuarie 1700, Pintea a fost 
arestat! În ciuda animozităţii dintre Guberniu şi autorităţile militare, colonelul Lăwenburg şi-a 
continuat politica față de Pintea, astfel încât acesta şi tovarășii săi au fost eliberaţi pe cauţiune. Însă 
Pintea, neîncrezător în promisiunile imperialilor, a revenit la haiducie! De aceea, la 6 august 1700, 
autorităţile militare au dispus urmărirea şi prinderea lui şi a celorlalţi haiduci. În acelaşi timp, i se 
promitea lui Pintea angajarea în solda împăratului. Nu ştim cum a reacționat Pintea la noua ofertă, 
dar în prima jumătate a anului 1701, haiducul se afla ca „ductor” sau „hotnog” de cavaleri în oastea 
cetăţii de la Ineu. În iulie 1702, susţin alte informații, haiducii şi-ar fi strămutat aria de acțiune în 
centrul şi sudul Transilvaniei. Deşi în noile semnalări lipseşte numele lui Pintea, se pare, după 
anvergura măsurilor de excepție luate în urma atacului de la Hordou, că acesta era organizatorul 
acestor acțiuni. Represiunea care a urmat „loviturii” de la Hordou va avea însă ca efect decapitarea 
mişcării în zonele nordice, prinderea şi executarea multora dintre tovarăşii lui Pintea, deconspirarea 
reţelei de tăinuitori şi protectori. În timpul iernii 1702-1703, ştirile despre haiduci dispar, în schimb, 
la închisoarea din Alba Iulia, unde erau încarceraţi şi haiduci, se petrece o evadare în masă. În 
martie 1703, izbucneşte mişcarea lui Francisc Rakoczi al II-lea. De această dată, ştirile despre 
haiduci apar în comitatele din nordul Transilvaniei, Bereg şi Ugocea. În acest context, reapare 
numele lui Pintea în localităţi din împrejurul Băii Mari. În 29 iunie, Guberniul cerea ca haiducii din 
zona munților Budeşti să fie urmăriți şi nimiciţi de către autoritățile din comitatele Solnocul Inter- 
ior şi Maramureş, respectiv al districtelor Chioar şi Bistriţa. Se presupune că ar fi avut loc o acțiune 
comună a curuților şi a lui Pintea în Maramureş. În 14 august, în timp ce haiducii atacau poarta de 
sud a oraşului Baia Mare, Pintea a fost împuşcat. Legenda spune că a fost trădat de un alt haiduc 
pentru 500 de taleri, preţ pus pe capul insurgentului chiar de împăratul Leopold I. Istoria îl indică 
pe un oarecare Dessi Istvan, proconsul ungur în Magistratura oraşului Baia Mare, ca fiind cel care 
l-a împuşcat mortal pe viteazul haiduc. A se vedea Liviu Pataki, „Căpitani de cete militare şi hai- 
duci români la începutul veacului al XVIII-lea”, în Studii şi articole de istorie, vol. II, 1957; Ioan 
Mihalyi de Apşa, Diplomele maramureşene, Sighet, 1900; Alexandru Filipaşcu, Istoria Maramu- 
reşului, Cultura Naţională, Bucureşti, 1940; Călin Felezeu, Pintea Viteazul între legendă şi adevăr, 
Editura Proema, Baia Mare, 1998; Susana Andea, Avram Andea, Faiducul Pintea şi lumea sa: 
1693-1703, Editura Supergraph, Cluj-Napoca, 2003; idem, Documente privind Mişcarea lui Pintea 
1693-1703, Editura Supergraph, Cluj-Napoca, 2003; Vasile Gaftone, „Pintea Viteazul — oştean”, în 
Memoria Ethnologica, nr. 6-7, 2003, p. 744-746; Mihai Tepei, Grigore Pintea din Budeşti, în op. 
cit., p. 746-748; Liviu Tătaru, Consideraţii la dosarul interogatorilor haiducilor lui Pintea, în op. 
cit., anul IV, nr. 11-13, 2004. 

14 Despre Ioniţă Tunsul (născut în comuna Optaşul, plasa Vezii, jud. Olt) vezi datele istorice pre- 
zentate de Dimitrie Papazoglu în op. cit., p. 83; G. Potra, Documente privind istoria oraşului Bucu- 
reşti (1821-1848), Editura Academiei, Bucureşti, 1975; George Potra, Bucureştii de altădată, 
Editura Ştiinţifică şi Pedagogică, Bucureşti, 1981; G. Potra, „Ioniţă Tunsu — haiducul”, în Magazin 
istoric, nr. 104, noiembrie 1975, p. 39-41, 55. Înainte de a conduce o ceată de haiduci, Tunsu a fost 
paracliser la Biserica Sfinții Voievozi de pe actuala Calea Griviței din Bucureşti. A participat la 
răzmeriţa lui Tudor Vladimirescu, dar după uciderea acestuia şi-a constituit o ceată cu care a „căl- 
cat” moşiile boierilor şi casele negustorilor bogați. Se afirma că din rapt dăruia bani orfanilor şi 
văduvelor, gazdelor. Tot sursele folclorice spun că nu-şi umilea sau ucidea victimele. Dimensiunea 
operaţiunilor sale a îngrijorat chiar administrația rusă, astfel încât generalul Kiseleff i-a ordonat lui 
Iordache Filipescu, care era ministru de interne, să-l prindă pe răufăcător. Agia a promis o recom- 
pensă de 1.000 de lei şi scutirea de impozite celui care îl va trăda pe Tunsu. Şi, acesta a fost trădat 
de o rudă apropiată, de finul său! Ceata şi căpitanul au fost atraşi într-o cursă la Podul Grozăvești. 
Câţiva dintre haiducii lui Tunsu au fost împuşcaţi. Tunsu fiind rănit, deşi i-au fost acordate îngrijiri 
medicale, a murit. A fost îngropat la marginea drumului, în apropiere de mânăstirea Mărcuţa 
(acest episod este descris de D. Papazoglu în op. cit., p. 87-88). Istoria Tunsului a fost scrisă mai 
întâi de un autor rus şi tipărită într-un calendar (1828). O parte din acea istorie a fost tradusă de A. 

Donici şi tipărită în Foaia ştiinţifică şi literară (1844). Aceste din urmă informaţii sunt prezentate 
de Alecsandri în Balade populare (1852). Pentru Dimitrie Papazoglu, care a fost contemporan cu 
haiducii perioadei (el însuşi, după cum mărturiseşte în cartea mai înainte menționată, a participat în 
1840 la o luptă pe gheaţă cu o bandă de tâlhari „turci” sud-dunăreni), Ioniță Tunsu era un haiduc 
autentic, care îi ataca pe cei îmbogățiți şi îi ajuta financiar pe cei nevoiaşi: „El nu făcea niciodată 
omor; jefuia pe avuți, atât pe la moşii, cât şi în drumuri şi, nu numai că lasă jefuitului de cheltuială, 
dar, întâlnind oameni săraci pe drumuri, îi ajuta cu bani” (vezi op. cit.). Admiraţia fostului ofițer 
pentru 'Tunsu este oarecum surprinzătoare având în vedere că prin multe dintre acţiunile sale, „lovi- 
turi” descrise chiar de autorul monografiei capitalei, haiducul sfida autoritățile administraţiei ruseşti 
din Principatul Valahiei. Împuşcarea lui Tunsu, într-o ambuscadă, a avut loc înainte de 14 septem- 
brie 1832 şi s-a datorat trădării finului său, Ştefan, care va fi şi el judecat pentru tăinuire. Datele 
oferite de Papazoglu sunt informaţii provenind din legenda urbană, pe când George Potra scrie 
despre episod după ce a studiat arhivele Agiei. 

'5 Iancu Jianu (n. 1787, Caracal, jud. Olt), boiernaş din Oltenia, urmaş de slugeri din Romanați 
(tatăl său, Costache Jianu, a fost paharnic sau ispravnic şi deținea pământuri în Romanați: Fălcoi, 
Zvorsca şi Racoviţa), el însuşi a fost pentru scurt timp, în tinerețe, zapciu la plasa Bălții de Jos. 
După ce îl ucide pe arendaşul moşiei Brâncoveni, fiind proscris, Iancu devine haiduc (în 1809). 
Spirit justiţiar, Iancu Jianu a imprimat rezistenței sale la opresiune un caracter antifanariot şi antio- 
toman. Dacă grupul său de rebeli a fost la început constituit doar din câțiva adepți, după câteva 
„lovituri” cu ecou, Iancu Jianu a ajuns să conducă aproximativ 2.000-3.000 de haiduci şi trei tunuri. 
În 1809, iniţia o campanie la sud de Dunăre împotriva lui Pazvanoglu, paşa de Vidin, care atacase 
Oltenia şi incendiase Craiova. Cu prilejul acestei campanii cu caracter de represalii, Iancu distruge 
raiaua turcească Turnu Măgurele şi asediază Vidinul. Succesul cel mai răsunător este însă uciderea 
celebrului pașă! Iancu Jianu a avut un statut care depășea tradiția haiduciei româneşti. Avea putere 
militară, mima autoritatea domnească făcând acte filantropice, danii. Romantic şi în tradiţia desti- 
nului haiducesc este episodul prinderii şi condamnării sale. Prins ca urmare a unei curse (1817), din 
ordinul domnului fanariot Caragea, lancu a fost condamnat la moarte (haiducul mai fusese prins în 
1812, după terminarea războiului ruso-turc şi după numirea lui loan Caragea ca domn în Muntenia; 
Iancu Jianu a fost capturat şi adus în Bucureşti pentru acte haiduceşti; se presupune că a evadat în 
1814 şi „a spart ocna” eliberându-l şi pe haiducul sud-dunărean Nicolae Abraş care i se alăturase în 
urmă cu ceva timp; de această faptă se aflase şi în capitalele imperiale de la Viena şi Petersburg), 
dar este grațiat datorită aplicării unui obicei al pământului conform căruia dacă o fată „de neam” se 
oferea să ia de soț un condamnat la moarte, acesta era iertat. S-a afirmat că faima haiducului a fost 
atât de eficientă încât destule fiice de boieri s-au oferit să-l ia pe proscris de soţ, deşi acesta nu 
excela prin calități fizice. Era un „om scurt, îndesat, ras la față şi cu mustață deasă şi scurtă, rumen 
la faţă” şi ciupit de vărsat (vezi Ion Ghica, „Tunsu şi Jianu”, în Din timpul zaverei, Editura Tinere- 
tului, Bucureşti, 1963, p. 135-136). Se pare că dintre acestea Iancu Jianu şi-a ales soaţă, a abando- 
nat haiducia şi a redevenit boier de țară, cu câteva moşii în ținutul Romanaţilor, cu case în Caracal, 
Slatina, Craiova, Bucureşti. Reapare ca figură publică cu prilejul mişcării conduse de Tudor 
Vladimirescu. Fostul haiduc s-a alăturat împreună cu oamenii săi armatei pandurilor. După moar- 
tea lui Tudor Vladimirescu, Iancu Jianu s-a întors la traiul anterior (în 1837 era „subocârmuitor” în 
plasa Oltețului) şi a murit, din cauze naturale, în 14 decembrie 1842, departe de frământările epocii 
(vezi biografia lui Iancu Jianu în Dumitru Botar, „Haiducul Iancu Jianu”, în Magazin istoric, 2006; 
Bucura Dumbravă, Haiducul, 1907). Printre faptele sale de haiducie cu cel mai mare ecou în con- 
temporaneitate şi în produsele culturale care i-au fost dedicate — balade populare, poezii culte (vezi 
Vasile Alecsandri), ficțiuni româneşti (mai înainte menţionatul roman Haiducul) — s-a numărat şi 
atacarea poştalionului cu care se transportau bunurile de la Craiova la Bucureşti, la visterie. Odată 
prădat transportul, suma de 1.833 taleri a fost împărțită orfanilor şi văduvelor, săracilor. De aseme- 
nea, erau cunoscute „călcările” făcute pe la conacele unor mari boieri precum: logofătul Şerban 
Stănescu din Craiova, Costache Aricescu, Stavri Sofragiul şi protopopul Ioan din Dolj (în 1814). 
Urmează capturarea din 1814, evadarea, incursiunea la ocnă pentru eliberarea celorlalți haiduci. 

colae Grozea”. În schimb, după 1848, domină în special tipologia „ho- 


Anvergura nemaiîntâlnită a faptelor haiducilor jieni a determinat dimensiunile urmăririi şi represi- 
unii (aceasta a presupus şi confiscarea, respectiv licitarea averii lui Iancu cu scopul declarat de a se 
acoperi valoarea „prădăciunilor” făcute în detrimentul marilor boieri) organizate între mai- 
octombrie 1816 (poterele mobilizate numărau 2.500 de oameni din Mehedinţi, Gorj şi Craiova, 
oameni conduși de 119 ruptaşi, 4 ceauşi, 4 căpitani de poteră, pandurii şi „slujitorii de pe la or- 
dii”). Doar demobilizarea „voinicilor” ca urmare a apropierii iernatului i-a oferit agiei posibilitatea 
de a-l prinde pe haiduc în 1817. 

1* Andrei Popa (sau Andri Popa, uneori ortografiat Andrii Popa) a fost un haiduc originar din Sea- 
ca, judeţul Dolj. Este vestit, cu precădere, pentru o singură faptă. Când a participat împreună cu 
Iancu Jianu la atacarea raialei Vidin (1809), cu misiunea de a elibera din seraiul paşalei cadânele 
care proveneau din zona românească, Andri goleşte „seraiul” de cadâne şi le trece Dunărea, pe 
românce le redă familiilor, iar pe celelalte le vinde oltenilor şi ardelenilor dornici să se însoare. Se 
afirmă că a înființat satul ascuns Palilula (Dolj), unde a dus o existenţă de poligam. 

! Nicolae Grozea, un țăran ştiutor de carte, născut în zona Horezului (comuna Bodești, jud. Vâl- 
cea), intră la 20 de ani în oastea de panduri condusă de Tudor Vladimirescu şi participă la paza 
mănăstirii Horezu. După înăbuşirea răscoalei, timp de un an, tânărul ia parte, alături de alți panduri 
şi haiduci, la rezistența împotriva ocupației turceşti. După acest scurt episod, s-a implicat în aşa 
numita ceată a „păunaşilor codrilor”, care a fost însă repede reprimată (liderii au fost executați). 
Reuşind să se salveze, Grozea s-a stabilit în Bucureşti, devenind cârciumar. În cârciuma sa l-a 
cunoscut pe Tunsu, imediat după 1824, cu care se pare că a legat o prietenie exemplară. Tunsu a 
fost şi el, pentru un timp foarte scurt, cârciumar în Grozăveşti, cu ajutor bănesc de la Grozea. Un 
timp, cei doi sunt prudenți, deoarece execuțiile de haiduci erau „acte de justiție” curentă (în 1825 
au fost executați haiducii Dinu Harambaşa şi fostul posluşnic Stan Bălosu). Dar o altă pedeapsă 
capitală îi va indigna şi îi va îndemna să se întoarcă la haiducie ca la o formă „de răfuială cu ne- 
dreptatea” (în 1826 fuseseră spânzurați Simion Mehedinţeanu şi Ghiţă Țugui, foşti tovarăşi de ai 
lui Tudor, panduri care încercaseră să repete, printr-o răscoală, mişcarea revoluţionară condusă de 
acesta în 1821). În acest context, Grozea şi Tunsu recurg la haiducie, se pare, din primăvara lui 
1827. Mai întâi, cei doi au făcut parte din aceeaşi ceată, condusă de Groza. Acesta a impus şi un 
sistem de comportamente care să-i diferenţieze pe haiduci de hoți, un fel de cavalerism haiducesc 
presupunând: ajutorarea celor nevoiaşi şi nevolnici, interzicerea escapadelor amoroase şi a excese- 
lor bahice, pedepsirea exemplară a actelor de indisciplină şi trădare. Haiducii lui Grozea au dat 
câteva lovituri spectaculoase (au „călcat” case de arendaşi, dar şi reşedințele unor mari boieri pre- 
cum: banul Iordache Filipescu, vornicul Tudorache Furtună), dar şi minore, atipice, precum sparge- 
rea unor băcănii. Dacă prima fază a haiduciei celor doi a fost una urbană, după 1829, Grozea şi 
Tunsu vor organiza o ceată în codru (prima lovitură în această formulă a fost de-a dreptul aventu- 
roasă — deghizați în țărani care „urau” cu pluguşorul prin Bucureşti, cetaşii lui Grozea şi Tunsu au 
prădat casele logofătului Manolache, case aflate în centrul oraşului; urmează apoi acţiunile din 
judeţul Prahova, acţiuni care au însemnat, mai ales, atacarea morii boierilor Filipești). Câteva eşe- 
curi, „prinsori” şi pierderi de vieți umane au determinat schimbarea tacticii, constituirea mai multor 
cete. O bandă va opera în Oltenia şi va fi condusă de Tunsu, un alt grup va fi condus de Grozea şi 
va acționa în părțile Bucureştiului. A mai existat încă o bandă cu aceeaşi arie de operare, un grup 
condus de Pârvu Cătană. În 1830, sunt prinşi mai toţi membrii cetei, dar aceştia evadează şi ajung 
să prade chiar şi mânăstiri precum Cotmeana şi Căscioarele. A existat şi intenția de a haiduci în 
Moldova, dar Grozea a fost prins la Focşani, iar la 28 mai 1832 a fost adus la judecată în faţa Înal- 
tului Divan. Aici, în pledoaria de apărare, Grozea s-a autodefinit ca şi „pandur slobod de codru” 
care răspundea „vrerii şi durerii poporului” (vezi Sava I. Gârleanu, Haiducul Nicolae Grozea, 
Editura Militară, Bucureşti, 1968, p. 45). Grozea a fost închis în ocna de la Telega. Câteva luni mai 
târziu, în septembrie, a fost ucis Tunsu, în condiții despre care am amintit anterior. La 10 ianuarie 
1834, Grozea a evadat din ocnă. S-a reîntors la haiducie şi a reuşit, în scurt timp, câteva lovituri 
(conacul arendaşului moşiei Crevedia, conacul din Slobozia, moşia lui Barbu Ştirbei etc.), confrun- 

țomanului”!5, doar modul de viață!” şi imaginea de sine fiind haiduceşti; 


din nefericire, „loviturile” se realizau pe seama unor categorii sociale care 


nu puteau fi integrate în specia socială a „ciocoiului”” — negustori (mai 


ales suditi), mocani, oameni cu o oarecare stare socială — şi erau urmate, 
în multe cazuri, de „ucideri”. Să fi realizat rapsodul popular, respectiv 
consumatorul cultural, un compromis vizavi de o imaginară etică haidu- 
cească, să fi acceptat crima în sistemul normei haiduceşti? 

Haiducul ca prezenţă istorică va intra relativ târziu în literatura de 
ficţiune, existând în nuvele, piese de teatru, romane istorice, dar fără suc- 
cese notabile” la public, la cititori. Haiducul ca răzvrătit proscris, ca rău- 


tându-se de câteva ori cu potera, cu „cătanele” (pe urmele haiducului au fost puse poterele din 
judeţele Argeş, Vlaşca, Teleorman). Ultima luptă cu potera a avut loc la 24 februarie 1834, după ce 
haiducii lui Grozea l-au „prădat” pe arendaşul Dinu Froniu, din jud. Vlaşca, iar Grozea i-a eliberat 
acestuia un fel de chitanţă („ţidulică”) prin care se atesta confiscarea banilor. După „lovitură”, ceata 
a adormit, fără pază, la un loc numit Comoara (în apropierea pădurii Drăgăneştilor), păgubitul 
având timp să anunţe potera condusă de căpitanul Conea. Haiducii s-au luptat pe viaţă şi pe moarte, 
timp de trei ore, dar au fost „biruiţi”. Căpitanul de poteră Mihalache Cincu, sosit pentru a întări 
efectivele, a dat ordin ca „o catană spână să-i taie capul lui Grozea” deşi acesta era agonic, iar 
pedeapsa cu moartea fusese abolită în 1832! Trupul lui Grozea a fost îngropat „cu pietate de țărani, 
chiar pe locul pierii” (vezi idem, Haiducie şi haiduci, Editura Militară, Bucureşti, 1968, p. 46). 

'* Este vorba de Ion cel Mare, haiducul de la mijlocul secolului XIX, haiduc din sudul Dună- 
rii, dar şi Mărunţelul din zona Şimnicului, care îşi lua de obicei tributul de la Gura Văii sau 
de pe Dealul Bucovăţului. Atacau şi carele cu boi. Îşi urmăreau victima să vadă ce vânduse 
la târg. Îi „ocheau” pe cei cu punga plină şi apoi, când întunericul se lăsa, îi atacau. O altă 
țintă predilectă o reprezentau arendașşii. Le puneau cuțitul la gât şi îi jefuiau. De mâna haidu- 
cului Ion cel Mare a murit şi cel mai rău arendaş al vremii, arendaşul din Poiana Mare. Acest 
act avea să-i aducă şi lui moartea, căci potera l-a prins şi l-a ucis. 

1° Cu alte cuvinte: viaţa în codru, pânda, „lovitura”, ospeţele cu tovarășii în jurul berbecului pus la 
protap, la „gazde” sau în cârciumi, în compania lăutarilor şi a „mândrelor”, fuga de „potiră”, şi, în 
fine, sfârşitul previzibil (ucis în confruntarea cu potera sau executat, mai rar încarcerat). 

2 Ura legitimatoare faţă de „ciocoi” se pare că s-a refugiat în ficțiune! 

2 După acţiunea de restituire iniţiată de Alecsandri prin demersul editorial din 1852, tema 
haiduciei este relativ frecventă în cultura modernă. Şi Bogdan Petriceicu Hasdeu în Ursita a 
inventat un haiduc, pe „vătăşelul Bărbuţă-Scurtă”, hoțul ucis de postelnicul Șarpe. Se situa 
astfel în tradiția fundamentată de Alecsandri odată cu eroii poeziilor populare „transcrise”, 
mai ales în spiritul baladei despre Toma Alimoş. În aceeaşi tradiţie romantic-târzie se înscriu 
şi „novelele” lui N. D. Popescu, Tunsul haiducul, Bucureşti, 1887 şi Isprăvile tâlhăreşti ale 
lui Nicolae Grozea, Dumitru Lungu şi Ioniță Tunsu, f.a., precum şi naraţiunea Șanta, de 
Nicolae Gane (vezi Novele, vol I., Tipografia Naţională, Iassi, 1880, p. 264-307). Poate cea 
mai interesantă nuvelă istorică românească cu o astfel de problematică este povestirea ro- 
mantică Domnița din Snagov (1926), de Panait Istrati. Coloratura romantică a secolului XIX, 
perspectiva eroică şi anticlericală a demersului haiducesc, personajele inventate, reale sau 
doar legendare, precum „Floarea Codrilor”, căpitanul unei cete de haiduci justiţiari, fac şi 
astăzi din această ficțiune istorică o lectură agreabilă. Mai puţin notabil este romanul Haidu- 
cul de Bucura Dumbravă; tributar viziunii sămănătoriste, textul este concentrat pe conflictele 
etno-sociale (haiducii, sunt, în acest roman, indivizi animați de opțiuni antifanariote). Con- 
form narațiunii amintite, briganzii ar fi reprezentat mişcarea de renaştere națională. Astfel se 
explica, în logica textului, de ce pentru ţărani, haiducii erau protectori, un fel de „ceată” cu 
atribuţii militare şi solidarități ancestrale, condusă de un căpitan. Datorită coloraturii naționa- 

făcător a devenit un personaj semnificativ în galeria eroilor „romantici”2?, 


fiind configurat de ideologia romantică ca oponent al sistemului conserva- 
tor, opresiv chiar. Fie că apărea în ipostaza de justițiar, fie în aceea de 
„prinț al hoților”, haiducul imaginat de romantici ca model de erou social, 
a fost o prezență constantă în viaţa (culturală) a românilor şi după consu- 
marea epocii de aur a haiduciei (secolul XVIII — prima jumătate a secolu- 
lui XIX). Beneficiari ai acestui imaginar vor fi însă şi hoţii ordinari, chiar 
asasinii plătiți din a doua jumătate a secolului XIX. Creatorii de ficţiune, 
dar şi folcloriştii, cu câteva excepţii, îi vor ignora pe aceştia din urmă, în 
timp ce populaţia va recicla clişeele romantice livreşti”. 


liste şi xenofobe de tradiţie romantică, romanul va fi considerat, în perioada interbelică, o 
scriere populară. 

? Vezi preistoria acestui demers în Corsarul (1814) lui Byron, un fel de înger căzut sau 
tiganul brigand/ marginalul revoltat din Die Räuber (1782), drama romantică a lui Friedrich 
von Schiller. 

* În secolele XIX-XX, „tâlhari de drumul mare” (adică bandiți) cu o anumită notorietate au fost 
Pantelimon (a operat prin zona Neamţ), Gheorghe Coroiu, Vasile Ştefan Terente (1896-1927) 
contrabandist şi criminal care a „acţionat” în zona Deltei Dunării, dar şi în Bulgaria, Grecia, 
Iugoslavia. „Haiducii” au fost o prezenţă, oarecum artefactială, şi în secolul XX. Au rămas 
legendari mai înainte menţionatul Terente, Codin (numit şi „uriaşul din Comorofea”, cartie- 
rul „cuţitarilor” din portul Brăila, Codin a fost hoț şi cuţitar cu bandă şi a trăit, se pare, între 1866- 
1897, devenind personaj livresc în nuvela cu acelaşi nume de Panait Istrati), Tata-Moşu” — călău, 
tâlhar şi asasin plătit. Victor Tomescu, un bandit din Vechiul Regat, prăda în judeţele Argeş, 
Dâmboviţa, Braşov şi Prahova. Victor Tomescu a fost prins de jandarmi în anul 1924 şi a 
fost condamnat la 10 ani de închisoare, pentru jefuirea unui moşier. A fost întemnițat la 
puşcăria Margineni, dar, după o lună, a evadat. După acest episod a căpătat alura haiducească 
şi a început să fie subiect de naraţiuni. Şi în Transilvania au existat astfel de figuri interesan- 
te. În pădurile din preajma oraşului Sighişoara (în pădurile de la Hula Daneşului) a existat un 
haiduc — Zaharia sau Zia — care îi jefuia doar pe maghiari, distribuind apoi bunurile furate 
românilor din judeţul Mureş (din Daneş, Laslea şi Hoghilag). Circulă pe seama acestui per- 
sonaj chiar şi un cântec vizibil „atins” de mitologia specifică (se afirmă că la trei zile de la 
împuşcarea haiducului, calul său negru: „Armăsar cu steaua-n frunte, negru sprintenel / Ager 
şi cu coama lungă / Sar în foc cu el”, ar fost găsit mort, pe mormântul haiducului naționalist). 
În pădurile comunei Hoghilag a trăit şi haiducit Onu, „spaima grofilor şi a baronilor saşi”. Şi 
acest haiduc îi ajuta materialiceşte pe românii săraci şi pe ţiganii cu familii numeroase. În 
Biertan (jud. Sibiu) a trăit Tocănel. Acesta ducea o viață dublă fiind „ceteraș în sat şi haiduc 
în pădure”; a acționat în pădurile din Fetea Biertanului, în Valea Lacului, în apropierea ora- 
şului Agnita. Poate cea mai interesantă „haiducie” a fost aceea a lui Bălan care ar fi operat în 
sudul Transilvaniei, „pe Ardeal” (vezi mai ales aşezările săseşti din zona Braşovului, Sibiu- 
lui), în zona Mediaşului (pădurea Buzdului). Chiar şi în zilele noastre i se conservă memoria: 
„... haiduc de-adevăratelea. A dat la facultate în Bucureşti şi n-a luat examenul — de atunci a 
prins boală pe bogătaşi. S-a întors şi a furat puşca de la şeful de post şi s-a făcut haiduc. Era 
foarte iubit de toată lumea. Îi dădeau adăpost şi-l hrăneau, era un om foarte bun. Într-o zi, pe 
când se spăla la un râu de lângă căsuţa în care se ascundea... Haiducul Bălan fost atât de 
iubit, încât oamenii l-au făcut nemuritor... printr-o frumoasă baladă! Şi când te gândeşti că 
totul se întâmpla prin 1935-1940, nu 1800, nu 1700” (informator: familia Oaden din Şeica 
Nouă, jud. Braşov). Despre haiduc se afirmă că „împărțea bunurile jefuite, ţăranilor din 
Buzd, Brateiu şi Alma”. Pe ultimul drum l-a urmat fanfara din Brateiu, condusă de Adolf 
Guţi. Săptămâni întregi oamenii din satele care au beneficiat de generozitatea lui Bălan au 

Câteva elemente din retorica romantică a temei haiducului sunt conser- 
vate, în perioada interbelică, în discursul legionar despre Celălalt. Dar cel mai 
bine vedem acest lucru în cântecele legionare, în cultul codrului, în încercările 
de a-i asigura o genealogie autohtonă Căpitanului Codreanu, în retorica naţio- 
nalistă unde duşmanul este perceput ca „ciocoi”, iar legionarul ca „voinic”, 
„haiduc. Termenul va fi aplicat, după instalarea comunismului, şi celor care 
au luptat în mişcarea de rezistență anticomunistă din munți”. 

Haiducii au devenit, prin imagistica pusă în circulaţie de romantici, 
mai mult personaje literare, mitologice, decât personalități istorice. Ape- 
tența romantică pentru răzvrătiți, proscrişi, răufăcători, suflete damnate 
ţine de radicalismele romantismului, de înclinația spre idealizare şi subli- 
mare, presupune supralicitarea mesianismelor”. Popularitatea haiducilor 
vizibilă în „cântecul bătrânesc” se datorează, cu certitudine, şi compasiu- 
nii manifestate de populaţia rurală pentru delicvenţii care datorită gravită- 
ţii încadrării penale (hoţi, „tâlhari de drumul mare”, criminali) suportau 
pedepse grele, chiar pedeapsa capitală: execuţii în ulite”, de Târgul Moşi- 
lor“ sau în Frumoasa din laşi, după o viaţă de alertă permanentă. 


făcut pelerinaj la mormântul haiducului şi au dat slujbe de pomenire la biserică pentru mân- 
tuirea sufletului acestuia (toate informaţiile provin din ancheta orală realizată de studenta 
Adina Pişcoreanu; informatorii au fost: ciobanul Toader Munteanu, născut în 25 iunie 1927, 
în comuna Alma din jud. Sibiu şi pădurarul loan Hegheş, născut în 7 octombrie 1925, în 
comuna Biertan din judeţul Sibiu). 

Vezi Francisco Veiga, Adrian Gabriel Lepădatu, Mişcarea legionară între mit şi realitate, 
Editura Cartier, Chişinău, 2005. Vezi şi poezia legionară Codrul fără haiduc, de Radu Gyr, 
poezie scrisă în puşcăria de la Aiud, într-o notă nostalgică; Gyr îl invoca pe Iancu Jianu în 
calitate de erou naţional / naţionalist animat de un discurs antifanariot, care avea pasiunea 
discursurilor xenofobe din perioada interbelică! 

* Mişcarea armată de rezistență anticomunistă s-a manifestat, după 6 martie 1945, în munții 
României. Grupurile nu depăşeau 20 de oameni. Cei care au luptat împotriva sistemului 
comunist, suferind rigorile vremii şi devenind victimele represiunii coordonate de Securitate, 
au fost percepuți drept eroi, „partizani”, „haiduci”. Chiar ei înşişi s-au perceput astfel. Luptă- 
torii anticomuniști şi-au găsit inspirația în haiduci, personaje istorice păstrate în memoria 
colectivă ca modele ale rezistenței la opresiune. Grupurile de rezistență foloseau denumiri cu 
rezonanță justiţiară — „Haiducii lui Avram Iancu”, „Haiducii Muscelului”. Frecvent, acest 
termen s-a aplicat grupului „Şuşman”, grup care a acţionat în Munţii Apuseni între 1948- 
1958 (vezi „Rezistenţa anticomunistă din Apuseni. Studii de istorie locală”, coord. Doru 
Radosav, Valentin Orga, Almira 'Țentea, Florin Cioşan, Cornel Jurju, Cosmin Budeanca, 
Editura Argonaut, Cluj-Napoca, 2003; vezi şi Cicerone Ioniţoiu, Rezistența armată antico- 
munistă din munţii României 1946-1958, Gândirea Românească, Bucureşti, 1993; Petre 
Baicu, Rezistența anticomunistă din Munţii Braşovului, Editura Criterion Publishing, Bucu- 
reşti, 2006). 

% Vezi Bronislaw Baczko, Revoluționarul, în Omul romantic, Polirom, Iaşi, 2001, p. 261 sq. 

7 Astfel, Vodă Nicolae Mavrogheni (1786-1790) îi spânzura în ulite pe hoți; aceştia erau 
apoi expuşi timp de câteva zile; mai mult, pentru delicte mai grave, acelaşi domn a dat ordin 
ispravnicilor, încă din 1786, „să ridice ţepi pe la toate drumurile şi răspântiile” (vezi C.C. 
Giurescu, Istoria Bucureştilor, Sport-Turism, Bucureşti, 1979, p. 105). 

?8 La acest târg, loc social unde venea şi domnul fanariot, la „bâlci”, avea loc executarea sentințelor 

Proscrişilor le-au fost dedicate povestiri, legende şi balade care îi în- 
nobilează chiar şi pe „hoţomani” (este semnificativă astfel transformarea 
pe care au suportat-o, în prelucrările lui Vasile Alecsandri, istoriile perso- 
nale ale hoţilor Andrii Popa şi Toma Alimoş, istorii care în baladele cu 
acelaşi nume au devenit exemplare). Mai mult, au existat chiar şi contexte 
care au facilitat apariţia şi conservarea câte unui cult regional, cult de a 
cărui putere de seducţie nu scapă nici măcar istoricii moderni”. Această 
preferință a romanticilor pentru haiducii din creațiile populare, preferință 
care a presupus introducerea, cu bună ştiinţă, a haiducilor şi „hoţomani- 
lor” (tâlharilor) în galeria figurilor justiţiare a panteonului românesc, se 
justifica din perspectiva proiectul identitar paşoptist care impunea promo- 
varea folclorului ca manifestare a spiritului național. Dar opţiunea se dato- 
ra şi penuriei de eroi exemplari, precum şi nevoii de a construi o tradiție 
politică a opoziţiilor față de sistemul conservator. Nu trebuie însă ignorată 
preferința romantică, cultivată încă de la începutul mişcării „Sturm und 
Drang”, pentru eroii pasionali şi virili, titanici chiar, care contestau vehe- 
ment constrângerile epocii. Modelul cultural l-a furnizat eposul popular, 
dar şi Hoţii (Die Räuber) lui Friedrich Schiller, piesă deja clasică la mijlo- 
cul secolului XIX (prima reprezentaţie avusese loc în 1782, la 
Mannheim). Brigandul Karl Moor, unul dintre personajele principale, se 
manifestă precum o forță stihială, fiind un răzvrătit dornic să îşi recupere- 
ze onoarea, să răzbune umilinţa şi să contribuie la afirmarea unei lumi mai 
juste. Astfel, în acest erou prototipal, precum şi în natura personajelor 
inspirate de acesta, se întâlnesc titanismul şi sensibilitatea“, dar şi impli- 
carea empatică a creatorilor. 

Oricum, romanticii au „lucrat” pe un material cultural care „a corupt” 
evenimentul în jurul căruia se construieşte cântecul epic. Apoi, ei înşişi au 
mai „corupt” încă o dată acelaşi material, din perspectivă estetică, etică şi 
identitară, adică ideologică! Romanticii români determinaţi fiind de strin- 
genţa prezentării, în fața Occidentului, a unor argumente pentru recunoaşte- 
rea drepturilor naționale ale românilor, vor statua, în mod sincer, folclorul 
ca pe o resursă şi o rezervă de identitate”! românească. Îndeosebi Alecsandri 


pronunțate în cazurile penale grave: schingiuirea, spânzurarea. Călăul era întotdeauna țigan. 

? Vezi mai ales puternicul cult al haiducului Pintea Viteazul în Maramureşul istoric. De 
altfel, răzvrătitului i-au fost dedicate, de-a lungul timpului, creații populare şi culte, filme 
artistice şi documentare, monografii istorice. 

3 Fritz Martini, Istoria literaturii germane, Bucureşti, Editura Univers, 1972, p. 242. 

* Preocupările pentru folclor ca argument identitar sunt manifestate mai întâi în vestul Euro- 
pei. Impulsul ideologic îl oferise J. Herder care în Fragmente Uber die neuere deutsche 
Literatur (1767) afirmase că folclorul, îndeobşte cântecul, este „arhiva unui popor”. De 
altfel, Herder a aplicat conceptul publicând, în 1807, o antologie de cântece engleze, germa- 
ne, sârbo-croate, lituaniene etc. (Stimmen der Volker in Liedern). Urmează apoi demersuri 
asemănătoare: Achim von Arnim şi Clemens Brentano în Germania (Des Knabenwunder- 

şi Alecu Russo s-au transformat în culegători de folclor, editându-şi desco- 
peririle pentru a realiza un sistem de solidarități fondate pe ataşament inte- 
lectual faţă de acest fond cultural comun, arhaic şi fără frontiere artificiale. 
Prin intermediul lui Alecu Russo, Alecsandri a intrat în posesia unor colinde 
ardeleneşti (Colinda păcurarilor şi Ciobanul sătul de ciobănie), a câtorva 
balade din Oltenia (Joi de dimineață, Corbea, Toma Alimoş) şi din Banat 
(ciclul Novăceștilor, Mistriceanul, Soarele şi luna). Unii dintre analiştii fe- 
nomenului literar romantic consideră că Alecsandri a făcut mai mult decât 
să culeagă şi să publice poezie populară, ar fi compus el însuşi balade popu- 
lare, declarând apoi aceste creații drept expresii ale tradiţiei populare”. Se 
presupune că prin inginerii poetice „a desfăcut baladele în părți componen- 
te, a văzut cum sunt alcătuite, ce personaje apar, în ce situaţii, cum acționea- 
ză, cum sunt prezentate, care sunt formele de expresie. A desface şi a reface, 
a dezmembra şi a reasambla bucăţi, ligamente, aşa învaţă Alecsandri meşte- 
şugul compunerii cântecelor bătrâneşti, clonân 55! Se afirmă, de asemenea, 
că fără să fi avut imaginaţia luxuriantă a lui Hugo” sau apetitul byronian 
aproape macabru pentru personalități demoniace, Alecsandri, poate cu câte- 
va excepţii, a „contrafăcut” panteonul escatologic românesc. 


horn, 3 volume, Heidelberg, 1806-1808), Kirşa Danilov în Rusia (Vechi cântece ruseşti, 
1804, ediția a doua în 1818), Vuk Karadzic în Serbia (Cântece populare sârbeşti, 1814-1815, 
reeditată la Leipzig, în 1823-1834), Waclaw Zaleski în Polonia (Liov, 1833). Cei mai cunos- 
cuţi culegători şi editori de folclor au fost însă fraţii Grimm care, între 1812-1815, au publi- 
cat o colecţie de basme germane (Kinder und Hausmärchen) şi La Villemarque care, în 1840, 
realizează o antologie de folclor francez. În spaţiul românesc, de abia după 1848, M. Kogălniceanu, 
V. Alecsandri, Alecu Russo, C. Negruzzi vor culege şi edita poezie populară. „Premiere” 
anterioare acestui demers paşoptist au fost: apariția în 1845, la Stuttgart, a unei culegeri de 
basme bănăţene (traduse de frații Schott în germană) şi publicarea de către Anton Pann, în 
1847, a Poveșştii vorbei, o antologie de proverbe şi anecdote. Urmează apoi, după 1848, 
broşurile realizate de Alecsandri în 1852, colecţiile de colinde şi de balade ale lui At. M. 
Marienescu (1859), colecţia de poezie epică şi lirică populară realizată de le G. Dem. 
Teodorescu (1885). Antologii de folclor cu adevărat reprezentative vor realiza doar folcloriş- 
tii din generația postpaşoptistă (Atanasie Marienescu, Petre Ispirescu, B.P. Hasdeu, Simion 
Florea Marian, G. Dem. Teodorescu). Vezi Ovidiu Bârlea, Istoria folcloristicii româneşti, 
Editura Enciclopedică Română, Bucureşti, 1974. 

% Circulaţia unor balade populare cu mai multe variante, culese de folcloriştii moderni şi 
integrate în ediţii critice, infirmă această opinie vehementă. De altfel, în epocă, pe contempo- 
ranii lui Alecsandri nu-i preocupa, în mod expres, paternitatea poeziilor epice publicate de 
poet în ediția din 1852, cât caracterul lor original şi natura patriotică a demersului poetic. 
Iacob Negruzzi afirma că tatăl său l-a cunoscut pe poet în salonul „unei doamne Sturza care- 
şi zicea contesă”, loc unde „tânărul poet recită cu mult foc întâiele sale balade: Baba Cloan- 
ła, Strunga, Andrei Popa... Tatăl meu era încântat”. De altfel, memorialistul susţine că tatăl 
său a trăit o stare extatică în acea noapte, „o vie emoțiune”, având o insomnie romantică 
(vezi Iacob Negruzzi, „Vasile Alecsandri”, în Amintiri din „Junimea ”, Editura Minerva, 
Bucureşti, 1970, p. 87-88). 

3 Al. Bulandra, Vasile Alecsandri şi „cazul Mioriţa ”, Editura Helis, Slobozia, 2006, p. 198. 

%4 Alexandru Piru, Istoria literaturii române, Editura Grai şi suflet, Cultura Naţională, Bucu- 
reşti, 1994, p. 61- 62. 

Discursul practicat de romantici, dar mai ales de Alecu Russo şi Va- 
sile Alecsandri, propunea haiducul în calitate de erou reprezentativ, de 
„geniu” popular, neîmplinit, evident datorită epocii decadente, prezentu- 
lui. Romanticii par să justifice toate formele de rapt, de la tâlhăriile şi pră- 
dăciunile urmate uneori de tortură şi crimă, la hoţia domestică, la acea 
infracțiune măruntă pe care poporul o considera o „meserie”. Astfel, 
Alecsandri promova programatic „cântecele haiduceşti”, considerând că 
haiducul, precum eroii lui Schiller, era animat de o motivaţie mai profun- 
dă decât una exclusiv economică, el reprezentând de fapt manifestarea 
unei sensibilități sociale romantice. Poetul, fiind el însuşi un romantic 
neliniştit, datorită „micimii vremurilor”, îşi exterioriza vocaţia şi empatia 
în spațiul justiției sociale: „... acest român era cu adevărat voinic, şi dacă 
se făcuse tâlhar de drumul mare, nu că doar îi era sete de bani, dar pentru 
că simţea ceva în inima lui care îl îndemna să caute prilejuri de vitejie; 
primejdiile aveau pentru dânsul un farmec magnetic care îl atrăgea fără 
voie, şi sunt încredinţat că dacă ar fi avut norocire să se nască cu trei sute 
de ani mai înainte, pe când românii erau în lupte, el şi-ar fi dobândit un 
nume de viteaz mare”. 

Acelaşi Alecsandri, într-o scrisoare adresată lui Hurmuzachi (1849), 
comenta balada Codreanul, pe care o prelucrase, manifestându-şi simpatia 
şi explicând detaliat care erau, în concepţia sa, finalitățile cântecelor epice 
despre „hoţi, dar mai ales resorturile intime ale eroului („dorul haiducu- 
lui”) devenit astfel o aplicaţie a reveriilor romantice ale poetului: „El nu 
merge în haiducie numai pentru dorinţa de a câştiga bani, ci pentru că sim- 
te în sineşi un îndemn neînvins către o viaţă de lupte şi o ură neîmpăcată 
împotriva ciocoilor. (...) El se duce la hoţie ca să vânture ţara şi să-i iasă 
vestea-n lume, şi să-l îndrăgească nevestele, şi să-l binecuvânteze săracii. 
(...) Acesta este visul care frământa închipuirea lui! Acesta este dorul care 
îi arde sufletul! Cât pentru averi, el cum le câştigă aşa le şi răspândeşte. 
Banii luaţi din chimirul bogatului trec în mâna săracului, căci românul, 
deşi se face hoţ, el nu trece cu vederea pe cei ce-i poate ajuta la nevoie. 
(...) De aceea, poporul nostru a avut întotdeauna o simpatie nemărginită 
pentru voinici. El îi găzduieşte, îi cântă, îi admiră şi îi tânguieşte amar 
când ei pică în mâna potirei. În ochii poporului, hoţul este un erou la ale 
căruia fapte şi nenorociri el se interesează ca la un copil al său. Amândoi 
se iubesc unul pe altul, se ocrotesc la vreme de nevoie şi sunt uniţi prin o 


% Vezi nuvela Istoria unui galbăn, 1844 — o dispută pasională dintre un galben olandez şi „o 
para mare turcă”, bani care odată se aflaseră împreună în punga unui haiduc (Vasile Alec- 
sandri, Proză, vol. I, Editura Minerva, Bucureşti, 1984, p. 15). 

3 De altfel, în această baladă, Alecsandri prezintă şi episoade mai puțin onorabile din viața 
haiducească a personajului său care era, cel mai adesea, hoț de cai şi de oi, jefuindu-i, fie şi 
în sistemul original al „dijmei haiduceşti”, pe ciobani. 

strânsă legătură cu aceleaşi simţiri şi de aceleaşi interese, poate”. O ast- 
fel de formulă de prezentare a eroului, formulă extrasă din substanţa bala- 
dei populare“, asigura perpetuarea stereotipă a portretului „social” al hai- 
ducului, a confuziei semantice hoț / „hoţoman” / tâlhar / haiduc, confuzie 
care a impus sinonimia hoț-haiduc şi în cultura savantă a romantismului. 
De aceea, pare oarecum nepotrivită maniera în care poetul îl prezintă pe 
Iancu Jianu ca şi prădător total: „N-aţi auzit de-un Jian, / De-un Jian, de 
un oltean, / De un hot de căpitan / Care umblă prin păduri / Cu doispreze- 
ce panduri, / Cu BMB și cu poturi? / El ia miei de la ciobani, / Armăsari 
de la mocani, / Fără plată, fără bani! / Şi pândeşte la strâmtori / De des- 
poaie negustori”, / Şi tot prinde la boieri / De-i curăţă de averi! / Toţi de 
dânsul că fugeau, / Toţi de el se jeluiau / La domnul, la Caragea. / Domnul 
potiră-aduna, / După hoţ el o mâna”. 


37 Prin folosirea acestei expresii — „voinici”-— se face trimitere directă la genealogia eroică a 
personajelor, haiducul fiind urmaşul acelor mitologici şi salvatori eroi populari care s-au 
confruntat, în spaţiul baladei, cu cete de turci, cu hoarde de tătari. Vezi Vasile Alecsandri, 
„Românii şi poezia lor”, în Poezii populare ale românilor, vol. II, Editura Minerva, Bucu- 
reşti, 1973, p. 197-198. Articolul conceput sub formă de scrisoare adresată lui A. 
Hurmuzachi, redactorului publicaţiei Bucovina, a apărut în paginile publicaţiei respective. 

38 Mă îndoiesc că Alecsandri a inventat aceste corespondențe, mă îndoiesc fie şi pentru faptul 
că o astfel de abordare nu convine întru totul „purității personajului”, caracterului de justițiar 
dezinteresat. 

3 De fapt, poetul respectă legenda Jianului, care inventaria astfel de fapte. Vezi şi Ion Ghica, în op. 
cit., p. 139 — aminteşte că haiducul îşi tortura victimele pentru a afla unde îşi ţineau valorile. 

# Vezi Vasile Alecsandri, op. cit., p. 197-198. Aceasta este varianta alecsandriniană la una 
dintre multele variante oltenești şi demonstrează că, cel puţin în acest caz, poetul a respectat 
tradiţia. În textele folclorice, multe apărute în timpul vieţii lui Iancu Jianu, celebrul haiduc de 
viţă boierească se comporta asemeni briganzilor de rând. Asemeni tuturor „hoțomanilor”, era 
arogant şi nelegiuit, adică abuziv, prădător lacom şi risipitor, chiar desfrânat. Ceea ce nu 
înseamnă că acesta a fost comportamentul real al haiducului. Astfel, ca în foarte multe ca- 
zuri, materia tradiţiei corupe biografia reală. Ca personaj fictiv, Iancu Jianu pare o altă vari- 
antă, mai îmbunătăţită, a briganzilor care populează „cântecele bătrâneşti” din secolele XIX- 
XX. Spre deosebire de alţi eroi prezentaţi de naratori / performeri, haiducul se autodefineşte: 
„Eu cu haiducia mea / Că ce câştigi tu-ntr-o vară / Eu câştig numa-ntr-o seară / Şi beau cu 
mândra-ntr-o toamnă”. Într-un alt text, acelaşi personaj se adresează unui podar care trecea 
Oltul încercând ca, prin abuz, să obţină un transport gratuit peste Olt; şi actul este abuziv, 
deşi nu plata era problema, ci credința Jianului că, datorită puterii sale, el nu trebuie să se 
supună aceloraşi reguli ca şi oamenii obişnuiţi: „Măi podar, măi cărciumar / Ai auzit d-un 
Jiian / D-un puişor de oltean / Şi d-un hoț de căpitan / Ce căzneşte pe podari / Bea vin de la 
cârciumari / la mieii de la ciobani / Şi pâinea de la brutari / Bea, mănâncă, nu da bani? / Că 
d-oi sta să tot plătesc / Geaba că mai haiducesc”. Un homo furor devine haiducul când vrea 
să obțină fără plată trecerea peste Olt: „Măi podar, măi cârciumar / Trage podul să trec Oltul 
/ C-aicea te calcă focul / Şi te prăpădesc cu totul. / Trage podul mai d-a drept / Că-ţi trimeţ 
un plumb în piept / Trage podul mai la vale / Că-ţi trimet un plumb în şale”. Sadic precum 
tâlharii ordinari din balade, personajul îi amenință pe ciocoi cu cazne şi pedepse grele: 
„Băta-te crucea ciocoi / De te-oi prinde-n sat la noi / Să-ţi dau maciuci să te moi / Unde văz 
ciocoi pe drum / Şi mi-l văz mai albastrăn / Mă fac broască pe pămănt / Numai cât un pui de 
cuc / Şi iau puşca să-l împuşc / Să-l lovesc unde mi-l doare / La netezul părului / Unde-i pas 

În aceeaşi tonalitate, în Studii naţionale (1840)"!, Russo propune ci- 
titorului o interogaţie şi temă de reflecţie totodată, cu referire la sursa sim- 
patiei, chiar a admiraţiei” pe care romanticii le nutreau pentru acei „... 
oameni ieşiţi din calea dreaptă? Pentru ce suntem dispuşi a da simpatiile 
noastre acelor prigoniți de asprimea legilor?” Răspunsurile oferite de pa- 
şoptist sunt plauzibile, satisfăcătoare: „Unii din aceştia au fost împinşi în 
calea hoţiei prin vreo nedreptate, de care ei au voit să-şi răzbune; alții au 
fost conduşi de spiritul lor neastâmpărat, de natura lor activă, alţii de far- 
mecul codrului, care îl atrage pe român cu o putere neînvinsă. Cine ştie 
dacă, născându-se în alte timpuri, în alte locuri şi în alte condiții, ei nu ar 
fi ajuns însemnați prin fapte măreţe! [...] Poporul vede în ei pe nişte apă- 
rători meniți a restabili cumpăna dreptăţii”. Tot Russo povesteşte două 
întâmplări revelatoare (vezi procedeul clasic al folosirii anecdoticii care 
dezvăluie esenţa unui eveniment, a unui personaj) cu referire la exemplari- 
tatea a doi haiduci celebri: Bujor şi Ion Pietrariul. Despre Bujor, Russo 
afirmă că a condus în urmă cu „vreo patruzeci de ani” o bandă care „do- 
mina” Moldova, dar care „şi-a primblat vitejia prin Valahia, prin Bucovi- 
na şi prin Basarabia”. În fruntea acesteia se aflau Bujor şi „doi boieri din 
cele mai întâi familii”". Întâmplarea narată pentru a descrie o anumită 
galanterie haiducească se referă la maniera în care haiducul a jefuit un 
boiernaş. Astfel, după ce Bujor primeşte de la acesta punga cu bani, hai- 
ducul oarecum înmuiat de docilitatea boierului, de tinerețea lui şi a soaţei 


ciocoiului / Unde-i greu voinicului / În calea sufletului / Frunzuliţa lemn uscat / Aoleo ciocoi 
bălţat / Sunt trei ani de când te cat / Sunt trei ani şi-o săptămână / Pân’ te-oi dobândi la mână 
/ Să-ţi iau pielea de pe cap / Să-mi fac toc la măzărac / Şi pielea de pe picioare / Să-mi fac 
tocuri la pistoale” (vezi I.Al. Amzulescu, Balade populare româneşti, vol. II, Editura EPL, 
Bucureşti, 1964). 

+! Scriere apărută postum. 

* Poate, simptomatică a fost, pentru o astfel de raportare, maniera în care, închis fiind în 
Cluj, în timpul revoluţiei maghiare, Russo îşi imagina sfârşitul după un scenariu asemănător 
cu cel al lui Toma Alimoş: „Fraţilor, nenorocirea care prigoneşte țara noastră mă apasă şi pe 
mine. De săptămâni întregi stau închis fără a cunoaşte culpa mea. Am aşteptat dreptatea şi 
dreptatea nu vine! lubiţii mei! Socotiţi-mă de azi ca mort, căci de nu voi muri de mâhnire sau 
de boală, pierderea libertăţii mele mă opreşte de a fi țării de folos... şi dar eu mă consider ca 
un om şters din cartea vieţii. De trei zile cânt necontenit aceste versuri din balada lui Toma 
Alimoş; să fie oare o presimţire? „Închinare-aş şi n-am cui, / Închinare-aş murgului;, / Dar 
mi-i murgul cam nebun / Şi de fugă numai bun. / Închina-voi ulmilor, / Uriaşii culmilor, / Că 
sunt gata să-mi răspunză / Cu freamăt voios de frunză; / Ulmii că s-or clătina, / Frunza că s-a 
scutura, / Trupul că mi-a astupa” (Bilet din închisoarea de la Cluj către prietenii din laşi) — 
ro.wikisource.org/wiki/Scrisori_(Russo) 

% Alecu Russo, „Studii Naţionale”, în Scrieri alese, Bucureşti, Editura Albatros, 1970, p. 254. 

+ Aceşti fii de boier nu s-au bucurat de aceeaşi popularitate, nu au fost consideraţi repre- 
zentativi, dovadă că, după ce capii bandei au fost executaţi (Bujor spânzurat, iar boierii de- 
capitaţi în „câmpul Copoului”), rapsozii l-au cântat doar pe țăran, iar doctorul Gall a cumpă- 
rat, pentru a-l studia, doar capul lui Bujor! Boierii Canta şi Catargi au fost decapitaţi în 1810, 
iar haiducul Ştefan Bujor a fost spânzurat în zi de iarmaroc, la Frumoasa (1811). 

sale adormite în trăsură, îi redă victimei o parte din conținutul pungii pen- 
tru ca acesta „să aibă de drum” şi să-şi rezolve problemele pentru care 
plecase spre Iaşi. Ion Petrariul din ținutul Neamţului” este un alt personaj 
despre care scrie Alecu Russo: „Cine trece lunca mare? / Ion Petrariul 
călare, / Cu celmaua despre soare... / Cu trei rânduri de pistoale...”. Căr- 
turarul paşoptist descrie o întâlnire petrecută în 1834, în pădurea Strungii 
(în apropiere de Siret), între maiorul Bacinschi (aşezat în Moldova în calita- 
te de staroste rus) şi ceata lui Ion Petrariul. Haiducul, cu o anumită galante- 
rie, l-ar fi deposedat pe fostul şef al pompierilor din Iaşi de un ceas, dându-i 
în schimb „o carboavă de drum”. Russo oferă şi informaţii despre sfârşitul 
bandiţilor: „Banda aceasta de hoți fu prinsă peste câteva luni. Unul din ei 
primi să devie călău pentru ca să scape de moarte, însă el era ţigan! Româ- 
nul se face hoţ, se face ispravnic, se face judecător, dar călău niciodată”. 

Alecsandri în Istoria unui galbăn reproducea cu fidelitate ideile ex- 
primate de Russo în Studii naţionale, semn că romanticii împărtăşeau ace- 
eaşi opțiune vizavi de creaţia folclorică a temei: „Căpitanul deschise pun- 
ga, se uită la noi şi, clătinând din cap cu mânie, «Ian vezi, zise, cum i-au 
ciocârtit! Litfa blestemată“ ne-a furat pe jumătate dintr-înşii». Pe urmă, 
vărsându-ne în palmă, chemă toți tovarăşii lui împrejur şi ne împărți în 
sume drepte pe la fiecare. Eu însă rămăsei partea căpitanului. Acest român 
era cu adevărat voinic, şi dacă se făcuse tâlhar de drumul mare, nu că doar 
îi era sete de bani, dar pentru că simţea ceva în inima lui care îl îndemna 
să caute prilejuri de vitejie; primejdiile aveau pentru dânsul un farmec 
magnetic care îl trăgea fără voie, şi sunt încredinţat că dacă ar fi avut no- 
rocire să se nască cu trei sute de ani mai înainte, pe când românii erau în 
lupte, el şi-ar fi dobândit un nume de viteaz mare”. 

Evident, aşa cum am mai afirmat, mai întâi, cu referire la valorifica- 
rea evenimentului, memoria populară a modificat evenimentul şi a transfi- 
gurat, uneori chiar a substituit, eroul. Balada populară, supranumită şi 
„cântec bătrânesc”, este o creație epică specifică folclorului românesc în 
care sunt narate episoade de largă respiraţie epică, fapte vitejeşti ale unor 


45 Ion Petreanu sau Ion Petrariul a hoțit sub domnia lui Mihail Sturdza şi „a ţinut drumul” în 
Lunca Mare din Țara-de-Jos. A fost scăpat de la ştreang prin intervenţia mitropolitului Ve- 
niamin. De altfel, o vreme a slujit la curtea Mitropoliei. Atras însă, din nou, de farmecul vieții 
aventuroase, pleacă din Iaşi la Lunca Mare, unde îşi adună o nouă ceată de haiduci. A fost din 
nou hăituit de poteră, prins şi spânzurat în câmpul de la Frumoasa, de către tovarăşul de ceată, 
Gavril Buzatu, ţigan care a acceptat rolul de călău în schimbul salvării propriei vieți. 

* Alecu Russo, op. cit., p. 257-259. 

+ Vasile Alecsandri, Istoria unui galbăn..., p. 14-15. Este vorba despre un negustor evreu pe 
antisudite şi antisemite. Concret, moneda animată de naționalism îl numeşte pe cel în a cărei 
posesie s-a aflat până la rapt: „nebotezat zaraf”, „călău”, „nespălat”, „Iudă”. 

*8 Ibidem. 

„voinici” reprezentativi pentru axiologia comunităţii tradiționale sau eve- 
nimente petrecute într-un timp atipic, aproape imemorial. Balada populară 
era declamată sau cântată la petreceri (adesea în cârciumi, căci acestea 
erau un loc social specific în secolele XVIII-XIX), îndeosebi la nunți, de 
către lăutari. „Cântecul bătrânesc” valorifica legendarul, chiar fantasticul 
(mai ales vizavi de supraputerile şi invincibilitatea eroului) şi respecta, în 
primul rând, canoanele estetice ale eposului eroic. De altfel, finalul baladei, 
poate cea mai importantă parte din creaţia folclorică, era asigurat de respec- 
tarea acestor norme şi de împlinirea rațiunilor compensatorii (nu întâmplă- 
tor, în „cântecele bătrâneşti”, precum şi în prelucrările romanticilor, moartea 
eroului se întâmpla aproape identic, ignorându-se contextul istoric, satisfă- 
cându-se doar canonul, nevoia de frumos şi formulându-se doar speranța 
justiţiar-escatologică). Tranziţia de la eposul eroic (vezi în special ciclul 
Novăceştilor, Radu Calomfirescu, Vişina, Chira Chiralina, etc.) la balada 
bătrânească cu temă haiducească s-a realizat prin unele cântece inspirate din 
viața păstorească, din contactul problematic dintre păstori şi haiduci (vezi 
Toma Alimoş, Şaga etc.). Ori, tocmai această relaţie a fost ignorată de către 
culegătorii şi editorii romantici de folclor. Aceştia au considerat că diferența 
dintre cele două specii este superficială şi că tocmai de aceea aceasta putea 
fi eludată. Structura baladei a fost valorificată de romantici în „poesiile po- 
pulare” pe care aceştia le-au introdus într-o circulaţie culturală de anvergură. 
Acest demers romantic respecta rațiunea şi sensul baladei. 

De regulă, întâmplările din prelucrările romantice sunt înecate în 
sânge, ficțiunea eroică triumfă, iar eroul sfârşeşte ca urmare a trădării pro- 
vocate de cele mai multe ori de vreo iubită, de vreun apropiat. De fapt, 
haiducul baladelor tradiționale era victima exceselor sale, a pasiunii, este 
tributul adus unei norme tradiţionale, dar şi a senzualismului promovat de 
romantici. El trăia, în manieră nemăsurată, toate plăcerile visate de lumea 
rurală constrânsă de normă şi de sărăcie: ospeţe nesfârşite, erotism, mani- 
festarea unui ego neconform cu statutul social de origine. Memoria popu- 
lară nu reține evenimente izolate sau personaje, ci imagini şi arhetipuri. Ea 
proiectează episoade de istorie nediferenţiată, narând aceeaşi poveste isto- 
rică sau istoricizată, propunând, după cum am mai afirmat, aceleaşi pro- 
blematici, conflicte, acelaşi final. Ascultătorii baladei epice, consu- 
matori fervenţi, au exercitat o presiune constantă asupra emițătorului de 
suprafață — „performerului”, adică asupra rapsodului care s-a conformat 
opţiunilor estetice colective şi ca atare a deformat episodul real. „Cântecul 
bătrânesc” ca şi „cântec povestitor destinat ascultării” (Propp) era adesea 
actualizat şi modificat „la cerere”, naratorul / rapsodul fiind doar un col- 
portor””. Inovaţiile erau rare şi constau doar în apariţia unei alte balade 


* Vezi Margaret H. Beissinger, The Art of the Lăutar. The Epic Tradition of Romania, Gar- 

revendicate de apariţia unui erou oarecum contemporan cu interpretul (de 
regulă, acesta era lăutarul); rapsodul introducea personajul şi o întâmplare 
care îl reprezenta pe acesta în forma tradiţională, canonică, a baladei. O 
informaţie interesantă cu referire la o astfel de geneză ne-o furnizează 
chiar Iancu Jianu, prin mijlocirea fragmentului de memorialistică inserat 
în monografia oraşului Bucureşti, cea care îi aparține paşoptistului Dimi- 
trie Papazoglu. Fostul ofițer de carieră nutrea o admiraţie vizibilă pentru 
fostul proscris şi conserva imaginea idealizată a Jianului. De altfel, pentru 
a nu compromite imaginea lui Iancu Jianu, căci istoricul Bucureştilor“ 
ştia câtă ambiguitate, uneori chiar promiscuitate, a presupus viața haidu- 
cească, nu a amintit despre jafurile săvârşite de acesta şi a afirmat că Iancu 
Jianu nu a fost haiduc, ci un „înainte mergător” al mişcării revoluţionare 
din 1821. Interesantă din perspectiva manierei în care au fost receptate 
conexiunile dintre evenimentele descrise şi imaginile lor (doar relativ co- 
respondente!) a fost chiar reacţia haiducului după ce a ascultat balada des- 
pre faptele sale, balada respectivă fiind un reflex popular la o realitate 
istorică dată. Haiducul susține, în primul rând, după ce ascultarea baladei 
i-a satisfăcut egoul, diferenţa dintre scenariul folcloric şi datele istorice 
propriu-zise. Concret, Papazoglu povesteşte: „... cucoanele au poruncit 
lăutarilor craioveni, pe care Bibescu îi adusese cu poşta, ca să le cânte la 
masă cântecul lui Jianu. Atunci se puse Stănică, renumitul staroste de lău- 
tari, şi trase un cântec al Jianului, faţă cu Jianu însuşi, încât se pomeniră 
cucoanele că se scoală nenea Iancu de la masă şi, cerând voie lui Bibescu, 
înhăță un pahar de vin, azvârli în el cinci galbeni şi-l dădu lui Stănică să-l 
bea în sănătatea cucoanelor, aşa de mult i-a plăcut cântecul său”5!. Se pare 
că sursa folclorului despre Jianu ar fi fost un tovarăş de al său, lăutar ţigan 
care din proprie inițiativă şi din admiraţie pentru boiernaşul ajuns proscris 
a compus balada /ancu Jianu. Era un demers care, la început, se pare că l- 
ar fi incomodat pe Iancu: „«D-ta ai scos cântecul pe care îl cântă lăutarii, 
cu numele d-tale?» El, în simplitatea lui, a răspuns: «— Să mă ferească 
Dumnezeu, cucoanele mele, că neam de neamul meu n-a scornit cântece. 
Aveam un ţigan vier, care ştia să zică din vioară; îl iubeam şi mă iubea, şi 
când a auzit că m-a prins Caragea, s-a apucat, cioara dracului, să scor- 
nească, cu alţi lăutari, cântece despre mine. Apoi, nu ţi l-am bătut când m- 


land, New York, 1991; Liliana Ionescu-Ruxăndoiu, Conversaţia: structuri şi strategii, Editu- 
ra All, Bucureşti, 1995; Pavel Ruxăndoiu, Folclorul literar în contextul culturii populare 
româneşti, Editura Grai şi suflet — Cultura Naţională, Bucureşti, 2001; M. H. Beissinger, 
„Occupation and Ethnicity: Constructing Identity Among Romani (Gypsy) Musicians in 
Romania”, în Slavic Review, 60, 2001, p. 24-49. 

* Dimitrie Papazoglu, ofiţer de carieră şi istoric autodidact, scrie această interesantă mono- 
grafie a oraşului Bucureşti la bătrâneţe (1891), cu puţin timp înainte de moarte (1892)! 

`! Dimitrie Papazoglu, op. cit., p. 93. 

am întors acasă şi am văzut că m-a făcut de râs în toate cârciumile! Când 
făcui eu Băluţii cârciumăresei malotea cu floarea cât palma? Unde s-a mai 
pomenit, cuconiță, malotea înflorată? Şi, pe urmă, când a vrut să mă prin- 
dă pe mine cârcserdarul arnăuţilor lui Caragea, când ei tremurau numai 
când auzeau de numele meu?y”* 

Balada/,„cântecul haiducesc” (această definire a fost preferată, de 
multe ori, de Alecsandri, deşi denumirea tradițională era aceea de „cântec 
bătrânesc”) transmite, în primul rând, date/descrieri despre natura rebelu- 
lui“, personaj care presupunea, cel puţin la nivelul manifestărilor publice, 
un amestec arhaic, precreştin aproape, de superstiție şi ferocitate“. O ast- 


® Ibidem. 

55 Semanticele populare, de altfel utilizate şi de scriitorii romantici paşoptişti şi postpa- 
şoptişti, precum şi de autorii de romane istorice de coloratură naționalistă, sunt surse de 
ambiguitate. Acelaşi personaj este numit viteaz / voinic, haiduc sau hoţoman / lotru. O 
astfel de abordare demonstrează că pentru țăran important era doar faptul în sine, revolta 
individuală şi reprezentativă împotriva sistemului. Furtul, chiar dacă însemna doar acu- 
mulare personală ilicită, era perceput (îndeosebi tâlhărirea) nu ca infracțiune, ci ca formă 
a răzbunării, căci îl afecta economic şi emoţional doar pe cel bogat, pe cel care reprezen- 
ta autoritatea socială şi economică. 

* Vizavi de sadismul hoţilor, balada populară manifestă un interes nejustificat din perspecti- 
va discursului promovat de cultura savantă despre ethosul popular. Această poziţionare a 
naraţiunii populare a fost însă ignorată de scriitorii paşoptişti. Ea nu ar mai fi participat pozi- 
tiv la imaginea de sine românească. Să nu fi cunoscut paşoptiştii aceste cântece epice? Mă 
îndoiesc. Mai degrabă, romanticii au selecționat doar acele produse care conveneau para- 
digmei herderiene. 

O mostră de cruzime bestială oferă un vechi cântec epic despre hoţii care tâlhăresc şi ucid 
alţi hoţi (vezi Baba Sârba, în Al. I. Amzulescu, op. cit., p. 280-286). În această baladă, un 
„căpitan Surdan”, pentru a intra în posesia comorii strânse de alți hoţi care îl concurau în 
regiune, îi torturează şi îi ucide atât pe aceştia, cât şi pe mama lor. Naratorul / performerul 
detaliază, cu o stranie coerență, fazele torturării mamei bandiţilor, fără a manifesta vreo 
atitudine empatică, morală. Alţi bandiți au fost păstraţi în memoria colectivă doar pentru că 
au prădat preoți; aceştia erau consideraţi reprezentanţi locali ai unei Biserici care ignora 
suferința socială. Sentimentul anticlerical este o altă manifestare a sentimentului antistatal. 
Astfel, „Păun Haiducul” sau „Potincu Haiducul” (ce-i drept, numit în baladă şi „Haidamacu 
hotilor / Netotul netoților / bâla Dracului” — ibidem, p. 305) este de fapt un tâlhar care supune la 
cazne un cunoscut pentru a-l deposeda de rodul muncii de o viață, pe „baciul Luţă”, un cioban 
vârstnic ajuns la o anumită bunăstare materială — „Tot el bâla dracului / Mâna pe moş că-mi 
punea / Mi-l bătea, mi-l chinuia / Cu moartea-l împotrivea” — formula se repetă de trei ori fiind, 
de fapt, lait-motivul baladei care subliniază tema, dar şi torturarea graduală a baciului. Un per- 
sonaj ingrat, „haiducul Nica”, îi ucide pe toţi cei patru membri ai familiei ţăranului înstărit 
Iovan, la care fusese slugă cu simbrie. După măcel, criminalul dezgroapă averea familiei, aflată 
sub pat (încă un stereotip baladesc!) — vezi în idem, Ba/ada familială. Tipologie şi corpus de 
texte poetice, Editura Academiei, Bucureşti, 1983, p. 226-227. În poezia populară nu domină 
mila creştinească sau galanteria haiducească cultivată de eroii cântecelor haiduceşti agreate de 
culegătorii paşoptişti de folclor, ci ferocitatea: „Pe nemeşoaie-o lega / Popic în gură-i punea / 
Cuie pe tălpi îi bătea / Şi din gură o-ntreba — Unde e comoara ta / Unde sunt cei gălbiori / Că-s 
bani mândri şi uşori / Tot galbini d-o sută cinci / Să-i schimbi bine să-i mănânci. / Când ei de 
comoară da / Multă blaga că-mi lua / Desagii îi încărca” (ibidem, p. 420). Asemenea „hoţo- 
mani” devin personaje negative; deoarece nu răspundeau profilului imaginat de romantici, 

fel de sinteză era, se pare, şi haiducul Iancu Jianu. Alecsandri nu conservă, 
în balada cu acelaşi nume, doar trăsăturile contradictorii, ci şi informațiile 
primite de la contemporani. Astfel, Ion Ghica susţine că atunci când l-a 
văzut pe haiduc în carne şi oase, în copilăria sa, la o vânătoare desfăşurată 
pe moşia tatălui său, nu şi-a putut reprima un exercițiu de imaginaţie: ,„... 
când mă uitam în ochii lui, tot îmi părea că avea în mâini tigaia cu ceară 


fiartă, cu care făcea pe ciocoi şi pe negustori să spuie unde aveau banii 


ascunşi”55. Despre acelaşi haiduc, acelaşi autor afirmă că era un iubitor de 


plăceri: „patru zile cât a şezut Jianul, a fost numai veselie şi petrecere; 
toată noaptea cântau lăutarii şi fetele întindeau hora şi bătuta cu flăcăii”. 
Romanticii au respectat toate aceste particularităţi ale baladei tradiționale 


baladele care narau isprăvile lor erau ignorate. Este şi cazul tâlharilor: „Gheorghe, Cosma şi 
Maftei / Fraţi de sânge botezați / şi de lege lepădaţi / Că ţin crângul şi pământul / Şi țin valea 
cu cărarea / Şi mi-ţi calcă satele / De răpesc fecioarele / Vitele, averile / Şi umplu pădurile” 
(vezi idem, Balade populare..., p. 456). Din lăcomie, cei trei se ucid între ei. De asemenea, 
în aproape toate „cântecele bătrâneşti” este eludată şi problema destinaţiei finale a prăzii. În 
toate cazurile, aceasta era consumată pentru satisfacerea loisirului, haiducul având, precum 
Novăceştii, nevoi exacerbate. De altfel, conform eposului, aceşti „hoţomani” jefuiau între 
două chefuri sau escapade amoroase. S-ar putea afirma că mulţi dintre aceşti infractori, care 
amintesc prea puţin de răzvrătitul romantic, au fost stimulați nu atât de „dorul de codru” (aerul 
libertăţii), de „dorul de răzbunare” (justiţie), cât de dorinţa de a se îmbogăţi, de a trăi periculos 
şi hedonist. Astfel de voinici: „Chefuiesc cu băutura / Ziua ploşcile golesc / Noaptea boieri 
jefuiesc / Apoi vin şi beau din plin / Numai ţuică şi pelin / Duc paharele la gură / Drag le e la 
băutură” sau: „Am băut tot am băut / Pân şi calul l-am vândut / Beau tot până mă topesc / Şi 
simt bine că trăiesc / (...) Când de tot îmi ameţeam / Eu beam până mă dregeam / Îmi vindeam 
şi hainele / Şi-ndrăgeam copilele / Băui preţ de zece cai / Apoi banii mai dihai / Şi trei iepe şi-un 
cârlan / Rămasei fără ban / Când pe murgul l-am vândut / Din băut am cam stătut” (idem, Bala- 
da familială..., p. 206-207). Darie, un haiduc din secolul XIX, pare expresia sentimentelor pe 
care le nutrea țărănimea față de bogaţii care, indiferent de statutul social şi de maniera de acu- 
mulare economică, erau asimilați „ciocoilor”: „Tot îmbla cărările / Şi păzeşte drumurile / Dru- 
murile cele mari / Bătute de domni tălhari / Cu bani mulți şi cu pungi mari / Cu bani mulţi cu 
pungi bătute / Tot pe-nşelăciuni făcute / Pe-nşelăciuni şi pe nedrept / Scoase-s de la noi din 
piept / Pe-nşelăciuni şi prădare / Pe muncă şi pe sudoare / Cât îi anu-ntreg de mare / Da folos de 
ea îmi are / Nu-mai cel cu punga mare / Ce trece pe drumul mare / Şi-l are Darie-n păstrare / 
Ajunge la pod să treacă / Darie-l opreşte-oleacă / Pofta de vorbă să-i facă / Vamuiala să i-o- 
ntoarcă / Inima să-i facă leoarcă / De sudoare de temut / Că-i trimite Darie-n lut / În lutu de 
lângă drum / Să nu iasă foc, nici fum / Să iasă numai un spin / C-o avut suflet hain / Nu 
inima de creştin [...] Cânta Darie haiduceşte / Codru sună, clocoteşte / Săracu inima-i creşte 
/ Cel bogat încremeneşte / Darie mi-l strâmtoreşte / Und” nu se-aşteaptă-l păzeşte / ÎI prinde 
şi-l spovedeşte / Către pământ îl zmuceşte / Şi de rele-l lecuieşte / Şi drumu el îi strâmtează / 
Şi zilele mi-i scurtează [...] băncile i-o prădat / Averile i-o mâncat / Şi pe la săraci le-o dat” 
(idem, Balade populare..., p. 358-362). Foarte rar, doar în câteva cântece epice, este amintit 
proiectul social exemplificat în balada Coste: ,.... nu făcea strâmbătate / Ci făcea numai drepta- 
te / Pe ciocoi îi omora / Pe săraci îi miluia / Era frate robului / Şi duşman ciocoiului / Pe rob 
el că-l miluia / Miluia cu ce putea / Pe ciocoi de mi-l prindea / Zilele i le sfârşea. /.../ Pe 
ciocoi de mi-l prindea / De averi îl jupuia / Şi pe sărac miluia /.../ Frate bun al codrului / Şi 
tat-al săracului” (ibidem, p. 399-400). 

5 on Ghica, op. cit., p. 139. 

intervenind doar stilistic şi selectiv (cântecele epice care nu conveneau 
mitogenezei romantice au fost, de regulă, eliminate din proiectul care viza 
culegerea şi publicarea celor mai reprezentative creaţii folclorice). Cele 
afirmate pot fi probate oricând, prin compararea poeziilor populare editate 
de paşoptişti cu variantele lor originale, tradiționale, culese de folcloriştii din 
secolele XIX şi XX. Dincolo de această tradiție impusă de baladă, fără 
îndoială, brigandajul“ însemna sfidarea autorităţii, a oricărei autorități 


* Brigandajul a fost, în anumite ţări, un fenomen social de proporţii. Perpetuând arhetipurile 
infracţionalității medievale, criminalitatea devine multiformă, în toată Europa. Cei mai mulți 
dintre tâlhari şi hoţi proveneau din rândul şerbilor amenințați de sărăcia extremă, de foamete 
sau din rândurile soldaților rămaşi fără angajament. Aceştia din urmă, organizați în grupuri 
înarmate şi aflate sub autoritatea unui comandant, vor impune banditismul ca fenomen in- 
fracţional radicalizat încă din timpul Capeţienilor. Astfel de mici trupe militare au jefuit 
Franţa şi în timpul cruciadelor şi a războiului de 100 de ani. Cei mai cunoscuţi dintre bandiții 
francezi au fost: „malandrinii”, răufăcătorii amintiţi de cronicarul Jean Froissart (1333-1400) 
şi de istoricul Charles du Cange (1610-1688). Ei au jefuit regatul Franței încă din secolul 
XII, mânăstirile fiind ţintele lor predilecte. Doar intervenția armată dispusă de regele Filip al 
II-lea August (1180-1223) a pus capăt activităţii acestei bande. Tot sub acest rege, de tristă 
notorietate au fost şi bandele înarmate — „les routiers” (companii de țărani conduşi de cavale- 
rii sărăciți), „les chaperones” (bandiți călări) sau „les coteraux” — bandele care s-au manifes- 
tat şi în timpul regilor Ludovic IX cel Sfânt (1226-1270), Carol VI (1380-1422). Un alt vârf 
de manifestare al banditismului se va atinge în timpul Vechiului Regim. Cetele de briganzi 
care au împânzit pădurile din Franţa, în secolele XVII-XVIII, erau percepute de către oficiali 
drept „hoarde de răufăcători” (precum banda pariziană Cartouche condusă de un hoț renu- 
mit, Louis Dominique Bourguignon, supranumit, de altfel, şi Cartouche; brigandul a fost tras 
pe roată la Paris în 1721, la numai 37 de ani). Ultimul „haiduc” francez, un personaj cu un 
oarecare prestigiu internațional, a fost Jean Lafitte (un „egalitarist” cunoscut şi apreciat chiar 
şi de Marx!). Adevărate „societăți? autoexcluse şi separate (în primul rând, acestea erau 
„extrateritoriale”) de comunitatea subordonată Autorităţii, bandele erau organizate pe princi- 
piul cetelor militare şi practicau un mod de viaţă diferit de cel al majorităţii, cu reguli, habi- 
tudini şi limbaje specifice. Aceste cete de infractori, care provocau disfuncționalitatea siste- 
mului, au devenit o preocupare majoră în perioada Directoratului, fiind considerate respon- 
sabile de o bună parte dintre tulburările din perioada Revoluţiei. Se afirma că aceşti briganzi 
erau aşi ai criminalității, fiind maeştrii intrării prin efracție, escaladării, ai crimei prin înjun- 
ghiere şi strangulare, ai incendierii, furtului şi violenţei sexuale (vezi Valerie Toureille, Vol 
et brigandage au Moyen-Age, PUF, Paris, 2006, p. 80). Între 1557 şi 1819, brigandajul a fost 
o permanență şi în munţii Italiei. Vestite şi temute erau bandele lui Marco Sciarra, cete care 
au înspăimântat, în secolul XVII, Italia centrală şi meridională, chiar şi papalitatea, Roma 
(pădurea Faiola, aflată la mică distanță de Roma, era cartierul general al acestei bande). 
Banditul Marco Sciarra era considerat: „Marcus Sciarra, flagellum Dei, et commissarius 
missus a Deo contra usurarios et detinentes pecunias otiosas”. Brigandajul domina de o parte 
şi alta a Apeninilor. Doar măsuri represive, precum dezafectarea satului Sonnino şi dispersa- 
rea populaţiei, au asigurat o linişte relativă şi temporară. O altă epocă dominată de tulburări 
sociale a fost, tot în Italia, secolul XIX, episoadele cele mai critice, pentru autorităţi, mani- 
festându-se după Congresul de la Viena, iar apoi după constituirea statului naţional. Proporţi- 
ile fenomenului au trezit un interes constant în mediile europene şi americane. Îndeosebi 
presa americană a oferit informații detaliate cu referire la fenomenul infracțional din Italia; 
această atenţie era justificată, mai ales la sfârşitul secolului, de amploarea pe care o luase 
fenomenul în Italia meridională, dar şi de faptul că această țară începe să fie percepută ca 

lumeşti, contestarea normelor în vigoare. Temele represiunii şi episodul 
final confiscă, cel puţin în „cântecul haiducesc”, discursul epic. În funcţie 
de felul în care decurge, în plan ficțional, justiţia haiducească aplicată, 
precum şi moartea personajului, haiducul sau/şi „hoţomanul” este un erou, 
un antierou sau un personaj ordinar. Evident, şi capriciile memoriei colec- 
tive, pe lângă logica şi retoricele ei, îşi spun cuvântul! Mai important era 
însă faptul că banditismul, aşa cum a fost acesta perceput şi imaginat în 
creaţia folclorică şi în variantele ei culte, era o formă de putere personală, 
bazată pe carismă, pe impresia stârnită de înfăţişare, pe forță brută şi pe 
legăturile de ordin personal“. 

Unele dintre personajele „cântecelor haiduceşti” sunt, în manieră ca- 
tegorică, rezultatul unei alchimii relativ complicate. O astfel de metamor- 
foză se aplică în cazul haiducilor reprezentativi pentru spațiul balcanic, în 
portretul cărora domină statutul de luptător antiotoman. Primul caz ar fi 
cel al lui Baba Novac, figură istorică bine cunoscută”. Ca personaj fictiv, 


sursă a exportului de imigranți, de inadaptaţi care creau situaţii dificile în spațiul urban din 
USA. Astfel, încă din 1872, „The New York Times” prezenta situaţia socială tulbure din 
Italia şi furniza date amănunțite despre „bandiții meridionali” — vezi Girolamo Accolti, „Ra- 
guaglio della morte di Marco Sciarra, famosissimo bandito, et del successo de' suoi seguaci, 
in Roma, in Milano, in Verona, et ristampato in Vicenza”, per Giorgio Greco, 1593, apud G. 
Ortalli, Bande armate, banditi, banditismo e repressione di giustizia negli stati europei di 
antico regime, Jouvence, Roma, 1986. Datele devin mai frecvente şi mai detaliate de la sfârşitul 
secolului XIX. Astfel, în 1895, în numărul din 20 ianuarie din „The New York Times”, William 
Agnew Paton scria despre briganzii sicilieni, despre banda Maurina, făcând diferenţa dintre 
eroii romantici, livreşti şi bandiții reali, „asasinii”. În epocile de criză socială şi de fatalism, 
bandiții erau figuri populare proeminente, îndeosebi datorită faptului că prin actele lor sfidau, 
statut socio-economic umil. Baladele sau narațiunile populare europene aminteau despre bri- 
ganzi celebri precum: anglo-saxonul Hereward (secolul XI), Robin Hood (1226-1261?), germa- 
nii Eppenheim Gailingen şi Wolf Wurmstein Teribilul, scoțianul Rob Roy MacGregor (1671- 
1734) — haiduc şi insurgent antienglez cunoscut în epocă şi în ficțiunea istorică drept Rob Roy, 
celebrul „tâlhar de drumul mare” Dick Turpin (1705-1739), insurgentul italian Michele Pezza 
supranumit Fra Diavolo (1771-1806) şi Jesse James (1847-1882), cel mai vestit bandit ameri- 
can, şeful unei bande care jefuia băncile şi pe marii proprietari de ferme din Wild West. 

“ Brent D. Shaw, Banditul, în Andrea Giardina (coord.), Omul roman, Editura Polirom, Iaşi, 
2001, p. 274. 

58 Vezi despre acest episod şi efectele lui folclorice în Octav Păun, Novăceștii, studiu de 
folclor comparat, Editura Albatros, Bucureşti, 2003, p. 20-21. Personajul istoric Baba No- 
vac, haiduc antiotoman sârb din regiunea Belgradului (satul dunărean Poreci), fiind atras de 
proiectul politic al lui Mihai Viteazul, s-a pus în slujba acestuia încă din 1595. Datorită suc- 
ceselor militare repurtate împotriva turcilor (contribuţia pe care a avut-o în 1596 la alungarea 
lui Hassan Paşa până la Balcani), „căpitanul” sârb devine comandantul oștirii de mercenari. 
Participă la actele unirii din 1600, iar după ce Mihai este nevoit să plece în exil continuă 
politica prohabsburgică a acestuia. Însă, după ce Sigismund Bathory se proclamă principe al 
Transilvaniei şi denunţă alianța cu imperialii, Baba Novac este arestat de către unguri, con- 
damnat şi executat prin arderea pe rug în Piaţa Cetăţii din Cluj, la 5 februarie 1601. Rămăşi- 
tele trupeșşti ale căpitanului de oşti au fost expuse lângă Bastionul Croitorului pentru a fi 

căpitanul Baba Novac este efectul unei „suprapuneri”. „Sursele” istorice 
ale biografiei sale au fost haiducii antiotomani Debeli Novac (începutul 
secolului XV) şi Starina Novac (a „haiducit” la sfârşitul secolului XVI)”. 
Nu întâmplător, Gruia Novac, fiul fictiv al lui Baba Novac“, devine, mult 
mai vizibil, în cultura populară (păstrat astfel şi în poezia culeasă şi prelu- 
crată de paşoptişti, dar şi de folcloriştii moderni) un personaj mitologic 
care depăşeşte tipologia comună a haiducului. El era eroul escatologic, 
personajul dotat cu potenţe neobişnuite care depăşeau capacitățile fizice 
ale unui țăran obişnuit. El reprezenta, în fine, defrustrarea lumii ţărăneşti 
nevoite să îşi limiteze nevoile cotidiene, să suporte tot felul de neajunsuri 
şi cenzuri sociale”. Alecsandri îi aduce pe cei doi „viteji” novăceşti îm- 
preună, în balada Novac şi corbul, conservându-le statutul de oponenți ai 
Imperiului Otoman (concentrat în capitala Țarigrad) şi de eroi dotați cu 
suprapotențe fizice care le asigură victoria împotriva Duşmanului. 

Un alt „beneficiar” al metamorfozelor literare a fost haiducul 
Codreanu, personajul cu privire la care Vasile Alecsandri (în notele de la 
„cântecul haiducesc” cu acelaşi nume), consemna că ar fi trăit în secolul 
XVII, pe vremea lui Alexandru Iliaş (1666-1668). Personajul menționat, 
pe lângă faptul că practica, precum mai toți hoţii, furtul de animale şi se 
deda plăcerilor comune, având astfel trăsăturile clasice, tradiționale ale 
„hoţomanului”, căpăta totuşi, în balada culeasă de poetul romantic, şi tră- 
sături de luptător antifanariot, secundar antiotoman. Asistăm, cu siguranţă, 
la o „îmbunătățire” tendenţioasă a expunerii, implicit a personajului. Însă, 
chiar şi în cântecul epic prelucrat de Alecsandri coexistă, în manieră para- 
doxală, două tipuri de discurs. Este vorba despre prezentarea rapsodului 
care îl califică pe Codreanu cu statutul de hoţ domestic, căci acesta jefuia 
„lumea măruntă” (mocanii, ciobanii), şi retorica megalomană a eroului, în 
parte o creaţie a poetului Alecsandri. Astfel, Codreanul, „hoţomanul” pa- 
şoptistului, în faţa Domnului lumesc a dobândit un discurs antifanariot 
specific premodernităţii: „Şi mi-l duc într-un divan (pe haiducul captiv, 
n.m.) / Unde Domnul cu caftan / şi pe cap cu gugiuman / Stă culcat pe-un 
buzdugan / Lâng-un grec ţarigrădean [...] «Măi Codrene, voinicele, / 
Spune tu, domniei mele, / Mulţi creştini ai omorât / Cât în ţară ai hoţit?» / 


hrană corbilor. 

® Vezi I. Georgescu, Baba Novac, Editura Albatros, Bucureşti, 1980. 

% De fapt, Gruia Novac este eroul din cântecele epice româneşti şi nu Baba Novac, haiducul 
fiind, cel mult, un personaj secundar; prezenţa lui se justifică în economia textului doar în măsu- 
ra în care „predă” fiului, odată cu armele simbolice, şi misiunea antiotomană („„secerarea” turci- 
lor), implicit justiţiară (vezi I. Al. Amzulescu, „Gruia lui Novac şi Însurătoarea lui Gruia”, în 
Cântecul epic eroic, Editura Academiei RSR, Bucureşti,1981, p. 315, 276-277, 331). 

ĉl Vezi I. Al. Amzulescu, „Gruia lui Novac”, în op. cit., p. 328; V. Adăscăliţei, Legende 
populare istorice româneşti, Editura Minerva, Bucureşti, 1988, p. 215. 

«Domnule, măria-ta! / Jur pe Maica Precista, / Eu creştini n-am omorât. / 
Cât în ţară-am voinicit, / Vreun creştin de-l întâlneam, / Averile-i împăr- 
team. / Cu doi cai de-l apucam, / Unu-i dam, unu-i luam. / Mâna-n pungă 
de-i băgam, / Jumătate-o deşertam. / Unde vedeam săracul, / Îmi ascun- 
deam baltagul, / Şi-i dam bani de cheltuială / Şi haine de primeneală / Iar 
unde zăream grecul, / Mult îmi ardea sufletul / Pân? ce-i retezam capul! / 
În cap mâna că-i puneam, / La pământ îl aduceam, / Căpăţâna i-o tăiam / 
Şi la corbi o juruiam!» «[...] Domnule, măria-ta! / Tu pe greci nu asculta, 
/ Că ei viaţa ţi-or scurta, / Grecu-i fiară duşmănoasă, / Grecu-i limbă veni- 
noasă, / Grecu-i boală lipicioasă / Ce pătrunde pân” la oase!»”®. Aici, în 
aceste ultime versuri, eroul pare că exprimă ceva şi din atitudinea xenofo- 
bă a romanticilor paşoptişti care nu agreau categoria „sudiţilor”. În varian- 
tele populare ale baladei, aşa cum au fost acestea antologate de către folc- 
loriştii moderni, nu există o astfel de abordare. Prin vocea rapsodului, per- 
sonajul Codreanu pare preocupat doar de felul în care se va păstra în me- 
moria posterităţii”. Cu certitudine că, în cazul culturii populare, distanţa 
temporală, precum şi logica transfigurării personalităţii după canoanele 
etosului specific, au făcut din acest personaj un erou reprezentativ”. Un 
alt produs al eposului popular este şi Marcu Viteazu Haiducu. La contura- 
rea acestui personaj au concurat: haiducul sârb Marcu Crailevici, Marcu 
Viteazu zis şi Marcu Volintiru, praporeic în oastea lui Ilie Lăpuşneanu 
Moldoveanul“ şi, evident, contextul războaielor ruso-turce! Un alt insur- 
gent emblematic pentru maniera în care istoria devine simbolică şi 
escatolgică, în imaginarul social, este Ghiţă Cătănuţă sau Ghiţă Valahul, 
un personaj constituit prin contopirea câtorva biografii problematice şi 


€ Vasile Alecsandri, „Codreanu”, în Poezii populare..., p. 112-113. 

& „Jur pe Maica Precista / Mulţi boieri am omorât / Cât în țară-am voinicit / Pe mocan de-l 
întâlneam / Mâna-n chimir că băgam / Jumătate-l deşertam [...] lar unde vedeam săracul / Eu 
îmi ascultam baltagul / Şi-i dam bani de cheltuială / Şi haine de primeneală” — am ales vari- 
anta editată de Al. I. Amzulescu în ciclul „Hoţomanii”, în Balade populare româneşti, Editura 
Minerva, Bucureşti, 1988, p. 141. Formula justificativă reproduce, mai radical decât în alte bala- 
de, discursul justiţiar şi norma haiducească (aceasta presupunea confiscarea doar a unei părți din 
avutul celui jefuit). 

* Îndeosebi biografia personajului a fost afectată de procesul transfigurării. După legendele 
româneşti, se presupune că acest haiduc a trăit toată viaţa în codrii Orheiului. Despre viața 
lui se ştie foarte puțin, totuşi se vehiculează ideea că haiducul Codreanu s-ar fi tras din viță 
de domn, de loc din Bucovina. El a „voinicit” multă vreme prin codru şi în cele din urmă a 
murit la o mănăstire, unde s-ar fi retras după moartea iubitei sale, Şanta (vezi Grigore Bote- 
zatu, Folclor haiducesc în Moldova, Chişinău, 1967, p. 51). 

* Marcu a fost implicat în conflictele din jurul Bucureştiului începând din 1769. Când turcii trec la 
ofensivă în 1770, Marcu, precum şi o bună parte dintre locuitorii bucureşteni se retrag în munți şi 
se aşează pe Valea Teleajenului în satul Valea Stâlpului (azi jud. Prahova). Unele surse afirmă că 
Marcu ar fi fost un moldovean aşezat în Vălenii de Munte. Tradiția îl consideră campion al ofensi- 
vei populare antiotomane şi ctitor de biserică. Vezi D.I. Brezeanu — Teişani, Legenda lui Marcu 
Viteazu din Valea Teleajenului, Datina Românească, Vălenii de Munte, s.a., p. 193. 

puternic diferențiate: Ghiţă Pistritul (zis şi Hoţul), Pencea Arnăutul care a 
condus o ceată de 25 de hoți (,„hoţomani”) care opera în zona Craiovei şi 
haiducul Ghiţă Valahul“. În opinia mea, personajul literar Ghiţă Cătănuţă 
este o reevaluare hiperbolizantă a biografiei lui Ghiţă Valahu“, haiduc din 
spaţiul sud-dunărean, unde acest comportament avea vechi tradiţii, iar la înce- 
putul secolului XIX încă reprezenta o componentă a luptei antiotomane“. 


6&6 Ghiţă Pistritul a „participat” în prea mică măsură la conturarea eroului antiotoman Ghiţă 
Cătănuţă; dimpotrivă, acesta a fost, între 1813-1814, bulucbaşă aflat sub comanda fraţilor 
Regep care conduceau garnizoana raialei Ada-Kaleh şi a participat la expedițiile de jaf din 
sud-vestul Principatului Valahiei; după această epocă, brigandul a fost căpitanul unei cete de 
bandiți care îi jefuia mai ales pe negustori şi panduri. De aceea, Ghiţă Hoţul a fost condam- 
nat, pentru „prădăciunile” comise, de către Tudor Vladimirescu, în proclamația Cererile 
norodului românesc (1821). Ghiţă Pistritul zis şi Ghiţă Hoţul mai era cunoscut şi ca Ghiţă 
Stanovici; alte surse afirmă că acest Ghiţă Stoianovici ar fi fost un cu totul alt bandit decât 
Ghiţă Pistritul. Confuzia s-ar fi datorat unor acțiuni asemănătoare, unui profil comun (Stoia- 
novici ar fi participat alături de turcii adalai la acțiunile de prădăciune a regiunilor din stânga 
Dunării în timpul războiului ruso-turc dintre anii 1806-1812, dar şi după consumarea acestu- 
ia), contemporaneităţii lor şi contactelor accidentale cu Tudor Vladimirescu. Printre haiducii 
care au acţionat la sud de Dunăre, în aceeaşi perioadă cu Ghiţă Valahul, şi care ar fi putut 
contribui la profilul lui Ghiţă Cătănuţă, a fost Ivan Bebeici, simpatizat de populația româ- 
nească din Banat. 

S7 Tradiţia preluată de Emanuil Bucuţa (vezi Emanuil Bucuţa, Românii din Vidin şi Timoc, 
Bucureşti, 1923) păstrează amintirea unui Popa Ghiţă („Ghiţă Valahu”) care ar fi avut relaţii 
atât cu Haiduc-Velcu cât şi cu Tudor Vladimirescu. În timpul răscoalei conduse de Tudor 
(1821), alături de apropiații acestuia, apare şi acel Ghiţă Valahu. Era originar din localitatea 
Curiace, situată în zona muntoasă a ținutului Pojarevat (Passarovitz), locuit de vlahi. A parti- 
cipat la răscoala sârbilor (1804-1813), la asediul Cladovei. Prin 1816, Ghiţă pleacă la Vidin, 
apoi la Niş şi, împreună cu cete de carjalii, „face haiducie în munţii Rodopi” (carjaliii, la 
început contestatari ai sistemului feudal otoman, s-au transformat în bandiți). Cam pe la 1820 
se număra printre răsculații care contestau regimul cneazului Milos. Deşi autorităţile sârbeşti 
au mobilizat în jur de 300 de poteraşi, nu au reușit să-l captureze pe Ghiţă. Copleşit în cele 
din urmă de numeroasele potere, Ghiţă Valahu se adăposteşte în Craina Negotinului, iar în 
1821, când izbucneşte mişcarea lui Vladimirescu, se înrolează în oastea pandurilor. După 
Drăgăşani, când centrul de greutate al răscoalei s-a mutat în Oltenia, Ghiţă Haiducul era 
amintit frecvent printre protagoniştii celor mai importante evenimente. El s-a situat alături de 
Macedonschi, Mihaloglu, Papa Vladimirescu şi Garbea printre organizatorii rezistenței, 
comandând în jur de 1.000 de oameni, jumătate din efectivul care lupta, pentru ultima dată, 
la Tismana. Cu aceşti panduri s-a menţinut o vreme în codrii Mehedinţilor atacându-i pe 
turci în fiecare zi. În septembrie însă, rezistenţa a slăbit, iar turcii au reuşit să-i captureze pe 
haiduc şi pe Papa Vladimirescu. Cei doi au fost executaţi prin decapitare la Constantinopol 
(vezi Sava Gârleanu, „Ghiţă Valahul”, în Libertatea, an V, nr. 48-49, New York, 1986; des- 
pre execuţie vezi şi Documentele Hurmuzachi, tom XX, DCXXIX, p. 648). 

“ La începutul secolului XIX, în munţii Hemus-Balcani-Stara Planina, baza demografică a 
vlahilor, s-au ridicat câțiva haiduci legaţi de episoadele locale ale răscoalei antiotomane 
sârbe din anii 1804-1813. Unul dintre cei mai renumiţi a fost Haiduc-Velcu (de fapt, Velcu 
Petrovici), sârb din estul Serbiei. S-a făcut cunoscut ca haiduc înainte de răscoală. Prima lui 
acţiune fost de natură antiotomană, căci a izgonit, se pare, pe beiul turc din satul românesc 
Podgort, devenind astfel, un erou pentru populaţia românească din dreapta Dunării, de altfel, 
o parte din „becherii” (soldaţii) lui au fost români, cei mai cunoscuţi fiind Pătru, Jurca şi 
Marin, Nicola Abras. Acţiuni de anvergură a angajat împotriva turcilor din Vidin. Însă, la 

Totodată, personajul literar Ghiţă Cătănuţă este o „reeditare” a vitejilor 
din ciclul baladelor eroice, deoarece seamănă izbitor de mult cu Gruia 
Novac, cu MMOS, chiar și cu „voinicii” din basme, care se angajau în 
luptă dreaptă cu adversarul”. Doar contextul istoric este, cu aproximaţie, 
apropiat de cel real. De regulă, în balade, chiar şi în cele „novelistice” / 
familiale, cum este şi aceasta, se induce iluzia concreteţii prin furnizarea 
unor date onomastice şi toponimice, prin fixarea unui cadru geografic cu 
rolul de suport al secvenţei epice (astfel, duşmanul cu care se confruntă 
haiducul Cătănuţă este vameşul Arambașa)”. În schimb, sadismul mani- 
festat de mai înainte menţionatul haiduc pare ceva incredibil, o moştenire 
precreştină, un ritual al răzbunării extreme". Acest haiduc cu un profil 
problematic nu a fost abordat de Alecsandri, deşi balada avea o circulaţie 
națională. Probabil, cruzimea iraţională a personajului din balada populară 
nu servea imaginii haiducului romantic. 

Aşa cum am mai afirmat, datele despre haiduci sunt de cele mai 


asediul raialei, Haiduc-Velcu cade ucis de o ghiulea turcească (20 iulie 1813); astfel, la Vidin 
s-a stins şi ultima ridicare împotriva turcilor, căci războiul se încheiase prin pacea de la Bu- 
cureşti (1812). Personajul a rămas emblematic şi pentru alianța dintre sârbi şi vlahi, colabo- 
rare manifestată în timpul războiului cu turcii din 1806-1812, când eliberarea triunghiului 
timoceano-vidinean-oltean părea un obiectiv comun. După căderea oraşului Negotin în mâi- 
nile turcilor şi în urma unor peripeții inerente retragerii, Nicola Abras ajunge în principatul 
Valahiei, la Târgovişte şi la Câmpulung, îşi formează o ceată care acţionează concomitent şi 
în acord cu ceata lui Iancu Jianu. Cum puterea celor doi haiduci afecta autoritatea instituţiilor 
statului fanariot, Domnia depune eforturi militare susținute pentru a-i prinde pe haiduci. În 
cele din urmă, Nicola Abras este prins şi osândit la ocnă la Telega. În scurt timp şi Iancu 
Jianu „este pus” tot la Telega. Acesta din urmă reuşeşte să mobilizeze 40 de oameni pentru 
evadarea tuturor haiducilor aflaţi „în osândă”. Urmează, până în 1816, ciocniri militare între 
haiduci şi potera serdarului Iamandi Giuvara. Sătul de confruntarea care părea că-şi pierde 
caracterul antiotoman, Abras acceptă, cu acordul lui Iancu Jianu, condiţiile oferite de autori- 
tățile fanariote şi se predă împreună cu ultimii săi 12 cetaşi. Urmează însă un episod sânge- 
ros, în tradiția medievală românească. La Calafat, Iamandi organizează un ospăț care să 
marcheze concilierea: în timp ce petrecerea era în toi, la semnalul convenit, arnăuţii îi îm- 
puşcă pe haiduci. Evenimentul a făcut vâlvă, capetele celor ucişi fiind expuse la puşcăria din 
Bucureşti. Le-a văzut şi consulul austriac Fleschhackl, care raporta la Viena că unul dintre 
acestea era al unui vestit haiduc român, cândva mâna dreaptă a lui Caragheorghe, şi sublinia 
că haiducul executat fusese un luptător antiotoman şi nu lotru. Din nefericire, memoria per- 
sonajului a fost afectată de o „licenţă poetică”, căci Bucura Dumbravă (vezi Haiducul şi 
Pandurul) avea nevoie, în naraţiunea sa, de un personaj malefic, de o contrapartidă la Iancu 
Jianu; de aceea, i-a fost la îndemână să-l transforme pe Nicola Abras în trădător. 

% Vezi „Ghiţă Cătănuţă”, în G. Dem. Teodorescu, Poezii populare române, Editura Minerva, 
Bucureşti, 1982, p. 241, 246-247. 

7 Cântecul lui Cătănuţă, în Sandu Cristea-Timoc, Cântece bătrâneşti şi doine, Editura Pen- 
tru Literatură, Bucureşti, 1967, p. 299. 

7! Într-un episod grotesc, Ghiţă Cătănuţă se răzbună pe soția trădătoare printr-un act sadic şi 
gratuit. Concret, „haiducul”, despre ale cărui acte justiţiare nu aflăm date, îşi ucide soţia, îi 
retează sânii, îi „împachetează” în hârtie şi îi duce soacrei sale ca să-i fiarbă şi să-i mănânce! 
Vezi Dem. Teodorescu, op. cit., p. 246. 

multe ori contradictorii, aceştia fiind considerați tâlhari de către stăpâni- 
tori şi eroi de către popor. Prezentarea lor într-o lumină neutră este, de 
aceea, o sarcină ingrată şi inutilă! Confuzia se datorează, în bună parte, 
romanticilor care au construit o aureolă mitologică acestor revoltați, duş- 
mani ai sistemului şi infractori, accentuând ambiguitatea textelor folclori- 
ce! Tipic est cazul lui Andrii Popa despre care am prezentat anterior câte- 
va date. Ori, balada prelucrată, în fapt „perfectată” de Alecsandri, descrie 
un personaj care aminteşte de vitejii cântaţi în baladele ciclului medieval. 
Andrii Popa pare un „voinic” îndrăzneț care concura autorităţile, 
contestându-le influența şi legitimitatea: „Cine trece-n Valea-Seacă / Cu 
hamgerul fără teacă / Şi cu pieptul dezvelit? / Andrii-Popa cel vestit! / 
Şapte ani cu voinicie / Şi-a bătut joc de domnie / Şi tot pradă ne-ncetat, / 
Andrii-Popa, hoţ bărbat! / “Zi şi noapte, de călare, / Trage bir din drumul 
mare, / Şi din țară peste tot! / Fug neferii cât ce pot, / "Căci el are-o puşcă 
plină / Cu trei glonți la rădăcină, / Ş-are-un murg de patru ani, / Care muş- 
că din duşmani, / "Ş-are fraţi de cruce şapte, / Care-au supt sânge cu lapte. 
/ Şi nu-i pasă de nimic, / Andrii-Popa cel voinic!”?. Aceeaşi ambiguitate 
conştientă este exersată şi în cazul lui Mihu Copilu, un brigand din zona 
codrilor Herţei. Eposul popular (Alecsandri susține că balada i-a fost cân- 
tată de „un vânător de la Bicaz, pe malul Bistriţei, anume Ştefan Nour”) 
afectat de intervenţia cultă nu înnobilează hoţiile săvârşite de „Mihu copi- 
laş, / Mândru Păunaş, / Păunaş de frunte, / Copilaş de munte / Păunaş de 
codru” şi de tovarăşii săi: „Patruzeci şi cinci, / Cincizeci fără cinci / De 
haiduci levinţi / Duşi de la părinți / De când erau mici / La codru-n potici 
[...] Buni de haiducie, / Vrednici de hoţi”. În logica romantică, clientelară 
celei populare, hoţia lui Andri Popa nu constituie substanţa haiduciei, ci 
doar mijlocul prin care se putea realiza dreptatea socială, adică răzbunarea 
şi repartizarea aparent egalitară a bunurilor dobândite de „ciocoi” prin 
abuzuri. Astfel, dacă „raptul” era legitimat de sistem, hoția „codrenilor” 
era înnobilată de populaţiile rurale şi de ideologia romantică. De altfel, în 
cultura populară străveche, în mitologiile şi religiile antichităţii, raptul 
avea o semnificaţie magică şi legitimă”. Un alt „răufăcător”, de care 
Alecsandri a fost sedus, era Codreanu din balada cu acelaşi nume. Aici 
surprindem o coexistenţă a două nivele de discurs. Astfel, în timp ce rap- 
sodul, conservat ca statut de către Vasile Alecsandri, îl prezintă pe haiduc 
ca pe un hoț domestic („Frunzuliță de dudău! / S-a aflat la Movilău / De 


7? Balada a fost culeasă în 1843, la Ocna. În anul 1818, Mihai Cozoni a fost însărcinat prin 
poruncă domnească ca să-l captureze pe hoţ. L-a aflat pe acesta în Valea Seacă şi l-a ucis din 
fuga calului, după o luptă de câteva ore! 

73 Prometeu a furat focul de la zei, Jason a intrat în aceeaşi manieră în posesia Lânii de Aur, 
romanii au răpit sabinele; raptul este şi una dintre încercările / probele la care sunt supuşi 
eroii basmelor. 


144 


Codreanul cela rău, / Că se primblă prin ponoare / Prin potice fără soare, / 
Cu sarică bocsănească / Şi căciulă țurcănească, / Nime să nu mi-l cunoas- 
că. / Mult e mândru, sprintenel / Cel voinic, cel voinicel!”) care fură caii 
mocanilor şi oile ciobanilor, discursul despre sine, prezent şi în baladele 
despre Ştefan Bujor”, este altul, în conformitate cu modelul consacrat, cu 
norma justiţiar-haiducească (Domnule, măria-ta! / Jur pe Maica Precista, 
/ Eu creştini n-am omorât / Cât în ţară-am voinicit, / Vreun creştin de-l 
întâlneam, / Averile-i împărțeam. / Cu doi cai de-l apucam, / Unu-i dam, 
unu-i luam. / Mâna-n pungă de-i băgam, / Jumătate-o deşertam / Unde 
vedeam săracul, / Îmi ascundeam baltagul, / Şi-i dam bani de cheltuială / 
Şi haine de primeneală”)'5. 

Discursul despre sine a fost introdus, în parte, din „raţiuni dramati- 
ce”. El demonstrează caracterul premeditat şi reprezentativ al acțiunii hai- 
duceşti, având un rol esenţial în sublimarea manifestărilor pe care norma 
juridică le considera infracțiuni grave. Haiducul vorbeşte despre sine în 
faţa Înaltului Divan, la Judecată. Poate, ca şi în cazul discursurilor susţinu- 
te de personajele lui Tucidide, şi aceste discursuri au fost rostite, sau poate 
nu! Important este însă faptul că acestea cuprindeau, aşa cum sunt ele re- 
date de limbajul literar sau în cel al tradiției, datele despre misiunea socio- 
etică a haiducului. Probabil, credo-ul haiducului îmbrăca forma oferită de 
pledoaria prin care acuzatul se autoapăra în fața justiţiei Divanului. Vasile 
Alecsandrescu Urechia” a redat un astfel de episod în relație cu răzmeriţa 
antifanariotă a pandurilor „desființaţi” din judeţele oltene (1815). Prinşi 
şi aduşi în fața Divanului, conducătorii mişcării au afirmat, printr-un dis- 
curs demn, că s-au ridicat pentru a scăpa țara de „jaful grecilor”'5. Inter- 
venţia episcopului de Râmnic a făcut posibilă graţierea pandurilor, dar şi o 
nouă renaştere a mișcării în 1816”. Urechia este oarecum surprins de felul 
ambiguu în care intelighenția epocii a receptat evenimentul. Astfel, dacă 
episcopul arătase înţelegere şi pledase pentru toleranţă, Dionisie Ecleziar- 
hul i-a considerat pe răzvrătiți drept nelegiuiți care „ardeau, ucideau şi 


74 „Frunză verde de negară / A ieşit Bujor din țeară / Bate, pradă, nu omoară / Pe ciocoi îi 
bagă-n fiare / Să-i dea bani de cheltuială şi haine de primeneală. / Bujor iese, Bujor zice / 
Halal de tine voinice / Haideţi copii după mine / Că ştiu calea-n codru bine”. 

75 Se presupune că aceasta era apărarea construită de Codreanu când ajungea, pentru judeca- 
tă, în fața Divanului şi a Domnului, la laşi. Vezi Vasile Alecsandri, „Codreanul”, în op. cit., 
p. 111-112. 

g „Răzmerița din 1815”, în Scrieri literare, Editura Minerva, Bucureşti, 1976, p. 222-226. 

TI Exasperaţi de abuzurile fiscului, conducători mişcării — Păun Nicolicescu, Haidu, Tâmpa, 
Năzdrăvan, Barbu Rogovete şi „un Pătru bimbaşa” — „în înţelegere cu turcii de la Adakale au 
ridicat steag de răzmeriță împotriva caimacamului Samurcaş de la Craiova şi [...] au cutreie- 
rat judeţele, prădând pe greci”. Împotriva lor, Vodă Caragea cere ajutorul paşei de la Vidin 
(vezi V.A. Urechia, op. cit., p. 223). 

78 Ibidem, p. 225. 

7 De data aceasta nu va mai exista iertare, mulți dintre căpitani fiind „înghiţiţi de ocnă”. 

prădau”. Pentru cărturarul postpaşoptist Urechia, obiectivul răzmeriţei 
pandurilor a fost „jefuirea jefuitorilor”, răsculații fiind „antemergătorii” 
lui Tudor Vladimirescu, „semn al renașterii naționale”. 

Lui Bujor, în varianta lui Alecsandri, i se oferă, poate, imaginea 
completă a haiducului-erou şi răzbunător social. Haiducul îl transformă pe 
„ciocoi” în victimă, îl vânează, după cum, de altfel, se declară în toate 
discursurile haiduceşti redate sau inventate de Alecsandri, pseudo-mono- 
loguri care conservă spiritul discursivităţii populare. Dar Bujor manifestă 
şi acea trăsătură de caracter specifică haiducului autentic, empatia, iubirea 
pentru „sărmani”: „Frunză verde de negară, / A ieşit Bujor în ţară! / Bate, 
pradă, nu omoară, / Pe ciocoi îi bagă-n fiare, / Să-i dea bani de cheltuială / 
Şi haine de primeneală. /.../ Frunză verde de negară, / Pe Bujor mi-l jude- 
cară, / La Divan îl întrebară, / Mulţi creştini de-a omorât / Cât prin ţară a 
hoțit? / Iar Bujor cruce-şi făcea / Şi cu dreptul răspundea: / «Mort de om 
eu n-am făcut, / Dar ciocoi mulți am bătut!» / «,Ştefane Bujorule, / Unde- 
ți sunt averile / Ca să-ţi scapi tu zilele?» / «Le-am ascuns pe la copaci, / 
De-ajutor la cei săraci, / Să-şi cumpere boi şi vaci!» /.../ Frunză verde de 
negară, /Bujor se suie pe-o scară... / Plâng săraci cu jale-amară, / Că nu-i 
scara domnilor / Şi e scara hoților, / Calea neagră-a morţilor!”*!. După alte 
câteva decenii de la restituirea realizată de Alecsandri, pare că interesul pen- 
tru legendarul Bujor nu a scăzut! În aceiași termeni, onorând aceleaşi ste- 
reotipii, scrie despre Bujor într-o povestire cu caracter retrospectiv şi Ni- 
colae Gane. Şi în acest text, Bujor este un haiduc „vestit”, obiect al idola- 
triei populare, „mânat” spre haiducie de „dorul voiniciei” („Frunză verde 
de năgară, / A ieşit Bujor în ţară, / Bate, pradă, nu omoară / Pe ciocoi îi 
bagă-n boală”). Era înconjurat de „12 fraţi de cruce, fugiți de la coarnele 
plugului” şi motivat de o finalitate justițiară: „«Maică, nu mai plânge; eu 
merg să fac dreptate în ţară; să ieu de la cei bogaţi, să dau la cei săraci şi 
să stric legile cele răle făcute de domnie» [...] De atunci, fost-au mulți 
călători opriţi în drum, multe case boiereşti călcate, multe poteri împrăş- 
tiate, şi iarăşi multe pungi cu bani împărțite la săraci, şi multe vaci cu vițel 
dăruite la văduve şi orfani, aşa că unii îl blăstămau şi alții îl binecuvântau, 
iar Bujor domnea nesupărat peste moşii, drumuri şi păduri, şi vestea des- 
pre dânsul merse până-n tările vecine”. Concret, în povestirea Aliuţă, 
Gane descrie un atac anunţat (Bujor trimisese două scrisori prin care stabi- 
lea data la care avea să-l „calce” pe tatăl povestitorului) asupra unei curți 
boiereşti (episodul narat este totodată o amintire din copilăriei). Venirea 
haiducilor se desfăşoară, conform relatării, după o anumită ritualistică a 


8 V.A. Urechia, op. cit., p. 226. 
51 Vezi Vasile Alecsandri, „Bujor”, în op. cit., p. 193-196. 
*2 Nicolae Gane, „Aliuţă”, în Convorbiri literare, anul XIV, nr. 6, 1 septembrie 1880. 

conflictului: „Mulţi erau acum cu toții, şi cu ochii aţintiți asupra dealului 
învecinat de unde venea primejdia, iar după câteva minute, puturăm vedea 
şi noi, cei din ogradă, cum se coborau haiducii la pas, liniştit, cântând, 
parcă veneau la masă mare. Ei se opriră un moment dinaintea crâşmei 
unde Bujor îi cinsti cu câte un pahar de vin, apoi porniră din nou spre cur- 
te. Acum se trecuse de şagă; avem să dăm piept la piept cu hoţii; să îm- 
puşcăm într-înşii, să fim împuşcaţi de dânşii; şi câţi din noi aveau să moa- 
ră?... şi câţi să scape?... iată întrebarea ce şi-o punea fiecare”*5. Spre deo- 
sebire de alte informaţii care afirmau că în timpul jafurilor ceata lui Bujor 
nu ucidea oameni, în acest caz au existat două victime: clopotarul, care a 
anunțat sosirea haiducilor trăgând clopotele a moarte, şi turcul Aliuţă, 
şeful celor 60 de străjeri ai „caselor boiereşti”, un vârstnic care s-a angajat 
într-o „luptă dreaptă” cu şeful bandei, dar a murit fiind împuşcat mişeleş- 
te, „pe la spate”, de către unul dintre membrii cetei de haiduci. De altfel, 
conform normelor „folclorice” ale cavalerismului haiducesc, Bujor îl exe- 
cută pe hoţul care l-a ucis pe Aliuţă, ca mai apoi, impresionat fiind de ero- 
ismul cu care un păgân bătrân a apărat „o casă de creştin”, să plece din 
conac fără a-i jefui pe proprietari”. 

Semnificativ era, pentru Vasile Alecsandri, şi sfârşitul tragic, exem- 
plar totodată, al eroilor săi. În cazul haiducului Grozea, execuţia prin de- 
capitare% a fost şi prilej de manifestare a idolatriei populare. În fața cada- 
vrului lui Grozea, expus pe o scândură, țăranii se roagă pentru păcatele 
haiducului: „Poporu-mprejuru-i trist, cu-nfiorare, / La el se uita. / Unii 
făceau cruce; alții, de mirare, / Cu mâna la gură capul clătina”. Iar un 
moşneag, personaj exponențial, căci fusese miluit la nevoie de haiduc: 
„Scoase doi bani netezi din vechea sa pungă, / Lângă mort îi puse, mâna-i 
sărutând, / Mai făcu o cruce şi zise plângând: / «Oameni buni! an iarnă 
bordeiu-mi arsese, / Şi pe-un ger cumplit / Nevasta-mi cu pruncii pe câmp 
rămăsese. / N-aveam de mâncare, nici ţol de-nvelit, / Şi nici o putere — 
eram prăpădit. / N-aşteptam alta din mila cerească / Decât a muri; / Când 
creştinul ăsta — Domnu-l odihnească — / Pe-un cal alb ca iarna în deal se 
ivi / Ş-aproape de mine calul îşi opri» / «Nu plânge, îmi zise, n-ai grijă, 
române, / Fă piept bărbătesc; / Na, să-ți cumperi haine, şi casă, şi pâne...» 
/ «Şi de-atunci copiii-mi ce-l tot pomenesc, / Oameni buni! de atunce în 
tihnă trăiesc.» / Şi, sărutând mortul, bătrânul moşneag / Oftă şi se duse cu- 


5 Ibidem. 

%4 Unul dintre riscurile existenței boiernaşului de țară era să fie „călcat” de tâlharii de drumul 
mare, dar să fie vexat şi de autorități. 

% În romanul istoric Haiducul Nicolae Grozea... scriitorul Sava I. Gârleanu descrie secvența 
decapitării (p. 78-79). Se pare, conform tradiţiei, că execuţia a fost urmată de o scenă scurtă 
şi mai puțin obişnuită. Deşi călăul şi-a făcut bine datoria, trupul descăpăţânat s-a ridicat în 
picioare, ca un ultim act de revoltă, a stropit cu sânge primele rânduri ale asistenței. 

al său vechi toiag / lar poporu-n zgomot strigă, plin de jale: / «Dumnezeu 
să-i ierte păcatele sale!»”)%ć. Dar în cântecul epic, aşa cum a fost el con- 
servat şi reprodus de folcloriştii secolului XX, sfârşitul personajului este 
reprezentat naturalist, ca moarte urâtă, oricum lipsită de eroism“. 
Observăm paradoxul cultural prezent în creaţia populară, căci atât 
haiducul autentic, cât şi banditul sau simplul hoţ de cai sunt beneficiarii 
unei abordări mitologizante, doar pentru că au atentat la stabilitatea celor 
bogaţi, la fundamentele societăţii opresive, văzute ca o creaţie a celor 
prosperi. Cu cât personajul a avut o identitate istorică mai incertă, cu atât 
mai mult el se apropia ca tipologie de arhetipul mitologic al eroului cu 
virtuţi escatologice, cutezător fără măsură şi invincibil“. Astfel, un oare- 
care Pătru Haiducu contestă autoritatea absolută, adică pe împăratul de la 
Țarigrad”. El are acelaşi comportament ca şi la Gruia lui Novac, Corbea 
Haiducu, neînfrânţi rebeli. Aceştia sunt singurii care nu mor, ba mai mult, 
ajung să haiducească perpetuu „„... haiduceşte, neică-n pace / nimini n-are 
ce-z' face!””. Ei devin din marginali (aceasta era încadrarea oficială), 
centrul periferiei sociale. Dimensiunea mitologică a personajului „se veri- 
fică” prin suprapotenţele eroilor care fac față duşmanului generic, întot- 
deauna colectiv, cel care impune doar prin număr: potera, cete de turci, 


5 Vasile Alecsandri, „„Groza”, în Poezii, Bucureşti, Editura Pentru Literatură, 1978, p. 35-36. 

87 Eroi ordinari, de cele mai multe ori hoţi de cai — Dobre Haiducu (Dolj), Stângă Haiducu 
(Mehedinţi), cinci haiduci nominalizați în Cântecul lui Petrescu (Dan Petrescu, Gorj), Radu 
Groşanu (Vâlcea), Codreanu (Vâlcea), Coman (Vâlcea), Cârlăioru (Dolj), Zbangă Haiducul 
(Gorj), Mărunțelu (balada „Cântecul lui Mărunţelu, Craiova), Creţu (Dolj), Alde Nae din 
Vădeni (Gorj), Albulescu (balada „Cântecul lui Albulescu”, Olt), Niță al Lupului (Olt) — mor 
împuşcaţi de potera condusă de către un căpitan dibace, singuri, la rădăcina vreunui copac. 
Scena răspunde unei estetici specifice care agreează violența. De regulă, rănile agonicului 
sunt multe şi urâte, intestinele şi sângele umplu scena: „Dar potera ce-mi făcea? / Gloanţe de 
argint băga, /.../ Maţe lui Burcea vărsa. /.../ Sângele tot îi curgea / Şi din picioare cădea, / 
Mort pe loc că-mi rămânea” (vezi „Burcea”, în Cântece populare româneşti, Profile Publis- 
hing, Bucureşti, 2002, p. 16-17). Formula „mort pe loc că-mi rămânea” este una cvasi- 
permanentă în cântecul epic românesc, atât eroic cât şi haiducesc. 

88 „... Şiret Pârcălabu / Ce s-a-nvrăjbit cu dracu / Şi mi-a secat Bugeacu... / Şapte sate ne- 
prădate / Nici cu bani la zărărfie / Nici dajdia la moşie, / Nici claca la-mpărăţie; / Dar Şiret ce 
mi-ş făcea / Punea masa şi mânca / ... «A înşelat şi-mpăratul»” (vezi ,„ Şiret Pârcălab” în 
ibidem, p. 133). 

59 Ceea ce pare o excepţie de la regulă. În majoritatea baladelor populare, cel care conservă 
caracteristici ale „bunului conducător”- mediator, instanță supremă — este împăratul de la 
„Taligrad”. O astfel de reprezentare a sultanului încarnează un principiu compensatoriu, aflat 
în tradiţia perceperii Împăratului (vezi Mihaela Grancea, „Imaginea Principelui în balada 
populară românească”, în Identitate şi alteritate. Studii de imagologie, Reşiţa, Editura Banatica, 
1996, p. 69). În cazul de față, produsele culturale provin din secolul XIX sau chiar din seco- 
lul XX şi cu toate constrângerile canonului literar este evident că s-a depăşit acest nivel al 
reprezentării. 

% Vezi „Pătru Haiducu”, 


în Cântece populare româneşti..., p. 103. 

„harapi”, tătarii veniţi precum un „roi de albine”*!. După cum s-a văzut 


din prelucrările lui Alecsandri, din Corbea, Andri Popa, Novac şi corbul, 
eroii îşi conservă aceste caracteristici, supradotările fizice. 

Deşi nu a fost un scriitor integrat în generaţia paşoptistă, Dimitrie 
Papazoglu manifestă acelaşi interes romantic vizavi de haiduci, în cartea 
sa despre Bucureşti, publicată la senectute, în 1891. El se manifestă ca un 
postpaşoptist pătruns de imageria romantică despre haiduc, oferind întâm- 
plări pilduitoare, după modelul romanticilor, evenimente care relevau por- 
tretul moral al haiducilor văzuţi ca personalităţi excepționale, ca oameni 
care sfidau capii politici ai epocii, dar şi moartea. Papazoglu nutreşte, du- 
pă cum reiese din naraţiune, o admiraţie reală față de Ioniţă Tunsu”, pe 
care l-a definit indirect, prin câteva întâmplări care reliefau curajul nemă- 
surat al haiducului, maniera ingenioasă prin care acesta depăşea situaţiile 
aparent fără ieşire”. Papazoglu reproduce şi retorica justițiară a fostului 
paracliser, discursul conform cu norma haiducească tradițională”. În ace- 


°’! Vezi „Şiret Pârcălab”, în ibidem, p. 131-134; vezi „Bibea Cucu”, în ibidem, p. 146. 

°2 În schimb, despre Grozea, haiduc renumit şi prieten de al Tunsului, fostul ofiţer oferă doar 
date sumare. Acesta l-ar fi îndemnat pe Tunsu, precum un mentor, să urmeze calea haiduciei: 
„... logofătul Ioniţă Tunsu a fost om cu carte; el fiind paracliser la Sfântul Gheorghe Vechi, a 
făcut cunoştinţă cu un bandit, anume Grozea, şi îşi compune o bandă de țigani, foşti masalagii 
boiereşti; şi-a tuns părul, s-a armat şi a plecat în haiducie” (vezi D. Papazoglu, op. cit., p. 78). 

% „Să vă povestesc un episod din viața lui Tunsu. Într-o seară, fiind ordonată ceata lui să-l 
aştepte în pădurea Mernanii, se văzu, spre seară, ocolită pădurea de soldaţi şi de o sotnie de 
cazaci, iar căpitanul companiei de români, anume Ispir, din Regimentul al III-lea, cu ofițerul 
lui, precum şi căpitanul de cazaci, cu ofițerul lui, şedeau la masă sub un frunzar, în bătătura 
cârciumei din Mernania. Deodată, pe când ofițerii mâncau, se pomenesc cu un biet român, cu 
traista pe băț, la spinare, că soseşte pe fugă, plângând şi zicându-le: «Eu sunt vătășel la plasa 
Snagovul; am fost trimis de zapciu cu banii birului la ispravnicul din Bucureşti; ne-a ieşit 
Tunsu înainte, la cutare puț din răspântie şi mi-a luat toți banii. Făceţi-vă pomană, domnilor, 
să îmi dați un cazac, care să mă scoată din pădure până în drumul ăl mare al Bucureştilor, iar 
D-voastră, dacă vreți să prindeți pe haiduci, nu zăboviţi şi plecaţi pe poteca asta, că vă scoate 
tocmai la puț, unde este Tunsu cu ceata lui». Atunci, căpitanul de cazaci porunci să încalece 
sotnia pe cai şi o luă de-a fuga spre acea cărare, iar vătăşelului i se dădu un cazac, ca să îl con- 
ducă până la marginea pădurii spre Bucureşti. Sosind aci, țăranul zise cazacului, în limba ru- 
sească: «Descalecă de pe cal, să te sărut şi să îți dau şi de băutură, că mi-ai scăpat viața». Caza- 
cul descălecă; Tunsu — căci el era — îl sărută şi scoase un fluier, cu o mână, şi cu alta, două 
ruble; trase trei fluierături şi, la moment, ieşi din pădure ceata lui de opt inşi. Atunci, Tunsu se 
întoarse la cazac şi dându-i două ruble în mână îi spuse rusește: «— Ia căpitan Tunsu. (— Eu sunt 
căpitan Tunsu.)» Iar cazacul, zăpăcit, răspunse: «- Sluşe vaşe blagorodini. (~ Am înţeles Măria 
Ta.)». Tunsu o ia cu ceata lui la fugă, schimbând drumul spre Buftea şi de acolo intră în 
pădurile din Vlaşca. Această farsă a haiducului, pe cât a fost de hazlie, de râdea toată lumea, 
pe atât a tulburat şi administraţia românească şi administraţia rusească” (ibidem, p. 88). 

* Vezi: „El nu făcea niciodată omor; jefuia pe avuţi, atât pe la moşii, cât şi în drumuri şi, nu 
numai că lasă jefuitului de cheltuială, dar, întâlnind oameni săraci pe drumuri, îi ajuta cu 
bani. Această bandă a durat până în anul 1833, când erau ruşii în ţară, în zilele generalului 
Kiseleff, vornic mare fiind Iordache Filipescu, fost în urmă baş boier”. Acelaşi haiduc în fața 
episcopului Ilarion al Argeşului venit să-l vadă pe patul de agonie, la indicaţia lui Kiseleff, 

eaşi manieră, raportându-se la o întâmplare cotidiană, la o întâlnire petre- 
cută la vârful societății, Papazoglu oferă imaginea sintetică, în cel mai 
clasic spirit romantic, a lui Iancu Jianu, o imagine cu un grad înalt de sub- 
iectivitate căci haiducul lui era patriotul dezinteresat, motivat de sentimen- 
te antifanariote: „Povestesc de Iancu Jianu, tot contemporan al meu, pe 
care lumea îl califică de haiduc. Eu însă n-am voit să-l bag în rândul hai- 
ducilor, căci nu era haiduc, ci era înainte-mergătorul lui Tudor 
Vladimirescu. Iancu Jianu era din cea mai nobilă familie din Caracal, ju- 
deţul Romanați, numită a Jienilor, iar astăzi a Cesienilor. Acest tânăr, vă- 
zând trista stare a țării, văzând mulțimea de fanarioți ce inundaseră ţara, 
aduşi de diferiţi domni din Fanar, văzând slujbele țării toate date pe mâna 
lor, văzând că fiii românilor, mai cu osebire ai boierilor români, nu erau 
deloc chemaţi la nici o funcţiune a țării lor, pornit de un sentiment curat 
românesc, şi-a compus o ceată de haiduci, ca să calce şi să pedepsească, 
pe drumuri, pe fanarioți, oriunde îi va găsi. Astfel a început cu ceata lui a 
bate, a chinui şi a jefui pe toți cei clientelari fanarioților, pe unii călcându-i 
la moşiile lor, pe alţii jefuindu-i la drumul mare”. În textul lui 
Papazoglu, chiar şi Jianul se autodefinea, în maniera lui Grozea, Tunsu şi 
a altor haiduci din discursul savant despre haiducie, ca justiţiar: „lartă-mă, 
Măria Ta”, că eu nu sunt hoţ, n-am omorât pe nimenea şi, dacă am jefuit 
pe cei cu avere, am făcut asta ca să am de cheltuială şi să plătesc lefurile 
neferilor, care mă însoțeau, precum şi gazdele care îmi dădeau adăpost, şi 
iată de ce m-am sculat, că Măria Ta ai adus pe capul nostru toate haimana- 
lele din Fanar, le-ai dat toate slujbele țării, astfel că noi, tineri români şi fii 
de boieri, am rămas fără nici o slujbă şi de bătaie de joc a dregătorilor, de 
la ispravnic, până la zapciu”*. 

O imagine oarecum domestică despre Iancu Jianu este furnizată de 
paşoptistul Ion Ghica (1816-1897). Acesta îşi aminteşte împrejurările în 
care l-a cunoscut pe haiduc, în copilărie, precum şi impresiile pe care i le- 
a trezit proscrisul. Se pare că banul Dimitrie Scarlat Ghica, tatăl boierului 
paşoptist, l-a cunoscut bine pe haiduc încă din 1816, de pe vremea episo- 
dului penal al Jianului (atunci, când zapciul l-a adus la judecata lui Vodă 


afirmă că nu s-a căpătuit din haiducie: „N-am nimic, Preasfinte, că cea mai mare parte din 
banii ce luam de la bogătași îi împărțeam la săraci, de-şi cumpărau boi, vaci, de-şi măritau 
fetele, iar sculele ce am avut le-am dat şi eu unde am putut” (ibidem). 

ci Papazoglu susţine că Iancu Jianu a trăit „până după anul 1846” şi că, în 1844, a „mâncat cu 
el la masa lui Iancu Bibescu, ispravnicul de Romanați. Fusese chemat la masă spre a fi pre- 
zentat cucoanei Elencuţii a lui Manu şi cucoanei Elenchii Hereaschii, care se duseseră în 
Caracal ca să vadă pe cucoana Anica a lui Iancu Bibescu” (ibidem, p. 93). 

% Ibidem. 

*7 Se reproduce un ipotetic discurs de disculpare pe care Jianu l-ar fi susținut în faţa lui Vodă 
Caragea după ce a fost prins de poteră şi judecat la ocnă (1816). 

% Dimitrie Papazoglu, op. cit., p. 93. 

pe Jian, Scarlat Ghica era „isprăvnicel de curte”), zice Ion Ghica: „acolo 
s-au cunoscut amândoi şi făceau vânători împreună”. Copilul Ghica a 
fost impresionat de înfăţişarea haiducului, care îi părea „fioros” (termenul 
se utiliza des, în epocă, cu privire la hoţi precum Tunsu sau Iancu), dar şi 
de priceperea acestuia la vânătoare: „mă obişnuisem să mă uit la dânsul 
(haiducul a fost timp de patru zile oaspete la moşia Ghiculeştilor, n.m.) 
fără să-mi fie frică, ba încă aveam şi un fel de respect, de când îl văzusem 
nimerind cu glontele de trei ori de-a rândul, în piatra din marginea pădurii, 
care de-abia se vedea din foişor; şi de când sărise șanțul din coada eleşteu- 
lui mai bine decât caii de la hipodrom”. 

Cântecele şi legendele despre „boierul-haiduc” Iancu au apărut încă 
timpul vieţii sale. Mai interesantă a fost, bineînţeles, posteritatea. Anton 
Pann a publicat, încă înainte de 1850, cu puţin timp după moartea haidu- 
cului, „cântece jieneşti”. Jienii (numită şi Jianu, Banta lui Jianu, Haidu- 
cii) este piesa de rezistență din repertoriul teatrului popular. În 1857, Ma- 
tei Millo a prezentat la teatrul din Iaşi piesa Jianu, căpitan de hoți 
inspirându-se din această tradiție. În 1876, Mihail Pascaly a refăcut şi a 
jucat subiectul sub titlul Jianu, căpitan de haiduci, cu mare succes de ca- 
să, piesa supraviețuind „pe afiş” până în 1910. Până astăzi au fost identifi- 
cate cam 65 de piese, „variante mai mult sau mai puţin evidente” ale Jie- 
nilor. Existau, în secolul XIX şi la începutul celui următor, reprezentări 
dramatice cu: Birligan, Bujor, Călin, Codreanu, Coroi, Craioveanu, Darie, 
Dragomir, Dragoş, Făgurel, Grigoraş, Groza, Lucan, Merişor, Pandurii, 
Păunaş, Palanciuc, Radu, Roşu, Sămădău, Terente, Trandafir, Tudor etc. 
De regulă, numele respective erau generice, reproducând titlul piesei de 
teatru, fiind completate, în unele cazuri, şi cu complementul specific mol- 
dovenesc: „Banta lui...”!01. Toate aceste piese de teatru erau variante lo- 
cale ale Jienilor, căci regizorul nu făcea altceva decât să readapteze scena- 
riul iniţial şi să introducă câteva elemente care să aducă aminte de perso- 
najul căreia îi era dedicată reprezentația. Astfel, se naşte un gen dramatic. 
Piesele de Jieni erau animate de şase până la două duzini de personaje cu 
rol episodic. Haiducii din ceata eroului principal aveau nume reale, „soci- 
almente veridice” (Florea, Manea, Dragomir, Alexa, Tudor, Tipa) sau 
porecle. Reprezentaţia cu Jieni are loc şi astăzi în ajunul Anului Nou şi-n 
ziua de Sfântul Vasile (1 ianuarie). Horomanii aveau câteva variante care 
dramatizau evenimente interbelice (vezi Banta lui Lucan sau Banta lui 


” Ton Ghica, op. cit., p. 141. 

1% Ibidem, p. 138-139. 

101 Şi în epoca noastră mai au loc astfel de reprezentații de teatru popular. Este şi cazul „Tea- 
trului folcloric” din comuna Asau, teatru care joacă Banda lui Bujor (legendele locale afirmă 
că Bujor s-a născut în zona Tazlăului, satul Oraşa, şi că locul de întâlnire al haiducilor lui era 
fagul trăsnit, de lângă muntele Nemira). 

Terente). Drama haiducească Pintea se desprinde oarecum de modelul 
tutelar (conspirația eşuată împotriva eroului, împuşcarea lui Pintea, de 
către Vânător"). Între timp, în cultura oficială, a fost lansată şi moda nu- 
velelor şi romanelor de aventuri cu haiduci. În 1869, N.D. Popescu a pu- 
blicat o nuvelă despre viaţa lui Iancu Jianu, singurul proscris care a supra- 
vieţuit aventurii sale. Popularitatea de care s-a bucurat textul l-a făcut pe 
scriitor să reia subiectul în mai multe variante, ulterior chiar într-o trilogie. 
În secolul XX, după cum am mai subliniat, Bucura Dumbrava şi Paul 
Constant au abordat şi ei, în texte romaneşti, epopeea Jianului. 


„Dară Pintea n-o muritu...”1% 


Haiducii erau în Transilvania o prezență problematică pentru autorități 
încă din secolul XVIII. Îndeosebi Pintea şi tovarăşii săi au devenit temă de 
interes pentru mediile culturale transilvănene încă din prima parte a secolu- 
lui XIX, odată cu asumarea viziunilor romantice despre relația dintre carac- 
terul opresiv al sistemului social şi libertatea individuală, creaţia populară şi 
eroicitate. Pintea, figură emblematică pentru populaţia românească din Ma- 
ramureş, devine erou romantic în ficţiunea romanescă a scriitorului maghiar 
Gaál I6szef. Influențat fiind de o tradiție maghiară, scriitorul romantic a 
închipuit într-o naraţiune istorică romanțioasă o idilă petrecută între haidu- 
cul Pintea şi Ilona Szirmay, o tânără care aparținea nobilimii sătmărene!%. 
Autorul a pus în circulaţie şi o altă tradiţie despre o întâlnire ipotetică petre- 
cută între Pintea şi Teodor Crăciun, eroul luptei de la Borşa cu tătarii, din 
care merită reţinută ideea existenţei unei înfrățiri de cruce, de „ortăcie”195 
între cei doi eroi, relație specifică spațiului utopic al mitologiei ţărăneşti. 
Acest demers cultural maghiar a trezit, probabil, şi interesul intelectualilor 
români pentru culegerea folclorului despre Pintea, pentru povestea lui 
Pintea, mesajul poeziei populare fiind şi pentru românii transilvăneni o re- 
zervă semnificativă de ideologie şi inspiraţie romantică’. 

În Maramureş, interesul mediilor culturale româneşti pentru eveni- 
mentele de la începutul secolului XVIII şi, în speţă, pentru haiducul 
Pintea, încep cam în acelaşi timp cu romanul maghiar mai înainte pome- 
nit. Astfel, Laurenţiu Mihalyi, preot pe atunci în Sârbi, sat aflat la poalele 


1% Vezi loan Massoff, Teatrul românesc. Privire istorică, vol. I, De la obârşii până la 1860, 
EPL, Bucureşti, 1961, p. 40; Horia Barbu Oprişan, Jienii. Teatru popular haiducesc, Editura 
Minerva, Bucureşti, 1974; idem, Teatru fără scenă. Evocări ale unor spectacole, personaje 
şi interpreţi ai teatrului popular românesc, Editura Meridiane, Bucureşti, 1981. 

195 Acesta este un lait-motiv care se află la debutul multor balade populare despre Pintea. 

104 Gaál Iószef, Szirmay Ilona, tărteneti român, I-II, Pesta, 1836. 

105 Susana Andea, Avram Andea, Haiducul Pintea..., p. 12-13. 

1% Ibidem, p. 83. 

munților Gutâi, a fost atras nu numai de figura haiducului, ci şi de eveni- 
mentele care au afectat Maramureşul la începutul secolului XVIII. Astfel, 
Mihalyi a proiectat Tatarataratura, „un roman istoric versuit” (1856) şi 
epopeic, care descria zdrobirea tătarilor în ultima lor invazie în Maramu- 
reş (1717). În această istorie, concentrată pe un conflict militar regional, 
fără a fi respectată cronologia istorică, a fost introdus în calitate de erou 
salvator şi haiducul Pintea „Năzdrăvanu”. Cred că autorul cunoştea datele 
reale despre sfârşitul haiducului, dar structura „romanului” conceput ca un 
scenariu epopeic, cu multe episoade, şi animat de personaje cu alură mito- 
logică, revendica prezența unui erou escatologic. În naraţiunea lui 
Mihalyi, haiducul apare ca personaj secundar care face o ofertă salvatoare 
comunităţii borşene, ajutorul dezinteresat al eroului este însă refuzat de 
borşenii animați de un puternic ego local. Deznodământul epopeii are loc 
la Borşa, localitate căreia i se acordă o funcţie soteriologică, aceea de 
„mic Ierusalim”, căci borşenii ajutaţi de stihii îi înfrâng pe tătari”. 
Mihalyi culesese anterior şi folclor, antologase baladele cu circulaţie loca- 
lă precum cea a lui Pintea Viteazul, intitulată „Horea Pintii”, o baladă „A 
lui Novac”, o baladă „A Pătrovanului”, „Moşu' Iuan şi nepotul său Stan”, 
cântecul „Din revoluţie”. Marca astfel intrarea în folclor a evenimentelor 
revoluţiei de la 1848, la care participaseră şi românii maramureşeni din 
satele învecinate cu Transilvania şi Chioarul'%. Balada despre Pintea a 
fost culeasă, cu certitudine, înainte de 1856. Despre erou se afirma ca 
acesta ar fi comandat, în calitate de „armaş mare” (vezi conservarea in- 
formaţiei despre statutul militar al haiducului) un corp militar („oastea 
Pintii”) alcătuit, conform numerologiei simbolice populare din ,„... o sută 
şi cincizeci / Voinicei de cei aleşi”. Balada este concentrată însă pe scena 
morţii lui Pintea: „Când în oraşi o intrat / Pre Pintea l-o împuşcat / Cu trei 
cuie de potcoavă / Ca de grâu grăunţe nouă / Cu grăunțe ca de pară / De 
grâuţi de primăvară / Cu trei gloanţe de argint / Sub dreapta l-o nimerit / 
Şi dacă jos au picat / Feciorii s-o împrăștiat” şi, lucru mai rar întâlnit, pen- 
tru baladele relativ recente, pe funeraliile („îngropăciunea” oarecum miti- 
că) eroului: „Pe Pintea-l puse-n pământ / Armele lui de argint / Şed în cui 
şi ruginează / Nime nu le luciază / Şi ticuţa Pintii / Şede în poarta Băii / Ş- 
o cărat-o păsările / Şi şi-o nădit cuiburile / Jele-i Doamne cui i jele / Jele-i 
frunzei şi ierbei / De armele Pintei / Că şed în cui şi ruginează / Nime nu 


107 Fragmente din epopeea Tatarataratura au fost identificate în Colecţia dr. Ioan Mihaly de 
Apşa, inv. 443. ds. 6, 9 şi 19 şi inv 353, ds. 26 (Baia Mare). Notiţe şi însemnări referitoare la 
planul epopeii sunt diseminate şi în alte dosare din colecţia citată. Informaţia documentară 
mi-a fost oferită de domnul muzeograf loan Boroica de la Muzeul de Istorie din Sighetu 
Marmaţiei. 

1% /bidem, f. 5-39. 

le luciază”!%. Un astfel de final de baladă'"", nemaiîntâlnit în alte texte 
culese de paşoptişti, demonstrează că mitologizarea personajului era un 
proces dinamic la care au coparticipat aproape toate produsele literare 
folclorice, folclorul care presupunea o multitudine de povestiri, anecdote 
(inclusiv despre „vinul lui Pintea”), legende şi balade despre haiduc!!. 
Interesul pentru acest personaj a fost constant. Astfel, dacă în secolul XIX, 
folcloristica, prin cartea lui loan Pop Reteganul, Pintea Viteazul. Tradiţi- 
uni, legende şi schițe (Braşov, 1898), a oferit prima culegere de texte des- 
pre Viteaz, scrisul istoric va prelua problematica, dedicând-i acestuia pri- 
mele analize naţionalist-romantice. Demersul lui loan Pop Reteganul era 
efectul cultural al unei atenţii constante, manifestate în secolul XIX, de 
intelectualii ardeleni pentru culegerea de folclor românesc. Astfel, în 
„Transilvania”, în publicaţia Asociaţiunii, a fost publicată o baladă popu- 
lară despre Pintea, poezie care şi-l închipuie pe haiduc suportând, asemeni 
lui Corbea şi Gruia lui Novac, rigorile închisorii din Baia Mare. Tot într-o 
manieră asemănătoare, Pintea evadează din temniţă, nu înainte de a purta 
un dialog neverosimil cu reprezentanții autorității’. Constatăm că tradiţia 
s-a manifestat tiranic, căci balada a refuzat orice conservare a contextului 
istoric. Mai mult, formula de încheiere aminteşte de maniera în care bala- 
dele olteneşti şi moldoveneşti, culese în perioada paşoptistă, asigurau 
„nemurirea” haiducului, sub forma originală a permanentizării haiduciei 
ca expresie a libertăţii. Şi astfel, din nou, a învins retorica populară despre 
raporturile de forță, eveniment, erou, memorie. 

Istoricul Nicolae Densusianu publica în revista Familia din Oradea, 
în 1883, un studiu în care afirma că Grigore Pintea fost „unul din cei mai 
însemnați români din secolul al XVII-lea”!'*. Istoricul a cercetat memorii- 
le prințului Francisc Rakoczi al II-lea, care îl numea pe haiduc „lotrul fai- 
mos din Meseş, de origine valah”, dar şi ecourile documentare ale Vienei, 
capitala imperială care îşi închipuia că Pintea era „spaima bogaților şi mila 
săracilor”, un „tâlhar, netrebnic”, apoi un „infidel” care conducea un fel 
de „Pintealand”, căci „netrebnicul aţâţa poporul din părțile Maramureşu- 


19 Jbidem. 

110 Ca episod real, înmormântarea lui Pintea a fost „una de batjocură”, după cum afirmă 
sursele documentare, căci autorităţile au fost cele care au intrat în posesia cadavrului! 

1! Efortul este fructuos şi astăzi. În revista de patrimoniu etnologic şi memorie culturală 
Memoria Ethologica se consemnează astfel de restituiri. Mai mult, nr. 6 (an III, 2003) este 
dedicat personalității haiducului. 

12 Vezi: „Elă din temniţa eşea / pe murguţă s'arunca / Şi din gură cuventa: / Haideţi boieri 
după mine / Să ve'nveţe a trăi bine. / Ear domnii, că tremurau / Şi din gură aşa-mi grăiau: / 
Să mergi Pinte sănetosi / Ca şi-ună trandafiri frumosi, / Că ni-si caii ne'nşelaţi / Şi la fugă 
ne"nveţaţi”(vezi G. Sima Alu lui I6nu, „Pintea. Baladă din poporă”, în Transilvania, Sibiiu, 
Tiparul Tipografiei Archidiecesane, 1890, p. 124. 

15 Mihai Ţepei, op. cit, p. 749. 

lui, Sătmarului, Sălajului, Năsăudului şi Bihorului”!!*. Legenda configura- 
tă şi alimentată atât de populația românească, dar şi de duşmani, a fost 
apoi sublimată în secolele următoare. Astfel, nu miră faptul că, în anul 
1860, ungurii au dus la Budapesta, în semn de cinstire, cămaşa de zale şi 
coiful haiducului'!5. Acestea au fost însă recuperate şi sunt păstrate în 
biserica din Budeşti — Josani. 

A existat şi un fel de posteritate a lui Pintea, căci la puţin timp după 
moartea sa, precum în cazul figurilor ilustre ale altor istorii, în Maramureş 
au apărut, timp de 150 de ani, răzvrătiți care i-au purtat numele, iar regiu- 
nea, îndeosebi Budeştiul, este marcată şi astăzi de „locuri ale memoriei”, 
de toponime care amintesc de haiduc: Făgădăul Pintii, Fântâna Pintii, Sta- 
ulul Pintii, Peştera Pintii etc. 


Renegarea trecutului şi ultimul haiduc al pustelor 


Dacă romanticii români au preferat exercițiile de admiraţie de la dis- 
tanță, căci nici unul dintre ei, cu excepţia lui Papazoglu, nu a cunoscut 
vreodată vreun astfel de proscris, scriitorul romantic maghiar Mór Jókai a 
fost interesat de soarta ultimului haiduc celebru al pustei ungare poate şi 
pentru că vedea în Rozsa Sândor (1813-1878) o victimă a sistemului care, 
prin inechitățile lui, îl lipsea de oportunităţile unui trai decent (haiducul 
fiind de condiţie umilă era analfabet şi nu practica nicio meserie). Mór 
Jókai a călătorit pe Valea Someşului cu intenţia de a vizita Gherla 
(Szamosújvár). Obţinuse de la autorități permisiunea de a vedea închisoa- 
rea unde se încerca reforma sistemului concentraţionar, aplicându-se for- 
mula educării prin muncă a deţinuţilor. Concret, scriitorul romantic dorea 
să observe în ce măsură era funcțională, eficientă, o astfel de încercare de 
reintegrare a delicventului în societate; scriitorul considera că educaţia şi 
traiul decent, precum şi practicarea unei meserii îi pot oferi răufăcătorului 
o a doua şansă. Călătoria a avut însă şi o altă finalitate şi anume aceea de 
a-l revedea pe Rozsa Sândor, un personaj controversat, erou legendar, dar 
şi răufăcător, încarcerat în închisoarea de la Gherla. Despre acesta „se 
spunea” că săvârşise şi acte abominabile, („cumplite” le spune Jókai), 
precum dinamitarea căii ferate, torturarea unei familii, tâlhăriri urmate de 
crime. Haiducul, spre deosebire de alții asemeni lui, avusese şi o ideologie 
proprie, o credinţă egalitaristă care l-a îndemnat să lupte în revoluţia de la 
1848!€. Pentru Jókai, întâlnirea a fost însă sub aşteptări". Temutul hai- 


114 Ibidem; Vasile Gaftone, op. cit., p. 746. 

"15 Mihai Țepei, op. cit., p. 746. 

"16 Vezi despre acest episod analiza lui Vita Zsigmond, Jókai Erdélyben, Kriterion, Bucu- 
reşti, 1975, p. 196-197. 

duc era acum un bărbat îmbătrânit şi sceptic, pregătit să-şi sfârşească zile- 
le în puşcărie, reflecţiile acestuia cu privire la cauza răzvrătirii sale fiind, 
pentru scriitor, uluitor de simple. În timpul discuţiei avute cu scriitorul 
aflat în vizită, Rozsa Sândor a susţinut că analfabetismul său, sărăcia şi 
necunoaşterea vreunei îndeletniciri practice l-au predestinat damnării so- 
ciale şi închisorii. În faţa lui Jókai se afla un viitor închis, haiducul temut 
al pustelor, eroul atâtor balade având 63 de ani. Peste trei ani de la întâlni- 
re, răzvrătitul va fi înmormântat în cimitirul deţinuţilor gherleni unde, 
peste multe decenii, un alt mare scriitor, Móricz Zsigmond, îi ridica un 
monument funerar. Scriitorul Mór Jókai, fiind sub influența legendei, a 
fost afectat de faptul că personajul întâlnit aducea în foarte mică măsură 
cu „voinicul” care le păruse contemporanilor invincibil, chiar nemuri- 
tor!!5. De fapt, acest episod semnifică moartea legendei haiducului ca şi 
soldat al cauzei „celor mulţi”. Mişcarea agrariană, cu orientare socialistă, 
mişcare care se afirmă în Ungaria la sfârşitul secolului XIX, va prelua 
obiectivele egalitarismului visat de masele rurale. Totuşi, Rozsa Sândor a 
fost subiectul unui cult local, funcțional şi astăzi, dovada constituind-o 


mormântul său, îngrijit de către comunitatea maghiară din Gherla’, 


Concluzii 


Demersurile ştiinţifice care şi-au propus studierea banditismului ca 
fenomen social sunt încă puţine şi de dată relativ recentă. Eric J. 
Hobsbawm a creat unul dintre cele mai influente arhetipuri istorice, cel al 
banditului ca personaj social, ca manifestare a crizei sociale, ca rebel pri- 
mar, dar şi ca expresie a spiritului justiţiar, imaginat de masele mereu 
animate de sentimente antistatale. Banditismul a fost considerat de către 
Hobsbawm drept cea mai veche — adaug eu şi cea mai statornică — formă 
de mişcare socială'”. Hobsbawm considera că reprezentativi pentru repu- 
tatia şi popularitatea acestor „social bandits” au fost Robin Hood şi 
Edward Teach („Blackbeard”)'?!. Pentru cercetător, Robin Hood a fost 
personajul care justifica şi alimenta teoria. În cultura populară medievală, 
Robin Hood apare ca erou salvator, devenind obiect al adulaţiei sociale, de 
el fiind legate ideile de libertate, eroism, Justiţie, un cod de valori şi chiar 


117 O descrie în Lelekidomar (1889). 

18 Haiducul în închisoare era croitor şi era convins că munca purifică; vezi descrierea întâl- 
nirii, în op. cit., p. 198-200. 

11? Am constatat această realitate cu prilejul vizitării cimitirului ortodox din Gherla, în anul 
2006. Mormântul a ajuns în interiorul acestui cimitir constituit la marginea spaţiului închiso- 
rii, la sfârşitul secolului XIX. Până atunci, acolo erau îngropaţi doar delicvenţii încarceraţi. 
1% Vezi Eric J. Hobsbawm, Bandits, Liedenfeld and Nicholson, London, 1969. 

12! Pirat celebru, activ în Marea Caraibelor, mort în 1718. 

un soi de galanterie”. Astfel de reprezentări escatologice şi retorici co- 
munitariste!”* se vor regăsi în biografiile haiducilor est-europeni din seco- 
lul XIX, îndeosebi a grecilor“. Natura socială a fenomenului, dar şi im- 
plicaţiile politice ale acestuia, mitologizarea bandiţilor ca fenomen de isto- 
rie culturală — vor fi abordate, frecvent, în cercetarea socio-istorică, sub 
forma unor studii de caz, deşi poate microistoriile ar fi fost mai interesan- 
te; ofertele metodologice specifice microistoriei înseamnă oportunități 
suplimentare de exploatare a materialului documentar. Cercetările cu refe- 
rire la brigandajul din Corsica, America Centrală, America de Sud, Statele 
Unite ale Americii, Italia", Grecia, China, Malaezia, etc. au fost concen- 


122 Eric Hobsbawm, op. cit., p. 10, 131-132. 

13 Robin Hood a fost, în toate epocile şi în toate spațiile culturale, cel mai cunoscut hoț. De 
fapt, el rămâne, în conştiinţa publică, „un prinț al hoților”. Producția culturală populară şi 
cultă despre acest personaj seducător nu a încetat până acum. Robin Hood a fost subiectul 
baladelor medievale, ale celor elisabetane, a fost, de asemenea, eroul preromantic al lui Per- 
cy Folio, furnizând material biografic pentru romanul istoric, pentru filmul artistic de diverse 
genuri (dramă romantică, film de aventuri, parodie). Dar mai ales în ultimii ani, a devenit 
interesant pentru istoria culturală. Vezi: David Blamires, Robin Hood. A Hero for All Times, 
J. Rylands Univ. Lib. of Manchester, 1998; Helen Phillips, Robin Hood. Medieval and Post- 
medieval, Cornell University Press, 2003; Stephen T. Knight, Robin Hood. A Mythic Biogra- 
phy, Four Courts Press, Dublin, 2005. 

124 Paul Sant Cassia, „Banditry, Myth, and Terror in Cyprus and Other Mediterranean Socie- 
ties”, în „Comparative Studies in Society and History”, 35, 4 , 1993. 

135 Vezi C. Asdracha, « Formes de brigandage pendant la deuxième guerre civile byzantine 
au XIVe siècle », în Etudes balkaniques, VII, 1971, nr. 3; S. Asdrachas, « Quelques aspects 
du banditisme social en Grèce au XVIILe siècle », în Etudes balkaniques VIII, 1972, nr. 4, p. 
97-112; Peter Singelmann, “Political Structure and Social Banditry in Northeast Brazil,” în 
Journal of Latin American Studies, 7, 1 (May 1975), p. 59-83; Linda Lewin, “The Oligarchi- 
cal Limitations of Social Banditry in Brazil: The Case of the <Good' Thief Antônio Silvi- 
no>” în Past and Present, 82 (Feb. 1979), p. 116-46; Paul J. Vanderwood, ed., “Social 
Banditry and Spanish American Independence,” în Special issue of Bibliotheca Americana, 
1, 2 (Nov. 1982); Rosalie Schwartz, Lawless Liberators: Political Banditry and Cuban Inde- 
pendence, Duke University Press, Durham, 1989; Paul J. Vanderwood, “Bandits, Real and 
Imagined: An Introduction to the Theme in Mexican History,” în Clive Emersley, Louis A. 
Knafla, eds., Crime History and Histories and Crime: Studies in the Historiography of Crime 
and Criminal Justice in Modern History, Greenwood Press, Westport, 1996, p. 229-251; 
Anton Blok, “The Peasant and the Brigand: Social Banditry Reconsidered,” în Comparative 
Studies in Society and History, 14, 4 (Sept. 1972), p. 494-503; Pat O'Malley, “Social Bandits, 
Modern Capitalism and the Traditional Peasantry: A Critique of Hobsbawm,” în Journal of 
Peasant Studies, 6, 4 (July 1979), p.489-499; Richard White, “Outlaw Gangs of the Middle 
Border: American Social Bandits,” în Western Historical Quarterly, 12, 4 (Oct. 1981), p. 
387-408; Billy J. Chandler, King of the Mountain: The Life and Death of Giuliano the Ban- 
dit, DeKalb, Northern Illinois Univ. Press, 1988; Donald Crummey, ed., Banditry, Rebellion 
and Social Protest in Africa, Heinemann, Portsmouth,1986; Phil Billingsley, Bandits in 
Republican China, Stanford University Press, Stanford, 1988; Stephen Wilson, Feuding, 
Conflict, and Banditry in Nineteenth-Century Corsica, Cambridge University Press, 1988; 
Giannes Koliopoulos, Brigands with a Cause: Brigandage and Irredentism in Modern 
Greece, 1821-1912, Clarendon Press, Oxford, 1987; John Charles Chasteen, Heroes on 

trate în mod deosebit pe sociologia conflictului şi pe imageria realizată în 
relație cu universul şi finalitățile bandiţilor. Aceste demersuri se înscriu, 
de cele mai multe ori, în tradiția inovației hobsbawmiene fără a atinge 
însă, cu puține excepții“, transdisciplinaritatea metodologiei propuse de 
Eric. J. Hobsbawm!"7. În ceea ce priveşte abordările monografice ale te- 
mei, acestea sunt, în general, tributare reprezentărilor romantice sau ro- 
mantic-naționaliste!%. 

Abordările ştiinţifice ale fenomenului haiduciei româneşti constau în- 
deosebi doar în câteva cercetări recente, consacrate şi ele doar parţial aces- 
tuia'”. Dan Horia Mazilu surprinde lumea medievală şi premodernă ro- 


Horseback: A Life and Times of the Last Gauchos Caudillos, University of New Mexico 
Press, Albuquerque, 1995; Barre Toelken, “Context and Meaning in the Anglo-American 
Ballad,” în The Ballad and the Scholars: Approaches to Ballad Study, UCLA William An- 
drews Clark Memorial Library, Los Angeles, 1986, p. 31, 35-36; Robert F. Kadlec, ed., They 
"Knew" Billy the Kid: Interviews with Old-Time New Mexicans, Ancient City Press, Santa Fe, 
1987; Stephen Tatum, Inventing Billy the Kid: Visions of the Outlaw in America, 1881-1981, 
University of New Mexico Press, Albuquerque, 1982; I. lonescu-Nişcov, « Sur la toponymie 
des «haidouks» dans les pays rou-mains (Quelques sommaires considérations sur la vie de 
haidouk dans les pays roumains) » în Etudes balkaniques XXV, 1989, nr. 3, p. 122-125. 

126 Vezi Valérie Toureille, op. cit, Susana Andea, Avram Andea, op. cit., idem, Documente 
privind Mişcarea lui Pintea... 

127 Pe lângă aceste demersuri ştiinţifice cu pretenţii de transdisciplinaritate supravieţuieşte şi 
discursul tradiţionalist, ca expresie a interesului pentru istoria socială, percepută însă doar ca 
istorie factologică şi abordare monografică. O parte din această istoriografie tradiționalistă a 
problemei exploatează şi continuă temele romantice. Vezi îndeosebi: Edward Barry, Sur les 
vicissitudes et les transformations du cycle populaire de Robin Hood. Rignoux, 1832; Marc 
Monier, Histoire du brigandage dans lItalie meridionale, Levy Freres, Paris, 1862 — despre 
camora, bandiți celebri, „garibaldini”;lon Arginteanu, Istoria Românilor macedoneni: din 
timpurile cele mai vechi până în zilele noastre, 2 vol., Tip. L'ind&pendance roumaine, Bucu- 
reşti, 1904; Ion Arginteanu, Brève histoire de l'Albanie et du peuple albanais, Bucarest, 
1919; S. I. Gîrleanu, Haiducie şi haiduci, Editura Enciclopedică Română, Bucureşti, 1969. 

12% O excepţie o reprezintă: Shingo Minamizuka, A Social Bandit in Nineteeth Century Hun- 
gary: Rozsa Sándor, Columbia University Press, 2008. Cunoscutul istoric japonez specializat 
în istoria socială a estului Europei propune o incursiune în tradiţia ungară a haiduciei în 
relație cu istoria societăţii rurale în secolul XIX şi cu mişcarea de inspiraţie socialist- 
agrariană afirmată în Ungaria după 1918. Istoria personală a celebrului „social bandit” avea 
legătură cu acest context. 

12 Consider că cele mai multe dintre demersurile lui Sava Gârleanu depăşesc cu dificultate 
genul biografiilor romanţate. Deşi au o bază documentară solidă, studiile, de altfel amintite 
în paginile anterioare, sunt subordonate unui tradiționalism supărător, de factură naționalist- 
postromantică. În anii regimului comunist, interesul ştiinţific pentru tema haiduciei s-a limi- 
tat doar la analiza acesteia ca formă de manifestare a luptei de clasă. Mai mult chiar, s-a 
exagerat, cu o anumită consecvență, atunci când fenomenul haiduciei a fost tratat şi integrat 
în aria mişcărilor antiotomane şi antifeudale din Balcani. Ori, se ştie că în Serbia şi Bulgaria 
astfel de mişcări insurgente au avut tradiţii, anverguri şi o longevitate care nu se regăsesc la 
nord de Dunăre. Poate doar răzmerițele premergătoare anului 1821 (vezi revoltele pandurilor 
din 1815, respectiv 1816) şi apoi rezistenţele anului 1822 sunt asemănătoare cu acţiunile sud- 
dunărene ale haiducilor antiotomani. Vezi, tipic pentru o astfel de interpretare a haiduciei: S. 

mânească („lumea românească veche”) urmărind maniera în care se con- 
stituie şi funcționează relaţia juridico-culturală dintre cadrele legislative 
(evident, instituționalizate) ale epocii şi atitudinile, comportamentele pe 
care acestea le cenzurează sau dimpotrivă le determină. Interesează statu- 
tul şi nomenclatorul delictelor, discursul oficial despre violenţă, fenome- 
nul tâlhăriei şi derivatul nobil al acestuia, haiducia, şi în fine, „imaginarul 
tâlhăriei”!*. Marius Ghilezan, un jurnalist influențat de determinismul 
biopolitic, studiază cu precădere comportamentele asociale. În cel mai bun 
caz, abordarea sa — care datorită stilului direct s-a bucurat de un oarecare 
succes de librărie — oferă, cel mult, un parcurs folcloric şi etnografic. Re- 
prezentările populare vizavi de haiduci sunt pentru autor, ca urmare a unei 
analize superficiale şi tendenţioase, un argument în favoarea ideii că ro- 
mânii legitimează raptul. Este evident că autorul nu a analizat ştiinţific 
sursele, că a propus un excurs superficial cu privire la istoria românilor. El 
ignoră contextele sociale şi culturale complexe care au favorizat promova- 
rea în panteonul popular a unei galerii de infractori celebri'*!. 

Pentru populația românească rurală, dar şi pentru scriitorii romantici, 
haiducul devine sistem referenţial în relaţie cu realizarea imaginii de sine. 
Şi am supralicitat poate, această teorie! Chiar dacă în realitate haiducul a 
fost, de cele mai multe ori, doar un aventurier şi un răufăcător („nelegiuit” 
spun limbajele vechi ale pravilelor), percepţia populară şi ficțiunea literară 
i-au oferit o altă funcționalitate. El nu mai părea un infractor, un marginal, 
un exclus, ci reprezenta soluţia la o criză socială, întruchipând, în primul 
rând, rezistenţa şi reacția la opresiune. Din această perspectivă, haiducul a 
fost valorificat de către romantici ca parte constitutivă / coparticipativă, 
alături de eroii epopeii medievale, la imaginea de sine a românilor, la pan- 
teonul naţional. 


x» 


Ivanovici, „Haiducia în Balcani, formă de luptă socială şi antiotomană”, în Studii şi articole 
de istorie, Societatea de Ştiinţe istorice şi filologice din RPR, Bucureşti, 1964, p. 47-60. De 
asemenea, studiile referitoare la biografia lui Pintea Viteazul, deşi au o armătură documentară de 
invidiat, sunt determinate de maniera tradițională şi identitaristă de interpretare a personalităţii. 
Aceste contribuţii ignoră ambiguitatea statutelor şi a contextelor istorice în care se manifestă 
haiducii în calitate de personalități reprezentative. 

'3 Dan Horia Mazilu, op. cit., p. 254 -332. 

15! Vezi Marius Ghilezan Hoția la români, Editura Runa, Grupul Editorial Corint, Bucureşti, 2008. 


159 


160 


II. 


trei studii de istorie şi istoriografie recentă 

Filmul istoric românesc în proiectul construcției 
„naţiunii socialiste“ (1965-1989)! 


Statutul, tradiția şi finalitățile mitologizante ale filmului istoric 


Creaţia de film prin calităţile de artă a divertismentului, prin repro- 
ductibilitatea tehnică şi prin valenţele educativ-formative (implicit legiti- 
matoare!) a devenit „arta capitală a secolului XX şi modalitatea prin care 
oamenii au perceput şi trăit realitatea“?. Ea depăşea, prin aceste atribute, 
puterea de seducţie a literaturii de ficțiune. Forţa sugestivă — poetică şi 
mitică — a cinematografului se datora/se datorează stratificării formelor 
culturale elementare (cultură populară, literatură ficțională, teatru, forme 
de manifestare a conflictului şi competiției, etc.) precum şi bogăției mij- 
loacelor narațiunii cinematografice, bogăție care determină, de regulă, 
genul şi abordarea estetică. Se produc astfel: filme ale memoriei, filme 
autobiografice structurate pe schema cronologiei subiective a jurnalului 
intim, filme analitice (psihologice, chiar „vulgate“ pshihanalitice de genul 
„thriller“, “filme de idei“, filmele sentimentale („romance“), de aventuri 
şi de „acţiune“, filme istorice, şi nu de puţine ori, hibridizări paradoxale 
ale produselor culturale mai înainte menționate. Aceste particularități re- 
comandau creația cinematografică, în sistemele totalitare, pentru statutul 
de cel mai determinat segment al culturii. Cinematografia ca parte dinami- 
că a ideologiei transformate în demers cultural era organizată, finanțată şi 
programatic orientată în funcţie de finalitățile sistemului, devenind cel mai 
eficient element de pedagogie politică şi culturală. Corelarea sincronică 
dintre imagine şi cuvânt, puterea de sugestionare a imaginii filmice, empa- 
tia ca reflex al afectelor degajate de jocul actorilor — aveau efecte imediate 
asupra imaginarului colectiv, asupra nivelului percepţiilor vis-à-vis de 
realitatea concepută ca proiect social şi identitar, potenţau discursul ideo- 
logic (marxist-leninist, naționalist-fascist şi naţionalist-comunist). Imagi- 
nea filmică, mai ales dacă era/este vehiculată prin intermediul televiziunii, 
devine accesibilă unui număr foarte mare de cinefili. Pasiunea colectivă 
pentru televiziune a extins considerabil domeniul de acţiune al imaginii, 


! Studiul a apărut în Studia Politica. Romanian Political Science Review, vol. VI, nr. 3, 2006, 
p. 683-710. Vezi şi varianta “The Role of the Historical Film during Ceauşescu” Regime 
within <The Building of the Socialist Nation> Project”, în Re-serching the nation: the Ro- 
manian file, Sorin Mitu (ed.), International Book Access, Cluj, 2008, p. 268-294. 

? Eric Hobsbawm, O istorie a secolului XX. Era extremelor (1914-1991), trad. L. Ionescu, 
Editura Cartier, Chişinău, 1999, p. 537. 

fenomen exploatat şi de producţia şi difuzarea cinematografică. Filmul 
color, impresia de tridimensionalitate dau iluzia coparticipării, a implicării 
în narațiunea şi în discursul promovat de film. Ambiguitatea imaginii fil- 
mate, ambiguitate datorată relaţiei dintre realitatea ficționată şi rezultatul 
ideologic al acestei ficționări, face ca imaginea să acționeze ca o oglindă 
deformată şi deci, deformatoare, dotată cu o incontestabilă putere de se- 
ducție. Puterea imaginii mai este potenţată şi pentru că mixează statutele 
şi contextele, conținătorul şi conţinutul, fondul şi forma. Astfel, impactul 
discursului este inseparabil de apariţia plastică ce inundă ecranul şi-şi su- 
prapune peste el propria retorică despre un eveniment istoric, devenind 
astfel o manieră de schimbare a trecutului istoric’. În plus, prin reconstruc- 
ţia locului, gestului, personajului care prinde „carne“, reproducerea filmi- 
că fericit realizată uneori în pelicule precum Povestirile lunii palide de 
după ploaie (regizor: Kenji Mizoguchi, 1953) şi Andrei Rubliov (regizor: 
Andrei Tarkovski, 1966) concurează narațiunea istorică; dacă consultanța 
istorică este una profesionistă este posibil ca filmul cu tot ce presupune el 
ca reconstrucție istorică să se constituie în substanța unei istorii care este 
altceva decât Istoria, ci o „contra-analiză a societății“. Mitul, mai ales în 
regimul totalitar postbelic, şi-a găsit un mod de exprimare privilegiat în 
imaginea televizată. Atunci când sensul imaginii nu mai ţine decât de pro- 
pria sa estetică, destinatarul devine cu atât mai manipulabil, cu cât imagi- 
nea nu îşi propune să stimuleze raționalul ci afectele, implicarea emoţio- 
nală ca fundament al angajării spectatorului şi a asumării discursului oferit 
acestuia. Aceste particularități, precum şi calitatea filmului de a proiecta şi 
contextualiza discursul marxist-leninist, păreau că materializează încrede- 
rea în valoarea cognitivă şi morală (socialistă) a artei. Prin ecranizarea 
operelor clasice ale literaturii române, prin declaraţiile programatice ale 
articolelor de fond din presa de specialitate, prin „succesul de casă“ (vari- 
anta semantică autohtonist-comunistă a box-office-ului occidental), prin 
tipologiile umane animate de scenariile „filmului contemporan“, cinema- 
tografia socialistă din România epocii ceauşiste părea că sintetizează şi 
sistematizează într-un sistem explicit şi coerent de valori — pentru că se 
întemeia pe o singură opțiune ideologică — mesajul operelor literare şi de 
artă, formele de expresie culturală, axiologia culturii româneşti, 


nale şi de opțiune ale culturii de masă”. De altfel, nume de referință ale 


3 Mehdi Sahneine, „Mass-media“, în Pierre Brunel, Frederic Mancier, Matthieu Letourneaux (coord.), 
Miturile secolului XX, vol. TI, trad. S. Oprescu, Editura Univers, Bucureşti, 1999, p. 46-47. 

4 Marc Ferro, „Le film: une contre-analyse de la société“, în Jacques LE Goff, Pierre Nora 
(coord.), Faire de l'histoire. III. Nouveaux objets, Gallimard, Paris, 1974, p. 321. 

5 Despre dimensiunile evoluţiei fenomenului cinematografic exprimă date relevante statistici- 
le epocii. „Producţia de filme“ difuzată prin cinematografe şi instalaţii cinematografice cu 

criticii de cinema, specialişti în „metodologia artei“ şi pedagogi militau 
pentru o operă naţional-populară care să reflecte şi să interpreteze noua 
morală aplicată“, să materializeze prin producţia de filme istorice proiectul 
politico-artistic al „epopeii istorice româneşti“, să modeleze conştiinţe. 
Filmul devenea astfel un soi de pedagogie pentru uzul tuturor şi eroizare a 
trecutului (pentru tineri şi pentru vârstnicii nostalgici), căci exacerba egoul 
naţional, implicând ca formă de seducţie şi divertismentul”. Hibridizarea 


bandă normală, cinematografe şi instalaţii cinematografice cu bandă îngustă (aici intră şi 
activitatea caravanelor cinematografice), a avut „o dezvoltare“ spectaculoasă între 1938 (an 
de referință în toate demonstrațiile ideologice comparatiste ale epocii ceauşiste) şi 1989; 
astfel, dacă în 1938 existau doar 338 de cinematografe şi instalaţii cinematografice cu bandă 
normală, şi nici o prezenţă a celorlalte categorii de difuzare, în 1960 funcționau: 3350 de 
cinematografe (din care 55 de caravane). Anul de vârf al afirmării „culturii de masă“ în acest 
sector, l-a constituit anul 1980 cu 5801 de cinematografe (dintre care 145 erau caravane 
cinematografice). Declinul instituțional devine oarecum vizibil, căci în 1989 existau 5453 de 
cinematografe (aici intră şi cele 101 de caravane cinematografice, astăzi inexistente în planul 
difuzării cinematografice) — „91. Numărul şi activitatea cinematografelor“, în Anuarul Statis- 
tic al României, Editura Naţională pentru Statistică, Bucureşti, 1990, p. 195. Astăzi, o parte 
din presa culturală postcomunistă, îndeosebi Observator cultural, abordează fenomenul 
reducerii drastice a rețelei de distribuţie cinematografică, din varii motive, dar în special ca 
efect al problemelor bugetare şi al succesului de care se bucură vizionarea „în intimidate“ 
prin rețeaua televiziunilor sau a tehnologiei DVD, deplângând acest aspect care afectează 
economic producţia de film precum şi accesul la produsul cultural, fapt vizibil în scăderea 
vertiginoasă a numărului de săli de proiecţie şi a numărului de spectatori. Astfel, dacă în 
1966 numărul de spectatori era evaluat la cifra de 216, 7 milioane, cifră depăşită (chipurile!) 
doar de URSS, Japonia, Marea Britanie şi Republica Socialistă Cehoslovacia, astăzi se afir- 
mă că doar 25% din români mai merg la cinema (în noiembrie 2005 o analiză realizată de 
Centrul de Sociologie Urbană şi Regională constata că în timp ce 96% dintre români îşi 
furnizează informaţiile de la TV, 75% dintre ei nu merg la cinema, iar 90% nu au fost vreo- 
dată la operă); lipsesc însă din statisticile anterioare anului 1980, cifrele referitoare la con- 
sumul cultural specific din multe state cu o semnificativă şi tradițională populaţie cinefilă, 
substanţială totodată şi numeric, precum cele din SUA, India şi Mexic! — „320. Numărul 
spectatorilor în cinematografe“, în Anuarul Statistic al Republicii Socialiste România, Direc- 
ţia de Statistică, Bucureşti, 1968, p. 702. Acelaşi anuar statistic al RSR afirma că prin inter- 
mediul televiziunii, cele 144 de filme artistice care au constituit repertoriul cinematografic al 
televiziunii socialiste în 1979 au fost urmărite de circa 700 de milioane de consumatori — de 
peste trei ori mai mulți decât publicul mediu anual al rețelei de cinema (în 1980, cele 1707 de 
fime difuzate în România au fost vizionate de 206 milioane de spectatori). 

* Florian Potra, Voci şi vocații cinematografice, Editura Meridiane, Bucureşti, 1982, p. 191. 

7 V, felul în care în filmele de aventuri autohtone se combinau accentuat şi stereotipal con- 
textul istoric, aventura propriu-zisă, umorul facil şi limbajul vulgar. Ne referim în mod spe- 
cial la producţiile din seria filmelor cu haiduci, un fel de „bravi pardaillani valahi, muşchetari 
în iţari şi justiţiari pe cont propriu“ — Călin Căliman, Istoria filmului românesc, Editura Fun- 
daţiei Culturale Române, Bucureşti, 2000, p. 210 (deşi are câteva accente critice valabile, din 
nefericire, criticul de film, în cartea menţionată, nu-şi poate abandona abordările şi evaluările 
elogioase făcute înainte de anul 1989 în presa de specialitate cu referire la aşa-zisele calități 
artistice ale unor rudimentare şi teziste interpretări de discurs filmic vis-ă-vis de anumite 
evenimente ale istoriei naţionale). Prima trilogie a haiducilor presupune: Haiducii (regizor: 
Dinu Cocea, scenariu: Eugen Barbu, Nicolae Paul Mihail şi Mihai Opriş, cu Ion Besoiu în 

genurilor şi a abordărilor estetice satisfăcea exigenţele ideologice, pe cele 
ale publicului consumator, şi în ultimul rând aşteptările criticii de speciali- 
tate preocupate de sincronizarea filmului autohton cu problematicile şi 
evoluţiile filmului de artă. Încă din 1966, Mihnea Gheorghiu, vicepreşe- 
dinte al Comitetului de Stat pentru Cultură şi Artă, vorbea despre „epope- 
ea cinematografică națională“ şi despre „pericolul literaturizării pelicu- 
lei“. O astfel de abordare, punerea „în practică“ a analizei aplicate la isto- 
ria românească de către Nicolae Ceauşescu cu prilejul Congresului al XI- 
lea al PCR a fost mai eficientă decât tradiționala educaţie patriotică înte- 
meiată pe manualul de istorie, el însuşi selectiv din perspectiva eroizării 
maselor şi a personalităţilor escatologice. De fapt, implicarea programati- 
că a cinematografiei româneşti în proiectul „făuririi omului nou, construc- 
tor conştient al societății socialiste multilateral-dezvoltate şi al naţiunii 
socialiste“, este mai pronunțată după 1974, după adoptarea Codului prin- 
cipiilor şi normelor muncii comuniştilor, ale eticii şi echităţii socialiste. 
Puternic ideologizată şi aservită politicii culturale comuniste cu finalități 
formative şi legitimatoare, devenită prin recursul la afecte şi memorie 
colectivă, parte a discursului oficial şi „loc al memoriei“, creaţia cinema- 
tografică îşi orientează problematica, mai ales după Congresul al XI-lea al 
PCR, în funcţie de reperele politico-ideologice ale proiectului naționalist- 
comunist. Pentru arta angajată/militantă, Programul Partidului Comunist 
Român (1974) devenise „platforma politică şi ideologică ce trasează orien- 
tările tematice ale artei“. În acest context, axioma cu valenţe deontologice 
„noi nu suntem — artişti, suntem artişti-cetăţeni“” dorea să reflecte, răs- 
punderea civică“, de fapt, compromisul şi obediența creatorilor culturii 
oficiale. Prin urmare, producţia cinematografică era departe de a eluda 

rolul principal, Amza Pellea, 1965), Răpirea fecioarelor (aceiaşi realizatori, mai puțin Nico- 
lae Paul Mihail, în rolul haiducului Amza este preferat acum Emanoil Petruţ, martie 1968) şi 
Răzbunarea Haiducilor (aceeaşi echipă, aprilie 1968). Succesul seriei regizate de Dinu Co- 
cea va încuraja demersul de a relua aventurile haiduceşti în: Haiducii lui Şaptecai (regizor: 
Dinu Cocea, cu Florin Piersic în rolul până atunci interpretat de E. Petruţ, 1970), Zestrea 
Domniței Ralu (regizor: Dinu Cocea, cu Florin Piersic în rolul haiducului Anghel, adversar 
declarat al sistemului fanariot din timpul domniei lui Caragea, producţie 1971) şi Săptămâna 
nebunilor (aceeaşi echipă de relizatori, 1971), şi în alt spaţiu socio-cultural şi politic (Trans- 
ilvania habsburgică) abordarea biografiei lui Pintea (regizor: Mircea Moldovan, scenariu: 
Vasile Chiriţă şi Dumitru Mureşan, cu Florin Piersic în rolul haiducului român care la înce- 
putul secolului XVIII atacă cetățile Maramureşului, producţie 1976); urmează apoi dipticul 
Iancu Jianu Zapciul şi Iancu Jianul Haiducul (regizor: Dinu Cocea, cu Adrian Pintea, 1981), 
Drumul oaselor (regizor: Doru Năstase, cu Florin Piersic în rolul haiducului Mărgelatu, 
1980), Trandafirul Galben (regizor: Doru Năstase, 1982, cu acelaşi actor în pielea aceluiaşi 
personaj), Misterele Bucureştiului (regizor: Doru Năstase, 1983, cu acelaşi actor interpretând 
acelaşi personaj). 

8 Mihnea Gheorghiu, „Literaturizarea peliculei“, în Cinema, nr. 1 (37), 1966, p. 1. 

” Valerian Sava, „Maturitate politică, maturizare artistică“ , Cinema, nr. 10, 1974, p. 5. 

„obiectivele“ politicii culturale naţionalist-comuniste: „Cea de-a şaptea 
artă, artă de amplă rezonanţă socială şi cu mare forță educativă, atât prin 
conținutul ei revoluţionar cât şi prin valoarea ei estetică şi etică, trebuie să 
se ridice la înălțimea dezvoltării generale a societății noastre, să contribuie 
din plin la îmbogățirea şi înfrumusețarea vieții spirituale, la formarea univer- 
sului moral socialist al omului“. Imperativele “artei cinematografice militan- 
te” sunt redate, în primul rând, în cuvântările Secretarului General al Partidu- 
lui Comunist Român, Nicolae Ceauşescu: „Arta în general, deci şi cinemato- 
grafia, trebuie să se încadreze cât mai activ, de pe poziții militante, în activita- 
tea de înfăptuire a directivelor Congresului al X-lea al Partidului, ale Plenarei 
Comitetului Central care s-a ocupat special de problemele ideologiei, culturii 
şi educaţiei”!!. După aceste abordări, cu prilejuri specifice (plenare, conferinţe 
de profil, etc.) dictatorul devine mai insistent şi explicit, mai prins în meca- 
nismele istoricizării”?. 

Dincolo de curiozitatea anticară (începută cu Herodot), sau dincolo 
de dorința de a înţelege „natura umană“ (impulsuri manifestate de 
Tucidide şi Tacitus), istoria a fost inventată şi reinventată pentru a dovedi, 
legitima, justifica o pretenţie, un act, o re/construcţie politico-ideologică. 
Dacă în Europa secolului al XIX-lea istoria a constituit principalul argu- 
ment în sistemul construcţiilor identitare, în secolul totalitar, filmului i-a 
revenit acest rol politico-ideologic, îndeosebi în sistemul construirii națiu- 
nii socialiste. Polifuncționalitatea psiho-fizilologică a filmului: puterea de 
persuasiune a acestuia (provenită din magia imaginii îndeosebi) face posi- 
bilă manipularea „maselor“ de spectatori. „90% din peliculele puse în 
circulație pe glob, sunt de [evaziune], iar spectatorii acritici, care alcătu- 
iesc la rândul lor 90% din public — cad lesne în capcana întinsă de produ- 
cătorii interesaţi să-i manipuleze“!”. În receptarea conţinutului operei fil- 
mice, contemplatorul (spectatorul) co-participă empatic la problematica 
propusă de conţinutul operei, reproduce aspectul cognitiv şi axiologic al 
creaţiei filmice. În structura receptării artistice se reflectă corelaţia dintre 
momentele: gnoseologic, axiologic, constructiv, ludic şi semiotic. Influen- 
ţa filmului continuă însă şi după vizionarea acestuia. Filmul fiind o copie a 
reflectării realităţii, un mimesis care nu este al vieţii, generează pe lângă 
plăcerea estetică şi una mimetică, devenind astfel şi un purtător de calități 


10 Dumitru Ghişe, „Programul partidului, programul nostru“, Cinema, nr. 9, 1974, p. 2. 

!! Nicolae Ceauşescu, „Cuvântarea tovarăşului Nicolae Ceauşescu“, Cinema, nr. 4, 1974, p. 2. 

"2 Evenimentele politice, mai ales congresele PCR, se desfăşurau sub o „aură istorică“, mar- 
când „ceva“ fundamental; reproduc o apreciere tipică: „Cel de al X-lea Congres al partidului 
a proclamat intrarea națiunii române într-o etapă nouă“, etapa făuririi societății socialiste 
multilateral dezvoltate, concepute ca un proces care va dura aproape două decenii, v. Ion 
Pavelescu, „Epopeea contemporană“, Almanahul Femeia, 1972, p. 6. 

'5 Florian Potra, Profesiune: filmul, Editura Meridiane, Bucureşti, 1979, p. 10. 

mimetice şi al plăcerii imitației; creează, de asemenea, şi sociabilitate, 
spectatorul din sala de cinema devenind parte a unui micro-sistem social 
conectat la problematicile şi afectele stimulate (afinități chiar!) de mesajul 
filmului vizionat. Se abuzează astfel de procesul de impunere a unor va- 
lori şi mentalități prin îmbogățirea imaginarului social cu noi structuri, cu 
elemente specifice imaginarului cinematografic (de altfel, filmul este cel 
mai agreat mijloc de satisfacere a nevoii de imaginar, căci are capacitatea 
de neegalat de a localiza evenimente chiar neverosimile într-un cadru real, 
şi deci credibil!); individului i se creează impresia că face parte dintr-un 
sistem valoric coerent, că se identifică cu societatea sa. Imaginarul trans- 
cende realitatea, asimilând-o! Astfel, în relaţie cu realitatea, filmul de fic- 
țiune îndeplineşte o funcţie integratoare, dar şi una de transcendere a reali- 
tăţii, oferind astfel oricărui spectator (consumator cultural) o viață alterna- 
tivă!“, mult mai vie decât cea declanşată de actul lecturii, deşi este o falsă 
existență, o iluzie care combină, ca orice iluzie, alienarea cu plăcerea! 
Este deci vorba, mai degrabă, de realizarea unei funcții compensatoare, 
compensarea oferită de film fiind mai durabilă decât cea a altor substituţi; în 
plus, deşi nu suplineşte o împlinire afectivă, generează o formă de agrement 
foarte populară şi accesibilă. Reprezentarea filmică are şi alte virtuţi, care 
fac din ea mijlocul de vehiculare a arhetipurilor imaginare şi a imaginilor 
simbolice impuse printr-un limbaj accesibil şi prin obiecte care sunt învesti- 
te cu valenţe exponențiale şi simbolice. Funcţia justițiară (implicit morală) 
se realizează prin eroul exemplar (individual şi/sau colectiv) care are şi el un 
rol complex: impune mutaţia valorică (spectatorul devine afectiv, copartici- 
pant la triumful imaginar al dreptăţii sociale şi/sau istorice); această perspec- 
tivă este cea mai apelată datorită posibilităților de ideologizare. Pe lângă 
această evaluare antropologică, apologețţii cinematografului ca artă, precum 
Paolo Pasolini şi chiar Christian Metz, afirmă că aşa cum mitul este limbajul 
naturii, filmul este limbajul Istoriei, deci al Realităţii, iar cinematografia este 
conştiinţa istorică a realităţii, structurându-i „informaţiile comportamentale“ 
(substanţa povestirii cinematografice este aleasă pentru a demonstra o axi- 
omă morală, iar narațiunea cinematografică propriu-zisă este construită pe o 
acțiune morală, faptele istorice mitizate fiind selectate astfel încât să prezin- 
te spectatorului contemporan modelul aspirațiilor sale morale; de altfel 
Pasolini a aplicat în filmele sale aceste idei). 

După cum reiese din demonstraţia noastră, filmul posedă o dublă na- 
tură: cea de instrument şi cea de obiect al unor nevoi umane, natură care 
se traduce în dubla sa calitate: „de amortizor şi totodată de creator de ne- 


e 


voi“!5. Datorită polifuncționalităţii sale, filmul este o „replică“ pe care 


14 Raymond Durgnat, Films and Feelings, The MIT Press, Cambridge, Mass., 1967, p. 136. 
15 Christian Metz, Le Signifiant imaginaire, Union Générale ď Éditions, Paris, 1977, p. 125 sq. 

omul contemporan o emite ca echivalare la explicația mitică arhaică, iar 
discursul filmic mai plastic şi mai direct, beneficiind de operaţii specifice 
de mitizare, poate deveni un element fundamental în pedagogia societală. 
Astfel, inevitabil, filmul are finalităţi explicativ-antropologice, axiologice 
şi de integrare. Filmul istoric oferă şi posibilitatea „interesantă“ a identifi- 
cării cu un trecut citit exclusiv în cheie eroică'€. Identificarea nu se realiza 
(se mai realizează încă!) însă cu personajul istoric real, ci cu o figură a 
imaginarului colectiv, creată în egală măsură de istoricii şi scriitorii care l- 
au mitologizat, de manualul de istorie, şi de profesorul de istorie care se 
statua ca apostol al religiei laice a naţiunii, ca misionar dedicat educaţiei 
excesive şi exclusive ce presupunea consolidarea sentimentului de identi- 
tate națională. Astfel de constructe politice şi culturale presupun o reîn- 
toarcere la teoriile primordialiste şi perenialiste!! care afirmau 
străvechimea (medievală şi chiar antică a naţiunii — „națiunea imemoria- 
lă“); pentru primordialismul istoriografic națiunea era/este un dat, aproape 
o genă specifică „naturii româneşti“. În acelaşi timp, explicaţia marxistă 
încorpora şi interpretarea modernistă conform căreia națiunea era un pro- 
dus istoric apărut în strânsă relaţie cu afirmarea structurilor comunitare 
specifice epocii moderne (teorie impusă în mediile academice în epoca 
postbelică, îndeosebi în unele analize ale istoricilor marxişti). În acest 
context, recursul la trecutul istoric devine mai accentuat, sau mai bine 
spus, redevine o adevărată „religie politică“. 

Filmul istoric ca gen are o istorie la fel de veche şi de proteică pre- 
cum cea a cinematografiei. Tradițiile acestui gen au fost stimulate de miza 
succesului financiar, produsele culturale menţionate şi altele asemănătoare 
fiind vândute şi vizionate de milioane de spectatori din întreaga lume, din 
diverse opțiuni culturale, îmbogăţind astfel şi extrapolând imaginarul isto- 
riografic. Cadrul spectaculos, episoadele eroice, epopeismul stimulau co- 
participarea emoțională, apetitul colectiv pentru escatologii, nevoia de a 
transforma epocile istorice mai îndepărtate în istorii referențiale, în adevă- 
rate „vârste de aur“ al umanităţii sau naţiunii '5. 


16 „Chiar şi Ceauşescu se simţea, efectiv, rudă cu Burebista şi Mircea — evident, cel Mare“ — 
Zoe Petre, „Sechelele istoriei românilor“, Observator cultural, nr. 2 (259), 10-16 martie 
2005; noi ştim, din câteva documentare şi mărturii orale televizate că dictatorul prefera totuşi 
melodrama şi fimele despre arivişti, precum Marele Gatsby (regizor: J. Clayton, producție 
1974, cu Robert Redford în rolul principal). 

V V, analiza teoriilor care vizează natura naţiunii, realizată de Anthony Smith, Nationalism 
and Modernism, Routledge&New York, London, 1998; Naţionalism şi modernism, trad. D. 
Stanciu, Editura Epigraf, Chişinău, 2002. 

15 V, EI Cid/Cidul, epopee istorică regizată de Anthony Mann în 1961; scenaristul Philip 
Jordan a folosit ca surse documentare El cantar del Mio Cid şi piesa lui Corneille, surse care 
îl mitizează pe Rodrigo Diaz de Bivar-El Cid Campeador, eliberatorul tradiţional al Castiliei 
de sub stăpânirea maurilor; nevoia de divertisment mai elevat, explică, în opinia mea, succe- 

sul de piaţă, proliferarea genului în deceniul şapte, iar mai târziu, la începutul acestui mile- 
niu, revitalizarea temei istorice. Filmul istoric era abordat sistematic încă din perioada ante- 
belică, impunând producții precum Gli ultimi giorni di Pompei/Ultimele zile ale Pompeiului 
(regizor: Luigi Maggi, 1908) sau The Fall of Troy/Căderea Troiei (regizorul Giovanni Pasto- 
re manipulează 800 de figuranți!); la Hollywood cel care se specializase în reconstituiri 
istorice era însă Cecil Blount de Mille; doar W. D. Griffith prin Birth of Nation/Naşterea 
unei naţiuni (1915) şi Intolerance/Intoleranţă (1916) depăşeşte folosirea cadrului istoric în 
calitate de pretext narativ şi de exerciţiu scenografic. În perioada interbelică se insistă pe 
grandoarea decorurilor, ca reflex al grandorii trecutului şi pe epica dramatică precum în 
pelicula expresionistă Nibelungii (regizor: Fritz Lang, 1924), pe exotism ca în filmele ameri- 
cane despre vitejii corsari taransformați în forţe loiale Angliei elisabetane angajate împotriva 
Spaniei catolice şi coloniale sau pe melodramă precum în Queen Christina (regizor: Rouben 
Mamoullian, cu Greta Garbo, 1933) şi în Lady Hamilton (regizor: Alexander Korda, cu 
Vivien Leigh şi Laurence Olivier în rolurile Emmei Hamilton şi a amiralului Horatio Nelson, 
învingătorul lui Napoleon la Trafalgar, producţie 1941). În schimb, profascistul Napoleon 
regizat de Abel Gance (1926) demonstrează maniera în care filmul devine parte a aparatului 
propagandistic, a cultului Liderului. Filmul istoric a fost însă mai consistent reprezentat în 
producţia cinematografică din URSS, furnizând prin personajele colective şi individuale, 
modele de autoritate, devotement şi jertfire de sine pentru cauza colectivă. Acest din urmă 
aspect este mai cultivat spre sfârşitul epocii staliniste; vezi, în acest sens felul în care Maşa, 
femeie-comisar a Armatei Roşii, jertfeşte pe altarul noii „ordini sociale“ iubirea, precum 
eroinele Antichității, femeia-comisar se dedică datoriei şi nu pasiunii pentru prizonierul său, 
un tânăr şi vulnerabil ofiţer țarist (în filmul lui Grigori Ciuhrai, Sorok pervâi/Al 41-lea, 
1956). Reprezentativ pentru o astfel de implicare politică a fost însă S. Eisenstein, autorul 
celebrei capodopere cinematografice a realismului sovietic Bonenseț Potiomkin/Crucişătorul 
Potemkin (1925); prin al său „sheakesperian“ Ivan Groznâi/lvan cel Groaznic (1944-1946) 
regizorul răspunde, deşi fără compromisuri estetice, la comanda politică (vezi cum în 
Alexandr Nevski, alt film al celebrului regizor, producţie 1938, eroul care a salvat Rusia de 
dominaţia tătară este de fapt o esenţializare, un erou definitoriu pentru comportamentul eroic, 
aproape mitologic pe care poporul îl manifestă prin afirmarea luptei pentru independenţă şi 
unitate națională). Aceluiaşi model de reprezentare a istoriei i se supun şi ecranizări transpu- 
se pe peliculă de nume reprezentative ale filmului de artă din perioada postbelică, precum 
Serghei Bondarciuc prin ecranizarea tolstonianului roman Voina i mir/Război şi pace (1965- 
1967). Eliberarea de sub comanda politică sau de sub tirania profitului financiar vine prin 
Andrei Rubliov al lui Tarkowski, prin The Last Emperor/Ultimul împărat al lui Betolucci 
(reflecţie asupra efemerităţii şi al caracterului sacru al puterii) precum şi prin peliculele lui 
Kurosawa — Tronul însângerat şi Sosia, filme care abordează obsedanta temă a naturii male- 
fice a puterii. Deceniul şapte a impus în filmul comercial teme istorice şi mitologice, produc- 
ţii hollywodiene sau coproducţii europene cu buget uriaş, filme spectaculoase care nu depă- 
şesc însă proiectul artistic deschis prin Intoleranţa lui Griffith. Mediocre prin story şi prin 
rezolvarea estetică a acestuia, filmele genului sunt fantezii care transformă contextul istoric 
în pretext, producții fără reflecţie, spectaculoase naraţiuni aventuroase de inspirație hercu- 
leeană sau odiseică. Ne referim la peliculele periferice, uneori succese de box-office, deoare- 
ce publicul le-a perceput ca fantezii exotice de tipologie romantică; amintim, în acest sens, 
coproducțiile — Cartagine in fiamme/Cartagina în flăcări (regizor: G. Gallone, 1959), şi Ben 
Hur (regizor: W. Weyler, 1959) — filme care nu depăşesc clişeele romantice ale eroizării. 
Chiar şi „clasicul“ Spartacus (1960) regizat de Stanley Kubrik, deşi nu este doar o investiție 
hollywoodiană, prin maniheizarea personajelor, prin vulgarizarea realităţii istorice şi prin 
introducerea unui love story, rămâne doar o realizare populară a genului, parte a culturii 
populare a perioadei. Aceste pelicule realizate în perioada Războiului Rece au exploatat 
nevoia colectivă de reimaginare a paradisurilor pierdute ale eroităţii escatologice; totodată 

Filmul istoric românesc, exigenţele proiectului „ epopeii naţionale” 
şi perceperea identitară a istoriei antice şi medievale 


Producțiile cinematografice româneşti turnate la sfârşitul deceniului 
şapte şi la începutul celui următor, îndeosebi filme precum Dacii”? şi Co- 
lumna” încearcă să valorifice experienţele filmului istoric şi să impună 
retorica naționalist-comunistă vis-à-vis de istoria națională aflată la faza 
primelor exerciţii protocroniste. Deşi autorii acestor pelicule şi criticii de 
cinema au declarat că finalitățile filmelor cu tematică dacică şi respectiv 


ele au cultivat discursurile morale clişeizate despre natura malefică a puterii politice discreți- 
onare dar şi efemere. Coproducţiile The Fall of the Roman Empire/Căderea Imperiului Ro- 
man (regizor: Anthony Mann, scenariu: Ben Barzman, Basilio Franchina, Philip Jordan; 
imaginea: Robert Krasker;, muzica: Dimitri Tiomkin; actori în roluri principale: Sophia Lo- 
ren, James Mason, Christopher Plummer, 1964) şi The Battle of Rome/Bătălia pentru Roma 
(regizor: Robert Siodmark; imagine: Richard Angst; actori în roluri principale: Laurence 
Harvey, Ion Dichiseanu, Florin Piersic, Harriet Andersson), filme concentrate pe aceeaşi 
temă obsesivă a puterii viciate, egocentrice, sursă a decăderii sunt şi ele tributare spectaculo- 
zităţii gratuite, deşi intenţia realizatorilor a fost aceea de a ilustra grandoarea decadenţei 
lumii romane. Succes de box-office şi producţie de referință pentru genul filmului istoric este 
pelicula Cleopatra (regizor: J.L. Mankiewicz; actori în roluri principale: Elizabeth Taylor, 
Rex Harrison, Richard Burton, 1963). Deşi a obținut în 1964 două premii Oscar, filmul în 
discuţie nu satisface exigenţele filmului de artă, ilustrând mai degrabă virtuozităţile regizoru- 
lui în domeniul naraţiunii cinematografice şi al reconstruirii cadrului istoric habitudinal (în 
maniera în care era/este el relevat de imaginarul istoriografic). În schimb, filmul Becker 
(regizor: Peter Glenville; scenariu: Edward Anhalt, adaptatorul de fapt al textului lui Jean 
Anouilh; imaginea: Geoffrey Unsworth; muzica: Laurence Rosenthal; actori în roluri princi- 
pale: Richard Burton şi Peter O” Toole), film premiat în 1964 cu un Glob de Aur, a impresi- 
onat prin dramatismul degajat de conflictul angajat între regele Angliei, autoritatea seculară 
şi episcopul Becket, autoritatea spirituală. Filmul nu face concesii genului aşa cum a fost 
impus acesta în deceniile şapte şi opt de producția de serie a cinematografiei hollywoodiene. 
Becket a fost şi rămâne singular prin fiorul dramatic pe care îl transmite consumatorului de 
cultură. Influent model de succes pentru producţia de gen a rămas însă Cleopatra, semn că 
publicul agreează acele filme care corespund imaginarului istoriografic. Fastul şi consultanța 
istorică, drama romantică presupusă de pasiunea cuplului Antonius-Cleopatra, au creat o 
reţetă de succes exploatată până astăzi, ce-i drept cu mai multă virtuozitate tehnică, de filme- 
le cu acelaşi subiect dar şi de producţii recente precum 7roy/Troia (regizor: Wolfgang 
Petersen; actori în roluri principale: Peter O” Toole, Brad Pitt, Orlando Bloom, 2004). Spec- 
taculozitatea istoriei în Troia a fost obţinută prin filmarea scenelor de conflict militar (habita- 
tul şi habitudinile epocii prehomerice nu oferă suficient material care expolatat filmic să 
„impresioneze“ cinefilul), prin tehnica panoramării bătăliilor, tehnică îmbinată cu relantiul 
secvențial pentru a reda confruntările individuale. Această abordare impune prin antagonis- 
mul motivaţiilor cuplului de eroi: Ahile (ucigaşul posedat de setea de glorie războinică, echi- 
valentul lumesc al nemuririi) şi respectiv, troianul Hector în calitatea de erou sacrificial al 
Troiei, patria-mamă. 

1 Regizor: Sergiu Nicolaescu, scenariu: Titus Popovici, cu Marie-José Nat, Amza Pellea şi 
Pierre Brice, producţie 1967. 

% Regizor: Mircea Drăgan, scenariu: Titus Popvici, imagine: Nicu Stan, muzica: Theodor 
Grigoriu, cu Richard Johnson, Ilarion Ciobanu, Antonella Lualdi, Amedeo Nazzari, produc- 
ţie 1968; a presupus implicarea a 3000 de figuranți. 

etnogenetică vizează doar realizarea de „acte de cultură naţională“?!, 


adoptarea reţetei superproducţiilor este reflectată în popularitatea filmelor 
amintite şi în cifra vânzărilor de bilete (10 milioane numai în România, 
până în 1971!). Cu aceste pelicule, oarecum cursive, începe proiectul ci- 
nematografic al „epopeii naţionale“ (filmele Tudor şi Neamul 
Şoimăreştilor, creaţii cinematografice anterioare proiectului politic al 
epopeii naţionale, erau centrate mai mult pe retorica socială inspirată din 
practicile filmului istoric sovietic!); de altfel, următoarea alegere tematică 
de referință, considerată în epocă un proiect fără precedent, filmul Mihai 
Viteazul, a fost un act determinat de aceste „antecedente“. În presa de spe- 
cialitate se afirma deschis că alegerea scenariului despre voievodul mun- 
tean a fost determinată de faptul că domnitorul (1593-1601) a reprezentat 
un „moment crucial în evoluţiile istoriei naţiunii române, simbol, personaj 
care şi-a impresionat contemporanii şi şi-a depăşit epoca“. Despre efor- 
tul demersului filmic în discuţie sunt edificatoare câteva date: filmările 
începuseră din 1967, costumele create de Hortensia Georgescu şi Mircea 
Milcovici au fost terminate în 45 de zile şi au presupus utilizarea a 30 000 
de metri de postav şi sute de m” de tablă. Ca abordare discursivă, dar şi ca 
realizare tehnico-artistică, primele două filme amintite de mine sunt stân- 
gace şi departe de realizările celorlalte cinematografii „socialiste“. Despre 
finalitățile filmului istoric de referință a vorbit sincer regizorul Tarkovski, 
în legătură cu proiectul capodoperei sale Andrei Rubliov, film de artă şi de 
meditaţie, film inițiatic concentrat pe puterea retoricii tăcerii şi a imaginii: 
„Istoria ca atare nu poate constitui obiectul artei. Amănuntele, costumele, 
elementele de interior nu le-am privit cu ochii unor istorici, arheologi, 
etnografi, care adună exponate pentru muzee. Preocuparea noastră a fost 
să ne privim eroul cu ochii unor oameni care trăiesc în secolul XX [...] Ne 
folosim de materialul istoric, pentru a ne exprima propriile idei, pentru a 
făuri caractere contemporane”. 

Deci, explicit, unul dintre cineaştii care au făcut puţine compromi- 
suri, explică natura filmului istoric, aceea de a universaliza opţiuni şi axio- 
logii, de a legitima demersuri umaniste, şi nu de a reconstrui istoricitatea 
unui fapt petrecut (în acest din urmă demers constă esenţa actului istorio- 
grafic!). Transformarea problematicii istorice în una de contemporaneitate 
părea un „deziderat“ cultural şi ideologic categoric în cinematografia ro- 
mânească a „epopeii naționale“; astfel, regizorul Mircea Drăgan îşi pro- 
punca ca filmul său despre Ştefan cel Mare al Moldovei (1457-1504), vo- 


2! Valerian Stan, „Filmul istoric, act de cultură naţională“, Cinema, nr. 11, 1971, p. 6. 

Maria Aldea, „Panoramic peste platouri“, Cinema, nr. 4, 1968, p. 22. 

3 Andrei Tarkovski, Andrei Rubliov ca şi conştiinţă a societății, Cinema, an IV (50), nr. 2, 
1967, p. 22; filmul prezintă scene din viața pictorului de biserici Andrei Rubliov, cel care la 
sfârşitul secolului al XV-lea era trăitor la Mânăstirea Andronikov. 

ievod victorios la Vaslui (1475) împotriva  cuceritorului 
Constantinopolului, Mohamed al II-lea — să fie „,...deopotrivă, film istoric 
şi film de actualitate“. Mai puţin „temperat“ şi determinat de discursul 
istoriografic oficial, regizorul român Vitanidis, realizatorul mediocrului 
film istoric Burebista, afirma că „a evocat“, în filmul respectiv, figura 
regelui dac şi lumea îndepărtată a lumii geto-dacilor, „cu sentimental con- 
temporaneităţii, cu dorinţa de a comunica direct şi deschis cu spectatorul 
de azi“. De cele mai multe ori, în filmul cu problematică istorică, cadrul 
istoric era doar operaţie de contextualizare, de coloratură şi mai rar propu- 
nea reproduceri de climat istoric şi teme de autoreflecţie”“. 


2 xxx „Fişa filmului“, Cinema, nr. 3, 1974, p. 49. 

?5 Călin Căliman, Istoria filmului românesc, cit., p. 269. 

% V, în acest sens succesele cinematografiei poloneze din deceniul şapte: filmul lui Andrzej 
Wajda, Popioly/Cenuşa (scenarist: Alecsander Scibor-Rylski; operator: Jerzy Lipman; actori 
în roluri principale: Daniel Olbrinsky şi Beata Tyszkiewicz, 1965) şi Faraonul (1966) regi- 
zorului Jerzy Kawalerowicz, toate ecranizări ale literaturii poloneze. Filmul Cenuşa, ecrani- 
zare după epopeicul roman al lui Stefan Zeromski (1864-1925) a fost considerat o operă 
controversată deoarece propunea o profundă şi nouă analiză a istoriei poloneze din perioada 
războaielor napoleoniene. Filmul însuşi a fost conceput ca meditaţie asupra istoriei, asupra 
sacrificiului pentru împlinirea proiectului identitar şi a eroizării acestuia. Filmul lui Wajda 
sugera empatic contextul tragic presupus de condiţia luptei pentru proiectul identitar, mai 
ales dacă acesta implica afectarea axiologiilor identitare ale Celuilalt, în acest caz al spanioli- 
lor dominați de francezi, aliații patrioților polonezi dedicați proiectului de recuperare a patri- 
ei pierdute, a Poloniei fragmentate şi dominate de puterile vecine. Ca finalitate artistică şi 
morală, pelicula era mai aproape de filmele de meditaţie precum Andrei Rubliov (Tarkovski, 
1966) sau Pădurea spânzuraților (Ciulei, 1965), producţii considerate în critica de specialita- 
te — „filme psihologice“. Un alt film definit de presa socialistă de specialitate drept „psiholo- 
gic“, de fapt o meditaţie asupra puterii, a fost Faraonul, ecranizarea romanului lui Boleslaw 
Prus, o superproducţie la care regizorul polonez Jerzy Kawalerowicz a lucrat trei ani, mani- 
pulând un număr impresionant de actori, figuranți şi specialişti în arta spectacolului. Un film 
reprezentativ pentru cinematografia poloneză, o interferare fericită a „filmului biografic“ cu 
cel de meditaţie filosofică a fost Copernic, realizat de Ewa şi Czeslaw Petelski în 1971. 
Evident, cinematograful european independent a reluat teme şi motive din ficțiunea narativă 
a Evului Mediu, sau a introdus în spațiul istoric abordat, ca suport narativ, problematici de 
substanță universală. Doar câteva producţii au lăsat urme în conştiinţa cinefililor, propunând 
o reconstituire perceptibilă şi deci credibilă a cadrului socio-cultural al epocii constituit în 
pretext al discursului filmic. Paolo Pasolini, îndeosebi prin Medeea (1970), Decameronul 
(1971) şi Z raconti di Canterbury/Povestiri din Cantebury (1972) redă dimensiunea atempo- 
rală a marilor trăiri umane. Pelicula lui Ingmar Bergman prin Det sjunde inseglet/A Șaptea 
Pecete (1957), mai degrabă un eseu cinematografic despre tragismul (estetizat) al condiţiei 
umane, inițiază spectatorul în problematici existenţiale majore, rezolvate până atunci, la 
modul discursiv în dramaturgie. Eroul lui Bergman, cruciatul întors acasă după ani de zadar- 
nic devotament vis-à-vis de demersul himeric al „războiului sfânt“ se confruntă cu ultimul 
rival, răbdător şi impersonal: Moartea. Regizorul Mario Monicelli prin L'armata 
Brancaleonel/Armata lui Brancaleone (1966), asemeni demersului specific literaturii medie- 
vale urbane prerenascentiste demitizează motivele culturii feudale, precum eroismul şi iubi- 
rea curteană. Deceniul nouă, în filmul istoric, reuşeşte sinteza de abordare. Doi regizori îmi 
par reprezentativi pentru demonstraţia noastră: unul vine din cultura liberă a Occidentului 
obsedat de ravagiile oricărei forme de totalitarism, de puterea care alienează, celălalt din 

Prin comparație cu producţiile celorlalte „cinematografii socialiste“ 
(în special, poloneză, ungară şi sovietică), filmul epocii ceauşiste pare 
proiectat/orientat ca finalitate, în maniera în care au fost concepute — fres- 
cele religioase, Biblia pauperum (proiectul lui Gutenberg!), afişele şi pan- 
cartele premoderne, şi produsele filmice ale mitologiei staliniste — acele 


interiorul unei culturi care a reuşit să înțeleagă modelele Celuilat şi să le transforme în refe- 
rințe culturale şi de reflecţie aplicate la realitatea niponă, tocmai pentru a demonstra univer- 
salismul experienţelor umane fundamentale, inclusiv totalitare. Bertolucci, primul dintre 
regizorii aleşi pentru această demonstraţie, surprinde printr-un fals „film biografic“ The 
Last Emperor/Ultimul împărat (1987) — apocalipsa unei lumi arhaice care nu se modernizea- 
ză, ci cade într-un şi mai îndepărtat trecut istoric, în medievalitatea totalitarismului comunist. 
Metamorfozarea ultimului împărat chinez nu este un proces inițiatic aşa cum dă de înțeles 
jurnalul personajului, document ce pare sursa majoră a documentării istorice. Transformarea 
în om comun, parte a naţiunii organice, a presupus: trecerea prin furcile caudine ale tradiții- 
lor politice şi culturale arhaice şi osificate, accesul la elementele civilizației occidentale, 
acceptarea acelor habitudini occidentale care îmbunătățeau plăcerea şi îndulceau eşecul 
politic şi sentimental, jocul politic fără miză reală, şi în fine, reeducarea aplicată de comuniş- 
tii chinezi pe elita aristocrației tradiționale, inclusiv pe tânărul împărat. La finalul peliculei, 
fostul Fiu al Cerului, modest horticultor, deci Grădinar, vizitează Sala Tronului din Oraşul 
Interzis. Un excursionist foarte tânăr aflat la vârsta la care odinioară personajul poveștii 
devenise împărat, descoperă în spatele vechiului tron, un obiect ascuns, o cutie veche, în care 
demult, împăratul copil a închis un greiere; acum fragila ființă pare a fi singura martoră a 
vremurilor trecute, supraviețiutoarea autentică. Dacă tragismul condiţiei celui puternic a fost 
realizată filmic cu calm şi cu optimism paradoxal, căci suntem înainte de prăbuşirea sistemu- 
lui comunist, în cazul celui de-al doilea regizor abordat în analiza noastră comparativă, lu- 
crurile sunt sensibil diferenţiate. Akira Kurosawa, face perceptibilă pentru publicul altor 
civilizații şi experienţe culturale, istoria japoneză; prin acelaşi discurs îşi convinge şi conaţi- 
onalii de implicare, prin dramele istoriei lor, în experiența umanităţii (demers vizibil înce- 
pând cu Rashomon, filmul său din 1950 şi până la Sosia, ultimul său film cu tematică istori- 
co-mitologică). Primul dintre filmele sale istorice care urmăresc explicit dar şi autohtonist 
aceaste convergențe, propune ecranizarea piesei de teatru, Macbeth. După opinia noastră, 
acest Kumonsu-jo/Tronul însângerat (1957), film realizat după succesul mondial şi de cine- 
matecă al peliculei Shikinin no samurai/Cei şapte samurai (1954), rămâne cea mai tulbură- 
toare şi originală ecranizare a celebrei tragedii. Sugestia stimulată prin clarobscururile pictu- 
rale ale peliculei alb-negru, muzica insidioasă, scenografia esenţializată, ignorarea spectacu- 
lozităţii, transformă filmul într-un eseu despre forța demonică a Puterii. Deloc întâmplător, 
filmul a fost realizat în perioada vulgarizării problematicilor istoriei prin pelicula comercială 
şi confortabilă, care nu de puţine ori, aşa cum am mai afirmat, aborda tocmai această temă 
culturală clasică. În acest context, creaţia lui Akira Kurosawa se constituie în replica artistică 
cea mai eficientă (în plan artistic, bineînţeles!) vis-à-vis de acest fenomen ilustrat de cinema- 
tografia genului. Un alt film al celebrului cineast nipon — Kagemusha/Sosia (1980) — reia la 
începutul deceniului nouă tema puterii, dar din alt punct al discursului. Acum interesează 
seducția imaginii politice a Liderului, imagine reprezentativă pentru comunitate, imagine cu 
virtuţi soteriologice. În ambele filme, Kurosawa tratează teme obsesive pentru cultura euro- 
peană, cadrul de desfăşurare al naraţiunii-discurs fiind însă istoria niponă surprinsă oarecum 
atemporal, îndepărtată de perspectivele modernităţii. Evident, cinematografia japoneză a 
realizat o inegalabilă performanţă şi anume aceea de a transforma cadrul oarecum anistoric 
în fundalul desfăşurării unor evenimente şi teme de reflecţie cu un grad ridicat de universali- 
tate şi atemporalitate; ne referim îndeosebi la Utgesu monogatari/Povestirile lunii palide de 
după ploaie (regizor: Kenji Mizoguchi, 1953). 

reprezentări care prin imaginea adecvată făceau accesibile idei religioase, 
politice şi axiologii mai puţin explicite pentru oamenii obişnuiţi”. De alt- 
fel, sistemul ideologic totalitar declara prin rețeaua de mediatizare a dis- 
cursului oficial (presa cotidiană centrală şi locală, presa culturală, postul 
național de televiziune şi radiodifuziunea română) finalitatea „programati- 
că“ şi statutul artelor şi al artiştilor în relaţie determinantă cu praxisul şi 
axiologia socialistă; se scria şi se vorbea despre responsabilitatea cineaşti- 
lor vis-à-vis de felul în care filmele „de actualitate“ dar şi cele istorice 
erau menite să susțină „lupta pentru reconstrucție şi progres“. O astfel de 
cinematografie nu putea fi decât tezistă şi poate, cel mai eficient instru- 
ment al propagandei comuniste“. În aceste condiţii simptomatice pentru 
statutul cinematografiei româneşti era impus postulatul „Filmele bune 
trebuie să răspundă la modul exigent artei angajate”; astfel, „bune“ erau 
considerate peliculele care îndeplineau valenţe politice („Dorim filme cu 
un activ conținut ideologic, care să exprime concepția noastră marxist- 
leninistă despre viaţă şi lume“), cât şi valenţe educativ-formative prin 
implicarea afectiv-emoţională a spectatorului („Dorim filme care să redea 
preocupările, viața omului nou, să-l emoţioneze pe spectator, să-l facă să 
râdă sau să plângă, să se bucure sau să se întristeze, să-i răscolească con- 
ştiinţa, sensibilitatea“). Ficţiunea cinematografică (istorică) urma să îşi 
afirme rolul de metaconştiință istorică, devenind în acelaşi timp motor 
narativ şi câmp simbolic”. De dragul afirmării statutului cinematografiei 
de fundament ideologic al implinirii proiectului naţiunii socialiste se afir- 
ma că: „Încă de la începuturile ei cinematografia, beneficiind de sprijinul 
direct şi de îndrumarea conducerii superioare de partid, a fost profund im- 
plicată în procesul construirii socialismului, filmul fiind conceput ca un ex- 
celent mijloc de propagandă şi de educaţie a maselor în spirit socialist [...] 
Trecutul glorios al poporului român, luptele pentru neatârnare, pentru apăra- 
rea gliei strămoşeşti şi pentru cucerirea independenţei au fost teme generoa- 
se, specific naționale, pe care cineaştii le-au tratat cu măiestrie în filme de 
amplă desfăşurare epică: Dacii, Columna, Tudor, Mihai Viteazul”. 

Pentru a putea sublinia importanța acordată de regimul comunist 
producției cinematografice, valențelor şi finalităților sale ideologice, pre- 


7 V, despre eficiența filmografiei sovietice puternic ideologizate de propaganda stalinistă — 
Marc Ferro, Cinema and History, trad. Naomi Green, Wayne State University Press, Detroit, 
1988, p. 53 sq. 

?8 Ibidem, p. 194. 

? Manole Marcus, „Filmul politic: un moment al maturității“, Cinema, nr. 7, 1974, p. 2. 

3 Nicoale Ceauşescu, „Cuvântare“, Cinema, nr. 1, 1974, p. 2. 

31 Ibidem 

3? Titus Popovici, „Suflul istoriei şi presiunea politicului“, Cinema, nr. 9, 1980, p. 8. 

3 Francisc Munteanu, „Un sfert de veac de cinematografie socialistă“, Magazin cinemato- 
grafic, 1974, p. 2. 

cum şi mediilor şi manifestărilor culturale în care a fost utilizat filmul 
pentru propagarea şi asumarea viziunii comuniste, am considerat esenţială 
raportarea la statisticile oficiale legate de arta filmului, de „standardele 
producţiei cinematografice“ şi de proporţiile difuzării filmelor istorice în 
perioadele de „vârf“ ale acestei producţii, adică în anii '70 şi respectiv la 
debutul ultimului deceniu comunist. Astfel, o statistică oficială care evalua 
„succesele productivităţii cinematografiei socialiste“ pentru perioada sep- 
tembrie 1972-1973 considera că „planul“ de producţie s-a concretizat în 
realizarea de 25 de filme artistice. Conform acestei evaluări, filmul istoric 
românesc „bătea recordul la încasări“ fiind divertismentul popular prin 
excelenţă, cele mai vizionate pelicule de profil au fost considerate: Tu- 
dor", Neamul Şoimăreştilor”, Dacii“, şi Columna”. În preajma Congre- 
sului al XII-lea al PCR., se discuta despre „un spor de eficiență“, concreti- 
zat în creşterea numărului de pelicule cinematografice artistice şi docu- 
mentare care să exprime eficacitatea ideologică a filmului în procesul con- 
struirii „noii societăţi, cadrul de afirmare a naţiunii socialiste“; astfel, în 
anul 1979 s-au produs 28 de „lung-metraje“, iar pentru anii următori se 
preconizau: 26 de filme artistice în 1980, în anul Congresului — 32 de pe- 
licule artistice de lung-metraj, 285 de filme documentare, 44 de filme de 
animaţie. Se concluziona că între 1971-1979, „producţia de filme“ a cres- 
cut de la 12 la 28 de filme artistice“, genurile mai frecvent abordate fiind: 
„filmul de actualitate“ şi cel istoric (acesta din urmă era după 1974 mai 
mult concentrat pe filmul care crea aproape în serie fictivi eroi-comunişti 
ilegalişti, vizionarii „noii ere“, modele de atitudine sacrificială). O altă 
statistică realizată în vara anului 1982 a evaluat „succesul de casă“ al ci- 
nematografiei româneşti în aceeaşi manieră. Analizând modul în care s-a 
desfăşurat activitatea de difuzare a filmelor în cursul anului 1981, se evi- 


* Regizor: Lucian Bratu, scenariu: Mihnea Gheorghiu, producţie 1962. Filmul despre con- 
ducătorul mişcării revoluţionare moderne şi antiotomane din 1821 îl impune pe actorul 
Emanoil Petruţ în rolul principal. Popularitatea filmului se reflectă în faptul că în 40 de ani, 
acest film istoric a fost vizionat de 11 411 828 de spectatori. Pelicula care la momentul eva- 
luării fusese deja vizionată de 9, 7 milioane de spectatori, impune două teze axiomatice pen- 
tru discursul istoriografic marxist transpus în discurs filmic: „Patria este norodul, nu tagma 
jefuitorilor“ şi respectiv, credinţa în revanşa celor învinşi temporar, în continuitatea luptei 
pentru libertate naţională şi socială. Caracterul didactic al discursului materialist-istoric 
exersat în film explică utilizarea imaginilor din pelicula artistică despre Tudor Vladimirescu, 
conducătorul primei mişcări sociale şi antiotomane moderne din istoria românilor-1821, în 
filmele documentare despre acesta. 

* Regizor: Mircea Drăgan, producţie 1964, cu 8, 7 milioane de cinefili. 

% Filmul a fost vizionat de 8, 3 milioane de spectatori. 

37 Pelicula a fost urmărită, la cinematograf de 6 milioane de spectatori; cifrele menționate cu 
referire la audiența celor trei prime filme istorice româneşti din timpul sistemului comunist 
se regăsesc în „Productivitatea cinematografiei socialiste“, Almanahul Cinema, 1974, p. 14. 
38 Almanahul Cinema, 1980, p. 2. 

dențiau „realizările de vârf“ a căror expresie concretă erau cei 206 milioa- 
ne de spectatori, dintre care 74 milioane de spectatori la filmele româneşti, 
cu o sumă de 51 de milioane lei încasări, sumă despre care se afirma că va 
permite autofinanţarea cinematografiei româneşti pentru sesiunea cinema- 
tografică a anului următor! În paginile presei de specialitate, preferința 
publicului pentru filmul istoric, preferință care părea că depăşeşte cadrele 
cinefiliei clasice, era considerată drept efect al intensității trăirii patriotice 
a istoriei, manifestare a conştiinţei istoricităţii: „Spectatorul merge la film 
[...] şi ca să-şi vadă străbunii““”. Importanţa acordată de regimul comunist 
propagării ideologiei sale prin intermediul filmului s-a concretizat în nu- 
meroase manifestări cultural-educative polarizate în jurul vizionării de 
filme cu problematică socio-politică. Printre cele mai „eficiente“ acțiuni 
de această natură erau „manifestările culturale“ integrate în structura hete- 
roclită şi de inspirație stalinistă a Festivalului Cântarea României. Acest 
festival presupunea „unificarea“ într-un cadru instituțional activist şi apa- 
rent organic a celor mai diverse expresii de creaţie artistică în scopul mo- 
nitorizării şi ideologizării tuturor formelor de creație culturală — savantă 
sau populară — prin implicarea în manifestări de anvergură a unui număr 
cât mai mare de creatori şi de consumatori culturali. În acest context, spe- 
cific culturii socialiste de masă, cele mai eficiente „acţiuni“ din domeniul 
creaţiei şi audienței de film păreau a fi: Festivalul filmului la sate (12 mi- 
lioane de spectatori)", Festivalul filmului pentru elevi şi pioneri, Primăva- 
ra culturală bucureşteană, Luna culturii în judeţele: Bacău, Vâlcea, Buzău, 
Bihor, Iaşi, Alba, Tulcea, Arad, la care s-a adăugat inițiativa multor între- 
prinderi de a deplasa spectacolul cinematografic la locul de muncă, acţiu- 
ne ce a înregistrat conform datelor oficiale peste 11 milioane de specta- 
tori! Din nefericire, nu beneficiem şi de alte date cu referire la difuzarea 
filmului istoric în perioada regimului comunist şi nici de alte informații 
referitoare la difuzarea filmelor româneşti la televiziunea naţională, even- 
tual repetarea unora dintre ele (producțiile considerate de regimul comu- 


5 xxx, „Filmul istoric, şcoală de patriotism“, Almanahul Cinema, 1974, p. 138-140. 

“ În cadrul Festivalului Naţional Cântarea României prin galele filmului de amatori se încu- 
raja „potenţialul artistic“, dar în mod deosebit realizarea de documentare cu finalităţi ideolo- 
gice şi patriotice. Sugestive pentru o astfel de abordare au fost: „maratonul cinematografic“ 
de la Piatra Neamţ, gală de film care a presupus rularea a peste „100 de producţii“ şi Festiva- 
lul filmului sătesc de la Bivolari (1983). Cu astfel de prilejuri „se exprimau“ eforturile şcoli- 
lor populare de artă, dar şi ale cele cluburilor sindicale. De regulă, se abordau teme filmice 
legate de: productivitatea muncii, exemplaritatea etosului muncii socialiste, „racile compor- 
tamentale“, posibilitatea recuperării morale a delicvenţilor, etnografierea percepțiilor vis-ă- 
vis de geografia şi istoria României, spaţiu perceput doar ca matrice identitară. În concluzie, 
filmul de amatori trebuia să fie „un adevărat model de educaţie patriotică“ — Florin Velicu, 
„De la cantitate la calitate. Sub semnul «Festivalului Cântarea României», Almanahul Ci- 
nema, 1983,p.7. 

4l Marin Stan, „Arta filmului si arta difuzării lui“, Cinema, nr. 6, 1982, p. 6. 

nist ca fiind cele mai eficiente din perspectiva motivaţiei ideologice); pe 
de altă parte, chiar şi informaţiile pe care le utilizăm fiind rodul comenzii 
politice nu ne pot oferi o imagine convingătoare asupra statutului filmului 
istoric în timpul regimului comunist. Mai interesantă este însă „ancheta“ 
revistei Cinema realizată în vara anului 1967, într-o perioadă de relativă 
relaxare a sistemului, pe un eşantion de 154 de subiecți reprezentativi pen- 
tru toate categoriile socio-profesionale (sudori, ingineri, tehnicieni, stu- 
denti, cercetători, profesori, medici, etc.). Cercetarea sociologică urmărea 
să stabilească locul pe care filmul îl ocupa în viaţa cotidiană a populației 
româneşti. Conform evaluărilor anchetei, cinematograful se situa pe locul 
al doilea în preferinţele subiecților în relație cu petrecerea timpului liber. 
Urmărirea programelor televiziunii, frecventarea teatrului şi operei, ascul- 
tarea muzicii de divertisment, practicarea unui sport urmau ca variante de 
hobby, ceea ce prevala însă în opţiunea publicului era lectura. Chestionaţi 
cu privire la locul preferat pentru vizionarea unui film cei mai mulți dintre 
subiecți au desemnat cinematograful, în timp ce doar 11% au afirmat că 
agreează cadrul familial; primii erau adepții cinematografului ca loc social 
şi ca spaţiu consacrat proiectării, căci „filmul îşi pierde valoarea artistică 
pe micul ecran“. Analizând următoarele secţiuni ale anchetei, am consta- 
tat că filmele cu tematică istorică se regăseau cu preponderență în prefe- 
rinţele publicului larg; cu insistență, mulţi dintre subiecţi cereau realizarea 
de filme istorice româneşti, propunând pelicule despre Mircea cel Bătrân, 
Ştefan cel Mare, Vlad Tepeş, Matei Corvin, Nicolae Bălcescu, Ecaterina 
Teodoroiu, despre figurile consacrate prin discursul naţionalist al manua- 
lului şi al creaţiei culturale „de comandă“. Semnificative în ceea ce priveş- 
te apetenţa interlocutorilor pentru filmele cu tematică istorică sunt şi răs- 
punsurile acestora la cererea redactorilor revistei Cinema de a menţiona 
trei filme româneşti care le-au reținut atenția în mod special; dintre cele 54 
de filme citate, cele care au întrunit cele mai multe aprecieri au fost: Da- 
cii, Pădurea spânzuraţilor şi Tudor. Mai mult, aproape toată producția 
cinematografică a perioadei era orientată înspre filmul istoric (de fapt po- 
litic) şi de actualitate. Se afirma că pentru cinematograful românesc istoria 
patriei n-a fost doar o bogată sursă de inspiraţie, ci însuşi actul său de naş- 
tere artistică”. Filmul istoric românesc a devenit cea mai eficientă manie- 
ră de evocare-reprezentare a unor momente şi figuri din istoria naţională, 


* Adina Darian, „Ce loc ocupă filmul în viața dv.?“, Cinema, nr. 10, 1967, p. 1; o anchetă cu 
rezultate asemănătoare realizează aceeaşi revistă în nr. 2, 1968, pe un eşantion „muncitoresc“ 
din Hunedoara, Reşiţa, Craiova, Anina, oraşul Gheorghe Gheorghiu-Dej, Medgidia; dintre 
subiecți 92% mergeau la cinema văzând 3, 8 filme pe lună şi preferând filme precum: Tudor, 
Neamul Şoimăreştilor, Lupeni- 29, Dacii. 

% xx Filmul istoric. Succese incontestabile,dar cineaştii sunt încă datori epopeii naţiona- 
le“, Cinema, nr. 7, 1982, p. 4. 

evident din perspectiva viziunii istoriografiei oficiale. Prin capacitatea 
intrinsecă a filmului de a reconstrui emoțional trecutul şi prin programarea 
deliberată a realizării ambiţioasei epopei cinematografice naţionale“ se 
legitima regimul politic comunist. Instrumentalizarea filmului istoric, din 
această perspectivă, aliena funcționalitatea, rolurile sociale şi culturale ale 
filmului istoric. De altfel, chiar şi textele criticii de specialitate sugerau 
necesitatea unilateralizării creației cinematografice pentru că după astfel 
de aserţiuni „filmul istoric este prin esenţa sa politic". 

În ceea ce priveşte trăsăturile specifice de mesaj şi de formulă artistică 
ale filmelor istorice româneşti trebuie precizat faptul că dezideratele inde- 
pendenței şi unităţii naționale au fost coordonatele esențiale ale acestora“, 
de aici rezultând şi tematica filmului istoric naţionalist, şi anume reliefarea 
pasională a „luptei neîntrerupte pentru independenţă şi unitate națională“. 
De altfel, pasiunea pentru evenimenţial era firească, în contextul în care 
istoriografia comunistă a refuzat abordările structuraliste în favoarea repre- 
zentării tradiționaliste, deoarece în actul politico-social era mai clar rolul 
maselor populare în istorie şi relația creatoare de istorie dintre personalitatea 
charismatică, soteriologică chiar, şi popoarele pe care le reprezintă. Potrivit 
principiilor declarate şi asumate de cineaşti: „Filmul istoric este reuşit, are 
valoare când exprimă artistic, fascinant, procesele de conştiinţă ale unei 
întregi societăţi, când finalitatea lui este generoasă, când ştie să transfigure- 
ze cu mijloacele sale de expresie, nevoia de ideal a fiecărei generații, când 
pelicula istorică va da marelui public un sentiment al istoriei, aşa cum îl 
poate da un roman sau un poem epic“. 

Semnificativ este şi faptul că potrivit datelor culese de revista Cine- 
ma, nici o altă problematică abordată în creaţia cinematografică româ- 
nească nu a fost atât de agreată de critică şi public: „Primele şase locuri pe 
lista succesului de public îl deţin de peste un deceniu, filmele istorice“. 
„Epopeea“ cinematografiei naţionale a fost turnată în matricea mitologiei 
istorice şi determinată de caracteristicile şi etapele discursului politic 
edulcorant reflectat în discursul istoriografic. Eşuând pe plan economic şi 
social, eşuând în proiectarea viitorului, regimului comunist nu-i mai ră- 
mânea decât discursul naționalist, singurul capabil să mai sensibilizeze 
populaţia dezorientată şi izolată cultural de Europa. Această alunecare 
spre naționalism este şi reflexul specificităţii discursului istoriografic mi- 
tologizant, principala sursă de inspiraţie pentru filmul istoric românesc. 


“ Florian Potra, Profesiune, Filmul, Editura Meridiane, Bucureşti, 1979. 

% xxx, „Filmul istoric,o dimensiune a prezentului nostru“, Cinema, nr. 6, 1974, p. 3. 

46 ***, „Filmul istoric — cu cele trecute să percepem cele prezente şi viitoare“, Cinema, nr. 7, 
1974, p. 3. 

Dan Mutaşscu, „Filmul ca istorie“, Cinema, nr. 7,1974, p. 9. 

48 xx,  Actualitea filmului istoric“, Cinema, nr. 11, 1974, p. 24. 

Cum nu se mai putea cultiva sentimentul național prin hiperbolizarea efi- 
cienței modului de producție socialist, mitologia socio-economică a fost 
substituită de mitologia naționalistă” de factură tradiționalistă. Ca urmare, 
faptele trecutului, eroii politici şi militari, numele reprezentative pentru 
cultura şi ştiinţa românească au fost din ce în ce mai des invocate şi hiper- 
bolizate pentru a demonstra postulatele protocronismului şi sincronismu- 
lui. Elocvente, în acest sens, au fost pelicule precum: Dacii, Columna, 
Mihai Viteazul”, Fraţii Jderi”, Buzduganul cu trei peceți” , Burebista”, 
Mircea”. În acest din urmă film, elementele secundare ale realizării fil- 
mului, anume cele care redau coloratura epocii — occidentalismul vesti- 
mentar şi habitudinal, limbajul echilibrat al domnitorului, conştiinţa 
istoricităţii întrupate în Mircea (domn în Țara Românească între 1386- 
1418) — vor să creeze impresia că ne aflăm într-o lume civilizată deşi în 
discursul reprezentanților exponenţiali ai acelei societăți, vasalitatea era 
percepută ca „înrobire“, iar Mircea vorbeşte precum Mihai Viteazul, în 
termenii limbajului resentimentar al istoriografiei oficiale, despre: „trufa- 
şii occidentali“ sau despre dilemele obedienţei tradiționale româneşti: „Ne 
închinăm păgânilor, creştinilor sau şi la unii şi la alții?“. Burebista alături 


“ Alexandru Zub, Orizont închis, Editura Institutul European, Iaşi, 2000, p. 97. 

* Regizor: Sergiu Nicolaescu, scenariu: Titus Popovici, cu Amza Pellea în rolul voievodului, 
producţie 1970, peste 13 milioane de spectatori în cinematografe; a utilizat peste 3000 de 
figuranți mai ales în grandioase scene de luptă, un record neegalat în filmul istoric românesc; 
în 1971 a fost propus la Hollywood pentru „Oscar“ la categoria „Cel mai bun film străin“. 

*! Regizor: Mircea Drăgan, cu Gheorghe Cozorici în rolul lui Ştefan cel Mare şi Sebastian 
Papaiani în cel al mezinului Ionuț Jder, producţie 1974; realizarea este însă mediocră, artifi- 
cială de la vestimentanţia pestriță şi scorțoasă până la discursivitatea excesivă, semn că sce- 
naristul este covârşit de materia epică a romanului sadovenian cu acelaşi nume. 

5 Regizor: Constantin Vaeni, scenariu: Eugen Mandric, imagine: Iosif Demian, cu Victor 
Rebengiuc în rolul lui Mihai Viteazul, producție 1977; în acest film excesiv de discursiv, 
considerat la vremea premierei „film de idei“, domnitorul primei uniri a principatelor — Țara 
Românească, Transilvania şi Moldova — este construit, în manieră sincronică, pe tipologia 
figurilor renascentiste, deşi limbajul eroului român este adesea departe de recomandările din 
manualele de pedagogie comportamentală scrise de renascentistul italian Baldassare 
Castiglione; mai degrabă, eroul pare a fi re-compus după chipul şi asemănarea eroului din 
filmul lui Nicolaescu, unde în contextul încheierii tratatului de vasalitate cu principele Trans- 
ilvaniei (primăvara lui 1595), impulsiv din fire, Mihai îl „drăcuieşte“ pe principele 
Sigismund Bathory care conform sistemului politico-social occidental îl va considera, de la 
acel act politic, pe domnul muntean drept vasalul său; de altfel, limbajul lui Mihai, după 
aceste filme, devine o vulgată a bunului român, xenofob şi resentimentar. 

5 Regizor: Gheorghe Vitanidis, imagine: Petru Maier, scenariu: Mihnea Gheorghiu, cu Gh. 
Constantin în rolul regelui care a domnit peste daco-geți între 82-44 î.Cr., producţie1980; 
operă de comandă politică, filmul trebuia să celebreze grandios şi protocronist împlinirea a 
2050 de ani de la realizarea „primului stat dac centralizat“, dar în limitele unui buget de 
austeritate! 

* Regizor: Sergiu Nicolaescu, scenariu: Titus Popovici, cu Sergiu Nicolaescu în rolului lui 
Mircea cel Bătrân, producție 1989, difuzată însă în 1990. 

de Mircea reprezintă cele mai reprezentative pelicule pentru difuzarea prin 
problematica filmului istoric a proiectului identitar comunist. Un personaj 
paradoxal, tipic pentru „paradoxul românesc“, este regizorul Sergiu 
Nicolaescu. Realizatorul prolific al celor mai spectaculoase filme istorice 
(nu numai româneşti, căci a realizat câteva pelicule în colaborare cu studi- 
ourile franceze, impunând îndeosebi prin „filmul biografic“ François 
Villon, 1987), un anticeauşist notoriu, regizorul menţionat, alături de alți 
actori şi regizori populari, s-a implicat direct (precum în filmele în care 
juca personajele pozitive şi purtătoare de eroisme naţionaliste) în eveni- 
mentele din Decembrie 1989. Cel care pe un tanc, a intrat triumfalist în 
„televiziunea română liberă“ devenind un simbol al recuzitei de semne 
identitare ale „revoluţiei române din 1989“ a fost, înainte de răsturnarea 
regimului ceauşist, poate, cel mai eficient creator de filme istorice şi „de 
actualitate“, filme care au fundamentat şi alimentat mitologia naționalist- 
comunistă a epocii apoi contestate! 


Stereotipuri ale filmului istoric românesc 


Textul/programul filmelor istorice este unul mitologic şi eroizant. 
Această din urmă dimensiune pare a implica tot contextul natural şi socio- 
uman, o geografie umană simbolizată. Apărarea identității era, după mo- 
delele naționalismului tradiționalist, efectul relației „indestructibile“ dintre 
expresiile manifeste ale identității, românul ca permanență istorică şi ca- 
drul natural conceput ca şi spaţiu matricial”. În filmele istorice româneşti, 
mai ales în cele realizate înainte de perioada austerităţii bugetare impuse 
de la debutul deceniului nouă“, bătăliilor militare le revine rolul esenţial 
în retorica patriotardă şi eroizantă a filmului; „valoarea sângelui vărsat“ 
pentru realizarea finalităților național-identitare nu poate fi înlocuită cu 
vreun alt element cu semnificație etnosimbolică. Bătălia, mai ales cea care 
exprimă victoriile medievale asupra duşmanului, este întotdeauna o locaţie 
inteligent aleasă; ea presupune, de regulă, ambuscade în munți şi păduri 
precum în Dacii, Ștefan cel Mare-Vaslui 1475, Mircea sau atacuri de 


5 V, cum în filmul Mircea, se face trimitere la versurile eminesciene din Scrisoarea a-II-a, 
versuri devenite stereotipale în raport cu o anume percepere a comuniunii cu natura definito- 
rie şi animizată. 

s* Astfel, în filmul despre marele rege dac Burebista, confruntările, unele desfăşurate în 
preajma unor lanuri de porumb (!), par angajate între cete militare nu între oştiri propriu-zise. 
` Regizor: Mircea Drăgan, scenariu: Constantin Mitru, Valeria Sadoveanu şi Mircea Drăgan, 
imagine: Mircea Mladin, cu Gheorghe Cozorici în rolul domnitorului Ştefan cel Mare, Florin 
Piersic, Iurie Darie, etc., producţie 1974; tematica o continuă pe cea din Frații Jderi, centrându- 
se pe bătălia cu turcii de la Vaslui şi pe efectele ei imediate; deşi lipsit de nerv şi discursiv, 
apelarea la patriotismul funciar asigură filmului şapte milioane de spectatori şi reluări prilejuite 
de evenimentele prin care se celebrează personalitatea marelui voievod moldav. 

noapte precum în războiul de gherilă/hărțuire din Vlad Țepeș". În jurul 
unor astfel de confruntări militare se construieşte un adevărat cult, chiar o 
anume cultură a războiului defensiv. Aplicarea tradiționalei tactici a „pâr- 
Jolirii teritoriului“ pentru a lipsi inamicul de hrană şi apă (tactică exacer- 
bată şi absolutizată de vulgata istoriografică a regimului comunist), retra- 
gerea strategică şi vremelnică în munţi ca fenomen tipic al aşteptării unui 
moment oportun sunt o prezență consecventă în filmele cu tematică istori- 
că, fie că au fost narate episoade din istoria geto-dacă (vezi Dacii, Columna, 
Burebista) sau din cea medievală (Neamul Şoimăreştilor, Mihai Viteazul, 
Fraţii Jderi, Ştefan cel Mare-Vaslui 1475, Mircea). În astfel de filme care 
afirmă virtuțile războinice ale autohtonilor, dar numai în cadrele războiului 
de apărare, pare paradoxal şi elogiul eficienţei pedagogiei morţii, aşa cum 
este el desfăşurat în filmul cu tematică medievală, dar mai ales în Mihai 
Viteazul”, Vlad Ţepeş“ şi în Întoarcerea lui Vodă Lăpuşneanu”. Alături de 
aceste structuri de retorică se impune şi apoteozarea satului-matrice, singura 
structură comunitară şi de identitate de la care vine Salvarea”. 

După unele analize romantice cu virtuţi explicative generalizante, 
condiţia tragică a eroului constă tocmai în funcţionalitatea şi efectele aces- 
tui paradox asupra existenţei imediate, corporale a eroului. După opinia 
noastră, tragismul este doar o manifestare în contingent, deoarece tocmai 
sacrificiul, căci despre acesta este vorba, asigură regenerarea şi reabilita- 
rea morală a societăţii, salvarea propriu-zisă, iar eroului îi garantează in- 
trarea în eternitatea memoriei colective“. În genere însă, filmelor istorice 


58 Regizor: Doru Năstase, scenarist: Mircea Mohor, consilier ştiinţific: istoricul Nicolae 
Stoicescu, cu actorul Ştefan Sileanu în rolul controversatului domn muntean, producţie 1978. 
 V. debutul abrupt al filmului cu scena execuțiilor prin tragere în țeapă, execuţii ordonate de 
domnul muntean Alexandru cel Rău, crudul antecesor şi persecutor al lui Mihai, domn care în 
timp ce rivalii săi politici îşi trăiau agonia, se ospăta şi amuza sardonic în imediata apropiere a 
scenei; v. şi episodul incendierii şi deci omorârii creditorilor greci, evrei şi turci (operaţie ordo- 
nată de Mihai Viteazul), precum şi groteasca imagine a asasinării de către secui a principelui 
Andrei Bathory, după înfrângerea suferită de trupele transilvane în confruntarea cu oastea voie- 
vodului Mihai, la Șelimbăr, în apropiere de Sibiu, în toamna lui 1599. 

®© V, scenele de execuţie în masă a hoţilor, a boierilor trădători şi a turcilor invadatori; sune- 
tele luptei care sugerează hăcuirea Duşmanului, scrâşnetele şi strigătele agoniei acestuia. 

ĉl Adaptarea nuvelei romantice a lui C. Negruzzi, regizor: Malvina Urşianu, cu George 
Motoi în rolul crudului domn moldovean Alexandru Lăpuşneanu şi actrița Silvia Popovici în 
rolul Doamnei Ruxandra, soaţa voievodului, producție 1978. 

SV. îndeosebi episodul din Mihai Viteazul, scenă în care domnul aflat la începutul pribegiei 
sale, după pierderea puterii în cele trei principate, găseşte înțelegere într-un sat de țărani 
aserviţi, „realizând“ că ţăranul român ar fi fost elementul pe care ar fi trebuit să-şi fundamen- 
teze demersurile politice şi militare; evident, o astfel de abordare materialist-istorică este cu 
totul străină de contextul epocii care a impus „profesionalizarea“ războiului. 

& V., în cazul Panteonului românesc, lectura istoriografică mitologică şi identitară, demers 
mai explicit la nivelul literaturii minore a subiectului, lectură care asigură trecerea de la 
registrul mitic la cel istoric al sacrificiului lui Mihai Viteazul, al eroilor războaielor pentru 

româneşti le lipseşte fiorul notelor tragice, deşi regizorii şi scenografii au 
mimat tragismul, neconvingător însă, datorită discursivităţii explicite a 
scenariilor. Unul dintre artificiile acestei construcții neconvingătoare con- 
stă în dialectica dintre detaliu şi incident; o astfel de relație este frecvent 
uzitată mai ales de regizorul Sergiu Nicolaescu în Mihai Viteazul (vezi 
tensiunea de la începutul seriei, când Mihai şi boierii Buzești încearcă să 
oprească perceperea tributului uman plătit de comunitatea românească 
Porții, incident care presupune întâlnirea cu renegatul Hassan, care după 
bătălia de la Călugăreni-1595, redevine românul Ionică şi garda de corp a 
domnului!). Chiar şi în momentele de teribilă şi sângeroasă confruntare 
militară, câteva scene, unele de un burlesc condamnabil“ par a detensiona 
spectatorul. În manieră aproape stereotipală, exotismul ţiganilor implicați 
în evenimente minore prin câteva figuri pitoreşti de servitori loiali şi des- 
curcăreți sau de doici şi servitoare devotate şi guralive (vezi mai ales în 
Fraţii Jderi, Ștefan cel Mare — Vaslui 1475 şi seria Haiducilor) asigură 
alături de scenele de beţie descalificantă sau de /oisir carnal specifice Ce- 
luilalt momentele umoristice ale unor astfel de producţii (în Mihai Vitea- 
zul, într-un episod de alcoolism colectiv, nobilii maghiar îl ucid pe Kiràly, 
unul dintre partizanii secui ai domnului muntean, înjunghiindu-l ca pe un 
porc preparat pentru proțap; turcii — sultani şi paşale, îndeosebi — sunt 
întotdeauna surprinşi în scene de desfrânare, benchetuind în svonurile 
muzicilor orientale şi admirând carnaţia luxuriantă a dansatoarelor, adevă- 
rate hurii terestre!). Lipsesc, în schimb, filmele care să abordeze cu defe- 
rență şi autoironie temele propriei mitologii istorice, exersate în cultura 
occidentală, celebre fiind în acest sens, seriile franţuzeşti ale Companiei a 
şaptea (eroismul soldaţilor francezi, pare, în campania din 1940, rodul 
comicului de situaţii!) şi trilogia Astérix (o abordare detaşată a confruntă- 
rii şi sintezei etnogenetice galo-romane; ultima parte a trilogiei — Misiunea 
Cleopatra — a fost regizată de Alain Chabat în 2002). 

Este cunoscut îndeobşte faptul că fiecare naţiune îşi construieşte 
propriul Panteon, reper fundamental pentru memoria sa“. Fiecare civiliza- 
ție se raportează la figurile părinţilor fondatori, ale sfinților sau liderilor 
charismatici, plasându-se astfel sub auspiciile postulatului lui Stefan 
Czarnowski pentru care „nu există națiune fără mit, fără erou şi fără litur- 
ghie politică în care se fixează conştiinţa colectivă şi în care se proiectează 


statalitate şi independenţă, al cultului eroilor din Decembrie 1989. 

& V, cum la începutul filmului Neamul Şoimăreştilor, unul dintre eroii pozitivi ai naraţiunii 
cinematografice, Ispas, reprezentantul exponențial al răzeşimii tradiţionale îşi înfinge sabia, 
cu un „umor gros“, în posteriorul unui duşman! 

* Chantal Delsol, Michel Mastowiski, Joanna Nowicki (coord.), Mituri şi simboluri politice 
în Europa Centrală, trad. L. Papuc, Editura Cartier, Chişinău, 2003, p. 211. 

continuitatea unei istorii““ prin intermediul memoriei naționale. Nici o 


comunitate nu se poate dispensa de eroi, de salvatori, atât în viaţa curentă, 
cât şi în sensul rememorării tradiției istorice““7, şi aceasta în contextul în 
care personajul providenţial, mediator între oameni şi divinitate sau oa- 
meni şi istorie, se impune în proiecţiile socio-civice şi identitare încă de la 
cultul eroilor din Antichitate şi până în societatea postmodernă“. Apelul 
la intervenția unui salvator este lansat de comunitatea aflată în momente 
de dezechilibru, de incertitudini şi confruntare”. Astfel, eroii naţionali 
există doar în relaţie cu lectura identitară a istoriei. Fiecărei etape istorice 
îi corespunde o anumită tipologie a eroităţii dictate de exigenţele realității. 
În fiecare erou, indiferent de aria sa de acţiune, există un salvator potenţi- 
al, care, în funcţie de contextul istoric care îl întruchipează sau îl recon- 
struieşte, joacă rolul fondatorului şi/sau civilizatorului sau animă dimensi- 
unea escatologică devenind, în această manieră, refondatorul comunității. 
Această ultimă treaptă a sublimării personajului exemplar este prezentă în 
fenomenele de reconfigurare a eroizării în perioadele de reconstrucţie 
identitară (proprie naţiunilor care îşi configurează reprezentările mitologi- 
ce, națiuni aflate la debutul afirmării identitare, cum era şi cazul „construi- 
rii națiunii române socialiste“ care avea nevoie de un trecut istoric repre- 
zentativ pentru grandoarea proiectelor epocii ceauşiste) sau de criză iden- 
titară, când angajarea eroului salvator revendică actul sacrificării acestuia, 
deoarece matricea biblică a jertfirii presupune identificarea eroului cu lu- 
mea pe care o reprezintă şi o mântuie. Totodată, rezolvarea christică a 
relaţiei erou-comunitate (rezolvare transfigurată din perspectivă seculară 
în societăţile totalitare) face ca personajul providențial să devină întrupa- 
rea comunității. Matricea christică permite finalizarea parcursului final al 
identificării (dimensiunea transcendentă a procesului eroizării). Victoria 
eroului şi implicit a comunităţii pe care o reprezintă se înfăptuieşte dinco- 
lo de contingent, „eroul devenind salvator şi profet“, ghid şi protector 
spiritual al poporului său, catalizator şi amplificator al mesajului depozitat 
în imaginarul socio-politic al comunităţii pentru care eroul reprezintă un 
element referenţial originar. Astfel sunt „construiți“ în filmele care îi 
abordează: Mihai Viteazul şi boierii din clanul Buzeştilor în filmul Mihai 
Viteazul şi în Buzduganul cu trei peceţi, regele dac Decebal în Dacii şi în 


% Ibidem. 

S Lucian Boia, Istorie şi mit în conştiinţa românească, Editura Humanitas, Bucureşti, ed. 
2002, p. 282. 

s Vezi excursul propus de Andrei Pippidi în Despre statui şi monumente, Editura Polirom, 
Iaşi, 2000, p. 12-13. 

®© Raoul Girardet, Mituri şi mitologii politice, trad. G. Adameşteanu, Editura Institutul Euro- 
pean, laşi, 1997, p. 69. 

“9 Chantal Delsol, Michel Mastowiski, Joanna Nowicki(coord.), Mituri şi simboluri politice... 
cit., p. 29. 

Columna, fraţii Jderi în Ştefan cel Mare — Vaslui 1475. Interesantă este în 
portretizarea eroului salvator, raportarea dintre potențialul real al persona- 
jului şi reprezentarea arhetipală a Eroului. Logica mitului face ca eroul 
real să fie încorporat în structura arhetipului, forța personajului mitizat 
hrănindu-se din credința colectivă în funcția de mediere pe care acesta o 
realizează între comunitate şi istorie, între contingent şi sacru. Personalită- 
tile istorice devin astfel personaje simbolice şi spirite tutelare”, imaginea 
lor fiind invocată mai ales în perioadele de criză. O astfel de percepţie a 
personajului istoric învestit cu atribute escatologice exprimă viziunea asu- 
pra destinului colectiv al comunităţii, comunitate care prin procese cultu- 
rale aproape combustive îşi construieşte, la nivelului imaginarului, o gale- 
rie de eroi reprezentativi şi eficienți la nivelul autostereotipului identitar. 
Ca stare definitorie, personajul filmului românesc, îndeosebi eroul princi- 
pal, evoluează „programatic“ între furor heroicus şi furor divina. Astfel, la 
Călugăreni (1595), domnitorul Mihai Viteazul pare prin cutezanţa sa, în 
timpul confruntării cu turcii, asemenea invincibilului Ahile, sau asemenea 
tuturor eroilor cu impact identitar major în istoria popoarelor”. „Pasiunea 
animalică“ îmbinată cu credinţa în legitimitatea cauzei par a-i fi animat şi 
pe țăranii care au constituit „oastea cea mare“ a lui Ştefan cel Mare; aceş- 
tia din urmă, blânzi şi sfătoşi în vreme de pace (actorii specializaţi în ast- 
fel de roluri în aproape toate filmele istorice româneşti abordate au fost 
Ernest Maftei şi Mihai Mereuţă; chiar dacă înaintau în vârstă, eroii expo- 
nențiali interpretaţi de ei „se contaminau“ de la evoluțiile fiziologice ale 
actorilor), „înarmați cu ghioage“ în situații de conflict erau precum eroii 
Antichității care nu aveau nevoie decât de furie, de „regresia la animalitate 
pentru a fi victorioși“. Eroul are superpotenţele implicate de arhetipul 
războinicului, supercalități regăsite în ciclul popular al Novăceştilor. Fie 
domn sau țăran, eroul este mereu animat de o „ură sfântă“ faţă de Duş- 
man, ură depăşită doar de o inegalabilă dragoste față de propriul „neam“ 
(popor). Palide excepții par a fi: domnitorul moldovean Dimitrie 
Cantemir, care deşi era definit şi el drept „un adevărat cavaler al indepen- 
denţei“, dominat fiind de discursul raţionalist cu referire la putere, con- 


7! Alexandru ZUB, Istorie şi finalitate, Editura Academiei, Bucureşti, 1991, p. 51. 

72 Vezi comportamentul asemănător al eroului antienglez din secolul XIII, William Wallace, 
versiunea scoțiană a lui Robin Hood în Bravehear!/Inimă neinfricată, scenarist: Randall 
Wallece, regizor şi actor în rolul principal: Mel Gibson, producţie 1995. 

R Angelo Mitchievici, „Poveşti, legende, utopii. Dumitru Almaş la şcoala istoriei“, în Explo- 
rări în comunismul românesc, II, Polirom, Iaşi, 2005, p. 351. Aprecierile autorului deşi se 
referă doar la proza istorică pentru tineret pot fi aplicate cu referire la comportamentul țăra- 
nului-luptător din filmele istorice româneşti. Dacă țăranul reprezenta calitatea de „talpă a 
tării“, boierii erau înfățişați precum în eposul popular baladesc: trădători prin definiție şi țapi 
ispăşitori precum în Vlad Ţepeş şi Întoarcerea lui Vodă Lăpuşneanu. 

form scenariului sincronist, era comparat cu filosoful Leibnitz“ şi Mircea 
cel Bătrân. Cel puţin aparent, acesta din urmă pare construit prin îmbună- 
tăţirea modelului monarhic davidian, adică este viteaz (dar cu prudență), 
înţelept (mai înțelept decât biblicul David !) şi „bunul“ care îl inițiază pe 
preadolescentul nepot Vlad (viitorul Vlad Ţepeş) în responsabilităţile ju- 
decăţii domneşti, chiar dacă aceasta se fundamentează pe eficiența peda- 
gogiei morții, pe exemplaritatea pedepsei cu moartea. Tot Mircea cores- 
punde eroului escatologic prin atitudinea finală sacrificială; precum El Cid 
în faţa maurilor, Mircea deşi grav rănit, cere să fie fixat în şaua calului 
pentru ca ostaşii îmbărbătaţi de prezența sa, fie şi îndepărtată, să facă faţă 
confruntării cu turcii. 

Moartea eroului e frumoasă, estetizată. De regulă, acesta nu este ucis 
printr-o singură lovitură, ci cade sub o ploaie de săgeți sau este asasinat ca 
urmare a conspiraţiilor. Introducerea tehnicii re/antiului, concentrarea pe 
cadrul natural al ultimului act, duşmanul rămânând în fundal în calitate de 
instrument al destinului, fac din moartea fizică a eroului singura poartă de 
intrare în eternitatea istoriei (în acest sens, cea mai impresionantă scenă, 
filmată prin tehnica mai înainte menționată, pare moartea domnitorului 
muntean Mihai Viteazul; domnitorul asasinat în 1601 din ordinul Hab- 
sburgilor, înainte de a se prăbuşi ca urmare a loviturilor aplicate de com- 
plotişti — prăbuşire pe care filmul nu o reproduce — contemplă senin, pe un 
fond liric oferit de muzica lui Tiberiu Olah, natura spațiului matricial şi 
pare a se contopi cu aceasta, ca într-un orgasm cosmic'5). Dimensiunea 
sacrificială este redată nu doar prin dramatismul morții fizice a eroului, ci 
şi prin jertfele anterioare actului final. Astfel, dacă în Dacii, Decebal îşi 
sacrifică ritualic fiul, cinstindu-l astfel pe zeul Zalmoxis, iar în Columna (în 
scena de debut a filmului) se sinucide pentru a nu deveni doar un alt trofeu 
care să argumenteze explicit prin prezenţa sa la Roma în calitate de învins, 
strălucirea acesteia, în Mihai, domnitorul primei uniri a principatelor româ- 
ne (1600) îşi sacrifică şi el fiul, trimiţându-l în iureşul luptei (de dragul 
exemplarităţii mitologice a personajului, scenaristul Titus Popovici eludează 
adevărul istoric, căci Pătraşcu, fiul lui Mihai şi al Doamnei Stanca, va su- 
praviețui în Europa destul timp după consumarea faptelor de epopee). 

În schimb, Duşmanul este minimalizat, nu are individualitate, este 
cel mult o masă ostilă sau un personaj abstractizat care conține particulari- 
tăţile caracteriologice ale acesteia. Agresorul este întotdeauna Celălalt 


7 V, Dimitrie Cantemir, regizor: Gheorghe Vitanidis, scenariu: Mihnea Gheorghiu, cu Ale- 
xandru Repan în rolul domnitorului şi Ion Popescu-Gopo în cel al lui Petru I al Rusiei, pro- 
ducţie 1975. 

“5 Muzica unui film, „partitura“ trebuie să se „modeleze“ pe scriitura filmului, căci nu calita- 
tea intrinsecă a muzicii contează, ci corespondenţa ei dramatică — Victor Maşek, Arta de a fi 
spectator. Contribuţii la estetica receptării, Editura Meridiane, Bucureşti, 1986, p. 170. 

(doar marginal se prezintă date secvențiale despre fratricidele lupte pentru 
tron, lupte care au măcinat instituțional principatele române, făcându-le 
vulnerabile politic şi militar în faţa statelor vecine), filmele istorice ali- 
mentând astfel nu numai sentimentul legitimităţii istorice, dar şi cultura 
războiului, a resentimentului istoricizat astfel. Dacă este vorba de indivi- 
dualităţi atestate istoric, precum conducătorii militari şi politici, aceştia 
suportă un proces de minimalizare şi ridiculizare chiar. De cele mai multe 
ori, aceşti lideri par posedați de „patimi lumești“ precum trufia şi dorința 
de putere (vezi sultanii şi paşalele turceşti, îndeosebi Mahomed al II-lea în 
Ştefan cel Mare — Vaslui 1475 şi în Vlad Ţepeş, dar şi „occidentalii cei 
trufaşi“ din Mihai Viteazul — precum Bathoreştii şi generalul austriac Bas- 
ta, iar în Mircea — cruciații şi reprezentanții Papei). Deşi viziunea materia- 
list-istorică exprimată în scenariile filmelor este una de esență seculară, 
viciile Duşmanului par desprinse din nomenclatorul păcatelor incriminate 
de biserica tradițională; cea mai des reprezentată (printr-o recuzită clişei- 
zată) este „desfrânarea“. În timp ce strămoşii daci şi români, şi mai ales 
conducătorii lor, păreau centraţi numai pe dorința de a proteja comunita- 
tea, ceilalți lideri par prinşi în capcana zădărniciilor: căutarea nefirească a 
pietrei filosofale (preocupare prioritară a împăratului romano-german în 
Mihai Viteazul), practicarea unui loisir carnal, a unei existențe orgiastice 
de către comandanții otomani în toate filmele cu tematică istorică, chiar şi 
în cele care deşi sunt considerate filme de aventuri au atingere cu tema 
antiotomană'f. Cinefilului i se aminteşte, în acord cu cultura manualului, 
că: turcii, ungurii, nemții, şi mulți alții sunt Duşmanul virtual şi de aceea 
ca bun cetăţean, el consumatorul de filme istorice, trebuie să fie mereu în 
alertă, deoarece este alături de comunitatea sa (națiunea socialistă) „la 
răscruce de drumuri“. O astfel de viziune sado-masochistă asupra propriu- 
lui „destin istoric“ naşte doar glorii martirice, obsesia calvarului istoric, 
dar şi tablouri istorice spectaculoase precum cele din Mihai Viteazul”. 


75 V, Nemuritorii (regizor: Sergiu Nicolaescu, producţie 1974). Subiectul este legat de ideea 
moştenirii politice lăsate de Mihai Viteazul, căci „nemuritorii“ sunt 13 fideli domneşti, căpi- 
tani care rătăcesc prin Europa purtând spre Ţara Românească idealul politic al domnului, 
ideal rămas materalizat în câteva suflete credincioase amintirii voievodului şi în steagul 
domnesc al unirii şi neatârnării, steag care era păstrat într-o ladă în care duşmanii, dar şi unii 
dintre foştii soldați domneşti credeau că se află o comoară. Deşi este grotesc şi pe alocuri 
comic, filmul care presupune consumarea fizică a eroilor (doar fizică nu tragică, căci doar 
moartea glorioasă şi sacrificială pentru idealul comunităţii asigură intrarea în istorie, echiva- 
lentul secular al nemurii!) a fost vizionat până în 1990 de 7 milioane de spectatori. În aceeaşi 
categorie se încadrează şi „filmul de aventuri“ Muşchetarul Român (regizor: Gh. Vitanidis, 
producţie 1975). Mihuţ, personaj devotat domnitorului Dimitrie Cantemir, devine un fel de 
Zorro moldav, angajat în aventuri picareşti în Europa pentru a recupera manuscrisul furat al 
cărții cantemireşti: Incrementa atque decrementa aulae othomanicae. 

7! Aprecierile criticii cinematografice de film se refereau la „imaginile mai curând străluci- 
toare decât pastelate“, realizare a operatorului George Cornea; „Filmul vădeşte, în ciuda 

Acestei percepții fataliste a propriei istorii i se opune (uneori) explicația 
marxistă care presupune că sfârşitul istoriei tragice poate fi asigurat doar 
de extinderea la scară universală a comunismului fundamentat pe principi- 
ile internaţionalismului proletar, pe egalitarismul socio-cultural. 

Filmul istoric românesc din epoca ceauşistă, film căruia nu-i lipsesc 
elementele specifice cultului sângeros al strămoşului, cultul romantic al 
eroului, sau acel Blut und Boden din cultura nazistă”, este lipsit, în 
schimb, de acea magică şi/sau sacralizantă valoare a obiectelor simbolice 
precum Excalibur-ul lui Arthur'”sau sabia libertăţii oferită de divinitate 
Ioanei d'Arc“. Astfel, pentru a potenţa valoarea mitologică a personajului 
Mihai Viteazul, scenaristul Titus Popovici putea utiliza interesantele in- 
formaţii pe care cronicarul de limbă germană Baltazar Găspar, contempo- 
ran cu evenimentele, le-a furnizat în legătură cu cerbii care l-au urmat pe 
domnitor în iureşul bătăliilor, aceeaşi sursă afirma că după moartea celor 
doi cerbi, norocul l-ar fi părăsit pe domnitor. În lipsa unui astfel de cadru 
mitologic, filmele istorice româneşti sunt doar simple „liturghii roşii“; 
ansambluri de reprezentări care celebrau o istorie fără dimensiune spiri- 
tuală autentică şi cultivau o cvasireligiozitate lipsită de Dumnezeu, „spiri- 
tualitate“ concentrată pe meditaţia permanentă asupra ideii de patrie, fil- 
mele istorice româneşti se manifestă ca artefacte de mistică naționalistă, şi 
de ce nu, de imemorial cult sacrificial. De altfel, textele programatice ale 
perioadei, îndeosebi „sacrosanctele“ cuvântări ale Secretarului General, 
explicau finalitatea creaţiei de film, inclusiv istoric, şi anume impunerea 
personajului exemplar şi referențial. Astfel, narațiunea filmică devine un 
pretext, un suport care să susțină situațiile dramatice menite să stimuleze 
afectele, asumările şi comportamentele exemplare. Această finalitate este 
definită de Ceauşescu, pentru care personajul cultivat de filmul românesc 
trebuia să semene cu „,...oamenii muncii, cei care au realizat tot ceea ce 
am obținut în dezvoltarea patriei socialiste [...] Avem nevoie de o artă, de 
o cinematografie, de un teatru care să prezinte esența, modelul omului pe 


decorurilor uriaşe şi a numeroaselor exterioare, o factură intimă care lipseşte majorităţii 
filmelor istorice similare; Amza Pellea este un fel de Charlton Heston“ — The Sun Times, 
aprilie 1973 şi Films and Filming, august 1973 — apud Magazin cinematografic, 1974, p. 29- 
30. 

78 Adelin Guyot, Patrick Restellini, Arta nazistă, trad. C. Jinga, Corint, Bucureşti, 2002, p. 
180-190. 

Prezent chiar şi în recenta şi insolita interpretare a „materiei bretone“ a miturilor societăţii 
perfecte, din perspectivă cavalerească, a comunității Mesei Rotunde din cetatea Camelot — 
King Arthur, regia: Antoine Fuqua, cu: Clive Owen, Keira Knightley, Mads Mikkelsen, loan 
Gruffudd, producţie 2004. 

5 Acesteia din urmă i-au fost dedicate foarte multe producţii cinematografice; remarcăm 
Patimile loanei, peliculă realizată de Carl Theodor Dreyer şi Robert Bresson în 1962, film 
care insisită pe misiunea escatologică dar şi pe drama personală a eroinei. 

care trebuie să-l făurim!Chiar dacă câte odată trebuie să înfrumusețăm un 
erou, e bine ca el să devină model, ca tineretul să ştie, să înțeleagă că aşa 
trebuie să fie“®". 

Practica şi retorica totalitară a eroizării sărăceşte substanța eroică şi 
simbolică a personalităţii istorice subordonând-o discursului politic şi cul- 
tului personalității Liderului, eroul colectiv sau/şi individul exponențial şi 
anonim fiind considerate doar emanaţii ale microcosmosului tradițional. 
Cultul personalității politice  devalizează Panteonul național, 
transformându-l în pretext al elogierii „conducătorului fondator“ („Ctito- 
rul“, cum era denumit Ceauşescu în actele publice şi cu prilejul discursuri- 
lor rostite de reprezentanții MOMemgAM, de culturnici la așa-zisele „mari 
adunări naţionale“ prilejuite de aniversări eponime, comemorări şi inaugu- 
rări de „obiective economice şi culturale“), prin acesta, Panteonul comu- 
nist era construit ca sinteza supremă a demersurilor eroice anterioare. De 
aceea, după consumarea epocii totalitare, se manifestă nevoia de refacere 
a patrimoniului martirologic de care depinde regenerarea, dar şi moderni- 
zarea cadrelor percepţiei identitare, trăirea pozitivă a propriei istorii. Pe de 
altă parte însă, păstrarea unor structuri de imagini formal emoţionale şi 
desuet apologetice în discursul public despre evenimentul reprezentativ, 
transformarea comemorării în capital electoral pentru Puterea care se insti- 
tuie în organizatorul şi în potenţialul beneficiar al omagierii, determină la 
nivel colectiv, frustrări şi abandon identitar, refuzul elementelor de ritual 
politic tradițional, elemente percepute drept arhaice şi nereprezentative 
pentru sensibilitatea noului mileniu.  Contradiscursul popular şi 
desacralizant propus încă din perioada comunistă impune şi alte imagini 
decât cele mitologice. Astfel de abordări pot avea rădăcini mai vechi, 
anume în atitudinile manifestate la nivelul culturii orale, a folclorului ur- 
ban din Epoca Ceauşescu, folclor care îşi găseşte expresia şi efectul 

în anecdotica cu tematică politică şi istorică; poate 
cele mai populare bancuri din ultima categorie erau cele cu „Fane 
Babanu“şi „Mişu Caftangiu“, produse de consum cultural îndelungat, căci 
mai circulă şi astăzi. Bancurile, prin degradarea episodului de substanță 
politică sau/şi istorică pe care îl abordează sunt manifestări ale atitudinii 
culturale de divergență, de refuz al culturii oficiale”. Bancul politic, prin 
utilizarea — ironiei, relativizării spațiului şi timpului, ireverenţei, chiar licen- 
țiozităţii — realizează vulgarizarea şi demontarea temelor discursului politic 
şi identitar oficial, devenind replică defrustrantă vis-ă-vis de acest tip de 
discurs. În schimb, motivul istoric este supus unui proces de simplificare şi 


51 Nicolae Ceauşescu, „Consfătuire de lucru pe problemele muncii organizatorice şi politico- 
educative (2-3 august 1983)“, Almanahul Cinema, 1983, p. 2. 

% Dana Maria Niculescu-Grasso, Bancurile politice în ţările socialismului real. Studiu 
demologic, Editura Fundaţiei Culturale Române, Bucureşti, 1999, p. 18 sq. 

relativizare a contextului istoric, conform cu logica desacralizantă a vulgatei 
istorice, în scopul realizării familiarităţii cu spațiul istoriei, cu personalitatea 
eroizată/confiscată de cultura oficială. Situarea în derizoriu a personajului 
mitic este o constantă a raportării la celebrarea dedicată acestuia, ea fiind 
mai accentuată în perioadele de criză socială şi identitară. 

Identificarea regională era puternică chiar şi în perioada comunistă, 
cu toate încercările politicilor culturale şi sociale de uniformizare identita- 
ră. Logica imanentă a acestui criteriu de identificare presupune metamor- 
fozarea toposului geografic în unul axiologic. Deşi par aspecte secundare, 
totuşi, excesele şi supralicitările unor astfel de identificări în detrimentul 
celor naţionale cunosc o anume emergenţă în anii '80 în relaţie cu migra- 
rea forței de muncă din Moldova înspre Transilvania, mişcare percepută la 
nivel colectiv ca un soi de invazie. O anecdotă care a circulat în mediile 
urbane din Transilvania de sud-est într-o perioadă de afirmare a temelor 
epopeii naționale surprinse de filmografia istorică, explică maniera de 
asumare a figurilor identitare, reprezentative pentru eposul românesc; se 
spunca că la vizionarea peliculei Ștefan cel Mare — Vaslui 1475, la celebra 
interogaţie a voievodului „Unde sunt moldovenii mei?“, cei mai mulți 
dintre spectatori ar fi strigat: „La Braşov, Măria Ta!“ (alţi informatori 
afirmă că locul episodului l-ar fi constituit un cinematograf din oraşul 
Târgu Mureş). Partial, această anecdotică cu o anumită funcționalitate şi 
astăzi explică în parte popularitatea scăzută a figurii lui Ştefan în spaţiul 
transilvan. Ardelenii sunt mai legați de simbolistica oferită de figurile lui 
Mihai Viteazul, Vlad Ţepeş, Avram Iancu, imagini care reprezintă vectorii 
tradiționali ai eforturilor de apărare şi afirmare a identităţii româneşti 
amenințate. Memoria colectivă care este mai degrabă satisfăcută de dis- 
cursul imaginii comunicate şi impuse prin mijloacele produselor cinema- 
tografice şi mediei vizuale a reţinut chipul filmic al actorului Gheorghe 
Cozorici care l-a interpretat în filmele lui Mircea Drăgan pe Ştefan cel 
Mare. Imaginea actorului s-a suprapus peste portretul votiv de la Voroneţ, 
reprodus timp de decenii în manualele a generaţii întregi de români. Reto- 
rica filmului, populistă şi anistorică, a convins mai mult decât artefactul, 
imaginea propusă de comanda politică şi identitară a fost mai aproape de 
percepțiile şi exigenţele identitare şi de consum cultural decât de realitatea 
istorică. De altfel, filmul, prin folosirea calităţilor pedagogice explicite, 
are efecte imediate la nivelul asumării discursurilor despre istorie; prin 
tehnicile filmice ale narării epopeice, prin imagini care comprimă, simpli- 
fică şi pigmentează afectiv esenţa acțiunii evenimentului, cinematograful 
face inteligibile momentele istoriei subiective şi difuzează reflecţiile sale 
comune, emoționale şi clişeizante vis-à-vis de istorie®. Nu întâmplător, 


53 O astfel de analiză este dezvoltată şi de Ioan Aurel Pop în „Ştefan cel Mare între omagiere 

factorii de decizie politică şi culturală implicaţi în actele de comemorare 
au asigurat în România şi în Republica Moldova rularea respectivelor pro- 
ducţii de film istoric“. Receptarea discursului filmic a determinat reacţii 
divergente. Astfel, dacă unul dintre spectatorii care participase şi la figura- 
ţia istorică a filmului Ștefan cel Mare — Vaslui 1475 consideră că pelicula 
are valoare pedagogică şi recuperatorie inegalabilă pe fondul crizei valori- 
lor tradiţionale: „E filmul poporului român, să-l vadă toţi de o mie de ori, 
ca să înveţe ce oameni erau moldovenii pe vremea aceea şi să le fie ruşine 
în ce hal au ajuns“*5, ancheta Jurnalului Naţional care a investigat în pe- 
rioada postfestivă a lui 2004 localități din Moldova aflate în aria istorică a 
evenimentelor majore care au marcat epoca lui Ştefan a ajuns la concluzii 
stupefiante: în comuna Muntenii de Jos (jud. Vaslui), comună care se re- 
vendică drept loc al bătăliei de la Podu Înalt, programul comemorativ deşi 
a presupus încă din luna iunie o implicare colectivă (cel puţin formală!)%, 
„urmaşii răzeşilor par copleșiți de greutăţile prezentului şi sunt puţin im- 
presionaţi de vibraţiile istoriei“. 

Motive secundare prezente în mai toate filmele analizate de la 
Dacii la Mircea sunt şi ele expresia reprezentărilor majore ale istoriei: 
paranoia comploturilor împotriva eroului escatologic şi tradiția discursului 
anticlerical, în mod accentuat anticatolic. Astfel, în Mihai Viteazul şi în 
Buzduganul cu trei peceţi, cu diverse prilejuri, domnul Mihai vorbeşte de 
fariseismul catolicilor, deşi emite, de regulă, fraze profetice, nu de puţine 
ori, domnitorul foloseşte expresii peiorative precum cea prilejuită de epi- 
sodul aducerii în faţa sa, de către secui, a capului principelui Andrei 
Bathory, care era totodată şi cardinal, nu doar un „biet popă“. În Mircea se 
dă de înțeles că la fel de puternic şi poate mai perfid decât pericolul oto- 


şi interpretare“ (anchetă), Contrafort, nr. 3-4, 2004. 

%1 Din această perspectivă s-au remarcat galele de film organizate în Republica Moldova ca 
urmare a eforturilor opoziţiei proromâneşti. Între 25 iunie-4 iulie 2004, la Chişinău, la cine- 
matograful „Odeon“, a avut loc Decada Filmului Istoric Românesc, eveniment care a presu- 
pus vizionarea a zece filme despre personalitatea lui Ştefan cel Mare şi istoria poporului ro- 
mân. În luna iulie, o producţie a cinematografiei din Republica Moldova era în faza de finaliza- 
re; ne referim la proiectul artistic Ostaşul lui Dumnezeu (autorii scenariului erau Nicolae 
Esinescu şi Vasile Pascaru) — v. semnalele presei promâneșşti (îndeosebi cele ale Lilianei Popu- 
şoi din Flux). În România, îndeosebi în aria geografică a manifestării operei ştefaniene, la Su- 
ceava, laşi, Bacău, Târgu Neamţ, Vaslui, com. Băcăuani (jud. Vaslui), com. Vidra (jud. Vaslui), 
Focşani, s-au vizionat filmele lui Mircea Drăgan, peliculele realizate după naraţiunea lui M. 
Sadoveanu, Frații Jderi — semnalul din Obiectiv, IV, nr. 163, 2004, p. 3. 

55 Din interviul vârstnicului Vasile Stratina, „«Ştefan cel Mare» — filmul vieţii mele“, Jurna- 
lul Naţional, XII, nr. 3388, 2004, p. 6. 

5 Aprinderea, în iunie, a unei făclii la monumentul lui Ştefan din Băcăuani, unul din satele 
comunei, efectuarea unor lucrări de introducere a gazului în zona unde s-a crezut că vine 
premierul în vizită, difuzarea la căminul cultural, a filmului Ștefan cel Mare — Vaslui1475, o 
ceremonie organizată de oficialii locali la statuia domnitorului ridicată la Băcăuani în 1975. 
37 Jurnalul Naţional, XII, nr. 3387, 2004, p. 1. 

man este cel maghiar, pretențiile coroanei maghiare „apostolice“ fiind 
susținute de Biserica Romano-Catolică, ierarhii acesteia fiind acuzaţi de 
„iezuism“ (înainte de înființarea ordinului monastic al iezuiţilor!...n.n.) 
fiind implicaţi în manipularea unora dintre membrii familiei domnitorului 
şi în complotul care viza suprimarea „incomodului“ domn muntean (re- 
prezentantul Papei îl sfătuieşte pe „coregentul“ Mihail să-şi ucidă tatăl 
pentru a domni deplin şi pentru a aplica politica Occidentului!). 

Filmele despre perioada Antichității dacice şi romano-dacice: Dacii, 
Columna şi Burebista, spre deosebire de cele care au abordat puţinele epi- 
soade de glorie medievală legate de proiectul identitar, beneficiind de date 
istorice sumare (deşi cei care au oferit consiliere ştiinţifică au fost nume 
de referință ale istoriografiei oficiale) au recurs la tradiția populară, la 
contaminarea cu motive specifice mitologiei clasice. În acest sens, sunt 
exploatate funcționalitățile BEMS] ale raportului dintre 
pasiune şi datorie, raport pe care scenaristul filmului Dacii îl exemplifică 
prin drama eroilor secundari: Meda, fiica lui Decebal (aceasta deşi este 
îndrăgostită de generalul Severus, după ce îi vindecă acestuia rănile căpă- 
tate în urma unei confruntări cu dacii şi după o scurtă idilă, îl predă pe 
general liderilor daci) şi romanul Severus care deşi află chiar de la Dece- 
bal că este fiul unui nobil dac trimis la Roma să monitorizeze duşmanul, 
nu se poate dezice de identitatea romană; totuşi, înainte de a muri, Severus 
doreşte să o facă precum un dac, adică zâmbind şi ținând un bulgăre din 
țărâna Daciei în pumn. Hibris-ul şi patima răzbunării domină discursul 
filmului Columna, care doreşte să facă accesibil la modul didactic proce- 
sul romanizării dacilor cuceriți (în mod concret, ultimii fideli ai lui Dece- 
bal se pregătesc de ofensivă şi de răzbunare ignorând prefacerile ireversi- 
bile care au loc în Dacia Felix). Dimensiunea stereotipă a discursului ci- 
nematografic apare astfel organic, chiar ombilical legată de evoluţia dis- 
cursului istoriografic şi politic, de sinuozitățile şi tribulaţiile etapelor sale. 
Această relaţie, dialectică am zice folosind o expresie rutinată în limbajele 
de lemn, este vizibilă încă de la primul film istoric de succes: Dacii, pri- 
mul film istoric românesc de anvergură, în fapt o coproducție româno- 
franceză care se înscrie în categoria superproducțiilor, adică în categoria 
peliculelor realizate cu multă figurație, cu decoruri dificile, cu mari miş- 
cări de mase, cu ample reconstituiri istorice. Dezvoltând motivul dihoto- 
miei tragice datorie-pasiune, în economia episodului prevalează datoria 
față de pământul strămoşesc şi faţă de cei în inimile cărora pulsează ace- 
laşi sânge, ideea de trădare fiind exclusă; prin acest episod se încerca ino- 
cularea în conştiinţa spectatorilor a ideii de sacrificiu suprem pe altarul 
luptei pentru afirmarea societăţii socialiste. În ceea ce priveşte scenele de 
bătălie, celălalt element tipic al genului, remarcăm prezentarea lor într-o 
manieră decorativă şi simbolică, formula regizorală indicând mai degrabă 

caracterul de confruntare a celor două forţe — dacii şi romanii — şi mai 
puţin războiul propriu-zis, accentul căzând pe încărcătura dramatică a sce- 
nelor deoarece redarea conflictului romano-dacic nu încerca să alimenteze 
motivații istorico-ideologice vindicative**. Din nefericire, filmele urmă- 
toare şi îndeosebi Mihai Viteazul, vor insista pe spectaculozitatea şi adre- 
nalina generate de confruntările miliare (regizorul Sergiu Nicolaescu a 
utilizat peste 4000 de figuranți, îndeosebi „soldaţi în termen“). În Dacii şi 
în Columna, chintesenţa dramei constă în primul rând în confruntarea din- 
tre două culturi: pe de-o parte cea tradițională, reprezentată de Decebal, iar 
pe de altă parte cea romană, pragmatică şi expansivă. Din nefericire, din 
această raportare apar oarecum defavorizați ca imagine „dacii cei băr- 
boşi“; nota de sălbăticie exotică a dacilor este amplificată şi de apetenţa 
acestora pentru băutură (în film sunt prezentate „întrecerile de băut“ ale 
dacilor, dansuri cvasirăzboinice, elemente care conturează portretul daci- 
lor ca barbari; probabil, scenaristul şi regizorul au aplicat doar conotaţia 
contemporană a cuvântului, nu pe cea din Antichitatea clasică! Câteva 
decenii mei târziu, în filmul Buresista, deşi regele dac este prezentat ca 
rege al „marii împărăţii a tuturor daco-geților“ (citez din scenariul filmu- 
lui: „Regatul Daciei unite este singurul regat nesupus de romani!“‘), infor- 
maţia istorică lacunară dă naştere unor incredibile stângăcii „istoriografi- 
ce“ protocroniste, îndeosebi în relație cu descrierea curții regelui, unde 
re/găsim o copie a Gânditorului de la Hamangia, asistăm la desfăşurarea 
unui ceremonial hieratic presupus de participarea unor tinere femei silfidic 
înveşmântate, ambiguu şi transparent, dar cu motive decorative ce par a 
abstractiza formele tradiţionale ale decoraţiunilor vestimentare româneşti; 
par mai apropiate astfel de reprezentarea arhaică a ielelor decât de cea a 
unor femei reale! De altfel, elementele etnosimboliste abundă tocmai pen- 
tru a demonstra ideea continuității etno-culturale precum şi „măreţia seve- 
ră a simplităţii strămoşeşti“ reliefată, evident, prin raportarea la decadența 
morală a altor culturi (vezi felul în care sunt tratate şi relaţiile extraconju- 
gale ale eroilor români; acestea par a rămâne circumscrise dimensiunii 
platonice, ca şi când voievozii şi boierii români ar fi fost cei mai credibili 
practicanți creştini, departe de păcatul clasic al adulterului!). Pe de altă 
parte, discursul filmelor cu tematică geto-dacică se concentrează pe teza 
caracterului defensiv al societății dacice, pe existența unei conştiinţe a 
istoricităţii tracice exprimată în admiraţia vis-à-vis de personalitățile Anti- 
chității (în film se afirmă, precum astăzi sugerează unii dacişti, că 
Spartacus a fost un „mare general al neamului nostru de la miazăzi“). Dis- 
cursul dacilor despre romani creează impresia că primii fac tot ce le stă în 
putință pentru a evita războiul, sugerându-se că vinovaţi de începerea şi 


88 Jbidem. 

purtarea acestuia“ sunt doar romanii. Astfel ca urmaşi ai etnogenezei daco- 
romane, românii riscă autopercepții EBIIZBIEBII. Simptomatice pentru schi- 
tarea imaginii Celuilalt, a străinului ostil sunt heterostereotipurile folosite de 
Decebal cu referință la romanii care ar fi: „încăpăţânați, mulți, lacomi şi 
puternici“. Tot în Dacii se impune un loc comun, un autostereotip fatalist 
„de lungă durată“: „aurul şi bogăţiile noastre sunt blestemul nostru“, 
autostereotip relevant pentru explicarea statutului ingrat de popor agresat 
pentru bogăţiile sale (românii ca autohtoni se identifică şi azi cu această 
imagine pe care o aflăm îndeosebi în literatura istorică minoră). 

Analiza noastră s-a centrat pe filmele istorice româneşti cu tematici 
şi episoade definitorii pentru istoria veche şi medievală deoarece aceste 
epoci au fost, cu începere din secolul al XIX-lea, abordate în calitate de 
„vârste de aur ale naţiunii române“, ca fundamente identitare cu rol epo- 
nim şi civilizator”; figurile emblematice ale acelor perioade au fost/sunt 
invocate în relație cu eforturile de reconstrucție identitară, eforturi coor- 
donate în perioada regimului comunist în legătură cu proiectul construcției 
națiunii socialiste, iar după 1989 în relaţie cu încercarea de a reconsolida, 
uneori din perspectivă radicală, mitologiile naţionaliste. 

Patriotismul socialist a încorporat astfel multe stereotipuri eroice ex- 
trase din: românismul ante şi interbelic, lirismul identitar exprimat în mu- 
zica de film şi în caracterul maiestuos al gestualității eroice, epica eroică 
exprimată în eposul baladesc popular de extracție premodernă şi din peda- 
gogia activistă specifică tuturor formelor de identitarism. Cu toată această 
infuzie ideologică, mitologia filmelor istorice româneşti din epoca naţio- 
nalismului-comunist rămâne una de esență sado-masochistă, cultivând 
teama de Celălalt, fatalismul, aşteptarea şi obedienţa istoricizată şi croni- 
cizată: „Suntem mici, măria Ta“ îi spun edificator boierii lui Mircea, 
referindu-se astfel la politica cruciată a domnitorului; acest lamento defi- 
neşte discursul despre istoria românilor care par a accepta prea uşor domi- 
naţiile străine, „plecarea capului“. În schimb, mitologiile altor popoare, 
mitologii care cunosc şi ele mutații semnificative, în funcţie de schimbări- 
le survenite în contextul istoric particular şi mondial, cultivă inclusiv prin 
filmul istoric, valori moderne şi asumarea greşelilor trecutului (vezi în 
acest sens, cum mitologia tradițională americană care funcţionează ca „re- 
ligie a capitalismului“ elogiază eroul obişnuit — predicatorii şi pionierii 
Vestului ca eroi eponimi, imigrantul întreprinzător, El Dorado şi comuni- 
tatea solidară — adică elementul mitologic care relevă individualism, di- 
namism, modernism”). Filmografia americană care subliniază: tragismul 


5 Ibidem. 

% Să fie oare vorba de „Mirajul conştiinţei de sine“, după cum afirma în epocă criticul cine- 
matografic Adina DARIAN în „Trecutul în faţa noastră“, Almanahul Cinema, 1981, p. 78. 

°l V, îndeosebi popularitatea filmelor western regizate de John Ford, îndeosebi una dintre 

fraticidului Război de Seccesiune, eroismul şi umanismul americanului 
simplu manifestat în timpul celui de al Doilea Război Mondial, dar şi 
„barbarizarea şi alienarea soldatului american“ în Războiul din Vietnam”? 
exprimă o asumare lucidă şi firească a trecutului istoric, demitologizând şi 
chiar deplângând acele momente care pentru alţii înseamnă afectarea 
mândriei identitare. De fapt, astfel de pelicule îşi împlinesc funcționalita- 
tea de „locuri ale memoriei“ (Pierre Nora). 

Deşi epoca ceauşistă a trecut, filmele istorice ale perioadei se mai 
bucură şi astăzi de o anumită notorietate, fiind prezentate frecvent în re- 
ţeaua românească de televiziuni publice şi private sau circulă prin sistemul 
CD-urilor piratate. Explicațiile acestui relativ succes sunt multiple: boom- 
ul producţiei de filme istorice occidentale din al doilea deceniu al mileniu- 
lui” care semnalează un potenţial special al evocărilor istorice”, criza 
modelelor versus nevoia de mituri a omului modern, necesitate care derivă 
din dorinţa de ubicuitate, de „intimizare“ a contactului cu trecutul colectiv 
şi de extrapolare a identificărilor tot mai proteice (să fie la originea acestor 
„nevoi“ noi şi totodată vechi, angoasele, dar şi expansiunea epistemologi- 
că, „explozia imaginarelor“ ca expresie a revigorării gândirii mitice?), 
fenomene care au dus la multiplicarea ficțională a eroilor escatologici (ga- 
leria lor implică eroii benzilor animate de tradiție dar şi mutanţii genetici, 
aceştia din urmă fiind efecte ale manifestării imaginarului ştiinţific pos- 
tmodern, dar şi ale scepticismului vis-à-vis de potențele escatologice tradi- 
tionale ale eroului obişnuit); am mai adăuga printre cauzele posibile care 
explică succesul actual al filmului istoric: succesul documentarelor istori- 
ce de pe canalele de cultură enciclopedică (precum „Discovery“”), filme 
care îmbină documentul cu discursul accesibil şi episoadele de dramatiza- 
re ficțională a evenimentului, trezind astfel „curiozitatea anticară“ şi înlo- 
cuind, nu de puţine ori, documentarea propriu-zisă, adică lecturarea şi 
studierea referinţelor bibliografice ale evenimentului (din această perspec- 


ultimele realizări ale sale, film care sintetizează toate motivele care au animat motivele miti- 
ce ale „Vestului Sălbatic“: How the West Was Won, cu Henry Fonda şi James Stewart, 1963. 
” De la seria lui Frank Capra — Why We Fight (1942-1945) şi „materia vietnameză“ precum 
cea din: Taxi Driver (regizor: Martin Scorsese, 1976), The Deer Hunter (regizor: Michael 
Cimino, 1978), Born in the USA (regizor: Oliver Stone, 1989) la opera lui Spielberg Saving 
Private Ryan (1998), peliculă care reia şi tematicile stereotipale ale lui Capra adăugându-le 
însă lipsa resentimentului şi „moartea trăită“ — v. analiza detaliată în John Bodnar, « Saving 
Private Ryan» and Postwar Memory in America“, The American Historical Review, vol. 106, 
no. 3, June, 2001, p. 806. 

% V, în acest sens remarcabilul serial britanic Rome, o saga a Romei cezarine, realizare ci- 
nematografică regizată de Michael Apted şi Allen Coulter, cu Kevin McKidd, Ciaran Hinds, 
Polly Walker, Kenneth Cranham, Kerry Condor, producție 2005. 

* În consumul cultural românesc şi acum Mihai Viteazul rămâne cel mai apreciat film istoric 
românesc — proiectat de mii de ori pe ecrane cinematografice şi de câteva ori pe canalele 
televiziunii a înregistrat peste 15 milioane de spectatori de la premieră până în 2000. 

tivă, filmul istoric pare multor consumatori culturali, o „bibliografie“ mai 
expresivă), nu în ultimul rând, eficienţa anistorică a mitului, inclusiv al 
celui dezvoltat prin filmul istoric” explică nevoia de imaginar şi de me- 
tamorfozare a trecutului în funcţie de percepțiile şi mutaţiile prezentului. 
Miturile sunt sisteme deschise şi de aceea pot fi mereu revalorificate 
socio-politic şi cultural mai ales în perioadele de redefinire identitară cum 
este şi aceasta pe care o parcurgem. După 1989, în România, din varii 
motive — bugetare, de percepție identitară dar şi politică — filmele istorice 
cu problematici de istorie veche şi medievală nu s-au mai realizat. De ace- 
ea, pare anacronică şi paradoxală, hilară chiar apelarea la producțiile fil- 
melor istorice româneşti din epoca ceauşistă”, ele fiind departe ca expli- 
caţie de discursul istoriografic academic, de substanţa manualelor alterna- 
tive, dar cu certitudine mai apropiate de nevoia de compensație, într-o 
epocă care nu pare a alimenta în nici un fel mitologia exemplarităţii iden- 
titare 


”% O sursă a acestor preferințe provine, poate, dintr-o neîncredere aproape funciară pe care 
contemporanii noştri o manifestă vis-à-vis de capacitatea omului obișnuit/mediu de a se 
confrunta cu Sistemul (indiferent ce înțelegem prin acesta!). Consumatorul mediu de cultură, 
preferă eroul filmelor istorice cu tematică antică şi/sau medievală, personaj construit prin 
eroizarea personalităților de referință din istoria Antichității şi Evului Mediu, epoci gândite 
maniheist şi în termenii culturii războiului. 

% Vizibilă în maniera în care, frecvent, posturile publice, dar şi cele comerciale de televiziu- 
ne difuzează filmele epocii ceauşiste, îndeosebi Mihai Viteazul şi Burebista, pe TVR Interna- 
tional, post care se adresează, în special, diasporei româneşti, inevitabil naționalistă! 

Dacismul şi avatarurile discursului 
istoriografic postcomunist! 


Deoarece demersul de față se concentrează (îndeosebi) pe o selecție 
de literatură minoră, efortul ar putea fi considerat gratuit, ar putea fi mi- 
nimalizat. Aplicația este însă determinată de natura temei alese. Literatura 
istorică majoră care oferă repere interpretative de referință, nu apelează, 
de regulă, la inventarul specific imaginarului istoriografic, mitologizant. 
Cel mult, operele reprezentative, clasice datorită notorietății lor, pot de- 
veni prin repetabile evaluări şi vulgarizări, surse pentru clişeizări şi con- 
strucţii stereotipe (vezi destinul cărţilor lui Gr.G. Tocilescu”, I. 
Andrieşescu” şi V. Pârvan”). Demersul meu este provocat de o îngrijorare 
personală, deoarece observăm cum în ultimii ani se înregistrează o revigo- 
rare a acestui tip de imaginar care afectează percepția istoricității şi con- 
strucția societății civile. 

Discursul istoriografic cunoaşte după 1989 o puternică polarizare, ne 
referim îndeosebi la cel concentrat pe analizarea şi respectiv, reanalizarea 
evenimentelor referenţiale din istoria naţională. Istoricii de formaţie tradi- 
ționalistă s-au cantonat într-un discurs etnocentric, discurs care conservă 
şi revalorifică motivele protocronismului comunist. Ca parte integrantă a 
culturii politice, miturile istorice sunt resuscitate ori de câte ori climatul 
politic, crizele, mai ales cele identitare, reclamă acest lucru. Legitimările, 
căutarea unor probe incontestabile pentru refundamentarea unor teme isto- 
rice, precum aceea a continuității, depind de reformularea unor întrebări 
fundamentale referitoare la natura istoricităţii româneşti şi la misiunea 
istorică a naţiunii. Identificările de această natură se manifestă în mod 
firesc în faza de structurare a societăţii civile; naționalismul resentimentar 
poate zădărnici însă aceste eforturi, oferind false sentimente de siguranță, 
false reprezentări despre propria identitate. În spaţiul est-european pos- 
tcomunist se reevaluează reconstrucţiile istorice, referințele trecutului cu 


! Dezvoltare a studiilor: Mihaela Grancea, Alexandru Sonoc, „Discursul dacist posteomunist şi 
falsificarea istorie“, în Identitate şi alteritate. Studii de istorie politică şi culturală, IV, coord. Con- 
stantin Bărbulescu, Luminiţa Dumănescu, Sorin Mitu, Vlad Popovici, Ed. Argonaut, Cluj-Napoca, 
2007, p. 305-332; Mihaela Grancea, „Dacismul şi avatarurile discursului istoriografic postcomu- 
nist“ în Romanian Political Science Review, vol. VII, nr. 1, 2007, p. 95 -116. 

? Grigore G. Tocilescu, Dacia înainte de Romani. Cercetări asupra poporeloru carii au 
locuitu țierile române de a stânga Dunării mai înainte de concuista acestoru fieri de contra 
imperatoriulu Traianu, Tipografia Academiei Române, Bucureşti, 1880. 

3 L.G. Andrieşescu, Contribuţie la Dacia înainte de romani, Institutul de Arte Grafice N.V. 
Ştefăniu & Co., laşi, 1912. 

* Vasile Pârvan, Getica. O protoistorie a Daciei, Cultura Naţională, Bucureşti, 1926. 

impact asupra conştiinţei colective. De cele mai multe ori acest demers cu 
virtuţi compensatorii, escatologice chiar, recurge la nostalgia originilor. 
Operația nu este însă originală, căci în secolul al XIX-lea discursul 
literar romantic recuperează/recreează spaţiul istoricității națiunii prin 
reconstruirea epocilor care prin consistență mitică justificau exigenţele 
proiectului identitar, îndeosebi argumentul istoric, legitimările politice şi 
solidaritățiile etnoculturale. Spre exemplu, dacă în spaţiul culturii germane 
se impune, de la mijlocul secolului al XIX-lea, naționalismul radical 
originat în romantismul nostalgiilor wagneriene, prin poezia eminesciană 
dacii reprezintă fundamentul ontologic al unei identități exemplare şi 
amenințate. Eroitatea dacilor (ca personaje fictive), precum şi cea a figuri- 
lor istorice: Burebista, Oroles, Decebal, impune un timp matricial şi epo- 
peic“. Dacismul eminescian e o abordare etnopsihologică, care acţionează 
atât la nivelul discursului poetic, cât şi al celui publicistic. Mitul dacic 
funcţionează ca notă identitară, dar şi ca un indice al similitudinilor dintre 
tradițiile culturale româneşti şi motivele filosofice şi literare definitorii 
pentru romantismul european, care sunt naturalizate printr-o interpretatio 
dacica. De altfel, după momentul literar romantic, dacismul va deveni 
grila de lectură a tradiţiilor populare autohtone”. Mitul dacic realizat prin 
constructe poetice, dar şi de eseistică socio-politică va deveni unul din 
primele elemente ale proiectului identitar mitologic. Complexul originilor 
şi nevoia de a reconstrui configuraţia religiei dacilor îl vor împinge pe N. 
Densuşianu, ca pe baza datelor etnologice, istorice şi arheologice existente 
în epocă, să configureze caracterul uranian al mitologiei pelasge 
prototrace şi să lanseze ipoteza originii pelasge a civilizației mediteranee- 
net. Viziunea lui pare un pas înapoi vis-à-vis de felul în care istoriografia 
romantică a proiectat primele demersuri în vederea întemeierii tracologiei 
ca ştiinţă şi a argumentării continuității dacice după cucerirea romană; 
astfel, în Pierit-au dacii, savantul Bogdan Petriceicu Hasdeu rezolva tema 


$ Primul care în cultura română a abordat ascendenţa dacică şi dacismul ca dimensiune etnică 
a fost Naum Râmniceanu, în Despre originea românilor (1810); Mihail Kogălniceanu, im- 
presionat de exemplaritatea şi trecutul Daciei, construieşte primele determinaţii ale ideii 
daciste, plecând de la asocierea datelor arheologice cu cele folclorice, în Histoire de la 
Valachie, de la Moldavie et des valaques transdanubiens (1837), Alecu Russo şi Cezar 
Bolliac promovează dimensiunea politică a dacismului din perspectivă prounionistă, constru- 
iesc imaginea unui spaţiu hyperborean ca spațiu matricial, univers populat de o lume dacică 
unitară, pură şi evoluată: Ovidia Babu-Buzea, Dacii în conştiinţa romanticilor noştri. Schiţă 
la o istorie a dacismului, Editura Minerva, Bucureşti, 1979. 

*V. Rugăciunea unui dac, poemele Sarmis, Gemenii, episodul dacic din Memento mori — o 
panoramare a istoriei ciclice a civilizaţiilor, dar şi proiectele unei epopei şi, respectiv, al unei 
tragedii cu subiecte dacice. 

7 V, chiar şi teoretizările lui Gh. Vlăduţescu în relație cu primele reflecţii ontologice, în Filo- 
sofia legendelor cosmogonice româneşti, Editura Minerva, Bucureşti, 1982. 

8 Nicolae Densuşeanu, Dacia preistorică, Carol Göbl, Bucureşti, 1913. 

continuității dacice prin argumentul lingvistic, rezultat din studierea sub- 
stratului tracic al limbii române; de altfel, prin B.P. Hasdeu şi Nicolae 
Densuşianu se pun bazele comparatismului lingvistic şi istorico-religios 
dacoromân, prin lucrări ştiinţifice mai mult sau mai puţin veridice”. Primul 
care încearcă să ofere un instrument metodologic este Al. Odobescu, printr- 
o bibliografie despre geto-daci, lucrare exhaustivă publicată în revista Co- 
lumna lui Traian. Studiile rămase şi în prezent lucrări de referință pentru 
studierea ştiinţifică a geto-dacilor vor aparţine însă lui Vasile Pârvan, care a 
realizat, la nivelul informaţilor existente în epoca sa, primele sinteze ştiinți- 
fice despre istoria geto-dacilor!”. Retoricile recuperatorii şi legitimatoare au 
de multe ori ca efect ieşirea din timpul istoric şi situarea în timpul mitic. În 
unele cazuri, această operaţie de analiză istorică este deliberat declanşată, 
mai ales de etnologi şi de antropologi. Aceştia consideră că recursul la Anti- 
chitatea mitică oferă posibilitatea ca istoria să fie recuperată în datele sale 
fundamentale, imposibil de aprehendat în condiţiile inexistenței izvoarelor 
directe, care apar odată cu cronistica. Antichitatea reflecţiilor filosofico- 
politice precum şi cea eroică a constituit şi constituie, îndeosebi pentru eu- 
ropeni, repere motivaţionale pentru construcţiile culturilor identitare. Edifi- 
catoare ne pare, din această perspectivă, motivaţia pe care un etnolog român 
o întemeiază pentru a prezenta impulsul ştiinţific şi subiectiv al efortului 
său, trimiterile pe care le face la „arhivele artei populare“ pentru a completa 
lacunaritatea izvoarelor clasice necesare investigaţiei istorice!!. Această 
poziționare metodologică ne conduce la argumentaţiile stufoase şi fantaste 
ale istoriografiei savante şi iluministe, la diletantismele, atunci justificate de 
inconsistența metodei şi de precaritatea informaţiei istorice. Motivul costu- 
mului popular românesc, ca mărturie a continuității elementelor de civiliza- 
ție dacă, ca probă a autohtoniei, este prezent ca argument şi izvor istoric în 
multe dintre studiile care avansează problematicile etnogenezei. Din această 
direcţie se remarcă în interiorul unei literaturi destul de consistente ca vo- 
lum, studiul lui E. Comşa”, lucrare de inspiraţie naţionalist-romantică, con- 
siderată drept reper clasic în etnologia tradiționalistă. 

În ultimii ani, mitul fondator este frecvent invocat, chiar şi în defa- 
voarea epopeii medievale româneşti, temă atât de populară în istoriografia 
tradiționalistă! Acest recurs este în parte firesc, deoarece orice comunitate 


” Bogdan Neagotă, „Dacismul şi «fenomenul originar» în studiul culturii populare“, Anuarul 
Institutului de Etnografie şi Folclor „Constantin Brăiloiu“, serie nouă, tom. 11-13, 2000- 
2002, p. 117. 

1 Vasile Pârvan, Getica...cit.; idem, Dacia. An Outline of the Early Civilizations of the Car- 
patho-Danubian Countries, M P Charlesworth, Cambridge University Press, Cambdrige, 1928. 
1! Constantin Prut, Calea rătăcită. O privire asupra artei populare româneşti, Editura Meri- 
diane, Bucureşti, 1991. 

12 E. Comşa, „Unele elemente de continuitate din epoca neolitică până în zilele noastre pe 
teritoriul României“, Istorie şi tradiţie în spaţiul românesc, nr. 3, 1996, p. 117-127. 

se legitimează prin recursul la origini. În toate culturile, periodic, în func- 
ție de fluxurile realităților sociale şi politice, mai ales în perioadele de 
criză a solidarității consacrate, motivele mitologice sunt rememorate şi 
comemorate, deoarece ele condensează şi fortifică conştiinţa comunității, 
îi susțin sentimentul sacralității'*, astfel, se explică perenitatea epopeii 
dacice în literatura beletristică!“ din păcate încă insuficient studiată. Da- 
cismul trimite la un autohtonism aproape imemorial vis-ă-vis de 
etnogenezele „mai modeste“ ale naţiunilor vecine. Valul autohtonist de 
după 1900, amplificat în perioada interbelică, a favorizat interesul pentru 
„rădăcinile dacice“. Dacă Vasile Pârvan a realizat o argumentaţie solidă, 
modernă şi complexă, fixând sinteza daco-romană într-un sistem bine arti- 
culat!”, istoricii care au reluat tema, ca, de pildă C.C. Giurescu'S, au fost 
determinaţi de naționalismul tradiționalist. Prin Nicolae Densuşianu, cu 
Dacia preistorică (1913)' irupe, poate, unul dintre cele mai debordante 
imaginare istoriografice. Astfel, autorul susținea că pe teritoriul Daciei 
străvechi, aproximativ cu 6 000 de ani î. Chr., s-ar fi impus o mare putere 
politică, Imperiul Pelasgic care sub doi suverani de geniu — Uran şi Saturn 
— s-a manifestat ca entitate statală de influenţă extracontinentală, universa- 
lă, fiind totodată, matcă a civilizaţiei. Citirea în cheie etimologică a surse- 
lor Antichității, speculaţiile „metafizice“ specifice începuturilor teosofiei 
au făcut din fictivul spaţiu pelasgic sursa oricărui demers originar, fie că 


'5 Lucian Boia, Istorie şi mit în conştiinţa românească, Humanitas, Bucureşti, 1997, p. 83. 
Mai de curând, arheologul Gheorghe-Alexandru Niculescu („Nationalism and the 
Representation of Society in Romanian Archaeology”, în Nation and National Ideology Past 
Present and Prospects, Proceedings of the International Symposium held at the New Europe 
College, Bucharest, April 6-7, 2001, New Europe College, 2002, p. 209-234) a analizat 
maniera în care unii arheologi, chiar şi după 1989 mai reproduc clişeele specifice istoriogra- 
fiei tradiţionaliste, chiar naţionalist-ceauşiste, evoluând, în multe situaţii, în cadrele oferi- 
te/consacrate de ideologia naţională. Concret, autorul inventariază teze şi clişee istoriografice 
precum: supraviețuirea versiunii purității dacice a românilor (rudimentul tracoman este pre- 
zent atât în tratatul actual de Istorie a Românilor, vol. I, Editura Enciclopedică, Bucureşti, 
2000, cât şi în activismul tracomanilor patronați de Napoleon Săvescu), tendința unor arheo- 
logi români de a abandona obiectivitatea ştiinţifică în favoarea cultivării „bunului naționa- 
lism“, etnicizarea teritoriului, inclusiv a celui care este spaţiul manifestării celor mai cunos- 
cute culturi arheologice ale neoliticului şi epocii bronzului, teza continuității spirituale în 
acelaşi spaţiu geografic, teza „autohtonizării“ populațiilor „barbare“ (sciți, sarmaţi, germa- 
nici etc.) de către lumea geto-dacă, definită drept cea mai puternică formă instituţionalizată a 
civilizației în spaţiul nord-dunărean. 

14 Gh. S. Ştefănescu, „Epopeea eroică a dacilor în viziunea scriitorilor gălăţeni“, Danubius, 
nr. 10, 1981, p. 275-280. 

15 Vasile Pârvan, Începuturile vieții romane la gurile Dunării, Bucureşti, 1923; idem, Geti- 
ca...cit.; idem, Dacia...cit. 

15 Constantin C. Giurescu, Istoria românilor, vol. I-III, Fundaţia pentru Literatură şi Artă 
„Regele Carol“, Bucureşti, 1935-1937-1942. 

! Nicolae Densuşianu, Dacia preistorică, cit. 

acesta era de natură divină sau umană (printre altele, Densuşianu afirma 
că Olimpul era situat în zona Porţilor de Fier, spațiul sacru al hellenilor 
fiind strămutat astfel, cu zei cu tot, în lumea dacilor, olimpienii fiind defi- 
niți drept zei ai pelasgilor;, în această manieră, pelasgii au fost postulați în 
calitate de fundament ontologic şi antropologic al umanităţii). În perioada 
interbelică, imaginarul densuşian subjugă câţiva diletanți, dar şi folclorişti, 
lingvişti, istorici ai religiilor, scriitori'5. Epoca presupune şi în România o 
accentuare a discursului autohtonist, contribuțiile venind îndeosebi din- 
spre ideologiile extremei drepte. De altfel, perioada interbelică e marcată 
de reemergenţa unor straturi „ocultate“ ale mentalului european care se 
manifestă prin „trezirea“ unor divinități paradigmatice cu accente orgiasti- 
ce şi iraționale. Zei precum Wotan, Mars, Zamolxis sunt revendicaţi în 
calitate de arhetipuri psihologice a căror funcționalitate kairotică se mani- 
festă la nivelul imaginarului colectiv prin binomul ocultare-epifanie'?. 
Reacţia autohtonistă, manifestată atât la nivel academic, cât şi popular, în 
epocă, constituie, de fapt, un răspuns la sistemul de valori propus de civi- 
lizația occidentală, în particular de Biserica catolică, sistem asimilat, de 
altfel, de o parte dintre români, însă cu precădere de cei din afara Vechiu- 
lui Regat; o astfel de situare axiologică era percepută ca fiind potenţial 
distructivă pentru identitatea etnoculturală românească! Accentuarea au- 
tohtonismului, balanţa fictivă în care erau aşezaţi dacii şi romanii, dar mai 
ales considerarea latinităţii drept un atribut secundar şi depersonalizant al 
identităţii naţionale” au fost atitudini culturale frecvente în mediile aca- 
demice. Personalităţile de excepţie ale perioadei au fost seduse de „ideea 
dacică“ (Lucian Blaga, Mircea Vulcănescu, Simion Mehedinţi, Mircea 
Eliade, etc.). Spre exemplu, pentru Mircea Vulcănescu, „ispita dacică“ era 
o componentă structurală a sufletului românesc, garanţia întoarcerii la 
puritatea rasială”!. Nu întâmplător, un ciclu de conferințe din ținut de Si- 
mion Mehedinţi, Constantin Daicoviciu, lon Coca, Dan Botta şi Mircea 


Vulcănescu se numea „Ideea dacică“ şi era organizat de Comitetul de ini- 


'5 Nicolae Portocală, Din preistoria Daciei şi a vechilor civilizaţiuni, Institutul de Arte Gra- 
fice „Bucovina“, Bucureşti, 1932; Marin Bărbulescu, Originea traco-dacă a limbii române, 
1936, apud L. Boia, Istorie şi mit în conștiința românească, Humanitas, Bucureşti, 1997, p. 
104; Alexandru Busuioceanu, Zamolxis sau mitul dacic în istoria şi legendele spaniole (reed. 
de Editura Meridiane, Bucureşti, 1985); Mircea Eliade, Les Roumains (reed. de Editura Roza 
Vânturilor, Bucureşti, 1992); idem, „Les loups et la louve. Introduction à une histoire religieuse 
de la Dacie“, Revue des Etudes Roumaines, no. 7-8, 1961, p. 225-228; G. lonescu-Nica, Dacia 
sanscrită. Originea preistorică a Bucureştilor, Tipografia „Carpaţi“, Bucureşti, 1945. 

19 Bogdan Neagotă, „Dacismul şi «fenomenul originary...cit.“, p. 122. 

% Mihai Bărbulescu, „Antichitatea clasică. O privire la cumpăna dintre milenii“, în Tudor 
Arnăutu, Octavian Munteanu, Sergiu Museteaţă (coord.), Studii de istorie veche şi medieva- 
dă. Omagiu Profesorului Gheorghe Postică, Editura Pontos, Chişinău, 2004, p. 160. 

Ibidem. 

țiativă pentru dezgroparea cetăților dacice”. Interesul pentru daci nu avea 
doar motivaţie ideologică, el era susținut şi stimulat de concentrarea inte- 
resului ştiinţific în direcţia cercetărilor arheologice de la cetățile dacice 
din Munţii Orăştiei. Nu trebuie ignorate însă contribuțiile istoriografiei 
epocii la studierea manifestărilor civilizaţiei în spaţiul Daciei romane, 
acestea reuşind să mențină echilibrul fragil al balanței formulărilor cultu- 
rale identitare( Vasile Chiriţescu, Viața economică a Daciei romane Pi- 
teşti, 1929, reed. de C. Christescu şi C.C. Petolescu, Editura Ars Docendi, 
Bucureşti, 2004; Mihail Macrea, La vita romana in Transilvania, Bucu- 
reşti, 1943; Constantin Daicoviciu, La Transylvanie dans l'Antiquité, Bu- 
cureşti, 1945). Aceste expresii ale interesului pentru daci, manifestări ve- 
nite de la nivelul academic, dovedesc şi nevoia de a lărgi explicaţia istori- 
că şi antropologică; ele nu ating însă amploarea dacomaniei, fenomen 
întâlnit în epocă doar la nivelul discursului identitar promovat de ideile 
fantasmagorice ale lui Densuşianu. În schimb, legionarii, care valorificau 
tracomania ferventă de sursă densuşiană, dar şi „profetismul“ cultural in- 
terbelic care elogia preistoria ca spaţiu al definirii identităţii exemplare”, 
încearcă să transforme informația confuză şi proteică într-un construct 
ideologic şi normativ. Adepţi ai cultului morții eroice şi ai cultului 
zamolxian al nemuririi (vezi retorica lui Alexandru Cantacuzino impreg- 
nată de mistica morţii sacrificiale), legionarii s-au autoproclamat „urmaşi 
ai legionarilor romani şi ai poporului dac“, asemănători „semizeilor purtă- 
tori de glorii/pe care i-a avut poporul dac“ şi necesarmente stăpâni ai 
spaţiului tracic definit drept „cel mai important rezervor rasial al lumii 
ariene““*. Dacă dacismul interbelic era stimulat de postulatele superiorită- 
ţii rasiale, „momentul dacic al comunismului“ (Lucian Boia), are ca finali- 
tate reliefarea originalității civilizației dacice. Istorici profesionişti, pre- 
cum I.I. Russu”, Ion Horaţiu Crişan”, N. Branga%, au girat din punct de 


? Ibidem. 

* Lucian Blaga, „Trilogia cosmologică. Fiinţa istorică”, în Opere, Editura Minerva, Bucu- 
reşti, 1988; Mircea Eliade, Protoistorie şi ev mediu, în Fragmentarium, Editura Vremea, 
1939; idem, Profetism românesc, Editura Roza Vânturilor, Bucureşti, 1990; Mircea 
Vulcănescu, Ispita dacică (1941, reed. în Dimensiunea românească a existenței, Editura 
Fundaţiei Culturale Române, Bucureşti, 1991). 

2 V, cântecele reproduse în Radu Ioanid, Sabia Arhanghelului Mihail. Ideologia fascistă în 
România, Ediura Diogene, Bucureşti, 1994. 

?5 Alexandru Randa, Rasism românesc, Editura Bucovina, I.E. Torouţiu, Bucureşti, 1941, p. 7. 

% 1.1. Russu, Limba traco-dacilor, Editura Ştiinţifică, Bucureşti, 1959; ed. a II-a 1967; idem, 
Elemente autohtone în limba română, Editura Academiei RSR, Bucureşti, 1970; idem, Etno- 
geneza românilor. Fondul autohton şi componenţa latino-romanică, Editura Ştiinţifică şi 
Enciclopedică, Bucureşti, 1981; idem, Obârşia tracică a românilor şi albanezilor (Clasifi- 
cări comparativ-istorice şi etnologice), Dacia, Cluj-Napoca, 1995. 

” Ion Horaţiu Crişan, Burebista şi epoca sa, Editura Ştiinţifică şi Enciclopedică, Bucureşti, 

vedere ideologic acest demers, iar lucrări de sinteză destinate lumii occi- 
dentale dau formă clasică clişeelor referitoare la rolul definitoriu pe care 
populaţia traco-geto-dacă îl are în etnogeneză, precum şi cu privire la te- 
ma sensibilă a continuității neîntrerupte a elementului romanizat în mile- 
niul migraţiilor”. Noul impuls al dacismului din perioada 1977-1987 in- 
tervine într-un context cultural şi politic marcat de hotărârea plenarei CC 
al PCR din 26-27 octombrie 1977 de a celebra, în 1980, „2 050 de ani de 
la crearea primului stat dac centralizat şi independent, condus de 
Burebista“. Decizia politică de a marca menţionatul moment nu era străină 
de impresia creată de sărbătorirea, cu fast oriental, a 2 500 de ani de exis- 
tență a statului iranian în 1971, de solemnităţile din 1986, festivisme prile- 
juite de comemorarea a 2 500 de ani de la „primele lupte ale poporului 
geto-dac pentru apărarea libertăţii şi independenţei“ împotriva regelui 
persan Darius I (514 î.Chr.) şi de polemica politico-istoriografică din anii 
1986-1987, polemică provocată de publicarea, de către Academia Maghia- 
ră, a unei istorii a Transilvaniei“, tratat ulterior tradus, în versiune pres- 
curtată, în engleză, franceză şi germană. Acum, în lucrări pseudoştiințifi- 
ce, aparținând unor diletanți care abuzează de datele unor izvoare literare 
şi descoperiri arheologice sunt exagerate cunoştinţele filosofice” şi astro- 
nomice ale dacilor”. Chiar şi în populara publicaţie de cultură istorică 
Magazin istoric a fost publicată, între anii 1967-1980, o serie de articole 
dedicate tematicii daciste, serie antologată apoi de istoricul Cr. 
Popişteanu?; unele dintre aceste articole, care, sub impulsul conjuncturii 
politice (Declarația din aprilie 1964 a Comitetului Central a Partidului 
Muncitoresc Român şi invadarea Cehoslovaciei, în 1968, de către trupele 
statelor Tratatului de la Varşovia) vedeau în Imperiul Roman un simbol al 
imperialismului, iar în exacerbarea rezistenței opuse de daci cuceririi şi 
romanizării o prefigurare a hotărârii românilor de a se opune Uniunii So- 


1977; idem, Spiritualitatea geto-dacilor, Editura Albatros, Bucureşti, 1986. 

% Nicolae Branga, Aspecte şi permanenţe traco-romane, Editura Facla, Timişoara, 1978. 

* Emil Condurachi, Constantin Daicoviciu, Rumänien, Wilhelm Heyne Verlag, Miinchen, 
1972 (în colecția Archaelogia Mundi. Die grossen Kulturen der Welt); Dumitru Berciu, 
Dacoromania, Nagel Verlag, Miinchen-Genf-Paris, 1978 (în colecţia Archaeologia Mundi). 
3 Erdély története, vol. I-III, Budapest, 1986. 

a1 Eugen Fruchter, Gabriel Mihăiescu, „Contribuția gândirii antice din Dacia la conturarea 
profilului spiritual al poporului român“, Valachica. Studii şi materiale de istorie şi istorie a 
culturii, nr. 9, 1977, p. 313-317. 

32 Serban Bobancu, Cornel Samoilă, Emil Poenaru, Calendarul de la Sarmizegetusa Regia, 
Edtura Academiei RSR., Bucureşti, 1980; Emil Poenaru, Cornel Samoilă, „Calendarul de la 
Sarmizegetusa“, în Cristian Popişteanu (coord.), Strămoşii poporului român. Geto-dacii şi 
epoca lor, Editura Politică, Bucureşti, 1980, p. 155-175; loan Rodean, Enigmele pietrelor de 
la Sarmizegetusa, Editura Albatros, Bucureşti, 1984. 

33 Cristian Popişteanu (coord.), Strămoșii poporului român...Cit. 

vietice, sunt apreciate astăzi ca ridicole sau de-a dreptul comice". „Prepa- 
rând“ aniversarea din 1980, revistele de istorie, chiar şi cele concentrate 
cu precădere pe probleme de istorie modernă şi contemporană, rezervau 
un loc privilegiat articolelor consacrate civilizației dacice; pe lângă contri- 
buţii pertinente, sunt publicate şi lucrări daciste dintre cele mai diferite, 
mai mult sau mai puţin politizate. Cele mai multe scrieri din această ulti- 
mă categorie se regăsesc în paginile revistei Anale de istorie, publicaţie a 
Institutului de Istorie al Academiei de Ştiinţe Social-Politice. Este vorba 
fie de lucrări daciste propriu-zise, fie de excerpte atent selecţionate din 
istoriografia străină a secolelor XVIII-XX şi prezentate ca mărturii „obiec- 
tive“ ale istoricilor străini despre strămoşii poporului român, într-o anto- 
logie de documente publicate de N. Copoiu şi A.M. Coman în anii 1980- 
198%. Încă din deceniul nouă, evoluţiile dacismului naționalist-comunist, 
iar după 1989, cele ale dacismului postcomunist vor deveni influențate de: 
preocupările legate de existența unei presupuse scrieri dacice de tradiție 
preistorică, scriere care s-ar păstra în ornamentica artei populare româ- 
neşti; preocupările datorate descoperirii celebrului Codex Rohonezi"*; cău- 
tarea „etimologiilor“ dacice ale unor toponime şi hidronime din Româ- 
nia’; „studiile“ concentrate pe cunoaşterea limbii dacilor’? şi cele referi- 
toare la presupusele origini dacice ale unor tradiţii populare românești“; 
cercetările privitoare la originea traco-dacică a unor împărați romani şi 
bizantini“. De remarcat, în acest context, ar fi „redescoperirea“ tezei lui 
I.G. Andrieşescu, arheolog interesat de perioada preromană a istoriei Da- 
ciei“! şi care îi identificase pe purtătorii civilizaţiilor neolitice şi eneolitice 


3 Mihai Bărbulescu, „Antichitatea clasică...cit.“, p. 160. 

35 „Dacia în conştiinţa lumii moderne (documente)“, Anale de istorie (în continuare AI), 26, 
nr. 2, 1980, p. 45-73; ibidem, AI, 26, nr. 4, 1980, p. 104-121; ibidem, AI, 26, nr. 5, 1980, p. 
37-49; ibidem, AI, 26, nr. 6, 1980, p. 115-137; ibidem, AI, 27, nr. 1, 1981, pp. 128-144; ibi- 
dem, AI, 27, nr. 2, 1981, p. 100-138; ibidem, AI, 27, nr. 3, 1981, p. 162-206. 

3 Viorica Mihai, „Puncte de vedere privind scrierea dacilor“, AI, 25, nr. 1, 1979, p. 95-129; 
Viorica Enăchiuc-Mihai, „Cercetări preliminare asupra «Codexului Rohonczi»“, AI, 29, nr. 
6, 1983, p. 104-116. 

37 loan Iosep, Dragomir Paulencu, „Au existat în Obcinele Bucovinei aşezări fortificate (ce- 
tățui)?“, Suceava. Anuarul Muzeului Judeţean, 13-14, 1986-1987, p. 421-425; Vasile 
BOLOGA, „Vişeu, Iza, Vaser — râuri ce-au «izvorât»de la traco-geto-daci“, în Cristian 
Popişteanu (coord.), Strămoșii poporului român...cit., p. 155-175. 

38 Ariton Vraciu, Limba daco-geților, Editura Facla, Timişoara, 1980. 

% Traian Herseni, Forme străvechi de cultură poporană românească, Editura Dacia, Cluj- 
Napoca, 1977, p. 330; Mihai Pop, „Sărbătoarea Anului Nou în tradiţia populară. Sărbători 
ţărăneşti de primăvară cu substrat geto-dac“, în Cristian Popişteanu (coord.), Strămoșii popo- 
rului român...cit., p. 188-196; M. Valea, A. Nistor, „Elemente ale culturii spirituale dacice în 
obiceiuri tradiționale româneşti“, Sargetia. Acta Musei Devensis, 15, 1981, p. 407-418. 

®II. Russu, Elemente traco-getice în imperiul roman...cit. 

4! LG. Andrieşescu, Contribuţiuni... cit. 

de pe teritoriul României cu tracii sau prototracii”, dar şi a gândirii 
daciste interbelice” (de unde este preluată şi ideea că teritoriul locuit de 
către geto-daci reprezintă „patria originară“ a popoarelor indo- 
europene“). Cu sprijinul unor cercetători străini” şi în continuarea con- 
cepţiei rasiale a daciştilor interbelici de extremă dreaptă“, este exacerbată 
originea dacică a românilor (uneori chiar de către persoane din anturajul 
familiei Ceauşescu“), context în care apare şi ideea, de factură 
„postmarristă“, că limba română ar fi, de fapt, urmaşa celei dacice, la fel 
ca şi limba latină. În fapt, demersurile istoriografice au devenit discur- 
suri etnoistorice şi au impus o istorie națională care a emis, asimilat şi 
tabuizat un important număr de clişee, mituri, falsuri şi pseudo-fapte care 
vădesc tendinţa utilizării determinărilor etnice uniformizatoare (de fapt, 
convenţii istoriografice!) într-o perioadă caracterizată atât prin interesul 
pentru cercetarea „cercului cultural dacic“, cât şi prin afirmarea identități- 
lor colective fundamentate pe un sistem de solidarităţi specifice, moştenite 
şi asumate. Pentru analiştii postcomunişti, tipică pentru o astfel de deter- 
minare istoriografică pare a fi istoria unei creaţii istoriografice moderne 
fără fundamente în tradiţia antică — istoria noţiunilor de „geto-daci“, „ge- 
to-dacic“, „daco-getic“ — concepte care sugerează într-o manieră anistori- 
că existența unei unități istorice şi etnice în spaţiul geografic carpato- 
dunărean. Conceptele menţionate „au încremenit astăzi într-o convenție 
cvasifactică, asupra căreia nu se mai reflectează şi care duce la absurd [...] 
în proiecția sa naţional-comunistă, omniprezentul leitmotiv geto-dacic a 
devenit esența şi suma tuturor fenomenelor istorice şi arheologice din spa- 
tiul României Mari“. Conform sursei citate, „dacii“ reprezintă o denumi- 
re etnică care apare în Antichitate, târziu, după mijlocul sec. I î.Chr. De 


# Dumitru Berciu, „loan Andrieşescu şi concepția tracizantă în istoriografia românească. Cu 
ocazia împlinirii unui veac de la naşterea sa“, Thraco-Dacica, 9, nr. 1-2, 1988, p. 6. 

% Gheorghe Pavelescu, „Mitologia dacilor în viziunea lui Lucian Blaga“, Studii şi Comuni- 
cări, seria Etnologie, 3, 1981, p. 143-150. 

4 Ana-Maria Coman, „Cine sunt sarmaţii? Ştiri antice şi opinii moderne despre sarmați“, AI, 
32, nr. 2, 1986, p. 141-147. 

45 Alberti Arnaldo, „Pentru o nouă metodologie în cercetările istorico-lingvistice de 
românologie“, AI, 25, nr. 3, 1979, p. 81-89. 

“ S. Dimancea, „Elogiul dacismului“, Sfarmă Piatră. Ziar de informaţie şi luptă româneas- 
că, 3 martie 1938. 

“7 Ilie Ceauşescu, „Rezistenţa poporului român împotriva invadatorilor în secolele II-XIV“, 
AI, 25, nr. 5, 1979, p. 68-88. 

48 Alberti Arnaldo, „Pentru o nouă metodologie...cit.“; cf. Mircea Valea, Anghel Nistor, 
„Succinte consideraţii privind diferenţierea socială în societatea geto-dacică, în perioada 
Burebista — Decebal“, Sargetia. Acta Musei Devensis, 11-12, 1974-1975, p. 35-36. 

* Karl Strobel, „Dacii. Despre complexitatea mărimilor etnice, politice şi culturale ale istori- 
ei spațiului Dunării de Jos (1) “,Studii şi Cercetări de Istorie Veche şi Arheologie (în continu- 
are SCIVA), 49, no. 1, 1998, p. 62 sq. 

fapt, nici acum nu avem certitudini cu referire la utilizarea iniţială a aces- 
tei noţiuni purtătoare de identitate. Este posibil ca ea să fi desemnat 
„„..triburi atestate în aceeaşi arie sau să fi fost o denumire externă, care la 
origine era probabil limitată în spaţiu, sau care s-a transformat dintr-un 
socionim într-un etnicon suprapus. Derivarea dintr-un nume geografic este 
şi ea posibilă. Acelaşi lucru este valabil şi pentru numele geților. 
Dacismul iniţiat de către Iosif Constantin Drăgan, industriaş italian 
de origine română, apropiat de mişcarea legionară, dar şi de regimul naţi- 
onal-comunist din România”!, prin lucrările sale tipărite şi în edituri de 
stat din România, într-o vreme când Nicolae Ceauşescu căuta promovarea 
unei noi imagini prin deschiderea față de emigrația românească, inclusiv 
față de cea provenită din rândurile extremei drepte interbelice”, cunoaşte 
o longevitate postdecembristă (chiar I.C. Drăgan „revine“ cu o nouă lucra- 
re”). Ideea că, prin filieră traco-dacă, românii ar avea cea mai străveche 
origine europeană, devenind totodată sursă primară de civilizație, centru 
de iradiere culturală cu emisie de excepţie în timp şi spațiu, a cunoscut o 
posteritate notorie. De cele mai multe ori, epigonii dacismului depăşesc 
prin elucubrații reperele teoretizate de iniţiatori. Tracomanii postdecem- 
brişti (istorici, scriitori, dar şi diletanți lipsiţi de repere deontologice şi 
metodologice), ignorând rezultatele investigaţiei ştiinţifice, recurg la teori- 
ile lui Nicolae Densuşianu şi la lucrările oculte, publicate postum, de către 
Vasile Lovinescu, critic literar şi filosof esoteric (sufist)**. Texte sale ape- 
lează la memoria colectivă ca la un depozit sacral, la istorie ca la o dimen- 
siune legitimatoare. În lucrările sale, autorul insistă asupra „legăturii gene- 
tice existente între identitatea etnoculturală şi structura funcţională menta- 
lă a naţiunii“. Această abordare nu este cu totul nouă, căci culturnicii 
epocii ceauşiste preamăreau fondul biologic primordial, dacii fiind institu- 
iţi în rezervor al unor gene de excepţie, care asigură mesianismul civiliza- 
tor românesc“. Literatura minoră la care ne referim reia temele clasice ale 
istoriografiei tradiționaliste, teme predominante în discursul istoriografic 
de astăzi, vulgarizându-le: în această formă ideile îşi pierd echilibrul şi 


5° Ibidem, p. 81. 

5l 1.C. Drăgan, Noi, tracii, Editura Scrisul Românesc, Craiova, 1976; idem, Mileniul imperial 
al Daciei, Editura Ştiinţifică şi Enciclopedică, Bucureşti, 1986. 

2 Drăgan a fost şi organizatorul unui simpozion internaţional de tracologie cu câteva ediţii: 
Roma, 1978; 1980; Palma de Mallorca, 1982; Boston, 1984. 

53 Idem, Imperiul romano-trac, Europa Nova, Bucureşti, 2000. 

s* Vasile Lovinescu, Monarhul ascuns, Editura Institutului European, laşi, 1992; idem, Jn- 
cantația sângelui, Editura Institutului European, Iaşi, 1993; idem, Mitul sfâşiat, Institutul 
European, laşi, 1993. 

55 Alexandru Bădin, Dacia din Vestul şi Estul Europei, Editura Albatros, Bucureşti, 1999, p. 6 sq. 
5 Vlad Georgescu, Politică şi istorie. Cazul comuniştilor români 1944-1977, Humanitas, 
Bucureşti, 1991, p. 129. 

coerenţa, fantasticul reprezentărilor, oferindu-le, în schimb, posibilitatea 
de a deveni populare, asemenea produselor SF cu iz autohtonist ilustrate 
de prolifica producție romanescă a lui Pavel Corut, literatură care îi 
statutează pe daci în ipostaza de popor ceresc, ales. Nu trebuie să ignorăm 
însă nici produsele literaturii istorice şi etnologice (unele dintre acestea se 
revendică de la demersuri de natură antropologică). Astfel, un cunoscut 
etnolog, scriind despre universul mitic al românilor şi despre „cadrul 
geopsihic“ care le determină acestora identitatea etnoculturală, afirmă încă 
de la debutul demersului său că: „Cercetarea formelor religioase, succeda- 
te în vatra spirituală a Daciei din paleolitic până la începutul epocii mo- 
derne, are rostul de a ne conduce la descoperirea uneia dintre cele mai 
bogate şi mai stabile surse de informare asupra continuității populaţiei 
autohtone carpato-danubiene [...] Acolo (adică la originile spiritualității 
româneşti — n.n.) s-au topit aurul şi diamantul, aramă şi cuarţ, care au in- 
trat ca materii fluide în Mioriţa şi în poezia lui Eminescu, în proza lui Ion 
Creangă şi în filosofia lui Blaga, în opera istorică a lui Iorga şi în Pasărea 
Măiastră a lui Brâncuşi“. 

Acest autor, la fel ca şi lingviştii seduşi de mitologia dacilor, consi- 
deră cazul dacic similar istoriei dramatice, proprii marilor civilizații pre- 
destinate unor ciocniri devastatoare cu popoare mai dinamice şi pragmatice, 
ciocniri urmate de pierderea identității, adică a sinelui istoric”. Dacismul, ca 
temei al milenarismului românesc, cunoaşte noi reaşezări teoretico- 
ideologice. Astfel, dintr-o perspectivă anistorică, se redefinesc națiunea şi 
manifestările ei socio-istorice. G.D. Iscru, sedus de calitatea de „vârstă de 
aur“ a Antichității traco-dace, susţine că structurile socio-culturale specifice 
acelei lumi ar trebui redefinite. Autorul începe demonstraţia de la instituirea 
spațiului central-sud-estic european, în „zonă a antropogenezei europene, a 
etnogenezelor şi a formării primelor naţiuni europene“. Iscru nu creditează 
axiomele indoeuropeniştilor, susținând chiar că indoeuropenii sunt o inven- 
ție a unor specialişti (de altfel, autorul recomandă arheologilor să nu se mai 
lase contaminaţi de o astfel de teorie şi să revadă izvoarele tradiției). Acelaşi 
autor deplânge marginalizarea formulelor „istorice“ lansate de Nicolae 
Densuşianu, Mircea Eliade, Ion Horaţiu Crişan, preluând imaginarul desfă- 
şurat de primul în a sa disputată şi reeditată Dacie preistorică. Ferventul 
dacist G.D. Iscru susţine afirmarea traco-geto-dacilor ca „națiune-matcă“ în 
spaţiul carpato-danubiano-balcanic; existenţa şi rolul ei istoric definitoriu 
probează, după autor, o continuitate etno-lingvistică absolută, imemorială. 
Constructul piramidal realizat de Iscru vizează revalorificarea contributii- 
lor interbelice ale dacismului radical şi diletant şi „reincluderea în concep- 


57 Victor Kernbach, Universul mitic al românilor, Editura Ştiinţifică, Bucureşti, 1994, p. 5. 
58 Eugen Lozovan, Dacia Sacra, Editura Saeculum I. O., Bucureşti, 1998. 

tul de naţiune a traco-daco-geților, poporul deplin format în spaţiul origi- 
nar al antropogenezei europene şi izvor sau matcă al multor procese de 
geneză a națiunilor...“ 

În condiţiile deschiderii din „era gorbacioviană“ şi, mai ales, după 
destrămarea URSS, o importantă contribuţie la revigorarea dacismului, 
promovat ocazional, din diferite interese, de istorici profesionişti, ca arhe- 
ologul I.T. Niculiţă, şi-au adus-o unii autori din Republica Moldova „repa- 
triați“ sau nu în România (printre aceştia se distinge A. Vartic). Dacismul 
moldovenesc are o geneză complexă: pe de o parte, dacismul interbelic 
românesc cultivat „în taină“, ca o vulgată națională, iar pe de altă parte 
selectarea, prin filtrul acesteia, a unor teorii eronate, susținute în anii '50- 
"60 de către unii istorici sovietici, aflaţi sub influența concepţiei 
etnogenetice a lingvistului N.J. Marr, teorie care printre unii intelectuali 
moldoveni şi-a câştigat aderenți tocmai pentru că fusese criticată încă din 
1938 de către I.V. Stalin. Dintre teoriile „marriste“, de puternică populari- 
tate s-a bucurat şi se bucură presupunerea lui B.A. Rybakov, după care 
tiverții, o populaţie est-slavă târzie din interfluviul pruto-nistrean, ar fi 
aceeaşi cu tyrageţii amintiţi de Strabo“; astfel, este „rezolvată“, în mod 
simplist, după proclamarea independenţei Moldovei, de către unii intelec- 
tuali (chiar din mediile academice) problema autohtoniei şi continuității 
elementului daco-romanic din acest teritoriu. Găsirea unor etimologii da- 
co-getice (îndoielnice!) şi româneşti pentru hidronime de origine slavă sau 
turanică ori necunoscută (iraniană sau maghiară?) din Basarabia şi 
Transnistria se regăsesc şi într-o lucrare de sinteză publicată în anul 
2000$!, a cărei concluzie este aceea că „hidronimele de origine daco- 
getică şi cele româneşti [...] în spaţiul interfluviilor Dunăre-Prut-Nistru 
rămân pentru vecie cei mai fideli străjeri ai daco-românismului nostru“. 

Edificatoare pentru nivelul atins de fantasmagoriile dacismului pro- 
tocronist sunt prestațiile, scrise şi televizate, ale medicului Napoleon 
Săvescu, iniţial atras de zamolxianism, implicat apoi în revitalizarea da- 


© G.D. Iscru, Zraco-geto-dacii. Națiunea matcă în spaţiul carpato-danubiano-blacanic, 
Editura Bălcescu, Bucureşti, 1998, p. 22 sq. 

% B.A. Rybakov, „Yrmun (Heropuko-reorpapuuecrue samerku)“, Kpamrue cooGuţenua o 
Ookna0ax u nonegvix uccnedoganuzax Hncmumyma ucmopuu mamepuanbnoŭ Kyrbmypol, Dr. 
35, 1950, p. 1-17. Cea mai substanţială informaţie(inclusiv bibliografică) şi interpretările 
referitoare la interferențele dintre dacismul românesc şi cel moldovenesc mi-au fost furnizate 
de colegul meu, arheologul şi asistentul universitar Alexandru Sonoc, un bun cunoscător al 
istoriografiei moldoveneşti şi est-europene. 

ĉl I. Dron, Hidronimie românească (Basarabia şi Transnistria), Pontos, Chişinău, 2001, 
Chişinău: Pontos, 2001, p. 127-148. 

© Ibidem, p. 144; vezi şi idem, „Transnistria: localităţi cu nume de origine antroponomică 
românească“, Tyragetia. Anuarul Muzeului Naţional de Istorie a Moldovei, nr. 10, 2002, p. 
111-125. 

cismului, operație pe care o vede ca făcând parte dintr-un demers patriotic 
ce vizează „renaşterea națiunii române“ prin cunoaşterea „adevăratei isto- 
rii a românilor“ (această formulă se regăseşte ca un laitmotiv atât în scrie- 
rile sale eclectice, cât şi în problematica congreselor de dacologie pe care 
le-a organizat în România, manifestări puternic mediatizate!). Acest dedi- 
cat animator al mişcării a reuşit să reanimeze operele unor dacişti ce pă- 
reau „expiraţi“ (cei interbelici, precum Cesar Pruteanu cu Cartea de Aur a 
Vitejilor şi Limba Dacilor sau Nicolae Minulescu, Dacia, Țara Zeilor) şi 
să-i coalizeze pe cei puţin aplicaţi, precum şi pe alţii „consacraţi“, ca 
Adrian Bucurescu“, Constantin Iordache (Documente din Renaşterea 
Daciei), Paul Lazăr Tonciulescu“, preotul D. Bălaşa şi Augustin Deac, 
într-un grup ofensiv dedicat acestei finalități. Napoleon Săvescu a trezit 
mai întâi curiozități amuzate prin lucrarea sa Noi nu suntem urmaşii Ro- 
meiSS, scriere care printr-un amestec debordant de date istorice, etnologice 
şi versuri ad-hoc de proastă factură, se dovedeşte a fi proba de credinţă a 
unui dacist radical. Pornind de la teoriile lui Densuşianu, de la care de 
altfel se revendică, dacistul vorbeşte despre „arienii, pelasgii, tracii“ ca 
despre singurii strămoşi îndepărtați ai românilor. Săvescu îşi construieşte 
argumentaţia pe izvoare literare antice care între timp au fost ştiinţific 
evaluate de istorie, pe scrieri medievale, cronici şi cosmografii tributare 
unui imaginar geocultural prolific şi fantast, texte teosofice, etimologii 
aberante, antropologii simbolice, descoperiri arheologice desprinse din 
contextul interpretativ şi metodologic ştiinţific, piese cunoscute de mult 
timp ca falsuri sau izvoare false, inventate de el însuşi şi de alţi dacişti. De 
asemenea, trimiterile la nume consacrate, ca Gordon Childe şi Marija 
Gimbutas sunt neadecvate, trunchiate tendenţios, desprinse din cadrul 
interpretativ propus de aceşti prestigioşi cercetători ai civilizațiilor stră- 
vechi. Săvescu afirmă că civilizația tracă, fundamentată pe valorile stră- 
vechi ariano-vedico-pelasgice (creaţie preistorică, Imperiul Pelasgic se 
întindea, după opinia dacistului, de la pustiurile Saharei până la munții 
Norvegiei şi din Italia până în Japonia!), a supraviețuit confruntării cultu- 
rale cu Roma, etnogeneza de tip romanic fiind o invenție savantă. Mai 
mult chiar, grecii şi romanii şi-ar afla originile tot în civilizația pelasgică 
(de unde au preluat nu numai mitologia, ci şi limba!). România ar fi vatra 
unei civilizații, cu trei milenii anterioare lumii sumeriene. Pelasgii — traci, 
geții, sciți, daci, iliri — erau numiţi astfel nu după limba vorbită, pelasgică, 
numită şi „latină străveche“ (priscă), ci după localizarea lor geografică. 


& Adrian Bucurescu, Dacia secretă, Editura Arhetip, Bucureşti, 1998. 

*% Paul Lazăr Toncilescu, De la Tărtăria la Țara Luanei, Editura Miracol, Bucureşti, 1999. 

% Dumitru Bălaşa, Țara Soarelui sau Istoria Daco-României, Editura Orfeu, Bucureşti, 
2000; Augustin Deac, Istoria adevărului istoric, Editura Tentant, Giurgiu, 2001. 

% Napoleon Săvescu, Noi nu suntem urmaşii Romei, Editura Axa, Botoşani, 2002. 


209 


Autorul neagă orice altă influenţă culturală şi consideră, într-un autentic 
spirit rasist, că ADN-ul populaţiei din Dacia a fost falsificat, la fel ca şi 
conştiinţa sa istorică, prin cucerirea romană, că, altfel spus, pentru a folosi 
o terminologie moldovenească, a avut loc un proces de „mankurtizare“. 
Tipică pentru atitudinea sa vis-ă-vis de discutarea izvorului arheologic ne 
pare povestea Cloştii cu pui de aur, pe care Napoleon Săvescu o consideră 
de inspirație pelasgică, o Pasăre Phoenix cu o cruce încârligată în cioc, 
pasăre care a aruncat un blestem teribil asupra indivizilor şi popoarelor 
(destinul Rusiei ar fi fost marcat de acest blestem!). Contribuţia lui A. 
Vartic“, valorificată din plin de către susținătorul său, N. Săvescu, constă 
în sublinierea „uimitoarelor“ cunoştinţe tehnologice ale dacilor şi a rolului 
lor civilizator, prin reconstituirea căilor de propagare a acestor informații, 
studiindu-se construcțiile geometrice care rezultă din unirea punctelor de 
pe hartă în care există diferite monumente şi descoperiri arheologice „sen- 
zaţionale“, atribuite pe drept sau nu dacilor. În anumite conjuncturi politi- 
ce, daciştii moldoveni au fost, de altminteri, implicați şi în unele acțiuni 
politice de o parte şi de alta a Prutului. Destrămarea URSS a făcut posibile 
convergențele daciştilor din România şi Republica Moldova, ceea ce a 
avut ca efect realizarea unui circuit informațional şi, în acest context, revi- 
gorarea temelor tradițional-daciste, prin intermediul mass-media şi a sis- 
temului educațional, presupus de proiectele de colaborare culturală. Un 
fenomen similar, dar mai puţin consistent, se constată şi în rândurile co- 
munităților româneşti şi vlahe pe teritoriul fostei Iugoslavii, al Bulgariei, 
Greciei şi Albaniei, aşa cum sugerează şi participările reprezentanților 
acestor comunități la manifestările organizate de asociaţiile daciste româ- 
neşti (vezi proiectul de constituire în partea de nord-vest a Bulgariei a 
„statului“ Triballia, proiect susținut de emigrația română din Occident, în 
primul rând de cea din Elveţia, în prima jumătate a ultimului deceniu al 
secolului al XX-lea!). Cea mai cunoscută tribună a daciştilor de pe ambele 
maluri ale Prutului este, din primăvara anului 2003, Dacia Magazin (di- 
rector fondator dr. N. Săvescu), publicaţie lunară editată de către Dacia 
Revival International Society din New York, fundaţie instituționalizată de 
către acelaşi reprezentant al dacismului. Această publicaţie reprezintă, 
astfel, o concurenţă „redutabilă“ a mai vechiului buletin Noi, tracii, editat 
de către I.C. Drăgan, mai modest ca format şi realizare grafică, mai greu 
accesibil publicului românesc, dar distribuit cu generozitate marilor bi- 
blioteci universitare din străinătate, prin intermediul organizaţiilor şi insti- 
tuțiilor aparținătoare emigrației româneşti sau pe alte căi, mai greu de 
identificat. Dintre publicaţiile daciste mai puţin importante, „reviste“ care 


© Andrei Vartic, Magistralele tehnologice ale civilizaţiei dacice, Editura Basarabia, Chişi- 
nău, 1997. 


210 


apar în România, amintim: Getica (Bucureşti, din 1992, editor Gabriel 
Gheorghe), Dochiana. Revistă de cultură (din 1996), Renaşterea Daciei 
(din 1992), Făclia lumii (din 2004, editată în Piatra Neamţ). Daciştii sunt 
organizaţi în asociaţii active, precum Asociaţia Dacia Nemuritoare, ani- 
mată de „etnologi şi hermeneuţi“S% sau Asociaţia „Monumenta 
Perennitatis“ din laşi. Au şi institute „specializate“, precum Institutul de 
Cercetări şi Cultură Dacică din Bucureşti şi Institutul Civilizației Dacice 
din Chişinău (director: Andrei Vartic), acces permanent la posturile co- 
merciale şi naţionale de radio şi televiziune din România şi un post pro- 
priu de televiziune, Dacia TV, care emite în SUA, pentru comunitatea 
româno-americană (Queens, canalul 57 QPTv şi Manhattan, canalul 34) şi 
un site pe internet (www.dacia.org). Periodic se organizează chiar şi mani- 
festări „ştiinţifice“, precum Congresul Internaţional de Dacologie (ajuns la 
cea de-a VII-a ediţie, în 2006)” sau „Zilele Dacilor“ la Orăştie (în octom- 


% Cosmin Duduc, „Hultanii, continuatori ai spiritualităţii dacice în folclorul românesc“, 
Dacia Magazin (în continuare DM), nr. 13, 2004, p. 30. 

© Sistemul de instituţionalizare a demersurilor daciste patronate de Napoleon Săvescu, dar 
susținute material şi de magnatul George Constantin Păunescu, precum şi de autorităţi politi- 
ce, începe cu organizarea în 15-16 august 2000 a „Primului Congres Internaţional de 
Dacologie: Sarmizegetusa 2000“ , cadru oficial al lansării cărții lui Napoleon Săvescu, Noi 
nu suntem urmaşii Romei, lucrare devenită manifestul dacismului postcomunist. Între 15-16 
august 2001 se desfăşoară „Al II-lea Congres Internaţional de Dacologie: Burebista 2001“, 
iar acțiunea beneficiază de legitimare prin prezenţa Prea Fericitului Teoctist, Patriarhul Bise- 
ricii Ortodoxe Române şi prin declarațiile poetului Adrian Păunescu, aflat la congres în cali- 
tate de Preşedinte al Comisiei de Cultură şi Culte din Senatul României; de altfel, toate con- 
gresele daciste s-au bucurat de sprijinul unor cercuri şi personalități de orientare naționalistă, 
chiar naţionalist-extremistă, precum: prof. univ. loan Coja, gen. N. Spiroiu, gen. Paul Cheler 
(un apropiat al Partidului România Mare), I. Lupeş, fost consul general al României la New 
York, dar şi donațiile generoase ale unor cetăţeni occidentali seduşi de mitologiile locale 
(vezi exemplul fostului ambasador al SUA la Bucureşti, Michael Guest, care a donat 35 000 
de dolari parohiei Densuş pentru restaurarea bisericii despre care daciştii cred, conform unei 
teze baroce, că ar fi ridicată pe mormântul lui Longinus. Cu prilejul celui de al doilea con- 
gres şi în tradiția celebrărilor naționalist-comuniste s-a dezvelit la Orăştie, din inițiativa lui 
Săvescu şi a societăţii Dacia Revival, „în colaborare“ cu Consiliul Judeţean Hunedoara şi cu 
Primăria oraşului, un monument consacrat regelui Burebista Acelaşi an este semnificativ şi 
pentru fenomenul de multiplicare a canalelor media necesare propagandei daciste (vezi înfi- 
ințarea la New York a postului de televiziune Dacia TV, sponsorizarea „producţiilor“ de 
carte de profil şi, nu în ultimul rând, îmbogățirea patrimoniului dacist prin achiziționarea de 
falsuri istorice şi de scrieri ale istoriografiei baroce axate pe tema legitimărilor politice, pre- 
cum cartea Zamolxis Primus Getarum Legislator, de Carolus Lundius, Uppsala, 1687, scriere 
considerată drept sursă fundamentală pentru argumentaţiile discursului dacist). Între 21-24 
iunie 2002, la Bucureşti, se organizează, tot la Hotelul Intercontinental, „Al III-lea Congres 
Internaţional de Dacologie: N. Densuşianu“. Militanţii dacişti continuă seria edificării de 
monumente, parte a patrimoniului afectiv şi legitimator, prin ridicarea „primului monument“ 
dedicat lui Nicolae Densuşianu (1846-1911), istoric văzut ca un fel de apostol al mişcării. 
Instituționalizarea mişcării daciste postcomuniste capătă mai multă consistență, o dovadă a 
dorinţei de credibilitate şi activism fiind „sponsorizarea parțială“ a săpăturilor arheologice de 
la Schela Cladovei şi a construcției Parcului Cultural Cucuteni de la Iaşi. Un nou canal de 

brie 2004), manifestări care reuşesc să atragă personalități de prestigiu ale 
vieții ştiinţifice din România, Republica Moldova, Bulgaria, Uniunea Ser- 
bia şi Muntenegru, Italia, SUA, care astfel, în mod conştient/interesat, 
legitimează discursul dacist, puternic radicalizat după 2000. Se prefigu- 
rează oare academizarea discursului dacist? Oricum, există câteva repere 
teoretice şi istoriografice care demonstrează perpetuarea unor clişee con- 
sacrate de istoriografia tradiționalistă. Clişeele istoriografice presupuse de 
discursul dacist sunt, de foarte multe ori, nu doar substanţa unei istoriogra- 
fii conservatoare, ci şi reflexul unor neputinţe culturale cu substrat subiec- 
tiv sau metodologic (istoricul care „acumulând, decenii de-a rândul o in- 
formaţie bogată, dar de un anumit tip, nu e dispus să o lase la o parte ca să 
învețe altceva“'%). Un caz clasic este acela al lui Dumitru Berciu, director 
al Institutului de Tracologie în epoca ceauşistă, autor al studiilor care au 
contribuit la materializarea viziunii mitologizante vis-ă-vis de istoria ro- 


propagare a ideilor daciste devine emisiunea de radio „Reînvierea Daciei“, emisiune inclusă 
în grila de programe a postului public „Radio România Cultural“. Cel de „Al IV-lea Congres 
Internaţional de Dacologie: Tărtăria 2003“ îşi desfăşoară lucrările între 19-20 iunie 2003 în 
acelaşi „spațiu de consacrare“. Scenariul ritualic este perfecționat: „Dezvelirea la Tărtăria, 
judeţul Alba a Primului Monument din istoria omenirii dedicat apariţiei scrisului în lume“, 
sponsorizări de lucrări scrise şi arheologice, studii comemorative şi evaluarea participării 
daciştilor din Dacia Revival la al 38-lea Congres Internaţional de Studii Medievale, desfăşu- 
rat în luna mai la Western Michigan University, la o secțiune de dacologie?! Tot în 2003 
începe editarea revistei Dacia Magazin, principală publicaţie periodică şi centrală a daciştilor 
din România. În 2004, „Al V-lea Congres Internaţional de Dacologie: Civilizaţia Carpato- 
Dunăreană — rădăcini“ (25-26 iunie) prevede continuarea demersurilor anterioare (sponsori- 
zări, editări de lucrări, achiziții patrimoniale, participări la manifestări ştiinţifice internaționa- 
le etc.). „Al VI-lea Congres Internaţional de Dacologie: Kogaion“, desfăşurat în aceleaşi 
condiţii ca şi anterioarele manifestări, între 30 iunie-l iulie, subliniază continuitatea demer- 
surilor instituționale din anii anteriori şi impune debutul unor noi abordări a problematicilor 
daciste prin filmul documentar (,„serialul“ de filme documentare Noi, dacii) şi prin Muzeul 
Virtual Dacic; tema dominantă a acestui congres constă într-o obsesie mai veche legată de 
topografia sacră. Planurile de viitor ale activiştilor mişcării lui N. Săvescu, expuse în nr. 22 al 
revistei Dacia Magazin, par să continue proiecția dacistă. Această cronologie „pentru uzul 
tuturor“ ne-a fost inspirată din evaluările punctate în respectivul număr al revistei, dar şi de 
conţinutul eclectic al apariţiilor anterioare. De asemenea, un detaliu „de ceremonial“ ne pare 
semnificativ, căci la fiecare dintre manifestările mai înainte menţionate s-au lansat/cântat imnuri 
menite să fortifice credinţa în identitatea dacică. „Melodii“ precum /mnul/ Dacic (2000), Geneza 
poporului Dac (2001, pe versuri de Mihai Eminescu!), Marş Dacic (2002), Imnul tinerilor Daci 
(2003), Cei ce au crezut că pot învinge Dacii (2004) şi Voi Daci nu mai tăceți din gură (2005) 
par palide copii ale cântecelor legionare. De altfel, aceste expresii ale fervorii naționaliste sunt 
tipice pentru activităţile de tip grupuscular impuse de naționalismul radical, frecvent întâlnit şi 
în cultura politică radicală occidentală. Parte din aceste demersuri daciste încep să semene cu 
eforturile de tip „cercetare ştiinţifică aplicată“ desfăşurată, în timpul regimului nazist şi sub 
auspiciile lui Himmler, de către asociaţia Ahnenerbe, ca şi de Bruno Beger, antropologul intere- 
sat să demonstreze originea ariano-tibetană a germanilor! 

7 Andrei Pippidi, „Pseudoreforma istoriografiei româneşti“, Xenopoliana, an VI, nr. 3-4, 
1998, p. 120. 

mânilor”!. D. Berciu, în 1991, în relaţie cu proclamarea independenţei 
Republicii Moldova şi din perspectivă unionistă, legitima istoricitatea 
apartenenţei Basarabiei la marele proiect statal dacic şi la romanitatea 
carpato-danubiano-pontică: „ ...viaţa istorică a Moldovei dintre Prut şi 
Nistru depănându-se din cele mai îndepărtate timpuri împreună nu numai 
cu cea a Moldovei întregi istorice, dar întotdeauna cu aceea a Daciei stră- 
vechi şi a Dacoromaniei“; după aserțiunile istoricului, străvechimea etnică 
era asigurată „de aceleaşi comunităţi de oameni“ care se regăseau în acest 
spațiu consacrat, încă din paleolitic’. Se afirmă astfel clişeul istoriografiei 
naționalist-comuniste cu referire la mitul unităţii primordiale, motiv fun- 
damental al imaginarului istoric cultivat prin literatura de specialitate, dar 
mai ales prin formele culturii enciclopedice şi prin manualul de istorie din 
epoca ceauşistă. Berciu reactualizează clişeul „unităţii primordiale“, pe cel 
al marelui stat dacic centralizat şi unitar, tradiţie statală pe care se va spri- 
jini „Dacoromania“, un fel de stat sui-generis, o realitate istorică şi etno- 
culturală, bază a etnogenezei româneşti desfăşurate în tot spaţiul carpato- 
danubiano-pontic. Ultimului clişeu prezentat de autor, de natură apologe- 
tică şi mitologică, acela al „istoriei de patru ori milenare“ îi revine rolul de 
a susține şi revendica „întoarcerea naţiunii la unitatea ei primordială“, deci 
împlinirea unui proiect politic”. Viziuni similare sunt prezente şi în analize- 
le lui Nicolae Ursulescu, specialist în probleme de istorie veche şi arheolo- 
gie, care preocupat fiind de conflictele daco-romane le „vede“ ca pe o cioc- 
nire între două civilizații de aceeaşi influență; cucerirea romană ar fi oprit 
din evoluţie o societate superioară, similară din punct de vedere instituţional 
cu cea greacă. Monoteismul dacilor şi modelul cultural superior au făcut 
posibilă „noua sinteză creatoare în spațiul carpato-dunăreano-pontic: etno- 
geneza românească“. Astfel de abordări, mai numeroase la începutul pri- 
mului deceniu postcomunist, par să fie abandonate din a doua jumătate a 
perioadei amintite. Din nefericire, prezenţa unor nume de marcă ale istorio- 
grafiei româneşti la congresele de tracologie mai înainte menţionate, precum 
şi girul unor oficiali, creează noi oportunități pentru reconsiderarea unor 
teme daciste și în discursul academic”. 

Temele dacismului postcomunist se constituie într-un registru subți- 
re de teorii şi motive, care vizează, în primul rând, reinventarea discursu- 
lui istoriografic tradițional prin reinterpretarea din perspectivă dacistă a 
descoperirilor arheologice mai vechi sau mai noi, precum: revendicarea 
originii etnoculturale autohtone pentru Tezaurul de la Pietroasa, privit, 


7! Dumitru Berciu, De la Burebista la Decebal, Editura Politică, Bucureşti, 1976. 

72 Idem, „Cuvânt pentru Basarabia şi Bucovina“, Academica, anul I, nr. 9, 1991, p. 4. 

7 Ibidem, p. 6. 

74 Nicolae Ursulescu, Dacia în cadrul lumii antice, Editura Unirea, laşi, 1992, p. 55. 

75 V, aprecierile noastre despre studiile care abordează zalmoxianismul ca religie şi normă. 

totodată, ca expresie a unor interferenţe materiale şi spirituale daco- 
egiptene de la începutul mileniului II î.Chr." atribuirea statutului de „cel 
mai bătrân om al planetei“ defunctului de la care provin resturile osteolo- 
gice considerate drept cele mai vechi dintre cele descoperite în România 
(„lon“ din Peştera Oaselor din jud. Caraş-Severin); legarea descoperirilor 
de la Tărtăria de teoria primordialităţii scrisului în spațiul carpato- 
dunărean”; considerarea monumentului roman de la Adamclisi drept alta- 
rul „împăratului BESRA °. Acestui demers i se adaugă prezentarea 
de artefacte false drept descoperiri arheologice autentice (plăcuţele de 
plumb de la Sinaia, considerate drept „o cronică a poporului dac“”; aṣa- 
zisul „sfinx de la Zărand“, privit drept statuetă pelasgică din 12 000 
î.Chr.5) şi inventarea de false legende monetare“!; supralicitarea unor 
manuscrise/falsuri baroce — precum Codex Rohonezi — considerate drept 
documente autentice care oferă datele necesare pentru a acoperi 
lacunaritatea informaţională a perioadei istorice legate de problematica 
etnogenezei şi a apariţiei primelor „formaţiuni politice româneşti“; căutări, 
în spirit „postmarrist“, de „artefacte lingvistice“ care să demonstreze con- 
tinuitatea culturală daco-română“?; rediscutarea cronologiilor consacrate şi 
a momentelor culturale consacrate ale civilizației traco-dacice şi ale cultu- 
rii tradiționale româneşti din perspectiva construirii unei imagini comple- 
xe a superiorității protoistoriei poporului român, văzute ca spațiu- 


7 Gheorghe V. Cărlan, „Tezaurul de la Pietroasa şi prinţesa Khnumet (1914-1876 î.e.n.). 
Dovada legăturilor materiale şi spirituale dintre Tracia antică şi Egiptul antic în mileniile VI- 
I î.e.n.“, DM, nr. 13, 2004, p. 17. 

7 Mihai Popescu, „Premergătorii scrisului în valea Dunării“, DM, nr. 13, 2004, p. 8-9; C. 
Branislav Stefanovski, Al. Dabija (R. Macedonia), „CADMEI — Protoscrierea la antineanjlji 
shi nâshtarea a numâljei di Ilirr““, DM, nr. 13, 2004, p. 46-47. 

78 Adrian Bucurescu, „Adamclisi, altarul împăratului Buerebuistas“, DM, nr. 8, 2003, p. 28. 
7? Aurora Peţan, „Plăcuţele de plumb de la Sinaia — o sursă excepțională de cunoaştere a 
istoriei şi civilizaţiei dacilor“, DM, nr. 13, 2004, p. 3; Adrian Bucurescu, „O cronică a popo- 
rului dac pe plăcuţe de plumb“, DM, nr. 14, 2004, p. 18-19. 

5 Teodor Ardelean, „Sfinxul de la Zărand“, DM, nr. 13, 2004, p. 31 sq. 

51 Mariana Gavrilescu „Mitologii, legende şi simboluri astrale la daco-geți“, Suceava. Anua- 
rul Muzeului Județean, 36-38, 1999-2001, p. 655-657. 

&2 G.D. Iscru, „Despre paleografia limbii române“, DM, nr. 13, 2004, p. 6-7; Gheorghe 
Săvoiu, „Vechi rezonanțe getice în numele cuprinse în «Biblia de la București» (1688)“, DM, 
nr. 13, 2004, p. 18. 

53 Silviu N. Dragomir, „Iliada, citită ca sursă a protoistoriei poporului nostru“, DM, nr. 13, 
2004, p. 28-30; G.D. Iscru, Margareta Cristian, „ORFEU — un mare inițiat, înțelept, reforma- 
tor, poet prin excelență şi exponent al dreptei credințe a națiunii traco-geto-dace“, DM, nr. 
13, 2004, pp. 38-39; Zoia Elena Deju, „Epodele zalmoxiene — importanța lor în cultura popu- 
lară şi spiritualitatea geto-dacă“, DM, nr. 13, 2004, pp. 35-36, Gheorghe Ştefan, „Zalmoxis 
în cântecul bătrânesc“, DM, nr. 13, 2004, p. 38; Ioana Crişan, „Industria casnică textilă — 
suport al autohtoniei şi continuității noastre în Carpaţi“, DM, nr. 13, 2004, p. 19; Ştefan 
Enache, „The Christening of the Daco-Romans and Romanian Folkore“, Symposia, Caiete de 
antropologie, 2003, p. 101-114. 

matrice al istoriei universale“, idee prezentă în toate lucrările daciştilor 
postcomunişti; originea temelor discursului oficial al Bisericii în religia 
geto-dacică şi rolul primordial al misionarilor şi teologilor daco-romani în 
răspândirea creştinismului“. Integrarea discursului dacist în tematica mai 
largă a etnocentrismului autohtonist, a cărui expresie o constituie şi 
eminescolatria, este ilustrată de conexiunea forțată stabilită între tematica 
dacică a unor scrieri eminesciene şi „o vatră traco-dacică cu obiecte speci- 
fice“ (între care fragmentele unei amfore romane întregibile, descoperire 
firească şi relativ frecventă în mediul carpic din Moldova, fragmente găsi- 
te sub temelia casei Eminovici din Ipoteşti, mai precis a atenansei în care 
ar fi dormit băieţii familiei). Superioritatea rasială a dacilor trebuie să se 
reflecte mai ales în spiritualitatea lor. Tipică pentru această obsesie cultu- 
ral-politică este inventarierea tuturor vârfurilor carpatice drept prezumtive 
spaţii kogaionice — locuri sacre, canale privilegiate de comunicare cu divi- 
nul (vezi felul în care la penultimul congres dacist a fost exploatată până 
la sațietate şi această temă), obsesia Atlantidei. Oscilante şi problematice 
sunt raportările la creştinism. Astfel, dacă unii dintre dacişti tind să subli- 
nieze elementele de continuitate spirituală (de la zalmoxianism la 
isihasmul ortodox, vezi şi retorica articolelor din revista Făclia Lumii), 
alții văd în zalmoxianism un strămoş al creştinismului; daciştii radicali 
neagă orice legături cu iudaismul şi creştinismul, dorind transformarea 
zalmoxianismului în ideologie, cod moral şi religios. Studiilor mai vechi 
care dezvoltă teme cu privire la caracterul uranian al religiei dacilor, ca- 
racter care a favorizat creştinarea acestora şi respectiv perpetuarea mode- 
lului zalmoxian ca şi cod normativ, moral“ li se adaugă lucrări mai noi 


5 Napoleon Săvescu, Noi nu suntem urmaşii Romei, cit.; idem, „Întâia diasporă carpato- 
danubiană“, DM, nr. 8, 2003, pp. 18-19. 

5 Gheorghe Drăgulin, „Străromânul loan de Schitopolis în lumina cercetărilor ultimelor 
decenii“, DM, nr. 13, 2004, p. 18; Alexandru Stan, „Din Operele Sfântului Ioan Cassian 
(360-435), Părinte al Bisericii Universale: «Conferinţe Spirituale». A doua Conferinţă a lui 
Abba Moise: Despre Discreţie“, DM, nr. 13, 2004, p. 44; Theodor Damian, „Limba misiunii 
creştine în spaţiul carpato-danubiano-pontic în primele secole după Hristos“, DM, nr. 14, 
2004, p. 22-24. 

5 V, îndeosebi S. Stoica, Viața morală a geto-dacilor, Editura Universităţii, Bucureşti, 1984, 
p. 50. Remarcăm, de asemenea, câteva studii care au abordat din perspectivă ideologică şi 
mitologizantă această problematică, atât în perioada interbelică, cât şi în epoca totalitarismu- 
lui comunist: J. Coman, „Zalmoxis. Un grand probleme gete“, Zalmoxis. Revue des Etudes 
Religieuses, no. 3, 1939, Paris; idem, „Decense“, ibidem, no. 3, 1940-1942, Paris, p. 103- 
160; idem, „Zalmoxis et Orphée“, în Ex sertis Kazarovianis seorsum expressum (Serdicae), 
Sofia, 1950, p. 174-184; E. Vasilescu, „Problema religiei geto-dacilor în lumina noilor cerce- 
tări istorice şi arheologice“, Ortodoxia, nr. 5, 1953, p. 4 sq.; Raffaelle Petazzoni, „Il 
«monoteismo» dei Geti“, Glasul Bisericii, nr. 21 (5-6), 1962, p. 103-160; N. Maxim, „Reli- 
gia vechilor popoare carpato- danubiene în opera lui Vasile Pârvan“, Studii teologice, nr. 18 
(5-6), 1966, p. 325-333, idem, „Caracterul uranian al religiei geto-dacilor“, Mitropolia Mol- 
dovei şi Sucevei, nr. 43 (7-8), 1967, p. 611-622; idem, „Riturile de înmormântare de pe teri- 


215 


care continuă ideea conturării zalmoxianismului drept „vârstă de aur“ a 
omenirii, timp în care viaţa este o condiţie a postexistenței paradisiace, iar 
pe Zalmoxis drept „mare legislator, Zaratustra şi Moise al geților”. De 
altfel, majoritatea studiilor din istoriografia română despre religia dacică 
denotă defazarea teoretică. Teoria lui Eliade despre o confrerie războini- 
că dacică de tipul acelor Mănnerbiinde indo-europene şi care s-ar fi bazat 
pe identificarea luptătorilor cu lupii (motiv fundamental în dimensiunea 
mitică a istoriei dacilor!), se bucură şi astăzi de abordări ştiinţifice“. Teo- 
ria lui Mircea Eliade fundamentată pe presupuneri lingvistice „nu mai 
poate fi considerată valabilă““ interpretările sale pornesc de la existenţa 
unor concepții religioase afirmate doar în cadrul general indo-european; 
de asemenea, tezele sale erau influențate şi de contextul ideologic al epo- 
cii (mitologia naționalistă cunoaşte faza argumentaţiilor filosofice şi an- 
tropologice). Cultul eliadesc a avut, în postcomunism, ca efect o „accepta- 
re largă şi neproductivă“ a teoriilor istoricului religiilor (vezi teza cultului 
zalmoxian ca şi cult inițiatic). Şi în viitor, cu certitudine, multe dintre idei- 
le lui Eliade vor genera reevaluări şi reîntemeieri, dar teza confreriei lupi- 
lor nu este susținută de argumente relevante”. 

Temele antisemite în discursul public postcomunist sunt vehiculate 
îndeosebi în relaţie cu problematica instaurării comunismului în România, 
evreii fiind consideraţi responsabili de fenomen, ba mai mult, factorii fer- 
venti ai acestuia. De asemenea, emergența discursului naţionalist (îndeo- 
sebi ncolegionar) presupune prezența unor atitudini negaţioniste radicale. 
Antisemitismul românesc tot mai prezent în spaţiul public, resuscitează 
antisemitismul tradițional (popular, dar şi academic), propunând radicali- 
zări şi reevaluări ale imaginarului antisemit din perspectiva negaţionismului 


toriul țării noastre din cele mai vechi timpuri până la apariţia creştinismului“, Studii teologi- 
ce, nr. 19 (3-4), 1967, p. 189-205; D.I. Ciobotea, „Elemente ale religiei geto-dacilor favora- 
bile procesului de creştinare a strămoşilor“, Studii teologice, nr. 28 , 1976, p. 611-622; Eugen 
Fruchter, Gabriel Mihăiescu, „Contribuţia gândirii antice din Dacia...cit.“. 

57 Nicolae Hurduzeu, „Consideraţii privind viaţa morală a geto-dacilor reflectată în mărturiile 
literare din Dacia preromană“, în Studia Historica et Archeologica. In Honorem Magistrae 
Doinea Benea, Editura Eurostampa, Timişoara, 2004, p. 215. 

5 Dan Dana, „Dacii şi lupii. Pe marginea teoriei lui Mircea Eliade“, SCIVA, tom 51, nr. 3-4, 
2000, p. 153-174. 

5 Constantin Prut, Calea rătăcită...cit., p. 119; V. Sârbu, Credinţe şi practici funerare, reli- 
gioase şi magice în lumea geto-dacilor, Editura Poto-Franco, Galaţi, 1993, p. 134; I. 
Ghinoiu, Vârstele timpului, Editura Ştiinţa, Chişinău, 1994, p. 82-85; Silviu Sanie, Din isto- 
ria culturii şi religiei geto-dacilor, Editura Universităţii „Alexandru loan Cuza”, Iaşi, 1999, 
p. 106-112; A. Furtună, „Moşteniri geto-dace în cultura populară românească“, Thraco- 
Dacica, nr. 17, 1996; M. Coman, Bestiarul mitologic românesc, Editura Fundaţiei Culturale 
Române, Bucureşti, 1996 (secţiunea „Lupul“, p. 181-187. 

” Dan Dana, „Dacii şi lupii...cit.“. 

” Ibidem, p. 20. 


216 


radical. Cel mai activ stereotip al perioadei postcomuniste, stereotipul 
„evreului conspirator“ (manifestare a conspirației iudeo-masonice şi 
iudeo-bolşevice) îi alocă evreului responsabilitățile îndelungatei şi confu- 
zei noastre tranziţii (de câte ori se caută vinovaţii unui fenomen care afec- 
tează comunitatea, ei se identifică în comunități/indivizi din aria altei cul- 
turi şi nu în disfuncționalitatea propriei comunităţi). Discursul antisemit s- 
a manifestat, fiind tolerat de autorităţi, atât la nivelul înscrisurilor antise- 
mite şi xenofobe, devastări de cimitire evreieşti, expoziții plastice, lansări 
de carte”, comemorări legionare, în discursul antisemit al unor politici- 
eni”, precum şi prin activitatea unor grupări cu o ideologie compozită 
dacist-satanistă şi extremistă”. Discursul public de inspiraţie antisemită s- 
a propagat, îndeosebi prin periodice”, dar şi prin activismul şi radicalis- 


“2 În 2003 am asistat la Sibiu, în sala festivă a Bibliotecii „Astra“, la o lansare a cărților Situ- 
ația evreilor din România (1939-1941), coord. Constantin Botoran şi Alesandru Duţu, pre- 
cum şi Legionarii noştri, de I. Coja; „evenimentul“ a fost o mixtură halucinantă, prilej de 
manifestare a retoricilor legionare tradiționale antisemite, condimentate acum cu motivele 
unui negaţionism violent şi profetic (în sensul că legionarii prezenţi şi simpatizanţii lor pro- 
iectau asupra evreilor responsabilităţile unui al Treilea Război Mondial; în acest context, 
conform aserțiunilor propuse, „rasei dace, cea mai veche din spaţiul etnogenezelor“, i-ar 
reveni o misiune escatologică. În 22 iunie 2005, tot la Biblioteca „Astra“ din Sibiu, s-a lansat 
scrierea Un dac cult — Nicolae Petraşcu, de Gheorghe JIJIE; cartea editată la Editura 
Elisavaros a devenit pretextul comemorări secretarului general al Mişcării Legionare, dar şi 
ocazia exaltării legionarismului, considerat de Marcel Petrişor, unul dintre organizatorii 
manifestării, drept „cea mai interesantă aventură a istoriei româneşti“. Aceste manifestări, 
care au ca temă centrală „redeşteptarea/renaşterea națională“ prin tradiţia legionară, abordea- 
ză motivele conexe ale antisemitismului, precum şi cultivarea cultului strămoşilor daci şi al 
„martirilor națiunii“; excesele semantice, trimiterile la — pathos, ethos, logos, tragos — pe 
lângă ridicolul involuntar, demonstrează nevoinţele reideologizărilor Mişcării. 

% Nu este în intenția noastră să disecăm aici elucubraţiile antisemite ale lui discursurilor lui 
Corneliu Vadim Tudor, Marian Munteanu sau Gigi Becali. 

% Vezi scandalul Gebeleisis (grup satanist, antisemit, antițigănesc şi zalmoxian), activitățile 
„parapsihologice“ dacist-antisemite ale lui Lorin Fortuna şi ale asociaţiei Astral, precum şi a 
celor care animă activitățile Editurii Obiectiv din Craiova. 

% Încă din primele luni ale anului 1990 au apărut, şi unele chiar s-au impus, publicaţii cu un 
pronunțat caracter naţionalist-xenofob şi antisemit/iudeofob, precum: România Mare, cu 
Eugen Barbu ca director fondator şi Corneliu Vadim Tudor, ca redactor-şef, Europa, redac- 
tor-şef fiind Ilie Neacşu; Gazeta de Vest, avându-l ca director pe Ovidiu Guleş; Puncte car- 
dinale, coordonată de Gabriel Constantinescu; Națiunea şi Renaşterea bănăţeană, patronate 
de controversatul om de afaceri Iosif Constantin Drăgan, un dacist redivivus. Din a doua 
parte a deceniului postcomunist s-au afirmat şi: Mişcarea lui Marian Munteanu; Noua 
Dreaptă, condusă de Radu Sorescu; Permanenţe, redactor-şef fiind Mircea Nicolau; Atac la 
persoană, coordonată de Dragoş Dumitriu; Vremea dreptei naţional-creştine, avându-l ca 
director pe Nicolae Henegariu şi mai noile publicații Cuvânt legionar, cu directorul Nicador 
Codreanu (7!) şi Obiectiv legionar, coordonată de Şerban Suru, în calitate de director şi 
Adrian Deputatu, ca redactor-şef. Dacă unele dintre publicaţiile legionare şi prolegionare şi- 
au încetat apariţiile din motive politice, alte periodice, susţinute şi de organizaţii politice, 
îndeosebi România Mare şi Puncte Cardinale au tiraje însemnate şi un segment semnificativ 
de cititori; unele dintre aceste periodice sunt de altfel organele de presă ale unor mişcări sau 

mul ideologic al unor asociaţii şi cercuri naționaliste (naționalist- 
comuniste, legionare, antonesciene, anticomuniste, spiritualiste-yoghine şi 
ortodoxiste, sincretice)”. Responsabile de răspândirea ideilor extremiste 
care utilizează retoricile daciste sunt şi editurile care promovează literatu- 
ra naționalistă, xenofobă, antisemită, secundar ficțională şi istorică 
dacistă”!. Această literatură minoră, ignorată de mediile academice, litera- 
tură cu un segment semnificativ de consumatori culturali, a avut ecou mai 
ales în rândurile adolescenților atraşi de profilul soteriologic al eroilor 
daci. Influenţa textelor se justifică şi prin maniera în care teme majore ale 
discursului istoric naţional sunt vulgarizate şi reinterpretate din perspecti- 
va unei retorici de criză. Căutarea eroilor într-o străveche şi ipotetică „vâr- 
stă de aur“ (ne referim la imperiul pelasgilor) face parte din instrumenta- 
rul, deja desuet al reconstrucțiilor mitologice. Retragerea în trecut (de fapt, 
semn al neadaptării şi al incapacității de reformulare socială şi identitară) 
şi jertfa devin reperele comportamentului socio-cultural propus într-o lu- 
me considerată ostilă şi conspiratoare. 

Atitudinile antisemite devin pandantul ipostazelor de exacerbare 
identitară realizată pe suportul tradițional al victimologiei, pe exaltările 
ortodoxist-daciste. Pe noi, ne surprind combinaţiile naţionaliste, paradoxal 
constituite între dacism şi ortodoxism, dacism-religii alternative, acestea 
din urmă fiind şi virulent antisemite prin refuzul iudaismului, privit ca 
religie subversivă şi unilaterală şi prin literatura ficțională şi istorică mino- 
ră. Astfel de atitudini amintesc de neopăgânismul nazist, de încercările de 
arianizare a creştinismului, agreată şi de unii teologi protestanți. Astfel, 
Gh.D. Iscru, demonstrând vechimea statului la traco-geto-daci, vechime 


partide politice de extremă dreaptă. Astfel, România Mare şi Politica reprezintă ideologia 
partidului România Mare (PRM). Prin Noua Dreaptă se exprimă Partidul Dreptei Naţionale 
(PDN), Mişcarea reprezintă Mişcarea pentru România (MpR). Gazeta de Vest, Puncte Car- 
dinale şi Permanenţe promovează procesul de reabilitare a mişcării legionare şi de reînviere 
a acesteia ca singură cale de „renaştere națională“. 

% Liga Mareşal Antonescu, Centrul de documentare şi activitate legionară, Fundaţia Anasta- 
sia, Uniunea Vatra Românească, Fundaţia George Manu, Asociaţia Studenţilor Creştini 
Ortodocşi Români (ASCOR), Fundaţia Rezistenței Armate Anti-Comuniste, Astral etc.; 
manifestări naționalist-daciste, subliminal antisemite, se înregistrează şi în activitățile cultu- 
rale promovate cvasi-oficial de unele filiale ASTRA şi Asociaţia Pro Basarabia şi Bucovina. 
De regulă, ele constau în lansări de carte, pelerinaje care resuscită discursul dacist de inspira- 
ție legionară — vezi la Sibiu, în 2003 lansarea cărților lui Coja şi în 2005 a controversatului 
nr. 3, 2005 din revista Transilvania, număr dedicat, în manieră paradoxală, Holocaustului! 

” Editura Revistei Fundaţiei Drăgan, Editura Miracol, Editura Majadahonda, Fundaţia Buna 
Vestire, Editura Kogaion, Editura Varanha, Editura Gemenii, Editura Pavel Coruţ, Editura 
Elisavaros, Editura FRONDE, Editura Alma, Editura Aurelia, Editura Nirvana, Editura „Ro- 
za Vânturilor“, Editura FF Press, Editura Intact, Editura Eurasia, Editura Țara Noastră, Edi- 
tura Axa, Editura Obiectiv (Craiova), Editura Risoprint, Editura Ananta, Editura Samizdat, 
Europa Nova, Editura Lucman, Editura Bravo Press, Editura Mişcării Legionare etc. 

anterioară cu o jumătate de mileniu fondării Romei, depăşeşte limitele 
subiectului dacoman, lăsându-se posedat de dimensiunea antisemită a na- 
ționalismului pe care îl cultivă. Surprinzătoare, pentru un intelectual al 
modernității, este reiterarea unor stereotipuri iudeofobe specifice 
medievalităţii şi iudeofobiei populare, precum acela al evreilor ca popor 
deicid. În mod concret, deicidul (răstignirea lui Isus) ar fi „marele păcat 
originar al evreilor talmudişti“. Guvernatorul roman Pilat din Pont, „pre- 
fectul get“ este absolvit de orice responsabilitate”. Atitudinea antisemită a 
autorului pare determinată de maniera în care acesta raportează 
zalmoxianismul la creştinism. Conform demonstrațiilor lui Iscru, dacii au 
fost primii monoteişti, religia lor presupunând adorarea lui Zalmoxis, care 
precum Isus mai târziu, reprezenta modalitatea divino-umană de teofanie 
şi redempțiune. Din această perspectivă, mozaismul îi pare dacistului o 
religie unilaterală; astfel, se ignoră rădăcinile veterotestamentare ale creş- 
tinismului, în schimb, zalmoxianismul este statuat drept sursă a creştinis- 
mului”?. ludeofobia este exersată de publicaţiile care în ultimii ani mitolo- 
gizează etnogeneza românească după oferta mitogenetică fascistă. Con- 
form unor astfel de aserțiuni, românii s-ar origina într-un popor primordi- 
al, arian, popor predestinat unui destin inegalabil, evident după ce acesta 
va distruge „conspirația iudeo-masonică“!%. Soluţia propusă de acești 
dacişti extremişti vizează deziudaizarea culturii europene şi a creştinismu- 
lui! De altfel, cei mai mulți dintre daciştii /naţionaliştii extremişti numesc 
istoria modernă a lumii drept „Jew Age“ şi consideră iudaismul o adevăra- 
tă „otravă“, „pecingine“, iar pe evrei responsabili de spargerea unităţii 
originare a Lumii şi a Legii, devenind „stăpânii lumii“ şi determinând 
gândirea acesteia prin „confuzia“ creării limbilor şi prin uzurpările iuda- 
ismului, religia impusă de „Moise, un rebel mistic“!!. Paranoia iudeofobă 
merge până la definirea confesiunii ortodoxe drept „religia iudeo- 
greacă“? şi la „reinterpretarea“ istoriei universale din perspectivă dacistă. 
Cităm pentru edificare câteva dintre formulele dogmatizate, formule care 
demonstrează dimensiunile unor astfel de viziuni elucubrante, dar cu o 
oarecare priză la consumatorul de cultură: „Biblia a fost furată de la geți 
de evrei, Vechiul Testament este cea mai mare operă de manipulare din 
istoria Terrei [...] Vechiul Testament are prea puţine motive pentru a exis- 
ta în Biblia ortodoxă, alături de Noul Testament, adevărata carte a înţelep- 
ciunii şi pacifismului!“; „... legenda lui Isus este identică cu cea a lui 


% Gh.D. Iscru, Traco-geto-dacii...cit., p. 38. 

% Ibidem. 

1% V, Neofit, Înfruntarea jidovilor, Samizdat, Bucureşti, 2000; Alexandru Doboş, Dacia 
contra Antihrist, Editura Obiectiv, Craiova, 2004. 

101 Pavel Coruţ, Războiul zeilor, Editura Pavel Coruț, Bucureşti, 1998, p. 150. 

102 Idem, Expediția Cap Univers, Editura Gemenii, Bucureşti, 1996, p. 161. 

Zalmoxe-Apollo; de altfel, însuşi numele său (grecesc) ne spune că era 
perceput drept... Apollo — zeul Soarelui: Alsus — citit Iesus («Fiuly, în... 
limba dacilor) Christ-theos («Zeul de aur» sau... blond ca Apollo — zeul Soare- 
lui)“, „... ca şi Ramses II, Isus era blond şi de statură foarte înaltă (în genul 
extratereştrilor de 1,90-2,00 m, numiţi de milenii, ca şi acum «Profesorii» sau 
«Veghetorii»). Atât lisus cât şi loan Botezătorul fuseseră... ucenici ai esenieni- 
lor, perfecționaţi la rândul lor de preoţii daci! Dacă esenienii erau evrei, cum 
se spune, de ce credeau în... Zeul Soare şi îşi primeau învățăturile din Dacia? 
Dar, mai ales, de ce îi numeau pe evrei «Fii Întunericului»? Toate acestea, 
inclusiv alte multe informaţii şocante, dezvăluie unul din marile secrete ale 
Omenirii, pe care Unii le-ar dori ascunse pe vecie: esenienii, lisus Christos şi 
parte din Apostoli nu erau evrei! Ei participau doar la un foarte vechi război 
ideatic dintre două tabere formate încă de la plecarea lui Ab. Ram din Sumer 
şi transformarea lui în Abraham/Avraam, încercând să aducă Lumina şi în 
«tabăra adversă». Zalmoxe le oferise demult geto-dacilor Noul Testament ®. 

Aceeaşi sursă, din perspectivă antisemită şi autohtonistă, abordează 
şi procesele contemporane, mai ales globalismul pe care îl defineşte drept 
o altă formă de „Internaţionalism evreiesc“!%. Tentativa de inserare a mis- 
ticii daciste nu a rămas doar în faza de proiect. Astfel, în timp ce Lorin 
Fortuna, animatorul asociaţiei Astral, ţine prelegeri pe posturile de televi- 
ziune manageriate de Dan Diaconescu (OTY şi D.D) despre inevitabila 
naştere şi venire în glorie a lui Mesia din... Bucovina, mişcări religioase 
postdecembriste — Noul Ierusalim, Fiii Luminii, Mişcarea Elta şi grupus- 
culele cu activităţi ezoterice, chiar sataniste, precum Gebeleisis — au în- 
cercat şi încearcă să încorporeze dacismul în proiectele escatologice de 
transformare a României în spaţiu al restaurării universale, al mântuirii 
colective (vezi paradigma Bucureştiului ca centru al lumii, ca Noul Ierusa- 
lim, paradigmă lansată încă de la începutul anilor '90 de revista Arhetip, 
publicaţie de profil yoghin şi secundar „New Age“). 

Această mixare de teorii şi reprezentări conspiraţioniste, antisemite 
şi oculte (un fel de sincretism „New Age“ care reuneşte cunoştinţe de isto- 
ria religiilor introduse în texturi anacronice, parapsihologie, ezoterism, 
biogenetică şi biopolitică), această „vulgată“ naționalist-radicală este spe- 
cifică etapelor premergătoare constituirii ideologiilor extremiste. Conside- 
răm că în ultimii ani (după 2000) s-a ajuns la o „clarificare ideologică“, 
exprimată printr-un oarecare consens asupra unor teze fundamentale pen- 
tru viitoarea ideologie cu valenţe politico-religioase, de tip escatologic şi 
soteriologic. Literaturii de popularizare şi celei de ficțiune, prin implicarea 


103 Eugen Delcea, „Cuvântul editorului“, în Alexandru DOBOŞ, Dacia contra Antichrist, 
Editura Obiectiv, Craiova, 2004, pp. 6-7. 
104 Ibidem, p. 12. 

rolului formativ al afectelor, le revine sarcina de a face accesibile şi con- 
vingătoare ideile daciste. Tradiţia se revendică de la „bibliografia“ ezote- 
rică. Titlurile de referință pentru astfel de trimiteri sunt: N. Densuşianu, 
Dacia preistorică (devenită, după 1989, un fel de Biblie a daciştilor);, Mi- 
hail Sadoveanu, Creanga de Aur, Vasile Lovinescu, Monarhul ascuns; 
Iosif Constantin Drăgan, Noi, tracii şi Imperiul romano-trac; loan Petre 
Culianu, Călătorii în lumea de dincolo; Victor Kernbach, Enigmele mitu- 
rilor astrale. Producţii mai noi, dar şi mai fanteziste precum cele propuse 
de: Adrian Bucurescu, Dacia magică, Dacia secretă şi Atlanţii din Car- 
pati; Sorin Ştefănescu, Sfidarea timpului; Titus Filipaş, De la mitul astral 
la astrofizică — cel puţin, acestea sunt textele utilizate cu asiduitate de 
Pavel Coruţ, cel mai citit scriitor minor de după 1989'%. Finalitatea roma- 
nelor SF publicate de scriitor, declarată în prefețe, postfeţe şi în narațiuni, 
pare a fi realizarea unei noi conştiinţe identitare:,,Ați înțeles deja că noi, 
românii, suntem urmaşii varainilor (varankilor), ramaiaşilor, militilor, 
hiperboreenilor, pelasgilor, geto-dacilor. S-ar cuveni ca la fiecare facultate 
să se introducă un curs de istoria neamului geto-dac despre care anterior 
nu ni s-a spus nimic, respectiv mileniile VIII-I î.Chr. Acolo se află rădăci- 
nile celeste din care putem renaşte“%. 

Cel care ilustrează în proza coruţiană „originea pură“ şi această nouă 
mistică naționalistă este personajul Varain, un fel de supraerou extrateres- 
tru de sorginte zalmoxiană, în fapt o exacerbare şi autohtonizare a respon- 
sabilităților lui Superman sau Batman, populare producții de benzi desena- 
te şi filmice din cultura occidentală. Încă din primul deceniu postcomu- 
nist, dacismul a fost o replică autohtonistă la problema integrării în aria 
culturii europene, spaţiul tradițional românesc fiind perceput ca aria origi- 
nară a civilizaţiei umane; sunt amintite, în acest sens, spaţiile mitice ale 
istoriei străvechi, precum Hiperboreea, Varanha şi Dacia!” sau chiar 
Atlantida; mai mult, după dacişti precum Eugen Delcea şi P.L. 
Tonciulescu, românii sunt urmaşii legitimi ai „Oamenilor Primordiali“, 
urmaşii singurului popor terestru; „istoria începe în Carpaţi“, cadrul geo- 
grafic al României fiind leagănul speciei umane, „axa spirituală ariană 
care leagă Orientul vedic de Occidentul vedic“%! Delirul dacist atinge 
apogeul prin profeţiile lansate cu referire la viitorul statut (istoric şi spiri- 
tual) al României: România, paradisul regăsit”; daciştii extremiști, aşa 


105 V, îndeosebi Pavel Coruţ, Balada Lupului Alb, Editura Miracol, Bucureşti, 1993, p. 11. 

1% Idem, Lumina Geto-Daciei, Editura Varanha, Bucureşti, 1993, p. 6. 

10 Pavel Coruț, Balada Lupului...cit., p. 185. 

108 Paul Lazăr Toncilescu, Eugen Delcea, Secretele Terrei. Istoria începe în Carpaţi, vol. I, 
Editura Obiectiv, Craiova, 2000, p. 8; Alexandru Doboş, Dacia contra Antichrist, Editura 
Obiectiv, Craiova, 2004, p. 60. 

'% Paul Lazăr Toncilescu, România, Paradisul regăsit, Editura Obiectiv, Craiova, 2004. 

cum am mai subliniat, diletanţi ca formaţie, îi prevăd (apropo de apelul lor 
la viziuni paranormale!) României roluri de excepție: Ramania (România), 
ca „izvor al neamurilor“, dimensiune pomenită în Biblie (carte considerată 
de inspirație sumeriană!), „Pământul Făgăduinţei“, „Paradisul regăsit“, iar 
Bucureştiul va deveni „Noul Ierusalim“. Aceşti dacişti radicali, care 
consideră desuetă problematica săvesciană, afirmă că se află în posesia 
adevărului istoric: „Acum suntem în măsură să dovedim că, într-adevăr, 
civilizația umană post-diluviană s-a născut în Carpaţi, că Oamenii Primor- 
diali de care vorbesc tăbliţele sumeriene s-au născut aici şi s-au împrăştiat 
în toată lumea, Sumer, Egipt, Ind, Grecia, Roma, chiar şi America Latină. 
Că Vechea Atlantidă era locuită de etruscii plecați din Maramureş, că 
Hyperboreea era în această zonă, că la Porţile de Fier se aflau Coloanele 
lui Hercule, nu în Gibraltar, că lisus era, de fapt, un trac din Moesia [...] 
că toate religiile Umanității au fost create în Emisfera Boreală şi au avut la 
bază credinţele din Carpaţi, că toate marile sărbători ale Omenirii au por- 
nit cu milenii în urmă, din această zonă...“ "". 

Constatăm că majoritatea animatorilor epigonici ai dacismului, atraşi 
de mirajele unei descendenţe compensatorii, sunt, cu câteva excepții, dile- 
tanţi. Dar discursul lor apologetic şi mistic'!?, care apelează la imaginarul 
istoriografic, la sensibilităţi, se bucură de popularitate, mai ales în perioa- 
da crizei identitare, în rândul consumatorilor de cultură, într-o vreme în 
care nici măcar manualele (acum alternative) nu mai provoacă aceeaşi 
emisie substanțială de clişee şi stereotipuri. Un răspuns la întrebarea de ce 
aceste teorii au succes îl găsim în mesajele cititorilor care au „gustat“ teo- 
riile săvesciene (pagina The Real Romanian History de pe internet). Aceşti 
cititori români din ţară şi din străinătate declară că după citirea cărții lui 
Săvescu au avut revelații vis-à-vis de propria lor identitate, pe care, acum, 
după parcurgerea textului dacist, o consideră de excepţie, fundament al 
unei legitime mândrii naționale. 

Ca răspuns la criza identitară, dacismul postcomunist (promovat în- 
deosebi de Dacia Revival International Society) se încadrează, astfel, în 
curentul istoriografic autohtonist, în timp ce abordările radicale (vezi pu- 
blicaţiile extremiste menționate şi cărțile lansate în ultimii ani mai ales de 
Editura Obiectiv din Craiova) se apropie de „profetismul interbelic“, 
vulgarizându-l pe înţelesul tuturor, şi de mistica legionară. 


110 Alexandru Doboş, Dacia... cit.; Paul Lazăr Toncilescu, România... cit. 
"1 Paul Lazăr Toncilescu, Eugen Delcea, Secretele Terrei...cit., p. 7. 
112 Pavel Coruţ, Lumina Geto-Daciei, Editura Varanha, Bucureşti, 1993, p. 6. 

Serbările Putnei şi cultura identitară! 


Sărbătoarea, sursă a construcţiei identitare 


Sărbătorile, ca forme exersate de pedagogie, fac parte din inventarul 
de explicaţie şi trăire mitică a existenţei socio-istorice a națiunii. Ele cre- 
ează, perpetuează, regenerează expresiile legitimării, identitățile colective. 
Această funcționalitate asigură, asanarea tensiunilor, a neliniştilor colecti- 
ve, relansarea identităţii uitate sau compromise, realizarea coeziunii în 
jurul valorilor/solidarităților consacrate în/de istoria comunităţii. Introdu- 
cerea în structura sărbătorii a unui sistem de tradiţii integratoare — atât la 
nivelul ceremonialului, cât şi al discursului — asigură, de regulă, finalitatea 
acesteia. Realizată astfel, forța sărbătorii se va manifesta şi asupra Celui- 
lalt, coparticiparea lui fiind dictată de nevoia de raportare la termenii rea- 
lităţii istorice şi/sau mitice, la scopurile sărbătorii şi la modelului propus 
în grila explicaţiei identitare. 

În structura sărbătorii, ritualului îi revine rolul de substanță primară, 
chiar şi în societățile secularizate care preiau formele tradiționale ritualiza- 
te, mai puţin substanţa religioasă. Ritualizarea seculară afectează potenţele 
sărbătorii, astfel, chiar şi în societățile care încearcă să recupereze această 
dimensiune spirituală, ritualul religios reinstaurat nu mai are aceleaşi efec- 
te de sensibilitate (de altfel, am observat, în cazul manifestărilor putnene 
din anul 2004, maniera în care relatările presei au ignorat sau în cel mai 
bun caz au rezumat secvențele de ritual religios, fiind dedicate analizei 
sărbătorii ca discurs politic). Ritualul este axul sărbătorii, ordonând-o într- 
un sistem cultural codificat ce presupune structuri de ceremonial secvenţi- 
ale, roluri teatralizate, valori şi finalități, mijloace reale şi simbolice de 
exprimare. Ritualul se manifestă, prin tehnici de integrare socială şi emo- 
țională, într-un anumit timp istoric reprezentativ pentru cei care participă 
direct sau mediat la eveniment, asumându-şi poziţiile presupuse de scara 
participării la ritual. Pe lângă funcția cognitivă a mesajelor impuse de dis- 
cursul sărbătorii, funcția afectivă este direct legată de realizarea finalității 
sărbătorii. Ritualul trezeşte emoția (determinată de participare), memoria 
colectivă, atât pe cea a actorilor implicați, cât şi pe cea a spectatorilor, 
indirect sau mediat, participanţi la eveniment. Succesul sărbătorii este 


x a 


! Vezi Mihaela Grancea, “Serbările Putnei şi cultura identitară”, în Sărbătoare, comemorare, 
celebrare. Caietele de antropologie istorică, nr. IV, 1(7), p. 369-410. 

? Maurice Agulhon, Marianne au pouvoir. L' imagerie et la symbolique républicaines de 
1880 à 1914, Flammarion, Paris, 1989. 

ilustrat de maniera în care un eveniment fondator sau o personalitate tute- 
lară evoluează, după încheierea celebrării, în cadrele memoriei afective. 
Un caz interesant, inclusiv din această perspectivă, este cel al evoluției 
imaginii lui Ştefan cel Mare. Dacă înainte de acțiunile de comemorare ale 
anului 2004, Mihai Viteazu era cel mai popular domn român, după mani- 
festările festive şi mitologizante care au exercitat o puternică presiunea 
culturală şi emoțională, figura lui Ştefan cel Mare cunoaşte un fenomen de 
revitalizare şi de reinvestire valorică; temele Vârstei de Aur, cele ale Uni- 
tăţii şi Salvatorului, teme de mitologie politică exersate în discursul ofici- 
al, şi-au demonstrat eficiența pedagogică şi socială. 

Odată cu multiplicarea sistemului de relaţii socio-umane şi a exigen- 
telor de natură identitară, sărbătoarea suportă noi abordări. Afectată de 
distanța istorică şi afectivă (înstrăinarea!) de evenimentul consacrat ca 
episod fondator, dar determinată şi de necesitatea socială de a nu lăsa nici 
un individ în afara implicării, sărbătoarea devine tot mai elaborată, mai 
proteică şi, de aceea, este percepută, de o parte a comunităţii, drept un 
ritual nereprezentativ. Este cazul acelor celebrări hibride, liturghii politice, 
dar şi religioase, celebrări care prin arhaism ceremonial şi figuraţie artisti- 
că (componentă a unui dispozitiv ritualic convenţional), precum şi prin 
confiscarea semnificaţiilor de către actorii politici ai momentului, nu faci- 
litează afirmarea sensibilităților şi solidarităților (elemente presupuse de 
ceea ce ar putea fi o manieră de regenerare a trecutului şi reconfigurare a 
prezentului!). Excesul de comunicare festivă poate distruge mesajul sărbă- 
torii şi poate provoca, printre alți factori, confiscarea politică a evenimen- 
tului. Astfel, apar elementele necontrolate care afectează finalitatea sărbă- 
torii transformând-o într-un contraeveniment, în antistructură: lipsa afecte- 
lor, mimarea lor, metalimbajele, mixtura comic-sacru care poate crea im- 
presia de parodiere. Nu întâmplător, cei care nu se identifică cu evenimen- 
tul, considerând sărbătoarea un eşec, manifestă reacţii de contestare, acu- 
zând organizatorii/beneficiarii egoişti ai aniversării de manipulare şi ipo- 
crizie politică sau chiar de falsificarea scenariului istoric. Contestarea i- 
mediată şi brutală poate afecta, imediat, statutul sărbătorii’. 

Sărbătorile cu cea mai eficientă funcție formativă şi mobilizatoare, 
la nivelul motivatiei identitare colective, sunt festivități legate de un epi- 
sod de afirmare a comunității sau de cultul eroilor cu misiune eschatologi- 
că. Actorii politici şi sociali care proiectează scenariul şi discursul sărbăto- 
rii aleg doar semantici, momente istorice sau episoade de biografie care 


3 Vezi practica huiduielilor suportate de puterea pesedistă la Țebea, în septembrie 2004, dar 
îndeosebi discursul critic al mass-mediei, manifestări „antieveniment“ de factură „postmo- 
dernă“ petrecute în relaţie cu festivitățile comemorative dedicate lui Ştefan cel Mare, în vara 
lui 2004; în analiza de față voi aborda şi acest aspect. 

justifică un anumit epos identitar, o memorie colectivă modelată de exi- 
genţele compensării“. 

Multe dintre sărbătorile comemorative capătă caracterul de liturghie 
politică, deoarece exploatează virtuțile legitimatoare ale celebrării, ritualul 
laic făcând apel la o structură ceremonială riguroasă şi repetitivă, asemă- 
nătoare celei religioase. Sărbătorile cu caracter de jubileu sau cele come- 
morative constau într-un ansamblu de ritualuri în care locul fiecărei sec- 
venţe de ceremonial va varia în funcție de distanţa istorică şi de circum- 
stanţe. Ordinea secvenţială tinde să fie rigidă în regimurile totalitare, dar şi 
în sistemele democratice cu o puternică tradiție a solemnităților; cei impli- 
caţi în sărbătorile cu caracter profan sunt organizatori, actori şi spectatori 
cu roluri ritualice asimetrice. În genere, mijloacele de realizare a liturghii- 
lor politice, sunt aceleaşi în spaţiul modernităţii: un loc al memoriei cu 
valoare de sanctuar, timp definit (durata celebrării), obiecte cu valoare de 
simbol, gesturi şi cuvinte „consacrate“, protocolul, figuraţia artistică şi 
istorică care asigură formele estetice ale ritualului şi declanşarea memoriei 
afective. Ca şi sărbători cu un grad ridicat de implicare emoţională, co- 
memorările sunt strâns legate de cultul eroilor, parte esenţială a mitologii- 
lor naţionale. Ele realizează o relaţie „dialectică“ între memorie, istorie şi 
exigenţele identitare. Memoria noastră nu este decât „istorie, artefact şi 
selecție“. Fiind proteică, memoria este un fenomen mereu actual, istorie a 
reprezentării trecutului din perspectiva imperativelor prezentului, dar din 
interiorul unei matrice a sacralizării. Comemorarea, această celebrare isto- 
rică, intrinsec mitologică, scoate personalitatea exemplară din istorie şi o 
instalează în eternitate. Acest tip de solemnitate simplifică modul în care 
putem explica şi asuma trecutul; pentru că de cele mai multe ori ea are ca 
obiectiv „procurarea unor idoli de venerat“, comemorarea are o dimensiu- 
ne sacralizantă€. A comemora înseamnă şi a reproduce sub formă simboli- 
că, a da o nouă existență unei experienţe fondatoare, o nouă legitimitate, 
în parte dictată de proiectele prezentului. Exerciţiul comemorativ, ca exer- 
ciţiu de civilizaţie presupune o sinteză a cultului patriei, cultului eroilor şi 
a cultului personalităţii celebrate care capătă, în cazul şi în cadrul marilor 
comemorări de personalitate, trăsături escatologice. Această sinteză se 
exprimă la nivelul secvențelor de ceremonial, precum şi prin experimenta- 
rea unui discurs (îndeosebi oficial) mitologizant. Participarea bisericii 
tradiționale, ca organizator, animator al ceremonialului, emitent de discurs 


* După Marea Unire, în 1924, autoritățile române au preferat să sărbătorească centenarul naşterii 
lui Avram Iancu, acesta devenind erou al tuturor românilor, fără a manifesta interes pentru alte 
momente ale biografiei zbuciumate a Craiului Munţilor, în 2004 se comemorează „trecerea în 
eternitate a lui Ştefan cel Mare şi Sfânt“ şi nu 500 de ani de la moartea domnului. 
: Pierre Nora, « Les Lieux de mémoires », I, La République, Paris, 1984, p. XVIII. 

Ibidem. 

particular, potenţează efectele sacralizante. Am remarcat, în acest sens, 
maniera în care prezentarea Troparului şi a Acatistului lui Ştefan cel Mare 
şi Sfânt au individualizat slujba de pomenire şi ceremonia de la Putna din 
2 iulie 2004. Aceste particularități ale comemorării oferă cadrele pentru 
manifestarea cultului continuității, asigură realizarea solidarităților şi pre- 
eminenţa identităţii orizontale”. Discursul rostit de Preşedintele Ion Iliescu 
la Suceava, cu o zi înainte de ultima secvență comemorativă, cea de la 
Putna, reflectă acest tip de identificare colectivă: „Ştefan cel Mare a fost 
întâiul lider politic al tuturor românilor, în drumul nostru spre o nouă 
identitate şi un nou statut al țării”. 

Pentru realizare finalităţilor propuse de sărbătoarea, mai ales a celor 
emoționale, un rol esenţial revine funcţiei simbolice presupuse de lectura 
mitologică a personalităţii comemorate. Simbolicul furnizează un cadru 
social memoriei, o identitate dorită şi proclamată, superioară tiparelor de 
identitate specifică grupurilor mici. Simbolicul se adresează unei experienţe 
istorice trăite şi considerate definitorie pentru macrocomunitate. Simbolisti- 
ca mitologiilor (politice) exersate dă chip (efigie şi imagine) acesteia”. 

Obiectele simbolice se constituie în locuri ale memoriei şi în ele- 
mente esențiale în retorica secvenţelor ceremoniale, ele reprezintă o parte 
din dispozitivul ritualic de substanţa căruia depinde realizarea contextul 
ritualic. Obiectele specifice comemorării sunt: sărbătoarea ca atare, dacă 
are o anumită tradiţie şi s-a desfăşurat în acelaşi spațiu comemorativ; arte- 
factele trecutului şi personalităţii glorificate, urme aflate în custodia mu- 
zeelor şi integrate în scenariul sărbătorii prin expuneri tematice; stea- 
guri/stindarde cu semnificaţii politice şi religioase utilizate în ceremonia- 
lul sărbătorii sau expuse în cadrul unor expoziții care exprimă 
istoricitatea; monumente funerare şi civile legate de cultul evenimentului 
comemorat etc. Uneori, mai ales după ce evenimentul comemorativ are el 
însuşi o istorie, instrumentarul/inventarul celebrării se îmbogăţeşte, presu- 
punând ansambluri încărcate de simboluri, disponibile pentru o diversitate 
de semnificaţii posibile (ne referim la spaţiul consacrat al sărbătorii, la 
iconografia evenimentului, la obiectele simbolice sacralizate care reamin- 
tesc personajul şi epoca — monumentul funerar, statuia, artefacte care rele- 


7 Exerciţii comemorative, în acest sens, au întreprins maghiarii cu prilejul sărbătoririi „mile- 
niului“, al celebrării lui Ştefan cel Sfânt al Ungariei. Concret, între 15-25 august 2001, ungu- 
rii a sărbătorit prin succesive liturghii religioase, dar mai ales hagiografico-politice, o mie de 
ani de la întemeierea statului maghiar ca stat apostolic. Celebrările au durat cam toată luna 
august 2001, miezul evenimentului fiind la 20 august, zi în care este sărbătorit „regele înte- 
meietor Sfântul Ştefan“(vezi date în Új Ember, anul LVII, nr. 31 (2766). 

8 Fragment redat de Daniela Micuţariu, Dan Coman, „Spiritul lui Ştefan cel Mare a revenit în 
Cetatea de Scaun a Sucevei”, în Monitorul de Suceava, IX, nr. 153, 2004, p.1. 

” Antoine Prost, Les Anciens Combattants et la société frangaise 1914- 1939, Presses de la 
FNSP, Paris, 1976. 

vă viaţa publică şi privată a personalităţii şi felul în care aceasta a influen- 
tat epoca). Astfel, în relaţie cu comemorările Anului Ștefan cel Mare şi 
Sfânt s-au exersat toate aceste concretizări ale discursului simbolic. Ele- 
mentul care a avut o valoare evocatoare specială, potenţând efectele emo- 
tionale, a fost spaţiul comemorativ al Putnei — axul tradiţional al sărbăto- 
rii. Putna devine loc al memoriei datorită prezenţei osemintelor marelui 
voievod moldav şi a unor artefacte esenţiale pentru epoca ştefaniană (ur- 
me materiale conservate în muzeul mânăstirii), dar şi graţie faptului că 
mânăstirea a fost consacrată ca loc al memoriei de sărbătorile anterioare 
(desfăşurate ca evenimente comemorative de anvergură naţională în 1871, 
1904, 1926, 1935), precum şi de practica turistică din anii regimului co- 
munist. Statuile şi spaţiul lor de expunere s-au impus ca loc al memoriei şi 
spaţiu al comemorării mai ales în Moldova (laşi, Suceava, Vaslui, Munte- 
nii de Jos din judeţul Vaslui, etc) şi în Republica Moldova (la Chişinău, 
Bălți etc). Dacă statuia ieşeană a lui Ştefan a devenit un reper pentru întâl- 
nirea simbolică a delegaţiilor Astrei în vara lui 2004, în Republica Moldo- 
va au fost introduse noi contribuții plastice la semiologia monumentelor: 
instalarea gramotei lui Ştefan pe soclul monumentului aflat în sectorul 
Buicani, dezvelirea la Bălți (aprilie 2004) a unei statui monumentale în 
greutate de peste opt tone şi cu înălțimea de şase metri, simbol al statalită- 
ţii Republicii Moldova (sculptorul chişinăuan Gheorghe Posrovanu a câş- 
tigat un concurs de profil lansat în 2003 pentru realizarea proiectului). 
Obiecte şi documente care reconstituie ceva din semnificaţia momentului 
legitimator comemorat au fost, de regulă, expuse în expoziții muzeale, 
manifestări care s-au constituit în spaţiu al comemorării, devenind astfel 
locuri ale memoriei (evident selective!), deoarece în ele mai palpită „ceva 
dintr-o viaţă simbolică“ (Pierre Nora). În celelalte provincii româneşti, 
altele decât Moldova, astfel de loci (expoziţii muzeale) au reprezentat par- 
tea esențială a comemorării. Ele au expus acte de cancelarie, arme, armuri, 
monede, obiecte de cult, reprezentări iconografice etc. Demersul muzeelor 
a avut în spaţiul celebrării o funcţioalitate sacralizantă!”. În acest context, 
pare neinspirată introducerea, în circuitul simbolic şi emoţional al sărbăto- 
rii, a unei copii a sabiei lui Ştefan cel Mare aflate la Istanbul, pentru că o 
copie, se ştie, nu înmagazinează valoare simbolică. Actul depunerii copiei 
în Muzeul Mânăstirii Putna a fost conceput de organizatori ca scenă cu 
mare miză politică (legitimatoare în relaţie cu cultul continuității proiectu- 
lui identitar) şi emoţională. Alte obiecte legate de tradiția religioasă, de 
opera spirituală a voievodului, au stimulat „trăirea duhovnicească“ (mai 


10 În Republica Moldova astfel de manifestări au fost numeroase, căci lipseau alte mijloace 
de comunicare simbolică; cea mai expresivă, din această perspectivă, a fost expoziţia organi- 
zată la Chişinău, în iunie 2004, de Muzeul Naţional de Istorie a Moldovei, Arhiva Naţională, 
Biblioteca Naţională, Biblioteca Ştiinţifică Centrală a Academiei de Ştiinţe. 

ales evlavia pelerinilor şi a spectatorilor) şi afectele apartenenţei la istoria 
reînviată astfel prin forme simbolice. Ne referim în mod special la Icoana 
Adormirii Sfântului Ştefan, însoţită de la Suceava la Putna, timp de două 
zile de 500 de pelerini şi sosită la actul final al celebrărilor la Putna. 
Amintim şi: prapurii cu sfinţii rugători ai neamului sosiți la aceiaşi desti- 
nație, prapuri purtaţi de monahi şi studenți ASCOR, crucea pelerinilor 
basarabeni, obiect simbolic central al pelerinajul desfăşurat pe itinerarul 
Chişinău — Putna de personalități ale opoziţiei anticomuniste din Republi- 
ca Moldova; aceste artefacte reprezintă alte obiecte simbolice care au re- 
creat spaţiul sacru al sărbătorii. Aceste elemente, mai puțin crucea basara- 
benilor, care exprimă pătimirile neamului separat de arbitrariile istoriei, au 
constituit decorul simbolic/dispozitivul ritualic în sărbătorile Putnei din 
anii 1871, 1904, 1926. Reutilizarea lor ține de cultul continuității cultura- 
le, de retoricile identitare ale discursului oficial, vorbeşte de o cultură ro- 
mânească a celebrării, cultură redeşteptată după ruptura produsă de politi- 
cile culturale totalitare. Faptul că sărbătoarea este o creaţie facultativă şi 
militantă! a cadrului istoric al comemorării este demonstrat de tot acest 
inventar patrimonial atât de bogat, în parte creaţie a istorie trecute, dar şi a 
edițiilor festive anterioare care au realizat un inventar comemorativ cu 
uriaşe valenţe pedagogice şi identitare. Anul Comemorativ Ştefan cel Ma- 
re şi Sfânt, prin multitudinea de expresii ale celebrării, a introdus în circui- 
tul comemorativ obiecte sau demersuri similare eforturilor anterioare: 
prapuri, coruri religioase, figuraţia istorică inserată la 1904 şi 1926 (plă- 
ieşi, arcaşi, torţe aprinse), urne votive, pelerinajul, serbarea câmpenească, 
un anumit discurs oficial şi istoriografic tradițional. Serbarea putneană din 
2004 a etalat şi obiecte noi, reflecţii ale discursului religios față de canoni- 
zarea domnului Ştefan — iconografie religioasă (Icoana Adormirii Sfântu- 
lui Ştefan, icoane donate de ierarhii străini invitați la Putna în 2004) casete 
video cu slujbe comemorative (vezi înregistrările Liturghiilor Arhiereşti 
de la Niculiţel — Tulcea, respectiv Halmyris, casete dăruite de pelerinii 
ASCOR mânăstirii Putna), albume tematice şi ilustrate, parțial şi o parte 
din literatura istorică a anului, literatură al cărei discurs este centrat pe 
relevarea dimensiunii europene a personalităţii domnului, parte din obse- 
sia românească a europenităţii. Călătoria spirituală, redimensionată în anii 
tranziţiei postcomuniste, prin „Drumul Crucii“, prin pelerinajul studenților 
teologi şi al delegaților astrişti, a exprimat nu atât valenţe religioase, cât a 
potențat imaginea de sine şi solidaritățile tradiționale: „, [...] pelerinajul de 
la Putna a avut darul să ne împrospăteze sentimentele moştenite şi să ne 
blagoslovească mândria de a fi locuitori ai acestor uimitoare plaiuri care, 


!! Jean Pierre David, Simbolicul în atelierul istoricului în Mituri, rituri, simboluri în societa- 
tea contemporană, Ed. Amacord, Timişoara, 2000, p. 226. 

din când în când, se reînnoiesc şi cântă acea neuitată partitură a demnităţii 
în mijlocul altor neamuri cu care îi este hărăzit să trăiască în pace şi bună 
înţelegere neamul nostru al românilor”!?. Ceremoniile sau mesele luate în 
comun au avut, în economia evenimentului, rolul de liant social. Serbarea 
câmpenească facilitează sociabilitatea primară, sărbătoarea accentuându-şi 
caracterul de joc. Festinului colectiv i se acordă şi statutul de act final al 
sărbătorii, realizare a comuniunii. Astfel, gastronomiile Putnei au reflectat 
şi ele evoluţia celebrărilor putnene. Dacă iniţial picnicul câmpenesc a avut 
caracter de agape”, relaţiile aniversărilor ulterioare oferă date doar despre 
masa notabilităţilor, alt semn al confiscării evenimentului de către elita 
momentului'”. Diferenţiată a fost şi gastronomia anului 2004. În timp ce 
ospăţul oficialilor din Curtea Domnească a presupus bucate costisitoare 
(rulou de hering, ardei umpluţi cu orez şi stafide, somon fumé şi icre de 
Manciuria), prăznuirea pelerinilor a fost o masă de post cu preparate din 
peşte, fasole, ciuperci şi orez. O particularitate a ultimei serbări putnene, 
impusă de comemorarea religioasă, a constat în pregătirea a trei colive 
pentru pelerini şi oficiali; s-a remarcat prin dimensiuni şi insolit coliva de 
80 de kg, cea care îl reprezenta pe Ştefan cel Mare în calitate ctitor'*. Din- 
colo de aceste detalii, importantă a fost reeditarea acestor momente, mo- 
mente care au îmbogăţit registrul pomenirii lui Ştefan cel Mare. 

Un caz particular îl reprezintă festivitățile comemorative din Repu- 
blica Moldova. În această ţară, celebrarea lui Ştefan cel Mare a fost un 
construct ritualic în care oficialitățile au coordonat structura formală. Eve- 
nimentul a presupus cea mai înaltă implicare, Preşedinţia. Cred că această 
manieră de inserare a politicului nu ține de modelul celebrărilor interbeli- 
ce, ci de „moştenirea“ exerciţiului cultural comemorativ impus de regimu- 
rile totalitare şi autoritare. Manifestările festive au reprodus modele vechi 
de comunicare simbolică şi legitimare a identităţii statale. Documentul 
care a reflectat rolul Puterii a fost decretul preşedintelui Vladimir 
Voronin, document care stabilea Programul de acțiuni şi manifestări pen- 
tru anul 2004, declarat Anul Marelui Domnitor Ştefan cel Mare şi Sfânt 
„Comemorarea se justifica — din perspectiva puterii comuniste — „în semn 
de înaltă preţuire“ pentru rolul pe care voievodul l-a avut în istoria statului 


2 Liviu Dârjan, „Şi săcelenii s-au închinat Marelui Ştefan cel Mare. Cu Astra, în pelerinaj la 
Iaşi şi Putna”, în Plaiuri săcelene, nr. 41, Săcele, 2004, p. 24. 

'5 La 1871, mulţimea s-a simţit bine şi a mâncat două cazane de tocană şi un bou fript — apud 
Anghel Popa, Serbările naţionale de la Putna, Ed. Fundaţiei Culturale „Alexandru Bogza“, 
Câmpulung Moldovenesc, 2004, p. 68. 

14 În 1904, s-au servit, pentru 500 de tacâmuri, alimente şi băuturi delicate precum: icre, 
sardele, peşte cu maioneză, friptură de căprioară, salată, compot, fructe, cafea, lichior, coni- 
ac, bere de Pilsen, vin de Odobeşti şi de Vâplau, şampanie Pommery — Ibidem. 

15 Gabriel Doboş, „La praznicul lui Ştefan cel Mare şi Sfânt de la Putna”, în Adevărul, nr. 
4355, 2004, p.l; p. 12. 

moldovenesc şi „având în vedere necesitatea cultivării patriotismului şi 
consolidării statalității Republicii Moldova“. Instrumentalizarea şi sărăci- 
rea mesajului comemorativ prin confiscare şi manipulare politică este vi- 
zibilă atât la nivelul discursului oficial, cât şi prin lipsa de spontaneitate 
(autorităţile administraţiei centrale şi locale conlucrau, ca urmare a indica- 
țiilor oficiale, cu asociaţiile obşteşti şi reprezentantele organizațiilor inter- 
naționale în Republica Moldova) a multitudinii de acţiuni întreprinse par- 
că la concurență cu celebrările din România. Instituţiile publice din struc- 
tura de învățământ şi cultură au realizat o reţea impresionantă de acţiuni — 
sesiuni ştiinţifice, expoziții plastice şi de fotografii, albume ilustrative, 
expoziții muzeale tematice, proiecţii de filme documentare şi artistice în 
media moldoveană şi în reţeaua cinematografică, concursuri artistice şi 
şcolare finalizate cu burse de studiu, gale teatrale, inaugurarea de noi mu- 
zee în incinta unor instituţii de învățământ preuniversitar — acțiuni care fac 
parte din panoplia demersurilor pedagogice, lipsindu-le însă dimensiunea 
sacrală impusă de comemorarea intrării lui Ştefan în eternitate ca sfânt 
protector'€. Festivităţile comemorării de la Chişinău reflectă aceste parti- 
cularități. Deşi în scenariul oficial al comemorării, secvențelor de cult şi 
ceremonial religios le-a revenit rolul de a deschide festivitatea de la Chişi- 
nău, corolarul manifestărilor care au presupus substanța Anului Ștefan cel 
Mare şi Sfânt în Republica Moldova l-a constituit mitingul oficial patronat 
de preşedintele Voronin şi de reprezentanţii municipalităţii. Religiosul a 
fost doar un element de condimentare care să justifice şi comemorarea 
domnului ca sfânt, o anexă „decorativă“. Nu trebuie însă să ignorăm reali- 
tatea absenței ctitoriilor ştefaniene consacrate ca locuri ale memoriei, ma- 
joritatea acestora, în primul rând Putna, aflându-se în Moldova României; 
de regulă, existența unor astfel de dovezi ale operei spirituale potenţează 
religiozitatea. De asemenea, prudenţa autorităţilor comuniste din Moldo- 
va, teama acestora ca nu cumva o acțiune comună, fie şi parțială, de co- 
memorare, să fie identificată drept acţiune unionistă, a sărăcit abordarea 
sacralizantă şi de trăire emoţională, abordare presupusă de particularităţile 
sărbătorii comemorative şi de cultul eroilor. Astfel, asistăm la unul din 
multele paradoxuri ale evenimentului şi anume, comemorarea eroului în 
absenţa elementului fundamental al unui astfel de demers, a monumentu- 
lui funerar, ceea ce face ca tipologia clasică a evenimentului să fie ignora- 


1* Despre deschiderea Muzeului Marelui Voievod în spaţiile Liceului Ştefan cel Mare şi 
Sfânt din Chişinău vezi relatarea lui Andrei Râmbu, „Un amplu program cultural consacrat 
lui Ştefan cel Mare şi Sfânt”, în Capitala, nr. 53 (513), 2004, p.L; vezi prezentarea rezumati- 
vă a unor „acțiuni şi manifestări cultural-artistice comemorative“ însumate scenariului co- 
memorativ din 2 iulie 2004 din Chişinău în Capitala, nr. 58, 2004, p. 1; în Moldova Suvera- 
nă, nr.109, 2004, p.1; în publicaţiile Timpul şi Flux, favorabile Opoziţiei, au înregistrat încă 
de la începutul anului efevescenţa culturală presupusă de anul comemorativ în Basarabia. 

tă şi demersul, în final, să eşueze. Centrul ceremoniei oficiale a fost repre- 
zentat de monumentul lui Ştefan cel Mare din Chişinău (de altfel, în presa 
procomunistă a evenimentului, formula comemorativă completă apare 
sporadic, dovadă că esenţială în discursul Puterii a fost doar opera politică, 
aspect ce justifică, din perspectiva legitimărilor Chişinăului, statalitatea 
istorică a Republicii Moldova). Secvența politică a evenimentului a fost 
precedată de „o simfonie a clopotelor“ în toate bisericile din ţară şi de 
oficierea în Catedrala „Naşterii Domnului“ din capitală, a unui serviciu 
divin consacrat memoriei „Marelui Voievod al neamului nostru”!7. Ur- 
mează apoi un scenariu exersat cu prilejul sărbătorilor comuniste. De ace- 
ea, apropiem această manifestare nu de tradiţia interbelică a celebrărilor, 
ci de tipologia festivist — comunistă de model sovietic aplicată cu prilejul 
zilelor naţionale şi al celor cu mesaj internaționalist: coloana , demnitari- 
lor de stat“ a traversat Grădina publică de la Catedrală până la monumen- 
tul lui Ştefan cel Mare, unde „sute de oameni“ au asistat şi participat la 
depunerea de „buchete şi jerbe de flori“ la picioarele statuii şi au ascultat 
un fragment din oratoriul Ștefan cel Mare. Discursul oficial s-a concretizat 
apoi, cel mai sugestiv, în cuvântarea rostită de preşedintele Voronin în 
cadrul unui „miting solemn“ dedicat memoriei „primului erou al Ţării 
noastre“; succed secvențele de manifestare a bucuriei colective prin mij- 
loacele creației populare, concretizate în prestaţia a „25 de colective artis- 
tice din raioanele republicii, între care fanfare şi coruri“, care după ce au 
defilat pe traseul de la Teatrul Naţional „Mihai Eminescu“ la „statuia lui 
Ştefan cel Mare şi Sfânt“, au evoluat în cadrul festivalului naţional Suntem 
urmaşii lui Ștefan cel Mare, festival desfăşurat în perioada 2-4 iulie în 
Piaţa Marii Adunări Naţionale şi la Muzeul Satului din Chişinău'. Impli- 
carea coordonată a acestor corpuscule care urmau să demonstreze că 
„aproape jumătate din creaţiile folclorice ale Moldovei sunt consacrate 
marelui domn” (evident, este vorba de un folclor de dată mai recentă ! — 
n.m.), precum şi a tuturor „bibliotecilor, muzeelor şi instituțiilor de învă- 
țământ”!” aminteşte de festivismul românesc al Anului 1966, şi în general, 
de politicile culturale ale epocii ceauşiste ilustrate prin festivalul Cântarea 
României. Totul s-a desfăşurat riguros, fără incidente, precum festivitățile 
sistemelor totalitare sau autoritare unde există un control sistematic al 
Puterii, deoarece sărbătoarea reprezintă unul dintre cele mai eficiente mij- 
loace de pedagogie politică şi de legitimare, expresii ale realizării unității 
şi fericirii publice. Deşi demersul Puterii a ignorat Putna, presa moldovea- 


1 Vadim Brânzaniuc, „Ştefan cel Mare şi simbolul statalității noastre şi independenţei noas- 
tre”, în Capitala, nr. 53 (513), 2004, p. 1. 

18 Nicolae Esinescu, Vasile Pascaru, „Ştefan cel Mare-nobilul cavaler al credinţei creştine”, 
în Moldova suverană, nr. 109, 2004, p.1. 

19 Ibidem. 

nă, citând presa românească, aminteşte că „aproape o mie de persoane 
originare din Republica Moldova au participat la festivitățile de comemo- 
rare a celor 500 de ani de la moartea Marelui Domnitor“, organizate de 
autoritățile statului român la Putna. Printre aceştia au fost „academicianul 
Mihai Cimpoi şi poetul Grigore Vieru, politicieni (fostul preşedinte Snegur 
— n.m.), scriitori, ziarişti, oameni de cultură şi artă, reprezentanți ai societăţii 
civile, simpli cetățeni de pe malul stâng al Prutului”. Această implicare a 
opoziţiei anticomuniste de orientare proromânească (în principal, Partidul 
Popular Creştin-Democrat), dar mai ales pelerinajul „Drumul Crucii“ con- 
dus de istoricul Mihai Cimpoi, au încercat să neutralizeze dezamăgirea pro- 
vocată de „conducerea Republicii Moldova, exponentă a Partidului Comu- 
niştilor care a ignorat invitaţia preşedintelui Ion Iliescu de a comemora îm- 
preună, în spirit românesc unitar, trecerea în eternitate a Marelui Domnitor, 
omagiat pretutindeni din iniţiativa UNESCO'”!. Pelerinajul celor 11 basara- 
beni (1200 de kilometri de la Chişinău la Putna), presupunea omagiu, închi- 
nare şi rugăciune la zeci de mânăstiri şi biserici ctitorite de marele voievod. 
„Drumul Crucii“ s-a vrut însă şi un act politic, fiind conceput ca „ofrandă 
adusă pe altarul credinţei şi libertăţii în numele celor care dintotdeauna cu 
Ştefan în Inimă, duc crucea neamului românesc spre dăinuire””. 
Comemorarea basarabeană este un eveniment neîmplinit, atât din per- 
spectiva sărbătorii ca eveniment care recreează istoria şi fortifică 
solidaritățile identitare, redefinindu-le în funcţie de exigenţele prezentului, 
cât şi din perspectiva tradiţiei, a modelului comemorativ impus de alte festi- 
vități româneşti care au avut ca obiectiv consacrarea unor figuri pantheonice 
(centenarul Revoluţiei conduse de Tudor Vladimirescu, centenarul naşterii 
lui Avram Iancu — 1924, jubileul Marii Unirii — 1929 şi, nu în ultimul rând, 
sărbătorile Putnei din 1871, 1904 şi 1926). Episodul comemorativ din Chi- 
şinău nu valorizează modelul aproape arhetipal al registrului simbolic con- 
stituit la Putna în 1871 şi 1926. După cum o să analizez, chiar şi ceea ce 
autorităţile de la Bucureşti au încercat în 2004, este, după opinia mea, depar- 
te de anvergura serbării putnene din 1926. Apelul superficial la secvențele 
de ceremonial religios care ar fi potenţat funcționalitatea integratoare şi con- 
sacrantă a sărbătorii, utilizarea unui inventar comemorativ (patrimonial în 
primul rând!) sărac şi fără mare putere de evocare şi comunicare simbolică, 
mai degrabă cu impact politico-pedagogic, fărâmițarea evenimentului în 
episoade („acțiuni şi manifestări cultural-artistice““) repartizate în sarcina 
instituţiilor centrale şi locale pe tot parcursul primului semestru al anului 
2004, utilizarea excesivă (circulaţia unor formule stereotipe este de cele mai 


% Ibidem. 
” Ibidem. 
Tatiana Istrate, „Cu Ştefan în inimă”, în Flux, nr. 93, 2004, p. 1. 

multe ori inevitabilă, intrinsecă sărbătorii, căci repetiţia creează impresia de 
regenerare a timpului istoric, de consacrare) a unui tip specific de limbaj de 
lemn ce derivă din metalimbajul comunist, participarea restrânsă a acelora 
care ar fi fost beneficiarii şi legitimatorii sărbătorii, lipsa festinului colec- 
tiv (tradiționala petrecere câmpenească), care ar fi beneficiat de simbolica 
sociabilității primare — sunt câteva dintre particularităţile evenimentului 
basarabean, caracteristici ce demonstrează eşecul lui ca eveniment come- 
morativ. Mai mult, chiar dacă discursul istoriografic încearcă prin câteva 
demersuri să redea dimensiunea europeană şi românească a moştenirii 
marelui voievod, discursul oficial, expresie a confiscării politice, trans- 
formă sărbătoarea într-un eveniment derizoriu, fără recepție emoțională, 
adică într-un „un miting solemn“. 

Astfel de demersuri vor avea repercusiuni asupra stabilității sistemu- 
lui de valori şi solidarității colective. Deoarece națiunile nu sunt simple 
ficțiuni juridice, ci produse ale istoriei, realități în care memoria joacă un 
rol decisiv”, reprezentarea trecutului este un element definitorie pentru 
realizarea identității”. Construirea identităţii presupune instrumentalizarea 
de către statul-naţiune a unei memorii colective în jurul unor „licux de 
memoire“ (Pierre Nora). Ca şi proces de acumulare de afecte, stimuli şi 
reprezentări”, privită ca istorie subiectivă, memoria colectivă devine un 
instrument de legitimare identitară prin care se prezervă date (asumate 
selectiv), se reactualizează reprezentări ale trecutului, afectele şi 
solidaritățile legate de ele şi se relevă manifestarea inconstanţelor, faliilor, 
refulărilor ce ating inima existenţei istorice”. Ca proces complex, contura- 
rea şi impunerea memoriei naționale presupune selecția evenimentelor, 
personajelor şi simbolurilor considerate emblematice pentru comunitate, 
elemente definitorii constituite într-un patrimoniu cultural comun şi indi- 
vizibil, al cărui moştenitor este fiecare individ coparticipant la proiectul 
naţional. În cazul sărbătoririi din Republica Moldova, trimiterile la exem- 
plaritatea personalităţii ştefaniene au înregistrat un paradox, căci pe de o 
parte s-a vorbit despre voievod ca despre simbolul tutelar al statului, iar pe 
de alta, ignorându-i o parte din moştenirea politică şi spirituală, a fost afec- 
tată structura emblematică a imaginii. Națiunea este rodul unui postulat şi al 
unei invenţii, care ființează doar prin acceptarea acestei ficțiuni; asumarea 
este rezultatul unor politici culturale prin care indivizii devin conştienţi şi 
ataşaţi de statutul lor identitar, treapta superioară a asumării presupunând 
transformarea lor în agenţi ai referinței identitare. Sentimentul național se 


3 G. Hermet, Istoria naţiunilor şi a naţionalismului în Europa, Ed. Institutul European, Iaşi, 
1997, p. 25. 

?4 T, Todorov, Abuzurile memoriei, Ed. Amacord, Timişoara, 1999, p. 53. 

% Adrian Cioroianu, Focul ascuns în piatră, Ed. Polirom, Iaşi, 2002, p. 33. 

% Simona Nicoară, Istorie şi imaginar, Presa Universtară Clujeană, Cluj-Napoca, 2000, p. 38. 

impune la modul categoric doar atunci când este asimilat ca rezultat al învă- 
țării şi identificării”. De aceea, reprezentările trunchiate alterează receptarea 
şi procesul asumării valorilor considerate referenţiale pentru grup. 

Traducerea mitului politic în liturghie politică — ca manifestare a re- 
ligiozităţii în spaţiul politicului — are o semnificație deosebită; mai mult 
decât catharsis al angoaselor, prin imaginarul vehiculat, ritualurile politice 
sprijină BBB organizatorilor (actori politici totodată — n.m.), consa- 
cră modele ierarhice, mobilizează spectatorii care devin astfel actori, folo- 
sesc mijloace pedagogice pentru a finaliza procesul de asumare colectivă 
propus/impus prin scenariul liturghiei politice. Ritualul politic e manifes- 
tat în special în sărbătorile comemorative căci ele reproduc, de cele mai 
multe ori, o experiență fondatoare care poate fi valorificată de statul- 
națiune, aflat, ca în cazul statului basarabean, într-o criză de identitate. 
Comemorarea basarabeană s-a dorit în această funcționalitate „clasică“, o 
ceremonie care să realizeze sinteza simbolică, reflex al unei ordini de 
esență superioară, comunicând sub auspiciile autorităţii naţiunii-stat, ceea 
ce altfel ar putea fi pus sub îndoială şi şi-ar pierde mesajul. Astfel, politi- 
cul, printr-un dispozitiv de sărbători şi de comemorări, menţine controlul 
asupra memoriei colective”. În celebrarea basarabeană, temele mitologice 
centrate pe motivaţia politică au fost concepute ca instrumentar de coagu- 
lare a conştiinţei colective a comunităţii, formule cu accepţiuni de antidot 
atât împotriva atomizării, cât şi pentru a detensiona conflictele interne; 
„privite dintr-o perspectivă auto-generatoare, miturile generează pe cel 
care le-a generat, adică însuşi statul-naţiune“*. 


Sărbătoarea şi paradigmele eroului salvator 


Este cunoscut îndeobşte faptul că fiecare naţiune îşi construieşte 
propriul Panteon, reper fundamental pentru memoria sa”. Fiecare civiliza- 
ție se raportează la figurile părinților fondatori, ale sfinților sau liderilor 
carismatici, plasându-se astfel sub auspiciile postulatului lui Stefan 
Czarnowski pentru care „nu există naţiune fără mit, fără erou şi fără litur- 
ghie politică în care se fixează conştiinţa colectivă şi în care se proiectează 
continuitatea unei istorii”! prin intermediul memoriei naționale. Nici o 
comunitate nu se poate dispensa de eroi, de salvatori, atât în viaţa curentă, 


* A. M. Thiesse, Crearea identităților naţionale în Europa, Ed. Polirom, laşi, 2000, p. 9. 

* Marc Ferro, L'histoire sous surveillance; Science et conscience de l'histoire, Ed. Calman — 
Levy, Paris, 1985,p.91. 

? Luminiţa Mirela Murgescu, Între bunul creştin şi bravul român, Ed. A 92, laşi, 1999, p. 12. 

3 Ch. Delsol, M. Mastowski, Mituri şi simboluri politice în Europa Centrală, Ed. Cartier, 
Chişinău, 2003, p. 211. 

3! Ibidem. 

cât şi în sensul rememorării tradiţiei istorice”"?, şi aceasta în contextul în 


care personajul providenţial, mediator între oameni şi divinitate sau oa- 
meni şi istorie, se impune în proiecţiile socio-civice şi identitare încă de la 
cultul eroilor din antichitate şi până în societatea postmodernă”. Apelul la 
intervenţia unui salvator este lansat de comunitatea aflată în momente de 
dezechilibru, de incertitudini şi confruntare”. Astfel, eroii naționali există 
doar în relație cu lectura identitară a istoriei; fiecărei etape istorice îi co- 
respunde o anumită tipologie a eroicităţii, tipologie dictată de exigenţele 
realităţii. În fiecare erou, indiferent de aria sa de acţiune, există un salvator 
potenţial, care în funcție de contextul istoric care îl întruchipează sau îl 
reconstruieşte joacă rolul fondatorului şi/sau civilizatorului sau animă 
dimensiunea escatologică devenind, în această manieră, refondatorul co- 
munității. Această ultimă treaptă a sublimării personajului exemplar este 
prezentă în fenomenele de reconfigurare a eroizării în perioadele de criză 
identitară, când angajarea eroului salvator revendică actul sacrificării aces- 
tuia, deoarece matricea biblică a jertfirii presupune identificarea eroului cu 
lumea pe care o reprezintă şi o mântuie. Totodată, rezolvarea christică a 
relației erou-comunitate, face ca personajul să devină încarnarea comuni- 
tăţii. Matricea christică permite finalizarea parcursului final al identificării 
(dimensiunea transcendentă a procesului eroicităţii), victoria dincolo de 
contingent, „eroul devenind salvator şi profet“*5, ghid şi protector spiritual 
al poporului său, catalizator şi amplificator al mesajului depozitat în ima- 
ginarul socio-politic al comunităţii pentru care eroul reprezintă un element 
referenţial originar. Interesantă este în creionarea eroului salvator, raporta- 
rea dintre potenţialul real al personajului şi reprezentarea arhetipală a ero- 
ului. Logica mitului face ca eroul real să conteze mai puţin decât arheti- 
pul, forța personajului mitizat hrănindu-se din credinţa colectivă în funcția 
de mediere pe care acesta o realizează între comunitate şi istorie, contin- 
gent şi sacru. În epocile dilematice, marcate de propensiuni romantice, 
elitare şi existenţialiste, tema salvatorului apare asociată cu simbolurile 
purificării şi luminii (aurul, soarele, privirea solară) şi ale verticalităţii 
(muntele sacru, arborele secular, sceptrul, spada), manifestări ale 
superpotenţei prezente în discursul literal şi iconografic al epocii. Persona- 
lităţile istorice devenite personaje simbolice, percepute ca spirite tutela- 
re“, a căror imagine este apelată în perioadele de criză, exprimă la modul 
cel mai evident, viziunea asupra destinului colectiv al comunităţii care îşi 


“2 Lucian Boia, Istorie şi mit în conştiinţa românească, Ed. Humanitas, Bucureşti, ed. 2002, p. 282. 
5 Vezi excursul propus de Andrei Pippidi în Despre statui şi monumente, Ed. Polirom, Iaşi, 
2000, p. 12-13. 

3 Raoul Girardet, Mituri şi mitologii politice, Ed. Institutului European, laşi, 1997, p. 69. 

35 Ch. Delsol, M. Masłowski, op. cit., p. 29. 

3 Alexandru Zub, Istorie şi finalitate, Ed. Academiei, Bucureşti, 1991, p. 51. 


235 


constituie o galerie de protectori reprezentativi la nivelul imaginarului. 
Structura tipologică este însă una de sinteză, care pare a încorpora patru 
modele referenţiale“: Cincinnatus (personajul care după retragerea din 
lumea turbulenţelor într-o senectute senină, revine la viața publică pentru 
a echilibra şi regenera existența societății), Alexandru (forța vitală debor- 
dantă, cel care dilată frontierele comunității pe care o reprezintă, 
asigurându-i în planul contingenței prosperitatea, iar în cel al istoricității 
dominarea şi afirmarea modelului de civilizație), Solon (legislatorul ca 
erou fondator care oferă structura instituțională necesară funcționalității şi 
eficienţei istorice a cetăţii), Moise (profetul, ghidul spiritual, mediatorul şi 
garantul relației dintre comunitate şi divinitate/istorie). Această tipologic, 
regăsită de cele mai multe ori în substanţa soteriologică a unui singur per- 
sonaj (este şi cazul portretului imaginat în jurul personajului istoric Ştefan 
cel Mare şi Sfânt, aşa cum reiese şi din axiomele discursului public) ex- 
primă esența paradoxală a personalităţii eroizate; salvatorul, mai ales, prin 
manifestările de esență fondatoare, poate determina mutații fundamentale 
şi pozitive în cadrul comunităţii. În acelaşi timp, eroul provoacă schimba- 
rea, bulversând structura valorică (deşi se poate situa şi în continuarea 
unor tradiţii definitorii pentru societate —vezi felul în care Ştefan valorifică 
şi sprijină creştinismul răsăritean), eliberând energiile mult timp ascunse; 
se manifestă astfel statutul paradoxal al personajului providențial: pe de o 
parte ca agent al schimbării, iar pe de alta ca şi garant al stabilităţii din 
care rezidă’. După unele analize romantice cu virtuţi explicative 
generalizante, condiţia tragică a eroului constă tocmai în funcţionalitatea 
şi efectele acestui paradox asupra existenţei imediate, corporale a eroului. 
Tragismul este doar o manifestare în contingent, deoarece tocmai sacrifi- 
ciul, căci despre acesta este vorba, asigură regenerarea şi reabilitarea mo- 
rală a societăţii, salvarea propriu-zisă, iar eroului îi garantează intrarea în 
eternitatea memoriei colective”. 

Practica şi retorica totalitară a eroicităţii sărăceşte substanţa eroică şi 
simbolică a personalităţii istorice subordonând-o discursului politic şi cul- 
tului personalităţii liderului, impunând eroul colectiv sau individul expo- 
nenţial şi anonim ca emanaţie a microcosmosului tradițional. Cultul per- 
sonalităţii politice devalizează Panteonul naţional, transformându-l în pre- 
text al elogierii conducătorului fondator construit ca sinteza supremă a 
demersurilor eroice anterioare. De aceea, după consumarea epocii respec- 


3 R, Girardet, op. cit., p. 70. 

38 Thomas Carlyle, Cultul Eroilor, Ed. Institului European, Iaşi, 2000, p. 9. 

3 Vezi, în cazul Panteonului românesc, lectura istoriografică mitologică şi identitară, demers 
mai explicit la nivelul literaturii minore a subiectului, lectură care asigură trecerea de la 
registrul mitic la cel istoric a sacrificiului lui Mihai Viteazul, a eroilor războaielor pentru 
statalitate şi independență, a cultului eroilor din Decembrie 1989. 

tive (totalitare), se manifestă nevoia de refacere a patrimoniului 
martirologic de care depinde regenerarea, dar şi modernizarea cadrelor 
percepției identitare, trăirea pozitivă a propriei istorii. Pe de altă parte, 
păstrarea unor structuri de imagini formal emoționale şi desuet apologeti- 
ce în discursul public despre evenimentul reprezentativ (după 1989), 
transformarea comemorării în capital electoral pentru Puterea care se insti- 
tuie în organizatorul şi în potenţialul beneficiar al omagierii, determină la 
nivel colectiv, frustrări şi abandon identitar, refuzul elementelor de ritual 
politic tradiţional, percepute drept arhaice şi nereprezentative pentru sen- 
sibilitatea noului mileniu. În mod concret, această distanțare de eveni- 
ment, mai ales în cazul omagierilor, este vizibilă în seria de incidente şi 
atitudini „antieveniment” al căror contradiscurs merge până la negarea 
existenței unei culturi româneşti a celebrării. În registrul unor astfel de 
abordări se situează şi episoade care reflectă percepţia artistică față de 
retorica oficială a comemorării. Astfel, în presa opoziţiei, editorialiştii şi 
criticii teatrali au acuzat de tradiționalism şi kitsch, de politizare, punerea 
în scenă la Teatrului Naţional din Bucureşti a piesei de teatru Apus de 
soare de Barbu Ştefănescu-Delavrancea“, ignorând faptul că un anumit 
exercițiu cultural-politic devenit tradițional a presupus utilizarea textului 
romantic în evenimentul comemorativ şi a avut întotdeauna ca efect redu- 
cerea efectelor emoționale prin uzarea şi manipularea scriiturii în cadrele 
pedagogiei şi mitologiei politice comuniste (în manualul de istorie şi de 
literatură română, în discursul politic şi artistic, în sărbătorile integrate în 
sistemul BEMAN national, dar şi în manifestările Festivalului Cântarea 
României a căror finalitate era crearea de identitate). Aceiaşi critică nu 
abordează însă şi celelalte puneri în scenă ale piesei în teatrele din Bacău 
şi laşi; o astfel de asociere ar fi fost lămuritoare cu referire la fenomenul 
de subordonare a actului artistic, conjuncturii politice. Expoziţia de artă 
plastică intitulată F.4.Q. about Steve The Great şi vernisată la Galeria 
H’art din Bucureşti, la sfârşitul anului comemorativ, expoziție declarată de 
custodele galeriei şi de artişti drept „o reacție de revoltă vis-à-vis proiectul 
omagial“, atitudine care a urmărit „demitizarea lui Ştefan şi amendarea 
confiscării abuzive a imaginii domnitorului de către PSD, cu complicitatea 
BOR”. Cei cinci artişti nonconformişti — Dumitru Gorzo, Sabina 


“ Regia: Dan Piţa; în rolul principal a evoluat actorul Costel Constantiniu; vezi şi Dan Per- 
jovschi, „Şi dictatura, şi democraţia folosesc aceeaşi casă. A poporului”, în Observator cul- 
tural, nr. 1 (258), 2005, p. 6. 

4l Vezi disculpările artiştilor exponenţi, dar şi aprecieri reproduse de presa cotidiană şi cultu- 
rală din decembrie şi ianuarie 2005: Tricolorul din 21 decembrie 2004, Evenimentul Zilei din 
20 ianuarie 2005, Adevărul din ziua de 15 ianuarie 2005; Gardianul din 20 ianuarie, nr. 809, 
2005, p. 7, oferă chiar un editorial semnat de Manuela Golea, „Biserica Ortodoxă consideră 
Expoziţia F. A. Q. about Steve The Great o blasfemie” ; Cristian Teodorescu, „Scandalul lui 
Fane”, în România literară, XXXVIII, nr.5, 2004, p. 31; vezi şi articolele din Observator 

Spătaru, Suzana Dan, Alina Buga şi Tara von Neudorf — prin cele 17 lu- 
crări precum paloşul din rahat turcesc, statuia ecvestră a domnului, tronul- 
latrină, cutia cu moaşte, picturile de canon iconografic de tip pop-art sau 
desenele cu trimiteri sexuale explicite, deşi afirmă că amendează retorica 
de coloratură naționalistă şi xenofobă, mixajul identitar, caracterul ana- 
cronic şi costisitor al formelor de omagiere (autorităţile au cheltuit sute de 
miliarde lei pentru solemnităţile comemorative), obediența Bisericii Orto- 
doxe, în fapt demontează simbolurile mitologiei construite în jurul figurii 
voievodale. Una dintre aceste ilustrații îl figurează pe Ştefan cel Mare 
(„Fane“) într-un univers ambiguu, în manieră postmodernă, spațiu situat 
într-o zonă crepusculară, între frontierele unei lumii dominate de controlul 
informaţional şi primar al banului şi Internetului şi al alteia întunecate care 
aparţine dimensiunii de sacralitate alternativă (lume care suportă un pro- 
ces de vulgarizare!). În această reprezentare, Domnul, definit de discursul 
oficial şi tradițional al Bisericii drept apărător al credinţei creştine, nu este 
nici mai mult nici mai puţin decât prizonierul figurației din cartea a XV a 
Marii Arkane a cărţilor de Tarot. Contradiscursul propus impune imaginea 
unui „Fane“ hieratic reprezentat şi satanizat, expresie a puterii întunecate 
şi principe lumesc supus Tenţaţiei; reprezentarea este o replică la icono- 
grafia consacrată a domnului”. Astfel de abordări pot avea rădăcini mai 
vechi, anume în atitudinile manifestate la nivelul culturii orale, al folcloru- 
lui urban din Epoca Ceauşescu, folclor care îşi găseşte expresia şi efectul 

în anecdotica cu tematică politică şi istorică; poate cele mai po- 
pulare bancuri din ultima categorie erau cele cu „Fane Babanu“ şi „Mişu 
Caftangiu“, produse de consum cultural îndelungat, căci mai circulă şi 
astăzi. Bancurile, prin degradarea episodului de substanță politică sau/şi 
istorică pe care îl abordează sunt manifestări ale atitudinii culturale de 
divergență, refuz al culturii oficiale”. Bancul politic, prin utilizarea — iro- 
niei, relativizării spațiului şi timpului, ireverenţei, chiar licențiozităţii — 
realizează vulgarizarea şi demontarea temelor discursului politic şi identi- 
tar oficial, devenind replică defrustrantă la acest tip de discurs. În schimb, 
motivul istoric este supus unui proces de simplificare şi relativizare a con- 
textului istoric, conform cu logica desacralizantă a vulgatei istorice, în 
scopul realizării familiarităţii cu spaţiul istoriei, cu personalitatea confis- 
cată de cultura oficială. Într-o direcție similară, desacralizantă, dar fără 
accente MAS], sc situează şi unele dintre atitudinile 
editorialiştilor; în parte, astfel de texte sunt rodul unei analize primare a 


cultural(numărul tematic dedicat demitizării Istoriei), nr. 1 (258), 2005. 

“2 Ca discurs artistic, expoziţia a fost o provocare în măsură să asigure galeriei şi artiştilor un 
capital de popularitate. 

* Dana Maria Niculescu Grasso, Bancurile politice în ţările socialismului real. Studiu 
demologic, Ed. Fundaţiei Culturale Române, Bucureşti, 1999, p. 18 sq. 

politicii voievodului (autorii se opresc la datele cronisticii şi nu la cele ale 
analizei istoriografice moderne), dar mai ales a vieții private a domnului, 
considerată îndepărtată, din perspectiva percepţiei comune a religiozității, 
de standardele evlaviei, standarde necesare pentru realizarea statutului de 
erou patronal“. Pe de altă parte, astfel de manifestări sunt un semn de 
normalitate, expresii ale exerciţiului democratic ce presupune spargerea 
tiparelor consensualității, manifestarea plurității de opţiuni şi percepții. 
Situarea în derizoriu a personajului mitic este o constantă a raportării la 
celebrarea dedicată acestuia, ea fiind mai accentuată în perioadele de criză 
socială şi identitară. Din momentul în care discursul istoriografic şi politic 
a extras din tradiție imaginea ştefaniană, impunându-i o altă circulație 
culturală, un loc central în panoplia pedagogică şi patriotardă a legitimări- 
lor Puterii. Aceste noi semnificaţii, pe care simţul comun nu le recunoaşte, 
deoarece sunt diferite de exigenţele/canoanele morale ale discursului po- 
pular afectează discursul popular despre Ştefan, iar ataşamentul popular 
față de eroul tutelar scade; pentru oamenii obişnuiţi, figura domnului se 
manifestă periferic în cadrele memoriei afective. Identificarea participării 
la comemorarea de la Putna presupune ambiguităţi datorate clivajelor cul- 
turale specifice tranziţiei postcomuniste. În reflecţiile şi rememorările 
afective ale celor aflaţi la evenimentul festiv participarea este echivalată 
cu excursia de plăcere, ceremonia cu petrecerea finală şi cu elanul indivi- 
dual al contemplării naturii“; astfel de percepții par uneori covârșitoare în 
tatea călătoriei spirituale. De altfel, chiar textele pelerinilor sau delegații- 
lor Astrei emit semnale afective confuze. Multe dintre aceste mărturii 
(consemnate de presa locală şi de publicaţiile Asociaţiei) cultivă o emoţi- 
onalitate trucată, mimează trăirea profundă sau pur şi simplu se devalori- 
zează prin utilizarea unui inventar lexical descriptiv, specific limbajelor de 
lemn. Relaţiile de călătorie redau mai mult informaţii despre „obiectivele 
culturale“ vizitate de-a lungul traseului, despre plăcerea de a întâlni alți 
militanţi şi de a realiza contacte consensuale consolidate prin cutuma fo- 
tografiei de grup, exprimă exonerarea entuziasmului în formule comune şi 
animiste (un loc comun !); simptomatică şi edificatoare, ne pare însă, scur- 
timea referințelor la sărbătoarea de la Putna, acel ax al comemorărilor 
ştefaniene, precum şi sărăcia mijloacelor literare care ar fi trebuit să re- 
flecte receptarea afectivă a momentului: „E frumos, înălțător. Steagurile 
fâlfâie magnific (însemnele Astrei — n.m.) bucurându-ne privirea şi 
mângâindu-ne sufletul. Lumea aflată pe Bulevardul Lăpuşneanu ne admiră 


+ Vezi Ion Cristoiu, „Istoria ca telenovelă. Masculul Ştefan cel Mare”, în Jurnalul Naţional, 
an. XII, nr. 3472, 2004, p. 7. 

4 Vlad Bolocan, „O raită la Putna. Pseudoreportaj de călătorie”, în Contrafort, nr. 7-9 (117- 
119), 2004. 

din priviri, unii ne filmează, alții discret, ne aplaudă. Depunem coroane de 
trandafiri la baza statuii Luceafărului. Vântul se înteţeşte. Ne fotografiem 
cu gazdele, apoi asistăm la o parte din spectacolul electrizant Dor de neam 
şi de țară (desfăşurat pe Esplanada Voievozilor din Iaşi — n.m.). Aceste 
manifestări concretizează însă şi anumite inerții atitudinale față de memo- 
ria lui Ştefan cel Mare, preferința pentru clişeele discursului istoriografic 
şi politic romantic şi naţionalist (chiar în tradiția naționalismului comu- 
nist). Dacă în Moldova şi în mediile monastice există un cult ştefanian 
cvasitradițional, în celelalte provincii româneşti, îndeosebi în mediul ur- 
ban, el a fost, cel puţin până la demersurile anului 2004, în umbra simbo- 
lismului unificator încarnat în imaginea lui Mihai Viteazu. Într-un studiu 
publicat în 2002, rezultat al unei anchete desfăşurate în 2001 în Sibiu, cu 
referire şi la perceperea personalităților emblematice pentru identitatea 
românească, am ajuns la concluzia că personajele istorice preferate repro- 
duc, prin scorurile obişnuite, un pattern naţional. La întrebarea „care este 
personalitatea istorică preferată de dumneavoastră?“, rezultatele au relevat 
următoarea ierarhie: 1. Mihai Viteazu pentru 17, 6 % din subiecţi; 2. Şte- 
fan cel Mare pentru 13, 5%; 3. Vlad Tepeş pentru 10, 4 %; 11, 7% dintre 
subiecți n-au manifestat nici o opţiune. Ceilalţi au oferit un registru foarte 
diferit de preferințe. Femeile au avut o aderență mai mare la personajele 
mitizate precum Mihai Viteazu şi Ştefan cel Mare, bărbaţii în schimb au o 
plajă mai amplă şi mai variată de nominalizări. Tinerii, cei sub 35 de ani, 
i-au preferat pe Mihai Viteazu, Vlad Ţepeş, Nicolae Bălcescu“. Identifi- 
carea regională era puternică şi în perioada comunistă, cu toate încercările 
politicilor culturale şi sociale de uniformizare identitară. Logica imanentă 
a acestui criteriu de identificare presupune metamorfozarea toposului geo- 
grafic în unul axiologic. În mediul rural, tradițional, unde ierarhiile sociale 
se negociază, dar şi în mediul urban care a absorbit ca urmare a industria- 
lizării forțate o parte a populaţiei rurale cu deprinderi şi prejudecăţi speci- 
fice, denominațiile regionale ale unei persoane (oltean/moldovean), pot fi 
utilizate în contexte depreciative, fapt ce conferă acestora, în anumite con- 
juncturi, proprietăţi semantice negative“. Deşi par aspecte secundare, to- 
tuşi, excesele şi supralicitările unor astfel de identificări în detrimentul 
celor naţionale cunosc o anume emergenţă în anii “80 în relaţie cu migra- 
rea forței de muncă din Moldova înspre Transilvania, mişcare percepută la 
nivel colectiv ca un soi de invazie. O anecdotă care a circulat în mediile 
urbane din Transilvania de sud-est într-o perioadă de afirmare a temelor 


4 Vezi Liviu Dârjan, op. cit., p. 24. 

+ Mihaela Grancea, Adrian Ciobanu, „Criza identitară românească”, în Identitate şi alterita- 
te. Studii de istorie politică şi culturală, coord. Nicolae Bocşan, Sorin Mitu, Toader Nicoară, 
Presa Universitară Clujeană, Cluj-Napoca, 2002, p. 375-376. 

48 Mihaela Grancea, „O obsesie românească, periferia”, în Contrast, nr. 6, laşi, 2001, p. 17. 


240 


epopeii naționale surprinse de filmografia istorică, explică maniera de 
asumare a figurilor identitare, reprezentative pentru eposul românesc; se 
spunea că la vizionarea peliculei Ștefan cel Mare-1475 (regizor: Mircea 
Drăgan), la celebra interogaţie a voievodului „unde sunt moldovenii mei 
?“, cei mai mulți dintre spectatori ar fi strigat: „...la Braşov, Măria Ta“ 
(alți informatori afirmă că locul episodului l-ar fi constituit un cinemato- 
graf din oraşul Târgu Mureş). Parţial, această anecdotică cu o anumită 
funcţionalitate şi astăzi explică, în parte, popularitatea scăzută a figurii lui 
Ştefan în spaţiul transilvan. Ardelenii sunt mai legaţi de simbolistica oferi- 
tă de figurile lui Mihai Viteazul, Vlad Ţepeş, Avram Iancu, imagini care 
reprezintă vectorii tradiționali ai eforturilor de apărare şi afirmare a identi- 
tății româneşti amenințate. Astfel de reprezentări sunt modelate de logica 
mecanismele imaginarului social, dar şi de contextul istoric regional. Şte- 
fan cel Mare, ca imagine, nu se apropie de portretele realizate din perspec- 
tiva literaturii romantice (vezi B. Ştefănescu-Delavrancea cu Apus de soa- 
re şi Mihail Sadoveanu cu Frații Jderi, acesta din urmă oferind şi scenari- 
ul filmelor despre domnul moldav, filme care au uşurat procesul de clişei- 
zare a imaginii domnului) sau din cea a istoriografiei (mai ales prin clasi- 
cele studii semnate de Nicolae Iorga şi Şerban Papacostea). Memoria co- 
lectivă care este mai degrabă satisfăcută de discursul imaginii comunicate 
şi impuse prin mijloacele produselor cinematografice şi mediei vizuale a 
reținut chipul filmic al actorului Gheorghe Cozorici care l-a interpretat în 
filmele lui Mircea Drăgan pe Ştefan cel Mare. Imaginea actorului s-a su- 
prapus peste portretul votiv de la Voroneţ, reprodus timp de decenii în 
manualele a generaţii întregi de români; retorica filmului, populistă şi 
anistorică, a convins mai mult decât artefactul, imaginea propusă de co- 
manda politică şi identitară a fost mai aproape de percepțiile şi exigenţele 
identitare şi de consum cultural decât de realitatea istorică. De altfel, fil- 
mul, prin folosirea calităţilor pedagogice explicite are efecte imediate la 
nivelul asumării discursurilor despre istorie; prin tehnicile filmice ale na- 
Tării epopeice, prin imagini care comprimă, simplifică şi pigmentează 
afectiv esența acțiunii evenimentului, cinematograful face inteligibile 
momentele istoriei subiective şi difuzează reflecțiile sale comune, emoţio- 
nale şi clişeizatente despre istorie”. Nu întâmplător, factorii de decizie 
politică şi culturală implicaţi în actele de comemorare au asigurat în Ro- 
mânia şi în Republica Moldova rularea respectivelor producţii de film 
istoric“. Receptarea discursului filmic a determinat reacții divergente. 


* O astfel de analiză este dezvoltată şi de Ioan Aurel Pop în „Ştefan cel Mare între omagiere 
şi interpretare (anchetă)” în Contrafort, nr. 3-4, 2004. 

* Din această perspectivă s-au remarcat galele de film organizate în Republica Moldova ca 
urmare a eforturilor opoziţiei proromâneşti. Între 25 iunie-4 iulie 2004, la Chişinău, la cine- 
matograful “Odeon”, a avut loc Decada Filmului Istoric Românesc, eveniment care a presu- 

Astfel, dacă unul dintre spectatorii care participase şi la figurația istorică a 
filmului Ștefan cel Mare — 1475 consideră că pelicula are valoare pedago- 
gică şi recuperatorie inegalabilă pe fondul crizei valorilor tradiționale: „„..e 
filmul poporului român, să-l vadă toţi de o mie de ori, ca să înveţe ce oa- 
meni erau moldovenii pe vremea aceea şi să le fie ruşine în ce hal au 
ajuns”, ancheta „Jurnalului Naţional“ care a investigat în perioada 
postfestivă a lui 2004 localități din Moldova aflate în aria istorică a eve- 
nimentelor majore care au marcat epoca lui Ştefan, a ajuns la concluzii 
stupefiante: în comuna Muntenii de Jos (jud. Vaslui), comună care se re- 
vendică drept locul bătăliei de la Podu Înalt, programul comemorativ deşi 
a presupus încă din luna iunie o implicare colectivă (cel puțin formală 1)”, 
„urmaşii răzeşilor par copleșiți de greutăţile prezentului şi sunt puțin im- 
presionaţi de vibraţiile istoriei”*”. 

În relaţie cu felul în care mai funcţionează pedagogia naționalistă şi 
semnificația semiologică a monumentelor apar şi reacţii hilare; astfel, o lo- 
cuitoare a spaţiului circumscris istoriei ştefaniene afirmă că „„...ştiu cine a 
fost Ştefan cel Mare. Mai mult din cărțile de istorie, că eu nu sunt aici din 
sat (deci să înţelegem că la nivel popular se mai reproduc structurile mitico- 
hagiografice consemnate de tradiție — n.m.). Tinerii din zonă merg des la 
statuie“ la gagicăreală”s5. De cele mai multe ori, însă, identificările regiona- 
le potenţează emoționalitatea, păstrarea şi chiar îmbogățirea reprezentărilor 
ştefaniene; spre exemplu, în tradiţia comunei Ciocăneşti se vorbeşte de va- 
lentele magic-curative străvechi ale unei „poieni cu linişte“, un fel de nod 
energetic unde se pare că înainte de vreo confruntare „Ştefan Domnul cel 
Mare, trebuia să-şi strângă oastea şi să plece în război, după ce duşmanul era 
înfrânt şi glia strămoşească eliberată, voievodul urma acelaşi binefăcător 


pus vizionarea a zece filme despre personalitatea lui Ştefan cel Mare şi istoria poporului 
român. În luna iulie, o producţie a cinematografiei din Republica Moldova era în faza de 
finalizare; ne referim la proiectul artistic Ostaşul lui Dumnezeu (autorii scenariului erau 
Nicolae Esinescu şi Vasile Pascaru) — vezi semnalele presei promâneşti (îndeosebi cele ale 
Lilianei Popuşoi din „Flux*). În România, îndeosebi în aria geografică a manifestării operei 
ştefaniene, la Suceava, Iaşi, Bacău, Târgu Neamţ, Vaslui, com. Băcăuani (jud. Vaslui), 
com. Vidra (jud. Vaslui), Focşani, s-au vizionat filmele lui Mircea Drăgan, peliculele realiza- 
te după naraţiunea lui M. Sadoveanu, „Fraţii Jderi semnalul“ din Obiectiv, IV, nr. 163, Su- 
ceava, 2004, p. 3. 

5! Din interviul vârstnicului Vasile Stratina, „<Ştefan cel Mare> — filmul vieții mele”, în 
Jurnalul Naţional, XII, nr. 3388, 2004, p. 6. 

%2 Aprinderea, în iunie, a unei făclii la monumentul lui Ştefan din Băcăuani, unul din satele 
comunei, efectuarea unor lucrări de introducere a gazului în zona unde s-a crezut că vine 
premierul în vizită, difuzarea la căminul cultural, a filmului Ştefan cel Mare- 1475, o cere- 
monie organizată de oficialii locali la statuia domnitorului ridicată la Băcăuani în 1975. 

53 În Jurnalul Naţional, XII, nr. 3387, 2004, p. 1. 

s* Monumentul lui Ştefan cel Mare ridicat în 1975 în satul Băcăuani, comuna Muntenii de 
Jos, judeţul Vaslui. 

55 Interviul Gabrielei Butuce în Jurnalul Naţional, XII, nr. 3387, 2004, p. 8. 

ritual“, înmulţind astfel forțele oamenilor săi”. O altă tradiţie a locului sus- 
ţine că satul este contemporan cu primii descălecători şi că locuitorii sunt 
urmaşii fierarilor care au confecţionat arme pentru domn şi în mod deosebit 
sabia aflată la Constantinopol”. Aceste reziduuri ale unei tradiții mitice 
(motivul mitic al fondării, motivul locului mitic) reprezintă manifestări ale 
ataşamentului identitar regional față de o epocă percepută drept vârsta de 
Aur a comunității. 

Evlavia este însă şi ea o realitate a registrului de trăiri complementa- 
re determinate de sărbătoarea de la Putna. Cei mai implicați emoţional 
sunt protagoniştii şi spectatorii comemorării care cred în calitățile lui Şte- 
fan cel Mare, în acelea de personaj patronal, de întrupare a credinţei ro- 
mâneşti, de reper identitar referenţial, situându-se astfel în cadrele para- 
digmei romantice care a investit Putna cu statutul de „Ierusalim al neamu- 
lui românesc“ (Mihai Eminescu) încă de la comemorarea din 1871. Cele 
mai dense relatări ale unei astfel de situări în raport cu solemnitatea 
putneană au fost oferite de țăranii vârstnici din satele bucovinene, de aspi- 
ranţii la monahism, de studenții teologi şi de unii dintre animatorii delega- 
țiilor ASTREI. Pentru aceştia, prin Putna „ctitorirea spirituală este mani- 
festă la modul sublim“, devenind simbol al unităţii sufleteşti, iar mormân- 
tul voievodal constituie un „izvor de binecuvântare, cel dintâi sanctuar 
central al neamului nostru, care aparţine mitologiei creştine”5. Justificată 
printr-o astfel de situare în mitologia românească, serbarea Putnei este, în 
primul rând, „trăire duhovnicescă” şi ritual cu finalitate escatologică. Ce- 
remoniilor religioase integrate în acţiunile presupuse de preparativele Put- 
nei ca sărbătoare a sfinţeniei lui Ştefan au avut un puternic efect emoțional 
asupra țăranilor bucovineni care îi întimpinau pe pelerinii ASCOR 
„descoperindu-şi cu evlavie capul şi închinându-se în faţa obiectelor sacre 
cu lacrimi de bucurie în ochi”; astfel de exaltări, dar la un alt nivel al 
percepției, presupun influenţa unui dispozitiv şi context ritualic care satis- 
face nevoia de afirmare identitară în aria civilizaţiei europene şi de mântu- 
ire colectivă: „Câteva sute de astrişti din țară şi de peste hotare, unii în 
frumoase costume populare, cu steaguri tricolore şi cu cele ale ASTREI 
[...] am ajuns la Putna. La Biserica Mânăstirii cu hramul Adormirii Mai- 
cii Domnului, în care odihnesc osemintele marelui Voievod, am asistat la 
slujba de pomenire săvârşită de înalți prelați ai mânăstirii, de preoţi 
membri ai ASTREI şi susținută de Corul Bărbătesc din Şomcuta Mare, 


il „Întâmplări despre Valea Domnească”, în Formula As, XIV, nr. 645, 2004, p. 18. 
57 Th; 

Ibidem. 
58 Adrian Pântea, „Studențimea română îl sărbătoreşte pe Ştefan cel Mare la Putna” în 
„Rost“, nr. 17, 2004, p. 18. 
5 Un tulcean în pelerinaj la comemorarea lui Ştefan cel Mare” în Acum, X, nr. 2746, Tul- 
cea, 2004, p. 4. 

formaţia ASTREI. Sacralitatea acestui moment a fost atât de intens trăită 
de toți, încât am simțit că pentru câteva clipe, ne-am desprins de pământ şi 
ne-am înălțat în sferele apropiate îngerilor şi sfinților. Ne-am închinat, am 
depus flori la Mormântul celui ce a creat o epocă de lumină şi glorie în 
istorie, o epocă ce a plasat Moldova, prin faptele vitejeşti ale Voievodului 
ei, între ţările cu prestigiu recunoscut în lupta pentru libertate şi dreptate, 
pentru apărarea credinţei creştine”. Participanţii la episodul final al cere- 
moniilor Putnei, datorită folosirii figurației istorico-artistice, parte a dispozi- 
tivului ritualic care are scopul de a realiza o atmosferă aproape mistică, au 
vibrat la spectacolul oferit de coloanele cu figuranţi care au scris cu ajutorul 
torţelor, în noaptea de 2 iulie 2004, pe dealul de unde Ştefan ar fi tras săgea- 
ta care a marcat locul fondării mânăstirii, numele voievodului şi au realizat 
o uriaşă cruce de foc; momentul a potenţat fenomenul comuniunii, exaltarea 
pelerinilor autentici. Dintre relatările consultate, ilustrativă pentru afectele 
presupuse de acest ultimă secvenţă este cea care aparține unui pelerin, buci- 
umaşul grupului de 600 de pelerini care a parcurs traseul Suceava — Putna şi 
a constitut cortegiul din jurul obiectelor care au reprezentat parte din dispo- 
zitivul ritualului religios de la Putna: „Nu ştiu dacă D-zeu mă va învrednici 
să trăiesc asemenea clipe vreodată. [...] Ce am simţit atunci, nu poate fi 
descris în cuvinte, era ca şi cum toată istoria Moldovei lui Ştefan cel Mare şi 
Sfânt îmi pătrunsese în tot corpul. Eram între crucea de foc (aflată deasupra 
mea) şi numele lui Ştefan cu litere de foc, mai jos de locul unde mă aflam. 
Pur şi simplu îţi plesneşte inima de bucurie”"!. Aceste formule par să mani- 
feste trăiri maximale, ignorând confiscarea politică inevitabilă, situându-se 
reacții emoţionale par să ateste, că cel puţin, pentru o parte a participanţilor 
la comemorare, aceasta şi-a atins finalitățile tradiționale. 


Putna, o cultură a celebrării. Locul Putnei în retorica proiectu- 
lui identitar 


La Putna, în 1871, din inițiativa studenţimii române, îndeosebi bu- 
covinene“”, aflate la studii în spaţiul european, a fost omagiată personalita- 


% Din relația oferită nouă de d-na prof. univ. dr. Elena Macavei, preşedinta Secţiunii Peda- 
gogice şi de Asistenţă Socială a ASTREI. 

9! Un tulcean...”, p. 4. 

6 Asociaţiile „Societatea literarie-ştiinţifică a românilor din Viena“şi „Societatea literarie- 
sociale < România>“ au inițiat încă din 1869 preparativele pentru celebrarea lui Ştefan cel 
Mare şi a ctitoriei sale, constituind mai întâi un Comitet provizoriu, apoi un Comitet Central, 
care au coordonat viitoarea omagiere şi primul Congres al studențimii române ce urma să se 
desfăşoare după momentul festiv; iniţiatorii au adresat în decembrie 1869 un Apel către 
studenții români din instituţiile academice europene şi româneşti din Viena, Paris, Pesta, 

tea lui Ştefan cel Mare. Dominația străină, concretizată în diverse forme 
de subordonare administrativ-teritorială şi politică, precum şi afirmarea 
crezului naţional romantic românesc manifest în discursul istoriografic şi 
cultural, au creat o parte din cadrul epocii care a afectat prin dificultăţile şi 
cenzurile de ordin politic şi financiar (inclusiv scepticismul şi prudența 
cercurilor politice româneşti) proiectul generoasei iniţiative culturale şi 
politice studenţeşti. Sărbătoarea, un act de maturitate politică pentru gene- 
rația României postcuziste, exprima un anumit nivel al conştiinţei naţiona- 
le, precum şi parcursul demersului de realizare a valorilor patrimoniale 
româneşti cu semnificaţie unificatoare. Alegerea lui Ştefan cel Mare ca 
figură emblematică pentru discursului identitar al epocii se justifica prin 
exigenţele presupuse de procesul de construcţie a identității româneşti. 
Dacă Mihai Viteazu a constituit simbolul politic tutelar în perioada paşop- 
tistă şi postpaşoptistă, conjunctura politică postcuzistă revendica o perso- 
nalitate istorică mai complexă. Ştefan reprezenta, (şi paradoxal mai repre- 
zintă, cel puţin la nivelul discursului oficial moldovenesc!), un model de 
suveran militar şi ctitor, eficient în plan economic şi creator de identitate 
prin dimensiunea culturală a îndelungatei sale domnii, configurată ca vâr- 
stă a stabilității şi demnităţii. Pentru o societate marcată de eşecuri, domi- 
nație străină, tradiția premodernă a obedienţei şi nesiguranță colectivă, 
Ştefan era un simbol al victoriei asupra ostilităţii Celuilalt. În alt plan al 
proiectului identitar, domnul moldav era o dovadă a Alegerii, căci prin 
Voievod, românii îşi găsesc locul în istorie, domnul fiind o certitudine şi 
un garant prin opera sa spirituală durabilă şi creatoare de substanță identi- 
tară; existenţa istorică a domnului devenea şi argument pentru o perspec- 
tivă mai optimistă cu referire la viitorul națiunii. Nici locul comemorării 
nu a fost ales întâmplător, căci la 3 septembrie 1870 se împlineau 400 de 
ani de la sfinţirea Putnei“ de către mitropolitul Teoctist în prezenţa ctito- 
rului Ştefan cel Mare şi cu sprijinul a 64 de arhiepiscopi, episcopi, preoţi 
şi diaconi. Însă Putna nu era doar un pretext pentru o „celebraţie solenelă“ 
presupusă de jubileul Putnei, ci datorită statutului de ctitorie şi loc de veci, 
mânăstirea căpăta dimensiunea de spațiu spiritual; celebranţii următoare- 
lor serbări putnene, referindu-se la această particularitate a Putnei, vor 
utiliza formula consacrării creştine care îi aparţine lui Eminescu, anume 
aceea de „Ierusalim al neamului românesc”. Retorica evenimentului se 
regăseşte în documentele preparative“, în discursurile serbării, în con- 


Berlin, Torino, Bucureşti, Cernăuţi, Sibiu, Cluj, Blaj, Oradea şi Arad, apel prin care se solici- 
ta participarea acestora la „serbarea națională“, implicarea fiind concepută ca act de solidari- 
tate şi responsabilitate pentru viitorul românismului. 

& Zidirea mânăstirii a început în 1466, consemnarea find realizată de Grigore Ureche, Leto- 
piseţul Ţării Moldovei, ed. P. P. Panaitescu, Bucureşti, 1955, p. 84. 

* Vezi „Apelul Comitetului Provizoriu al serbării”, „Apelul Comitetului Central al mişcării” 

semnările şi memoriile participanţilor“ şi explică semnificaţiile alegerii 
Putnei ca locus al primei sărbători naționale româneşti. Bucovina repre- 
zenta „în privința geografică şi strategică, sentinela românismului contra 
colosului nordic şi a părţilor lui etnografice; este încheietura care leagă 
România, Moldova şi Basarabia cu Maramureşul”“. În cadrele acestei 
geografii simbolice a naţiunii române, pământului Putnei, sacralizat nu 
atât de existența aşezământul monastic, cât de istoria glorioasă a provinci- 
ei şi de prezenţa mormântului voievodal, îi revenea calitatea de centru al 
„pământului clasic român“, singurul loc al memoriei afective de unde pu- 
tea să pornească procesul de regenerare a timpului istoric, rememorarea; 
solemnităţilor declarat religioase le revenea de fapt rolul de a constitui 
primul act al renaşterii naţionale prin implicarea studențimii româneşti, 
cea mai activă continuatoare a discursului politic şi cultural paşoptist, dar 
şi a exigențelor modernităţii. Aceasta, în chip strategic, prin dimensiunea 
religioasă a aniversării, relansa discursul național identitar şi iniția proce- 
sul de unificare a mişcării studenţeşti româneşti. 

Retrospectiva analitică realizată după câteva decenii de organizatorii 
următoarelor două omagieri de la Putna”, exprimă sugestiv motivul alege- 
rii lui Ştefan ca spirit tutelar, situarea sa în centrul Panteonului românesc. 
Pentru iniţiatorii următoarelor ediţii ale ceremoniilor Putnei (1904, 1926) 
prima sărbătoare putneană va constitui modelul arhetipal, chiar dacă noile 
exigenţe identitare vor impune noi abordări ale personalității domnului 
moldav. Această investire cu valoare fondatoare a locului şi a domnului, 
se verifică la nivelul efectelor discursului oficial (ce presupune construcția 
misticii Puterii), a structurii ritualice a solemnităţii — contextul ritualic, 
dispozitivul ritualic, formele comunicării ritualice, semiurgia figurată încă 
de la 1904 — secvenţe de a căror funcționalitate depinde eficacitatea sim- 
bolică şi încorporarea ritualică ca finalitate/ performanţă socială a celebră- 
rii comunitare. Dacă „celebraţia solenelă“ de la 1871 a fost considerată 
„cea dintâi sărbătoare a românilor de pretutindeni şi a celui dintâi congres 


şi „Proiectul de Program”, precum şi circularele redate în Serbarea Naţională de la Putna. 
15/ 27 august 1871 (Documente), ed. Nicolae Cârlan, Timişoara, 1996. 

& Discursul lui A.D. Xenopol redat de Dem. Teodorescu în „Serbarea de la Putna întru me- 
moria lui Ştefan cel Mare”, în Curierul de Iassi, IV, nr. 92 şi 93, Iaşi, 1871; discursul şi menţi- 
onările publicate de Grigore Tocilescu, vezi îndeosebi „Serbarea de la Putna”, în Telegraful, 
Bucureşti, 1871, nr. 121, 122, 139, 140, 144; reportajele lui G. Dem. Teodorescu publicate în 
Românul şi în Curierul de lassi, în special „Serbarea de la Putna întru memoria lui Ştefan cel 
Mare...”; Teodor V. Ştefanelli, Amintiri despre Eminescu, ed. Constantin Mohanu, Iaşi 1983, p. 
100 sq.; Ion Slavici, „Serbarea de la Putna”, în Amintiri, Bucureşti, 1976, etc. 

% Fragment din textul „Apelului Comitetului Central din Viena”, reprodus în Traian, II, nr. 
3, 1870, Bucureşti, p. 11. 

© Plecaţi-vă neamuri”, în Tribuna, nr. 128, Arad, 1904. 

studenţesc [...], sărbătoare a înfrățirii”“%, finalitățile următoarelor ediţii 
erau legate de realizarea unui moment „de înfrățire românească şi pioasă 
pomenire a marelui voievod Ştefan cel Mare”. Sărbătoarea din 1904 a 
avut caracter comemorativ (se împlineau 400 de ani de la moartea lui Şte- 
fan), retorica oficială fiind centrată pe definirea exemplarităţii istorice a 
domnului moldav, „cel mai mare erou al românilor”, invocat şi în calitate 
de „ocrotitor al regelui şi naţiunii”; calificativele se regăseau și în alte 
documente legate de eveniment” şi stimulau solidaritatea şi implicarea 
națională, oricum potenţate de iniţiativa lui Spiru Haret, care, în calitate de 
ministru al Instrucțiunii Publice şi Culturii, prin Decizia din 25 februarie 
1904, hotăra anvergura actelor comemorative în Regat, prin utilizarea 
mijloacelor de comunicare educativ-culturală (şcoala, creaţia literar- 
artistică, presa). Sintagma formulată la 1904 continua procesul de eroizare 
a voievodului după tipologia imaginarelor politice est-europene moderne; 
apologetica ţesută în jurul domnului cu statut de erou naţional şi protector 
al românilor va fi preluată şi dezvoltată în discursul oficial al viitoarelor 
serbări putnene (1926, 1935, 2004; în 1966 s-a insistat pe imaginea de 
lider reprezentativ pentru istoria politică şi militară a românilor). Anul 
1926 a fost ales ca moment jubiliar, deoarece oferea o oportunitate festivă 
cu mari valenţe legitimatoare („eficacitatea simbolică“ a ritului putea fi 
realizată exemplar datorită cadrului politic şi naţional; acum se făceau 
simţite efectele benefice ale Marii Uniri, inclusiv la nivelul proiecțiilor 
identitare)”!. Autorităţile politice şi ierarhii bisericii, autorități exersate în 
spectacolul aniversărilor legitimatoare”?, au instituit ca procedeu de con- 
strucție identitară celebrarea ceremonială comună a unor personalități 
fondatoare ale naţiunii şi cultivarea modelului istoriografic şi politic al 


„vieților paralele”'*; este vorba despre comemorarea lui Mihai Eminescu 


“ Fragment din apelul Cercului Studenţesc „Arboroasa“, apel intitulat „Serbarea de la Putna 
(1871-1926)”, în Anghel Popa, op.cit., p. 134-135. 

© Starețul Teofil Patraş, apud Anghel Popa, op. cit., p. 104. 

7 Îndeosebi în „Apelul” studenţimii cernăuțene din 1 martie 1904. 

7! În anul 1926 sunt vizibile manifestările ale stabilităţii, de depăşire a perioadei dificile de 
după război, perioadă concretizată prin criză economică, tensiuni politice şi interetnice speci- 
fice tranziţiei, reîntemeieri instituționale, rivalități politice între elita din Regat şi cele din 
provinciile unite, animozități manifeste în plan public chiar şi față de gestionarea succesului 
presupus de realizarea proiectului identitar. 

72 În 1921- centenarul mişcării lui Tudor Vladimirescu, în 1924 — centenarul naşterii lui Avram 
Iancu. Acest ultim eveniment a impus serbări grandioase şi complexe ca şi componentă ceremo- 
nială, ca implicare națională; vezi secvențele acestor aniversări în Valer Moga, <ASTRA> şi socie- 
tatea (1918- 1930), Presa Universitară Clujeană, Cluj-Napoca, 2003. 

7? Preferăm formula impusă de Plutarh, pentru că acestă structură de retorică politică profesată 
încă de la 1904, valorifică acel bios care, de la opera plutarhiană până la noi, presupune selecta- 
rea actelor publice şi private ale personalităţii, care ne justifică paradigmele discursului. 

în calitate de iniţiator/ctitor cultural al momentului 1871 şi a lui Mihai 
Viteazul ca simbol al sacrificiul suprem pentru idealul unităţii naționale, 
simbol revigorat după primul război mondial din perspectivă legitimatoa- 
re”. Acest din urmă artefact retoric va fi vehiculat cu obstinaţie în discur- 
sul public din anul comemorativ 2004 (în presa cotidiană locală din Ro- 
mânia, în discursul public din Republica Moldova, dar şi în publicaţiile 
ASTREI, astfel de alăturări au devenit un loc comun; cel mai „eficiente“ 
cupluri eroice definitorii pentru dialectica discursului aniversar din 2004 
sunt: Ştefan cel Mare — Mihai Viteazul, Ştefan cel Mare — Mihai Emines- 
cu, Ştefan cel Mare — Gheorghe Lăzăr, Ştefan cel Mare — Avram Iancu şi 
Ştefan cel Mare — Daniil Sihastrul)”. În 1926, la Putna, s-a sărbătorit jubi- 
leul serbării putnene din 1871, demersul inițial aparținând Cercului Stu- 
dențesc „Arboroasa“ din Cernăuţi, asociație legată de tradițiile studenți- 
mii, care, prin omagierea din 1871 a avut un rol substanțial în demersul de 
afirmare a identității culturale româneşti. Miza legitimatoare a sărbătoririi, 
potențialul capital politic şi moral, au generat tensiuni politice şi sciziuni 
temporare, mai degrabă declarative în sânul clasei politice românești”. 
Solemnităţile putnene veneau pe fondul unui exerciţiu festiv eficient, căci 
în 1924, autoritățile liberale, biserica, asociaţiile, au transformat centena- 
rul naşterii lui Avram Iancu într-un eveniment de mare anvergură naţiona- 
lă şi implicare afectivă (datorată polarizării centrelor de sărbătorire, pre- 
cum Şi investirii Țebei cu statut de necropolă naţională). Regele Ferdinand 
dorea ca scenariul ceremonial al acestor serbări ale unităţii şi solidarității 
să demonstreze Alegerea: „împlinirea misiunii civilizatoarea a Patriei în 
Orientul european, după atâtea veacuri de cumplite zbuciumări”””. Intere- 
santă, în contextul demonstraţiei mele cu referire la existenţa unei culturi 
româneşti tradiţionale a celebrării, dar şi în condiţiile în care o parte a eli- 


74 În mod concret, la Putna s-a organizat un parastas pentru pomenirea lui Ştefan cel Mare, 
Mihai Eminescu şi Mihai Viteazu şi s-a dezvelit bustul eminescian realizat de O. Han. 

* Dumitru Acu, „Ştefan cel Mare şi Sfânt şi Gheorghe Lazăr” în Foaia Poporului, nr. 71-71, 
Sibiu, 2004, p.1; Andrei Vartic, Daniil Sihastrul şi Ştefan cel Mare, comunicare susținută la 
simpozionul comemorativ organizat de Centrul Naţional de Haşdeologie din Chişinău în 
iunie 2004; vezi pomenirea (rutinată!) a cuplului Ştefan cel Mare — Mihai Eminescu în alocu- 
țiunile participanţilor la a X-a ediţie a Deniilor Eminesciene din laşi — iunie 2004 şi la a XII- 
a ediţie a Zilelor Ghibu din Chişinău — iunie 2004, dar şi în relațiile pelerinilor precum Liviu 
Dârjan, preşedintele Despărțământului „Fraţii Popeea“, care şi-a expus impresiile în „Şi 
săcelenii...”, p. 24. 

76 Astfel de incidente cu caracter de antieveniment s-au semnalat încă din 1904, când factorii 
politici din Regat se acuzau de manipulare de fonduri şi confiscare politică, iar festivitățile 
erau evaluate drept improvizație şi formalism, un fel de circ fără prea multă pâine — vezi 
analiza presei politice a manifestaţiilor evenimentului comemorativ de la Bucureşti în Geor- 
geta Filitti, „România acum o sută de ani”, în Magazin Istoric, nr. 7 (448), 2004, p.25. 

” Regele Ferdinand apud Ioan Lupaş, Istoria unirii românilor, Bucureşti, 1937, p. 379. 

tei dezamăgite de felul în care forţele politice din Vechiul Regat au gesti- 
onat (la nivel de discurs, dar şi la nivel instituțional) finalităţile Marii Uni- 
rii, îmi pare atitudinea studenţilor cernăuţeni (membrii „Arboroasei“ şi ai 
„Societăţii Academice «Junimea»”), cu referire la substanța celebrărilor 
putnene care aveau menirea de a „consolida ataşamentul naţional, prin 
instrumentele culturii, armă a nepăsării noastre”'$. 

În tradiţia serbărilor putnene, manifestarea festivă din 1935 a fost un 
eveniment local, organizat la iniţiativa Mitropoliei Bucovinei ca răspuns 
la eforturile Casei Regale de a reface patrimoniul mânăstirii, parte compo- 
nentă a dispozitivului ritualic al solemnităţilor putnene. Acţiunile specifice 
momentului au constat în inaugurarea noului clopot, restaurarea şi 
resfințirea bustului lui Eminescu amplasat în incinta complexului putnean 
în 1926, reintroducerea în circuitul muzeal a unor obiecte cu funcţie ritua- 
lă, vizitarea de către Carol al II-lea a muzeului mânăstiresc. În cadrul eve- 
nimentului solemn din 1935, ritul religios a fost dominant (liturghia şi Te 
Deum, inaugurarea şi sfințirea noului clopot al mânăstirii, slujba de pome- 
nire la mormântul lui Ştefan cel Mare, resfințirea bustului lui Eminescu 
etc.), elementele liturghiei politice fiind secundare; s-au distins doar cu- 
vintele de recunoştinţă ale obştii monahale față de acţiunea regală de ctito- 
rire. De altfel, evenimentul nu a lăsat prea multe urme în discursul public, 
ceea ce face aproape inutilă analiza de discurs. 

În anul 1954 se comemorau 450 de ani de la moartea lui Ştefan cel 
Mare. Autorităţile comuniste au exclus integrarea Putnei în programul 
solemn, datorită implicațiilor religioase pe care le presupunea locul şi tri- 
miterile la istoricitatea acestuia, statutul lui de fundament identitar, în 
schimb, la mânăstirea Putnei, obştea călugărilor trăitori a oficiat o slujbă 
de pomenire. Doar presa BOR, dar şi în acest cadru într-o manieră selecti- 
vă şi discretă, făcea elogiul lui Ştefan în calitate de apărător al credinței 
ortodoxe”. Printr-un decret al guvernului Republicii Populare Române, s- 
a hotărât ca în 2 iulie 1954, pe tot cuprinsul statului, urma să fie aniversat 
Ştefan cel Mare, în calitate de conducător politic şi militar, drept urmare, 
comemorarea a devenit obiectiv al activităţii de partid. În mod concret, 
solemnităţile au constat în editarea de articole comemorative în presa co- 
tidiană, studii şi publicaţii elaborate, conferinţe, şedinţe comemorative 
care urmau structura contextelor ritualice presupuse de riturile politice 
profane „clasice“ cu un dispozitiv ritualic sărac, apropiat ca şi componență 
de cel al ceremoniilor politice (ceremonia de deschidere într-un spaţiu 
profan, primirea oficialităților invitate şi/sau organizatoare, butaforia spe- 
cifică, aplauzele comandate, momentul închiderii solemnităţii), emisiuni 


7% „Programul Cercului Studenţesc<Arboroasa>“ apud Anghel Popa, op. cit., p. 131. 
7? Vezi revista Patriahiei, Biserica Ortodoxă Română, nr. 7, iulie, 1954. 

radiofonice, spectacole teatrale şi tematice. Discursul oficial s-a consumat 
cu astfel de prilejuri, impunând o imagine eroică secundară şi lipsită de 
substanță, sinteza paradoxală dintre reprezentarea proletcultistă şi interna- 
ționalistă cu retorica patriotardă (deşi se mai conserva stereotipul istorio- 
grafic stalinist despre relațiile tradiţionale de prietenie dintre Moldova lui 
Ştefan şi Rusia, raporturi care ar fi constituit fundamentul victoriilor antio- 
tomane din a doua jumătate a secolului al XV-lea !); cele mai multe dintre 
textele oficiale îl defineau pe Ştefan ca „pildă nemuritoare a dragostei faţă 
de patrie şi popor“, învingător al forțele cotropitoare cu ajutorul popoare- 
lor vecine — cazacii, ucrainienii şi ruşii!“ Această construcţie imaginară a 
personalităţii domnului nu este altceva decât o transliteraţie a formulelor 
solidarității comunist-internaționaliste şi încă o dovadă a felului în care 
beneficiarul unor astfel de celebrări, mai ales în sistemele totalitare, politi- 
cul, anexează personajul celebrat propriului său discurs anistoric, 
zădărnicindu-i eroului eficiența simbolică. 

În 1957 se împlineau 500 de ani de la urcarea pe tronul Moldovei a 
lui Ştefan cel Mare. Iniţiativa aniversării evenimentului a aparținut unui 
grup de patru studenţi, colegi de an la Facultăţile de istorie şi filologie din 
cadrul universității ieşene; Alexandru Zub, Aurelian I. Popescu, 
Mihalache Brudiu şi Dumitru Vacariu au cerut includerea în Programul 
de activităţi al Uniunii Asociaţiilor Studenţeşti din ţară a unei manifestări 
cu caracter comemorativ şi ştiinţific care să sărbătorească jubileul. Eve- 
nimentul, care ar fi implicat în acțiuni de anvergură toate centrele univer- 
sitare, punea la încercare capacitatea de control a sistemului, în contextul 
în care ecourile formelor majore ale rezistenţei anticomuniste europene şi 
româneşti se stinseseră sau deveniseră forme domestice de opoziţie*!. La 
începutul preparativelor (octombrie 1956), autorităţile au părut pasive; de 
altfel, indicaţiile oficialităților impuneau desfăşurarea aniversării în limite- 
le unui eveniment local. Dimensiunea religioasă a solemnităţilor a constat 
doar în oficierea unei slujbe de pomenire a evlaviosului voievod de comu- 
nitatea monahală putneană (Putna,12 aprilie 1957), precum şi în articolele 
pe care teologii şi ierarhii ortodocşi le-au scris cu referire la opera spiri- 
tuală a domnului, în presa BOR şi în literatura celebrării (broşuri, pliante 
ilustrate)“. Trebuie, de asemenea, remarcată insistența cu care încă dina- 
inte de sărbătoare, obştea călugărilor putneni, starețul Dosoftei Murariu, 
Mitropolia Moldovei şi Sucevei au insistat cu privire la continuarea efor- 
tului de conservare şi restaurarea a patrimoniului bisericii şi, îndeosebi, 


5 P. Constantinescu-laşi, „Discursul de deschidere” de la şedinţa comemorativă care a avut 
loc la Ateneul R. P. R. în Scânteia, XXIII, nr. 3015, 3 iulie, 1954, p. 1; idem, „Viaţa şi lupta 
lui Ştefan cel Mare”, în Biserica Ortodoxă Română, LXXII, nr. 7, 1954, p. 693. 

5! Revoluţia din Ungaria (1956), episoadele de rezistenţă anticomunistă armată din România. 
82 A. Popa, op. cit., p. 182. 

pentru reorganizarea muzeului din Putna, preparativă necesară pentru ce- 
remoniile putnene ale anului. Serbarea de la Putna din 14 aprilie (desfăşu- 
rată, deci, la două zile după consumarea episodului religios din scenariul 
comemorativ), era concepută ca o aniversare studențească care integra în 
Program o excursie a studenţilor ieşeni, clujeni şi bucureşteni, precum şi 
un spectacol artistic (această din urmă componentă a fost anulată, căci 
organele de securitate se temeau că momentul va antrena grupuri umane 
care ar fi greu de controlat)“”. În fapt, serbarea putneană a fost doar o ex- 
cursie tăcută şi tristă, fără discursuri publice, desfăşurată într-un context 
ritualic redus doar la spațiul comemorativ clasic (mânăstirea şi cadrul na- 
tural), fără dispozitiv ritualic, o celebrare fără sărbătoare“, eventual un 
moment trăit în forul interior, în prezența mormântului voievodal şi a na- 
turii generoase a locului. Pentru studenţii care au celebrat prin exemplari- 
tatea lui Ştefan eroismul naţional, căci proiectul aniversării avea o finalita- 
te resurecţională, vizând asumarea posterităţii ştefaniene şi, implicit, resu- 
recţia națională®, evenimentul putnenan a fost ultima excursie. Securita- 
tea, care de altfel a supravegheat toate mişcările studenților participanţi la 
acest episod turistic, i-a arestat pe cei patru organizatori ai acţiunii studen- 
teşti (Alexandru Zub, Aurelian I. Popescu, Dumitru Vacariu şi Mihalache 
Brudiu); judecaţi în calitate de „contrarevoluţionari“ şi vinovaţi, conform 
acuzațiilor, de „uneltire contra ordinii statului“, „concepţii naționalist- 
şovine“, „ură împotriva minorităților din RPR şi a URSS“, concepții legi- 
onare, liderii au fost condamnați la ani grei de închisoare“. Astfel au plătit 
cei patru reprezentanți ai studențimii ieşene demersul lor de redimensiona- 
re a discursului despre istoria românilor şi, în particular, despre Ştefan cel 
Mare, celebrat de organizatori în calitate de erou fondator şi escatologic 
(se sugera că epoca ştefaniană a fost o vârstă de aur), reper identitar, sim- 
bol al revigorării identităţii naționale; această retorică cu referire la epoca 
lui Ştefan şi reperele derivate pentru „posteritatea ştefaniană“ se regăseşte 
în discursurile organizatorilor la debutul demersurilor aniversare”, în rela- 


5 Sărbătorirea lui Ştefan cel Mare (121-14 aprilie) a debutat mai întâi la Universitatea din 
laşi printr-o sesiune solemnă, apoi la Putna, printr-o excursie care se dorea, cel puţin în in- 
tenția inițiatorilor, un pelerinaj. 

5 De note solemne s-a bucurat, în schimb, doar sesiunea ştiinţifică de la Facultatea de Istorie 
a universităţii ieşene; în 12 aprilie 1957, în aula festivă „Mihai Eminescu“, a avut loc deschi- 
derea sesiunii în care s-a implicat şi conducerea instituţiei. Momentul ieşan al sărbătorii a 
conţinut, pe lângă abordările ştiinţifice, un program artistic şi lecturi de texte selectate pentru 
concursul final. 

5 Alexandru Zub, „Un program de redresare naţională, la Iaşi, în 1957”, în Anii 1954-1960: 
Fluxurile şi refluxurile stalinismului (Analele Sighet 8), Fundaţia Academia Civică, 2000, p. 
748-758. 

5 Jbidem, Anghel Popa, op. cit., p. 184-185. 

57 Vezi alocuţiunea lui Alexandru Zub la sesiunea solemnă de la universitatea ieşeană din 12 
aprilie 1957, fragmentele reproduse de domnia sa în loc. cit., p. 757. 


251 


ţii manuscrise sau orale analizate de Anghel Popa, istoricul consacrat al 
acestor evenimente“. 

În 1966 se sărbătorea jubileul mânăstirii Putna, evenimentul fiind în- 
semnat în calendarul UNESCO. Pentru puterea comunistă, dornică să-şi 
construiască o imagine publică întemeiată pe valorile tradiționale româ- 
neşti, sărbătorirea celor 500 de ani de la ridicarea (de fapt, de la sfinţirea) 
mânăstirii devenea un argument şi un prilej. Întregul sistemul public a fost 
implicat în reţeaua de acțiuni menite să demonstreze ancorarea regimului 
comunist în tradiţiile statale şi culturale ale poporului român; toate struc- 
turile publice, îndeosebi mass-media, bibliotecile, muzeele, instituţiile de 
învățământ şi de cercetare, Academia, uniunile de creaţie, literatura fictio- 
nală şi istorică, lirica ad-hoc (imnică!) au elaborat şi rutinat, prin formele 
specifice, un discurs apologetic cu referire la personalitatea lui Ştefan cel 
Mare. Seria de episoade dedicate evenimentului solemn a debutat la Put- 
na, în 3 iulie, cu o slujbă de pomenire (ceremonia comemorativă tradiţio- 
nală), care a presupus prezenţa unui număr impresionant de călugări, pre- 
oți de mir, ierarhi ai Mitropoliei Moldovei şi Sucevei, a mii de pelerini 
(aceştia din urmă aveau calitatea oficială de turişti). Un element nou în 
discursul public îl constituie folosirea sintagmei „Ştefan cel Mare şi 
Sfânt“ de către Iustin Moisescu, mitropolitul Moldovei şi Sucevei, cu pri- 
lejul cuvântării ţinute de acesta în fața mulţimii adunate pe pajiştea mânăs- 
tirii, după ceremonia religioasă. Acţiunile oficiale ale jubileului încep însă 
în 10 iulie, la Putna, după un scenariu care s-a dorit să fie, în intenția orga- 
nizatorilor, o continuare a tradițiilor festive putnene şi, indirect, o atitudine 
prodomistă faţă de reînvierea românismului; astfel, pentru prima dată, 
revin în dispozitivul ritualic elementele cu semnificații identitare (care 
constituiau parte din patrimoniul mânăstirii), o mare adunare națională pe 
platoul de la intrarea în mânăstirii, adunare organizată şi patronată de ofi- 
cialitățile locale şi centrale (reprezentanți ai Comitetului de Stat pentru 
Cultură şi Artă, ai Departamentului Cultelor, ai Comisiei Naţionale pentru 
UNESCO), un Simpozion Evocativ, spectacol folcloric de anvergură (au 
participat 1500 de artişti amatori şi profesionişti, coruri săteşti), figuraţie 
istorică consacrată de celelalte serbări ale Putnei (plăieşi, buciumaşi, cele 
cinci focuri aprinse în seara zilei pe dealul mitic al Putnei, ca act final ce 
simboliza cei 500 de ani petrecuţi de la fondarea mânăstirii). Cu toată pre- 
siunea presupusă de monitorizarea şi de instrumentalizarea evenimentului 
din perspectiva legitimărilor comuniste ale momentului, a absenței epi- 
soadelor de socializare presupuse de serbarea câmpenească, celebrarea 
putneană din 1966 a fost prima sărbătoare cu caracter naţional de după 
război şi, nu în ultimul rând, primul act public definitoriu pentru ceea ce 


5 Anghel Popa, op.cit., p.180 sq. 

va însemna epoca etnocentrismului comunist. Discursul oficial despre 
voievodul moldav a fost cel care, prin tipul de limbaj vehiculat reflecta 
aparenta modernizare a abordării personalităţii istorice referențiale. Im- 
portant pentru exigenţele momentului era statutul de luptător nebiruit al 
domnului, pus în slujba „patriei, poporului român, creştinătăţii şi omeni- 
rii: dimensiunii tradiționale de „erou legendar“/salvator i se adăuga şi 
aceea de erou fondator, care alături de alți mari domni ai ţării, reprezen- 
ta fundamentele României moderne. În constructul ideologic propus prin 
reevaluarea moştenirii istorice şi reconstrucţia conştiinţei naţionale, Put- 
na avea calitatea de loc al memoriei („loc evocator care mărturisea ve- 
chimea tradiţiilor româneşti de luptă, cultură şi civilizaţie“), aceste fraze 
însemnate în Cartea de Aur a Mânăstirii Putna, mai târziu atribuite lui 
Nicolae Ceauşescu”, esențializează retorica încă sincronistă a momentu- 
lui şi avansau tema continuității şi responsabilităţii (teme tradiționale în 
retorica precomunistă a celebrările putnene) față de moştenirea politică 
şi culturală ştefaniană. 

Anul Ştefan cel Mare şi Sfânt (2004), eveniment care a avut şi extin- 
deri europene, era pregătit încă din 2003”. Printr-o hotărâre a guvernului 
român fost adoptat Programul Comemorarea Ștefan cel Mare şi Sfânt-500 
. Pentru realizarea proiectului cu finalităţi identitare şi politice, s-a hotărât 
înființarea unor comisii speciale care să coordoneze managementul eve- 
nimentului. S-au alocat mari sume de bani din bugetele aprobate pe anul 
2003 (în 2004, s-au alocat alte sute de miliarde de lei pentru comemorarea 
ştefaniană) pentru finanțarea unor „manifestări şi acțiuni comemorative, 
evocatoare, ştiinţifice şi cultural artistice“ (aceste manifestări s-au realizat 
în 2004), adunări comemorative, o sesiune solemnă a Parlamentului”, o 
sesiune solemnă a Adunării Naţionale Bisericeşti, o sesiune comemorativă 
organizată de Academia Română”, cortegii comemorative, publicaţii 


% Din discursul Î. P. S. Justin Moisescu, Mitropolitul Moldovei şi Sucevei apud Anghel 
Popa, op. cit., p. 196. 

% Ibidem, p. 193. 

” Printre cele mai reprezentative abordări care s-au constituit în locuri ale celebrării lui Şte- 
fan amintim: solemnitatea de la sediul UNESCO din Paris, ceremoniile comemorative din 
diaspora din Europa Occidentală şi America, slujbele de pomenire (de la mânăstirile Zogra- 
phou, Grigoriou şi Vatoped din Muntele Athos, precum şi de la mânăstiri din Serbia şi Cri- 
meea Ucraineană), manifestări artistice şi ştiinţifice patronate de ambasada Republicii Mol- 
dova din Germania (evocări şi concerte desfăşurate în primăvara 2004), în colaborare cu 
Universitatea Liberă din Berlin, cu societăți şi ligi culturale din Bonn şi Darmstadt, etc. 

“2 În 30 iunie 2004, în Parlament, a avut loc o şedinţă solemnă dedicată lui Ştefan cel Mare; 
au fost prezenţi membrii guvernului, reprezentanți ai instituțiilor statului şi clerului. 

% În 30 iunie 2004, Academia Română, Ministerul Culturii şi Cultelor au organizat în Aula Aca- 
demiei o sesiune dedicată „comemorării a 500 de ani de la moartea marelui domn“, eveniment la 
care a participat şi preşedintele României, sesiunile ştiinţifice organizate de muzee, universități şi în 
institutele de cercetare, colocviile ştiinţifice au fost finanțate de instituţiile organizatoare. 

omagiale, ceremoniale comemorative”, restaurarea unora dintre ctitoriile 
ştefaniene (Curtea Domnească din Piatra Neamţ, Cetatea Neamţului, Mâ- 
năstirea Neamţ etc), expoziţii omagiale”, medalii, plachete şi diplome 
(inclusiv sub forma imitată a unor hrisoavelor), marcarea monumentelor 
ştefaniene cu sigla monument istoric, conferințe preoțești” manifestări 
artistice şi sportive dedicate momentului, concursuri” şi, nu în ultimul 
rând, momentul festiv Putna conceput ca şi corolar al solemnităților, prin 
reeditarea alegorică a personalităţii şi epocii. Pentru a sublinia continuita- 
tea demersului identitar se apela la tradiţiile comemorative ale serbărilor 
putnene, la discursul asupra personalităţii oferit de istoriografia tradiționa- 
lă şi de retorica serbărilor putnene, la dispozitivul ritualic tradițional crea- 
tor de context ritualic şi de legătură ritualică menită să asigure finalitatea 
consacrată, dar şi cea electorală. Aspectele care au realizat legătura ritua- 
lică au fost ritualul religios conceput ca preparativ solemn şi substanță 
consacrantă a ceremoniilor comemorative (liturghie, slujba de pomenire, 
pelerinaj), adunarea populară comemorativă, serbarea câmpenească, figu- 
raţia istorică, aprinderea de focuri ale recunoştinţei, retragerea cu torţe. 


Aspecte ale discursului public prilejuit de Anul Comemorativ 


” În 1 iulie 2004, la Borzești, s-a ţinut o slujbă solemnă oficiată de Î. P. S. Daniel, Mitropoli- 
tul Moldovei şi Bucovinei, în prezența unor mari ierarhi ai bisericilor tradiționale din Euro- 
pa, care vor participa şi la oficierea Sfintei Liturgii de la Putna: P. F. Sava — Primat al Biseri- 
cii Ortodoxe din Polonia, Î. P .S. Ghenadios — Mitropolit de Sasima şi reprezentant al Patri- 
arhiei Ecumenice de Constantinopol, precum şi Î. P. S. Antonio, Arhiepiscop Romano- 
Catolic de Padova; în acelaşi sistem comemorativ integrăm şi slujbele de pomenire şi paras- 
tasele, precum acela pus în memoria domnitorului la Catedrala Mare din Târgu Mureş la 
iniţiativa Asociaţiei Veteranilor de Război şi Asociaţia Naţională „Cultul Eroilor“. 

% Clasică pentru acestă tipologie a fost vernisarea expoziției plastice cu tematică istorică de 
la Muzeul de Artă din Braşov şi a celei comemorative deschise în acelaşi timp la Muzeul de 
Istorie din aceiaşi localitate, în colaborare cu Direcţia Judeţeană a Arhivelor Naţionale şi 
Societatea Numismatică Română; evenimentele au fost consemnate pe larg în Gazeta de 
Transilvania, nr. 3275, 2004, p. 3 şi în Expres, nr. 153, 2004, p. 7; de altfel, expoziţiile mu- 
zeelor au reprezentat axul comemorărilor în provinciile româneşti, altele decât Moldova, 
fiind dominate de festivism, formalism şi improvizație, precum şi de recursul la un limbaj 
comemorativ devalorizat de exercițiul naţionalist postromantic. 

% O astfel de manifestare a fost şi conferința Ștefan cel Mare şi Sfânt în conştiinţa bisericii şi 
a neamului românesc — care a avut loc în 25 mai 2004, la Biserica de lemn din Târgu Mureş, 
în prezenţa Î. P. S. Andrei, Arhiepiscop de Alba Iulia — informaţie din „Cuvântul Liber“, 
XVI, nr. 101, Târgu Mureş, 2004, p. 3. 

” Poate cea mai neconvenţională manifestare de acest fel a fost cea organizată la Penitencia- 
rul de Maximă Siguranţă Poarta Albă — Constanţa. Concursul de istorie Moștenire a constat 
în realizarea de eseuri care să trateze problematica personalității şi a epocii lui Ştefan cel 
Mare; lucrările celor aflați în detenție urmează să fie publicate în antologia Ștefan cel Mare 
la Poarta Albă — vezi Eugen Tomac, „Concurs la Poarta Albă”, în Magazin istoric, nr. 7 
(448), 2004, p. 31. 

Ştefan cel Mare şi Sfânt 


Piaţa de idei din România este dominată de câteva teme obsesive: 
cea a europenităţii româneşti, o depăşire în cheie originală a traumei naţi- 
onalismului postdecembrist (traumă esenţializată în tema periferizării unei 
identități care se autoconstruise narcisist şi nu-şi mai regăsea identificările 
clasice) şi cea a conservării tradiţiilor culturale şi politice româneşti care 
ar justifica reconstrucția identitară şi, prin aceasta, afirmarea dreptului la 
curopenitate. Depăşirea discursului identitar schizoid, prin concilierea 
discursului autohtonist cu cel de esență europenistă, are ciudăţeniile ei 
sau, mai degrabă, marile ei inconsecvenţe. Formalismul, exerciţiul strate- 
giilor duplicitare ale discursului, practici derivate din comanda politică, 
dar şi din obedienţa tradiţională dictată de conjunctură şi de influența 
socio-culturală a grupurilor de prestigiu (mai ales a Grupului pentru Dia- 
log Social), fac ca acest europenism declarat după anul 2000 în toate me- 
diile publice, să fie deseori, doar un exercițiu lexical. Dacă în primul de- 
ceniu postcomunist, autohtonismul maniheizant era „vulgata bunului ro- 
mân“ (H. R. Patapievici), după anul 2000, putem afirma că, formula se 
transferă asupra practicii europenismului, aşa cum a fost acesta imaginat 
de clasa politică românească (mai ales când se află la putere) şi de o parte 
a elitei culturale (vezi discursul cultural şi istoriografic tradiționalist care 
promovează sintagme sincroniste, chiar protocroniste); acestea au convin- 
gerea că demersul lor curopenist a fost asumat, că România a depăşit tran- 
ziția postcomunistă, iar românii aspiră la europenitate ca la un orizont 
legitim, aspiraţiile derivând din tradiţiile istorice şi din actele de civiliza- 
tie. În acest context, vorbind despre europenitatea lui Ştefan cel Mare la o 
vreme la care Europa era o dimensiune geografică şi spirituală aflată în 
dificultate, inclusiv în succesive sciziuni de factură religioasă şi ideatică 
care au afectat Respublica Christiana, acest demers europenist pare un 
nou mod de a reimagina un personaj istoric şi o epocă din perspectiva 
imperativelor integrării europene. Această dimensiune tradiționalist- 
sincronistă a discursului public (care este un reflex târziu al tradiționalis- 
mului pentru care Europa este mai mult aceea Respublica Christiana a 
cruciaților şi mai puţin spaţiu al practicii democraţiei !) a determinat so- 
lemnităţile şi discursul oficial specifice anului comemorativ 2004. Pe de 
altă parte — subordonarea din perspectivă politică a temei istorice sărbăto- 
rite, reimaginarea ei permanentă după exigenţele istorie comunităţii, trans- 
formarea temei în argument legitimator — sunt tehnici inerente constructe- 
lor identitare, culturii identitare specifice statului-naţiune; acţiunea lor este 
impusă de natura imaginarului social şi a memoriei colective, de sistemul 
de motivații al societății respective. Succesul imaginii ştefaniene, succes 
manifestat la nivelul eficienţei simbolice, se explică nu numai prin utiliza- 


255 


rea unui model de sărbătoare naţională clasică (serbarea putneană), dar şi 
de un fenomen specific mitologiei istorice româneşti. În societatea româ- 
nească, figurile cele mai populare sunt cele ale evului mediu, percepute 
datorită influenţei manualelor, literaturii ficționale, monografiilor istorio- 
grafei romantice şi naţionaliste, ca figuri tutelare, vârste de aur ale afirmă- 
rii. Modelul identitar modernist de inspirație postpaşoptistă (model speci- 
fic statului-naţiune) a cultivat imaginea figurilor istorice reprezentative 
pentru efortul de menţinere/recucerire a „neatârnării“ teritorial-statale, mai 
puţin pe ale celor care au militat pentru libertăţile presupuse de afirmarea 
comunității cetăţeneşti. Acest mod de raportare explică popularitatea unor 
figuri istorice medievale (Mihai Viteazul, Ştefan cel Mare, Vlad Ţepeş), 
supraviețuirea tradiționalismului, clivajul dintre raportarea pasivă şi teolo- 
gică la trecutul istoric (tradiția ca model arhetipal) şi respectiv cea „tele- 
ologică“, critică şi raționalistă, impusă de discursul europenist ataşat de 
imaginea alternativă euro-atlantică a identității (democraţie, civism, multi- 
culturalism, economie de piaţă, etc.). Dacă după 1990, europeniştii seduşi 
de tezele lui Ernst Gellner şi Benedict Anderson, relativizau rolul istoric al 
naţiunii şi demitizau ideea de naţiune, considerând că recursul legitimator la 
o istorie mai îndepărtată de 150 de ani este caduc’, după 2000 au abandonat 
tema naţiunii, temă care viza cultura identitară, îndeosebi ca urmare a „con- 
cilierii“ despre care am menționat, europeniştii au renunţat la formule cate- 
gorice de genul „naționalismul este patologia istoriei moderne”"%, abor- 
dând, mai insistent, statutul Bisericii Ortodoxe Române, bastion al identității 
tradiționale, instituţie acuzată de autoritarism, osificare, obediență față de 
politic, pasivism social. Europenismul conjunctural a reuşit să redimensio- 
neze şi imaginea lui Ştefan cel Mare, aşa cum apare ea în realizată în discur- 
sul românesc al momentului. O dovadă elocventă a succesului acestei abor- 
dări o reprezintă şi aprecierile lui Koichiro Matsuura, director general al 
UNESCO; cu prilejul celebrării lui Ştefan la sediul UNESCO din Paris, în 
noiembrie 2004, acesta afirma că Ştefan cel Mare este unul dintre simboluri- 
le identităţii naționale, în primul rând pentru că a reuşit să realizeze dialogul 
intercultural necesar afirmării poporului său. 

Semantica celebrării, expresie a sublimării lui Ştefan cel Mare, insis- 
tă pe dimensiunea europeană a operei politice şi culturale a domnului 
moldovean. De altfel, paradigma europenităţii demersurilor ştefaniene este 
fundamentată pe formule stereotipizate de circulația culturală, pe definiri 
care încep cu clasica identificare a domnului cu statutul de salvator al cre- 
dinței!”! şi se încheie cu registrul motivelor apologetice, registru specific 


% Vintilă Mihăilescu, „Complexul stămoşului” în Dilema, IV, nr. 211, 1997, p. 14. 

” Ibidem. 

10 Tom Nairn apud Gabriel Andreescu, op. cit., p. 104. 

191 Vezi cunoscutul apelativ verus Christianae fidei athleta, oferit de papa Sixt al IV-lea. 

publicaţiilor omagiale, presei locale (aceasta a exersat un model comemo- 
rativ tradiționalist, care presupunea prezentarea succintă a biografiei erou- 
lui tutelar, producții ale tradiţiei, fragmente cronicăreşti, prezentarea so- 
lemnităţilor locale legate de evenimentul sărbătorit, lirică imnică ad- 
hoc!*. Discursul oficial al evenimentului reprezentat la modul consistent 
în alocuţiunile preşedintelui țării şi ale premierului, dar şi în aprecierile 
istoricilor consacraţi îl prezintă pe voievodul comemorat drept „moment 
astral al naţiunii, erou exemplar, reper indispensabil al conştiinţei naționa- 
le“, domn care prin opera sa culturală s-a situat „într-o strălucitoare sin- 
cronie cu principii Renaşterii”'%, „primul mare învingător, un exemplu de 
cârmuire înțeleaptă, care nu s-a impus doar prin forța armelor, ci şi prin 
diplomaţie, cultură şi credință”!%. Discursul istoricilor, dictat de exigenţe- 
le momentului comemorativ dar şi politic, a insistat asupra europenității 
domnului. Conform acestor aprecieri, Ştefan cel Mare era „unul dintre 
promotorii echivalenței Europa — Creştinătate“, „solidariza Moldova cu 
idealurile Europei creştine”!%, realiza în calitate de antemergător ,„ o sin- 
teză unică, o epocă în care pentru întâia oară în chip coerent şi eclatant, 
românii au jucat un rol salutar în devenirea europeană..."%. Relaţia direc- 
tă dintre europenismul ştefanian şi cel al politicienilor de astăzi este reali- 
zată explicit în discursul public despre domn: „Ştefan Vodă este personali- 
tatea eminentă a istoriei românilor, dar în acelaşi timp a Europei [...] Săr- 
bătorirea Voievodului Ştefan cel Mare la cinci secole după domnia glo- 
rioasă coincide în anul cultural 2004 cu eforturile românilor de a-şi justifi- 
ca primirea în Uniunea Europeană”. Accentele sincroniste şi protocro- 
niste prezente în retorica textelor comemorative vin parcă să contrazică 
discursul rațional specific manualelor alternative. În textele acestora, per- 
sonalitatea domnului este schițată prin câteva aprecieri esenţializate des- 
pre opera sa politică şi culturală, prin textele cronicăreşti clasice (Ureche, 


Xe 


' Din bogata literatură care „europenizează“personajul comemorat am reținut poemul An- 
gelei Furtună, „Cântec la cinci sute de ani de la despărţirea de voievodul Ştefan cel Mare şi 
Sfânt”, în Crai Nou, Suceava, nr. 212, 2004, p. 4. 

1% Ton Iliescu, preşedintele României, în cuvântările ocazionale din cadrul sesiunii solemne a 
Academiei Române şi de la adunarea comemorativă de la Suceava. 

104 Din alocuţiunea premierului Adrian Năstase la şedinţa solemnă a Parlamentului României 
dedicată comemorării a 500 de ani de la moartea lui Ştefan cel Mare şi Sfânt din 30 iunie 
2004 — htpp:// publicinfo. ro/info28web/04rstefan. html. 

105 Vezi Comunicarea academicianului Ştefan Ştefănescu la sesiunea solemnă dedicată de Aca- 
demia Română şi Ministerul Culturii şi Cultelor comemorării lui Ştefan cel Mare în Comunica- 
tul Academiei Române din 30.06.2004- Ştefan cel Mare cu ocazia sesiunii solemne închinate 
comemorării a 500 de ani de la moartea lui Ştefan cel Mare hII p: // www. acad. ro. 

1% Răzvan Teodorescu în comunicarea prezentată cu acelaşi prilej. 

19, Virgil Cândea, „Ştefan cel Mare şi Sfânt în Europa timpului său”, în Magazin Istoric, nr. 
7 (448), 2004, p. 7. 

Dlugosz) şi ilustrată prin miniatura din M. 


Discursul istoriografic accentuează profilul european al domnului 
moldav. Construirea imaginii voievodale presupune substanţializarea 
funcţiei de erou fondator prin adăugarea atributelor de creator de civiliza- 
ție (erou civilizator), deoarece Ştefan a trăit într-o ţară „ ce-şi afirma — în 
ciuda apartenenţelor sale occidentale vechi — apartenenţa la spiritualitatea 
Orientului ortodox [...] domnul român, înscăunat în aprilie 1457, a patro- 
nat o civilizaţie ce s-a distins prin valori creştine de anvergură europea- 
nă”'%. Istoricii au participat la imaginarea istoriei, mai ales, prin panoplia 
de activităţi ce premerg sau sunt incluse în structura comemorării. Încă din 
2003 şi, mai evident, din 2004, în România şi în Republica Moldova s-au 
editat şi au fost lansate lucrări care au provocat reevaluări semnificative 
ale demersurilor ştiinţifice despre epoca ştefaniană, dar şi în relaţie cu 
comemorările putnene anterioare, care au propus noi abordări metodologi- 
ce şi tematice sau au introdus în aria investigației noi surse documentare; 
o parte din volumele publicate sunt însă tributare concepţiilor panegirice 
şi accentelor hagiografice'!%. Poate, fenomenul cultural cel mai frecvent 
întâlnit vizavi de temele BOEDO de problematica ştefaniană l- 
au reprezentat manifestările ştiinţifice clasice pentru modelul comemora- 
tiv al ultimelor decenii, sesiunile şi simpozioanele naționale. Ele au mobi- 
lizat energiile istoriografiei româneşti de diverse orientări, au oscilat între 


108 Vezi edițiile manualelor de clasa a XII-a realizate de editurile Petrion, Humanitas, Sigma, ALL. 
10 Răzvan Teodorescu, „Prefaţă”, în Revista Muzeelor, nr. 3 (număr comemorativ), 2004, p. 1. 
10 Printre cele mai substanţiale contribuţii la studiul subiectului amintim: xxx, Ştefan cel 
Mare şi Sfânt, 1504-2004. Portret în istorie, Sfânta Mânăstire Putna, 2003; xxx, Ștefan cel 
Mare şi Sfânt, 1504-2004. Portret în legendă, Sfânta Mânăstire Putna, 2003; xxx, Ștefan cel 
Mare şi Sfânt, 1504-2004. Portret în cronistică, Sfânta Mânăstire Putna, 2004; xxx, Ștefan 
cel Mare şi Sfânt, 1504-2004. Biserica: o lecţie de istorie, Sfânta Mânăstire Putna, 2004; 
*** Bibliografie: Ştefan cel Mare şi Sfânt, Ed. Muşatini, Suceava, 2004; Ștefan cel Mare la 
cinci secole de la moartea sa, coord. Petronel Zahariuc, Silviu Văcaru, Ed. Alfa, Iaşi, 2003; 
Eugen Denize, Ștefan cel Mare. Dimensiunea internaţională a domniei, Ed. Cetatea de Sca- 
un, Târgovişte, 2004; idem, Stephan the Great and His Reigh, trad. din limba română de 
Stela Tinney, Ed. Institutului Cultural Român, Bucureşti, 2004; Stephen the Great, Prince of 
Moldavia(1457-1504). Historical Bibliography, trad. din limba română de Ioana Voia, Insti- 
tutul Cultural Român, Bucureşti, 2004; Ovidiu Cristea, Acest domn de la miazănoapte, Ed. 
Corint, Bucureşti, 2004; Georges Boisard, Viaţa lui Ștefan cel Mare, Hause of Guides, Pi- 
teşti, 2004; Răzvan Theodorescu, Ion Solcanu, Tereza Sinigalia, Artă şi civilizaţie în timpul 
lui Ştefan cel Mare, Bucureşti, Compania Naţională a Imprimeriilor Coresi, 2004; Mariana 
Şaplac, Cetăți medievale din Moldova, Ed. Arc, Chişinău, 2004; Marius Porumb, Ștefan cel 
Mare şi Transilvania. Legături culturale şi artistice moldo-transilvane în sec. XV-XVI, Insti- 
tutul Cultural Român, Cluj-Napoca, 2004; Emil Satco, Ștefan cel Mare şi Sfânt. Mici aniver- 
sări, 1504-2004. Documente, Fundaţia Culturală „Leca Morariu“, Suceava, 2004; Anghel 
Popa, Serbările naționale de la Putna, Ed. Fundaţiei Culturale ,„ Alexandru Bogza“, Câmpu- 
lung Moldovenesc, 2004; Jean Nouzille, La Moldavie- historique tragique dune region 
europeene, Ed. Bieler, Strasbourg, 2004; Alexandru Simon, Ștefan cel Mare şi Matia Corvin, 
Presa Universitară Clujeană, Cluj-Napoca, 2005. 

abordări academice şi cele comemorativ-populiste; parte din comunicările 
participanţilor au fost antologate în volume monografice sau în numerele 
speciale ale unor publicaţii periodice de specialitate!!! Toate aceste acţi- 
uni culturale integrate în structura calendarului comemorativ demonstrea- 
ză faptul că, în mod inevitabil, istoricii au fost implicaţi în etapa folosirii 
trecutului, evocă „materialitatea şi sensul evenimentului” !!?, acel trecut 
legat de exigenţele şi sensibilitățile prezentului. Drept urmare, istoria este 
remodelată, asimilând atât adevărul, cât şi falsul, după logica imaginarului 
istoric. Fenomenul presupune în primul rând simplificarea şi dramatizarea 
evenimentului, transformarea personajelor în eroi, deci în reper identitar, 
aplicarea dialecticii maniheiste la analiza momentului istoric, hiperboliza- 
rea; astfel de operații sunt expresii ale presiunii socialului, ale exigențelor 
identitare ale momentului. Istoricii, în preajma unor momente istorice 
hotărâtoare şi formatoare pentru identitatea etno-națională par seduşi de 
retorica discursului encomiastic. Cu privire la Ştefan cel Mare, perspectiva 
apologetică s-a realizat prin concilierea abordării laic-istorice/uneori 
istoriciste cu cea confesională. Punctul de convergență a fost oferit de 
motivul misiunii ştefaniene de natură escatologică; astfel, eroul “... înce- 


11 Printre zecile de sesiuni şi simpozioane ştiinţifice naționale şi internaţionale care au abor- 
dat teme derivate din problematica anului comemorativ s-au distins: simpozionul internaţio- 
nal Ștefan cel Mare şi Sfânt, atlet al credinţei creştine (Putna, 18-25 aprilie 2004); simpozio- 
nul Unitatea românească medievală. Epoca lui Ştefan cel Mare şi Sfânt, organizat de Institu- 
tul Cultural Român (Bucureşti, 15 mai 2004); sesiune ştiinţifică Centrele urbane în timpul lui 
Ştefan cel Mare (Vaslui, 18-19 mai 2004), organizată de Comisia de Istorie a Orașelor din 
România şi Muzeul Judeţean Vaslui; în cadrul Zilelor Ghibu (30-31 mai 2004), la Chişinău, 
simultan, s-au desfăşurat simpozionul ştiinţific internaţional O domnie-o epocă şi sesiunea 
ştiinţifică Noi cercetări de heraldică şi numismatică — manifestările au fost organizate de 
Societatea de Genealogie, Heraldică şi Arhivistică “Paul Gore“, Fundaţia Culturală „Onisifor 
şi Octavian Ghibu“ din Chişinău, Muzeul Naţional de Istorie a Moldovei şi de Institutul de 
Arheologie“ Vasile Pârvan“ din Bucureşti; sesiunea solemnă a Sfântului Sinod (Bucureşti, 16 
iunie 2004); simpozionul Ștefan cel Mare şi epoca sa (Cluj-Napoca, 10 iunie 2004), simpo- 
zion organizat de Institutul Cultural Român şi Centrul de Studii Transilvane; simpozionul 
ştiinţific Arc peste timp (Târgu Mureş, 16 iunie 2004) organizat de Institutul de Studii Socio- 
Umane şi de Universitatea „Petru Maior“; sesiunea Comisiei de Istorie Comparată Eclezias- 
tică (Focşani, 18-19 iunie 2004), realizată la inițiativa Ministerului Culturii, a Prefecturii- 
Vrancea şi a Episcopiei Buzăului; sesiunea solemnă a Academiei Române, Ministerului 
Culturii şi Cultelor (Bucureşti, 30 iunie 2004); singulară a fost iniţiativa Inspectoratului de 
Poliţie al Judeţului Sibiu, care considerând că Ştefan cel Mare este unul dintre patronii spiri- 
tuali ai poliţiei, a organizat un simpozion comemorativ cu tema Ștefan cel Mare, omul şi 
epoca (Sibiu, 30 iunie 2004), manifestarea fiind îmbinată cu o expoziţie foto-documentară 
(Muzeul Brukenthal a oferit spațiul desfăşurării simpozionului, iar Direcţia Judeţeană a Ar- 
hivelor Statului, documentaţia expoziţiei!); simpozionul național Ștefan cel Mare în conştiin- 
ła românilor (Suceava, 1 iulie 2004) organizat de universitatea suceveană şi Fundaţia Cultu- 
rală „Armonia“. O parte din comunicările susținute cu aceste volume au fost publicate, până 
în 2005, în publicaţiile insituţiilor organizatoare. 

"2 Tzvetan Todorov, Memoria răului, ispita binelui. O analiză a secolului, Curtea Veche, 
Bucureşti, p. 127. 

pea să pregătească Moldova pentru a aştepta Ierusalimul ceresc. Pământul 
țării trebuia curăţat de atâta sânge vărsat, la rugăciunea prin cuvinte se 
adăugau rugăciunile prin imaginile de pe zidurile bisericilor. O amplă 
acțiune de sfințire a ţării, care, prin aceasta, devenea un spaţiu sacru” "5. 
Pentru elogistica ştefaniană, domnitorul moldav este un arhetipal „rege al 
Lumii” (Vasile Lovinescu), un mântuitor care „se ocultează pentru a re- 
veni apoi în lumea decadentă, salvând-o”"!*; în sens mai restrâns, din per- 
spectivă hagiografică, Ştefan este o manifestare a modelului biblic oferit 
de regele David, un ostaş sanctificat pentru evlavia adâncă şi lupta împo- 
triva duşmanilor credinței". După această scurtă analiză, se poate afirma 
că istoricii au gestionat anul comemorativ înlăturând formulele repulsive, 
dar nu şi pe cel idealizante, mă refer îndeosebi la alocuțiuni, comunicări, 
chiar studii şi articole în parte tributare timpului şi spaţiului celebrării. Au 
coparticipat astfel, alături de alte discursuri publice, la îmbogățirea culturii 
identitare prin reconstrucția mitologiei ştefaniene. Desigur, au existat şi 
incontestabile achiziții ştiinţifice, în parte pomenite şi în studiul de față. 
Revistele de specialitate au dedicat numere speciale anului comemorativ, 
instituțiile care au organizat sesiuni ştiinţifice sau au vizat proiecte ştiinți- 
fice conexe au realizat volume monografice. 

Discursul Bisericii a fost concentrat pe dimensiune hagiografică a ima- 
ginii lui Ştefan cel Mare. A fost lărgit registrul calificativelor clasice de origi- 
ne medievală, satisfăcându-se atât dimensiunea europeană, cât şi cea naționa- 
listă/tradiţionalistă a discursului din anul comemorativ. BOR i-a acordat dom- 
nului Ştefan calităţile de „părinte al neamului nostru“ (formula de debut din 
Acatistul Voievodului), „simbol al spiritualității şi comuniunii întregului neam 
românesc”!!$, dar şi statutul de „fiu ascultător al Bisericii Ortodoxe din Mol- 
dova şi primul ocrotitor al ei”!!7; formula, precum şi derivata semantică „fiu 
smerit” sunt întâlnite în toate textele reprezentanților BOR. De altfel, rădăcini- 
le acestui limbaj sunt mult mai vechi, țin de tradiţie, precum şi de argumenta- 
tia folosită de inițiatorii procesului de sanctificare!!5. 

O manifestare a percepțiilor diferenţiate vizavi de statutul politic şi 
spiritual al domnului şi al celebrării o constituie lexicul comemorativ ma- 
nifestat îndeosebi în formulele de debut şi în definirile sărbătorii, formule 


13 Ştefan S. Gorovei, „Anul 1486 — un timp de răscruce“, în Rost, nr. 17, 2004, p.13. 


114 George Enache, „Mila lui Dumnezeu şi disputele privind sfinţenia lui Ştefan cel Mare”, în 
Rost, nr. 17, 2004, p. 16. 

15 Calinic Argatu, Sfântul Voievod Ştefan cel Mare între cer şi genune, Ed. Eikon, Cluj- 
Napoca, 2004. 

116 Î P S. Daniel, Mitropolitul Moldovei şi Bucovinei, „Fiu al Bisericii şi apărător al creştină- 
tății”, în Magazin Istoric, nr. 7 (448), 2004, p. 5. 

117 Ibidem, p. 6; Idem, „Prefaţă”, în Anghel Popa, op. cit., p. 13. 

18 Vezi Î P S. Nestor Vornicescu, Mitropolitul Olteniei, în „Cuvântul de preamărire pentru 
Sfântul Voievod Ştefan cel Mare (1992)” în Rost, nr. 17, 2004, p. 7-9. 

existente în editoriale, introduceri la publicaţii omagiale şi în conferințele 
preoțești. Jurnaliştii, în marea lor majoritate, referindu-se la subiectul sărbă- 
torii, au folosit o formulare comună şi neutră, afirmând că în 2004 se împli- 
nesc 500 de ani de la „moartea lui Ştefan cel Mare“. Editorialele festiviste 
au preferat însă sintagma prețioasă şi la fel de comună a „trecerii în eternita- 
te”!!?, au existat şi cazuri nefericite de definire a evenimentului ca „trecere 
în neființă”, efect al poluării semantice, dar şi al ignoranței”. Editorialiştii 
de formaţie teologică sau mirenii care au acceptat statutul de patron spiritual 
al domnitorului, au exersat expresiile canonice care au relevat rosturile spiri- 
tuale ale evenimentului comemorat şi au glorificat personajul sărbătorit; cele 
mai frecvente se refereau la: “trecerea la viaţă veşnică”!?!, „500 de ani de la 
chemarea la Domnul”, „strămutarea la veşnicele locaşuri”!%, sau echiva- 
lează moartea lui Ştefan cu o apoteotică „retragere în istorie”! 

Diferențierea limbajelor este un proces firesc, afirmat vizibil şi în 
discursul comemorativ. Aspectele de diferențiere ca efecte al diversității 
de reprezentare, de receptare, de tradiție culturală, derivă însă şi din roluri- 
le sociale ale limbajului (în fapt, fiecare grup social vehiculează un limbaj 
specific, identitar); în acest sens, sunt bine cunoscute presiunile limbajului 
curent, manifestat de multe ori ca metalimbaj, cu puternice influenţe chiar 
asupra celui public. Discursul cu referire la o temă publică majoră presu- 
pune chiar limbaje alternative, expresii ale polarității mediului socio- 
politic, ale opţiunilor multiculturale existente în societate la un moment 
dat. Cel mai influent discurs pare cel politic, domeniu al exerciţiului Pute- 
rii. Ca mijloc de control şi dominație, acest tip de discurs promovează 
nevoia de legitimare; printre operațiile de legitimare, cea mai solicitată 
este aceea de identificare a actualilor actori politici cu tradiția pozitivă, cu 
valorile perene ale macrocomunităţii. 

Un motiv mai vechi, specific retoricii identitare şi registrului mito- 
logiilor politice româneşti exersate cu prilejul celebrărilor ştefaniene ante- 
rioare, caracterizează discursul public despre Ştefan cel Mare şi în anul 


119 Vezi presa locală din Suceava, Braşov, Sibiu, Sfântu Gheorghe, presa de limbă română 
din județul Mureş. 

120 Cătălin Dumitrescu, „Cântarea României în reluare la Suceava”, în România Liberă, nr. 
4346, 2004, p. 7. 

121 Daniel, Mitropolitul Moldovei şi Bucovinei scrie despre „500 de ani de la trecerea la viață 
veşnică a Binecredinciosului Voievod Ştefan cel Mare şi Sfânt, un moment plin de semnificaţii 
spirituale şi misionare pentru viaţa Bisericii Ortodoxe Române“, în Fiu al Bisericii..., p. 5. 

12 Dumitru Manolache, , Ştefan cel Mare a transformat Putna în Ierusalimul României“, în 
Gardianul, nr. 638, 2004, p. 1; 6. 

123 Prăznuirea a 500 de ani de la strămutarea la veşnicele locaşuri a Binecredinciosului 
Voievod Ştefan cel Mare şi Sfânt”, în Rost, anul II, nr. 17, 2004, p. 1. 

124 „Simfonia clopotelor în toată România”, în România Liberă (pagina creştină), nr. 4346, 
2004, p. 6. 

2004. Prin tehnica narativă şi retorică a biografiilor paralele se imaginează 
impresia unei continuități neîntrerupte în procesul de fondare/“ctitorire“ a 
naţiunii '**; aplicarea acestui artificiu şi în alte demersuri de construcţie iden- 
titară face parte din utilajul primar de construcţie a panteonurilor naționale 
proprii națiunii-stat. În 2004, motivul biografiilor exemplare a fost exploatat 
şi din perspectiva intereselor electorale ale Puterii în relaţie cu demersurile 
ei vizavi de proiectul integrării europene (vezi esenţa tuturor alocuțiunilor 
pe care oficialii le-au susținut la sesiunea solemnă a Academiei Române, 
precum şi la adunările comemorative de la Suceava şi Putna). 

Intelectualii români care animă principalele grupuri de prestigiu, au 
oscilat, pe tot parcursul anului comemorativ, între teama de a nu fi consi- 
derați autohtonişti şi exigenţele identitare ale momentului. O astfel de 
situare explică unele atitudini defetiste față de finalitățile solemnităţilor 
oficiale. Frecvent, în presa de referință a opoziției pesediste, s-au făcut 
trimiteri severe la demersul guvernului, organizatorul principalelor mani- 
festări dedicate memoriei lui Ştefan cel Mare (şedinţa solemnă a Parla- 
mentului României, sesiunea solemnă a Academiei Române, adunarea 
comemorativă de la Suceava, serbarea putneană). Calificativele prin care 
presa a caracterizat episoadele comemorărilor oficiale au fost: „festivism 
inflaţionar” şi „suprasaturare festivistă”1?€, „patriotism de protocol” şi „im- 
postură patriotardă”"”” rudiment al festivismelor comuniste din 1966'%. O 
astfel de abordare, este fără îndoială nefericită, deoarece ignoră modelul 
putnean al celebrării lui Ştefan cel Mare, model constituit prin aniversările 
din 1871, 1904, 1926. Adunarea de la Suceava din 1966, recurgea la contex- 
tul ritualic tradiţional presupus îndeosebi de figurația istorică impusă de 
solemnitățile anterioare, evident, în scopul legitimărilor vizate de puterea 
comunistă. Pe de altă parte, ostilitatea față de demersul oficial al anului 
2004 a avut pe lângă implicarea politică sau distanţarea politică şi alte surse, 
mai profunde; refuzul festivismului este un reflex al memoriei colective 
afectate de experienţele politicii culturale româneşti exprimate cel mai eloc- 
nu agreează formele colectiviste şi uniformizante ale emoționalității declan- 
şate printr-un context ritualic perceput ca primar, costisitor şi desuet. Pre- 
sa centrală nu a redat cu fidelitate scenariul comemorativ, ci a urmărit 


15 Dumitru Acu, op. cit., p. 1. 

12% Claudia Tiţa, „Retrospectiva Anului Ştefan cel Mare şi Sfânt. De când ne tutuim voievo- 
zii“, în Cultura, nr. 40, 2004, p.8-10. 

127 Andrei Pleşu, „Patriotismul de protocol“, în Dilema, nr. 26, 2004, p. 12. 

1 Vezi montajul făcut pentru a întări ideea că adunarea comemorativă de la Suceava din 
2004 nu a fost altceva decât o copie a solemnităţilor organizate de statul comunist în 1966, la 
Suceava, cu prilejul aniversării a 500 de ani de la ctitorirea Putnei — Cătălin Dumitrescu, 
op.cit., p. 1, 12. 

acele episoade care „deconstruiesc” evenimentul'??, percepute ca episoade 


generatoare de aspecte parodice care afectează finalitatea aniversării, ma- 
nifestări ale ipocriziei Puterii'”, nici defecţiunile din ceremonial!”!. 
Acuzaţia lansată constant de presa evenimentului a fost aceea de 
confiscare a sărbătorii de Putere şi, prin aceasta, de îndepărtare de funcția 
tradițională a celebrării. Momentul care a beneficiat de locul central în 
demonstraţia opoziţiei a fost comemorarea de la Putna din 2 iulie 2004. 
Desfăşurarea evenimentului a fost redată în nota parodică a pamfletului, 
iar participarea actorilor politici era evaluată după tehnicile naraţiunii 
maniheizante şi ale caricaturii de tradiție hogarthiană: „Mitropolitul Dani- 
el, drapat în splendide veşminte alb-aurii, face treişpe-paişpe, cu un ochi 
la marea slujbă, cu celălalt la aleea despicată de sepepişti prin mulţime. 
Înalt Prea Sfinţitul e icoana vie a ortodoxiei române căutând mereu preaj- 
ma Putnei pământeşti. În sfârşit, se aud aplauze răzlețe, nişte trâmbițaşi 
care atâta aşteptau suflă în frumoase buciumuri de tablă şi apar în trap 
săltat Ion Iliescu, Adrian Năstase şi Octav Cozmâncă [..] au dat buzna în 
plină slujbă de pomenire a lui Ştefan cel Mare — sensul găsiți-l dumnea- 
voastră. Înaltele feţe bisericeşti, în frunte cu Patriarhul Teoctist, pun pe 
stop procedura în odăjdii ca să-i întâmpine pe capii lumeşti. PSD-ul n-a 
vrut să vină de la început, când s-a rostit acatistul care individualizează 
slujba, povestirea vieții şi faptelor lui Ştefan — de ce, nu ştiu, s-o fi sculat 
mai târziu. C. V. Tudor, în schimb, şi-a ocupat din vreme locul în rândul 
întâi al <stranei > oficiale. E, ca de obicei, într-un costum alb-spital şi 
rânjeşte cu spor [...] Opoziția, adică Theodor Stolojan, a refuzat să se aşe- 
ze în tribuna zero şi stă în picioare, lângă ţarcul presei, Podyguard-at de 
senatorul Flutur şi Adrian Cioroianu. Nu se văd drepteredincioşii Patriciu 
şi Cataramă. În mod ciudat, Băsescu nu se află lângă C.V. Tudor, care-i 
ținuse loc — aud că ar fi pe undeva prin mulțime. Intelectualii surtucari, 
adică Treimea Pleşu-Patapievici-Dinescu, stau în ariergarda opoziţiei. Un 
fan excitat din suita lui Stolojan se înghesuie să-mi zică ceva despre idolul 
său politic, aproape să-l calce în picioare pe Patapievici care şedea paşnic. 
Mai devreme sau mai târziu intelectualul sfârşeşte strivit de politică. Lân- 
să zidul mânăstirii se mai afla un crucioi lăcuit şi înzorzonat cu tot felul 


12 Situarea liderilor opoziţiei în afara tribunei oficiale de la Putna, nonconformismul afişat al 
acestora, ostentaţia gestuală şi comportamentală a şefului Partidului România Mare — Alin 
Bogdan, „Puterea — în foişor, Opoziția în mulţime”, în Adevărul, nr. 4355, 2004, p. 12; Mo- 
nitorul de Suceava, IX, nr. 154 (2612), 2004, p. 6. 

130 Oficialii s-au arătat, ca de obicei, mari iubitori ai țării şi ai istoriei ei. Patria Moldova, 
Bucovina, <bijuteriile> mânăstirilor pictate, vitejia marelui Ştefan, au constituit, inevitabil, 
<repertoriul> retoric (şi ipocrit) al tuturor participanților“ — Andrei Pleşu, op.cit., p. 12. 

BI Vezi episodul întârzierii oficialilor la slujba de pomenire de la Putna, întârziere care a 
afectat solemnitatea şi orarul comemorării — Cristian Tudor Popescu, „Putna — porți şi barie- 
re”, în Adevărul, nr. 4355, 2004, p. 1. 

de semne cabalistice, având în centru — kitsch dezgustător până la vomă — 
masca mortuară a lui Eminescu din gablonz auriu. Bazaconia e străjuită de 
businessman-ul măgurean Marian Munteanu, cu brasardă tricoloră şi uită- 
tură de puci. În curtea interioară a Putnei, nimeni din adunătura politico- 
gazetăreasco-folclorică selecționată cu ecusoane nu pare a avea treabă nici 
cu măreţia, nici cu sfințenia lui Ştefan. Influenţa serviciului divin asupra 
lor nu poate fi decât nulă”. Salvarea de la derizoriu şi miticism, sensul 
sărbătorii se realizează, în opinia editorialistului patetic, prin participanții 
anonimi, pelerinii autentici: “Dincolo de ziduri însă, dau peste o privelişte 
care îmi taie respirația. Răspândiţi pe dealurile din jur, în haine de oraş sau 
în splendide costume naţionale scoase din lada de acasă, veniţi cu rulota sau 
pe Jos, unii lângă cortul în care dormiseră peste noapte, mii de oameni stau 
nemişcați şi ascultă cuvintele preoţilor revărsate de difuzoare. Parcă sunt 
răzeşii lui Ştefan uitându-se să vadă ce vine din zare. Alţii, bătrâni, femei 
muncite, copii sărmani, înghesuiți unii în ceilalți, sunt ţinuţi de o parte cu 
ajutorul unor garduri din ţevi metalice şi cordoane de sepepişti, ca la de- 
monstraţiile de protest [...] Oamenii aceştia şi nu ecusonaţii sunt cei care i- 
ar fi privit pe Teoctist şi pe Daniel ca pe Dumnezeu şi Sf. Petru. Ei lăcri- 
mează din suflet la auzul clopotelor, pentru ei Ştefan este un fel de tata- 
moşu, nu un nume gol într-un discurs. Adunarea aceasta ar fi trebuit să fie 
liberă în câmp deschis, poate astfel ortodoxia românească s-ar fi apropiat de 
marile trăiri spirituale colective fără de care nu există religia adevărată. Toţi 
cei ce ne aflam dincolo de poarta mânăstirii eram un fel de dop străin pus să 
astupe calea de comunicare a pelerinilor adevăraţi cu strămoșul lor”. 

Am redat aproape integral textul editorialului, deoarece pare repre- 
zentativ pentru felul în care jurnaliştii au perceput maniera de implicare 
a Puterii în substanța solemnă a sărbătorii. De asemenea, articolul cu- 
prinde tot inventarul de motive ale discursului comemorativ al Opoziţiei 
(de fapt, un contradiscurs): convertirea în capital electoral a celebrării '**, 
sărbătoarea ca expresie a izolării „elitelor“ de restul comunității (deci 
eşecul sărbătorii!) '*5, fariseismul liderilor politici şi efectul de desacrali- 
zare a ceremonialului comemorativ, autenticitatea trăirii manifestate de 
mulțimile de pelerini”. 


152 Cristian Tudor Popescu, op. cit., p. 1. 

'5 Ibidem. 

154 Presa prezintă intenţia Puterii de a integra comemorarea într-un sistem de acțiuni cu de- 
terminare electorală: asfaltarea căilor de acces, introducerea parţială a gazului metan în loca- 
lităţile aflate în geografia solemnităţilor — Alex Ştefănescu, „Jurnal secret-2004”, în Aspirina 
săracului, nr. 26 (62), 2004, p. 24. 

135 Dan Perjovschi, „Actualitatea din trecut”, în 22, nr. 752, 2004, p. 5. 

15 O impresie similară celei încercate de Cristian Tudor Popescu întâlnim şi în relatarea 
oferită de Adrian Cioroianu Postului de Televiziune B1, în cadrul emisiunii Naşul. 

Finalităţile celei mai recente serbări putnene 


Literatura celebrărilor putnene consideră că singura serbare care nu a 
fost confiscată politic a fost aceea din 1871. Concepută ca demers pentru 
„unificare sufletească”"*, pentru „restabilirea unităţii în viaţa culturală a 
românilor”, aniversarea din 1871 a confirmat funcţia socială a sărbăto- 
rii, aceea de realizare a legăturii ritualice dintre participanţi, îndeplinind 
totodată un rol semnificativ în realizarea identităţii, devenind ea însăşi 
subiect al celebrării. 

Dacă Biserica Ortodoxă Română a gândit comemorarea din 2004 ca 
„act de cult şi de cultură” prin care să se cinstească memoria lui Ştefan, 
„icoană a sufletului românesc”, vizând o revigorare a românismului şi o 
glorificare a ortodoxiei'”, politicienii au urmărit instrumentalizarea mo- 
mentului din perspectiva unor exigente politice imediate. Astfel, preşedin- 
tele Iliescu ar fi dorit să transforme solemnitatea putneană într-un prilej 
oportun de relansare a relațiilor româno-moldovene. O participare a pre- 
şedinţilor Iliescu şi Voronin la festivitățile de la Putna ar fi presupus o 
rediscutare a temelor originii comune culturale şi istorice. Simbolistica 
Putnei extinsă pe cele două maluri ale Prutului ar fi fost însă o umilință 
greu de suportat de cercurile comuniste de la Chişinău şi Moscova, de 
mediile rusofone care vedeau în invitația preşedintelui României o intenţie 
unionistă“. O altă intenţie a Puterii a fost să transforme serbarea într-o 
imagine a consensului social şi politic realizat în jurul acţiunilor partidului 
de guvernământ. Succesul acestui proiect ar fi fost o sursă de capital elec- 
toral, mai ales după pierderea alegerilor locale. Comemorarea ca atare a 
fost considerată însă de mulți dintre analiştii evenimentului drept un eşec. 
Separarea prin măsuri de securitate excesive a ţinut pe pelerini departe de 
mânăstire, în ploaie, departe de Sfânta Liturghie!" Situaţia, care poate fi 
considerată şi drept manifestare a distanțării de rostul consacrat al sărbăto- 
rii, a afectat tot demersul comemorativ (indiferența manifestată față de 
statutul pelerinilor şi al spectatorilor este evidentă în „drama celor câteva 
mii de participanţi care nu au beneficiat de toalete ecologice“, detaliu apa- 
rent nesemnificativ pentru cei care au preparat adunarea comemorativă de 
la Suceava, dar care a generat episoade hilare, descrise parodic de ziariştii- 


martori'"?. Un alt detaliu, dar fundamental în economia ceremonialelor 


15 Ton Slavici, op. cit., p. 107. 

15 Jbidem. 

1% Î. P, S. Daniel, Mitropolitul Moldovei şi Bucovinei, în op. cit., p. 13. 

140 Ovidiu Simonca, „La Putna, înfrângere pe toată linia”, în 22, nr. 748, 2004, p. 11. 

141 Ibidem. 

142 Cătălin Dumitrescu, „Plăieşii şi răzeşii, remixaţi cu pândari SPP şi megashowuri nord- 
coreene”, în România Liberă, nr. 4346, 2004, p. 7. 

comemorative a indignat câteva dintre vocile opiniei publice româneşti: 
„Ideea lui Năstase de a dona mânăstirii din Suceava o copie ordinară a 
mult prea mitizatei săbii a lui Ştefan e pe cât de grotescă, pe atât de suges- 
tivă. În gândirea lui, între original şi făcătură nu există nici o diferență [...] 
Cui folosesc cei un metru şi douăzeci şi cinci de metal împodobit cu pietre 
lucioase, dar fără nici o valoare. Ce fel de simbol vrem să propunem, unul al 
minciunii şi al falsului, al lipsei de onoare şi demnitate”. Acest obiect cu 
funcționalitate simbolică în dispozitivul ritualic, fiind un fals, nu-şi poate în- 
deplini rolul oferit în cadrul ceremonialului comemorativ; astfel, „sabia de 
tinichea e însăşi esența promisiunilor demagogice”!* ale Puterii, precum şi 
dovadă a cinismului şi a absenței ataşamentului față de valorile istoriei națio- 
nale, atitudini manifestate în timpul solemnităților anului 20041%5. 

O sursă de confuzie o reprezintă evaluarea numărului de participanți 
la principalele momente festive de la Suceava şi Putna; în timp ce presa 
opoziţiei considera că lipsa de ecou a sărbătorii era reflectată de numărul 
redus de participanţi: doar 5000, în loc de 50.000 de pelerini cât au anun- 
tat autorităţile, presa mai puţin implicată politic vorbea de participarea a 
zeci de mii de pelerini şi invitaţi la Putna!. Pentru analiști, caracterul 
implicării populare poate fi un argument al atingerii finalităţii sărbătorii, 
sau o dovadă a eșecului acesteia. 

Sărbătoarea propriu-zisă (adunarea de la Suceava, serbarea de la 
Putna) a fost considerată de mulți dintre editorialiştii presei centrale, un 
spectacol banal. Observatorii celebrării nu au fost impresionați de dispozi- 
tivul ritualic, de ceremonialele tradiționale care realizează contextul ritua- 
lic şi legătura simbolică. Figuraţia istorică tradițională în serbările putnene 
(soldaţi, actori şi localnici poziţionaţi în coloane de plăieşi, răzeşi şi buci- 
umaşi dotați cu recuzită istorică), ceremonialul religios riguros şi de dura- 
tă, au creat unora dintre analiştii prezenţi, o stare de disconfort, iritare, 
reacţii de respingere. Deşi prin caracterul ei repetitiv, sărbătoarea presupu- 
ne o strategie arhaică împotriva angoasei şi impune o anumită redimensio- 
nare a valorilor comune, generează şi reversul medaliei, adică monotonia 
sărbătorii, derivată din repetiţie şi reproducere plată. Acest caracter poate fi 


responsabil de eşecul sărbătorii". 


143 Mircea Mihăieş, „Unde sunt săbiile lui Ştefan cel Mare”, în România Literară, nr.28, 
2004, p 15. 

144 Ibidem. 

1% Vezi chestionarea parlamentarilor şi, respectiv, ignoranţa unora dintre liderii politici cu 
privire la datele de referință din biografia politică a domnului comemorat — Cătălin Dumi- 
trescu, op. cit., p. 7. 

146 Dumitru Manolache, op. cit., p. 1; 6. 

'4 Mona Ouzouf, «La fête: sous la Revolution française », în Faire de l' histoire III. Nou- 
veaux objets, Gallimard, Paris, 1974, p. 357. 

Din perspectiva analizei de față, pentru o bună parte a participanților, 
serbarea Putnei, şi-a atins, cel puţin finalitățile tradiționale, scopuri care 
transcend dincolo de orice ingerință a politicului. Relaţiile pelerinilor, o 
parte din textele oamenilor de cultură prezenți la eveniment, anvergura săr- 
bătorii câmpeneşti, sugerează felul în care călătorii şi localnicii s-au conec- 
tat la un segment din momentul comemorativ, la cel oferit de serviciul divin 
şi de existența mânăstirii ca spaţiu al mitologiei naționale; acea sărbătoare a 
cifice oricărei sărbători colective, indiferent de natura spaţiului socio- 
cultural în care aceasta se manifestă. Toate comunităţile trăiesc, în mod ne- 
cesar şi periodic, astfel de evenimente memorabile, care retrezesc la viață 
motivele reprezentărilor valorice colective şi refortifică sistemul de solidari- 
tăți istorice. De aceea, manipularea din perspectiva legitimărilor Puterii, 
mixarea mesajului politic cu cel mesianic, nu afectează zonele profunde ale 
identității. Moştenirea spirituală lăsată de Ştefan cel Mare este inestimabilă, 
face parte din patrimoniul de valori al României. De aceea, măcar din aceas- 
tă perspectivă, cultul ştefanian se justifică, doar că trebuie realizat în forme- 
Ştefan cel Mare şi Sfânt, dincolo de confiscare şi manifestări demagogice, 
excese!“ inerente unui spaţiu public frământat de rezistențe la modernitate 
şi democraţie, de reconfigurări instituționale, şi-a îndeplinit funcția come- 
morativă. Sistemul de acţiuni aniversare compus din — adunări comemorati- 
ve, sesiuni solemne şi ştiinţifice, editări de publicaţii omagiale şi de analiză 
istorică (inclusiv albume, CD-uri, repertorii şi bibliografii tematice), expozi- 
tiile muzeale temporare cu tematică istorică şi expoziţiile plastice şi docu- 
mentar-fotografice dedicate personalităţii sărbătorite, slujbele de pomenire 
şi parastasele organizate în memoria lui Ştefan cel Mare, pelerinajele, galele 
de film documentar şi artistic, spectacolele artistice — a asigurat vehicularea 
imaginilor şi formulelor streotipe care presupun reimaginarea şi regenerarea 
cultului ştefanian, parte a culturii identitare româneşti tradiționale. 

Au existat însă şi concluzii sceptice vizavi de îndeplinirea funcţiilor 
sărbătorii comemorative în general, ale celei putnene în special: „Marile 
comemorări publice reuşesc rareori să fie mai mult decât un simplu prilej 
de retorică ipocrită şi calcul lumesc. Pentru mulțime, ele se reduc la des- 
tinderea serbării câmpeneşti şi a picnicului, pentru politicieni — la discurs 
electoral şi evlavie de suprafață, pentru gazetari — la cronică mondenă. 
Puţini sunt aceia care simt autentic şi se manifestă decent”!*. 


1% Vezi uzarea imaginii lui Ştefan cel Mare în escatologiile reclamei publicitare; ne referim 
la figurarea voievodului generic dintr-o reclamă savuroasă cu referire la calităţile vinului de 
Cotnari: „Puțin ca tot ce-i bun/ Şi bun ca tot ce-i rar/Aşa e vinul de Cotnar“. 

14 Andrei Pleşu, op. cit., p. 12. 

